
PROOEMIUM 


ost considerationem eorum quae pertinent ad my- 
p steria Verbi incarnati, considerandum est de Eccle- 
ste sacramentis, quae ab ipso Verbo incarnato efficaciam 
habent, et ab eodem, curandis originalis et actualis pec- 
cati vulneribus fuerunt instituta. 

De qua re notissima exstat Evangelii (Luc. X, 30-35) 
parabola, ubi homo quidam descendebat ab lerusalem 
in lericho, et incidit in latrones, qui etiam despoliave- 
runt eum, et plagis impositis, abierunt semivivo relicto. 
Hac enim similitudine originalem lapsum describi omnino 
indubium est. Et nota in primis accuratam in omnibus 
dicendi rationem. Homo iste est Adam, totius humani 
generis pater et caput, in quo omnes peccaverunt. Civi- 
tas lerusalem est primitivus innocentiae status, a cuius 
beatitudine delapsi in hanc. mortalem miseramque vitam 
devenimus, quam bene etiam sub hmae vocabulo urbs 


lericho designat, varus videlicet defectuum laboribus vi- 

cissitudinibusque semper incertam. Latrones quoque, dia- 
bolus et angeli eius sunt intelligendi, in quos incidit homo, 
cum descendebat et quia descendebat; nisi enim a Deo 
per consensum intus recessisset, nihil nocuisset tentatio 
quae foris agebatur. Denique spoliatio illa et crudelium 
impositio plagarum, amissionem originalis iustitiae sub 
oculis ponit. Quod statim intelliget quisquis considerabit, 
magnum illud innocentiae donum duo contulisse. Primo 
quidem elevabat hominem ad finem transcendentem om- 
nes naturae vires, deinde continebat partem inferiorem 
sub perfecto rationis imperio, et sic impediebat concupi- 
scentiae defectum qui alias ex naturae principiis sponte 
exoritur. Privatio ergo gratiae originalis, spoliationis ra- 
tionem habuit, secundum ouod abstulit ordinem ad finem 
supernaturalis beatitudinis sed habuit rationem vulneris, 
secundum quod originali innocentia subtracta, ipso facto 
sublatum est id quo natura in suo etiam ordine perficie- 
batur; inde enim secuta est maxima illa infirmitas quam 
ad naturalis legis observationem experimur, dicente. Apo- 
stolo: < Ego autem carnalis sum, venumdatus sub pec- 

cato ^. Et iterum: < Video aliam legem in membris 

meis repugnantem legi mentis meae et captivantem 

me in lege peccati quae est in membris meis. Infelix 

ego homo! Quis me liberabit de corpore mortis 


huius? ^ (f) Quare theologi ex praesenti parabola 


il) Rom. VII, 14-24. 


modum loquendi desumentes consueverunt dicere, homi- 
nem fuisse per culpam originalem spoliatum gratuits et 
vulneratum in naturalibus ý% quod alus etiam verbis Tri- 
dentinum Concilium expressit docens, liberum arbitrium 
in homine minime exstinctum fuisse, viribus licet attenua- 
tum et inclinatum (2). Et circa genus humanum res quidem 
sic agebatur. 

Accidit autem ut sacerdos quidam descenderet ea- 
dem via, et viso illo, praeterivit. Similiter et levita, cum 
esset secus locum, et videret eum, pertransiit. Sacerdos 
et levita qui, viso saucio, praetereunt, nihil aliud sunt 
quam sacerdotium et ministerium antiqui ilius Testa- 
menti, per cuius caeremonias et praecepta, languentis 
mundi vulnera monstrari potuerunt, curari vero non po- 
tuerunt, quandoquidem « impossibile est sanguine tauro- 
« rum et hircorum auferri peccata >. Et certe, advenerat 
Lex, advenerant et Prophetae, nec usque modo inventae 
fuerant unctiones sanitatis (3). « Erant in lege figurae un- 

ctiones, ait Bonaventura in prooemio commentarii super 
« IV Sententiarum, sed non erant sanativae, quia morbus 
erat lethalis, et unctio erat superficialis. Unde Aposto- 
lus dicit Heb. IX, quod non poterant sacramenta legalia 
iuxta conscientiam perfectum facere SNervientem solum- 


modo in cibis et potibus et iustificationibus carnis. Quia 


ý Cf. Suarez, de peccatis. Disp. 9, Sect. 5, n. 7. 
(2 Sess. 6, cap. 1. 
(3) Eccli. XXXVHI-7. 

ergo ungebant carnem, et vulnus letbale erat in mente, 
ideo non poterant curare. Ideo clamabat Isaias et di- 
cebat: ladmis ei livor et plaga tumens non est circum- 
ligata, nec curata medicamine, neque fota oleo. Ad hoc 
ergo quod aliquis faceret unguenta sanitatis, necessa- 
rum erat quod afferret unctionem spiritualem et vir- 
tutem vitalem ; hic autem fuit Christus Dominus. Dum 
enim mortalitatem nostram univit vitae, et ille qui vita 
erat mortuus est, facta est confectio in qua et per quam 
mortuus reviviscitur, et ex morte ipsius sacramenta 
habent vivificandi efficaciam ». Pulchre autem in fine 
evangelicae parabolae hic modus nostrae redemptionis 
atque sanationis describitur. 

Abeuntibus enim sacerdote et levita ludaico, ecce 
tandem venit secus vulneratum Samaritanus ille alieni- 
gena, qui cum in forma Dei esset, et minime rapinam 
arbitraretur esse se aequalem Deo. propter nos homines 
et propter nostram salutem descendens de caelis, vitae 
praesentis iter arripuit. Venit, inquam, secus eum, et vi- 
dens eum misericordia motus est, quando formam servi 
accipiens et habitu inventus ut homo, < compassionis no- 
< strae susceptione finitimus, et misericordiae factus est 
< consolatione vicinus » (4). Ast, nequaquam sterili quo- 
dam miserationis affectu contentus esse poterat. Unde, 


appropians alligavit vulnera eius, infundens oleum et 


(*) Beda, 1. 3 in Lucani. 

vinum, et imponens illum in iumentum suum, duxit in 
stabulum, et curam eius egit. Iumentum eius est caro in 
qua ad nos venire dignatus est, et in hoc iumento sau- 
cium imposuit, cum peccata nostra ipse pertulit in cor- 
pore suo super lignum. Alligamenta quoque vulnerum, 
infuso oleo et vino, sacramentorum remedia significant, 
quae contra peccat plagas Deus incarnatus instituit. 
Denique stabulum est Ecclesia praesens, quam idem ipse 
fundavit in terris, ut in ea reficerentur viatores de pere- 
erinatione hac in aeternam patriam redeuntes. 

Cum autem non vacaret Samaritano huic diu degere 
in terris, sed illuc ei redeundum esset unde descenderat, 
ideo altera die, quae fuit post passionem et resurrectio- 
nem suam, ad Patrem iamiam ascensurus, hominem quem 
ineffabili charitate a morte eripuerat, fidelibus curatori- 
bus commendare non omisit. Et protulit duos denarios, 
et dedit stabulario, et ait: curam illius habe, et quod- 
cumque supererogaveris, ego cum rediero, reddam tibi. 
Stabularius hierarchia est apostolica quam super Eccle- 
siae stabulum Redemptor discessurus constituebat. Duo 
item denarii ad omnem usum reddendae et consumman- 
dae sanitatis sufficientes, doctrina sunt Evangelii et No- 
vae Legis sacramenta dispensanda, de quibus Matth. 
XXVIII-19: « Euntes docete... baptizantes in nomine Patris 
«et Filii et Spiritus Sancti ^: omnium enim sacramen- 
torum ianua et initiatio est baptismus. Ac demum, su- 


premis hisce commendationibus factis, caelestis Samarita- 

nus disparuit ; nani, « videntibus illis, elevatus est et nubes 
< suscepit eum ab oculis eorum » (1). Proficiscens tamen 
pollicebatur se certo certius reversurum : ego, inquit, 
cum rediero. Imo vero, ipso instanti quo caelorum pene- 
trabat sublimia, dum adhuc discipuli oculos tenerent in 
altum defixos, pollicitationem suam ore angelico iterum 
terumque confirmatam volebat per haec verba: < Viri 
« Galilaei, quid statis aspicientes in caelum ? Hic lesus 
« qui assumptus est a vobis in caelum, sic veniet quemad- 
(modum vidistis eum euntem in caelum >. Utique sic 
veniet, ut completa curatione, redemptos suos accipiat 
ad seipsum ; ut ubi est ipse, et nos simus cum eo, bea- 
ttudinis eius participes. Ideo Ambrosius, 1. 7 in Lucam. 
< Quando reverteris, Domine, nisi in die indici? Nam 
«licet ubique sis semper, et stans in medio nostri non 
« cernaris a nobis, erit tamen tempus quo universa caro 
te aspiciat revertentem. Reddes ergo quod debes. Beati 

c quibus es debitor; Utinam nos simus idonei debitores; 
| utinam quod accepimus, possimus exsolvere, nec nos 
t aut sacerdotii aut ministerii munus extollat! Quomodo 
| reddes, Domine lesu ?.. Reddes... cum dicis : Euge serve 
« bone, quoniam super pauca fuisti fidelis, super multa 

«te constituam ». 

Sic igitur sacramenta Novae Legis a Verbo incar- 


nato efficaciam habentia, et a ministris eius in stabulo 


(O Act. 1-9. 


PROOEMIUM LI 


Ecclesiae dispensanda, quaedam sunt medicamenta quae 
curationi hominis adhibentur, donec in fine mundi caele- 
stis Samaritanus iterum veniat. De quibus nunc dicere 
propositum nostrae intentionis est, ut eorum veritas, ne- 
cessitas, virtus atque intimae rationes perspectae fiant, 
ac per hoc, inanes falsi nominis scientiae oppositiones 
pro posse nostro excludamus. Irrident enim sacramenta 
nostra rationalistae increduli, quasi Deo et homine indi- 
ena; irrident fidem qua credimus divinam virtutem sub 
tegumentis rerum tam vilium secretius operari salutem. 
Quos suo iam tempore, hisce verbis multa consideratione 
dignis carpebat Tertullianus : « Nihil adeo est quod ob- 


«duret hominum mentes, quam simplicitas divinorum 


PIN 


operum quae in actu videntur, et magnificentia quae 


< in effectu repromittitur; ut hic quoque, quoniam tanta 


Pa 


simplicitate, sine pompa, sine apparatu novo aliquo, 


(denique sine sumptu homo in aqua demissus, et inter 


AN 


pauca verba tinctus, non multo vel nihilo mundior re- 
«surgit, eo incredibilis existimetur consecutio aeternita- 
< tis... Proh misera incredulitas, quae denegas Deo pro- 
« prietates suas, simplicitatem et potestatem ! Quid ergo? 
« Nonne mirandum est lavacro dilui mortem ? Atqui eo 
« magis credendum, si quia mirandum est, idcirco non 
< creditur. Qualia. enim decet esse opera divina, nisi 
(super omnem admirationem ? Nos quoque ipsi mi- 
«ramur, sed quia credimus. Caeterum incredulitas mi- 


(ratur, non credit; miratur enim simplicia quasi vana, 

(magnifica quasi impossibilia » f Et hos oportebit re- 
darguere. 

Non tamen in sola confutatione adversariorum fidei 
stat huius summa doctrinae ; imo vero, altior praefigitur 
scopus, et fructus promittitur praestantior: ut scilicet in 
rerum divinarum cognitione semper magis magisque pro- 
ficientes, sciamus < quae sit spes vocationis eius, et quae 

divitiae gloriae haereditatis eius in sanctis, et quae sit 
supereminens magnitudo virtutis eius in nos qui credi- 
mus, secundum operationem potentiae virtutis eius, 
quam operatus est in Christo, suscitans ilium a mor- 
tuis, et constituens ad dexteram suam in caelestibus. 
super omnem principatum et potestatem, et virtutem, 
(et dominationem, et omne nomen quod nominatur non 
< solum in hoc saeculo, sed etiam in futuro ^ f. Nunc 
enim declaranda veniet ratio altissima secundum quam 
adhibetur nobis medicina redemptionis. Nunc apparebit 
praestantia sacerdotii Christi, qui semel 1ureiurando Dei 
constitutus, usque in finem manet per operis sui vicarios 
sacra administrans. Nunc in eodem Christo evidentius 
elucebit capitis dignitas super omnem Ecclesiam inde ab 
initio mundi, dum diversus exponetur modus quo in ge- 
nere humano fuit principium gratiae : quoad nos scilicet, 


et quoad antiquos qui eius adventum praecesserunt. Nunc 


(* Tertull. de baptismo, c. 2. 
(2) Eph. I, 18-21. 

in conspectu erit Ecclesia Novi Testamenti per sacra- 
mentales characteres in varios distincta ordines, proce- 
dens contra diabolum terribilis ut castrorum acies ordi- 
nata. Nunc demum plenior acquiretur notio ipsiusmet 
verae Christi Ecclesiae cui Romanus praesidet episcopus, 
quatenus innotescet qualiter principia illa sanctitatis quae 
sacramenta dicuntur, ei soli sunt propria, etsi possint 
etiam foris valide ministrari ; in quo quidem praefigurata 
noscuntur per fluvios qui egrediebantur e loco voluptatis 
ad irrigandum paradisum, et semper erant paradisi, 
quamvis extra eius fines egressi ad terras circumvicinas 
pervenirent (Genes. II, 10-14). 

Caeterum, prima nostra consideratio erit de Sacra- 
mentis in communi ; altera, de unoquoque sacramentorum 


in speciali. 


DISPUTATIO PRAEVIA 


DE SACRAMENTIS IN COMMUNI 


DE SACRAMENTIS IN COMMUNI 


Quaest. Ix-Ixv. 


Circa sacramenta in communi, quinque sunt consideranda. 
Primo, quid sit sacramentum, (Quaest. 60). Secundo, de ne- 
cessitate sacramentorum, (Quaest. 61). Tertio, de eorum effecti- 
bus, (Quaest. 62-63). Quarto, de causis eorumdem, (Quaest. 64). 
Quinto, de numero, (Quaest. 65). 


OUAEST. LX. 
QUID SIT SACRAMENTUM. 


Praemittenda est integrae disputationi notio sacramenti, sci- 
licet definitio nominalis, ut sciatur quid nominis. Et quia hoc 
nomen sacramentum multplices habet acceptiones, primum om- 
nium determinandum est, de quo genere sacramentorum nunc 
sit sermo. 

Si enim Scripturae et Patrum usum attendas, non uno sensu 
adhibitam vocem invenies: nec simpliciter univoce, nec omnino 
aequivoce, sed magis analogice, analogia illa quam arttributionis 
vocant. Dicitur autem attributionis, quando datur unum analogum 
princeps in quo solo forma per nomen significata intrinsece inest; 
sed propter ordinem sive proportionem quam ala habent ad 
ipsum, attribuitur eis eadem denominatio; sicut a sanitate quae 
est in animali denominatur sanum, non solum animal quod est 


De Eiclesiae Sacramentis. Tom. Il. 

sanitatis subiectum, sed dicitur medicina sana in quantum est 
sanitatis effectiva, diaeta vero in quantum est conservativa eius- 
dem, atque ita porro. Eodem igitur pacto quo sanum dicitur 
analogice de multis, sic et sacramentum, cui nomini respondet 
apud Graecos vox mysterium. 

Scilicet, impositum est hoc nomen mysterium a voce uvey, 
ad significandum aliquid occultum in divinis quod superat na- 
turale lumen rationis: sive illud sit in ipso Deo, ut Trinitas 
personarum, sive sit in creatura prout cum Deo arcana quadam 
et supernatural! unione coniuncta, puta unione personali quae 
consideratur in Christo, vel unione gratiae et gloriae quae con- 
sideratur in sanctis. Haec est propria ratio nominis, sicut cum 
Maith. XIII-1]. dicit Christus discipulis: Vobis datum est nosse 
mysteria regni coelorum; vel cum Eph. III-9, de incarnatione 
loquens Apostolus ait: /lluminare omnes quae sit dispensatio 
sacramenti (rov UVOTNPIOL) absconditi a saeculis in Deo ; et ite- 
rum | Tim. III-16: Manifeste magnum est pietatis sacramentum 
(uvoti]piov) quod manifestatum est in carne, apparuit angelis, 
praedicatum est Gentibus, etc. — Nunc autem ex consequenti, 
mysterii nomen attribuitur tanquam analogis minoribus, iis rebus 
quae ad divina arcana habent aliquem ordinem, vel signi, vel 
causae, vel quamcumque aliam habitudinem. Mysterium enim 
dicitur de figuris, parabolis, et similitudinibus sub quibus in 
Sacra Scriptura res divinae nobis revelantur Dan. 11-18, Apo- 
cal, 1-20). Dicitur maxime de caeremoniis seu signis ad cultum 
Dei institutis quibus homo Deo consecratur et supernaturalem 
quamdam cum eo consequitur unionem. Quo sensu legimus in 
| Cor. IV-I: Sic nos existimet homo ut ministros | Christi, et 
dispensatores mysteriorum Dei. Quo etiam sensu frequens est 
apud profanos scriptores, mysteriorum mentio. Cum enim de 
mysteriis Dianae vel Cereris vel Bacchi loquebantur, intellige- 
bant profecto signa quaedam seu caeremonias initiatorias per 
quas, ut ipsi opinabantur, arcanam cum numine unionem con- 
trahebant ý. 


(* Cf. Tertull. de praescript. c. 40. 

Porro mysterium apud Graecos, idem est ac sacramentum 
apud Latinos. Sacramentum namque denominatum est ab eo 
quod est sacrum, sicut mysterium ab eo quod est occultum; et 
cum res sacrae sive divinae sint quaedam arcana a profanis 
maxime secreta, non mirum si utrumque vocabulum in eamdem 
conveniat significationem. Quare, praeter alias acceptiones vocis 
sacramentum, eminent illae omnes quas mysterii vocabulo'pro- 
prias esse diximus. Invenitur enim dictum, tam de re quae in 
se continet aliquid impervium rationi, quam de quolibet signo 
symbolicO arcanorum divinorum, specialiter vero, de eo quod 
significando divina, hominem sanctificat, eumque initiat ad actio- 
nes sacras in quibus consistit cultus Dei ff. 

In praesenti autem disputatione sumitur sacramentum iuxta 
hanc ultimam acceptionem, pro aliquo signo sanctificationis (2); 
cu quae notae conveniant, enucleatius nunc est declarandum (3). 


p) « Sacramentum duobus modis dicitur. Aliquando enim sacra- 
t mentum dicitur sacrae rei signum, velut in baptismo exterior ablutio, 
< quae interiorem significat emundationem. Aliquando dicitur sacramen- 
«tum, quasi sacrum secretum, velut sacramentum incarnationis, et 
«huiusmodi ». Hugo a S. Victore, de Oflic. eccles. 1. 1, c. 12. 

(2) Signa, inquit Augustinus, epist. 138, n. 7, « cum ad res divi- 
(nas pertinent, sacramenta appellantur ». Et in serm. 272: « Ista 
«(sacramenta corporis et sanguinis Christi) ideo dicuntur sacramenta, 
«quia in eis aliud videtur, aliud intelligitur ». Et contra Faustum, 1. 19, 
n. 16: < Quid enim aliud sunt quaeque corporalia sacramenta, nisi 
«quaedam quasi verba visibilia, sacrosancta quidem, verumtamen mu- 
«tabilia et temporalia? ». 

(3 Notandum quod in praesenti, nihil aliud quaeritur quam notio 
seu definitio nominalis sacramenti: quid nimirum per hoc nomen sacra- 
mentum, cum de sacramentis seu veteris seu novae legis sermo est, 
intelligatur. Neque enim praesentis quaestionis scopus est demonstrare, 
esse revera sacramenta quibus conveniant omnes notae mox enume- 
randae, utputa, sacramenta vere a Deo instituta, vere sanctificantia, 
vere conferentia gratiam aut aliam consecrationem qua arcano modo 
Deo coniungimur. Sed hoc est obiectum posteriorum demonstrationum, 
quae non in his quae nunc dicuntur, suum fundamentum habebunt. 

Et simile est, cum in theodicea initium sumitur a nominali notione 
Dei, id est, causae incausatae a mundo distinctae, a qua pendet rerum 
universitas. Non ibi basis est super quam superstruuntur posteriores 

Quod sacramenta sunt quaedam signa caeremonaalia, 
practica, sanctificationis humanae. 


Cum sacramenta de quibus nunc loquimur, signa sanctifi- 
cationis dicimus, oportet in primis subintelligere tres conditiones. 

Prima est ut sint signa significantia, non qualicumque modo, 
sed per similitudines rerum sensibilium, nara, ut dicit Augusti- 
nus, epist. 98 ad Bonif. n. 9, « sacraraenta, si quamdam simi- 
« litudinem earum rerum quarum sacramenta sunt, non habe- 
« rent, omnino sacramenta non essent ». Et ideo, id postulatur 
in sacramentis, ut sanctificationem quam significant, quasi sub 
oculis ponant in quodam symbolo externo atque visibili. — Al- 
tera quoque conditio est legis institutio, a qua sacranzentale signum 
habere debet ut ad publicum Dei cultum pertineat. Etenim de 
lis sacramentis nunc nobis sermo est, quorum celebratio vel 
susceptio est actus latriae, et exercita protestatio submissionis 
ad Deum secundum specialem ritum alicuius religionis f. —— 
Tertia demum conditio est significatio praciica sanctificationis 
cuiusdam arcanae, qua homo Deo fini supernatural! aliquo modo 
coniungatur. Quod enim ad sacramenti rationem prout nunc de 
sacramentis loquimur, non sufficiat significatio mere speculativa, 
ex communi omnium intellectu satis superque constat. Nam 
quisquis cogitat sacramenta religionis constitutiva, eo ipso in- 
telligit signa quaedam sacrantia et sanctificantia, id est figurantia 


demonstrationes de eo quod vere exsistat Deus, sed est tantum expli- 
catio nominis, ut sciatur quid sit illud de quo procedit disputatio, et 
esse debet argumentorum conclusio. Simile, inquam, est in praesenti, 
nisi quod definitio nominalis Dei simplici notione constat, non ita de- 
finitio sacramenti: tum quia sacramentum est ens artificiale in quo plura 
inveniuntur per accidens coniuncta, tum quia pluribus modis dicitur, 
ut supra praemissum est, et ideo magis obscurum est, quidnam impor- 
tetur per nomen sacramenti, prout nunc de sacramentis loquimur. 
(* S. Thom. 2-2, q. 89 in prooem. 

sanctitatem ut quae nata sit dari dum signum applicatur, et 
per ipsummet conferri. Rursus, nemini dubium esse potest quin 
sanctificatio ista sit reponenda in quodam consortio divinorum 
quod nudum naturae ordinem transcendat, tum quia nulla alia 
sanctitas in praesenti statu naturae elevatae attenditur, tum quia 
ipsum sacramenti nomen semper importat respectum ad res 
arcanas, quae naturali rationi minime sunt perviae. 

sed nunc ulterius considerandum est quod praedicta san- 
ctificatio in actuali ordine providentiae dupliciter accipitur: vel 
scilicet de sanctificatione interiori quae pertinet ad Novam Le- 
gem, vel de sanctificatione externa et figurativa quae fuit propria 
Veteri Testamento. — Sanctificationem interiorem dico eamj 
quae cum habeatur formaliter per gratiam habitualem et infusas 
virtutes, ordinat hominem ad vitam aeternam, capacem eum 
efficiendo communicandi cum Deo in Dei beatitudine. Et hanc 
nobis Christus Redemptor attulit, iuxta illud Ioan. 1-17: « Quia 
« Lex per Moysen data est, gratia et veritas per lesum Chri- 
«stum facta est». — Sanctificationem vero legalem dico illam 
quae ad praecedentem referebatur ut figura ad figuratum, quam 
vocat Apostolus ad Heb. IX-10, iustitias carnis usque ad tempus 
correctionis impositas. Cum autem asseritur antiqui foederis pro- 
pra, non sic est intelligendum quasi non fuisset vel ab initio 
facta potestas hominibus filios Dei fieri; nam et in veteri lege 
interiorem. gratiam ex Christi meritis concessam luculenter osten- 
dit idem Apostolus ad Heb. XI. Verum etsi Patres V. T. fue- 
rnt intus in anima participes gratiae sicut et nos, externe tamen 
et legaliter ad statum illum pertinebant in quo non erant nisi 
umbrae et figurae propheticae futurorum bonorum. De qua re 
aptum forsitan exemplum invenies in uxoribus morganaticis re- 
gum, quae cum in conscientia vere et proprie uxores sint, in 
foro nihilominus externo uxores non censentur. Et hoc ideo fuit 
a Deo provisum, ut innotesceret Christus tanquam auctor et 
principium totius gratiae post Adae praevaricationem ; itemque 
ut servaretur ordinis pulchritudo in reductione humani generis 
ad ultimum supernaturalis beatitudinis finem, dum primo prae- 
cessit umbra in Lege, postea secuta est veritas in Evangelio, 

donec veniat plena fruitio in resurrectione mortuorum. Quare 
in antiquis fidelibus duplex est respectus distinguendus, prout 
considerantur, vel ut incorporati sub hierarchia V. T., et hoc 
modo non erant in regno Christi, sed in vestibulo et praepa- 
ratione eius, propheticis figuris inhaerentes; vel ut evocati ad 
aeterna invisibiliaque bona, ex venturo Christo in quem credendo 
et sperando tendebant, supernaturalem gratiam recipientes, et 
hoc modo in regno Christi erant, pertinebantque ad eius Eccle- 
siam. Unde tandem sanctificatio propria antiquorum fuit sancti- 
ficatio mere figuratis ex vi Legis, cui tamen concomitanter ade- 
rat, uti infra suo loco explicabitur, sanctificatio. gratiae ý. 
sumendo itaque sanctificationem sensu largissimo, prout 
abstrahit a quacumque determinatione sanctitatis internae vel 
figurativae, sic de ratione omnis sacramenti est ut practice san- 
ctificationem significet. Nam et sacramenta vetera virtute sua 
conferebant quamdam sanctitatem legalem, puta aggregationem 
ad populum electum Dei, mancipationem ad aliqua sacra mini- 
Steria, purgationem a variis irregularitatibus divino iure intro- 
ductis, aliaque his similia per quae vera sanctitas a Christo 
Redemptore afferenda praefigurabatur. Ideoque in primis sta- 
tuendum est, sacramentum in communi esse quoddam signum 


(l) Haec prae oculis habenda sunt, ut omnino satisfiat difficultati 
rationalistarum obiicientium nihil in Veteri Testamento de futura vita, et 
beatitudine caelesti, ac spe resurrectionis inveniri. Nam certe, nequa- 
quam hoc concedendum est nisi quoad libros proprie legales qui con- 
tnentur in Pentateucho; praeter quos aderat populo ludaeorum antiqua 
traditio maiorum, et ministerium propheticum, et spiritualis intellectus 
Legis quem certo certius Doctores et Magistri assequebantur. Quod 
autem in legalibus libris nihil. litteraliter de futura beatitudine traditum 
sit, ratio est quia homines non ordinabantur ad futura bona in vi ve- 
teris legis. Verumtamen, < quamvis lex vetus non sufficeret ad salvan- 
« dum homines, tamen aderat aliud auxilium. simul cum lege, per quod 
«salvari poterant, scilicet fides Mediatoris >. Porro, quicumque in statu 
veteris Testamenti, habentes charitatem et gratiam, principaliter exspe- 
ctabant promissiones spirituales et aeternas, secundum hoc pertinebat ad 


Legem novam. Ita S. Thom. 1-2, q, 98, a. 2, ad 4m», et infra, q. 107, 
a. l, in corp. 

caeremoniale, practicum, sanctificatiunis hominum, siquidem in 
huius notionis generalitate facile convenire possunt tam antiqua 
quam nova sacramenta. Verum notanda sunt diligenter singula. 
— Nam per hoc quod sacramentum dicitur signum caeremoniale, 
distinguitur ab omnibus signis rerum divinarum, quae vel non 
sunt in seipsis sacra, uti v. g. omnes creaturae sensibiles invi- 
sibilia Dei repraesentantes; vel non sunt ritus symbolic! a legis- 
latore instituti, sicut imagines crucis et Christi et Sancto- 
rum in ecclesus asservatae; vel denique non sunt instituta 
permanenter tanquam ad publicum cultum pertinentia, sicut 
linguae igneae quae in die Pentecostes apparuerunt, et alia 
huiusmodi. — Item, per hoc quod dicitur signum praclicum, 
distinguitur tum a praedictis, tum ab omnibus caeremoniis 
mere speculative res divinas significantibus, quales illae sunt 
quae ad hoc duntaxat adhibentur, ut declaretur occulta vis my- 
steriorum, vel manifestentur sensus religionis erga Deum, quem- 
admodum videre est in caeremoniis apud nos usitatis in solemni 
sacramentorum administratione et celebratione sacrificii. — Per 
hoc denique quod dicitur signum sanctificationis hominum, di- 
stinguitur potissimum à sacrificio, quia sacrificium in quantum 
huiusmodi non est signum sanctificationis hominis prout per 
ipsam actionem symbolicam conferendae, sed est signum  inte- 
roris affectus quo homo se devovet Deo tanquam primo sui 
esse principio, in cuius honorem dignum est ut omnis vita con- 
sumatur. Et ideo sacrificium pertinet ad divinum cultum per 
modum ipsius actionis, non autem per modum consecrationis et 
sanctificationis cultorum Dei. 

Sic igitur declaratum habes in praemissis id quod in sa- 
cramentis est maxime distinctivum ; nondum tamen tenetur com- 
pleta atque adaequata notio sacramentorum in genere. 


QvAEST. 


Quod significatio sacramentorum non restringitur ad 
id quod significando efficiunt, et quo sensu sit maxime 
probanda definitio S. Thomae (‘): « Signum rei sacrae in 
« quantum est sanctificans homines ». 


Etenim commune fuit omnibus sacramentis in hoc ordine 
providentiae, ut significarent universalem causam sanctificationis 
nostrae, quae est redemptio Christi; imo ut non essent sancti- 
ficantia nisi propter quamdam repraesentationem principalis illius 
mysterii, a quo omnis salus nostra processit. Quare nondum 
exhibuit completam atque adaequatam notionem sacramentorum 
in genere, quisquis illa esse dixerit signa practica sanctificationis. 
Sic enim attenditur quidem res contenta, id est, signatum sacra- 
menti quod in eo continetur ut effectus in sua causa; sed nulla 
mentio fit salis explicita rei non contentae, quam scilicet signi- 
ficat et non causát sacramentum. 

Altius igitur veritatem. attigit S. Thomas, cum art. 3 huius 
quaestionis, quaerens utrum sacramentum sit signum unius rei 
tantum, respondet quod « sacramentum proprie dicitur id quod 
« ordinatur ad significandam nostram sanctificationem; in qua 
«tria possunt considerari, videlicet ipsa causa sanctificationis 
« nostrae, quae est passio Christi ; et forma nostrae sanctifica- 
tionis, quae consistit in gratia et virtutibus; et ultimus finis 
« sanctificationis nostrae, qui est vita aeterna: et haec omnia per 
« sacramenta significantur ». Sane vero, istud in primis per- 
spicuum est quoad principale Novae Legis sacramentum, in quo 
quidem « recolitur memoria passionis eius, mens impletur gratia, 
« et futurae gloriae nobis pignus datur ». Sed et in. Baptismo, 
praeter gratiam quae est semen et principium gloriae, signifi- 
catur Christ Domini mors, sepultura, et resurrectio, ut cui ba- 
ptizat! complantantur, testante Apostolo ad Rom. VI, 3-6. Per(*) 


(5) S. Thomas, hic, q. 60, art. 2, in corp. 

Confirmationem etiam, significatur mysterium Christi crucifixi, 
in quantum est ludaeis scandalum, Gentibus autem stultitia. Per 
Poenitentiam et Extremam  Unctionem significatur inexhausta 
redemptionis virtus, prout ad hominis reparationem sufficiens 


est, non semel tantum, sed et quoties post baptismum in pec- 


catum relabimur. In Ordine significatur mysterium sacerdotii 


Christi; in Matrimonio demum, coniunctio eius cum Ecclesia. 
— Neque in hoc antiqua sacramenta a novis dissonabant, prout 
apparet in circumcisione quae fuit ianua caeterorum. Nam cir- 
cumcisio significavit in primis nostrae salutis causam, id est, 
adventum Christi in carne de progenie et semine Abrahae, iuxta 
promissiones a Deo factas. Significavit etiam formam nostrae 
sanctificationis, quae est gratia reprimens et ligans concupiscen- 
tiam, seu vitia circumcidens ; et ideo, Rom. II, 28-29, consi- 
derat Apostolus eos qui in abscondito ludaei sunt, corde scilicet 
et spiritu circumcisi. Significavit demum omnimodam illam in- 
corruptionem quae habebitur in beata immortalitate, quando 
omnino destruetur corpus peccati; unde praescribebat Lex ut 
fieret circumcisio octavo die, qui est die gloriosae resurrectio- 
nis Christi et symbolum aeternitatis, ut Patres notaverunt. 
Quin imo, ex significatione rei non contentae accipienda est 
radicalis ratio totius differentiae inter nova et vetera sacramenta. 
Quia enim sacramenta antiqua mysterium Christi significabant ut 
futurum, nondum ex eo trahebant virtutem interius iustificandi:; 
sed sicut praenuntiativa erant respectu principalis causae nostrae 
sanctificationis, sic etiam vi sua propria non conferebant nisi 
praenuntiativam sanctitatem, id est, umbratilem et figuralem. 
Sacramenta autem nova repraesentant redemptionem ut iam 
completam et perfectam, et hac de causa, practica eorum signi- 
ficatio se extendit ad aliquid. nobilius. Nam cum rememorativa 
sint passionis Christi, ad quam simul comparantur ut instru- 
menta applicationis, ideo exsistunt demonstrativa eius quod vir- 
tute eorum in nobis efficitur per Christi passionem, et ex con- 
sequenti prognosticant id quod manet nos in futuro, videlicet 


gloriam aeternam quam per sacrainentalem gratiam conse- 
quimur. 

Quae cum ita sint, omnino probanda est ut magis adae- 
quata, definitio sive descriptio quam de sacramentis ponit 
S. Thomas inquiens: « Proprie dicitur sacramentum, secundum 
< quod nunc de sacramentis loquimur, quod est signum rei 
* sacrae in quantum est sanctificans homines >. Et nota 
primo, descriptionem hanc nihil a praecedenti differre, quod 
attinet ad rationem veluti genericam sacramenti. Semper enim 
exhibetur sacramentum ut in genere signi exsistens. Signi, in- 
quam, non qualiscumque, sed caeremonialis, quod est signum 
symbolice significans f% signum etiam sacrum tam ex parte rei 
figuratae quam ex parte ritus figurantis (s), signum denique a 
lege rite institutum (3), iuxta declarationes in superioribus tra- 
ditas. — Sed difiert definitio ista ex parte rei cuius signum est 
sacramentum, pro quanto amplitudine sua comprehendit id omne 
ad quod sacramentalis significatio sese extendit, scilicet tam reni 
contentam quam rem non contentam. Res enim sacra in quan- 
tum est homines sanctificans, importat primo principalem cau- 
sam sanctificationis quae est redemptio, tum deinde ipsam for- 
mam sanctificationis quae consistit in gratia et virtutibus, denique 
finem sive ultimam sanctificationis consummationem quae in gloria 
habebitur. Cuius ratio est quia sacramentum, in hoc quod signi- 
ficat rem sanctificantem, oportet quod « significet effectum qui 
« intelligitur in causa sanctificante, prout est sanctificans » Ç). 


Il) « Divina traduntur in Scripturis, non solum per similitudines 
< verbo expressas, sicut patet in metaphoricis locutionibus, sed etiam 
« per similitudines rerum quae visui proponuntur, quod pertinet ad 
«praecepta caeremoniatia >. S. Thom. 1-2, q. 99, a. 3, ad 3um. 

(2) « Nomen caeremoniae introductum est ad significandum cultum 
« divinum apud Latinos, a quodam oppido iuxta Romam, quod Caere 
< vocabatur, eo quod, Roma capta a Gallis, illic sacra Romanorum 
« oblata sunt, et reverentissime habita ». Ibid, in corp. 

B) « Illa praecepta quae in lege pertinent ad cultum Dei, specia- 
«liter caeremonialia dicuntur ». Ibid. 

(* S. Thom. hic. art. 3 ad 2?**. Quare, cum dicitur: res sacra in 
quantum estsanctificans, intelligendum est: Sanctificans in actu exercito, 
id est, secundum quod medio sacramento, exercet sanctificandi munus, 


quacumque demum sanctificatione. 

sed respectu horum trium, sacramenta vetera erant totaliter 
prognostica, tametsi ut dictum est, sua virtute conferrent de 
praesenti quamdam praefigurationem interioris gratiae. Sacra- 
menta vero nostra sunt rememorativa respectu primi, demon- 
strativa simul et efficacia respectu secundi, prognostica demum 
respectu tertii (l). 

Hactenus notio sacramenti, prout nunc de sacramentis lo- 
quimur. De quibus rigorosa definitio dari non potuit, quia sa- 
cramenta sunt entia artificialia, non entia naturae quorum ratio 
sit per se una et in indivisibili consistens ; unde non tam defi- 
nitionis quam descriptionis nomine passim usi sumus. Superest 
autem ut quaecumque manent adhuc magis particulariter deter- 
minanda, in sequentibus propositionibus declarentur. 


THESIS |I. 
(Art. 4-6) 

Sacramenta semper aliqua re sensibili constant. Sed 
ad perfectionem sacramentorum Novae Legis pertinet, quod 
duabus partibus essentialibus componantur, rebus tanquam 
materia, et verbis tanquam forma. 


Sacramenta, ut iam dictum est, sunt in genere signi. Si- 
enum autem definitur id quod per formam quam sensibus vel 
intellectui imprimit, facit aliquid. aliud. in cognitionem venire. 


Non est autem indifferens, quale sit illud quod assumitur ad 


p) «Dicendum, inquit S. Thom, in IV, D. 1, q. 1, a. 1, q. I, 
«ad 4um, quod sacramenta Novae Legis tria significant: scilicet cau- 
«sani primani sanctificantem, sicut baptismus mortem Christi, et quan- 
« tum ad hoc sunt signa rememorativa. Item signant effectum sanctifi- 
< cationis quam faciunt, et haec significatio est eis principalis, et sic 
« sunt signa demonstrativa ; nec obstat, si aliquis sanctitatem non recipit, 
«quia non est ex defectu sacramenti, quod quantum in se est, natum 
«est gratiam conferre. Item significant finem sanctificationis, scilicet 
«aeternam gloriam, et quantum ad hoc sunt signa prognostica. Sacra- 
« menta vero veteris legis erant totaliter signa prognostica ». 

significandum, quia secundum quod diversificantur res signifi- 
cantes, diversificatur etiam modus significandi. Et ideo, ut plene 
notificetur quid sit sacramentumt oportet explicare cuiusmodi 
illa sint quae in significatione sacramentorum requiruntur. 
supponitur ut satis evidens ex dictis hactenus, sacramenta 
esse semper aliquid sensibile. Sunt enim primo et per se signa ; 
talia autem oportet esse sensibilia, ut clare ostendit S. Thomas 
in praesenti Ÿ Sed in sensibilibus, quaedem sunt quae signi- 
ficant ut z'erâa, quaedam vero ut res. Prae primis igitur defi- 
nire oportet, quae sit tam in verbis quam in rebus propria 
significandi ratio. — Porro verba sunt signa intellectuum sive 
conceptuum, ait Aristoteles, et conceptus sunt rerum  similitu- 
dines ; et sic patet quod verba non referuntur ad res signifi- 
candas, nisi mediante conceptione intellectus (2). Hinc verborum 
significatio, tota quanta est, provenit ex institutione positiva 
hominum, quibus naturalis facultas inest componendi voces ad 
suas conceptiones exterius manifestandas. Hinc etiam, vis signi- 
ficativa in verbis est pure ad placitum ; nam certe, illud quod 
vocamus lapidem, potuisset vocari asinus, et vice versa, ut con- 
stat. — At nunc considerandum est, aliam omnino esse condi- 
tionem rerum in ordine ad significandum. Etenim res (3) non 


() « Unumquodque praecipue denominatur et definitur secundum 
«id quod convenit ei primo et per se, non autem secundum id quod 
« convenit ei per aliud. Effectus autem sensibilis per se habet quod 
« ducat in cognitionem alterius, quasi primo et per se homini innote- 
« scens, quia omnis nostra cognitio a sensu oritur... Et inde est quod 
«primo et principaliter dicuntur signa, quae sensibus offeruntur... Ef- 
« ctus autem intelligibiles non habent rationem signi, nisi secundum 
«quod sunt manifestati per alia signa. Et per hunc etiam modum, 
« quaedam quae non sunt sensibilia, dicuntur quodammodo sacramenta, 
«in quantum sunt significata per aliqua sensibilia, de quibus infra age- 
« tur ». Quaest. 60, a 4, ad lu. 

F S. Thom. 1, q. 13. a. 1. 

(°) Res in praesenti intelliguntur, non solum elementa naturalia, 
ut aqua, oleum, etc., sed etiam actiones sensibiles, puta ablutio, inun- 
ctio, circumcisio, et alia huiusmodi, quia, ut habetur art. 6, ad 2am, in 
his eadem est ratio significandi, quae in rebus. 


ICE: 

significant immediate ipsam conceptionem intellectus, et hac 


mediante, obavetum guod in conceptione mentis inter.tionalaiter 


representatur ; sed habetur in rebus significantibus immediatus 
ordo significationis ad res significatas, nec iam pure arbitraria 
est significato ipsa. Fundatur quippe significatio rerum, vel 
certe aptitudo et congruentia quam habent ad significandum, 
super quamdam naturalem convenientiam, puta similitudinis, 
cum re significata ; ex quo fit ut quidlibet non possit assumi 
ad significandum quodlibet. Verumtamen animadverte, duplex 
esse genus similitudinis. Una est quae consideratur secundum 
communicationem in eadem qualitate, puta in eadem figura, 
cuiusmodi est similitudo intercedens inter Caesarem et statuam 
eius. Alia est quae consistit solummodo in quadam analogia 
proportionum, quatenus, exempli gratia, sicut aqua abluit cor- 
pus ab 1immunditiis, ita gratia, quae confertur in baptismo abluit 
animam a peccatis ; et sicut panis cuius species manent in sacra- 
mento corporis Christi, reficit hominem exteriorem, ita gratia 
quae confertur in Eucharistia, pascit ac sustentat hominem in- 
teriorem, etc. Et talis est similitudo quae sola attenditur in 
proposito, quia illa sola est quae potest esse corporalium ad 
spiritualia. 

Dico igitur, res sensibiles requiri in quibuslibet sacramentis 
nullo facto discrimine inter veterem et novam Legem ; perfecto- 
rum autem sacramentorum Novi Testamenti proprium esse, quod 
in eis verba adiungantur rebus, tanquam forma materiae. Circa 
quod adverte, non fuisse in usu voces materiae et formae in re 
sacramentaria ante saeculum XIII, sed a Gulielmo Antissido- 
riensi primum usurpatas, ac deinceps usu ecclesiastico consecra- 
tas. Dicuntur autem de sacramentis, non sensu illo proprio quo 
sumuntur in physicis, sed improprie dumtaxat secundum quam- 
dam proportionem. Proportio autem est in hoc, quod sicut es- 
sentiae corporeae intrinsece constant duobus principiis realiter 
distinctis, quorum unum est potentia, alterum actus, unum de- 
terminabile (id est materia), alterum determinans (id est forma) : 
ita sacramenta N. L. intrinsecus constituuntur duobus elementis 
in unum coeuntibus, quorum primum utpote magis indetermi- 

natum, perfici debet per secundum in ratione signi, et per il- 
ludniet ultimo determinari (1). — His praemissis : 


Videretur dicendum quod Sacramenta non semper rebus 
constant. Nam Poenitentia et Matrimonium in nova Lege sunt 
sacramenta, tametsi in eis non inveniantur res, sed tantum verba. 

Praeterea, in decreto pro Armenis dicuntur sacramenta no- 
stra iribus perfici: rebus, verbis, et persona ministri conferentis 
sacramentum cum intentione faciendi quod facit Ecclesia. Non 
ergo duabus tantum partibus essentialibus constituuntur. 

Praeterea, si sacramentum est in genere signi, forma eius 
videtur esse ipsa significatio quae tam rebus quam verbis inest. 
Non ergo sunt assignanda verba in ratione formae. 

Sed contra est communis doctrina theologorum, saltem a 
temporibus Concilii Florentini, ex cuius auctoritate prodit in- 
structio ad Armenos, in qua dicuntur sacramenta Novae Legis 


perifici rebus tanquam materia, et verbis tanqziam forma, iuxta 


p) Hic nota quomodo extravagantur ii qui in praesenti affectant 
invenire accommodationem theologiae ad philosophiam aristotelicam. 
Et eo magis extravagantur, quod notio materiae et formae introducta 
in re sacramentaria non transcendit vulgarem illam notionem quam, 
omnes ultro haurimus ex quibuslibet operibus artis. Nonne independen- 
ter a quavis eruditione in philosophia aristotelica, distinguis materiam 
statuae, puta marmor, deinde vero formam a sculptore inductam, quae 
marmor determinat ac perficit in esse statuae ? Nonne idem dicis de 
domo, de veste, de pileo, de vase, etc. ? Cum ergo viderent theologi 
esse in sacramentis nostris aliquod elementum cuius magis confusa si- 
enificatio est. et aliquod aliud per quod significatio perficitur et magis 
determinatur, recte eis nomina materiae et formae appropriaverunt : ita 
scilicet, ut non tam ab aristotelicis accepta denominatio sit, quam a 
fundo illo communi, unde ipsi aristotelici sumpserunt analogiam ad de- 
signandum essentialia constitutiva rerum naturalium. 

Nota praesertim quomodo analogia ista nequaquam valet in sacra- 
mentis, nisi quatenus sacramenta supponuntur vere esse in genere signi. 
Si enim res et verba de quibus nunc sermo, considerentur secundum 
physicam entitatem, nulla iam, et ne a longe quidem, similitudinaria 
proportio. Si autem considerentur in ratione significandi, optime intel- 
ligitur unio illa, velut materiae et formae, ad unum perfectum consti- 
tuendum. De quo vide S. Thom., hic, art. 6 ad 2,m. 

ilud Augustini, Tract. 80 in Ioan. n. 3: « Accedit verbum ad 
« elementum, et fit sacramentum ». 

Dicendum itaque primo quod ad sacramenta semper 
requiruntur res Cl). — Nam sacramenta prout nunc de sacra- 
mentis loquimur, sunt quaedam signa symbolica sanctificationis 
humanae. Sed ad signa symbolica semper requiruntur res, et 
verba non sufficiunt. — Minor probatur, quia signum symboli- 
cum est, cuius significatio fundatur super aliquam  analogicam 
similitudinem. cum re significata; huiusmodi autem est propria 
rebus, et non competit verbis, ut ostensum est in praenotando. 
— Maior etiam constat, tum ex dictis ubi de notione sacramenti, 
tum ex hoc quod divina Sapientia providet unicuique secundum 
proprium eius modum, ut ait S. Thomas in corpore articuli. 
Est autem proprius modus hominis in statu praesentis vitae, ut 
per similitudines rerum sensibilium manuducatur in cognitionem 
intelligibilium. Et ideo sacramenta debuerunt esse signa spiri- 
tualium, quasi visibiles formae invisibilis gratiae, imaginem eius 
gerentes, eamque exterioribus oculis quodammodo praesentantes. 
— Verum : 

Dicendum secundo quod perfectionis sacramentorum 
Novae legis est, ut rebus constent tanquam materia, et 
verbis tanquam forma (2) — In primis, quod de facto 
constent duobus illis elementis, probatur tum ex praelaudato 
decreto pro Armenis (3), tum praeterea facili inductione ; nam, 
utin propriis locis ex fontibus Scripturae vel Traditionis osten- 
detur, singula N. L. sacramenta rebus et verbis componuntur. 
Et non potest occurrere ratio dubitandi nisi de Poenitentia et 
Matrimonio. Sed de his in praesenti sufficiet. breviter animad- 
vertere, ipsos actus humanos sensibiles esse loco rerum, scilicet 
actus poenitentis quoad primum, donationem vero sive traditio- 
nem iuris in corpora quoad secundum (4). Item utrobique verba 


fl) S. Thom. hic, art. 4. 
12) S. Thom, hic, art. 6. 
(3) Denzinger, n. 590. 
(V) S. Thom. infra, quaest. 84, a. 1, ad lom ; et in IV, D. 14, q. 1, 
a. |, ad lum, etc. 


E 


DUARSI. IX. 


rebus adiuncta inveniuntur, sive verba sacerdotis absolventis, 
sive verba quibus uterque coniugum significat se ratihabere do- 
nationem ab altero factam. Nec tandem refert posse contrahi 
matrimonium inter mutos vel absentes, quia etsi singulare sit 
in hoc sacramento propter specialem eius conditionem, quod 
sufficiant nutus vel litterae, semper tamen requiruntur aliqua 
quae sunt aequipollentia verbis, et ex consequenti ad genus 
vocum omnino reducuntur. 

Nunc autem si in omnibus Novae Legis sacramentis inve- 
niuntur res et verba ut partes essentiales, recte admodum assi- 
gnatur res ut materia, verba ut forma. Ratio est quia verba 
apud homines obtinuerunt principatum significandi; etenim «verba 
« diversimode formari possunt ad significandos diversos conce- 
t pius mentis, et propter hoc, per verba magis distincte possu- 
« mus exprimere quod mente concipimus ». Sed in rebus, ex 
hoc ipso quod non sunt principaliter factae ad significandum, 
necessario est magis confusa significatio, praesertim si non signi- 
ficant nisi ratione alicuius analogiae plus minusve longinquae, 
quae etiam potest esse in eis relate ad multa. Quia igitur per 
verba perficitur significatio rerum, recte dicuntur res et verba 
ita coire in unum, ut res sint per modum materiae, verba vero 
per modum formae. 

Denique adiunctio verborum in sacramentis N. L. eviden- 
tissime facit ad ipsorum perfectionem. Hac enim de causa sunt 
expressius ac distinctius significantia, ut per se apparet. Prae- 
terea similitudinem gerunt Verbi incarnati a quo habent effica- 
ciam, quia sicut in incarnationis mysterio carni sensibili unitum 
est Verbum Dei, ita in Ecclesiae sacramentis elemento corporeo 
unitur orale verbum conceptionem mentalem immediate referens. 
Tandem melius proportionantur conditioni hominum qui ea 
suscipiunt, eo quod verba sunt signa aliquo modo spiritualia, 
utpote quae ab intellectu progrediuntur et ad intellectum vadunt; 
res vero magis feriunt sensus externos, cum vis eorum signi- 
ficativa fundetur super similitudines corporalibus oculis su- 
biectas. 

Ad 1n° ergo responsio patet ex dictis, et adhuc evidentius 

patebit ex dicendis suo loco de sacramentis Poenitentiae et Ma- 
trimonii in speciali. 

Ad 2'm dicendum quod Concilium signanter utitur verbo 
perfici. Cum enim vellet comprehendere omnia quae ad sacra- 
mentorum veritatem utcumque requiruntur, adhibuit eiusmodi 
vocabulum quod posset indifferenter referri ad causas tam in- 
trinsecas quam extrinsecas. Sed quia causae intrinsecae non sunt 
nisi duae, materialis scilicet et formalis, satis indicavit nihil. aliud 
pertinere ad constitutiva sacramentorum praeter res et verba, 
cum dixit sacramenta perfici rebus ut materia et verbis ut 
forma. 

Ad 3um denique dicendum quod forma accipitur dupliciter. 
Primo quidem pro forma totius, sicut humanitas est forma ho- 
minis, et hoc modo forma ab eo cuius est forma, physice non 
distinguitur. Alio modo dicitur forma pars essentialis quae cum 
alio principio realiter adaequate distincto, id est materia, consti- 
tuit aliquam essentiam, sicut in composito humano forma est 
anima. Cum ergo dicimus quod in sacramentis verba se habent 
ad instar formae, sumitur forma hoc secundo modo, nam alias 
significato non absurde diceretur forma signi sacramentalis, 
sicut generaliter omne abstractum significatur ut forma concreti. 

Demum nota bene, non esse quaestionem in praesenti nisi 
de eo quod est primo et per se sacramentum, scilicet sacramentum 
exterius, vel sacramentum tantum, ut aiebant veteres theologi. 
Nunc autem in Nova Lege, praeter sacramentum exterius constans 
materia et forma, attenditur etiam id quod est sacramentum et res, 
puta character in Baptismo, Confirmatione, et Ordine, sacrum con- 
jugale vinculum in Matrimonio, praesentia corporis et sanguinis 
Christi in Eucharistia, etc. Se habet ut signatum et causatum per 
ritum exteriorem, et ideo est res eius; sed quia infallibiliter. ac 
necessario cum ipsomet connectitur, et ulterius signat atque exigit 
quantum est de se, ultimum effectum interioris gratiae, 1deo inesf 
ei simul ratio sacramenti sive signi rei sacrae. Dicitur ergo res 
et sacramentum, et non obstat quod non sit secundum se sensi- 
bile, quia est sensibile per aliud. Unde S. Thomas, art. 4, ad 
lam ait: « Effectus intelligibiles non habent rationem signi nisi 

« secundum quod sunt manifestati per alia signa. Et per hunc 
« modum quaedam quae non sunt sensibilia (per se), dicuntur 
« quodammodo sacramenta, in quantum sunt significata per 
« aliqua sensibilia, de quibus infra agetur ». 


THESIS I. 
(Art. 5-8). 


Res autem et verba quibus sacramenta constant, debent 
esse ex institutione divina, et sunt ita necessario retinenda, 
ut omnis mutatio substantialis, vel in materia vel in forma: 
tollat veritatem sacramenti. 


sacramenta sunt signa, non mere naturalia, sed ex institu- 

tione significantia. Cum autem institutionem audis, obiter nota 
quod sicut in elementis quae sunt materia sacramentorum, prae- 
supponi debet quaedam naturalis 1doneitas ad hoc ut assuman- 
tur in symbola rei sacrae: ita in. verbis formalibus eorumdem 
praesupponitur etiam humana sive vulgaris institutio ad signifi- 
candum. Porro de hac institutione in praesenti non agitur, (est 
enim per se antecedens constitutionem sacramenti), sed de illa 
sola ex qua habet ritus exterior ut significet sacramentaliter, 
hoc est per eum modum qui competit sacramentis religionis 
revelatae. Ad plenam enim notificationem horum sacramento- 
rum in communi, restat inquirendum an humanae legis institutio 
sufficiat, utrum vero necessaria sit positiva institutio Dei. Et 
pro huius dubii resolutione statuitur praesens propositio, quae 
est certa et communis inter theologos, et valet de omnibus sa- 
cramentis tam novis quam antiquis, etsi S. Thomas art. 5 et 7, 
de solis sacramentis N. L. quibus homines interius. sanctifican- 
tur, explicite loquatur. 

Videretur tamen dicendum, non esse necesse ut elementa 
sacramentorum constitutiva sint ex divina institutione. determi- 
nata. Etenim quae sunt divinae institutionis, oportet uniformiter 
inveniri apud omnes. Sed sunt quaedam sacramenta, puta Ordo 


"erife 

et Confirmatio, quorum non est eadem materia vel forma in 
variis partibus Ecclesiae. 

Praeterea ante Legem Mosaicam fuit sacramentum quod 
vocant legis naturae, in cuius susceptione remittebatur parvulis 
peccatum originale (‘). Sed quidquid pertinet ad legem naturae, 
non est ex positiva institutione Dei. Non ergo requiruntur in 
sacramentis res ex divina institutione determinatae. 

Sed contra: Necesse est ut sacramentorum constitutiva 
sint ex illius institutione determinata, in cuius solius potestate 
est hominis sanctificatio. Et ratio est quia sacramentum dicitur 
signum sanctificationis non qualecumque, sed aliquo modo pra- 
cticum, per quod scilicet homo aut interius aut saltem externe 
et figuraliter sanctificatur. Atqui sanctificatio hominis, quocum- 
que modo accipiatur, in solus Dei potestate est. Id quidem 
evidentissime constat si de sanctificatione interna quae est per 
gratiam, sermo sit. Sed constat etiam de sanctificatione illa mere 
externa et figurativa, quam Veteri Testamento propriam fuisse 
diximus. Qua enim parte consistebat in aggregatione ad popu- 
lum Dei vel consecutione certi gradus in eius hierarchia, pro- 
fecto ab hominum voluntate non dependebat, quia non ad sub- 
ditos pertinet determinare modum quo quis annumerari debet 
inter Principis domesticos et familiares. Qua vero parte consi- 
stebat in purgatione ab irregularitatibus divino iure introductis, 
idem omnino indicium ferendum est, cum nequeant inferiores 
propria auctoritate solvere id quod superior ligavit. Unde tan- 
dem oportet concludere quod ad quaelibet sacramenta requiritur 
divina institutio. 

Et nota quomodo hoc argumentum est illud ipsum quo 
utitur S. Thomas art. 5 in corpore, ubi duplicem distinguit re- 


(J) «Sacramentum regenerationis nostrae manifestum voluit inani- 
< festatus Mediator. Erat autem antiquis iustis aliquod. occultum, cum 
« tamen et ili eadem fide salvi fierent, quae fuerat suo tempore reve- 
« landa... Quod si circumcisio antiquis sanctis pro baptismo fuisse ere- 
< ditur, quid respondebitur de his qui antequam hoc praeceptum esset, 
< Deo placuerunt, non tamen sine fide?» August. Epist. 187 ad Dar- 
danum, n. 34. 

spectum in sacramentis, secundum quod considerantur ut signa 
practica sanctificationis hominum, vel ut actiones quaedam ad 
cultum Dei pertinentes. Et si quidem in eis solum considerare- 
tur ratio actionis pertinentis ad divinum cultum f, sacramenta 
per se non exigerent institui a Deo: est enim in hominum po- 
testate instituere caeremonias ad colendum Deum, puta sacrificia 
et alia huiusmodi. Nunc autem necessitas divinae institutionis 
oritur ex hoc quod sacramenta sunt collativa cuiusdam  sancti- 
tatis ordinis supernaturalis, ut dictum est supra, cum de notione 
sacramentorum in communi ageretur. Nota insuper quod insti- 
tutio divina de qua hic sermo, opponitur institutioni. quae ab 
homine sit ex naturali et congenita potestate. Id enim humanae 
institutioni simpliciter subesse dicitur, quod homo ex sibi pro- 
pris instituere potest. Non ergo a priori excluditur in sacra- 
mentis sufficientia institutionis quae esset solum mediate divina, 
id est, ex potestate quam Deus positive hominibus ad hoc con- 
tulisset. Interim vero, cum nullum huiusmodi concessionis in 
praesenti ordine providentiae vestigium adhuc appareat, ideo ad 
factum quod attinet, removenda hypothesis, et solius institutio- 
nis immediatae ratio habenda est. 

Ad lun ergo dicendum quod de variationibus in materiis 
et formis sacramentorum disputabitur suo loco. Interim vero, 
quacumque hypothesi facta, facile solvitur proposita difficultas 
si quis animadvertat dari posse plura signa symbolica per se 
aeque idonea ad unam eamdemque significationem sacramenta- 
lem, et idoneitatem huiusmodi non provenire in eis ex positiva 
dispositione instituentis sacramentum, sed aliunde praesupponi. 
sufficit ergo ut divina institutio cadat super émastitutiva 
menti sub ratione generali cuiusdam signi symbolici aliunde. apti 
ad certam quamdam significationem sacramentalem, (puta signi- 
ficationem traditionis potestatis sacrae), relicta interim compe- 
tenti auctoritati electione materiae et formae omnino in individuo. 
Et sic, cum uniformitate circa id quod divinae institutionis. est, 
scilicet circa signum sacramentale formaliter qua sacramentale, 


1) S. Thom, 2-2, q. 89 in prooem. 

poterit haberi quaedam diversitas mere viato ialis quoad ele- 
menta quibus constat (1). Non ergo ex hac parte quidquam 


() Quod ut aliquo exemplo patefiat suppone nunc, Christum so- 
lummodo instituisse ut esset in Ecclesia ritus aliquis sacramentalis signi- 
ficans traditionem potestatis sacerdotii cum gratia respondente, non 
tamen determinando in individuo quis ille foret, sed committendo apo- 
stolis ut unum vel alterum caeremoniale signum, aliunde idoneum, as- 
signarent. Finge insuper Petrum in Occidente assignasse traditionem 
instrumentorum sacrificii, loannem vero in Oriente impositionem ma- 
nuum, per quam derivatio potestatis ab uno in alium figuratur. Pro- 
fecto in his rerum adiunctis, factum Petri vel lIoann's fuisset mera 
conditio, qua posita, suum sortita esset effectum institutio divina, con- 
ferens id totum quod pertinet ad constitutionem signi sacramentalis, 
formaliter qua sacramentale est. Praeterea, unum idemque foret utro- 
bique sacramentum a Deo institutum, sicut unum atque idem est sacra- 
mentum baptismi, sive celebretur in lingua latina, sive in arabica ; nam 
in casu, traditio instrumentorum et manuum impositio differrent inter 
se ut duo diversa idiomata linguae symbolicae, non secus ac forma ba- 
ptismi in latino et in hebraico, ut duo idiomata linguae usualis. 

Et quod dicitur de diversitate secundum loca, dici etiam posset 
de differentiis secundum tempora. Si enim verum est, ut quidam con- 
tendunt, Christum non determinasse in individuo elementa Ordinis, et 
traditionem instrumentorum quae prius non erat in usu, decursu tem- 
poris apud Latinos factam fuisse materiam sacramenti, idque ex deter- 
minatione Ecclesiae, penes quam manet tota potestas apostolis olim 
concredita: adhuc nihil sequeretur contra necessitatem divinae institu- 
tions et immobilitatem eorum omnium quae divini iuris sunt. Sicut si 
quis baptizando tempore S. Petri, casu quodam formasset istos sonos : 
Je te baptise au noni du Pére et du Fils et du St-Esprit, profecto non 
confecisset; nunc autem, formans easdem voces, conficit sacramentum. 
Tempore enim S. Petri adhuc deerat in illis sonis ea quae significationi 
sacramentali necessario praesupponitur, vocum accommodatio. 

In summa, si qua sint sacramenta quorum materia et forma fue- 
rnnt etiam in individuo determinata a Christo, in his quoque indubium 
est, nullam esse posse aut diversitatem aut variationem, quia quidquid 
divinae institutionis est, prout et in quantum divinae institutionis, im- 
mobiliter maneat necesse est. Sed si qua alia sunt in quibus institutio 
divina quamdam, ut supra, reliquit latitudinem, non eadem ratio currit. 
In omni autem modo cave a falsa conceptione secundum quam virtus 
sacramentorum esset alligata materialibus sonis vel ritibus, praecise ut 
materiales sunt. Rei enim veritas habet quod est alligata significationi 

praeiudicare potest necessitati divinae institutionis in sacramentis. 
Caeterum, an de facto exsistat huiusmodi diversitas, quaestio 
est, non in praesenti, sed inferius examinanda. 

Ad 20“ dicendum quod quaecumque sententia eligatur circa 
sacramentum legis naturae, argumentum procedit ex falso sup- 
posito. Cum enim, historice loquendo, contradistinguimus legem 
naturae a lege mosaica et lege Christiana, sicut a dicta lege na- 
turae non excludimus praecepta supernaturalia fidei, spei, et 
charitatis, ita nec intendimus removere omnem omnino positi- 
vam institutionem Dei in cultu religioso. Sed denominamus le- 
gem sub qua vivebant antiqui. Patriarchae a potiori parte, qua- 
tenus praeter ea quae ex ipsa rerum natura exiguntur in sup- 
positione elevationis generis humani ad finem  supernaturalem, 
paucissimas habebat institutiones mere positivas, easdemque for- 
sitan non lege exterius data, sed solo interiori instinctu a Deo 
traditas, ut dicitur art. 5 in responsione ad 3um. Hinc S. Tho- 
mas, in IV, D. 1, q. 1,a.2, q 3: «In statu legis naturae 
« non sufficiebat ad salutem sola naturalis cognitio, sed exige- 
nt batur fides aliquorum quae supra rationem sunt; et post 
« lapsum exigebatur fides de Reparatore, per quem erat medi- 
« cina morbi. Et ideo in statu illo, non tantum erant necessaria 
« opera quae sunt de dictamine legis naturalis, sed etiam alia 
« quae essent protestationes et signa eorum quae ad reparatio- 
« IPI pertinebant, f ornnt ilinic tomnnric enr^ram^nta w 
Ex hac autem anim; 
ficullas. 


Praeter sacranu 
talia, quasi aliquo i 
participantia. 


divinitus impositae. Ç 
dam diversitate, idem 
tutione divina signifie 
mentum. 

Quo in genere sunt primo ritus in solemn! sacramentorum 
celebratione ab Ecclesia adhibiti. Sunt praeterea consecrationes 
elementorum aut etiam utensilium ad eorumdem  confectionem 
inservientium, ut aquae, olei, calicum, altarium, etc. Sunt insu- 
per initiationes ad certos gradus in Ecclesia, velut collatio pri- 
mae tonsurae, benedictio abbatis, coronatio regis, et similia. 
sunt denique res ab Ecclesia benedictae, ut in earum usu ali- 
qud a Deo obtineatur gratiae spiritualis, uti aqua lustralis, et 
huiusmodi. 

Haec sane omnia ad perfectionem sacramentorum nequa- 
quam pertingunt, tum quia non a Deo, sed ab Ecclesia suam 
institutionem repetunt, tum quia non sunt causae efficientes san- 
ctficationis gratiae, sed solum impetrativae auxiliorum quibus 
se homo ex opere operantis ad gratiam vel augmentum gratiae 
disponat. Adhuc tamen aliqualiter de sacramentis participant, 
tam in ratione signi quam in ratione causae. In ratione quidem 
signi, quia semper sunt caeremonialia significantia mysterium 
redemptionis Christi, vel ea quae redemptionem consequuntur. 
In ratione etiam causae, quia cum specialem vim impetrativam 
accipiant ex annexa benedictione Ecclesiae, peculiaris quoque in 
eis efficacia attenditur, ad ipsorum sacramentorum vim et prae- 
stantiam nonnihil accedens. Et ideo, non sacramenta, sed sacra- 
mentalia iure meritoque vocantur. 

Deinde considerandum est de necessitate sacramentorum. 
Agitur autem potissimum de necessitate qua fuit necessarium 
ut essent sacramenta in societate religiosa ; non de necessitate 
qua, institutione supposita, unicuique homini necessarius est sa- 
cramentorum usus ad salutem consequendam ; de hoc enim di- 
cetur infra. Porro, huius quaestionis doctrina duabus proposi- 
tionibus absolvetur, quarum prior generaliter attendit praesentem 


humanae naturae statum, posterior vero differentias temporum, 
ante et post Christum. 


THESIS III. 
(Art. 12. 


In praesenti statu naturae lapsae sacramenta fuerunt 
ad humanam salutem necessaria, quadam necessitate con- 
venientiae: sed ante peccatum esse non debuerunt. 


Praesens naturae status, praeter privationem originalis justi- 
tiae per peccatum primi parentis inductam, importat restaura- 
tonem ad finem supernaturalem per Christum Redemptorem ; 
eratia autem Redemptoris non se extendit, sicut gratia origina- 
lis, ad continendum partem sensitivam sub perfecto dominio ra- 
tionis, et in hoc ab ea potissimum distinguitur (1). Duo igitur 
habet conditio nostra, quae in hac quaestione omnino attendi 
debent; unum pertinet ad dignitatem, alterum ad defectum, et 
utrumque simul facit sacramenta necessaria, ut videbimus. Ne 
tamen circa huiusmodi necessitatem  fallamur, animadvertere 


(D S. Thom. 1, q. 94,a. 1 — Q. 95, a. 1 — Q. 100, a. 1, ad 2*«**. 

oportet quod necessarium dicitur dupliciter. Primo necessarium 
necessitate absoluta, sicut necessarium est Deum esse ; secundo, 
necessarium necessitate hypothetica, scilicet ex suppositione finis. 


Et iterum, vel est necessarium simpliciter, ut sine quo non po- 


test obtineri finis, vel est necessarium solummodo secundum 


quid, ut per quod magis convenienter obtinetur finis, 
modo accipitur in praesenti. 


et hoc 
Porro convenientia consideratur, 
non ex parte Dei cui omnia media aequalia sunt, sed ex parte 
hominis, cui pro diversis statibus in. quibus eum inveniri 
tingit, congruit hic vel ille providentiae ordo f. Denique, cum 
docet S. Thomas sacramenta non debuisse institui in 
nocentiae, per hoc non determinat 


con- 


statu 1n- 


id quod de potentia Dei 
absoluta potuisset vel non potuisset fieri, sed solum intendit 


quod sacramenta non erant connaturalia huic statui, ac ideo, 


quod tunc esse non debuerunt, habita ratione suavis providen- 
tae qua Deus se accommodat conditioni rerum, 


et unicuique 
providet secundum proprium modum eius. 


Quod in praesenti statu sacramenta fuerunt necessaria. 
— Prima congruitatis ratio accipitur ex praesenti conditione na- 
turae humanae quoad intellectum. Videmus enim quod quanto 
est infirmior intellectus, tanto magis indiget manuduci per exem- 
pla et similitudines sensibiles ad intelligentiam rerum suprasen- 
siblium, praesertim vero supernaturalium. Homo autem incurrit 
magnam debilitatem intellectus, ex quo fuit destitutus dono 1n- 


tegritatis per quod inferior pars omnino subdebatur superiori ý. 


C) S. Thom, in IV, D. 1, q. 1, a. 2. 


(2) < Obscuritas triplex potest accidere alicui intellectui. Prima ex 
«hoc quod ex nihilo est... Secunda ex hoc quod intellectus intelligit 
«inquirendo, et per continuum et tempus, et talis obscuritas accidit 
«intellectui humano in comparatione ad intellectum angelicum... Tertia 
< vero obscuritas intellectum. consequitur humanum ex peccato, conse- 
«cuta ex corruptione carnis aggravantis animam, et sic in aenigmate 


«nunc homo videt, tunc autem non vidisset». S. Thomas in II, D. 23, 
q. 2, a. 1, ad 3um. 

Ut igitur ea quae ad sanctificationem nostram spectant, essent 
ad captum nostrum accommodata, convenientissime providit 
Deus ut hanc ipsam sanctificationem nobis consequendam pro- 
poneret sub quibusdam corporalibus et sensibilibus symbolis quae 
dicuntur sacramenta. Et ad eamdem rationem refertur vel ma- 
xime, consideratio illa quam subdit catechismus (Concili Tri- 
dentini: animum scilicet hominis in praesenti statu, non facile 
commoveri ad credenda ea quae nobis divinitus proponuntur. 
Ideoque, si non fuissent in cultu divino quaedam visibilia s1- 
cramenta, divinarum promissionum protestativa, vel mysteriorum 
redemptionis nostrae rememorativa, brevi horum omnium fides 
et memoria in genere humano concidisset. Hinc est quod Do- 
minus noster a discipulis discessurus, tradendo sacramenta cor- 
poris et sanguinis sui celebranda, dixit: « Hoc facite in meam 
commemorationem », quasi volens providere ne excideret apud 
nos recordatio mortis suae, et invisibilium bonorum quae nobis 
attulit redemptio. Hinc etiam Paulus ait: « Quotiescumque enim 
« manducabitis panem hunc, et calicem bibetis, mortem Domini 
« annuntiabitis donec veniat ». Hoc namque modo, visibile sa- 
cramentum dominicae passionis quotidie. celebrantes, pretium 
salutis nostrae quotidie sub oculis habemus, et quotidie mente 
revolvimus ; alias sequeretur mox neglectus, ac demum oblivio. 

Secunda congruitatis ratio sumi debet ex praesenti condi- 
tione naturae humanae quoad voluntatem. Homo enim superbe 
a Deo recedendo, sese inordinate subiecerat sensibilibus, in qui- 
bus post originalem lapsum fere immergitur eius affectus. Ra- 
tione igitur habita huiusmodi deordinationis in quam per su- 
perbiam incurrerat, convenientissimum fuit ut sensibilibus rebus 
tanquam Dei instrumentis ordinate iam atque humiliter sese 
subiiciendo, iustitiam recuperaret. Revera, tota sacramentorum 
oeconomia ad domandam superbiam dirigitur, iuxta illud cate- 
chismi ad parochos: « Humanae mentis superbiam edomant ac 
« comprimunt sacramenta, nosque ad humilitatem exercent, dum 
« sensibilium elementis subiicere nos cogimur ut Deo obtem- 
« peremus, a quo ante impie defeceramus ut mundi elementis 
« serviremus ». Propterea mundani homines huic oeconomiae 

tamquam vanae cuidam ac puerili disciplinae ex toto contradi; 
eunt. Sed ex hoc praecise convenientia eius elucet etiam magis. 
Quis enim nesciat omnem dispensationem nostrae salutis debuisse 
fundari supra eversionem eius quod maximum est in ordine ad 
regnum Dei impedimentum ? Id certe velut in epigrapho expres- 
sum habes, cum primum Verbi incarnati apud nos adventus 
annuntiabatur : Naius esi vobis hodie Salvator, aiebat angelus 
ad pastores. Et hoc vobis signum : invenietis infantem pannis 
involutum et positum in praesepio. En tbi breve capitulum in 
quo tota nostra religio continetur. Invariatum namque manet 
et in finem usque manebit signum Salvatoris, qui nunc in sa- 
cramentis sub vilibus pannis sensibilium elementorum abscondit 
virrutem suam, imo et personam, ut talis semper inveniatur, 
qualem se in Bethleem nascens, agnoscendum adorandumque 
exhibebat. Et quisquis humiles illos incarnati Verbi pannos su- 
perbia elatus contempserit, ipse se a divinorum consortio eo 
ipso excommunicabit, fietque hospes testamentorum, promissio- 
nis spem non habens, et sine Deo in hoc mundo. Etenim inde- 
bitae subiectioni ad sensibilia quae ex peccato orta ad peccatum 
trahit, debuit opponi subiectio plena humilitatis et reverentiae 
erga Deum, « cuius imperio salutem quaerit homo in inferiori- 
« bus se, etsi non ab illis, sed per illa a Deo » f. 

Tertia denique congruitatis ratio sumi debet ex praesenti 
conditione naturae humanae quantum ad actionem. Est enim 
homo lapsus maxime propensus ad actiones exteriores et cor- 
porales. Ergo convenientissime proposita sunt ei corporalia exer- 
citia in sacramentis, quibus salutariter exerceatur ad evitanda 
superstitiosa exercitia quae consistunt in cultu daemonum, vel 
qualitercumque noxia quae consistunt in actibus peccatorum. 
Sane vero, suavis providentiae modus exigit ut naturalis pro- 
pensio non comprimatur, sed ad rectum ordinem reducatur, si 
quando contingat eam ad nociva deflectere. Propensio autem 
qua homo potissimum fertur in actiones exteriores, per se na- 
turalis est, etsi de facto sit peccati sequela propter amissionem 


p) Magist. Sent. 1. 4, Dist. 1. 

integritatis qua menti suberant inferiores animae vires, et ipsi 
animae corpus. Caeterum praefatam propensionem contestatur 
ipse diabolus, qui semper procuravit subicere sibi homines per 
quorumdam mysteriorum sive sacramentorum celebrationes. Nam 
antiquitus tot instituerat mysteriorum genera, quot falsas con- 
stituerat divinitates, Apollinem dico, et Saturnum, et Bacchum, 
et Cererem. Quin et sub initiis Christianae religionis, mimicam 
sacramentorum nostrorum imitationem apud suos introduxerat, 
teste Tertulliano de Praescript. c. 40: « Diaboli sunt partes 
« intervertendi veritatem, qui ipsas quoque res sacramentorum 
« divinorum, idolorum mysteriis aemulatur. Tingit et ipse quos- 
« dam, utique credentes et fideles suos; expositionem delicto- 
« rum de lavacro repromittit. Et si adhuc memini, Mithra signat 
« illic in frontibus milites suos. Celebrat et panis oblationem, 
« et imaginem resurrectionis inducit, et sub gladio redimit co- 
« ronam ». Denique et nostris temporibus habet apud liberos 
Muratores et Spiritistas et Magnetizantes, quorum doctrina ut 
cancer serpit, infinita sacramenta initiatoria. Ex his omnibus 
ostenditur, quam conveniens fuerit in praesenti ordine sacra- 
mentorum institutio. Verum : 


Ante peccatum esse non debuerunt, utpote praeter et 
contra ordinem in statu innocentiae exsistentem. 

Ratio est quia sacramentorum usus importat quandam de- 
pendentiam subiectionis, quantum ad animae perfectionem, a 
corporalibus rebus, quibus mediantibus, homo sanctificatur et 
eruditur. Sacramenta enim sunt, tum instrumenta per quae Deus 
influt gratiam in anima, tum etiam normae sensibiles artificia- 
les per quas regulamur ad supernaturalium rerum qualemcum- 
que conceptionem ; et sub utroque respectu non conveniunt nisi 
homini sub dominatione sensibilium constituto. Sed in statu 1n- 
nocentiae superiora inferioribus dominabantur, et nullo modo 
dependebant ab eis dependentia subiectionis. Ergo contra ordi- 
nem huius status fuisset usus sacramentorum. 

Hic autem nota diligenter, totam vim argumenti in hoc 
sitam esse, quod sacramenta congruunt homini, prout habenti 
dependentiam a sensibilibus, non qualemcumque, sed subiectionis 
sive submissionis. Considerandum enim est, dari posse depen- 
dentiam merae necessitatis quae nullam infert subiectionem ; nam 
certe pictor in exercitio suae artis pendet a penicillo quo indi- 
get ad pingendum ; non tamen pendet quasi subiectus, sed ma- 
gis quasi movens et dominus. Si vero ulterius indigeret pictura 
ab extrinseco praemonstrata, tanquam exemplari imitando et 
norma regulante conceptionem artis, esset tunc subiectionis etiam 
dependentia. Porro in statu innocentiae anima certe intelligebat 
per conversionem ad phantasmata, et per species a sensibilibus 
abstractas; hoc enim ita naturale est homini, ut non pertineat 
ad positivos defectus quos integritatis donum impediebat. Ve- 
rum phantasmatibus a rebus sensibilibus acquisitis usus fuisset 
homo innocens tanquam sibi subiectis, et verbis doctrinae tan- 
quam connatural! medio communicationis conceptuum. Nullo 
autem modo tunc dependebat intellectus ab inferioribus se, velut 
sub eorum captivitate positus. Idemque dicendum de affectu 
voluntatis. Quia igitur rationes in prima parte allatae procede- 
bant ex consideratione naturae in sensu composito defectuosae 
ilius subiectionis quam homo peccando incurrit, consequitur 
quod sacramentorum oeconomia non fuisset in harmonia cum 
propria ratione status qui peccatum antecessit. 

Accedit quod in statu innocentiae gratia fuisset. congenita 
homini; non ergo debuissent esse sacramenta ad primam infu- 
sionem gratiae; sed nec ad augmentum eius, quia res ex iisdem 
principiis perficiuntur, ex quibus innascuntur. Accedit iterum 
quod quoties ad perfectionem alicuius re1 oportet addere aliquid 
ultra id quod requirit ordo illius naturae secundum se conside- 
ratae, hoc accidit ad subveniendum alicui defectui, sicut cum 
simplici cibo nutritivo addi debet digestivorum | condimentum. 
Ex ordine autem naturae humanae quoad sanctificationem  su- 
pernaturalem, nihil aliud per se requiritur praeter influxum Dei, 
et gratiam et virtutes; non autem requiruntur res corporales ex 
quibus hominis sanctificatio dependeat. Aliunde vero in statu 

innocentiae, quantum erat ex vi huius status, nullus fuisset de- 
fectus cui oportuisset subvenire (1). Ergo iterum, modus sancti- 
ficationis humanae huic statui harmonice consonans fuisset per 
Dei influxum, nullo interposito instrumento corporeo. 
Recte igitur S. Thomas constanter docuit sacramenta esse 
ex propria sua ratione, in peccati remedium. « Medicina, inquit 
art. 2 in argumento sed contra, non est necessaria nisi aegroto, 
« secundum illud Matth. IX: Aon est opnis sanis medicus. Sed 
« sacramenta sunt quaedam spirituales medicinae quae adhiben- 
« tur contra vulnera peccati. Ergo non fuerunt necessaria ante 
« peccatum ». Et catechismus Cone. Trid. part. 2, c. 1, n. 14, 
dicit: «Tertia causa (cur sacramenta institui oportuerit), fuit 
« ut illa tanquam remedia, ut scribit S. Ambrosius, atque evan- 
« gelici Samaritani medicamen, ad animarum sanitatem vel re- 
« cuperandam vel tuendam praesto essent ». Et haec quidem, 
quod attinet ad convenientiam oeconomiae sacramentorum. Sed 
iam ad doctrinae complementum superest ut in statu naturae 
lapsae duas insignes temporum differentias consideremus Hinc : 


THESIS IV. 
(Art. 3-4). 


Tam ante quam post Christum oportuit esse sacramenta, 
non tamen eadem ante et post, sed alia omnino atque alia, 
prout Redemptor adhuc venturus sperabatur, vel iam credi- 
tur advenisse. 


Videretur tamen dicendum quod ante Christi adventum, 
non debuerunt esse sacramenta. Si qua enim sit sacramentorum 
necessitas, non attenditur nisi in ordine ad consequendam inte- 
rorem sanctitatem, quae sola ad animae salutem confert. Sed 
non potuerunt esse ante Christum sacramenta causativa interio- 
ris gratiae, uti inferius q. 62, a. 6, ostendetur. Ergo, etc. 


(1) S. Thom, in IV, D. 2. q. 2, a. I. 

Imo vero videri posset sacramenta etiam (Christiana esse 
excludenda, quia vel sunt iniuriosa efficaciae redemptionis iam 
consummatae, vel certe non conveniunt perfectioni status Novi 
Testamenti, in quo, ut Apostolus dicit ad Gal. IV-3, non sumus 
amplius sub elementis mundi servientes. 

Praeterea sacramentorum mutatio importat mutationem in 
religione, cum tamen oporteat divinam religionem esse unam, 
et inde ab initio sibi ipsi semper constantem permanere. Saltem 
igitur dicendum est, non debuisse nova sacramenta antiquis 
succedere. 

sed contra: Tam in veteri quam in Novo foedere sacra- 
menta fuerunt de facto a Deo instituta, et quidem diversa pro 
temporum diversitate: quidquid autem a Deo est, ordinatum et 
summe conveniens est. 

Et re quidem vera, sicut ex rationibus in propositione 
praecedenti primo loco expositis liquet, sacramentorum  neces- 
sitas potissimum oritur ex necessitate conservandi in genere 
humano fidem promissionum et mysteriorum quae ad nostram 
sanctificationem, supernaturalemque vitae aeternae destinationem 
spectant. Sed non minus ante quam post Christum oportebat 
conservari fidem, quae totius religionis revelatae basis est et 
fundamentum. Ergo conveniebat ut ante et post adventum Christi 
sacramenta essent. Nunc vero, cum Christus sit fons et auctor 
gratiae, iuxta illud Ioan. I: « Gratia et veritas per lesum Chri- 
« stum facta est », necesse fuit ut sacramenta nostra, utpote a 
Christo instituta et ab ipso vim habentia, forent valde diversa, 
sive quoad modum significandi, sive quoad efficaciam, ab iis 
sacramentis quae comparabantur ad ipsum ut ad causam fina- 
lem tantum, utpote ordinata ad futurum eius adventum annun- 
tandum, et ad sanctificationem conferendam quae esset praefi- 
gurativa sanctitatis interioris per eius passionem  promeritae. 
Recte igitur S. Thomas, in IV, D. 1, q. 1, a. 2, q. 5: « Ea- 
edem est fides modernorum et antiquorum, ut Augustinus dicit, 
« quia quem illi credebant venturum, nos credimus iam venisse. 
« Et 1deo, cum sacramenta fidei respondeant sicut protestatio- 
«nes ipsius, oportet quod sicut antiqui Patres redemptionis 

« Christi participes effecti sunt per sacramenta quae erant signa 
« futuri, ita et in nos redemptio eius perveniat, mediantibus 
« aliquibus sacramentis significantibus quod iam factum est, 
« quae sunt sacramenta novae Legis ». 

Ad lom ergo dicendum quod prima et potissima ratio ne- 
cessitatis sacramentorum in praesenti statu, non tam est actualis 
consecutio interioris gratiae, quam conservatio fidei promissio- 
num Dei per caeremonias et sanctificationes ad cultum publi- 
cum pertinentes. Unde Augustinus considerans quod in statu 
historico generis humani, omnis religio seu vera seu falsa, fun- 
datur in fide cuiusdam supernaturalis communicationis Dei ad 
homines, 1. 19 cont. Faustum, c. 11, ait: « In nullum nomen 
« religionis seu verum seu falsum, coagulari homines possunt, 
« nisi aliquo signaculorum vel sacramentorum visibilium con- 
« sortio colligentur». Caeterum, nec in antiquis sacramentis 
omnino deerat consecutio gratiae interioris, tametsi non in vi 
signi significantis, sed ex vi fidei significatae, prout suo loco 
ostendetur. Et ideo S. Thomas ubi supra, non dubitavit dicere 
quod antiqui Patres redemptionis Christi participes effecti sunt 
per sacramenta quae erant signa futuri. 

Ad 2om dicendum quod Christus Redemptor non obtulit 
merita et satisfactionem suam ad hoc ut omnes homines statim, 
nullisque interpositis mediis, in pristinam gratiam restituerentur; 
sed voluit esse particulares causas quibus ad singulos virtus 
universalis redemptionis proveniret. Non ergo per sacramenta 
derogatur dignitati et efficaciae passionis Christi, quandoquidem, 
ut dicitur infra, Quaest, 61, a. 5: « Sacramenta Ecclesiae vir- 
« tutem habent ex passione Christi, cuius virtus nobis copula- 
« tur per susceptionem sacramentorum ; in cuius signum de 
« latere Christi pendentis in cruce fluxerunt aqua et sanguis, 
« quorum unum pertinet ad baptismum, aliud ad eucharistiam, 
« quae sunt potissima sacramenta ». — Rursus, cum dicitur 
Gal. IV-3, nos iam non esse sub elementis mundi servientes, 
sermo est de elementis egenis et vacuis, cuiusmodi erant sacra- 
menta legalia, non autem nostra quae gratiam continent et cau- 
sant. — Similiter cum Lex nova vocatur veritas, per hoc non 

excluditur quin adhuc respectu caelestis gloriae sit umbris et 
figuris obvelata. Quo fit ut nostra sacramenta perfectissime re- 
spondeant et congruant statui legis evangelicae, dum continent 
qudem veritatem bonorum supernaturalium, adhuc tamen sub 
velamine sacrorum signaculorum propositam. Unde super dictum 
Apostoli, Heb. X-1l, pulchre commentatur S. Thomas, 1-2, 
gq. 101, a. 2, in hunc modum: « In statu futurae beatitudinis 
« intellectus humanus ipsam divinam veritatem in seipsa intue- 
« bitur; et ideo exterior cultus non consistet in aliqua figura, 
« sed solum in laude Dei quae procedit ex interiori cognitione 
« et affectione, secundum illud Isai. LI: Gauditem et laetitia 
« invenietur in ea, gratiarum actio et vox laudis. In statu au- 
« tem praesentis vitae non possumus divinam veritatem in seipsa 
« intueri, sed oportet quod radius divinae veritatis nobis illuce- 
« scat sub aliquibus sensibilibus figuris, sicut Dionysius dicit in 
«c. 1 Caelest. Hier., diversimode tamen secundum diversum 
« statum cognitionis humanae. In veteri enim Lege, neque ipsa 
« divina veritas in seipsa manifesta erat, neque etiam propalata 
« erat via ad hoc perveniendi, sicut Apostolus dicit ad Heb. IX. 
« Bt ideo oportebat exteriorem cultum veteris legis non solum 
« esse figurativum futurae veritatis manifestandae in patria, sed 
« etiam esse figurativum Christi qui est via ducens ad illam 
« patriae veritatem. Sed in statu novae .legis haec via iam est 
« revelata. Unde hanc praefigurari non oportet sicut futuram, 
« sed commemorari oportet per modum praeteriti vel praesentis; 
« sed solum oportet praefigurari futuram veritatem gloriae non- 
« dum revelatam ; et hoc est quod Apostolus dicit Heb. X-I: 
« Umbram habens Lex futurorum bonorum, non ipsam imagi- 
« nem rerum. Umbra enim minus est quam imago, tanquam 
« imago pertineat ad novam Legem, umbra vero ad vete- 
« rem ý  ». 


(*) Ad rem Ambrosius, in Psalm. 38, n. 25: « Primum igitur umbra 
< praecessit, secuta est imago, erit veritas. Umbra in Lege, imago vero 
< in Evangelio, veritas in caelestibus. Umbra Evangelii et Ecclesiae 
< congregationis in Lege, imago futurae veritatis in Evangelio, veritas 
< in indicio Dei. Ergo, quae nunc celebrantur in Ecclesia, eorum umbra 

Ad 3um denique dicendum, non esse inconveniens quod 
Deus diversa sacramenta disposuerit secundum congruentiam 
temporum diversorum. Tantum enim abest quin mutatio ista 
ponat defectum aliquem in divina religione, ut e contra, multo 
splendidior in hac ipsa varietate unitas appareat; nam  imitas 
non tam in materiali uniformitate consistit, quam in habitudine 
ad unum commune principium. Unde Augustinus, 1. 19 contra 
Faustum, c. 16: «Adversus calumniosam imperitiam | Fausti 
« demonstrare suffecerit, quanto errore delirent qui putant, si- 
« gnis sacramentisque mutatis, etiam res ipsas esse diversas, 
« quas ritus propheticus praenuntiavit promissas, et quas ritus 
« evangelicus annuntiavit impletas.. Si enim soni verborum 
« quibus loquimur pro tempore commutantur, eademque res 
« aliter enuntiatur lacienda, aliter. facta, (sicut ista ipsa duo 
« verba quae dixi, facienda et facta, nec paribus morarum in- 
« tervallis, nec iisdem vel totidem litteris syllabisve sonuerunt), 
« quid mirum si aliis mysteriorum signaculis passio et resur- 
« rectio Christi futura promissa est, aliis iam facta annuntiatur, 
« quandoquidem ipsa verba, futurum et factum, fassurus et 
« passus, resurrecturus et resurrexit, nec tendi aequaliter, nec 
« similiter sonare potuerunt? Quid enim sunt aliud quaeque 


« erat in sermonibus prophetarum: umbra in diluvio, umbra in rubro 
« mari, quando baptizati sunt patres nostri in nube et in mari ; umbra 
< in petra, quae aquam fluxit et populum sequebatur. Nonne illud in 
« umbra erat sacrosancti huius mysterii sacramentum?... Sed iam di- 
< scessit umbra noctis et caliginis ludaeorum, dies appropinquavit Ec- 
« clesiae. Videmus nunc per imaginem bona, et tenemus imaginis bona. 
« Vidimus principem sacerdotum ad nos venientem, vidimus et audi- 
« vimus offerentem pro nobis sanguinem suum : sequimur ut possumus, 
« sacerdotes, ut offeramus pro populo sacrificium...;; quia etsi nunc 
« Christus non videtur offerre, tamen ipse offertur in terris, quando 
< Christi corpus offertur, imo ipse offerre manifestatur in nobis, cuius 
< sermo sanctificat sacrificium quod offertur. Et ipse quidem nobis apud 

Patrem advocatus assistit, sed nunc eum non videmus ; tunc videbi- 

mus. cum imago transierit, veritas venerit. Tunc iam non speculum, 

sed facie ad faciem ea quae sunt perfecta videbuntur. Ascende ergo, 

homo, in caelum, et videbis illa quorum umbra hic erat, vel imago ». 

«corporalia sacramenta, nisi quaedam quasi verba visibilia, 
«sacrosancta quidem, verumtamen mutabilia et temporalia ? 
«Deus enim aeternus est, nec tamen aqua et omnis illa actio 
«corporalis quae agitur cum baptizamus, aeterna est... Haec 
«omnia fiunt et transeunt, sonant et transeunt; virtus tamen 
«quae per ista operatur, iugiter manet, et donum spirituale 
«quod per ista insinuatur, aeternum est... Qui ergo venit Le- 
«gem et Prophetas non solvere, sed adimplere, ipsa adimple- 
«tione abstulit ea per quae adhuc promittebatur implendum 
«quod iam constat impletum ; tamquam si verba ista tolleret, 
« nasciturus, passurus, resurrecturus, quae cum haec futura es- 
« sent, recte dicebantur, et institueret dici, natus est, passus est, 
«resurrexit, quae ilis completis, et ob hoc ablatis, recte di- 
« cuntur ». 

Nota, celebrem exstitisse controversiam Hieronymum inter 
et Augustinum, circa cessationem legalium sacramentorum. Hie- 
ronymus enim distinguebat solum. duo tempora; unum ante pas- 
sionem Christi, in quo legalia erant viva, id est, obligatoria; 
alterum post passionem Christi, in quo slatim, et nulla mora 
interposita, inceperunt esse, non solum mortua, verum etiam 
mortifera, ita ut sine peccato amplius non potuerint servari ab 
us omnibus ad quos gratia Novi Testamenti manifeste fuerat 
divulgata. Sed occurrebat difficultas, quia Act. XVI, Paulus cir- 
cumcidit Timotheum, et Act. XXI-27, dicitur quod idem apo- 
stolus, lacobi consilium secutus, assumptis viris, purificatus cum 
ilis intravit in templum, annuntians expletionem dierum purifi- 
cationis, donec offerretur pro unoquoque eorum oblatio. Cui dif- 
ficultati satisfieri existimabat Hieronymus, dicendo quod apostoli 
nunquam legalia observaverunt post Christi passionem secundum 
rei veritatem, sed solum quadam pia simulatione, ne scilicet 
scandalizarent ludaeos, et eorum conversionem impedirent; quae 
quidem simulatio sic intelligenda est, non quidem ita ut illos 
actus vere non facerent, sed quia non faciebant tamquam legis 
caeremonias custodientes, sicut si quis ablutionem  perageret 
propter munditiam corporalem, non causa legalis purificationis 
observandae. 

At vero, cum indecens videatur quod apostoli occultarent 
propter scandalum ea quae perlinent ad veritatem vitae et do- 
ctrinae, ideo potius distinguenda sunt post Augustinum, epist. 40, 
tempora tria: unum ante Christi passionem, alterum post pas- 
sionem Christi, sed antequam Evangelium fuisset perfecte divul- 
gatum, tertium post divulgationem Evangelii, capta Hierosolyma 
sub Vespasiano et Tito, temploque funditus destructo. In primo 
legalia sacramenta fuerunt viva et obligatoria; in secundo fue- 
runt mortua, sed nondum mortifera; in tertio demum mortua 
simul et mortitera. Fuit igitur tempus intermedium in quo le- 
galia « observari poterant a ludaeis ad fidem conversis, non 
« spem in ipsis ponentibus, quasi alicuius virtutis. essent, aut 
« quasi sine eis gratia Christi non sufficeret. ad salutem, sed 
« ne omnino videretur Lex vetus reprobanda, si statim quasi ido- 
« lolatna fugeretur; et ideo hoc modo erat mater Synagoga dedu- 
« cenda ad tumulum cum honore... Medio ergo tempore Petrus 
« et Paulus et alii apostoli legalia observabant, non simulatorie, 
« sed vere. Petrus tamen incaute se habuit in observatione le- 
« galium, nimis condescendens ludaeis illis qui legalia obser- 
« vanda esse dicebant, ita ut aliqui eius exemplo inducerentur 
* ad ea observanda quasi necessaria; et ideo vere reprehensi- 
« bilis erat, et Paulus vere et non dispensative ipsum reprehen- 
« dit» (1). 

Nec obstat quod sacramenta legalia protestabantur redem- 
ptionem Christi prout futuram. Nam in tempore illo intermedio 
de quo mox dictum est, non observabantur ab apostolis tan- 
quam adhuc viva, seu ratione significationis iam exstinctae, sed 
« ob reverentiam Dei, tamquam aliquid pro aliquo tempore in- 
« sttutum a Deo, quod nondum erat omnino abrogatum et 
« factum nocivum. Sed post perfectam publicationem, quando 
« praedicatum est talia sacramenta esse abrogata, et esse nociva, 
« non licet ipsa observare, propter eorum abrogationem et si- 


(l) S. Thom, in IV, D. 1, q. 2, a. 5, q. 3. — Opinionem Hie- 
ronymi vide in epistola eius 75. tum in commentario super ep. ad 
Galat. c. 2. 

« gnificationem falsitatis. Cum ergo instatur quod etiam ante 
« publicationem evangelii, sacramenta legalia significabant Chri- 
« sti incarnationem et passionem esse futuram, dicitur quod licet 
« ipsa sacramenta sint primo instituta ut sic significarent, tamen 
« observantes ea pro illo tempore medio, non intendebant illam 
« significationem, sed tantum reverentiam ad Deum, quod tunc 
« licebat, eo quod non esset ostensum (sufficienter) illa non de- 
« bere observari. Facta autem perfecta publicatione, non excu- 
rsatur ea observans propter Dei reverentiam, quia non licet 
«contra Dei legem propter Dei reverentiam agere; et dum 
«quis ea observat, contra evangelicam doctrinam pertinaciter 
« agens, profitetur facto se füdaizare, et profiteri Christum esse 
«nasciturum et passurum, non autem esse natum et passum, 
«sicut et illa sacramenta ad hoc fuerunt a Deo instituta ». Ita 
Ferrariensis, in l. 4 c. Gentes, c. 57, circa finem. 

Hactenus de necessitate sacramentorum, sive ante, sive post 
Christum. Sequitur nunc principalis disputatio de eorum causa- 
litate atque effectu. 


2! 


DE EFFECTU SACRAMENTORUM 


Quaest. Ixii-l xiii 


Deinde dicendum est de effectu sacramentorum, et maxime 
quidem sacramentorum Novae Legis. Hinc, cum de efficacia sa- 
cramentali nunc sermo sit, non amplius considerantur sacramenta 
ipsa secundum quod sunt rememorativa praeteritae redemptionis, 
vel prognostica futurae gloriae, sed prout de praesenti signifi- 
cant interiorem sanctificationem, eamque significando conferunt. 
Porro sanctificatio ista dupliciter potissimum sumitur: primo 
quidem pro eo quod est hominem fieri deiformem, hoc est di- 
vinae consortem naturae per gratiam ; deinde vero pro eo quod 
est ipsum mancipari et consecrari ad cultum Dei secundum ri- 
tum christianae religionis, per impressionem characteris. Et haec 
duo non sunt disparata, sed unum exigit aliud: scilicet. chara- 
cter exigit gratiam, quatenus nemo sine gratia habituali potest 
rite et ut par est, vel suscipere vel tradere ea ad quae chara- 
cter ordinat, ut postea dicetur. Primum ergo dicendum de effectu 
nobiliori, qui est gratia (Q. 62); tum de effectu secundario, qui 
est character (Q. 63). Sed nota bene, characterem non dici ef- 
fectum secundarium ex hoc quod consequenter vel solum con- 
comitanter se habet ad gratiam in ordine efficientiae ; imo in 
ordine efficientiae character medius est inter sacramentum exte- 
rus et gratiam (l). Dicitur itaque secundarius effectus, quia 
gratia est prior in ordine finis et dignitatis.(*) 


(* Duplex est effectus baptismi: primus est res et sacramentum,, 
« scilicet character... Alius effectus est, qui est res et non sacramen- 
< tum. scilicet gratia... In baptismo imprimitur character, qui est itn- 
« mediata causa disponens ad gratiam, et ideo, cum fictio non auferat 
< characterem, recedente fictione quae effectum characteris impediebat, 
« character qui est praesens in anima, incipit habere effectum suum >, 
id est. effectum gratiae. Ita 5. Thom, in IV. Dist. 4, q. 3, a. 2, 
quaest. | et 3. — Nec aliam doctrinam habet in Summa theologica, 3, 

Quaest. lxii. 


DE PRINCIPALI EFFECTU SACRAMENTORUM 
QUI EST GRATIA 


Cum in praesenti quaestione de causis et variis earum 
generibus frequens occurat mentio, item de opere quod dici- 
tur operantis, et de opere, ut aiunt, operato, item de obice 
seu fictione qua fructus gratiae impeditur, et de dispositionibus 
ad dictum fructum requisitis ; rursus quia de modo causalitatis 
sacramentorum acres prodierunt in scholis controversiae et sen- 
tentiae diversissimae, quae ipsa sua diversitate confusionis pe- 
riculum creant et claritati expositionis plurimum obsunt: visum 
est de his omnibus generales quasdam notiones partim philoso- 
phicas et partim historicas praemittere; sunt enim ad rectam 
dicendorum intelligentiam valde necessariae, et toti disputationi 


conveniens lumen afferent. Hinc: 


S l. 


De causis, et variis earum generibus. 


In hoc capitulo agendum erit de divisione causarum gene- 
ratim; postea vero, speciali modo, da causa efficiente instru- 
mental! ad quam pertinent sacramenta. 

|l. De divisione causarum generatim. — Causa gene- 
ratim est id quod respondet quaestioni quare, vel propter quid, 
et quia ly propter importare potest multiplicis generis habitu- 


q. 69, a. 10 in corp.: <i Cum aliquid generatur, simul cum forma re- 
«cipit effectum formae, nisi sit aliquid impediens, quo remoto, forma 
«rei generatae perficit suum effectum. Et similiter quando aliquis. ba- 
«ptizatur, accipit characterem quasi formam, et consequitur proprium 
(effectum qui est gratia remittens omnia peccata. Impeditur autem 
«quandoque per fictionem ; unde oportet quod, remota ea per poeni- 
< tentiam, baptismus statim consequatur suum effectum ». 

dines, multiplex etiain causae genus est. In primis, cum ratio- 
nes rerum investigantur, quaestio heri non potest nisi de prin- 
cipiis constitutivis quibus intrinsece constant, vel de principiis 
extrinsecis a quibus dependent, et ideo causae dividuntur adae- 
quate in intrinsecas et extrinsecas. 

Rursus, causae intrinsecae sunt, vel id ex quo aliquid fit 
et est ei inexsistens, (puta materia prima respectu rerum natu- 
ralum, materia secunda respectu artefactorum, itemque quodli- 
*bet subiectum quod forma perficitur, respectu compositi), vel id 
quo aliquid est determinatum ad specialem rationem entis, sive 
sit forma substantialis qua ens corporeum determinatur ad unam 
speciem in genere substantiae, sive sit forma accidentalis qua 
res in suo primo esse iam constituta, determinatur ad partici- 
pandum esse secundum quamdam perfectionem sibi superaddi- 
tam. Et sic attenduntur duo genera causarum, videlicet causa 
materialis, et causa formalis. Ad causam autem materialem re- 
ductive pertinent dispositiones, quibus subiectum praeparatur ad 
formae susceptionem. 

Causae vero extrinsecae quae condividunt causam in com- 
muni, illae sunt, ut dictum est, a quibus res pendent tamquam 
ab exteriori principio. Porro principium exterius nonnisi dupli- 
citer iterum consideratur. Etenim, vel est id quod influit agendo 
seu operando, vel est id quod influit ut apprehensum, scilicet 
per modum obiecti, sola sui apparitione in consideratione intel- 
lectus. Et si quidem sermo sit de causa quae per suam  ope- 
rationem est principium vel mediatum vel immediatum exsisten- 
tiae rei, sic habetur causa quae dicitur efficiens. S1 vero sermo 
sit de causa quae movet per modum obiecti, ut apprehensa ab 
intellectu, adhuc distinctione opus est. Vel enim influit ut norma 
ad cuius similitudinem agens operatur effectum, et sic est causa 
quae dicitur exemplaris. Vel influit ut bonum seu appetibile 
movens agentem ut gratia sui aliquid faciat, et sic est causa 
finalis. Verum, quia exemplar est quaedam forma extrinseca 
quam intrinseca rei exemplatae forma imitatur, ideo causam 

exemplarem solent annectere causae formali et sic remanent 


) 

quatuor causarum modi, ad quos vel formaliter vel reductive 
pertinet quidquid habet rationem causae (^). 

Cum igitur ad genus efficientis pertineat omnis et sola causa 
quae actione sua, formaliter qua actio est, influit in effectum, 
considerandum est non unam esse rationem secundum quam ali- 
quid potest comparari ad aliud ut efficiens ipsum. Hinc, tum 
ex parte virtutis qua agit, tum ex parte modi quo attingit effe- 
ctum, accipitur causae efficientis subdivisio. — Si enim virtutem 
agendi consideres, sic causa efficiens dividitur in principalem et 
instrumentalem. Principalis illa est quae ex virtute sibi pro- 
pria, id est habente esse completum in ipsa, proportionatum sibi 
effectum operatur (2). /nstrumentalis vero, quae operatur ad ef- 


(1) Videri quidem posset causam meritoriam ad nullum genus prae- 
dictorum esse reductibilem, ac ideo, specialem omnino categoriam con- 
stituere. Sed contra est, quod S. Thomas de Verit. q. 29, a. 6, reducit 
causam meritoriam ad causam efficientem disfionentem : « Meritum, inquit, 
4est causa praemii, non quidem per modum finalis causae..., sed ma- 
«gis secundum reductionem ad causam efficientem, in quantum meri- 
«tum facit dignum praemio, et per hoc ad praemium disponit ». — 
Distinctione tamen hic opus est, quia haec vera sunt de merito respi- 
ciente iustitiam distributivam, per quam datur merces secundum digni- 
tatem in ipsa persona praemiata existentem. Tunc enim opus meritorium 
facit in subiecto hanc ipsam dignitatem quae est dispositio appellans 
praemium, et non potest esse tempore posterius, eo quod impossibile 
est ut causa aliqua efficiens sit tempore posterior suo effectu. Porro hoc 
modo ordinantur ad mercedem merita personalia. — Sed alia conditio 
est meriti respicientis iustitiam quasi commutativam, per quam datur 
tantum pro tanto, non attendendo dignitatem subiecti cui confertur me- 
rti praemium; quo in genere fuit meritum Christi pro nobis hominibus. 
Tunc ergo meritum non reducitur ad causam efficientem, sed magis 
ad causalitatem finis, quia influit pure et simpliciter ut id cuius gratia, 
et propter cuius bonitatem datur merces. Et sic meritum potest esse 
tempore posterius suo effectu, apud eum praemiatorem cui omnia futura 
praesentia sunt. Vide S. Thomam, in II, D. 27, a. 4, ad 2um, ubi prae- 
missa distinctio clarissime exponitur. 

2) Virtus propria non intelligitur virtus quam agens habet a se; 
sic enim nulla creatura posset esse causa principalis. Neque etiam est 
sola virtus fluens ex principiis essentiae; secus dicendum foret habitus 
infusos non habere esse completum in anima, et hominem per eos ope- 
rari mere instrumentaliter, quod constat esse falsum, ut expresse docet 

tectionem rei ut mota a principali agente, sicut calamus est 
causa scripturae, et cithara melodiae. — Si autem habitudinem 
ad terminum operatum spectes, tunc praeter divisionem in cau- 
sam im/^eraniem et exsequentem, quae vix in praesenti usui esse 
potest, occurit alia causae efficientis divisio in perficientem et 
disponentem. Nam causa perficiens actione sua pertingit ad ul- 
timam rei perfectionem ; causa vero disponens solummodo indu- 
cit in subiecto id quod est necessitas, quantum in se est, ad 
susceptionem formae, quo pacto homo generans est causa fili. 
Non enim pertingit actio generantis ad efficiendam animam quae 
est a solo Deo per creationem, sed pertingit. tantum ad indu- 
cendum in materia dispositiones exigentes animae rationalis in- 
fusionem. Verumtamen nota bene quod dispositio a qua sic dicta 
causa disponens denominatur, non est dispositio qua aliquid 
meram capacitatem ad formam consequitur, sed intelligi debet 
de eo quod formam etiam exigit atque omnino appellat. Sic 
enm et non aliter, inducens dispositionem potest cum veritate 
dici efficiens causa, non solius dispositionis, verum etiam ipsius 
rei perfectae, prout in exemplo allato satis manifeste apparet. — 
Nota insuper, divisionem praedictam valere tam in ordine cau- 
sae principalis quam in ordine causae instrumentalis. Nam certe 
penicillus est causa picturae inslrumentaliter perfective, quia actio 
eius instrumentalis pertingit ad ipsam formam artis 1nducendam. 
At verba quibus lex promulgatur, sunt causa operum legis zw- 
strumentaliter dispositive tantum, quia virtus eorum instrumen- 
talis non pertingit ad ipsa opera efficienda, sed solum ad 
obligationem inducendam ex qua sequitur necessitas operandi 
secundum legem. Et simili modo in physicis, semen est instru- 
mentalis causa hominis geniti, non quidem perfectiva, sed solum 
dispositiva. Quae omnia breviter et nervose more suo complexus 
est S. Thomas in IV, D. 1, q. 1, a. 4, q. 1, dicens: « Scien- 


S. Thomas infra, Quaest. 63, a. 5, ad lum. Ergo virtus propria nunc 
intelligitur omnis virtus quae vel est naturalis, vel connaturalis: natu- 
ralis, si fluat ex principiis essentiae; connaturalis, si fluat ex aliquo 
perfecto habitu qui sit instar novae naturae. Utroque enim modo habet 
esse completum et absolutum in subiecto. 

dum est quod causa efficiens dupliciter potest dividi. Uno 
« modo ex parte effectus, scilicet in disponentem quae causát 
< dispositionem ad formam ultimam; et perfidentem quae in- 
« ducit ultimam perfectionem. Alio modo, ex parte ipsius cau- 
«sae/ln agens principale et instrumentale; agens enim prin- 
«cipale est primum movens, agens, autem instrumentale est 
«movens motum; instrumento autem competit duplex actio, 
«una quam habet ex propria natura, alia quam habet prout 
«est motum a primo agente... Sed sciendum quod actio in- 
« strumenti quandoque pertingit ad ultimam perfectionem quam 
« principale agens inducit, aliquando autem non. Semper tamen 
« pertingit ad aliquid. ultra id quod sibi competit secundum 
«suam naturam, sive illud sit ultima forma, sive dispositio, 
« sicut qualitates activae et passivae elementorum  pertingunt 
« instrumentaliter ad formas materiales educendas de materia, 
«non autem ad productionem animae humanae, quae est ab. 
« extrinseco ». 

Tandem animadverto, quosdam theologos ponere causam 
moralem efficientem, intelligendo causam quae aliqua bonitate 
et dignitate vel qualitate sua ajjcrt rationem causae physicae in- 
telligenti ad effectum physice producendum. Ita Card. Franzelin, 
de Sacr. in gen., Thes. 6, n. 2, post Lugonem, de Sacr., 
Disp. 4, Sect. 4, n. 33. Sed hoc non videtur admittendum, 
quandoquidem iuxta communem conceptum causa efficiens illa 
sola est, ut vidimus, quae per actionem formaliter qua actio 
est, causát. Atqui illud quod bonitate sua affert rationem cau- 
sae intelligent! ad effectum producendum, potest quidem esse 
materialiter actio seu operatio quaedam ; non tamen influit ut 
actio, sed ut bonum apprehensum, ac per consequens, pure et 
simpliciter per modum obiecti ; non ergo debet ulla ratione 
annumerari causis efficientibus. Nec sufficit dicere quod sic dicta 
causa moralis efficiens « movet sua bonitate, quia est, finis au- 
« tem... non movet quia est, sed eius bonitas apprehensa mo- 
« vet ut sit» Ñ. Nam profecto finis ultimus in cuius virtute 


?) Franzelin, ubi supra. 

movent omnes alii fines, non movet ut sit, sed quia ẹst. Prae- 
terea difierentia assignata valde materialiter se habet ad forma- 
lem rationem et modum causandi Sive enim bonitas apprehensa 
iam sit in natura rerum, sive non sit, semper tamen eodem 
modo movet, sola scilicet sui praesentia in consideratione intel- 
lectus, non autem per modum operantis, prout requiritur ad 
rationem efficientiae f 

Et haec quidem de causis in genere dicta sint. Nunc au- 
tem, quia iuxta Tridentinum, Sess. 6, cap. 7, sacramenta N. L. 
dicuntur causae instrumentales iustificationis, de ipsa causa in- 
strumentait specialiter agendum est, et ad hoc pertinet para- 
oraphus sequens. 

2. De causa efficiente instrumentait. — Instrumentum 
dicitur multipliciter. Dicitur quandoque improprie, et secundum 
meram analogiam sive similitudinem ; sed haec acceptio ad prae- 
sentem indaginem non pertinet. — Dicitur autem proprie sensu 
latissimo, de omni movente moto quod eatenus agit quatenus 
agitur. Hoc modo creaturae omnes sunt instrumenta Dei quan- 
tum ad generalissimam agendi rationem, quia in tantum agunt 
in quantum a primo motore applicantur ad agendum. Hoc modo 
omnis qui destituitur habitibus infusis, est instrumentum Dei in 
actu supernatural) quantum ad rationem supernaturalitatis, quia 
in tantum supernaturaliter agit in quantum a Deo recipit mo- 
tionem supplentem transeuntem defectum habitus. Hoc modo in- 


(5) Nota hic diligenter quod non absolute reiicitur in praesenti 
causa moralis efficiens; absit. Nam certe qui iubet, qui mandat, qui sua- 
det, qui consilium dat, uno verbo qui active influit id quod est pro- 
prium entibus voluntariis in quantum huiusmodi, talis verissime dicitur 
causa moralis efficiens. Sed qua ratione, quaeso, causa efficiens? Quia 
qui iubet, vere efficit in eo cui iubet, obligationem ex qua sequitur 
agendi necessitas. Quia qui suadet aut consilium dat, vere efficit in eo 
quem suadet, notitiam vel considerationem rationum ex quibus postea 
ille ad agendum se determinat. Quare, causa efficiens ibi non sunt ra- 
tiones obiectivae quarum intuitu ponitur actus, sed est ipse persuasor 
qui id agit ut tales rationes in considerationem veniant. Ergo remove- 
tur solum causa moralis efficiens quam in medium proferunt adversarii, 
et quam dicunt causare per modum obiecti. 

strumentum Dei est quoad ipsam specificationem actus, quisquis 
erumpit in actus indeliberatos ex instinctu Spiritus Sancti. Atque 
ita porro discurrendo, apparet latissimum esse campum moven- 
tibus motis, quibus semper propria inest instrumenti ratio. — 
Nostra tamen inquisitio non tantam amplitudinem habet. Non 
enm de quibuscumque moventibus motis nunc loquimur, sed 
de illis propriissime dictis instrumentis quae a principali agente 
assumuntur ut medium ad aliquod operatum vel artefactum ef- 
ficiendum ad extra, nam in hoc genere manifeste inveniuntur 
ea sanctificationis instrumenta quae sunt N. L. sacramenta. 
Porro instrumentum hoc modo acceptum, illud est quod 
agendo actionem sibi competentem secundum propriam  virtu- 
tem, pertingit ad effectum quod competit ei in quantum est 
motum a principali agente. Unde instrumenti operatio est du- 
plex: una quae est ei connaturalis, sicut extendere atramentum 
est connaturalis operatio calami, et scindere connaturalis ope- 
ratio serrae; alia quae est operatio eius instrumentalis, sicut 
facere scripturam extendendo atramentum, et inducere formam 
scamni secando lignum. Et sicut operatio instrumenti est duplex, 
ita est duplex quo operatur; unum sibi proprium, quod est 
qualitas habens esse fixum et completum in eo, puta acuitas 
dentaturae in serra; alterum a principali agente participatum, 
scilicet motus quo movetur ab arte, quique virtus instrumen- 
talis dicitur, utpote constituens instrumentum qua tale in esse 
virtuoso seu effectivo principalis effectus. Notandum autem est, 
motum instrumentalem de quo nunc, loquimur, non esse nisi 
eum quo movetur instrumentum ad operandum ultra virtutem 
sibi propriam, sibique inhaerentem. Etenim instrumenta artium 
duplici modo moveri contingit: uno modo simplici motu locali ; 
alio modo ad cooperandum arti, sicut instrumenta musicae sunt 
in potentia ad hoc ut sub quocumque impulsu sonum reddant, 
et ad hoc ut ab arte adhibita musicam efficiant. Per primum 
autem motum pure et simpliciter applicantur ad agendum id 
quod eis competit secundum virtutem propriam, et ideo non 
ile est motus qui in praesenti attenditur; sed solum attenditur 
motus instrumenti ad causandum effectum artis in quantum 

huiusmodi, scilicet ipse passivus usus quo ars utitur instrumento, 
ipsumque veluti ingreditur. 

Et exempla quidem hactenus proposita desumuntur ex phy- 
sicis instrumentis, quibus ad omnem artefactorum effectionem 
indigemus ; nec sane immerito, quia cum sint nobis notiora, imo 
notissima, facilius in eis inspicimus id quod ad communissimam 
instrumenti rationem spectat. Porro tria ibi notatu potissimum 
digna inveniuntur. Primum est, quod instrumentum debet ali- 
quid operari de suo; alias otiosa esset instrumenti assumptio. 
UndeS. Thomas, 1, q. 45, a. 5 dicit: « Causa secunda instru- 
à mentalis non participat actionem causae superioris, nisi in 
«quantum per aliquid sibi proprium dispositive operatur ad 
« enectum principalis agentis. Si igitur nihil ibi ageret secun- 
« dum illud quod est sibi proprium, frustra adhiberetur ad 
« agendum ». Alterum est, quod oportet virtutem instrumenta- 
lem subiectari in ipsissima actione quo instrumentum exsequitur 
proprium effectum; nam omne instrumentum « non perficit in- 
« strumentalem actionem, nisi exercendo actionem propriam ; 
« scindendo enim facit lectum » (1). Perficit, inquam, actionem 
instrumentaient exercendo actionem propriam ; quod sane intel- 
ligendum est formaliter seu per se, et non per accidens tantum, 
quia ea quae sunt per accidens, in rationibus rerum non atten- 
duntur. Et certe, qui cantando ambulat et ambulando cantat, 
perficit unam operationem exercendo aliam, sed mere concomi- 
tanter, ita ut ambae operationes per accidens coniunctae, in eo- 
dem subiecto inveniantur. Nunc autem non sic est de instru- 
mento, cuius operatio propria se habet veluti inchoative ad 
operationem instrumentalem ý Atque hinc sequitur ferlio, quod 


(1) S. Thom. 3, q. 26, a, 4, ad 204‘, 

(2) Certe extensio atramenti, quae est propria calami operatio, se 
habet materialiter ad ordinatam compositionem linearum atramentalium, 
quae est operatio instrumentalis. Et sic discurrendo per omnia genera 
instrumentorum, apparebit quod actio propria et actio instrumentalis 
nunquam possunt esse in alio atque alio ordine. Quae observatio est 
maximi momenti in praesenti ; cum enim propria operatio signorum qua 
talium, non sit actio physica, neque etiam physica esse poterit eorum 


DE EFFECTU SACRAMENTORUM 63 


virtus instrumentalis inveniri debet in ipsa linea naturalis ope- 
rationis instrumenti, tamquam certa eius modificatio vel elevatio: 
elevatio, inquam, cuius sit naturaliter capax, utputa ordo qui- 
dam in ea ab intelligentia rectrice impressus, vel aliquid aliud 
huiusmodi, sicut apparet in instrumentis picturae, musicae, scri- 
pturae, et generaliter in iis omnibus quae per organa sive con- 
iuncta sive separata, ab arte efficiuntur. Neque hoc peculiare est 
instrumentis nostris, sed commune omnibus si modo vere instru- 
menta sint. Nam « actio alicuius, etiamsi sit eius ut instrumenti, 
« oportet ut ab eius potentia egrediatur » f Atqui non egre- 
deretur ab eius potentia, si id quod addit actio instrumentalis 
supra simplex exercitium propriae virtutis instrumenti, aliquid 
aliud importaret praeter merum quemdam ordinem seu modum 
instrumento operanti ab agente principali impositum. Unde ex 
hac consideratione concludit S. Thomas, nullam creaturam adhi- 
beri posse in instrumentum creationis: « Cum omnis creaturae 
« potentia sit finita, inquit, impossibile est quod aliqua creatura 
« ad creationem operetur, etiam quasi instrumentum; nam crea- 
« tio infinitam virtutem requirit in potentia a qua egreditur » (2). 
Et quia sub hoc respectu, de formis physicis quae non educun- 
tur e potentia passiva materiae, eadem est ratio, ideo in sequen- 
tibus docet nullam creaturam adhiberi etiam posse ad productio- 
nem animae humanae velgratiae, ita quod ad ipsam substantiam 
formae productae eius actio se extendat (3). Nihilominus, cum 
formae istae habeant materiam in qua, sive subiectum in quo, 
ideo addit, agens creatum posse quidem esse causam instrumen- 
taliter disponentem, non tamen instrumentaliter perficientem. Ex 
qua doctrina intelligi datur id quod Angelicus in quartum Sen- 
tentiarum constanter docuerat dicens, sacramenta « ad effectum 
« ultimum qui est gratia, non pertingere etiam instrumentaliter 


actio instrumentalis, sed solum inductiva alicuius quod absque physica 
transmutatione in subiecto recipiatur. 

(1) S. Thom, de Pot., Quaest. 3, a. 4, in corp. 

2) S. Thom., ibid. 

(3) Ibid., ad 7nm et 8um. 1 

« nisi dispositive, in quantum hoc ad quod instrumentaliter ef- 
« fective pertingunt, est dispositio quae est necessitas, quantum 
« in se est, ad gratiae susceptionem » (1). Sed de hoc alias. 

Interim vero diligenter observandum est quod instrumenta 
quae deserviunt operationibus in extrinseca subiecta transeunti- 
bus (de quibus solis in praesenti quaestio esse potest), in duas 
distinctas, easdemque valde notabiles categorias distribuuntur. 
Alia enim sunt, in quibus virtus instrumentalis a principali agente 
participata, ordinis esi physici, valens per seipsam ad physicam 
immutationem materiae. Et non opus est multum immorari in 
afferendis exemplis, quia ultro occurrunt in vulgaribus illis ar- 
tium instrumentis, a quibus omnis haec nostra disputatio initium 
duxit. Alia vero sunt virtutem habentia instrumentalem ordinis 
inlentionalis ; virtutem dico quae solum valet, proxime saltem 
atque immediate, ad deferendas exterius intentiones, conceptio- 
nes, sive ordinationes intellectus. Et quoniam ad hanc catego- 
ram pertinent signa, de quorum genere sunt sacramenta, pecu- 
laris de ea esse debet consideratio. 

Hic igitur oportet in primis assignare propriam operatio- 
nem huiusmodi instrumentorum, nec a longe repetenda quaestio- 
nis solutio ; cuilibet enim statim manifestum est quod omne 
signum ex sibi propriis, ingerit suam speciem sensibus externis. 
Nunc autem illud quod ingerit suam speciem sensibus externis, 
natum est per hoc ipsum aliam speciem sive formam intentio- 
nalem ingerere, faciendo scilicet, iuxta celebrem Augustini defi- 
nitionem, « aliquid aliud in cognitionem venire ». Verum  di- 
stinctio hic est necessaria. Contingit enim ut species sensibus 
impressa connectatur cum alia ex natura rei, sicut videre est in 
signis naturalibus a quibus nunc omnino abstrahimus. Quando- 
que vero connexio non est nisi ex institutione, et tunc signum 
non habet ex propriis ut per speciem sensibus ingestanPingerat 
aliquid aliud, sed hoc habet tantummodo in quantum subest 
institutioni et dispositioni intellectus. qui signo utitur. Unde 
praeter propriam operationem attenditur ibi operatio quaedam 


() S. Thom, in IV, D. 1, q. 1, a. 4, q. 1. 

instrumentalis, ex virtute scilicet quae non residet in signo ut 
sibi connaturalis, sed ei ab intellectu movente inest. Et vocatur 
haec virtus vis spiritualis, « sicut et in ipsa voce sensibili est 
« quaedam vis spiritualis ad excitandum intellectum hominis, in 
« quantum procedit a conceptione mentis » (4). Sed quo sensu 
spiritualis dicatur, sano modo accipiendum est. Non enim som- 
niare oportet physicam qualitatem, cum nulla res corporea, qualis 
est sonus ex ore emissus, subiectum esse possit spiritualis acci- 
dentis. Ergo vis spiritualis in casu, ab ipsa institutione. et im- 
positione ad significandum non distinguitur; nam certe dicta in- 
sütutio sive impositio transcendit ordinem materiae, et pertinet 
ad ordinem intentionum intellectus quae rebus etiam corporeis 
tanquam signis ipsi intellectui subiectis, affigi valent. Dicendum 
itaque quod signa sunt instrumenta intentionalia, ex propria 
quidem virtute speciem sui sensibus ingerentia, ex virtute autem 
instrumental! reconditas intellectus conceptiones notificantia. 
Sicut autem intellectus speculativus sua habet instrumenta 
ad proprias conceptiones exterius manifestandas, ita intellectus 
practicus ad suas ordinationes imponendas. Sed contingit quan- 
doque quod intellectus practici ordinatio versatur circa physi- 
cam immutationem rei exterioris, et tunc intellectus 1mmediate 
movet exsecutivas potentias, quae vicissim in sua operatione ad 
extra physicis instrumentis utuntur, sicut in omni opere artium 
videre est. Quandoque vero ordinatio rationis est de is quae 
modern moralia vocare solent, cuiusmodi sunt obligationes, 1u- 
risdictiones, tituli, dignitates, deputationes ad certa munera, et 
ala similia; nam haec omnia perficiuntur absque ulla physica 
immutatione rei circa quam fit ordinatio, sed tota eorum enti- 
tas consistit in ipsa intentione intellectus imperantis prout est 
subiecto veluti affixa, et in eo perseverat non revocata (2). Tunc 
igitur instrumenta intellectus practici iterum nihil aliud. sunt aut 
esse possunt quam signa. Et hoc pacto, verba quibus lex pro- 
mulgatur, rationem habent instrumenti quo in subditis obligatio 


(£ S. Thom. 3, q. 62, a 4, ad lm 
(*) Lugo, de Sacr., Disp l, Sect. 3, n. 35 et seq. 


De Ecclesiae Sacramentis. lom. l. 


66 QVAFEST. LXII. 


legis inducitur. Hoc modo exterior sententia indicis instrumen- 
tum est quo fit ius secundum quod debitum est ut reus punia- 
tur. vel accusatus dimittatur. Hoc modo in omnibus contractibus 
scriptura vel orale verbum est instrumentum quo dominia trans- 
feruntur, acquiruntur tituli, etc. Porro propria huiusmodi signo- 
rum operatio, rursus eadem est quae supra fuit assignata; sed 
secundum quod subsunt et deserviunt imperio intellectus sub 
motione voluntatis, non solum ingerunt notitiam conceptae or- 
dinationis, sed et ipsam ordinationem quam significant, exterius 
imponunt, et pro tanto signa firactica appellantur. Et nota bene 
quod signum practicum a simplici signo distinguitur, quia si- 
gnum simplex nullo modo est causa rei notificatae sed solius 
notificationis; practicum vero non tantum notifient, sed ultra hoc 
causât passivam ordinationem qua subiectum in certa functione, 
certove munere vel iure, aut si quid aliud huiusmodi, consti- 
tuitur f. 

Quae cum ita sint, iam sequitur conclusio praecipui momenti. 
Si enim propria operatio signorum in quantum huiusmodi, est 
ordinis intentionalis, (quippe consistit in ingerendo sui speciem 
sensibus), videtur necesse ut operatio eorum instrumentalis per- 
üngat semper ad aliquid. quod in eodem pariter ordine clau- 
datur, nisi forte velimus adstruere virtutem connaturalem et vir- 
tutem instrumentalem quasi disparate se habentes ad invicem, 
et mere materialiter in eodem subiecto coniunctas. Ex quo sta- 
tim destrueretur notio instrumenti quam recta ratio nobis sup- 
peditat, et constanter retinuit 5. Thomas, ubicumque docet quod 
sacramenta corporalia per propriam operationem quam exercent, 


(l Itaque diligenter notandum est quod, cum contradistinguitur. 
ratio signi a ratione causae, sumitur signum per respectum ad rem si- 
gnificatam ut talem, quo pacto significatio nullo modo est causativa 
sive operativa. Nunc autem, si signum consideres per respectum ad 
notificationem rei significatae, sic semper est causa, vim habens exci- 
tandi intellectum, ut dicitur 3, q. 62, a. 4, ad lum. Ultra hoc vero, 
Si sit signum practicum, habet non solum notificare ordinationes ratio- 
nis, verum etiam facere investituram earum, in quantum subest im- 
perio eius qui potestate fungitur. 

effidiiul operationem instrumentaient ex virtute divina f. Qua- 
propter, si qua forma physica per signum practicum tanquam 
per instruinentalem causam inducta inveniatur, hoc esse non po- 
terit nisi alterutro ex his duobus modis: Vel quia forma inten- 
tionalis ad quam terminatur signi practici causalitas, involvit ut 
sui complementum aliquid physicum, sicut deputatio ad militiam 
apud nos involvit externum characterem seu habitum militarem; 
quo fit ut causa inducens conscriptionem ad militiam, sit eo ipso 
causa exterioris etiam notae qua homo conscriptus insignitur. 
Vel quia forma intentionalis se habet ut quaedam dispositio de 
se exigens atque appellans formam physicam; quo pacto depu- 
tatio ad cultum divinum in religione Christiana exigit atque ap- 
pellat, quantum in se est, sanctificantem gratiam sine qua, ut 
iam notatum est, cultus ille rite et ut par est, exerceri nequa- 
quam potest. Et tunc causalitas signi pertingit ad formam phy- 
sicam instrumentaliler dispositive, sicut de sacramentis in ordine 
ad gratiam, docuerunt veteres theologi. — Verum priusquam 
ad expositionem variarum opinionum quae circa hanc ipsam sa- 
cramentorum causalitatem prodierunt accedamus, oportet ut ex 
dictis hactenus de diversis causarum generibus, genuinae notio- 
nes eruantur operis operati, operis operantis, aliaeque ad id at- 
tinentes. Huc spectat alterum prolegomeni capitulum. 


De opere operato, et opere operantis. 


« In sacramentis, inquit S. Thomas in IV, D. 1, q. 1, a. 5, 
« est duo considerare, scilicet ipsum sacramentum, et usus sa- 
« cramenti. Ipsum sacramentum dicitur a quibusdam opus ope- 
« ratum; usus autem sacramenti estipsa operatio, quae a qui- 
« busdam opus operans dicitur ». Ex quo quidem testimonio 
apparet non ita antiquas esse huiusmodi locutiones, quae ineunte 
tantum saeculo XIII inceperunt esse in usu, et postmodum a 


1) S. Thom. 3, q. 62, a. 1, ad 2'm. 

theologis communiter receptae, tandem in Concilio Tridentino 
fuerunt consecratae (1) Est autem opus operans, seu melius 
operantis, ipsa actio hominis prout e potentia eius egrediens. 
Opus vero operatum (sensu passivo) est opus exterius factum, 
puta sacramentale signum rite positum secundum legem suae 
institutionis, et a Deo ordinatum in instrumentum productionis 
gratiae. Bene enim id quod ex divina institutione vim habet 
instrumentalem, opponitur ei quod ab homine operante conse- 
queretur valorem et efficaciam. 

Cum ergo dicuntur sacramenta conferre gratiam ex opere 
operato, sensus est quod causant illam, non in quantum subsunt 
virtuti hominum ministrantium, neque etiam in quantum nata 
sunt excitare in suscipiente fidem per quam ipse homo sese ad 
justificationem disponeret, sed pure et simpliciter secundum quod 
sunt instrumenta Dei sanctificatoris, ita ut nihil aliud. sub Deo 
considerandum sit vehit causa inductionis gratiae, praeter sacra- 
mentum valide positum iuxta institutionem Christi. 

Consulto autem dixi, nihil aliud considerari ut causam 1n- 
ductionis gratiae, praeter sacramentum a Christo institutum, sub 
Deo principali agente. — Nam in primis, cum sermo est de 
sacramento rite posito iuxta Christi institutionem, satis superque 
indicatur, minime excludendas esse causas a quibus ipsa sacra- 
menti exsistentia atque institutio dependeat. Non ergo remove- 
mus meritum redemptionis quod praesupponitur ad exsistentiam 
sacramenti ut ratio institutionis eius, sed omnem et solam cau- 
sam  meritoriam quae superveniret sacramento iam instituto, 
eique ut proximum ;justificationis principium adiungeretur (2). 


1) «Si quis dixerit, per ipsa novae Legis sacramenta, ex opere 
* operato non conferri gratiam, sed solam fidem divinae promissionis 
« ad gratiam consequendam sufficere, anathema sit». Trident. Sess. 7, 
can. $. 

f) Hinc sacramenta quae per seipsum ministravit Christus Domi- 
nus, cum in terris degeret, adhuc habuerant efficaciam ex opere ope- 
rato, quia meritum Christi non habuit influxum ut meritum ministran- 
tis, sed ut meritum a quo dependet ipsa sacramenti exsistentia et insti- 
tutio in ratione instrumenti ad animarum sanctificationem. 

— Rursus cum dicitur nihil aliud considerari in linea causae 
inductionis gratiae, manifestum est non ideo negari necessitatem 
dispositionum quae sint ab homine operante, sumendo nunc di- 
spositiones, non pro eo quod appellat et exigit formam, scilicet 
gratam, sed pro eo quod removendo prohibens, reddit animam 
susceptibilem effectus sacramenti. Causa enim quae inducit huius- 
modi dispositiones, nequaquam dici potest causa inductionis ipsius 
formae^ sicut qui emollit ceram non est causa figurae quae for- 
matur ab artifice, sed tantum est causa cur materia illa sit ca- 
pax recipiendi actionem agentis; quippe nullum activum inducere 
potest suum effectum in passivo quod non debito modo ei subii- 
citur, et sic etiam est in sacramentis. 

Sciendum namque est quod cum sacramenta sint signa pra- 
ctica sanctificationis a Deo consequendae, omnis sacramenti su- 
sceptio est ex natura sua quaedam exercita protestatio fidei et 
spei in Deum sanctificatorem, necnon et voluntatis abrenuntiandi 
peccato. Quisquis igitur usum rationis habens et actus humani 
capax existens, sine fide, vel spe, vel efficaci attritione de pec- 
catis quae commisit, accedit. ad sacramentum, nondum rite subii- 
citur sacramento in quantum est causa gratiae, quia non habet 
in rei veritate eos animi affectus quos ipse usus causae sancti- 
ficantis prout sanctificans est, per se demonstrat. Ideo est fidus ff 


(9 Desumpta vox ab Augustino, l|. | de bapt. c. 12: «Quid si 
< ad ipsum baptismum fictus accessit? Dimissa sunt ei peccata, an non 
< sunt dimissa? Eligant quod volunt: utrumlibet elegerint, sufficit no- 
« bis. Si dimissa dixerint, quomodo ergo Spiritus Sanctus disciplinae 
* effugiet fictum (Sap, 1-5), si in isto ficto remissionem operatus est pec- 
« catorum? Si dixerint non esse dimissa, quaero, si postea fictionem 
« suam corde concusso et vero dolore fateretur, denuo baptizandus iu- 
« dicaretur?» — Proprietatem autem huius vocis declarat S. Thomas, 
in IV, D. 4, q. 3, a. 2, q. 2, ad lun”: < Fictio proprie est, cum aliquis 
« aliquid ostendit dicto vel facto, quod non est in rei veritate. Hoc 
« autem contingit dupliciter. Uno modo, quando ex hac intentione 
«aliquid dicitur vel fit, ut aliud ostendatur quam rei veritas habet, e 
« tunc fictio est speciale peccatum, et sic non accipitur hic. Alio modo, 
« quando aliquid ostenditur quod rei veritas non habet, dicto vel facto 
< etiamsi non propter hoc dicatur vel fiat, et sic accipitur hic fictio 
< Quicumque enim ad baptismum accedit, ostendit se veteri vitae ab 

et propter defectum debitae coaptationis patientis ad agens, non 
inducitur gratiae effectus qui dici solet res sacramenti. Requi- 
runtur ergo in adultis fides, spes, et poenitentia de admissis 
peccatis, tanquam dispositiones removentes fictionem, ac per hoc, 
coaptantes animam instrumento Dei. Et quo perfectior est fides, 
perfectior poenitentia, eo etiam melius homo coaptatur, eo maior 
effectus gratiae per sacramentum ex opere operato inducitur (4). 
Quia vero infantes et perpetuo amentes omnino sunt praedictae 
fictionis incapaces, ideo in eis, sed in eis solis non potest re- 
quiri dispositio fictionem removens; unde, cum obex nihil aliud 
sit quam debitae dispositionis carentia, consequens demum est, 


nullum unquam in iisdem obicem esse posse qui impediat fru- 
ctum sacramenti. 


Hucusque ergo expositam habes notionem causalitatis ex 
opere operato prout vere est in dogmate catholico, et ex dictis 
aestimare poteris quam absurda sit Protestantium calumnia aien- 
tium. « ex catholicorum sententia opus operatum esse opus exter- 
ài num quod iustificet, etiamsi suscipiatur sacramentum absque 
« ulla fide, aut bono motu ipsius suscipientis » (2). —  Intclliges 


« renuntiare, et novam inchoare; undesi voluntas eius adhuc in vetu- 
« state vitae remaneat, aliud ostendit quam sit in rei veritate, et ideo 
«est fictio — Diligenter ergo notandum est, non dici nunc fictionem, 
ex hoc quod aliquis simulat se velle recipere sacramentum, (sic enim 
nequidem valida foret sacramenti susceptio), sed ex hoc quod non habet 
dispositiones quibus obex ad fructum sacramenti tollitur. Est autem fictio 
mere materialis, si homo sui defectus conscientiam non habeat ; forma- 
lis. Si secus. 

(1) Dispositiones operantis hominis quandoque eiusmodi sunt, ut 
per seipsas appellent iustificationis gratiam vel augmentum eius, sicut 
quando quis cum contritione perfecta vel intensa charitate accedit ad 
sacramentum. Quo in casu, habent certe fructum suum ex opere ope- 
rantis, et simul tribuunt animae certam capacitatem ad gratiam sacra- 
mentalem recipiendam per opus operatum. Tunc ergo duplex formalitas 
in eis consideratur, duplexque munus, et neutrum est cum alterius de- 
trimento. 

(2) Cf. Franzelin de Sacr. in gen., thes. 7, n. 2, ubi calumniam 
hanc late refutat, et concludit: «Sine bono motu igitur adultum iusti- 
< ficari posse, nemo catholicus unquam docuit. Docebant tamen id cer- 


DE REFECTU SACRAMENTORUM 71 


etiam quomodo omnia hactenus dicta de necessitate dispositio- 
num in adultis, referantur ad sacramenta in quantum sunt in- 
ductiva effectus gratiae de quo in praesenti quaestione agitur. 
Caeterum, quod attinet ad effectum qui dicitur res et sacramen- 
tum, non potest esse fictio impediens si modo omnia adsint quae 
ad validitatem sacramenti requiruntur; et ratio desumenda est 
ex propria natura dicti effectus, utin sequentibus apparebit. In- 
' terim vero accipe haec compendiose tradita a S. Thoma in IV, 
D. 4, q, 3, a. 2, q. 1: « Duplex est effectus baptismi. Primus 


est res et sacramentum, scilicet character. Et quia character 


~ 
wN 


~ 

non imprimitur ad praeparandum hominis voluntatem, ut ali- 
quid bene fiat.., ideo hunc effectum voluntatis indispositio 
« non impedit, dummodo aliqualis sit voluntas recipiendi sacra- 
« mentum, (prout requiritur ad hoc ipsum ut sit valida susce- 
« ptio). Alius effectus est qui est res et non sacramentum, sci- 
* licet gratia, et quae ad ipsam consequuntur, per quae hominis 
« voluntas praeparatur ut bene velit, et bene operetur. Et ideo 
«ad hunc effectum percipiendum non sufficit quaelibet voluntas 
* sacramentum recipiendi, sed requiritur voluntas talis a qua 
« removeatur omnis indispositio contraria gratiae  baptismali, 


< tissime illi ipsi Reformatores, qui hoc crimen  calumniose catholicis 
<impingunt. Tria enim haec erant principia ipsius Lutheri: hominem 
iustificari sola fide, quae sit certa fiducia, sibi propter merita Christi 
« peccata esse remissa, seu potius non imputari; iustitiam hominis non 
< esse aliud quam externam imputationem qua Deus eum licet pecca- 
« torem, respiciat vehit iustum; hanc iustitiam nullis peccatis aliis quam 
< sola incredulitate impediri aut destrui. Atqui talis fiducia peccatoris 
« evidenter non est bonus motus, sed persuasio stulta simul et impia. 

Revera ergo: licet id non faterentur, docebant duces Reformationis 

iustificationem quae possit esse sine bono motu; continetur enim haec 

doctrina in ipso eorum fundamentali principio de sola fide justifi- 
« cante». — Recensetur etiam alia fictio Protestandum, quasi doceret 
sententia catholica, non Deum esse qui iustificet, sed sacramentum 
propria virtute, atque ita, Spiritum Sanctum vices suas resignasse sacra- 
mentis; unde inferunt Calvinus, Kemnitius, et plerique recentiores, a 
catholicis adscribi sacramentis vim magicam. Sed quo loco habenda sit 
nova haec imaginatio, ex dictis de instrumento iam satis constat, et ex 
dicendis de causalitate intentionali luculentius apparebit. 


À 


17 QVAEST. LXII. 


« quia contraria non se compatiuntur, unde manente contraria 
dispositione, baptismus ultimum suum efiectum habere non 
« posset ». 

Retinenda igitur notio operis operati prout in confesso est 
apud omnes catholicos; in qua quidem notione continetur quod 
sacramenta N. L. prout Deo principaliter operanti subordinata 
ac veluti deservientia, aliquo saltem modo dant et causant gra. 
tiam. Verum, cuius rationis sit ista causalitas, an vera et propria, ! 
necne; et quatenus affirmative, an physica vel non, an imme 
diate pertingens ad gratiam ipsam vel mediate tantum, non uno 
modo a theologis explicatum est. Oportet igitur varias recensere 
sententias, incipiendo ab ineunte saeculo XIII, quo tempore quae- 
stio incepit in scholis agitari. 


De causalitate sacramentorum variae 
theologorum sententiae. 


Primum omnium prae oculis habendum est quod tempore 
quo scribebat S. Thomas, mediante circiter saeculo XIII, con- 
troversia inter Scholae magistros circa hoc unum punctum ver- 
sabatur: sintne sacramenta vere et proprie causae gratiae Justi- 
ficantis. an solum improprio et lato sensu, quatenus ad meram 
praesentiam signi sacramentalis solus Deus ex pacto infallibili 
gratiam operetur. Audi ipsum S. Thomam exponentem statum 
quaestionis tunc existentis, in IV, D. 1, q. 1, a. 4, q. 1: 
« Omnes, inquit, coguntur ponere sacramenta novae Legis ali- 
« quo modo causas gratiae esse, propter auctoritates quae hoc 
expresse dicunt. Sed diversi diversimode eas causas ponunt. 
« Quidam enim dicunt, quod non sunt causae quasi aliquid fa- 
« cientes in anima, sed causae sine quibus non, quia increata 
« virtus, quae sola effectus ad gratiam pertinentes in anima 
« facit, sacramentis assistit per quamdam Dei ordinationem et 
« quasi pactionem. Sic enim ordinavit et quasi pepigit Deus, 
« ut qui sacramenta accipiunt, simul ab eo eratiam recipiant, 

« non quasi sacramenta aliquid faciant ad hoc. Et est sitnile 

« de illo qui accipit denarium plumbeum, facta tali ordinatione 

« ut qui habuerit unum de illis denariis, habeat centum libras 

« a rege, qui quidem denarius non dat illas centum libras, sed 

« solus rex accipienti ipsum. Sed hoc non videtur sufficere ad 

« salvandum dicta Sanctorum. Causa enim sine qua non, si nihil 
« omnino faciat ad inducendum effectum, vel disponendo vel 
« meliorando, quantum ad rationem causandi, nihil habebit supra 
« causas per accidens, sicut album est causa domus, si aedifi- 
« cator sit albus, et secundum hoc sacramenta essent causae 
« per accidens tantum, sanctificationis. Illa enim ordinatio quam 
« dicunt, sive pactio, nihil. dat eis de ratione causae, sed solum 
« de ratione signi, sicut etiam denarius plumbeus est solum si- 
« gnum indicans quis debet accipere... Etideo ali dicunt quod 
« ex sacramentis duo consequuntur in anima, unum quod est 
« sacramentum et res, sicut character, vel aliquis ornatus ani- 
« mae in sacramentis in quibus non imprimitur character. Aliud 
« quod est res tantum, sicut gratia. Respectu ergo primi effe- 
« ctus, sunt sacramenta causae aliquo modo efficientes; sed re- 

spectu secundi, sunt causae disponentes tali dispositione quae 
« est necessitas, nisi sit impedimentum ex parte recipientis; et 
« hoc videtur magis theologis et dictis sanctorum conveniens». 

— Eadem repetit idem Angelicus, Quodl. 12, art. 14. inquiens : 
« Duplex est opinio de Ecclesiae sacramentis. Quidam enim 
« dicunt quod sacramenta non habent virtutem vel vim operandi 
«1n anima, sed tantum extra, et divina virtus concomitans facit 
« illum effectum... Sed hoc non est sane dictum, quia sic non 


« esset aliqua praerogativa sacramentorum novae Legis ad ve- 


À 


« tera, quia etiam in illis virtus coassistens fidei credentium in 
« Christum venturum, iustificabat. Et ideo dicendum quod sa- 
« cramenta habent in se virtutem justificandi, et ad alios effe- 
d ctus ad quos ordinantur, et non solum quod sint signum. 
« Unde Augustinus: Quae est tanta vis aquae, ut corpus tan- 
« gat, et cor abluat? » — Tandem, in tertia parte Summae 
theologicae, q. 62, a. 1, in corp., eosdem, nec omnino alios 
adversarios sibi proponit impugnandos: « Quidam dicunt, ait, 

« quod ^sacramenta) non sunt causa gratiae, aliquid operando; 
« sed quia Deus, sacramentis adhibitis, in anima gratiam ope- 
« ratur. Et ponunt exemplum de illo qui afferens denarium 
« plumbeum, accipit. centum libras ex regis ordinatione, non 
« quod denarius ille aliquid operetur ad habendum praedictae 
« pecuniae quantitatem, sed hoc operatur sola voluntas regis... 
« Sed si quis recte consideret, iste modus non transcendit ra- 
« tionem signi, etc. ». Ex quibus testimoniis inter se collatis 
aliqualiter iam videri potest, S. Thomam ab initio usque in 
finem sibi semper constitisse, contra eosdem ubique adversarios 
pugnare, et in una demum opinione refellenda suam operam 
contulisse, idque tanto impensius quanto maiori auctoritatum 
pondere haec opinio tunc fulciri videbatur. luvat autem audire 
veteres illos magistros qui sacramentis veram ac propriam cau- 
salitatem  denegabant. 

l. De iis qui dixerunt sacramenta N. L. nihil. aliud 
esse quam causas gratiae improprie dictas, id est con- 
ditiones sine quibus non. 

Agmen ducit, sin minus ordine prioritatis, at certe celebri- 
tate nominis, ipse S. Bonaventura qui sic habet in IV, D. 1, 
q. 4: « Est etiam aliorum magnorum magistrorum circa hoc 
« opinio, dicentium quod in sacramentis non sit causalitas, neque 
« virtus aliqua nec effectiva nec dispositiva ad gratiam... Sacra- 
« mento enim dicunt assistere divinam virtutem quae est causa 
« gratiae... Huic positioni pietas fidei non contradicit, et ratio 
« consentit ». 

Eamdem opinionem, etsi non in verbis, in re tamen ipsa, 
amplexus est postea ac defendit Scotus cum sua Schola. Dicit 
enm in IV, D. 1, q. 4 et 5, post refutatam more suo senten- 
tam S. Thomae: « Est ergo modus iste, quod susceptio sacra- 
« menti est dispositio necessitans ad effectum signatum persa- 
« cramentum, non quidem per aliquam formam intrinsecam, per 
« quam necessario causaret terminum, vel aliquam dispositionem 
« praeviam, sed tantum per assistentiam Dei causandis illum ef- 
« fectum, non necessario absolute, sed necessitate respiciente 
« potentiam ordinatam. Disposuit enim universaliter, et de hoc 


y.f 

« Ecclesiam cerlificavit, quod suscipienti tale sacramentum, ipse 
« conferret effectum signatum ». In hoc igitur sensu tenet Sco- 
tus, sacramenta esse causas gratiae; non scilicet per aliquam 
causalitatem ipsorum sacramentorum, sed quatenus ad positio- 
nem sacramentorum Deus decrevit gratiam operari et de tali 
ordinatione ac libera promissione certificavit Ecclesiam. 

In idem etiam placitum abiit schola Nominalium. Unus sit 
pro omnibus Cardinalis Petrus de Alliaco, in IV, q. 1, c. 1: 
« Quia, inquit, causa est illud ad cuius esse sequitur aliud, du- 
« pliciter potest aliquid dici causa. Uno modo proprie, quando 
«ad praesentiam esse unius, virtute eius et ex natura rei se- 
«quitur esse alterius, et sic ignis est causa caloris. A/io modo 
«improprie, quando ad praesentiam esse unius sequitur esse 
«alterius, non tamen virtute eius, nec ex natura rei, sed ex 
«sola voluntate alterius; et sic causa sine qua non, dicitur 
« causa. Ex quo sequitur primo, quod causa sine qua non, non 
« debet absolute et simpliciter dici causa, quia proprie non est 
«causa. Secundo sequitur, quod in naturalibus non reperitur 
«aliqua causa sine qua non, respectu alicuius effectus, sed in 
« voluntariüis bene reperitur... Sacramenta N. L. primo modo 
« non sunt causae effectivae gratiae, sed bene secundo modo, im- 
«proprie... Unde quando Magister et Sancti dicunt quod sacra- 
«menta N. L. efficiunt quod figurant, non est intelligendus, 
« quasi proprie efficiunt gratiam, sed quod Deus efficit eam ad 
«eorum praesentiam, et hoc sufficit Magistro et alius, ad po- 
«nendum differentiam inter nova et antiqua sacramenta ». 

Ex his videre est quot et quantos patronos habuerit opinio 
quae in sacramentis N. L., proprie dictam causalitatem respectu 
gratiae non agnoscit. Nec ausim dicere, opinionem hanc per 
posteriora Ecclesiae decreta fuisse confixam. Equidem in Con- 
cilio Florentino sub Eugenio IV, legimus differentiam inter sa- 
cramenta veteris et novae legis in hoc esse, quod illa non cau- 
sabant gratiam, ista vero continent et conferunt eam. Rursus in 
Tridentino, Sess. 7, can. 6-8, sub anathemate definitur sacra- 
menta nostra continere gratiam, et conferre eam non ponentibus 


obicem. Verum non eae formulae sunt quibus adversarii se pu- 

tarent attingi, quandoquidem ab eismet passim adhibebantur, 
Insuper omnibus in 


Patribus, 
scholis 


explicatione quandoque adiecta, ut supra. 
comperto est, certum fuisse ac statutum Tridentinis 
nolle sententiam ullam confingere, cui nobilis aliqua e 
catholicis militaret (1). — Nihilominus non est diffitendum quin 
ex definitionibus illis sumi possit maximum ptaeiudicium contra 
opinionem hactenus expositam. Quomodo enim absque declara- 
tone dicerent Concilia, gratiam in sacramentis N. L. contineri 
et per eadem conferri, nisi aliqua veri nominis causalitas in 
ipsissimis sacramentis esset agnoscenda, et non in sola virtute 
divina eis assistente ? Quomodo etiam sufficienter salvaretur dif- 
ferentia in. Florentino asserta inter Ecclesiae et Synagogae sa- 
cramenta, siquidem et in antiquo foedere, lege infallibili colla- 
tam gratiam ad positionem sacramenti, puta circumcisionis, 
communissima tenet sententia? Certe, quamcumque explicatio- 
nem tentaveris, non ea erit quae diversitatem ostendat in ipsa 
causandi ratione, ut vult Concilium. 

Quapropter plerique moderni qui in praesenti vestigiis Scoti 
et AOnonnI win insistunt, his aliisque similibus considerationibus 
permoti, sententiam magistrorum quadantenus modificare coacti 
sunt. Nihil certe immutatum quoad influxum in animam, quia 
pariter dicunt sacramentum nihil operari quod ad gratiae colla- 
tionem pertineat. Verum addunt sacramenta esse moraliter actio- 
nes Christi, et eius meritis dignificari; quo fit ut sua excellentia 
seu valore moveant Deum ad sanctificandum suscipientes, adeo- 
que vere ac proprie causae gratiae dicantur et sint, fere sicut 
moneta pro qua venditor commutat mercem, dans tantum pro 
tanto. Cum hoc additamento definitivam formam accepit opinio 
de causalitate, ut aiunt, morali sacramentorum N. L., quam sic 
exponit ac tuetur Cardinalis de Lugo, de Sacr. Disp 4, Sect. 4, 
n. 33: « Causa moralis est, quae movet agens physicum ad 
« volendum operari. Sacramenta autem posita movent procul 
«dubio Deum ut velit producere gratiam...:: nam sunt condi- 

« tiones sub quibus Deus promisit gratiam; debitor autem qui(*) 


(*) Pallavicini, Hist. Cone. Tnd. 1. 9, c. 4, n. 9. 

« sub conditione promisit, movetur ab ipsa conditione posita ad 
« volendum dare quod promisit. Sunt item actiones et opera- 
«dones Christi per suos ministros quibus repraesentat Deo 
«merita sua, ut obtineat gratiam pro hominibus; quae procul 
«dubio habent maximam vim ad movendum Deum. Habent 
«ergo totum quod requiritur ad causandum moraliter. gratiam 
«et alios effectus ». 

At vero non videtur haec modernorum additio sive expli- 
catio mederi efficaciter defectui pro quo fuit introducta. Omitto 
interim quod locutio qua dicunt Deum per sacramenta moveri 
ad largiendam gratiam, est impropria, et pro tanto expositione 
indigens, cum divina voluntas a nullo extrinseco moveatur aut 
moveri possit. Omitto quod sacramenta non sunt operationes seu 
actiones Christi, sed potius operata. Omitto quod causalitas as- 
serta, si qua esset, reduceretur ad causalitatem finis, non autem 
ad causalitatem efficientem sacramentis propriam. Omitto alia 
plura quae inferius opportuniorem locum invenient, et insistendo 
nunc in sola ratione causae proprie dictae de qua in praesenti 
inquiritur, dico: Ad hoc ut modo assignato ritus sacramentales 
vere forent iustificationis causae, oporteret ut essent instar mo- 
netae aureae, habentes verum valorem moralem intrinsecum, 
quatenus scilicet considerati secundum ea quibus intrinsece con- 
stant vel afficiuntur, accipi possent ut pretium gratiae. Sed hoc 
est impossibile. Et certe, actiones illae sacramentales non sunt 
a Christo ut a proprio supposito operante; non ergo intrinsece 
ab eo dignificari possunt, sed extrinsece duntaxat, propter re- 
lationem quam dicunt ad ipsum, ut ad institutorem in cuius 
nomine celebrantur. Praeterea ut mox insinuatum est, illud quod 
est sacramentum, et in quo oportet causalitatem inveniri, non 
tam est operatio quam operatum, puta ipsa aquae ablutio ter- 
minative sumpta, cum verbo extrinsecus sonante: ego te ba- 
ptizo, etc. Atqui per se evidens videtur quod tale operatum 
non potest intrinsece dignificari moraliter, sed ad summum re- 
praesentare pretium sive meritum quo acquisita est gratia. Unde 
in hoc dicendi modo sacramenta essent potius instar schedulae 
papyraceae quae non transcendit rationem nudi ac simplicis 

signi, tota vi movendi in solis valoribus repraesentatis exsi- 
stente. 

Licet 1gitur varient verba, et non amplius cum antiquis crude 
dicant sacramenta esse causas solum improprie, tamen auctores 
ili nihil iu re ipsa addere videntur, quo satis salvetur causali- 
tas proprie dicta, et ideo non immerito recenseri solent cum 
Bonaventura, Scoto, et Nominalibus, quasi eiusdem opinionis, 
ad substantiam rei quod attinet. Nunc autem in oppositum est 
sententia, quam veteres defensores causalitatis proprie dictae una- 
nimiter asseruerunt. 

2. De iis qui dixerunt sacramenta N. L. esse vere et 
proprie causas efficientes gratiae, sed instrumentaliter di- 
spositive tantum (l). 

Sententia haec est S. Thomae, in IV, 1, a. 4, et D. 5, 
q. |, a. 3, q. 1; et D. 18, q. 1, a. 3, q. 1. Item Qq. disp, de 
Veritate, q. 27, a. 4, ad 3am. Item, Qq. disp. de Potentia, q. 3, 
a. 4. ad 8° ®. « Hunc modum, inquit commentator Scoti Hiquaeus, 
« explicat Doctor (Scotus) in littera, nempe sacramenta  cau- 
« sare gratiam, non quod attingant physice entitatem gratiae 
« quae creatur, sed producant aliquam dispositionem  prae- 
« viam et quasi necessitantem ad gratiam, ut characterem in 
«is quae characterem imprimunt, vel ornatum quemdam spi- 
« ritualem; hanc efficaciam habent sacramenta per modum in- 
« strumenti, ut elevantur per communicationem virtutis impressae 
« et receptae in ipsis sacramentis... Hanc defendunt omnes an- 
« tiqui Thomistae usque ad Caietanum : Paludanus, in IV, D. 1, 
« q. Il (s); Capreolus, q. 1, art. 1, conclusione tertia (2); Fer- 


(!) Admirationem movet quod in manualibus nostris nihil habea- 
tur, etiam historice, de sententia adeo celebri, quae sola obtinuit usque 
ad initia saeculi XVI, apud propugnatores verae et propriae causalitatis 
sacramentorum. 

ý < Secundum hoc intelligendae sunt auctoritates quae dicunt sa- 
< cramenta causare gratiam, scilicet dispositive, sicut homo est causa 
« hominis, disponendo ». Paludanus, l. c. 

(3) Recitat verba S. Thomae, approbando ea. 

« rariensis, 4 cont. Gent., c. 57 f ». His addi possunt Alber- 


tus Magnus (2, Petrus a Tarantasia (3), Dionysius Carthusia- 


nus (4), et alii. 
Et de mente quidem horum veterum nulla est ambigendi 


ratio. Nunc autem plures existimant, S. Thomam non firmum 
permansisse in ea sententia quam locis superius indicatis tam 
asseveranter tamque constanter docuerat, sed in Summa theo- 
logica eam retractasse, ponendo expresse, inquit Caietanus (5), 
gratiam gratum facientem a Deo principaliter, et a sacramento 
inslrumentaliter causari. Verum, pace tanti viri dixerim, non ea 
propositio est quae retractationis suspicionem ullam ingerere 
possit, cum et in scripto super IV Sententiarum instrumentalem 
causalitatem respectu gratiae ubique sacramentis vindicet An- 
gelicus (6), tametsi ibidem explicite moneat, dupliciter dici posse 


causam instrumentalem, ut supra declaratum est. 
Ex hoc autem quod in tertia parte Summae theologicae, 


nullam amplius mentionem iniiciat. de dispositione illa ad quam 


«f 

ý «Considerandum quod duplex est instrumentum : quoddam 
< quod sua actione attingit ultimam perfectionem quam principale agens 
«intendit; quoddam vero quod ipsam ultimam perfectionem non attin- 
«git, sed aliquam ipsius dispositionem... Sacramenta ergo dicuntur 
«causa salutis et gratiae, non quia sua actione gratiam attingant, cum 
«gratia a solo Deo creetur in anima, sed quia ad ipsam gratiam di- 
«sponunt, causando aliquid in anima, in quantum sunt instrumenta 
< divinae virtutis, puta characterem vel ornatum, quo anima ad susci- 
«piendam gratiam sit disposita >. Ferrariensis, l. c. 

(2) « Dicendum quod causa est sacramentum, ut disponens in subie- 
«cto, et est dispositio quae est necessitas quantum est de se; non 
«tamen sequitur quod semper operetur, sed sequitur quod quantum 
«est de se, semper operetur: si enim ille fictus est, tunc ponit obi- 
«cem». Alb. Magn, in IV, D. 1.a. 5. 

(3) In IV Sent. 

( Dionys. Carth. in IV. D. 1. 


(5) Caiet. in 3am Part. q. 62, art. 1. 
(0 « Reducuntur sacramenta ad genus efficientis causae, non prin- 


« cipalis, sed instrumentalis. Deus autem solus est causa gratiae quasi 
«principale agens, sed sacramenta quasi instrumentaliter..., ut dictum 
«est, agentia sunt». S. Thom, in IV, D. 1l, q. 1, a. 4, q. 1, ad 2um. 

solam, ut alias affirmat, immediate pertingit sacramenti causa- 
litas, nihil. efficitur. — Primo quidem, quia nemo censetur re- 
tractare sententiam priorem, nisi vel expressis verbis id signi- 
ficet Cl), vel certe ei tandem sententiae acquiescat quae priorem 
destruat, eique contradicat. Atqui nihil tale in casu unquam in- 
ventum est, et ne unus quidem locus potest afferri. Quin imo, 
si quis diligenter conferat locos parallelos Sententiarum et Sum- 
mae, videbit eumdem esse utrobique loquendi modum quoad 
virtutem instrumentalem sacramentorum, easdem difficultates 
propositas, solutiones easdem, easdem demum adhibitas compa- 
rationes, quas plerumque ex physicis artium instrumentis desu- 
mit, eo quod faciliora exempla sunt, ac per hoc, magis idonea 
ad inculcandam generalem notionem causae instrumentalis. — 
Insuper, in Qq. disp. de Potentia, quas in fine vitae suae con- 
scripsit, eodem ferme tempore quo Summa in lucem prodibat, 
expresse ponit ipsissimum causandi modum quem iunior, in Com- 
mentariüs super Magistrum, sacramentis attribuerat. Cum enim, 
Quaest. 3, contra incommunicabilitatem potentiae creandi sibi 
obiecisset: « Opus justificationis est nobilius quam creationis, 
« cum gratia sit supra naturam; sed in iustificatione impii mi- 
« nisterium exhibet creatura, sacerdos enim dicitur ut minister 
« iustificare, sive peccata remittere; ergo multo magis potest 
«creatura ministerium exhibere in creationis actu », respondet 
in hunc modum: « Ad octavum dicendum quod in opere iusti- 
« ficationis homo aliquid operatur ministerio, tantum per hoc(*) 


(*) Non desunt exempla formalis retractationis in tertia parte Sum- 
mae theologicae: < Si praeter habitum scientiae infusum, inquit Ange- 
< licus, 3, q. 12, a. 2, in corp., non sit in anima Christi aliquis habitus 
« scientiae acquisitae, ut quibusdam videtur, et mihi aliquando visum 
< est... etc.». Et infra, q. 70, a 4, in corp: «Alii dixerunt quod in 
« circumcisione conferebatur gratia, etiam quantum ad aliquem effectum 
< positivum, qui est facere dignum vita aeterna, sed non quantum ad 
« omnes effectus, quia non sufficiebat reprimere concupiscentiam fomitis, 
a nec ad implendum mandata legis, quod etiam aliquando mihi visum est. 
« Sed diligenter consideranti, etc. ». Quidni ergo aliquid simile diceret 
de toties asserto causalitatis sacramentalis modo, si, ut adversariis placet, 
sententiam mutasset? 

« quoti adhibet Sacramenta: unde cum sacramenta, iustificare 
« dicantur instrumentaliler et dispositive, solutio redit in idem 
«cum solutione praedicta», id est cum solutione praecedenti 
circa animam rationalem quae per creationem in esse produci- 
tur, ita tamen ut habeat materiam in qua. « Ex parte ergo illa, 
«inquit, qua habet materiam in qua, natura potest dispositive 
« operari, non tamen quod ad ipsam substantiam creati, natu- 
«rae actio se extendat ». — Tertio denique, in praecitato loco 
quaestionum de Potentia notandum apprime est quomodo dicat 
Angelicus, cum sacramenta iustificare dicantur instrumentaliter 
et dispositive, quasi hoc esset in confesso apud eos omnes qui 
sacramenta habebant ut veras causas gratiae, et absque haesita- 
tione ab eisdem unanimiter traderetur. Hinc ergo intelligere est 
quare in Summa, de explicatione causalitatis sacramentalis non 
curat. Ib1 enim explicationem hanc ut satis notam praesupponit, 
omnes nervos intendens in id quod longe maioris erat momenti, 
et unice in controversiam vocabatur, sintne sacramenta verae 
justificationis causae, an secus. Pro affirmativa totis viribus pu- 
gnat, sicut etiam totis viribus pugnavit pro omnimoda immate- 
rialitate angelorum, et in utroque victoriam obtinuit. Nam post 
s. Thomam, doctrina attribuens angelis materiam ita incepit 
obsolescere in Ecclesia, ut nunc sine temeritate sustineri amplius 
non possit. Et sic etiam accidit de opinione quae ponebat sa- 
cramenta N. L., meras conditiones sive causas sine quibus non; 
nemo enim eam, uti sonat, nunc defendere vellet. 

Non ergo est cur Caietano in hac re consentiamus, rece- 
dendo ab iis quae tam multis in locis, categorice atque ipsis 
verbis tradit Angelicus. Adhuc tamen remaneret inquirendum, 
cuiusmodi sit in mente S. Thomae, dispositio appellans gratiam, 
cuiusmodi etiam virtus instrumentalis per quam in suscipiente 
sacramentum, inducitur: an scilicet ordinis physici, an potius 
intentionalis? Certe, dispositionem illam  qttae est necessitas, 
quantum in se est, ad gratiae susceptionem, et ad quam instru- 
mentaliter effective pertingunt sacramenta, dicit esse rem et sa- 
cramentum. Porro res et sacramentum aliquando est evidentis- 
sime aliquid ordinis intentionalis, sicut in matrimonio v. g 
6 

vinculum coniugale prout repraesentans unionem Christi et Ec- 
clesiae. Aliquando vero est character, in quo potissimum atten- 
ditur deputalio ad certum munus in religione Christiana, quae 
morale quid, ut moderni loquuntur, sonat. Atqui ad hoc ut sa- 
cramentum dicatur et sit 1mmediata characteris causa, non est 
necesse ut directe attingat characterem sub omni formalitate 
quae in eo consideratur; hoc enim nusquam requirit habitudo 
causae secundae ad effectum. Aliunde vero instrumentaient sa- 
cramentorum virtutem videtur S. Thomas ad ordinem intentio- 
nalem revocare, quoties eam dicit consequi institutionem Christi 
ut proprium principium, puta cum ait, Q. 62, a. 5, ad 3um: 
« Sacramentum consequitur spiritualem virtutem ex benedictione 
« Christi et applicatione ministri ad usum sacramenti ». Et ite- 
rum, 4 c. Gent., c. 56: « Nec est inconveniens quod per res 
« sensibiles et corporales spiritualis salus ministretur, quia huius- 
« modi visibilia sunt quasi quaedam instrumenta Dei incarnati 
« et passi. Instrumentum autem non operatur ex virtute suae 

naturae, sed ex virtute principalis agentis a quo applicatur 
« ad operandum. Sic igitur et huiusmodi res visibiles salutem 
« spiritualem. operantur, non ex proprietate suae naturae, sed 
ex institutione ipsius Christi, ex qua virtutem instrumentalem 
consequuntur ». Et rursus, cum q. 62, a. 4, ad Intn, explicans 


A 


A 


qua ratione virtus spiritualis esse possit in re corporea, affert 
exemplum virtutis quae est in voce sensibili ad excitandum au- 
dientis intellectum. Sed haec infra discutientur. Interim vero, 
quoniam in nuda expositione sententiarum adhuc consistimus, 
reliquum est ut nonnulla adiiciantur de opinione quae in sacra- 
mentis agnoscit causas physicas, immediate ad effectionem gra- 
tiae pertingentes. 

3. De iis qui dixerunt sacramenta N. L., physice cau- 
sare gratiam, instrumentaliter et perfective. 

Hanc opinionem, ut videtur, primus mortalium invexit Caie- 
tanus; quem postea secuti sunt omnes fere Thomistae recentio- 
res, necnon et Suarez cum aliis pluribus, tametsi inter se in 
explicatione varient. 

Et Caietanus quidem, in 3*m Part., Quaest. 62, a. 1 et 4, 

docet sacramenta, tanquam physica instrumenta causandi, attin- 
gere ipsam entitatem gratiae, et non solum dispositionem prae- 
viam, idque non per virtutem in ipsis receptam quae sit prin- 
cipum actionis permanens aut transiens, sed per motum a Deo 
causa principali. Quem motum ibidem, Quaest. 13, art. 2, ita 
demum explicat, ut sit per modum usus instrumenti ad exse- 
cutionem omnipotentiae, quatenus « ex hoc ipso quod Deus 
«utitur aliqua re ut instrumento ad opus miraculosum ý, ele- 
« vatur res illa in ordinem causae instrumentalis, et ipse pas- 
«sivus usus quo Deus illa utitur ad hoc opus, est motus quo 
«a principali agente instrumentum movetur». Suarez vero im- 
probat hunc dicendi modum, et vult gratiam produci physice 
instrumentaliter per potentiam obedientialem activam ipsorum 
sacramentorum. Est autem iuxta ipsum potentia haec obedien- 
tialis, virtus quaedam inchoata agendi in qualibet creatura, qua 
subiicitur primo agenti, ut possit assumi ad quemcumque effe- 
ctum qui alias non repugnat. Et hanc docet esse principium 
agendi in omnibus instrumentis divinis; de qua etiam fusius 
disserit in 3am Part. Tom. I, Disp. 31, Sect. 5. 

Caeterum, si a Caietano quaeras qui fieri possit ut virtus 
spiritualis physica, cuiuscumque tandem generis sit, subiectetur 
in re corporea; si quaeras quomodo reviviscant sacramenta, et 
effectum gratiae consequantur quando iam a multo tempore esse 
desierunt; si quaeras qua ratione explicetur quod causae physicae 
exsistant, et simul-a conditionibus causarum physicarum omnino 
absolvantur, uti apparet in matrimonio quod inter absentes et 
longe distantes contrahi potest, imo in aliis etiam sacramentis, 
quorum validitas minime requirit ut sacramentalis forma physice 
contingat suscipientem : si, inquam, de his et alus similibus in- 
quiras, respondebit Caietanus quod « onnipotentia non est alli- 
«gata certis instrumentis, locis, aut propinquitatibus; ideo non 
«refert, quavis re utatur Deus instrumentaliter ad quodcumque 
«miraculum ; nam sicut potest sine instrumento opus illud per- 
«ficere, ita potest non solum efficere per instrumentum, sed 


(1) Et eadem ratio est de gratiae productione. 

« per quodeumqtie, et ubicumque existai, et quantumcumque 
« distet f, Ex quo iam perspicere licet, quot et quantis, 
dicarane difficultatibus an forte apertis repugnantiis, opinio ista 
pateat, ut non immerito recenseatur inter difficiliores quae un- 
quam in theologia fuerunt propositae. 

Conclusio et modus procedendi. — Hactenus declaratum 
est qui sint vari modi exponendi sacramentorum causalitatem 
respectu gratiae gratum facientis. Porro illud in primis, conclu- 
sionis instar, deducere est, quaestionem scilicet non sat recte 
poni sub hac forma: causenine sacramenta gratiam physice, an 
moraliter. Nomine enim causae moralis nihil satis determinatum 
habetur. Et profecto, cum secundum communiorem usum et 
propriam vocis acceptionem, morale sit illud quod respicit mo- 
res, causa moralis proprie intelligitur illa quae causát persua- 
dendo, alliciendo, seu movendo eo genere motus quo entia libera 
in quantum huiusmodi moveri solent, et sic divisio in causam 
moralem et physicam non est adaequata, ut videbimus. Imo si 
accipiatur causa moralis in sensu recentiorum quorum supra 
mentionem fecimus, non dividit causam efficientem ad quam 
pertinent sacramenta. 

Quapropter, ut sit processus rectus, prima quaestio debet 
esse huiusmodi: Causentne sacramenta movendo obiective, sua 
scilicet bonitate seu dignitate apprehensa, an potius aliquid fa- 
ciendo seu inducendo in anima suscipientis. Quae quaestio si 
soluta supponatur, (et solvi potest vel ex hac sola considera- 
tone, quod prior ille modus non pertinet ad causam efficientem 
nec formaliter nec reductive, cum tamen sacramenta iuxta om- 
nes sint quaedam efficientes Justificationis causae), iterum quaeri 
debet: Causentne inducendo seu faciendo immediate ipsam gra- 
tiam, an tantum aliquid quod sit dispositio et necessitas, quan- 

tum in se est, ad gratiae susceptionem. Et si rursus reiiciatur 
primum, ultimo remanet inquirendum de dispositione ipsa, qualis 
sit et quomodo intelligenda. 

Verum non est propositum intentionis nostrae, de solis re- 


tC) Caiet., in 3a“ Part., q. 13, a. 2. 

bus in schola controversis pertractare. Imo per prius dogma 
catholicum est asserendum atque vindicandum. Tum ea senten- 
tia declaranda, certissimis, ut videtur, innixa argumentis, sine 
qua vix aut ne vix quidem inter sese cohaerere possunt varia 
doctrinae capita in re sacramentaria. Tertio demum loco agen- 
dum supererit de eo quod probabilius apparet circa modum 


causalilatis. 


THESIS V. 
(Art. 1-2). 


secundum fidem catholicam credendum est sacramenta 
Novae Legis non ponentibus obicem conferre gratiam ex 
opere operato. Porro gratia sacramentalis addit supra gra- 
tiam communiter dictam et super virtutes et dona, quoddam 
speciale auxilium ad consequendum proprium uniuscuiusque 


sacramenti finem. 


Assertio est contra Protestantes qui consequenter ad suum 
fundamentalem errorem circa iustificationem, dicunt sacramenta 
nihil conferre ad gratiam, nisi forte per modum concionis, exci- 
tando fidem ex qua sola potest iustificari homo. Unde etiamsi 
quidam eorum verbo tenus asserant sacramenta esse causas in- 
strumentales sanctificationis nostrae, cum tamen semper intelli- 
gent, mediante fide quae est opus operantis, constat quod cau- 
salitatem gratiae nunquam tribuunt ipsi sacramento sub Deo 
principaliter agente, de medio tollentes omnem iustificationem 
in vi operis operati. In oppositum sunt anathemata Tridentini, 
Sess. 7, can. 6-8: « Si quis dixerit, sacramenta N. L. non con- 
«tinere gratiam quam significant, aut gratiam ipsam non po- 
«nentibus obicem non conferre, quasi signa tantum externa sint 
«acceptae per fidem gratiae vel iustitiae, et notae quaedam 
«christianae professionis, quibus apud homines distinguuntur 


«1 

« fideles ab infidelibus, anathema sit. — Si quis dixerit, non 


« dari gratiam per huiusmodi sacramenta semper et omnibus, 


4 quantum est ex parte Dei, etiamsi rite ea suscipiant, sed 


« aliquando et aliquibus, anathema sit. — Si quis dixerit, per 
ipsa N. L. sacramenta ex opere operato non conferri gratiam, 
sed solam fidem divinae promissionis ad gratiam consequen- 

« dam sufficere, anathema sit » ff 

Argumentum autem scripturale est huiusmodi : Ex mul- 
tis Scripturae auctoritatibus habetur primo, quod sacramenta 
nostra non solum significant, sed etiam causant gratiam ; tum 
secundo, quod causant illam, nullo mediante opere operantis. 

Declaratur primum ex Ioan. III-5: «Nisi quis renatus fue- 
rit ex aqua et Spiritu Sancto, non potest introire in regnum 

Dei ». Item, Eph. V-26. « Mundans (Ecclesiam) /avacro aquae 

in verbo vitae». Item, Tit. III-5: «Salvos nos fecit per 

lavacrum regenerationis ». Item, Act. VIII-18: « Cum vidis- 
set... quia per impositionem manus apostolorum daretur Spi- 
ritus Sanctus ». Item, 2. Tim. 1-6: « Ut resuscites gratiam 

Dei quae est in te per impositionem manuum mearum ». 

Ubique enim vera attribuitur causalitas signo sacramentali re- 

spectu gratiae habitualis per quam solam formaliter. habetur 

spiritualis renascenda, spiritualis emundatio, et inhabitatio Spi- 
ritus Sancti. Quam vana autem sint haereticorum argumenta, 
ut tam clara effugiant testimonia, videri potest apud Bellarmi- 


« 
« 
« 
« 


« 


(*) Nota quod dogma ut sic, praescindit a quaestione superius 
commemorata: sintne sacramenta causae sensu proprio et stricto, vel 
tantum improprio et largo. Sive enim dicatur gratia per sacramenta 
conferri propter veram virtutem instrumentalem in eis receptam, sive 
solum propter virtutem Spiritus Sancti eis assistentem, ad sensum Ma- 
gistri Sententiarum, S. Bonaventurae, Scoti et aliorum de schola Nomi- 
nalium, semper salva manet notio collationis gratiae ex opere operato. 
Unum igitur in praesenti contra haereticos demonstrare satis est: sa- 
cramenta non esse pure mnemotechnica aut fidei excitativa ad modum 
concionis, sed vere sanctificantia; sanctificantia autem dico ex virtute 
divina, nullo mediante opere operantis a quo proxime pendeat ipsa 
sanctificatio. Et si plus demonstretur, erit ad abundantiam; quod autem 


abundat, ut dici solet, non vitiat. 

num f . Confirmatur etiam ex alus testimoniis in quibus dicitur 
regulariter consequi justificationis effectus ad positionem sacra- 
mentorum: Qui crediderit et baptizatus fuerit, salvus erit. Im- 
ponebant manus super illos, et accipiebant Spiritum | Sanctum. 
baptizetur unusquisque vestrum in remissionem peccatorum ve- 
strorum, etc. Nam illud quod ad actionem aliquam regulariter 
consequi dicitur, semper accipi debet ut proprius eius effectus, 
si nulla alia connexionis ratio assignetur, et nulla apponatur 
specialis explicatio. 

Declaratur etiam secundum, quia istae locutiones causales, 
ex aqua et Sp. S., per lavacrum regenerationis, etc., indicant 
in sacramentis respectu gratiae, propriam quamdam  causalita- 
tem quae in alis rebus non est, praesertim cum gravissimis 
verbis Christus asserat non relinqui medium aliud quo quis ad 
regenerationis gratiam pervenire possit. Atqui si in tantum ba- 
ptismus causaret justificationem, in quantum excitaret fidem vel 
poenitentiam, nihil proprium haberet prae quavis alia re, puta 
libro spirituali vel concione vel imagine, ad excitandos devo- 
tonis sensus idonea. Insuper, fides et poenitentia semper po- 
nuntur ut praerequisita ad receptionem sacramenti : Poenitentiam 


agite, inquit, et baptizetur unusquisque vestrum, etc. Et rursus: 


(9 « Ad hunc locum (Ioan. III-5) non potuit aliter Calvinus re- 
< spondere, nisi negando hic agi de baptismo. Quocirca per aquam vult 
< intelligi Spiritum. Sanctum, et hunc esse sensum: Nisi qui renatus 
«fuerit ex aqua, id est, ex Spiritu Sancto qui instar aquae mundat, etc. 
< — At primum, omnes scriptores hactenus hunc locum intellexerunt 
«de baptismo... Secundo, si ita liceret ludere in Scripturis, possemus 
«negare baptismum aquae, nam ubique intelligemus nomine aquae 
« Spiritum Sanctum, et eodem modo licebit pervertere omnia alia my- 
«steria. Tertio negari non potest quin sit coacta et absurda, et Scri- 
< pturis inusitata locutio. Nec valet exemplum quod Calvinus profert 
«ex Matth. III : 7//e vos baptizabit in Spiritu Sancto et igne, ubi vult 
«intelligi eumdem Spiritum Sanctum, ut habet similitudinem cum igne; 
«nam per ignem rectissime potest intelligi externus ignis qui descen- 
«dit visibiliter super apostolos in die Pentecostes, etc. ». Haec Bellar- 
minus, de Sacr. 1. 3, c. 3, ubi alias haereticorum cavillationes late pro- 


sequitur. 


r/z.-.0 

Qui crediderit et baptizalus fuerit, salvus erit. Ergo gratia, non 
fidei et poenitentiae, sed baptismi proprius fructus est, quia si 
baptismi fructus non esset nisi media fide vel poenitentia quam 
excitat, nequaquam oporteret fidem et poenitentiam praemittere 
reception; sacramenti. Praeterea, Ioan. I, 31-30, fit oppositio 
inter baptismum loannis et baptismum Christi, tanquam inter 
inefficacem et efficacem justificationis. Sed profecto, baptismus 
loannis excitabat ad poenitentiam per quam poterat obtineri 
justificatio, et hac de causa appellatur Marc. I--I et Luc. III-3, 
baptismus poenitentiae in remissionem peccatorum. Ergo, ut salva 
sit oppositio inter utrumque baptismum, necesse est ut bapti- 
smus Christi, nullo mediante opere operantis, conferat gratiam, 
ac per hoc, vere conferat illam ex opere operato. 

Et adhuc magis confirmatur, quia Scripturas interpretari 
oportet inhaerendo usui et antiquissimae traditioni totius Eccle- 
siae; et ideo fatendum est, non minus pueros quam adultos esse 
capaces illius renascendae ex aqua et Spiritu Sancto de qua lo- 
quitur Christus ad Nicodemum, cum vel a primis initiis vigue- 
rit usus baptizandi infantes f. Nunc autem, si possunt sacra- 
menta adhiberi etiam non intelligentibus, puta pueris, non ergo 
iustificanL per modum concionis, sed omnino necesse est ut cau- 
sent sanctitatem, nullo mediante opere operantis. — Insuper 
verba et signa sacramentalia pendent ex divina institutione, et 
nequaquam ab hominibus propria auctoritate determinari possunt, 
prout colligitur aperte ex Apostolo, ] Cor. I-IV, ubi se asserit 
baptismi et caeterorum sacramentorum dispensatorem, auctorem 
vero se fuisse, absurdum reputat atque impossibile. Sed nemo 
unquam denegabit homini potestatem instituendi signa per quae 
fides proponatur. Ergo iterum, sacramenta non sunt conciona- 
toria, sed magis consecratoria, id est. vim habentia conferendi 
sanctificationem alio modo quam obiectum fidei intellectui prae- 
sentando. — Denique, ex ipsis adversariis sacramenta prosunt 
solis suscipientibus, etiamsi multi alii praesentes sint, et audiant 


(* Documenta apodictica, vide apud Augustinum in controversia 


Pelagiana. 

vel videant quae geruntur; non igitur justificationem conferunt 
excitando fidem, quia hunc effectum habere possunt etiam in 
adstantibus, sed conferunt eam pure et simpliciter prout sunt 
instrumenta Dei, in cuius potestate est collatio gratiae. Ex su- 
pradictis autem apparet, in hac ipsa ratione causandi sitam esse 
causalitatem ex opere operato. 

Ad auctoritates autem Scripturae (Rom. III-30, V-I, etc.) 
quibus se muniunt Protestantes, ponentes iustificationem non 
esse nisi ex fide et per fidem, dicendum est quod in locis ci- 
tais nomine fidei intelligit Apostolus quidquid includitur in ea 
oeconomia, seu in eo ordine cuius fides basis est et fundamen- 
tum. Neque enim ibi de actu vel virtute fidei praecisive agit, 
ut ex argumento et tenore totius epistolae facile tibi consta- 
bit^); sed agit de ordine fidei, prout opponitur ordini operum, 
operum dico quae a fide sunt seiuncta, vel certe nulla depen- 
dentiae habitudine. ad eamdem referuntur. Hoc igitur sensu ac- 
cipiendo fidem, sive iustificemur ex opere operantis, sive iusti- 
ficemur ex opere operato, semper ex fide iustificamur. Ex opere 


quidem operantis, quia opus operantis quod est proxima ad 1u- 
stificationem dispositio, suas in fide radices habeat necesse est.(*) 


(* In capitibus epistolae ad Romanos unde obiecta nobis testimo- 
nia deducuntur, totus est Apostolus in declarando quomodo abstractione 
facta a fide in Christum redemptorem, et integro ordine quem haec ipsa 
fides initiat, nihil potest prodesse ad veram iustitiam qua filii Dei no- 
minamur et sumus. Et quia ea omnia quae ad ordinem fidei pertinent, 
sunt gratuitum ac supernaturale donum quod Deus hominibus elargitur 
secundum electionem et propositum suae voluntatis, hinc ostendit Apo- 
stolus, non esse cur ludaei adversus Gentiles idololatriae hactenus de- 
ditos glorientur, nec Gentiles adversus ludaeos legis praevaricatores, 
qua utrique peccaverunt, utrique sese divina vocatione positive indi- 
enos reddiderunt, et egent gloria Dei. Hoc est epistolae argumentum, 
cu etiam suffragantur circumstantiae in quibus fuit scripta. Erat enim 
tempus in quo oleaster sylvestris inserebatur in bonam olivam, in quo 
destruebatur paries separationis inter duos populos, in quo ii qui huc- 
usque fuerant hospites et advenae, aedificabantur super fundamentum 
apostolorum et prophetarum. Ut igitur faceret pacem, omnes pariter 
humiliando sub potenti manu Dei, gratuitae justificationis altissimas 


causas exponere habuit Apostolus. 

Ex opere operato vero, quia opus operatum seu sacramentum 
est natura sua quoddam signum protestativum fidei in Christum 
pro nobis passum, cui etiam non rite subiicitur homo nisi cre- 
dens, ut in prolegomeno $ 2 dictum est. Unde idem Apostolus 
qui ut falsam ludaeorum opinionem de operibus legis exclude- 
ret, generaliter dixit nos iustificari ex fide vel per fidem, dixit 
etiam Ecclesiam iustificari lavacro aquae in verbo vitae, et ite- 
rum, salvos nos fieri per lavacrum justificationis, baptismum si- 
enificans. 

Haec si bene tenueris, habebis unde respondeas ad classi- 
cam difficultatem ex Augustino, Tract. 80 in loan. n. 3, ubi 
ait: verbum quod accedit ad elementum, operari in sacramentis, 
non quia dicitur, sed quia creditur. Sensus est: non in quantum 
est materialis quidam sonus feriens aures corporis, sed in quan- 
tum spirituali significatione pertinet ad ordinem fidei, et sic 
spiritualiter acceptum spiritualizat ipsam aquam, quae alias, se- 
iuncta a verbo fidei, non esset nisi aqua, id est, labile et fluxum 
elementum. Unde subdit Augustinus: « Nam in ipso verbo, 
« aliud est sonus transiens, aliud virtus manens », scilicet vir- 
tus sanctificans quae eatenus dicitur manens, quatenus manens 
est mysterium cuius protestatur fidem, et a quo habet ut san- 
ctificationem operetur. Caeterum, verbum formae in baptismo 
esse in sensu Augustini, non concionatorium, sed consecrato- 
rum, evidenter patet ex hoc quod admirans dixerat « Unde 
« tanta virtus aquae, ut corpus tangat, et cor abluat ? » Nam 
si solum ageretur de praesentando obiecto fidei, quid minus 
admiratione dignum? Et paulo infra ait, verbum hoc tantum 
valere, « ut etiam tantillum mundet infantem, quamvis nondum 
« valentem corde credere ad iustitiam, et ore confiteri ad sa- 
« lutem ». 

Et eadem fere explicatio est ad | Petr. III-21, ubi bapti- 
smus comparatur arcae Noe, et vis iustificativa videretur tribui, 
non ipsi sacramento, sed interrogationi bonae conscientiae ad 
Deum, id est, ut Protestantes volunt, fidei quae est bona con- 
scientia qua quis confidit peccata sua tegi meritis Christi. At 
longe aliud sibi vult Petrus. Equidem variant interpretes circa 


Ur EFFECTU SACRAMENTORUM 91 


acceptionem vocabuli interrogatio. Quidquid vero de hoc sit, 
apertus sensus est, quod sicut arca octo animas salvas fecit a 
materialı diluvio, sic baptismus a spirituali perditione salvat fi- 
deles. Baptismus, inquam, non secundum quod facit ad deposi- 
tionem sordium carnis, (nam hoc modo sumitur, non ut sacra- 
mentum, sed materialiter pro lavacro carnali), verum baptismus 
secundum quod ad spiritualem oeconomiam fidei pertinens, ha- 
bet virtutem faciendi bonam conscientiam coram Deo, id est, 
justificandi. 

Argumentum traditionis luculenter exponit Bellarminus 
| 2. de Sacr., c. 6-7, in hunc modum : 

l. Ex Patribus Graecis. — Justinus, Apolog. ad Antoni- 
num: « Remissionem ante commissorum peccatorum consequi- 
«mur in aqua, etc. ». Et antea dixerat neminem adduci ad 
baptismum nisi prius crediderit. Similia habet in dialogo cum 
Tryphone. — Clemens Alexandrinus, Paedagogi 1. 1, c. 6: 
«Multis, inquit, modis vocatur hoc opus: gratia, illuminatio, 
« perfectum, et lavacrum. Lavacrum quidem, per quod peccata 
« abstergimus; gratia autem, qua remittuntur poenae quae pec- 
«catis debentur; illuminatio autem, per quam sanctam illam 
«et salutarem lucem intuemur... Perfectum autem dicimus, cui 
«nihil deest. Quid enim ei desit, qui Deum novit, etc. ». — 
Origenes, hom. 14 in c. 2 Lucae: « Parvuli, inquit, baptizan- 
«tur in remissionem peccatorum... Et quia per baptismi sacra- 
« mentum nativitatis sordes deponuntur, propterea baptizantur 
«et parvuli». — Cyrillus Hierosolymitanus, catech. 3: 
« Mortuus in peccatis descendisti (in fontem), et ascendis vivi- 
« ficatus in iustitia, etc. ». Et in praefatione catecheseon : « Ma- 
« gnum est sane propositum hoc baptisma: captivitatis liberatio, 
« peccatorum remissio, animae regeneratio, currus ad cae- 
«lum, etc. ». — Basilius, 1. de Spiritu Sancto c. 15, ponit 
obiectionem haereticorum: Si ideo Spiritus Sanctus aequalis est 
Patri et Filio, quia in ipso baptizamur, etiam aqua erit aequa- 
lis Patri et Filio, quia in ipsa baptizamur. Respondet: « Si 
« quae est in aqua gratia, non ex aquae natura est, sed ex 
« praesentia Spiritus, etc. ». Secundum adversarios dicere de- 

buisset aquam nihil facere nisi forte fidem excitando per modum 
simplicis signi, et sic statim obiectionem solvisset. At Basilios 
fatetur, in aqua esse virtutem gratiae inductivam, sed ait eam 
non inesse aquae ex aquae natura, sed ex vi Spiritus Sancti. — 
Gregorius Nvssenus, Orat, in baptismum Christi: « Baptisma, 
« inquit, peccatorum expiatio est, remissio delictorum, renova- 
« tionis et regenerationis causa ». Et infra explicans quomodo 
id fiat, multa exempla adducit, et subdit: « Quod si quis mihi 
« rursus dubitando et ambigendo negotium exhibeat, interro- 
« gans qua ratione aqua regeneret, dicam optimo iure ad eum : 
« Ostende mihi modum nativitatis quae sit secundum carnem. 
« Dices fortasse: semen causa hominis effectrix est. Audi igitur 
« contra a nobis, quod aqua quae benedicitur, purgat et illu- 
« minat hominem ». Ubi notandum est non posse Gregorii 
sententiam trahi ad id quod haeretici dicunt. Si enim aqua 
baptismatis solummodo habet praesentare fidei obiectum, utquid 
recurreret Gregorius ad comparationem humani seminis prout 
efficiens causa hominis est, rem adeo simplicem per arcanas na- 
turae operationes obscurando potius quam exemplificando ? — 
ChrySOStomilS, hom. 39 in Genes: « Nam id, inquit, quod 
« illic operatur circumcisio in depositione carnis, id agit hic 
« baptismus in depositione peccatorum ». Item, hom. 24 in 
Ioan., prolixe docet esse credendum verbis Christi asserentis 
aquam vim habere regenerandi, licet modus non cadat sub sensu. 
Et hom. 25; « Quod est matrix embryoni, hoc est fideli aqua, 
« siquidem in aqua fingitur et formatur. Nam primum dictum 
« est: Producant aquae reptile animae viventis; ex quo autem 
« Iordanis alveum ingressus est Christus, non amplius reptilia 
« animarum viventium, sed animas rationales et spirituales aquae 
« producunt ». — Cyrillus Alexandrinus, 1. 2 in Ioan.,c. 42: 
« Quemadmodum, inquit, viribus ignis intensius aqua calefacta 
« non aliter urit quam ipse ignis; sic Spiritus Sancti operatione 
« aqua qua baptizati corpus aspergitur, reformatur ad divinam 
« virtutem et potentiam ». Haec ille; ubi vides aquam in ba- 


ptismo esse instrumentum Dei, sicut calor in aqua calefacta est 
instrumentum ignis ad calefaciendum. 

2. Iam ex Latinis, Tertullianus, 1, de bapt refert 
infidelium contra christianum dogma obiectionem. Nonne, inquit, 
mirandum est lavacro dilui mortem? Nonne potiori iure mira- 
tur incredulitas, irridens simplices sacramentorum ritus uti vanos, 
et magnificos eorum effectus uti impossibiles? Quid ad haec 
Tertullianus? An forte in rationalisticam Protestantium explica- 
tionem declinabit, meram vim excitandi fidem in. sacramentalibus 
signis agnoscens? Minime gentium, nam ipsum iustificationis 
effectum sacramento adscribens, recurrit ad Dei potentiam quae 
suprà humanum est: «Proh misera incredulitas, quae denegas 
« Deo proprietates suas, simplicitatem et potestatem — Nam si 
« Deus et sapiens et potens, merito in adversariis sapientiae 
« potentiaeque, id est, in stultitia et impossibilitate materias 
« operationis suae instituit, quoniam virtus omnis ex his causam 
« accipit a quibus provocatur ». — Cyprianus, epist. | ad 
Donatum, scribit se antequam baptizaretur, vix potuisse adduci 
ut crederet quod a Christianis de baptismi virtute praedicabatur, 
quod videlicet hominem repente mutet, peccata abstergat, vir- 
tutes infundat, sed postea id verum esse sua experientia didi- 
cisse: « Difficile, inquit, ac durum pro illis tunc moribus opi- 
« nabar, quod in salute mihi divinae indulgentiae pollicebatur, 
« ut quis renasci denuo possit, utque in novam vitam lavacro 
« aquae salutaris animatus, quod prius fuerat exponeret, cor- 
« poris licet manente compage, hominem animo ac mente mu- 
« taret. Qui possibilis est, aiebam, tanta conversio?» Et infra: 
« Sed postquam undae genitalis auxilio superioris aevi labe de- 
« tersa in expiatum pectus serenum ac purum desuper se lu- 
« men infudit, postquam caelitus Spiritu hausto, in novum me 
« hominem nativitas secunda reparavit, mirum in modum pro- 
« tinus confirmare se dubia, patere clausa, lucere tenebrosa, 
« facultatem dare quod prius difficile videbatur, geri posse quod 
« impossibile putabatur, ut esset agnoscere terrenum fuisse quod 
« prius carnaliter natum delictis obnoxium viveret, Dei esse 
« coepisse quod iam Spiritus Sanctus animaret ». In quibus 
verbis notandum est quod si sacramenta tantum moverent men- 
tem ad credendum, ut adversari dicunt, non fuisset ulla causa 

cur Cyprianus difficulter crederet effectum baptismi; non enim 
est hic effectus magis difficilis quam quod verbum Dei praedi- 
catum valet ad excitandam fidem. Idem etiam Cyprianus, epi- 
stola 59 ad Fidum, serio monet corrigendos eos qui putabant, 
ante octavum nativitatis diem non esse parvulos baptizandos, 
etiamsi mortis periculum immineat. At si baptisma solum exci- 
tat fidem, et prodest infantibus tantum ea ratione quia cum 
adoleverint recordabuntur, quorsum infantes morituros baptizari 
vult Cyprianus? — Ambrosius, 2 de Poen. c. 2: «Impossi- 
« bile, inquit, videbatur ut peccatum ablueret aqua...; sed quod 
« impossibile erat, Deus fecit possibile esse, qui tantam nobis 
« douavit gratiam ». Vide etiam librum de iis qui initiantur 
mysteriis, c. 3 e 9, et 1. 9 super Lucam, c. 3, et 1. 3 de Spi- 
ritu Sancto, c. 11. — Hieronvmus, ep. 6 ad Oceanum: « Quan- 
« tam vim, inquit, habeat baptisma, et aqua in Christo sancti- 
« ficata gratiam, paulo post docebo ». Et infra ubi plurima 
attulit testimonia et figuras: « Dies me deficiet, si cuncta quae 
« ad potentiam baptismi pertinent, de Scripturis Sanctis voluero 
« digerere ». — Augustinus, 1. 4 de bapt., c. 22: « Invenio, 
< inquit, non tantum passionem pro nomine Christi, quod ex 
« baptismo deerat posse supplere, sed etiam fidem conversio- 
« nemque cordis si forte ad celebrandum | mysterium baptismi 
« in angustiis temporum succurri non potest ». Haec ille. Si 
ergo aliquando martyrium, aliquando fides cum cordis conver- 
sione suppiet vicem baptismi, manifeste sequitur quod baptismus 
non iustificat excitando fidem, sed immediate applicando merita 
Christi. Et ibidem, c. 24, probat Augustinus sacramentum ba- 
ptismi multum prodesse parvulis, etiamsi illi sint fidei actualis 
incapaces. Et 1. 19 contra Faustum, c. 11: «Sacramentorum, 
« inquit, vis inenarrabiliter valet plurimum, et ideo contempta 
« sacrilegos facit. Impie quippe contemnitur, sine qua non po- 
« test perfici pietas». Atsi tantum excitarent fidem, non modo 
non inenarrabiliter valerent plurimum, sed vix aliquid. valerent ; 
nam de concione nemo diceret eam  inenarrabiliter plurimum 
valere, cum saepissime multis concionibus vix aliqui moveantur; 
et tamen fatetur Lutherus, multo efficaciorem esse concionem 

baptismo, quod verissimum est, si agatur de efficacia provocandi 
fidem. Idem Augustinus, Tract. 80 in Ioan., n. 3: « Unde tanta 
« virtus aquae, ut corpus tangat et cor abluat? » — Leo Ma- 
gnus, Serm. 4 de natali Domini: « Omni homini renascenti 
« aqua baptismatis instar est uteri virginalis, eodem Spiritu 
« replente fontem qui replevit et Virginem, ut peccatum quod 
«Ibi vacuavit sacra conceptio, hic mystica tollat ablutio ». — 
Denique, ut alios innumeros omittam, Bernardus in Serm. de 
coena Domini: « Duo, inquit, operatur in nobis sacramentum 
« Dominici corporis, ut videlicet et sensum minuat in minimis, 
«et in gravioribus peccatis tollat omnino consensum. Si quis 
« vestrum non tam saepe modo, non tam  acerbos sentit ira- 
« cundiae motus, invidiae, luxuriae, aut caeterorum huiusmodi, 
«gratias agat corpori et sanguini Domini, quoniam virtus sa- 
< cramenti operatur ineo». Haec ille, cuius verba non possunt 
trahi ad effectum nutriendae fidei. Non enim Bernardus solum 
dicit, per sacramenta remitti peccata, quod fien volunt Prote- 
stantes per fidem apprehendentem Christi iustitiam et Dei be- 
nevolentiam ; sed etiam dicit vim sacramenti operari in nobis, 
ut non consentiamus peccatis, quod per solam fidem nec potest 


e: 


fieri neque adversarii fieri dicunt. 

Hucusque fere Bellarminus, catholicum dogma de cau- 
salitate sacramentorum ex opere operato, tanta nube testium 
imposita, invicte asserens. Nunc autem consequens esse videtur 
nonnula adiungere de ipsa gratia sacramentali prout a gratia 
communiter dicta distinguitur, et ad hoc spectat altera propo- 


Sitionis assertio. 


§ 2. 


Gratia communiter dicta intelligitur ea quae alias dicitur 
sanctificans. Est habitus essentiam animae perficiens, et ipsis- 
sima participatio naturae divinae de qua 2 Petr. 1-4. Virtutes 
vero et dona sunt habitus a praecedenti quodammodo emanan- 
tes, qui cum potentias animae perficiant, in iisque subiectentur, 
se habent ut proxima actuum supernaturalium principia. In eo 

autem differunt virtutes a donis, quod virtutes dicuntur de ha- 
bitibus quibus homo ht habilis ad operandum supernaturaliter, 
quasi ex propria deliberatione; at dona dicuntur de illis aliis 
quibus fit bene mobilis a Spiritu Sancto, ipsum speciali instin- 
ctu movente. 

Quaeritur ergo utrum gratia saciamentalis quae sine dubio 
includit gratiam communiter dictam et virtutes et dona, addat 
aliquid super haec omnia. Et respondetur affirmative ex omnium 
sententia, propter rationem quam affert S. Thomas, hic, art. 2 
in corpore. Ordinantur enim singula sacramenta ad quosdam 
speciales effectus necessarios in vita Christiana. Ergo oportet ut 
gratia uniscuiusque sacramenti aliquid speciale addat super ea 
quae generaliter in omni iustificatione, pro quolibet naturae 
statu, inveniuntur. Consequentia est evidens, quia causa ordi- 
nata ad specialem effectum, aliquid speciale efficiat necesse est. 
Antecedens vero patet, quia alias, frustra essent diversa sacra- 
menta instituta; quod est impossibile, cum in operibus Dei nihil 
possit esse frustra. 

Quae cum ita sint, evidenter patet speciale illud quod 
addit gratia sacramentalis qua talis, nihil aliud esse quam ali- 
quod divinum auxilium ad consequendum proprium finem unius- 
cuiusque sacramenti, et sub hac generalitate verborum omnes 
convenire debent. Ideoque, quaestio solum esse potest, an au- 
xilium illud sit intelligendum de actuali auxilio, an de habitual. 
Plerique moderni intelligunt auxilium actuale, aut melius, ius 
ad speciales gratias actuales pro variis finibus sacramentorum. 
Consentit Caietanus hic in commentario, ubi etiam tradit S. Tho- 
mam retractasse id quod alibi docuerat f, sed nullum affert 
convincens argumentum (2). Alii ergo intelligunt auxilium ha- 


(* S. Thom, in IV, D. l. q. 1, a. 4, q. 5. Item de Verit. q. 27, 
a. 5. ad 

(2) Fundamentum Caietani est quia S. Thomas nunc dicit gratiam 
sacramentalem addere aliquod divinum auxilium, quo nomine non po- 
test intelligi donum habituale. Sed hoc nihil est, nam auxilium in ge- 
nere est id omne quo homo iuvatur a Deo; atqui illud quo iuvatur 
homo a Deo, tam est gratia habitualis quam actualis. Et licet moderni 

bituale, id est, dispositiones in potentiis animae receptas contra 
defectus particulares ad quos reparandos singula sacramenta 
sunt ordinata. Et ad aliqualem huius rei intelligentiam conside- 
randum est quod sacramenta ex propria ratione suae institutio- 
nis sunt in remedium lapsus et deordinationis in nobis inductae 
per peccatum. Hoc nobis innuit Christus in parabola frequenter 
iam laudata boni Samaritani; hoc demonstrat derivatio sacra- 
mentorum a Christo redemptore qui non venit in mundum 
nisi ad reparandum peccatum mundi; hoc etiam eleganter expo- 
nt Augustinus, Enarr. in Psalm. 146, n. 7. Considerandum in- 
super quomodo peccatum illud quod ab Adam in omnes per- 
transit, abstulit gratiam originalis iustitiae, quae super gratiam 
communiter dictam addebat donum integritatis, id est, disposi- 
tonem habitualem perfecte ordinantem potentias inferiores sub 
dominio rationis. Considerandum denique quod amissio huiusmet 
habitualis dispositionis dicitur vulnus quo etiam in naturalibus 
fumus vulnerati, omnia intelligendo secundum quod solet expli- 
cari ubi de statu naturae lapsae per oppositionem ad statum 
naturae innocentis. Hinc, si sacramenta vere sunt in remedium 
lapsus et in ligaturam vulnerum quae in lapsu contraximus, ra- 
tionabiliter dicetur gratia sacramentalis addere supra gratiam 
communiter dictam dispositiones quasdam habituales plus mi- 
nusve imminutivas concupiscentiae in variis et multiplicibus ra- 
mificationibus eius, et ita quidem ut unicuique sacramento sua 
propria ac specialis velut ligatura respondeat. Quamquam nos 
non possimus praecise assignare proprias ac distinctivas ratio- 
nes singularum, ac per hoc, debeamus necessario in quibusdam 
generali tatibus | consistere, sicut etiam notavit S. Thomas, 


soleant accipere nomen auxilii in sensu gratiae actualis prout contra 
habitualem dividitur, certum tamen, est quod in stylo S. Thomae, au- 
xili vocabulum utramque indifferenter comprehendit. Accipe in exem- 
plum illud 1-2, q. 109, a. 9 in corpore. « Homo ad recte vivendum, 
« dupliciter auxilio Dei indiget; uno quidem modo, quantum ad ali- 
< quod habituale donum, per quod natura humana corrupta sanetur... 
« Quantum igitur ad primum auxilii modum, homo ingratia exsistens 
< non indiget alio auxilio gratiae, quasi aliquo habitu alio infuso, etc. ». 


De Ecclesiae Sacramentis. Vol. I. 


QUAEST. LXII. 


Quest. 27 de Verit, a. 5, ad 12am: < Dicendum, inquit, quod 
sicut diversae virtutes et diversa dona Spiritus Sancti. ad di- 
versos actus ordinantur, ita diversi sacramentorum effectus 
sunt ut diversae medicinae peccati, et participationes virtutis 
dominicae passionis, quae a gratia gratum faciente dependent, 
sicut virtutes et dona. Sed virtutes et dona nomen speciale 
habent, propter hoc quod actus ad quos ordinantur sunt ma- 
nifesti. Defectus autem peccati contra quos sacramenta insti- 
tuuntur, latentes sunt; unde sacramentorum effectus nomen 
proprium non habent, sed nomine gratiae nominantur; dicun- 
tur enim gratiae sacramentales, et penes has sacramenta di- 
stinguuntur sicut penes proprios effectus. Pertinent autem isti 
effectus ad gratiam gratum facientem, quae istis effectibus 
coniungitur, et sic cum propriis effectibus habent effectum 
communem qui est gratia gratum faciens, quae etiam per sa- 
cramentum et non habenti datur, et habenti augetur >. 

Superest nunc ut ex doctrina in priori propositionis parte 
asserta, duo magni momenti corollaria eruantur. 


COROLLARIUM 1. 


Ergo sacramenta conferunt inaequalem gratiam inae- 
qualiter dispositis, hoc est, causant gratiam in suscipienti- 
bus pro mensura dispositionum uniuscuiusque. 


Est in primis doctrina Tridentini, Sess. VI, cap. 7 ubi cum 
enumerasset causas justificationis, mentione facta causae instru- 
mentalis quae est baptismus, ait: « lustitiam in. nobis recipien- 
< tes, unusquisque secundum mensuram quam Spiritus Sanctus 
« partitur singulis prout vult, et secundum propriam uniuscuiU S. 
« que dispositionem et cooperationem ». Quo in loco certum est 
agi de justificatione generalissime considerata, sive sit ex opere 
operantis cum solo voto sacramenti, sive sit ex opere operato 
per sacramentum actu susceptum. Et in justificatione quidem 
quae est ex opere operantis, dispositio et cooperatio hominis 
consideratur ut appellans atque exigens habitualem gratiam. In 
iustificatione vero ex opere operato, consideratur solum ut coa- 

plans animam sacramento, et capacem eam recidens recipiendi 
effectum eius; semper tamen gratia accipitur proportionaliter ad 
propriam cuiusque dispositionem et cooperationem. Sicut limpi- 
ditas aeris non est causa illuminationis eius, sed est solum di- 
sposiio ad illam, ita scilicet ut secundum maiorem minoremve 
limpiditatis gradum, magis minusve a sole aer illuminetur. Et 
sic est in praesenti, ubi proportionaliter se habet sacramentum 
ut sol, anima ut aer, dispositiones maiores vel minores ut maior 
minorve limpiditas. 

Nec obstat quod Concilium prius attribuit mensuram gra- 
tiae acceptae arbitrio Spiritus. Sancti dividentis singulis prout 
vul; nam et hoc ipsum, quod dispositio unius sit perfectior 
dispositione alterius, ultimo refundi debet in liberam voluntatem 
Dei, cuius donum est ipsissima praeparatio qua nosmetipsos ad 
gratiam disponimus. Et ideo, ne Concilium sibi ipsi contra- 
dixisse fingamus, dicendum est per haec verba secundum pro- 
priam cuiusque dispositionem, assignari rationem proximam men- 
surae collationis gratiae sanctificantis; per praecedentia vero, 
secundum mensuram quam Spiritus Sanctus partitur singulis 
prout vult, assignari rationem ultimam et altissimam, ex qua fit 
ut ali prae aliis sint melius dispositi, id est, magis susceptibi- 
les efficaciae sacramenti. 

Est praeterea eadem doctrina, communis et certa omnium 
theologorum sententia, cum S. Thoma, infra, q. 69, art. 8. De 
qua etiam manifesta exstant apud Patres testimonia, nam Da- 
mascenus de Fide orth. 1. 4, c. 9 dici: < Quamvis autem pec- 
< catorum remissio omnibus per aquae baptismum detur, Spi- 
< ritus tamen gratia pro fidei ac praeviae purgationis modo 
«conceditur». Et Cyrillus Hierosolymitanus initio quadrage- 
simae exhortans catechumenos, eisque proponens sacratissimam 
illam Paschatis noctem in qua aquis fruentur christiferis fra- 
grantiam spirantibus, catech. 1, n. 5, ait; * Tot annorum circulo, 
« mundo incassum laborans transegisti, nec quadraginta diebus 
<€ vacabis orationi pro anima tua?... Omitte plura inutilia loqui, 
< neque tu detrahe, neque detrahentem libenter audi... Munda 
< vas tuum ut gratiam capiat abundantiorem ; remissio enim 

< peccatorum ex aequo datur omnibus, communicatio vero Spi- 
< ritus Saucti secundum proportionem uniuscuiusque fidei con- 
< ceditur. Siparum laboraveris, parum accipies... Tibi ipsi cur- 
< ris, tibi convenientia prospice >, 

Denique est sequela praedictorum. Ex hoc enim quod sa- 
cramenta operantur ex opere operate ut instrumenta Dei appli- 
cativa meritorum Christi, invenitur in eis eiusmodi habitudo ad 
homines sanctificandos, ut de se quidem sint virtutis indefinitae, 
et habeant aequalem respectum ad omnes, tametsi vice versa, 
non omnes aequalem respectum habeant ad sacramenta; et ratio 
huius est difterentia dispositionum quibus magis minusve per- 
fecte ipsis sacramentis subjiciuntur, ac veluti coaptantur. Quia 
igitur actus activorum recipiuntur in passivis secundum suam 
dispositionem, utique quantum ad effectus qui suscipiunt plus et 
minus, restat ut qui accedunt ad sacramenta cum maiori prae- 
paratione fidei et devotionis, maiorem gratiam accipiant. Nota 
tamen diligenter, quod « devotio baptizat non additur quasi 
< concausa, ut efficienter agat ad gratiae receptionem, sed ad- 
< ditur quasi dispositio materialis; et ideo secundum diversita- 
< tem ipsius participatur baptismi effectus» f. Et simili modo 
in physicis, sol magis calefacit metallum quam lutum, quia me- 
tallum est magis conductivum caloris. 


COROLLARIUM Il. 


Ergo, sicut sacramenta mortuorum certo certius causant 
gratiam secundam in iustis, ita probabilius sacramenta vi- 
vorum causant gratiam primam in peccatoribus, si modo 
attriti bona fide accedant ad sacramentum. 


Nota quod gratia prima illa est, qua quis primo justifica- 
tur, id est, de statu peccati in statum iustitiae transfertur; 


(*) S. Thom., in IV, D. 4. q. 2, a. 3, q. 2. ad lum. — Operantur 
ergo sacramenta ad modum causarum naturalium. Equidem admittenda 
est initialis ordinatio divinae sapientiae, assignans minimum gratiae sa- 
cramentalis pro minima, dispositione; sed hoc fundamento praeiacto, 
reliqua invariabili lege ex natura rei consequuntur. 


eVI? 


DE EFFECTU SACRAMENTORUM 101 


gratia vero secunda consistit in augmento seu intensione prae- 
cedentis. Nota iterum, sacramenta mortuorum dici illa, quae 
statum gratiae in suscipiente nullo modo praeexigunt, quia primo 
et principaliter ad suscitandos spirituales mortuos, hoc est, ad 
primam justificationem conferendam fuerunt instituta. E contra, 
sacramenta vivorum ea dicuntur, quae licite non possunt recipi 
nisi a iustis, quia eius indolis sunt, ut regulariter requirant 
sublectum in quo vita gratiae aliunde iam habeatur. Cogita Eu- 
charistiam, quae fuit per modum nutrimenti sub specie cibi et 
potus instituta, et ideo non prodest mortuo morte spirituali ; 
non quod physice hoc repugnet, sicut repugnat in corporalibus, 
sed quia propter ordinem servandum, necessitate praecepti spi- 
rtualis vita praeexigitur, et prohibetur homo sub poena sacri- 
legi ne ad hoc sacramentum accedat absque statu gratiae pru- 
denter saltem  existimato. 

Sacramenta igitur mortuorum causare gratiam secundam 
iniustis, est ex dictis evidentissimum. Etenim omnia sacramenta 
conferunt gratiam non ponentibus obicem ; sed qui antea Justi- 
ficatus per charitatem perfectam, baptizatur, non ex hoc quod 
iustus est, ponit obicem sacramento; imo vero, multo meliorem 
habet dispositionem. Ergo gratiam quae fructus est sacramenti, 
consequetur; non autem gratiam primam quam habebat; ergo 
gratam secundam. Et circa hoc, nec est, nec potest esse con- 
troversia. 

Itaque controversia solum respicit sacramenta vivorum: 
utrum in peccatoribus causent gratiam primam, quando attriti 
bona fide accedunt. Ali negant, ali longe communius affir- 
mant cum S. Thoma infra, Q. 72, a. 7, ad 2um f, et Q. 79, 
a 3 in corp. (2). Et probari potest sententia affirmativa se- 


(1) Hoc loco de Confirmatione ait: « Et si aliquis adultus in pec- 
«cato existens, cuius conscientiam non habet, vel si etiam non perfecte 
< contritus accedat, dummodo non fictus accedat, per gratiam collatam 
<in hoc sacramento consequitur remissionem peccatorum ». 

(2) Hic etiam dicit de Eucharistia: « Potest tamen hoc sacramen- 
« tum operari remissionem peccati dupliciter. Uno modo, non perceptum 
«actu, sed voto... Alio modo etiam perceptum ab eo qui est in pec- 

quenti argumento: Sacramenta ex opere operato conferunt gra- 
tiam non ponentibus obicem. Sed peccatores qui attriti bona 
fide accedunt ad sacramenta vivorum, obicem non ponunt; 
ergo, etc. 

Minor demonstratur, nam obex ad gratiam non potest esse 
ipse peccati reatus qui in gratiae privatione consistit; alias di- 
cendum esset privationem formae esse obicem ad formae rece- 
ptionem, quod est absurdum. Et si peccati reatus seu habituale 
peccatum non est obex ad gratiam communiter dictam, neque 
etiam ad id quod accessori instar addit gratia unicuique sacra- 
mento propria. Relinquitur ergo, quod obex in peccatore qua 
tali non sit nisi voluntas peccato inhaerens vel actualiter vel 
habitualiter: actualiter quidem si homo actu in ipsa sacrilega 
receptione sacramenti peccat: habitualiter vero si nunquam pec- 
catum praeteritum per interiorem poenitentiam retractavit. Sed 
peccator bona fide et cum efficaci attritione accedens ad sacra- 
mentum vivorum, non habet voluntatem peccato inhaerentem, 
nec actualiter, nec habitualiter. Non actualiter, quia ratione. bo- 
nae fidei excusatur a sacrilegio; non habitualiter, quia per attri- 
tonem excludentem affectum peccandi, peccata sua retractasse 
supponitur. Ergo nullum ponit obicem sacramento, et per con- 
sequens, sacramentum causabit in eo gratiam sibi propriam, 
quam utique in talibus circumstantiis continget esse gratiam 
primam. 

Ad argumentum autem quod adversarii f per omnem mo- 
dum urgent, nimirum: Sacramenta non causant nisi gratiam 
quam significant, sed sacramenta vivorum non significant gra- 
tiam primam, ergo nunquam conferunt eam, respondeo conce- 
dendo maiorem, et negando suppositum minoris. — Suppositum 
enim est, quod sacramenta significant gratiam directe et per se 


«cato mortali, cuius conscientiam et affectum non habet; forte enim 
« primo non fuit sufficienter contritus, sed devote et reverenter acce- 
« dens consequetur per hoc sacramentum gratiam charitatis quae con- 
« tritionem perficiet, et remissionem peccati ». 

(1) Lugo, de Euchar. Disp. 12, Sect. I. 

sub formali ratione gratiae primae vel secundae; sed hoc fal- 
sum est. Nam significatio sacramentorum respicit gratiam sub 
ratione gratiae intrinsece tatis, quae nimirum addit super gra- 
tiam communiter dictam speciale auxilium ad consequendum 
proprium uniuscuiusque sacramenti finem, ut in thesi dictum 
es. Nunc autem, quia speciale auxilium quod includit gratia 
significata per sacramenta vivorum, eiusmodi est ut non debeat 
regulariter dari nisi homini iam aliunde iustificato, hinc est quod 
sacramentum vivorum per se loquendo non suscipitur licite, et 
per consequens fructuose, ab homine existente in statu peccati. 
Si tamen extraregulariter ratione bonae fidei, hoc contingat fieri, 
semper sacramentum conferet propriam gratiam quam significat, 
cui tamen conveniet tunc denominatio gratiae primae, ex hoc 
solo quod nullam antecedentem invenit in anima (/). Hinc etiam 
sequitur, non esse dicendum quod sacramenta vivorum causant 
gratiam primam per accidens, sed rectius dicerentur causare eam 
ex suppositione alicuius quod est per accidens in homine susci- 
piente, scilicet praeter eius intentionem. Non enim vult compo- 
nere receptionem sacramenti cum statu peccati, et si hoc vellet, 
non solum non consequeretur gratiam, sed imo, maioris delicti 


efficeretur reus. 


0) Hic igitur adverte quod denominatio gratiae primae vel secundae, 
est denominatio pure extrinseca. Denominat enim gratiam, non secun- 
dum intrinseca eius constitutiva, sed solum secundum quod ei praesup- 
ponitur vel non, antecedens status iustitiae. Porro sacramenta per se 
et directe gratiam significant, non quidem in ordine ad aliquid ante- 
cedens, sed secundum quod intrinsece talis vel talis est. 

Adverte etiam disparitatem inter corporalem cibum qui mortuo 
nusquam prodesse potest, et spiritualem cibum Eucharistiae. Nam Eu- 
charistia sicut caetera sacramenta, non solum confert effectus qui con- 
sequenter se habent ad animae vitam, sed confert etiam id in quo for- 
maliter consistit animae vita. Hinc ex analogia effectuum Eucharistiae 
cum effectu corporalis nutritionis, sequitur quidem quod ad servandum 
ordinem, debuit sub poena sacrilegii arceri spiritualis mortuus ab huius 
sacramenti perceptione; non autem sequitur quod vitam non accipiet, 
si forte propter bonam fidem excusetur a sacrilegio, et aliunde nullum 
habeat obicem affectus ad peccatum. 

Hactenus assertum est dogma de causalitate sacramento- 
rum ex opere operato, deductis etiam corollariüis quae ex dogmate 
consequuntur, vel certe consequi videntur. Constat autem quod 
ubi dispositiones desunt, effectus gratiae non inducitur. At vero, 
sacramentum ab indisposito valide susceptum, nullumne in eo 
effectum habebit? Et si dispositiones quae prius desiderabantur, 
postea adesse incipiunt, omni obice remoto, nequidem tunc gratia 
sacramentalis conferetur? Ad huius dubii solutionem ordinatur 
sequens propositio, cuius doctrina totam theologiam de sacra- 
mentis intime pervadit, estque ad intelligentiam dicendorum in 
posterum valde necessaria. 


THESIS VI. 


Infra, Q. 66, art ] in corp.; Q. 84, a. 1, ad 3um; 
in IV, D. 1, q. l, art. 4, etc.). 


Est in sacramentis aliquis effectus distinctus a gratia 
et ad eam praevius, qui nunquam potest deesse, modo ser- 
ventur omnia quae ad validitatem requiruntur. Dicitur au- 
tem « res et sacramentum », et cum sit dispositio sive titu- 
lus de se exigens infusionem gratiae, quamdiu in homine 
permanet, est ratio reviviscentiae sacramenti ficte suscepti, 
statim ac obex removetur. 


Nota prius vim terminorum. Agitur de aliquo effectu sa- 
cramenti exterioris qui ab eo realiter distinguitur. sicut omnis 
effectus a sua causa, et iterum distinguitur a gratia qua iusti 
nominamur et sumus. Distinguitur, inquam, a gratia, ut aliquid 
ad eam praevium, sin minus ordine temporis, at certe ordine 
naturae, pro quanto est dispositio et titulus ipsam exigens. Cum 
autem nunc dispositionem dico, cave confusionem cum dispositio- 
nibus de quibus in praecedenti propositione sermo fuit. Dupli- 
citer enim ab eis differt. Primo quidem quatenus non est di- 
spositio ponens simplicem idoneitatem ad gratiae susceptionem, 
tollendo obicem ab anima, (imo cum obice illo omnino potest 

consistere), sed est dispositio exigitiva gratiae quantum in se est, 
modo scilicet non adsit ille ipse mox dictus obex, puta impe- 
dimentum incredulitatis vel affectus ad peccatum. Secundo dif- 
fert, quia non est opus operantis hominis ut fides vel attritio, 
sed est aliquid 1nductum ex opere operato ut character vel ali- 
quid eiusmodi. 

De hoc effectu rursus asseritur, quod nunquam potest deesse 
ubi servantur omnia quae ad validitatem requiruntur. Conside- 
randum enim est, aliqua requiri ad effectum Jjustificationis, sacra- 
mentalis quae necessaria non sunt ut sacramentum sit validum, 
id est, ut vere conficiatur secundum legem suae institutionis. 
Porro est validum, quoties debito subiecto adhibetur materia et 
forma a ministro competente cum intentione faciendi quod facit 
Ecclesia, supponendo solum ex parte suscipientis, si sit adultus, 
aliqualem voluntatem recipiendi id quod ei traditur, ut dicetur 
infra suo loco. 

Vocatur supradictus effectus, res et sacramentum ; de quo 
in superioribus nonnulla iam  praelibata sunt. Docet quippe 
S. Thomas, tria in sacramentis N. L. inveniri: « Aliquid sci- 
«licet quod est sacramentum, tantum, aliquid quod est res et 
« sacramentum, aliquid vero quod est res tantum » ý% Sacra- 
mentum tantum significat et non significatur; est enim ipsum 
exterius signum, constans rebus tamquam materia, et verbis 
tamquam forma. Res tantum significatur et non significat; est 
enm ultimus effectus, scilicet gratia unicuique sacramento 
propra. Denique res et sacramentum aliquid est intermedium, 
quod significatur simul et significat, significatur, inquam, imme- 
diate per sacramentum exterius, et rursus, quatenus infallibili 
nexu cum ipso exteriori sacramento connexum, significat ulti- 
mum effectum gratiae, qui ut mox diximus, est res tantum. 

Tandem assignatur idem ille effectus de quo praesens cur- 
rt propositio, ut ratio reviviscendae sacramenti ficte suscepti, 
statim ac obex removetur. Sciendum enim est quod sacramenta 


() S. Thom. 3, q. 66, a, 1. 

dicuntur a theologis reviviscere quando valide, sed  infru- 
ctuose propter dispositionum carendam suscepta, postea sublato 
impedimento quod gratiae sacramentalis infusioni obstabat, effe- 
ctum justificationis consequuntur. Et sumitur haec notio ab Au- 
gustino, qui |. | de bapt. contra Donatstas, n. 17, docens non 
esse rebaptizandos haereticos ad catholicam Ecclesiam conversos, 
ait: « Sicut enim in illo qui fictus accesserat, fit ut non denuo 
« baptizetur, sed ipsa pia correctione et veraci confessione pur- 
« getur.., ut quod ante datum est, tunc valere incipiat ad sa- 
« utem, cum illa fictio veraci confessione recesserit; sic etiam 
« iste qui baptismum Christi in aliqua haeresi aut schismate 
« accepit, (quo sacrilego scelere peccata eius non dimetteban- 
« tur), cum se correxerit et ad Ecclesiae societatem  unitatemque 
« venerit, non iterum baptizandus est, quia ipsa ei reconcilia- 


À 


tione ac pace praestatur ut ad remissionem peccatorum eius 
in unitate iam prodesse incipiat sacramentum, quod acceptum 
«(fn schismate prodesse non poterat ». Verumtamen, cum de 
sacramentorum reviviscentia sermo est, inter sacramenta et sa- 
cramenta distinguere necesse est. Nam quod baptismus revivi- 
scat, et propter evidentem paritatem rationis, alia duo quae im- 


À 


(*) Nota quod haec vox non occurrit apud S. Thomam et veteres 
theologos in re sacramentaria. Adhibetur quidem ab eis de bonis ope- 
ribus per subsequens peccatum mortificatis, et denuo per poenitentiam 
recuperantibus efficaciam perducendi eum qui ea fecit, in vitam aeter- 
nam (cf. 3, q. 89, a. 5), de sacramentis vero nusquam. Sed cum An- 
gelicus quaestionem tractat quam postea recentiores sub nomine revi- 
viscentia? recensuerunt, has vel similes locutiones adhibet: Utrum, 
ficüone recedente, baptismus suum consequatur effectum. "Vide infra 
q. 69, a. 9; item in IV, D. 4, q. 3, a. 2, q. 3, etc. Et revera, proprie 
loquendo, reviviscere dicitur illud quod prius fuit vivum, postea mor- 
tificatum, et denuo ad vitam excitatur. Atqui in sacramentis nihil tale 
est, etiam quando ficte suscepta, postea obice sublato, ad salutem va- 
lere incipiunt, ut per se iam constat, et ex dicendis in praesenti adhuc 
melius apparebit. Quod tamen non ideo dixerim ut usum vocis repro- 
bem; de verbis enim non est disputandum, modo sensus in tuto sit. 
Ideoque, cum recentioribus vocabulo reviviscentia? eo libentius utemur, 


quod non occurrit aliud quo brevius et absque periphrasi exprimi possit 
res ab omnibus communi consensu admissa. 

primunt characterem, communis et concors omnium sententia 
est. Ex adverso, non reviviscere Eucharistiam, certum etiam est 
apud omnes. De aliis vero tribus controvertitur. Sunt qui abso- 
lute negant, sunt qui absolute affirmant, et nos cum illis; sunt 
denique qui opinantur reviviscere Matrimonium et Extremam 
Unctionem, non tamen Poenitentiam, eo quod existimant dari 
non posse Sacramentum Poenitentiae validum simulet informe; 
quae omnia, ut patet, relinquuntur ex professo discutienda, ubi 
de singulis sacramentis in. speciali. Quapropter non oportet eius- 
modi controversiam nunc attingere, sed supponendo interim 
quod sii reviviscentia, saltem ut in pluribus sacramentis, solum 
declaratur quomodo sii, seu quomodo debeat explicari, ut con- 
venienter determinetur quidquid pertinet ad rationem et modum 
quo sacramenta nostra gratiam continent et causant. 

Et de terminorum explicatione iam satis. — Verum, 
ut quod in proposito est, recte intelligatur, etiam atque etiam 
considerandum est, non venire hic et nunc in quaestionem, an 
sacramenta actione sua attingant ipsam substantiam gratiae, an 
solum aliquid praevium et dispositivum. Nam, quidquid circa 
hoc rei veritas habeat, id unum pro nunc adstruere intendimus : 
Sacramenta non causare gratiam, nisi per prius causando efie- 
ctum exigitivum eius, sive deinde sua vi instrumentait pertingant 
etiam ad substantiam gratiae, sive non. Hinc primo, propositio 
ista non est directe contra causalitatem moralem vel physicam, 
ad sensum Lugonis vel Caietani, quia cum alterutra sententia 
adhuc componi potest quidquid in praesenti demonstrandum 
assumitur. Hinc secundo, propositio est solum contra eos qui 
dicerent, vel non dari in omnibus sacramentis effectum a gratia 
distinctum quem rem et sacramentum vocamus, vel certe effe- 
ctum hunc non esse ad gratiam praevium, sed gratiam aeque 
primo per sacramentum induci. Hinc denique tertio, non puta- 
mus nos debitae moderandae limites excessuros, si dicamus as- 
sertionem nostram certissimis argumentis firmari, quatenus, ut 
iam supra dictum est, vix ac ne vix quidem possunt sine ea 
inter sese cohaerere pleraque doctrinae capita in re sacramen- 


tana. — His igitur rite praemissis: 

l. Demonstratur principalis assertio ex significatione 
sacramentorum. — Sacramenta causant id quod significant; 
atqui significant quemdam effectum distinctum a gratia et ad 
eam praevium, a quo dependeat gratiae sacramentalis collatio; 
ergo est in sacramentis aliquis effectus distinctus a gratia, etc., 
ut in thesi positum est. — Maior est extra omnem controver- 
siam. Quocumque enim modo causalitatem sacramentorum in- 
telligas, sive eam reponas in aliqua virtute ordinis intentionalis 
quae conveniat naturae signorum, sive existimes causalitatem et 
significationem esse duo disparata quae materialiter. tantum in 
eodem elemento sensibili coniunguntur, illud saltem certum atque 
indubitatum est, causalitatem a significatione regulari, ut sit in 
effectu quidquid est in significatione et eodem omnino modo. 
— Ad minoris autem declarationem in. qua tota 1acet difficultas, 
sufficiet. discurrere per singula sacramenta, inspiciendo primo 
Eucharistiam, tum Baptismum et Confirmationem et Ordinem 
quibus character imprimitur, ac denique alia tria quae super- 
sunt. 

Primo igitur cogita Eucharistiam, quae est sacramentum 
sacramentorum. Ibi certe sacramentum tantum, videlicet sacra- 
mentum exterius et visibile quod constat speciebus panis et vini 
prout verbis consecrationis informantur, nihil. aliud significat im- 
mediate quam praesentiam corporis et sanguinis Christi; verba 
enim formae sunt: hoc est corpus meum, hic est calix sanguinis 
mei. Quod si ulterius significet spiritualem animae refectionem 
quae est gratia huic sacramento propria, eiusmodi significatio- 
nem non habet nisi mediante corpore Christi vero, et depen- 
denter a reali eius praesentia. Igitur praeter effectum gratiae, 
significatur ibi effectus transubstantiationis praevius a quo de- 
pendeat ipsamet gratia reficiens ac nutriens animas. 

Vide nunc sacramenta imprimentia characterem. Vix opus 
est dicere de Ordine, in quo evidens est nihil aliud. proxime 
significari praeter collationem potestatis sacrae, sive deputatio- 
nem ad munia sacerdotii; hoc verba formae, hoc ritus imposi- 
tionis manuum et traditionis instrumentorum, hoc omnes caere- 
moniae declarativae inculcant. Sed cum dicta potestas non possit 

debito modo exercer sine gratia sacerdotio Novae Legis pro- 
pria, ideo Ordo ex consequenti illam significat. — Et simile est 
de Confirmatione quae iterum gratiam non signat, nisi signifi- 
cando per prius deputationem christiani ad esse militem Christi, 
culus fides ei committitur ex officio fortiter confitenda. — At 
forte maior erit difficultas de Baptismo, ubi ablutio aquae cum 
verbis ego te baptizo, etc., ipsam  ablutionem interiorem quae 
per gratam baptismalem formaliter fit, citra omne medium 1n- 
terpositum significare videretur? Nullo modo, quia non oportet 
confundere rem immediate significatam cum ea quae principa- 
liter intenditur, sed magis. considerandum quod significationis 
modus determinatur per verba formae, cuius recta expositio est: 
ego tibi sacramentum ablutionis impendo, ut de forma absolutio- 
nis infra docet S. Thomas (£). Porro idem est impendere sacra- 
mentum ablutionis, ac conferre sacramentale signum interioris 
renovationis, sive consecrationem exigitivam eiusdem. Et quod 
haec legitima sit formae expositio, luculenter apparet ex is que 
fides docet de effectu sacramenti. Potest enim sacramentum esse 
validum simul et informe, id est, absque effectu iustificationis 
propter obicem in suscipiente existentem. Aliunde vero, quoties 
est validum, necesse est ut vere exserat significationem suam; 
falsificaretur autem significatio in. casu informitatis, nisi dicamus 
formam esse exponendam de ablutione interiori, non quidem in 
actu secundo, sed veluti in actu primo, hoc est, de collatione 
alicuius characteris sive consecrationis quae sit dispositio et ne- 
cessitas, quantum in se est, ad perfectam hominis renovationem 
per gratiam baptismalem. 

Porro, tribus praedictis valde affine est Matrimonium, in 
quo sacramentum tantum, scilicet contractus, immediate signifi- 
cat vinculum sacrum quo vir et mulier ad invicem obligantur, 
mediate vero gratiam, ut quae per tale vinculum coniunctionem 
Christi et Ecclesiae repraesentans, exigitur. Ibi ergo vinculum 
coniugale correspondet characteri, estque res et sacramentum. — 
Remanent nunc Poenitentia et Extrema Unctio, quae a caeteris 


(©) S. Thom. 3, q. 84, a. 3, ad Sum. 

nequaquam discriminantur. Nam primo, Poenitentia est instituta 
per modum iudici, ut in confesso est apud omnes. Atqui in 
iudiciis forensibus sententia absolutoria nusquam significat im- 
mediate sui executionem, sicut si quis per sententiam indicis 
absolvatur a poena carceris, sententia ipsa proxime non respicit 
actualem liberationem eius qui carcere detinetur, sed significat 
et facit ius ex quo debitum est ut liberetur detentus, ac per hoc, 
ponit in carcerato titulum ad liberationem. Unde, sicut in foro 
humano sententia absolutoria recte exponitur: ergo reddo et facio 
ius in cuius vi debes liberari a carcere, ita proportione servata, 
sententia absolutoria in foro conscientiae. Hic igitur res et sa- 
cramentum est ius factum circa poenitentem, ponens in eo titu- 
lum certum ad gratiam per quam formaliter peccata remittuntur. 
— Denique, quod ad Extremam Unctionem attinet, observan- 
dum est formam eius esse essentialiter optativam, quia per hoc 
sacramentum infirmus viribus iam destitutus et sibi ipsi consu- 
lere amplius non valens, ultimo consignatur sub Dei misericor- 
dia, ut perficiantur in eo quaecumque in tanto discrimine ma- 
nent ad salutem necessaria. Atqui iterum, optatio quaelibet 
nusquam significat immediate alleviantis auxilii. collationem ; sed 
Si sit ex opere operato efficax, si quid practice signet circa 
eum super quem funditur, hoc demum et nihil aliud est: ipsum 
scilicet committi in manus illius cuius exspectatur indulgentia, 
et recipere titulum certum ad optatae misericordiae consecutio- 
nem. Quare in Extrema Unctione res et sacramentum est quae- 
dam aegroti in manus misericordiae Dei consignatio, ex qua 
debitum est ut recipiat, nisi obstiterit obex, alleviationis gratiam. 
Certo igitur certius constat, omne validum sacramentum, 

eo ipso quod validum est, aliquem habere specialem effectum, 
qui cum a gratia unicuique sacramento propria apprime distin- 
euatur, est titulus eius exigitivus, ordine saltem naturae eam 
antecedens. Superest autem declarandum, qualiter cum hoc prin- 
cipio cohaereat unum e praecipuis doctrinae capitibus in re sa- 

cramentaria. 

2. Ostenditur rem et sacramentum recte assignari ut 
rationem reviviscentiae- — Recte, inquam, effectus ille inter- 

medius qui nullo obice impediri potest, sed semper adest quo- 
ties sacramentum valide iuit collatum, ut ratio reviviscendae in 
circumstantiis superius commemoratis assignatur. Commune enim 
est omnibus causis naturalibus, ad quarum normam operantur 
sacramenta, ut si quando impeditae sunt ab. ultimo suo effectu 
propter obicem aliquem existentem aut supervenientem, statim 
obice remoto, consequantur illum, quotiescumque scilicet ex 
causa agente relicta est in subiecto sufficiens dispositio sive in- 
clinatio ad formam. Hinc ergo sumenda est sic dicta sacramen- 
torum reviviscentia, et nulla alia ex parte sumi potest. Sacra- 
menta enim sunt causae quaedam efficientes; atqui causa efficiens, 
sicut non operatur antequam sit, ita nec agit postquam esse 
desiit. Itaque necesse est ut ex sacramento ficte suscepto, vel 
nunquam habeatur gratia, vel si ad obicis remotionem habetur, 
hoc ideo sit, quia sacramentum induxit immediatum quemdam 
effectum de se exigitivum gratiae et adhuc permanentem. Unde 
s. Thomas in IV. D. 4, q. 3, a. 2, q. 5: < Dicendum, inquit, 
« quod in baptismo imprimitur character qui est immediata 
« causa disponens ad gratiam; et ideo cum fictio non auferat 
ı characterem, recedente fictione quae effectum characteris im- 
« pediebat, character qui est praesens in anima, incipit habere 
« effectum suum, et ita baptismus, recedente fictione, effectum 
« suum consequitur >. Et idem omnino docet in Summa theo- 
logica, q. 69, a. 10. 

Huic etiam generali doctrinae dicta theologorum optime 
consonant. — Intelligitur enim primo cur iuxia omnes Eucha- 
ristia non reviviscit (/). In ea enim res et sacramentum non est 
aliquid manens in anima, sed est praesentia corporis Christi sub 


(D Cfr. S. Thom, in IV. D. 4, a. 2, q. 3, ad 3^* — Hic autem 
adverte diligenter quod reviviscentia tunc tantum habetur, quando in- 
ducitur gratiae sacramentalis effectus, sacramento exteriori non amplius 
exsistente. Finge igitur casum in quo quis indigne ad Eucharistiam 
accessit, contingit tamen ut manentibus adhuc speciebus in pectore, 
ficüo eius removeatur per contritionem perfectam, vel alio modo. Certo 
certius fructuosa erit communio; sed non ideo reviviscere dicenda est 
Eucharistia, quia effectus gratiae confertur, dum adhuc sacramentum 


xeterius est applicatum. 

materia consecrata, ac per consequens, id quod appellat atque 
exigit gratiam huic sacramento propriam, debet esse ipsum 
Christi corpus prout per modum cibi applicatum communicanti. 
Corruptis itaque speciebus, et Christi praesentia. desinente, nihil 
in homine relinquitur quod sit gratiae. postea conferendae ratio, 
si forte accessit homo absque debitis dispositionibus, et in sua 
fictione tamdiu perseveravit quamdiu in eo mansit sacramentum. 
Nulla igitur poterit esse reviviscentia. — Intelligitur secundo 
cur e contra, Baptismus, Confirmatio et Ordo ab omnibus di- 
cantur sine limitatione ulla reviviscere, idque non semel tantum, 
sed quoties superveniens obex quacumque ratione et quocumque 
modo removetur f. In his enim res et sacramentum est cha- 
racter qui omnino indelebiliter inhaeret animae, et nulla ex causa 
potest unquam auferri. — Intelligitur tertio cur a plerisque re- 
viviscentia asseritur de Matrimonio et Extrema Unctione, sed 
cum quadam restrictione, scilicet durante eodem coniugio vel 
eadem infirmitate. Etenim res et sacramentum ibi non est in 
perpetuum; nam mortuo uno coniuge, vinculum solvitur, et 
transacta infirmitate, non est amplius aegrotus super quo qua 
tali facta est « oratio fidei », ut dicitur lacob. V-15. De Poe- 
nitentia vero res est difficilior quam ut possit hic et nunc paucis 
verbis explicari, et ideo relinquitur exponenda ubi de hoc sacra- 
mento in speciali. 


( Sacramenta ista etiam post mortem reviviscerent, si possibile 
esset removeri obicem ad gratiam in eo qui decedit in mortali: sed 
quia hoc possibile non est. nullum sacramentum post mortem simpliciter 
reviviscit. Verum dari potest reviviscentia quoad, aliquos secundarios ef- 
fectus, sicut patet exempli gratia, in adulto qui baptizaretur cum debitis 
dispositionibus, sic tamen ut nullam de anteactis venialibus attritionem 
haberet. Et certe, quamdiu de venialibus nul'a attritio est, baptismi 
effectus non se extendit ad illa; unde non remittuntur, nec quoad cul- 
pam, nec quoad poenam. At vero si homo ille decedit in gratia, ne- 
cesse est ex natura rei, ut in primo separationis instanti anima eius 
feratur in Deum actu charitatis includente vel formaliter vel virtualiter 
retractationem omnium peccatorum. Tunc ergo, obice sublato, virtus 
baptismatis praedicta venialia penitus exstinguet, nec ulla de eis luenda 
poena remanebit. 

Caeterum etiam atque etiam considerandum est, mediatio- 
nem eius quod dicitur res ei sacramentum? nihil officere causa- 
litati gratiae ex opere operato: tum quia, ut ex ipso nomine 
constat, res et sacramentum non est aliquid a sacramento adae- 
quate sumpto alienum, tum quia contra rationem operis operati 
esset solum mediatio operis operantis, faciens dependere ex me- 
rto vel cooperatione hominis efficaciam sacramenti. 

Nota. — De re ei sacramento pauca admodum habent 
moderni. Vix tamen in praesenti materia aliquid reperires quod 
maius momentum habeat, et magis necessariam lucem afferat 
plerisque obscuritatibus passim inibi occurrentibus. 

Ut autem rationem nominis intimius penetres, nota quomo- 
do sacramentalis gratia nullo vero sensu dici possit sacramentum. 
Nam sacramentum est proprie signum rei sacrae, et omne si- 
gnum debet esse sensibile, vel per se, vel per aliud; rursus, 
nihil fit sensibile per aliud nisi id quod nexu omnino infallibili 
coniungitur cum aliquo sensibili per se. Sed gratia sacramentalis 
non est sensibilis per se, ut constat; nec fit sensibilis per aliud, 
id est per ritum exteriorem, eo quod ritus exterior potest per 
omnia impleri quin tamen, propter occultam subiecti indisposi- 
tionem, gratia inducatur. Igitur gratia sacramentalis est res et 
[OI sacramentum. Simili modo exterior ritus, materia constans 
et forma, nullo modo dici potest res, nunc sumendo rem, non 
quidem sensu transcendentali, sed prout signo opponitur iit 
signatum eius. Ideo est sacramentum et non res. Tandem 
considerant veteres theologi tertium illud intermedium de quo 
diximus, quod est sacramentum et res: 

Primo, inquam, est res, quia signatur et causatur per sa- 
cramentum exterius, sic tamen ut vicissim signet atque causet 
aliam rem, scilicet gratiam in qua sistit processus. Unde sta- 
tuitur ibi subordinatio signatorum et causatorum, quae subordi- 
nate omnino essentialis est docrinae de re et sacramento, ,con- 
ünetque principale momentum eius; Hinc enim explicatur quo- 
modo possint sacramenta esse valida simul et informia, id est, 
vere habere suam significationem practicam, effectu iustificationis 


non secuto; qualiter etiam remoto prohibente, reviviscant: cur 

demum illa sint omnino initerabilia quae characterem imprimunt, 
ut in sequenti quaestione opportunius declarabitur. E contra, si 
solum velles dari quaedam sacramenta quorum est aliquis effe- 
ctus distinctus quidem a gratia, sed quasi collateraliter se habens 
ad eam, accommodando deinde huic effectui nomen a veteribus 
invectum res et sacramentum, sic retineres nomen quoad sonum, 
non quoad rationem eius, et frustra introduceres sesquipedale 
verbum sine utilitate et sine sensu. Ratio enim nominis importat 
aliquid medium inter sacramentum tantum et rem tantum ; sub- 
lata autem subordinatione de qua supra, nihil tale remanet, ut 
cuilibet consideranti patebit. 
Nec satis est subordinationem hanc concedere, attribuendo 
effectui proximo causalitatem dispositivam respectu gratiae, sed 
etiam necesse est ut in eo veram sacramenti rationem agnosca- 
mus, quatenus in sua infallibili connexione cum ritu externo, 
aliquo modo sub sensu cadit, et significat causas sanctificationis 
initio memoratas. Hinc apud Patres et scriptores ecclesiasticos, 
sacramenti vocabulo passim appellatur, modo signum exterius, 
modo res per se invisibilis de qua nunc sermo. Nonne chara- 
cterem baptismalem vocat Augustinus baptismatis sacramentum, 
cum |. | de nupt. et conc. c. 10 ait: « Apostatae anima velut 
« de coniugio Christi recedens, etiam fide perdita, sacramentum 
« fidei non amittit, quod lavacro regenerationis accepit? » Nonne 
lridentinum docet adorandum esse adoratione latriae quae vero 
Deo debetur, sanctissimum Eucharistiae sacramentum, id est, 
Christum sub visibilibus symbolis latentem? Nonne S. Thomas, 
Suppi, q. 34, a. 2, ad dicit, « quod ipse character interior 
« est essentialiter et principaliter Ordinis sacramentum ? » Et re 
quidem vera, si quis sacramenti rationem ad solum ritum exte- 
riorem restringeret, non haberet amplius unde sese extricaret in 
permultis quaestionibus, praesertim de Ordine et Matrimonio. 
Quomodo exempli gratia intelliges matrimonium in infidelitate 
semel contractum, utroque postea coniuge baptizato, fieri ipso 
facto sacramentum, sicut omnes docent canonistae, nisi sacra- 
mentum matrimonii in coniugali vinculo agnoscas? Quomodo 
adstrues Ordinem esse sacramentum unum, nisi veram sacra- 

menti rationem attribuas sacrae potestati, cuius plenitudo est in 
sacerdotio, participatio vero in ordinibus ministrorum ? Haec 
igitur et alia plura in decursu disputationum exponenda lucu- 
lenter ostendunt, sacramentum dici dupliciter: videlicet de eo 
quod est sacramentum tantum, et de eo quod est sacramentum 
et res. Quare discretione et 1udicio opus est ut sensus digno- 
scatur, quem plerumque contextus indicabit ý. 

Hactenus proposita est veritas inconcussis, ut videtur, fir- 
mata rationibus, quam ideo deinceps accipiemus instar principii 
dirigentis in explicatione et scientifica expos' tione revelatae do- 
crinae de sacramentis. Per se quidem praescindit a quaestione 
inter modernos agitata, causentne sacramenta gratiam physice 
vel moraliter. Sive enim unum modum teneas, sive alterum, 
sive tertium qui forte admittendus est, conclusiones praeceden- 
tes non variantur; quod sane, semel pro semper notatum velim, 
ne quis postea crimen inferat doctrinae super incerta opinio- 
num placita fundatae. Nunc autem, hac cautione munitus, ad 
praedictam controversiam venio, de causalitatis modo statuens 


ut sequitur. 


() Haec tamen non sic accipias velim, quasi sacramentum univoce 
diceretur sive de eo quod est sacramentum tantum, sive de eo quod est 
sacramentum et res. Sed hoc sensu accipiendum est : quatenus nempe, 
in utroque verificatur ratio tum signi tum causae sanctificationis, quam- 
quam non eodem modo. Siquidem sacramentum tantum est signum pri- 
mo et per se, utpote per se sensible, seu per se subiectum sensibus. 
At sacramentum et res est sensibile solum per accidens, ratione scilicet 
sacramenti exterioris cum quo nexum habet necessarium atque infalli- 
bilem. Caeterum, secundum se acceptum fugit omnem sensum. Sicut 
ergo alio modo verificat rationem signi, ita et alio modo rationem causae, 
quae non iam ad efficientem, sed ad materialem, ut saepe in superio- 


ribus dictum est, reducitur. 

THESIS VII. 
(Ar t. 3-4). 


Sacramenta probabilius non causant gratiam moraliter, 
id est, per modum valoris cuius intuitu aliquid datur, sed 
causant eam efficienter. — Rursus non causant efficienter 
perfective, actione sua pertingendo immediate ad ipsam 
gratiae substantem, sed solum dispositive, inducendo id 
quod est res et | sacramentum. ——Denique, virtus instru- 
mentalis per quam operantur, non videtur esse physica, 
sed potius intentionalis, utpote habens adaequatum sui 
principium in institutione Christi legislatoris Novi Testa- 


menti. 


Primo loco removenda venit opinio eorum qui moralem in 
sacramentis causalitatem excogitaverunt. Verum, ut vel ab initio 
omnis aequivocatio procul absit, iterum atque iterum observan- 
dum est quod denominatio causalitatis moralis non sumitur in 
praesenti ex parte termini causati. Non enim adversarii sacra- 
menta nostra morales causas appellant, quasi morale quid per 
ea in anima fieret, sicut si quis institutionem episcopi in consi- 
storio vocare vellet causam moralem, quia per eam sola iuris- 
dictio, quae nihil physicum est, inducitur. Sed denominationem 
sumunt ex parte modi causandi, nam per ipsos sacramenta N. 
L. eatenus causalitatem exercent, quatenus dignitate et pretio 
quod habent ex meritis Christi, movent Deum ad effectum gra- 
tiae physice producendum. Nunc autem, videtur haec sententia 
refelli posse triplici argumento. 

Prae primis, causalitas illa quam dicunt esse sitam in hoc 
quod sacramenta moveant Deum ut velit producere gratiam, non 
potest esse causalitas qua aliquid in ipso Deo efficienter causa- 
retur, eo scilicet pacto quo apud nos quisquis movet alium ad 
agendum, iubendo vel suadendo vel alliciendo vel demonstrando, 
semper aliquid efficit in ipso, puta considerationem vel cogni- 

donem rationum determinantium ad actum (*), Quin imo, non 
potest esse causalitas qua vere et proprie moveretur Deus quo- 
cumque genere motus, cum sit Deus primus motor qui omnia 
movet, immobilis prorsus in se permanens. Proinde locutio qua. 


Deus dicitur moveri a sacramento, est locutio pure metaphorica^ 


quam si excutias ut appareat quid rei tandem sub ea lateat, 


nihil aliud reperies nisi hoc: sacramentum scilicet esse id pro 


quo gratia recompensatur a Deo, quatenus vult Deus ut pro. 


sacramento gratia ponatur. Sed esse id pro quo gratia ponitur, 
ne a longe quidem explicat rationem causae efficientis, adeoque. 
nec instrumentalis, quae tamen in monuments ecclesiasticis et 
speciatim in Tridentino Sess. 6, cap. 7, attribuitur sacramentis ff. 


Non ergo moraliter causant sacramenta, ad sensum Lugonis et 


sequacium eius. $81 ? : 


Accedit quod sacramenta sunt instrumenta, non tam respe-. 


cu Christ in quantum homo est et causa meritoria nostrae 
divinitatis. nos 


salutis, quam respectu Spiritus Sancti, id est, 
« Nisi quis re- 


principaliter iustificantis, iuxta illud Ioan. Ill: 
«natus fuerit ex aqua et Spiritu Sancto ». Sed nullo rationabili 
sensu dici potest instrumentum aliquod causare, in quantum ad 
agendum movet eum ipsum cuius instrumentum est; nam e 
contra, tota ratio instrumenti in eo est sita, ut moveatur ab. 
agente principali, et ab eo applicetur ad actum. Quod ut aliquo 
exemplo illustrem, perperam sane atque absurde, pecunia oblata 
diceretur esse instrumentum artificis qui gratia pecuniae fabricat 
scamnum. Esto igitur, quod sacramenta essent utcumque instru- 
menta Christi hominis, pro quanto in eis repraesentat Patri me- 
rta sua et per ea impetrat suorum applicationem meritorum, 
certo tamen certius instrumenta non essent respectu divinitatis 
iustificantis nos in gratiam valoris per sacramenta praesentati. 
Non ergo satisfacit assignatus causalitatis modus. 


(r, Vide supra, pag. 60 in nota. 
(2) « Huius iustificationis causae sunt, finalis quidem gloria Dei 


«et Christi ac vita aeterna..., instrumentalis item sacramentum bapti- 


< smi, etc. 

Aliud quoque argumentum est, quia hic modus non solum 
destruit rationem causae efficientis in sacramentis, sed etiam om- 
nem veram ac propriam causalitatem cuiuscumque nominis ab eis 
removere videtur, ut iam praemissum est in prolegomeno $ 3. 
Etenim, duplici modo intelligi posset causalitas illa moralis ab 
adversariis assignata, vel per modum impetrationis, vel per mo- 
dum emptionis. Per modum impetrationis quidem, quatenus sacra- 
mentum esset ex suae institutionis ratione, interpres voluntatis 
Christi apud Deum in ordine ad collationem gratiae quam homi- 
nibus promeruit. Per modum emptionis vero, quatenus sacramen- 
tum poneret ipsum valorem cui est debita gratia. Atqui primum 
est praeter naturam sacramenti, alterum vero non sustinetur. — 
Primum, inquam, est praeter naturam sacramenti, quia sacramen- 
tum formaliter consideratum, non est sicut sacrificium missae, in- 
terpellatio quaedam nomine Christi ad Deum directa, sed signum 
practicum sanctificationis hominum. Hinc, sicut ratio sacrificii et 
ratio sacramenti sunt duae rationes essentialiter diversae, ita mo- 
dus causandi qui sacrificio proprius est, essentialiter differt a modo 
causandi qui consideratur in sacramentis. Et sacrificium quidem 
causát impetrative, ut omnes concedunt, quia ad hoc ipsum fuit 
institutum, ut esset signum interioris cultus, reverentiae, submis- 
sionis, petitionis, gratiarum actionis, etc. ; quo fit ut efficacia eius 
maxime commendetur, imo etiam formaliter explicetur per hoc, 
quod sit moraliter actio Christi, quod à ministris Christi. et in 
nomine eius offeratur, infallibilem inde (quantum est de se), im- 
petrandi virtutem accipiensi Sed cum eiusmodi causalitas sit om- 
nino extra formalem rationem sacramenti, non est in praesenti 
ullatenus attendenda. — Remanet itaque alter modus qui non su- 
stinetur. Ecquis enim intelliget in sacramento exteriori realem va- 
lorem compensantem gratiam, vel reale pretium cui gratia esset 
debita? Significant quidem N. L. sacramenta, infinita merita Chri- 
sü, et si vis, praesentant illa Deo, sed hoc etiam faciebant sacra- 
menta veteris testamenti. Quod si dicas maximam esse disparita- 
tem, quatenus sacramenta nostra continuantur cum Christo et 
meritis eius iam existentibus, certe disparitas ista ratio esse potest 
cur in sacramentis nostris derivet a Christo effectrix quaedam 

virtus instnimentalis qua vetera carebant, sed non potest facere 
ut signum exterius quod est opus operatum, pretium exsistat pro 
quo oporteat dari gratiam f. Cogita exemplum iam superius 
allatum, de schedula papyracea cui nullus inest vel inesse potest 
valor intrinsecus, sed solum extrinsecus, in quantum scilicet 
repraesentat valores veros, et quodammodo ex illis dignificatur; 
certo sane certius, in ordine valoris quem considerant adversarii, 
schedula semper se habebit per modum meri et nudi signi, sive 
sit scripta ab ipso possessore pecuniae, sive ab alio, sive pecunia 
quam repraesentat iam exsistat in re, sive solum in spe. Non 
ergo refert quod merita Christi nunc sint actu praestita, et tunc 
fuerint adhuc futura, quia differentia praeteriti et futuri multum 
utique facit in ordine causae efficientis, cum nihil adhuc futurum 
causare possit efficienter, et ideo pro iis qui ponunt in sacra- 
mentis aliquam effectricem virtutem a Christo inditam et deri- 
vatam, maxime est attendenda haec differentia ex qua fit ut nostra 
sacramenta sint causa gratiae, vetera vero non. Sed cum sermo 
est de significatione quam signa habent a re signata, non ap- 
paret cur signum futuri quod infallibiliter futurum est, et semper 
praesens est Deo cui nihil futurum esse potest, non esset aequalis 
ordinis in dignitate cum signo praeteriti. Secundum hoc igitur, 
sacramenta N. L. nihil plus essent quam signa gratiae vel me- 
rtorum Christi, cum tamen ex multis Sanctorum auctoritatibus 


habeatur quod sunt verae causae. 


Tertium denique argumentum est, quia in hoc modo dicendi, 
| 


(9 Nota illud : signum exterius quod est opus operatum, ut excludatur 
suppositum adversariorum cum dicunt sacramenta esse moraliter actiones 
Chrisü, et pro tanto intrinsece dignificari. Et de confectione quidem 
sacramenti recte dices quod est moraliter, id est imputative actio Christi ; 
ipsum autem sacramentum non est actio, sed aliquid exterius per actio- 
nem constitutum. Sane vero, formale constitutivum sacramentorum sunt 
verba ; verba autem non sunt actiones sive operationes, sed operata. In- 
super, quando Christus in sua vita mortali personaliter ministravit sa- 
cramenta, effectus tam bene fuit ex opere operato ac nunc est Si autem 
sacramenta essent formaliter actiones Christi, et in tantum causarent, 
nullo modo effectus fuisset ex opere operato, sed omnino ex opere 


operantis. 

esto quod sacramenta causarent praesentando Deo merita crucis, 
at certe non causarent significando gratiam. Significatio enim 
gratiae nihil iuvat ad hoc quod sint moraliter actiones Christi, 
et sanguine seu meritis eius moraliter dignificentur. Ergo signifi- 
catio et causalitas essent duae res omnino independents ac di- 
sparatae, et nonnisi per accidens coniunctae; quod tamen esse non 
potest, quia sacramenta, utpote signa practica, « significando cau- 
sant ». ait S. Thomas et iterum: « Per propriam operationem 
quam exercent, efficiunt operationem instrumentaient ex virtute 
divina (Q?.- - 

Obiicitur tamen primo: Sacramenta habentcausaregratiam 
ex meritis mortis Christi, et in quantum sanguine eius condecoran- 
tur. In hanc enim sententiam intelligenda est communis Patrum 
doctrina, quando dicunt sacramenta ex latere | Christi, hoc est, 
ex consummata eius passione fluxisse; sacramenta esse rubentia 
sanguine ipsius (3), constare propria sanctitate propter eum a 


quo sunt instituta f, |. vel baptizari nos in sanguine Christi per 


lavacrum regenerationis (5), etc. Sed id quod causát ratione me- 


ritorum sanguinis Christi, non causai nisi moraliter, sicut me- 


ritum ipsum cuius est applicatio. Ergo, ex Patrum doctrina 


quam notissima Scripturae testimonia confirmant (J), 
causalitas in sacramentis est necessario admittenda. 
Respondeo: Dist. mai. Sacramenta habent causare gratiam 


moralis 


(‘) De Verit. q. 27, a. 4, ad 13um. 
2) Idem, 3, q, 62, a. 1, ad 2um. — Hoc ipsum non latuit Vasquez. 


Ait enim in Part., Disp. 176, c. 3: < Debere instrumentum esse talis 
« naturae et virtutis, ut habeat ex se praeviam operationem, non quam- 
< cumque, sed suapte natura requisitam ad effectum, vel saltem debere 
< nativa virtute aliquid efficere in illo: hoc est, effectum secundum ali- 
« quam rationem debere instrumento respondere, ut propriae causae 
«nativa virtute operanti». Et infra, c. 4: « Restat igitur ut dicamus, 
« instrumentis esSe nativam quamdam virtutem inchoatam, ut superius 
« explicata est ». 

(3) Aug. in Ioan., Tract. 11, mn. 4. 

Kf Id. 1. 4. contr. Crescent., n. 16. 

p) Hieronym. in Isai. 1. 1, n. 11. 

pj Eph. V-26 ; Rom VI-3, etc. 


OE EFFECTU SACRAMENTORUM 121 


ex meritis Christi, quatenus Christi merita causa fuerunt cur in 
sacramentis nostris virtus effectiva sanctificationis a Deo deriva- 
ret, cone. mai. Quatenus merita Christi, dignificando sacramenta, 
communicant eis suum proprium causandi modum, neg. mai. — 
Ad minorem autem similiter dico: Id quod causát ratione meri- 
torum sanguinis Christi, moraliter causât, si ly ratione meritorum 
explicaret ipsum formale causalitatis exercitium, cone. min. Si 
solum explicat rationem cur sacramenta sunt a Deo assumpta in 
nostrae sanctificationis instrumenta, neg. min. Et ideo, iure negatur 
consequens et consequentia. 

Scilicet aliud est quaerere in quo formaliter, sita. sit. causa- 


litas sacramentorum, aliud vero quaerere rationem propter quam 


a Deo acceperunt vim et efficaciam causandi : hic enim latet non 


satis cavenda aequivocatio. Sicut si de instrumentis artium lo- 
quens dicerem illa ideo cooperari ad effectum artis, quia manubria 
habent quibus nata sunt ab artifice moveri: profecto in hoc non 
assignarem ipsam formalem rationem actionis instrumentalis, sed 
solum id quod in causa est cur dicta instrumenta continuari 
possunt cum principali agente a quo actio et virtus derivat. Simili 
igitur quodam modo ratiocinandum in praesenti. Nam cum di- 
cuntur sacramenta N. L. causare gratiam eo quod sunt a Christo 
per suos ministros, vel quia dignificantur meritis passionis eius, 
duplex omnino sensus esse potest. — Primo quidem potest sen- 
sus esse, quod merita Christi sunt ratio cur acquisita est sacra- 
mentis instrumentalis virtus ad sanctificandum; itemque, quod 
hanc virtutem sacramenta non haberent nisi fuissent a Christo 
ipso instituta, et ab eo per suos ministros dispensarentur, nam 
per hoc continuantur cum instrumento coniuncto, mediante quo, 
omnia instrumenta separata moveri a Deo debent, ut explicabitur 
infra. Et hic sensus est verus et necessario tenendus, et in pro- 
ximo corollario propugnandus secundum manifestam Scripturarum 
et Patrum doctrinam. — Sed potest ésse alius sensus, quasi sci- 
licet causalitas sacramentorum respectu gratiae formaliter expli- 
caretur per hoc ipsum quod sunt moraliter a Christo, aut quod 
eius sanguine rubent, aut si quid aliud eiusmodi. Et hic sensus 
gratuito supponitur ab adversariis; nullo enim firmatur argumento, 

imo habet contra se omnes rationes superius expositas. Non ergo 
sequitur ex dictis Patrum, quod sacramenta causant moraliter per 
modum valoris oblati cuius intuitu. aliquid. confertur, sed sequitur 
solum quod virtus efficiens qua instrumentaliter agunt, dependet 
tum a meritis crucis, tum a relatione qua ad Christum ut ad suum 
institutorem et principalem ministrum referuntur. 

Obiicitur secundo: Sacramenta N. L, vel moraliter gratiam 


causant, vel physice. Atqui physice nequaquam causare possunt, 


À 


quia nullum agens potest agere in distans, saepe autem  con- 


À 


fingit, sacramenta distare localiter a subtecto in quo produci 
« debet gratia... (Item), quia vel sacramenta habent ex se vir- 

tutem ad producendam gratiam, et sic non indigebunt eleva- 
« tione Dei, vel illam non habent, et sic oportebit illis addere 

novam virtutem ut possint gratiam producere. Haec autem vir- 
« tus, vel erit qualitas spiritualis, vel materialis; spiritualis esse 
« non potest, cum recipi debeat in subiecto corporeo, sed nec ma- 
« terialis, quia non posset continere effectum spiritualem et per- 
« fertissimum, qualis est gratia... (Item), quia repugnat divini- 
« tus intellectum nostrum elevari ad volendum, aut voluntatem 
« ad intelligendum, vel oculum ad audiendum, etc. ; ergo non 
« potest quodlibet elevari ad quodlibet, atque adeo nec aqua po- 
« terit elevari ad producendam gratiam... (Item), quia gratia pro- 
« ducitur in instanti, ultimo in quo iam non est sacramentum, 
« quod cum sit ens successivum, scilicet prolatio verborum vel 
« motus localis ablutionis, etc., debet desinere per primum non 
« esse: ergo non potestproduciphysice gratia a sacramento... » ff 
Restat igitur ut sacramenta causent moraliter. 

Respondeo: Dist. mai. Necesse est ut sacramenta causent 
vel physice vel moraliter, si per hoc quod dicis moraliter, inten- 
dis omnem modum qui physicus non est, conc. mai. Si determinate 
intendis modum hactenus declaratum, et ab adversariis in prae- 
senti propugnatum, subdist. Hoc necesse esset, si sacramentorum 
causalitas proxime atque omnino immediate se extenderet ad gra- 


(*) Ita plerique patroni causalitatis moralis citati a Lugone, Disp. 4, 
Sect. 4, n. 40-45. 


T 

tiam, transeat. Alias, ne. Minorem vero transmitto, simul cum 
argumentis quibus demonstrare contendunt absolutam 1impossibi- 
litatem physicae illius causalitats quam defendit Caietanus, et 
nego consequentiam. 

sane vero disiunctio adversariorum nemini adaequata vide- 
bitur, nisi quis forte assumat instar principi evidentis id. quod 
plerique moderni praesupponunt : nihil scilicet mediare inter sacra- 
mentum exterius et gratiae effectum. Sin autem gratuita haec sup- 
positio removeatur, statim occurrit ut possibilis aliqualis causandi 
modus de genere causae efficientis disponentis, qui nec ad unum 
nec ad alterum disiunctionis membrum pertineat, quique paulo 
infra exponendus reservatur. 

Obuicitur tertio: Non est nisi unus modus causandi in uno- 
quoque sacramento : non enim fingi potest quod sacramentum sic 
causai in aliquo casu, et sic in altero. Sed sacramenta, quando 
reviviscunt, non possunt causare nisi moraliter. Ergo semper 
hoc modo causant. 

Respondeo : Cone, mai., et nego min. Ratio autem negationis 
iam aliqualiter perspicitur ex dictis in. propositione praecedenti, 


et melius apparebit ex nunc declarandis. 


Certe argumenta hactenus exposita satis efficaciter suadere 
videntur, sacramenta N. L. nequaquam esse recensenda inter 
causas quae influunt per modum obiecti, cuius intuitu aliquid 
fit, sed magis reducenda esse ad causam efficientem, cuius est 
inducere formam aliqua operatione vel formaliter vel virtua- 
liter transeunte. Quod si insuper ratio habeatur praemissorum 
in Thesi VI, illud quoque asserere licebit, sacramenta nempe effi- 
cacitate sua ponere in anima dispositionem seu titulum qui gratiae 
inducendae ratio exsistat, omnia intelligendo iuxta declarationes 
iam saepius in superioribus factas. At vero nondum sequitur, nihil 
aliud per ea praestari, quia si aliqua causa inducit dispositionem 
ad formam, non est legitima conclusio, ergo ad formam ipsam 
immediate non pertingit. Utrumque enim posset ei convenire, 


tametsi ordine quodam pnontatis et posterioritatis naturae ex parte 
effectuum, ut per se notum videtur. 

Itaque scopus praesentis capituli est demonstrate veritatem 
sententiae quam veteres docuerunt, asserentes sacramenta non 
esse ullatenus causas gratiae instrumentaliter perfective, sed so- 
lum inslrumentaliter dispositive. Porro, ad huius demonstrationis 
intentum duae viae possent excogitari. Una a priori sic: Om- 
nino repugnat ut res corporalis assumatur in instrumentum  pro- 
ductionis gratiae, ita quod ad ipsam gratiae substantiam eius 
actio se porrigat. Altera a posteriori sic: Quidquid sit de pos- 
sibilitate ipsa, de facto tamen, eiusmodi causalitas non fuit a 
Deo sacramentis indita. Et nos quidem hanc solam posteriorem 
viam eligimus, adhuc praescindentes ab absoluta repugnantia 
sententiae adversariorum, sive explicetur eo modo quem Cale- 
tanus posuit, sive illo alio quem Suarez adinvenit. Neque enim 
nunc necessé est philosophicam attingere controversiam, quae 
in omni modo nonnisi indirectas suppeditaret rationes; sed sa- 
tius erit ex propriis argumentari, id est ex principis theologicis 
quae apud omnes in confesso esse debent. 

Primum ergo argumentum sumitur ex hoc quod doctrina 
fidei suppeditat, videlicet sacramenta posse esse et saepe de 
facto esse valida, effectu tamen gratiae non secuto. Unde sic : 
Sacramentum validum est signum practicum undequaque verum. 
Sed signum practicum undequaque verum non est nisi illud 
quod ponit et causát de facto omne id quod ut practicum si- 
enificat, cum haec sit propria signi practici ratio, ut non prae- 
supponat, sed faciat suam veritatem, id est suam conformitatem 
cum re significata. Ergo revera omne validum sacramentum de 
facto ponit id omne quod practice significat, et si illud de facto 
non poneret, eo ipso tolleretur validitas, quia tolleretur et ve- 
ritas. Contingit autem ut quis valide baptizetur, quin de facto 
ei unquam conferatur gratia, sicut ponit exemplum Augustinus 
de Simone Mago, Act. VIII. Ergo practica significatio et virtus 
effectiva sacramenti non pertingit ad gratiam ut in se, sed solum 
ad gratiam ut in dispositione exigente. Quod est, sacramentum 
esse causam gratiae, non perficientem, sed disponentem tantum, 

eo pacto quo homo generans est causa hominis geniti 

Et huc omnino redit ratio desumpta ex Tridentino, Sess. 7, 
can. 6, ubi asseritur sacramenta N. L. semper continere gratiam, 
tametsi non semper illam conferant, sed solum quando obex 
non ponitur. Considerandum enim quod causa instrumentalis ad 
quam per ipsum Tridentinum revocantur sacramenta, non po- 
test continere effectum quin actu illum ponat. Nam cum instru- 
mentum non habeat virtutem sibi propriam effectui proportio- 
natam, quamdiu in eo non fluxit virtus a principali agente, nullo 
modo continet effectum. Sed statim ac in eo fluit virtus prin- 
cipalis agentis, cum virtus ista non sit per modum actus primi, 
sed omnino per modum motus in actu secundo, id est per mo- 
dum actualis influxus ipsiusmet effectus, oportet ut instrumen- 
tum non modo contineat, verum etiam actu effundat effectum, 
ac per hoc, idem est in instrumento continentia effectus et 
actualis productio eius. Ergo ex hoc ipso quod Tridentinum 
docet sacramenta valida semper continere gratiam, et non sem- 
per illam actu conferre, necesse est ut intelligat gratiam conti- 


neri in sacramentis, non immediate secundum se, sed in dispo-(*) 


(* Contra hoc argumentum arguit aliquis sic: De quonam sacra- 
mento hic sermo est? An de formato, an de informi? Si de formato, 
tunc vera est maior. Si de informi, falsa. 

Respondeo: Sermo est de sacramento valido, quod semper eodem 
modo validum est, eodemque modo verum, sive sit obex impediens 
gratiam, sive non sit. Et hic nota quod locutiones istae, sacramentum 
formatum, sacramentum informe, quae nusquam occurrunt apud veteres 
theologos, nullum legitimum sensum habent, aut habere possunt, si ad 
rigorem litterae accipiantur. Neque enim gratia est forma seu perfectio 
sacramenti, ut formatum vel informe sacramentum dicas, prout effectum 
gratiae de facto habet vel non habet. Sed sacramentum, aut nullo modo 
est, aut si est, est undequaque in se perfectum, non magis validum 
magisve verum in uno casu, minus validum minusve verum in altero. 
Alias, aliquis prae alio esset magis baptizatus aut magis ordinatus : quo 
nihil absurdius dici potest. Oportet igitur nt semper sit eadem adae- 
quatio inter sacramentum practice significans, et rem significatam quam 
de facto ponit et ponere debet, ne sua veritate careat. Hoc autem 
esset omnino impossibile in sensu eorum qui dicunt sacramenta signi- 
ficare gratam immediate in se et secundum se. 


QUAEST, LXIU 


sitione quae sit gratiae exigitiva quantum est ex parte ipsius, 
id est, nisi impletio exigentiae per obicem impediatur. 

Aliud quoque argumentum est, quia sacramenta ficte su- 
scepta quae postea remoto obice reviviscunt, profecto ad ipsam 
gratiae substantiam actione sua non pertingunt ; quomodo enim 
agerent, quando amplius iam non sunt? In his ergo rerum ad- 
junctis, influxus sacramenti in gratiam totus est in inductione 
praevia illius dispositionis quam vocamus rem et sacramentum, 
et non est excogitabilis alia causandi ratio praeter eam quae 
definitur. instrumentaliter dispositive. Atqui in casu reviviscendae 
gratia tam vere tamque proprie effectus sacramenti est, ac si 
vel a primo instanti fuisset inducta; nam certe adultus qui ad 
baptismum fictus accessit, et postea fictionem suam deponit di- 
vini ope auxili, non minus dici debet renatus ex aqua et Spi- 
ritu Sancto, ac infans unius diei qui impedire non potuit quo- 
minus statim baptismatis beneficio adoptionem filiorum Dei 
reciperet ý% Nunc autem, si causalitas instrumentalis mere di- 


(* Ad rem Card, de Lugo, de Sacr., Disp. 4, Sect. 5, n. 50: « Pa- 
tres et Concilia procul dubio loquuntur universaliter de omni gratia 
quae datur intuitu sacrameuti, et tamen adversarii fatentur eam ali- 
quando et saepe non causari physice... a sacramento, quando scilicet 
sacramentum propter obicem non dedit gratiam, quam dat postea, 
ablato obice. Tunc enim sacramentum, cum iam non existát, non 
potest eam physice... causare. — Respondet Suarez, dicta Sect. 2, in 
solut. ad3um, quod locutiones Patrum non intelliguntur de illo casu, 
sed solum quando sacramentum existit; quando vero estiam transa- 
ctum, non dicetur proprie causare gratiam aut mundare animam, etc. 
Sed ex hac ipsa solutione retorquetur argumentum, quia Patres eo- 
dem modo dicunt gratiam tunc fieri a baptismo praeterito, sicut 
quando fit a baptismo praesente. Sic enim loquitur Augustinus, 1. 3 
de bapt. c. 13: Tunc incipit valere idem baptismus ad dimittenda pec- 
cata, cum ad Ecclesiae pacem venerint, non ut iam dimissa non reti- 
neantur, neque ut ille baptismus quasi alienus improbetur, aut alter 
tradatur, sed ut idem ipse, quipropter discordiamforis operabatur mor- 
«* tem, propterpacem intus operetur salutem, etc. Eodem modo loquitur 

auctor sermonis de Passione Christi apud Cyprianum, ante finem: 
« Et licet indigni sint, inquit, qui accipiunt, sacramentorum tamen reve- 
x rentia, et propinquiorem ad Deum parataccessum, et ubi redierint ad 


DE EFFECTU SACRAMENTORUM vn 


spositiva in casu reviviscentiae satis est ad salvanda Scripturae 
et Sanctorum dicta quibus baptismus N. L. vera gratiae causa 
ex opere operato asseveratur, satis etiam est in quocumque casu. 
Nihil igitur ex divinis litteris, nihil ex traditione Patrumque 
auctoritate rite afferri potest unde oporteat nos ampliorem 
quemdam causalitatis modum affirmare; et quia in his quae 
naturam superant, non est aliquid audendum ultra id quod re- 
quirunt auctoritates, sequitur reiiciendam esse vel solo hoc no- 
mine sententiam Caietani, qua sacramenta dicuntur actione sua 
ad ipsam gratiae substantiam sese immediate porrigere. 
Accedit et ratio adhuc efficacior quia absonum prorsus 
foret duos diversos adstruere causandi modos in uno eodemque 
sacramento; non enim sacramentorum causalitas in casu revivi- 
scentiae, specialis causalitas est de qua specialis facta sit reve- 
latio. Certe non poterit unquam peculiare quoddam afferri te- 
stimonium Scripturae, aut peculiaris traditio. Sed illud quod 
recentiores reviviscentiam vocaverunt, nihil aliud est quam con- 
clusio theologica a sanctis Doctoribus deducta ex modo quo 
semper sacramenta causant. Putasne Augustinum qui in suis 
libris contra Donatistas principalis est auctor theologiae sacra- 
mentorum, specialibus inniti documentis ubi docet baptismum 
in haeresi acceptum, tunc solum incipere ad salutem prodesse 
cum homo orthodoxam fidem amplectitur? Minime gentium, 
sed generalis ei occurrebat difficultas, aut potius quaestio: Ba- 
ptismus nunquam potest repeti, aliunde vero impossibile est ut 
fictus consequatur justificationis gratiam ; quid igitur de his qui 
absque debitis dispositionibus baptisma receperunt, et postea 
convertuntur? Considerans itaque Augustinus proprium modum 
quo gratia a sacramento pendet, vidit gratiam sacramentalem 
indifferenter induci, sive statim sive postea, ad primam dispo- 
siionum praesentiam. Quippe, sacramenti causalitas immediate 
non respicit nisi rem et sacramentum, Scilicet characterem ; cha- 


« cor, constat ablutionis donum et redit effectus munerum, etc. Ecce 
« eodem modo dicunt, baptismum tunc operari gratiam et salutem, 
« gratiam esse effectum munerum seu sacramenti praeteriti, etc. ». 

racter autem nulla fictione potest impediri, nulla ratione. deleri; 
denique semper exigit atque appellat baptismalem gratiam a Deo 
infundendam, modo obex prohibens non adsit (1). — Restat 
nunc, ut praecipuis adversariorum instantis fiat satis. 
Obiiciunt enim primo : Concilium Trifientinum, Sess. 7, 


can. 6, definivit sacramenta N. L. continate gratiam quam si- 
gnificant, et gratiam ipsam non ponentibus obicem conferre. Ergo 
immediatus effectus sacramentorum est gratia ipsa, et non tan- 
tum aliquid distinctum ab ea. 


Respondeo: Sacramenta dicuntur continere gratiam eo modo 
quo causa instrumentalis dici potest continere effectum suum |^ 
sive sit causa instrumentaliter perficiens, sive instrumentaliter 
disponens tantum, ut supra. Quare, ex hoc solo quod gratia est 
vere effectus sacramentorum, vere dicitur contineri in sacramen- 


f Vim huius argumenti quidam elevare conantur dicendo quod 
reviviscentia est per accidens, et quod ubi investigantur propriae ra- 
tiones rerum, oportet considerare id quod est per se, et praescindere 
ab eo quod est per accidens. — At vehementer negandum est revivi- 
scentiam esse per accidens, et occurrit observatio similis ei quae facta 
est cum sermo esset de sacramentis vivorum in ordine ad collationem 
gratiae primae. Idem enim est ac si diceres quod quando sacramen- 
tum ficte susceptum, remoto obice, consequitur effectum gratiae, hoc 
est praeter naturam sacramenti, et praeter vim quam ex institutione 
sua accepit a Christo. Quo nihil magis absonum cogitari potest. Igitur 
per accidens ibi est. et praeter institutionem Christi, quod quis fictus 
accedat ad sacramentum. Sed quod fictione supposita et postea remota, 
sacramentum reviviscat ex principis diversis ab ns quae sibi sunt in 
institutione indita, ne in cogitationem quidem venire potest. 

i) « Multipliciter aliquid dicitur esse in alio, inter quos duplici 
« modo gratia est in sacramentis; uno modo sicutin signo, nam sacra- 
< mentum est signum gratiae; alio modo sicutin causa, nam sacramen- 
« tum N. L. est instrumentalis gratiae causa. Undè gratia est in sacra- 
« mentis N. L., non quidem secundum similitudinem speciei, sicut 
< effectus est in causa univoca; neque etiam secundum aliquam for- 
« mam propriam et permanentem et proportionatam ad taiem effectum, 
< sicut sunt effectus in causis non univocis; sed secundum quamdam 
inst.rumentalem virtutem, quae est fluens et incompleta in esse natu- 
rae, ut infra dicetur ». S, Thom. hic. art. 3, in corp. 


À 


À 

tis, et non refert an sit effectus proxime inductus per sacra- 
mentum, an solum ultimus et mediatus. — Quod autem in 
secundo inciso dicat Concilium, gratiam ipsam non ponentibus 
obicem conferri, immerito prorsus supponitur, vocabulum ipsam 
ad hoc fuisse adiectum, ut signaretur gratia tanquam effectus 
ad quem virtus sacramenti immediate se porrigit. Nam e contra, 
satis apparet pronomen ideo additum, quia de gratia iam di- 
ctum erat in inciso praecedenti, et de hac eadem, seu de hac 
ipsa procedit. etiam assertio subsequens. — Caeterum, defini- 
tionem Tridentinam confirmare potius expositionem nostram, iam 
dictum est satis. 

Urgent secundo : £x dictis, sacramenta non conferuntnisi 
dispositionem ad gratiam. Ergo non sunt causa gratiae ipsius, 
quod tamen necesse est, ut salventur dicta Concilii et Sanctorum. 

Respondeo: Dist. antec. Non conferunt nisi dispositionem 
quae sit de genere removentis prohibens, neg. antec. Quae sit 
titulus aliquis per se necessario connexus cum gratia, eamque 
infallibiliter appellans, modo homo impedimentum non ponat, 
conc. antec. Unde et negatur consequentia, vel distinguitur sic: 
Sacramentum non est causa ipsius gratiae perficiens, conc. Non 
est causa, « sicut homo est causa hominis, disponendo » ¥, neg. 
— Vide supra (2), divisionem causae efficientis in. perficientem 
et disponentem. 

[Instant tertio : Homo generans, ex hoc quod in materia indu- 
cit dispositiones exigentes infusionem animae rationalis, potest 
quidem dici, et recte dicitur causa filii geniti, nusquam tamen 
dicetur causa animae. Ergo a pari, esto quod in modo nunc as- 
signato, sacramentum sit causa hominis grati, non tamen dici 
Poterit causa ipsius gratiae. 

Verum, ad hanc instantiam responsio in promptu est. Nam, 
omittendo interim quod ne ipse quidem Deus dici debeat in 
rigore terminorum causa gratiae, eo quod gratia, cum sit acci- 


(5) Paludanus, cit. supra. 
(2) Prolegom. $ 1, n. 1. 

dens, proprie non fit, sed fit homo secundum eam (l1), aperta 
disparitas est inter animam et gratiam. Anima enim rationalis 
est substantia, habens proprium esse independens a corpore; 
unde, qui solum est causa quod anima infundatur in corpus, 
nondum dici potest causa cursimpliciter sit. Sed gratia est ac- 
cidens; accidentis autem esse est inesse, iuxta tritum axioma, et 
ideo illud quod est causa quod gratia insit, est etiam causa 
quod sit. Bene ergo sequitur, sacramentum esse instrumentaient 
causam gratiae, pro quanto dici potest accidens fieri et habere 


Causam. 
Obuciunt quarto: /ste modus dicendi reducitur tandem ali- 


quando ad sententiam praecedenier exclusam de causalitate mo- 


rali. Explicat enim causalitatem sacramenti per hoc quod sacra- 


mentum inducit dispositionem quae moveat Deum ad conferendum 


gratiam. Quod autem Deus dicatur moveri per dispositionem 


inductam a sacramento, vel per sacramentum ipsum, ad idem 


redii. 

Respondeo negando omnia et singula quae hic affirmantur. 
In primis non est verum quod idem sit si dicas Deum moveri 
per dispositionem inductam a sacramento, vel per sacramentum 
ipsum, quia si hoc alterum dicis, aufertur a sacramento omnis 


ratio causae efficientis. Re enim vera sacramentum nihil efficien- 


ter causát, nec in subiecto suscipiente ut in terminis asseritur, 
nec in Deo in quo nihil potest effici. At si diceres Deum mo- 
veri a dispositione inducta per sacramentum, salvaretur saltem 
quaedam efficiens causalitas sacramenti, quod in tantum influeret 


(1) « Dicendum quod, sicut dicit Boetius, accidentis esse est inesse. 
Unde omne accidens non dicitur ens, quasi ipsum esse habeat, sed 
quia eo aliquid est: unde et magis dicitur entis quam ens... Et quia 
eius est fieri vel corrumpi, cuius est esse, ideo proprie loquendo nullum 
* accidens neque fit, neque corrumpitur; sed dicitur fieri vel corrumpi, 
secundum quod subiectum incipit vel desinit esse in actu secundum 
< illud accidens. Et secundum hoc etiam, gratia dicitur creari, ex eo 
quod homines secundum ipsam creantur, id est, in novo esse consti- 
« tuuntur ex nihilo, id est, non ex meritis, secundum illud Eph. 11-10: 
« Creati in Christo lesu in operibus bonis ». S. Thom., q. 110, art. 2, 

in quantum efficeret id per quod Deus moveretur. —— Absit tamen 
utdicamus Deum moveri per dispositionem illam, cuius causa- 
litas tota est in ordine causae materialis, in quantum scilicet 
constituit subiectum cui est debita gratia, eodem modo ac dispo- 
siones inductae ab homine generante constituunt. subiectum cui 
debita est animae rationalis infusio. 

Obiciunt quinto: De hac ipsa dispositione ad gratiam 
ambigitur, quia vel est dispositio ultima, vel non ultima. Si non 
ultima, sacramentum efficiendo eam, non ideo erit causa gratiae. 
Si ultima, nunquam esse poterit sine gratia in actu, quia semper 
dispositio ultima est simul cum forma. 

Respondeo eligendo primum membrum cum distinctione. 
Est ultima in ratione dispositionis exigentis formam, conc. In 
ratione dispositionis removentis etiam obicem ad eam, neg. Et 
contradistinguo consequentiam : Si esset ultima tam in genere 
dispositionis appellantis formam, quam in genere removentis 
obicem ad eam, nunquam esse posset sine gratia in actu, conc. 
Abas, neg. — Ad rationem additam, quod semper dispositio 
ultima est simul cum forma, dico hoc verum esse quando sermo 
est de dispositione quae utramque rationem dispositionis includit, 
minime vero, si dispositio appellans habeat coniunctum obicem 
qu non removetur. Et sunt quaedam dispositiones quae secum 
necessario afferunt remotionem omnis obicis, quaedam vero non, 
sicut patet ex. gr. in iuribus. Nam ius ad aliquid est dispositio 
ultima ad illud, et potest esse simul cum obice qui opponitur, 
non iuri ipsi, sed ei quod consequenter se habet, id est imple- 
tioni Juris, et sic etiam est in sacramentis. Hoc ergo sensu di- 
cimus rem et sacramentum exigere gratiam, quantum in se est. 

Obiiciunt Sexto: Si potest esse vera exigentia gratiae, licet 
gratia propter obicem de facto non ponatur, cur pari iure non 
Posset esse validum sacramentum, etiam quando propter similem 
causam non ponitur actu id quod significatur per sacramentum 
exterius? Non ergo valet ratio superius deducta ex hoc quod 


contingit sacramenta valide confici, effectu gratiae non  secuto. 


Respondeo negando paritatem, quia validitas sacramenti. ex- 
terioris convertitur cum veritate signi practice, quae veritas stat 

in adaequatione actu effecta inter signum et significatum, ut ex- 
plicatum est supra. At vero dispositio quae est res et sacramen- 
tum, non habet rationem signi practici, sed exigentiae gratiae, et 
haec ratio semper salvatur, etsi actualis impletio exigentiae absit 
propter obicem persistentem. 

Obiiciunt septimo: Sacramenta N. L. sunt causae in- 
strumentales gratiae, etiam phvsice, nam S. Leo Serm. 5 de 
Nativ., dicit « Virtus Altissimi, quae fecit ut Maria pareret Sal- 
vatorem, eadem fecit ut regeneraret unda credentem ». Chryso- 
STOMUS Horn. 25. in loan.: c Quod est matrix embryoni, hoc 
est fideli aqua ». NYSSENUS. Orat, de bapt., comparat aquam 
baptismi, semini ex quo generatur homo, et Cyrillus Alex. 
I. 2 in loan., c. 41, aquae ferventi quae calefacta ab igne, non 
aliter quam ignis, urit. Istae autem comparationes physicam ex- 
primunt causalilatem. — Item Tertullianus l de bapt. c. 4, 
dicit aquas baptismi vim sanctificandi combibere. S. Augustinus, 
Serm. de Epiph., hanc vim esse rore subtiliorem. Haec autem de 
virtute physica tantum verificari possunt. — Item Nyssenus in 
Orat, cit., dicit virtutem et efficaciam baptismi esse incomprehensi- 
bilem, nullaque ratione vel arte explorari posse; Augustinus, 
/. 19 c. Faustum, esse inenarrabilem, et ideo, Tract. 70 in loan., 
stufens et mirans exclamat: « Unde tanta virtus aquae, ut corpus 
tangat, et cor abluat? ». At, si non foret virtus physica, non esset 
incomprehensibilis et inenarrabilis, neque locus foret admirationi et 
exclamationi. — Ita Billuart, Summa Summae S. Thom., 5 part., 
de Sacr., Dissert. 2, art. 2. 

Respondeo primo, frustra omnino ex his similibusque locu- 
tionibus Patrum trahi argumentum sive pro sive contra in quae- 
stione praesenti, quia, ut cuilibet consideranti facile patebit, nihil 
aliud volunt Doctores Sancti, nisi quod sacramenta nostra vere 
conferant gratiam, idque non ex seipsis, sed ex sola virtute Dei, 
praeter et supra omnem naturae ordinem operantis; tum doctri- 
nam hanc, in qua omnes pariter consentimus, exemplis illustrant, 
oratorio modo evolvunt, encomiis magnificant. Sed comparatio- 
nibus et metaphoricis locutionibus serviliter inhaerenti recte re- 
poneres : littera occidit. Alioquin si ita superstitiose ac veluti 


DH EEEKCTU SACRAMENTORUM 133 


iudaice Patres interpretari velimus, oportebit et physicam virtu- 
tem attribuere passioni et sanguini Christi, quia scriptum est: 
Sanguis lesu Christi Filii Dei emundat nos ab omni peccato ; opor- 
tebit et Eutychianum dogma amplecti, quia in Symbolo legimus: 
Sicut anima rationalis et caro unus est homo, ita Deus et homo 
unus est Christus. 

Respondeo secundo, argumentum non esse hic omnino ad 
rem, quia nondum fuit directe exclusus physicus causandi modus, 
cu causalitas dispositiva hactenus propugnata per se non con- 
tradicit. Adhuc enim intelligi posset, sacramentum non causare 
nisi dispositive, et tamen esse physicam causam gratiae eo modo 
quo in generatione humana semen est physica causa hominis 
geniti; nec defuerunt theologi quibus haec sententia placuit. Unde 
superest nunc declarandum, quid circa hoc u&timum probabilius 


videatur. 


Versatur itaque postrema haec inquisitio circa instrumenta- 
ient illam virtutem, per quam sacramenta operantur id quod est 
titulus exigens atque appellans gratiam. Opinamur autem, virtu- 
tem hanc non esse physicam, sed potius intentionalem, adae- 
quatum sui principium habens in institutione Christi legislatoris 
Novi Testament ff 

Ante omnia posset esse ratio a priori, ex repugnantiis in- 
ventis in virtute instrumental! physica, tam in ordine ad produ- 
ctionem gratiae ipsius, quam in ordine ad productionem inter- 
mediae dispositionis. — Quaeritur in primis cuiusmodi esset ista 
physica virtus, an spiritualis, an corporea. Si corporea, quid 
potest influere in rem spiritualem ? Si spiritualis, quomodo potest 
subiectari in instrumento corporeo et materiali? Nec valet si dicas 
quod est incompletum et diminutum quid. Sit completum, Sit 
incompletum, semper erit in genere entis physici spiritualis, Cui 


G) Vide supra, Proleg. $ 1, n. 2, differentiam inter virtutem O7- 


dins physici, et virtutem ordinis intentionalis. 

ex toto genere suo repugnat ut sit dependens a materia. — Sed 
hoc praetermisso, quaeritur secundo quodnam sit subiectum prae- 
cisum ac determinatum huius virtutis. Dices, sacramentum. Bene. 
Sed sacramentum physice consideratum, non est unum, sed 
multa. Constat enim elementis quae in suo esse physico non 
solum sunt distincta, sed nequidem coeunt in unum: quippe 
sacramentum est unum quid, si formaliter accipiatur ut signum, 
ac per hoc, in ordine intentionali, minime vero si physica eius 
entitas consideretur (1). Unde cum quaeritur de sacramento in 
ratione physici subiecti physicae virtutis, non oportet uti his no- 
minibus materia et forma, quae faciunt ibi fucum: quasi scilicet, 
sicut res naturalis vere est causa activa, licet sola forma sit activi- 
tatis principium, sic etiam totum sacramentum esset causativum 
spiritualis effectus, icet sola sacramentalis forma virtutem reci- 
peret ad causandum. Ideo enim res naturalis vere est causa activa, 
quia ibi forma non est aliquid in se seorsum subsistens, neque 
etiam materia, sed subsistens non est nisi compositum ex utroque, 
et in hoc subsistente vere per se uno, activitas est ratione formae. 
At in sacramentis nihil tale invenitur, quia sacramentum physice 
sumptum nihil aliud est quam aggregatum duorum elementorum 
a se invicem penitus independentium et nullo nexu entitativo 
colligatorum. Et ideo, ad hoc ut sacramentum ipsum sit physice 
causativum, non sufficit ut causativa virtus sit in uno solo ex 
duobus elementis quibus constat, sed oportet plane ut sit in utro- 
que simul. Nunc autem, si physica illa instrumentalis virtus su- 
biectatur in utroque elemento (tum in re, tum in verbo), sequitur 
evidenter quod erunt duae virtutes realiter inter se distinctae; 
distinctae, inquam,, non specifice, cum ambae sint ad unum sim- 
plicissimum terminum producendum a quo speciem sortiuntur, sed 
solo numero. Si autem solo numero, oportebit dimidiam effectus 
partem singulae cuique adscribere. In quo quidem non est nisi 
cumulus contradictionum. — Sed rursus, admisso quod physica 
virtus instrumentalis sit in sola forma, aut melius in solo verbo, et 
quod hoc sufficiat ad salvandum causalitatem ipsius sacramenti, 


(y S. Thom, supra, q. 60, a. 6 ad 2um. 

eritne haec virtus in tota enuntiatione verbali, vel in aliqua indivi- 
sibili eius parte tantum? Si in tota enuntiatione verbali, statim 
sequitur quod spiritualis effectus paulatim educetur in actum, 
sicut cum aqua paulatim calefit, quo nihil absurdius cogitari po- 
test. $1 autem in indivisibili parte tantum, hoc est in ultimo termi- 
nativo, sequitur quod hoc indivisibile tantum, causa erit effectus 
sacramentalis. Non enim dici potest quod causabit in virtute ante- 
cedentium, quia virtus antecedentium certo certius non se extendit 
ad hoc quod physica virtus descendat a Deo in ultimam syllabam 
verborum formae. — Porro haec omnia inconvenientia nequaquam 
inveniuntur si loco virtutis physicae ponas virtutem intentionalem 
quae est eiusdem generis cum virtute significativa, imo nihil aliud 
quam quaedam eius ampliatio. Nam primo intelligetur quomodo 
virtus intentionalis possit esse in sensibilibus elementis quae 
adhibentur in signa, hoc enim in propatulo est, et in usu quoti- 
diano. Intelligitur deinde quomodo possit esse in toto sacramento 
prout constante re et verbo, quae tunc et tunc tantum vere acci- 
piuntur ut coeuntia in unum, secundum analogiam materiae et 
formae. Intelligitur denique quomodo possit esse in toto sacra- 
mento secundum quod per successionem temporis, et non in uno 
indivisibili instanti perficitur. Nam licet significatio practica non 
exserat vim suam nisi in ultimo terminativo formae verbalis, vere 
tamen exserit illam in virtute omnium antecedentium, quae sicut 
influunt in significationem nunc primo terminatam, ita et eodem 
modo influunt in significationem qua practicam et efficacem. Sed 
iam, post rationem a priori, veniendum est ad argumenta proprie 
theologica. 

Et primum argumentum sumi potest ex decreto pro Armenis, 
in quo dicitur sacramenta tribus perfici, rebus, verbis, et inten- 
tione ministri faciendi quod facit Ecclesia. Ad hoc enim ut cum 
omni verborum proprietate dicantur sacramenta perfici tribus 
praedictis, necesse est ut virtus efficax quae in omnibus veris ac 
validis sacramentis requiritur, et sine qua nec vera nec valida 
esse possunt, sit virtus quam ponit et secum affert intentio mi- 
nistri. Eiusmodi autem virtus non est virtus physica, sed pure 
intentionalis, in institutione qua tali suam originem habens, quia 

intentio suapte vi id solum efficere potest, ut scilicet opus ope- 
ratum substet institutioni Christi, et sit illud ipsum quod Christus 
per suos ministros fieri mandavit. 

Aliud quoque argumentum sit, quia sacramenta sunt in ge- 
nere signi. Id testatur definitio vel quasi definitio apud omnes 
recepta. Id etiam manifeste deducitur ex documents ecclesiasti- 
cis quae ut regula habentur in theologia: puta cum edocemur 
sacramenta constare rebus tamquam materia, et verbis tamquam 
forma. Cum enim unum et ens convertantur, unumquodque in 
eo genere entis reponitur, in quo unum sunt essentialia eius con- 
stitutiva. Sed nonnisi in ratione signi unum quid efficiunt res et 
verba quibus sacramenta constant. Ergo sacramenta revera sunt 
sub genere signi, ac per hoc, necesse est ut virtus eorum cau- 
sativa sit virtus intentionalis, ad quam pertinet delatio et inve- 
stitura ordinationum rationis; nam signa qua signa, nullam aliam 
in se recipiunt aut recipere possunt. 

Ultimo demum argumentari licet ex hoc quod sacramenta 
non sunt, ut fert calumnia Protestandum et modernorum prote- 
stantizantium, magica instrumenta. Magicum autem instrumentum 
dico illud quod apparenter tantum, et non vere assumitur in ope- 
ris effectionem. Sicut quando praestidigitator occulta arte aliquid 
mirum facit, adhibendo contactum virgae, vel quando divini seu 
sortilegi ritus suos peragunt in ordine ad portenta quae de dia- 
boli virtute exspectantur. Cui similitudini inhaerentes veteres et 
novi haeretici, vim magicam in sacramentis nostris irrident f. 
cum eis videatur impossibile quod sacramenta sint vere sanctifi- 
cationis instrumenta, aliquid de suo ad effectum illum | conferendo. 
Porro haec illorum calumnia in sola positione virtutis intentio- 
nalis plene refellitur, quia si physicum quid imaginaberis, iam 
significatio se tenens ex parte eius quod sacramentum affert de 
suo, non plus revera connexionis cum causalitate habebit, quam 


(1) < Ces symboles (sacramentels) ne portent pas la moindre atteinte 
«àla Majesté divine, s'il est bien entendu que leur efficacité n'a rien 
« de magique, et si, au lieu de s'interposer entre Dieu et l'homme, ils 
< ne font que rappeler à celui-ci la présence perpétuellement bienfaisante 
« de son Créateur ». Loisy, l'Ev. et l'Eg., p. 220. 

contactus virgae magicae cum efficientia effectus occulti. Si autem 
bere teneas quod virtus sacramentorum illa est quam patitur 
natura signorum, intclliges quomodo sub Deo principali agente, 
vere et non existimate tantum, influere possint intentionale illud 
quod est dispositio exigitiva gratiae: quatenus ipsa vis signifi- 
cativa quae ex propriis pertingit ad solam significationem, ul- 
terius elevatur ad effectivam eiusdem significationis. applicatio- 
nem ac veluti investituram. Sed haec maiorem forsitan lucem 
accipient ex responsionibus ad argumenta adversariorum. 

Dices igitur primo: Sacramenta transcendunt rationem 
signi; sed modus assignatus non transcendit rationem signi; ergo 
reiiciendus. 

Respondeo: Dist. mai. Sacramenta transcendunt rationem 
signi, quatenus non solum significant, sed etiam vere causant, 
gratiam quam significant, conc. mai. Quatenus eorum causandi 
modus transcendit modum causalitatis qui signis in quantum hu- 
iusmodi communicari potest, neg. mai. Contradist. min., et nego con- 
sequentiam. Sane vero, aliud est negare sacramentalibus signis 
rationem causae, aliud vero est removere ab eis eam causae ratio- 
nem, cuius signa qua talia, capacia non sunt. Porro signa qua 
tala non possunt fieri physica instrumenta, cum propria eorum 
operatio, non in ordine physico, sed in ordine intentionali con- 
sideretur. 

Dices Secundo: Signa qua talia nequaquam ad hoc elevari 
possunt ut causae exsistant, quia significatio est relatio, et rela- 
fio nec est nec potest unquam ex quacumque elevatione fieri ope- 
rativa. 

Respondeo: Neg. assumptum, cuius falsitas evidenter appa- 
ret in contractibus, institutionibus, aliisque huiusmodi innumeris, 
in quibus, mediantibus signis, iura creantur, conferuntur iuris- 
dictiones, inducuntur obligationes, etc. Ad rationem vero addi- 
tam dico significationem esse relationem, si significatio sumatur 
pro connexione quae est inter signum et rem signatam qua ta- 
lem, conc. Si significatio sumatur pro fundamento illius conne- 
XIOnIS, neg. Sic enim significatio est quaedam virtus spiritualis 
sive intentionalis ad notificandum, et quando practica efficitur, 

tunc est virtus instrumentalis, non tantum ad notificandutr, sed 
et ad imponendum conceptum ordinem rationis imperantis, ut 
supra in prolegomeno fuit declaratum. 

Dices tertio: Illud quod in Baf>tismo, Confirmatione, et 
Ordine, titulus est ad gratiam, est physica qualitas, nempe cha- 
racter. Sed ad physicam qualitatem non sufficit virtus mere in- 
tentionalis. Ergo, esto quod in Matrimonio, Poenitentia, et Ex- 
trema Unctione, instrumentalis virtus sit ordinis intentionalis, 
non tamen in iis sacramentis quibus character imprimitur. 

Respondeo: Dist. mai. Illud quod in Baptismo, Confirma- 
tone et Ordine, titulus est ad gratiam, est character, praecise 
et formaliter in quantum character physicam qualitatem audit, 
neg. mai. Est character in quantum dicit aliquid intentionale, 
videlicet certam deputationem hominis ad functiones cultus Dei 
in religione Christiana, conc. mai. Transmitto minorem, et nego 
consequentiam. Haec ut melius intelligas, attende exemplum a 
S. Thoma, in quaestione sequenti, art | in corpore propositum: 
« Quicumque, inquit, ad aliquid. certum deputatur, consuevit ad 
« illud consignari, sicut milites qui adscribebantur ad militiam 
« antiquitus, solebant quibusdam characteribus corporalibus insi- 
« gniri, eo quod deputabantur ad aliquod corporale ». Et certo 
quidem certius, potentia illa quam miles accip t cum miles effi- 
citur, non dat ei posse physice, sed solum posse legaliter pu- 
gnare. ut scilicet occidens hostem non habeatur pro homicida, 
utpote qui per auctoritatem publicam bellator sit institutus; quare, 
potentiam hanc esse ordinis intentionalis seu moralis, evidentius 
est quam ut demonstratione indigeat. Nihilominus | adiungitur 
aliquid exterius et physicum scilicet nota corporalis aut specia- 
lis quidam ac distinctivus habitus, ad hoc ut deputatio publicae 
auctoritatis cuius miles est minister et instrumentum, perspicue 
appareat; alias, cadens in manu hostium iuste puniretur ut la- 
tro, et non protegeretur legibus quas inter belligerantes ius gen- 
tum introduxit. Hoc exemplum transfer in spiritualibus, et cum 
proportione ratiocinare. Nam sicut in humanis deputatio ad mi- 
litiam trahit secum exteriora insignia per quae homo exterius 
notatur ut instrumentum publicae potestatis, ita in spiritualibus 

deputatio ad cultum Christianum et ad varia eius officia, anne- 


xam habet physicam qualitatem qua quis interius signatur ut 
instrumentum Christi ; Christi, inquarn, summi hierarchae taber- 
nacuh ver quod fixit Dominus et non homo. Nunc autem, id 
quod gratiam exigit et appellat, non est praecise physica obsi- 
gnatio in quantum huiusmodi, sed officium quod suscipitur. Cu- 
tis rei signum evidens est quod absolute loquendo, deputatio 
ad officia religionis Christianae potuisset esse absque physici cha- 
racteris impressione, et tamen eodem semper modo gratiam ap- 
pellasset, quia ea est Christiana religio quae sine gratia debito 
modo omnino nequeat exerceri; unde quisquis ad eam quocum- 
que modo mancipatur, hoc ipso titulum accipit de se exigitivum 
gratiae. Patet igitur quod virtus intentionalis est sufficiens ad 
causandum id quod in charactere formaliter consideratur ut ti- 
tulus ad gratiae infusionem, et ideo, non aliter in praesenti sen- 


tendum est de sacramentis imprimentibus characterem, ac de 


alis supra memoratis (*). 


Dices quarto 
in hoc sacramento titulus ad gratiam est praesentia corporis et 


sanguinis Christi sub speciebus panis et vini. Sedpraesentia Chri- 


sti per virtutem intentionalem causari omnino non potest. Ergo 


oportet in verbis consecrationis vim instrumentaient physicam agno- 


Scere. 
Respondeo, proprium esse huic sacramento, ut effectus ad 


(9 Caeterum si quaeras quomodo sacramentum causet physicam 
obsignationem characteris, respondeo quod proportionaliter causât illam 
sicut decretum ducis causali physicum insigne in milite quem ad certum 
gradum exercitus promovet. Et sane, decretum illud, ex hoc quod di- 
recte causât militarem gradum cui iuxta institutionem legis accedere 
debent exteriora insignia ut necessarium complementum, ad haec quo- 
que rectissime et verissime comparari dicitur ut causa, tametsi, ut con- 
stat, non sit causa physice conficiens et applicans. Et eodem pacto sa- 
cramentum, ex hoc quod causât deputationem ad certum munus reli- 
gionis, causât quoque interiorem notam qua in anima signatur qui ba- 
ptismate fit Christianus, et ordinatione sacerdos, etsi causa physice ope- 


sequenti de natura characteris melius innotescent 

gratiam praevius in quadam miraculosa materiae immutatione 
consistat, hoc est, in conversione totius substantiae panis in cor- 
pus, et totius substantiae vini in sanguinem Christi; ideoque 
applicanda sunt in praesenti ea quae alias fuerunt dicta circa mo- 
dum quo creatura aliqua potest instrumentaliter operari ad ef- 
fectionem miraculorum, praesentando naturae imperium Dei f. 
Cum autem in hac causandi ratione nihil physicum insinuetur, 
dicendum est verba consecrationis nequaquam physice elevari ; 
sed si cum debita intentione, a ministro rite ordinato, super de- 
bitam materiam proferantur, ponunt in materia ipsa infallibilem 
designationem atque ordinationem ad hoc ut virtute divina sta- 
tim immutetur, transubstantiatis pane in corpus et vino in san- 
guinem. Et haec est causalitas per modum imperii. quam in hoc 
mysterio signanter innuit Ambrosiaster, 1. 4 de Sacr. c. 4 di- 
cens: « Accipe ergo quemadmodum sermo Christi creaturam 
« omnem mutare consueverit, et mutat, cum vult, instituta na- 
« turae... Urgebatur populus ludaeorum ab Aegyptiis, interclu- 
« sus erat mari; divino imperio virga Moyses tetigit aquas, et 
« se unda divisit, non utique secundum suae naturae consuetu- 
« dinem, sed secundum gratiam caelestis imperi... Ex his igi- 
« tur omnibus non intelligis quantum operatur sermo caelestis? 
« Si operatus est in fonte terreno, si operatus est sermo caele- 
« stis in aliis rebus, non operabitur in caelestibus sacramen- 
« tis? » (3). 

Dices iterim quinto: Si vilhis sacramentorum virtus in- 
tentionalis est, causalitas etiam, ad aliquid intentionale directe et 
formaliter terminatur. Sed ens intentionale, ens rationis est; rur- 
sus ens rationis dividitur contra ens reale. Ergo a primo ad ul- 
timum, sacramenta non essent causae reales, reale quid efficaci- 


tate sua inducentes. 


fl) Cf. De Verbo incarnato, Quaest. 13, ubi de potentia animae 
Christi, et de virtute instrumental! ad operationem miraculorum. 

(2) Ampliores declarationes quoad Eucharistiam, cuius specialis 
conditio est, vide in Q. 78, Thes. 50, ubi de efficientia verborum con- 


secrationis. 

Respondeo, ens rationis non dividi contra ens reale, sed 
contrà ens naturae seu physicum, quod in decem praedicamenta 
distribuitur. Caeterum, aliud est ens rationis quod in sola con- 
sideratione intellectus consistit, sicut cum cogito relationem Dei 
ad creaturas; aliud vero ens rationis quod per veras et reales 
intellectus practici ordinationes in rebus inducitur, ut sunt iura, 
officia, obligationes, jurisdictiones, tituli, deputationes ad certa 
munera, etc. Et tale ens rationis quod moderni morale appel- 
lant, suo modo reale, imo et realissimum esse, nemo non somnians 
denegabit. 

Dices sexto: Si verum esset quod sacramenta significando 
causant, eo quod omne instrumentum debet exercere operationem 
instrumentaient exercendo operationem propriam (sicut serra scin- 
dendo facit scamnumf sequeretur quod non possent ministrari 
infantibus vel idiotis vel sensibus destitutis, quorum respectu si- 
gnificativa esse non possunt, ut constat. Porro, consequentiae fal- 
sitas ostendit falsitatem principii. 

Respondeo negando antecedens, quia etsi generale princi- 
pium de instrumento idem sit tam in physicis quam in inten- 
tonalibus, diversimode tamen applicatur pro materiae diversi- 
tate. Formalitas enim principii in hoc est, quodomne instrumentum, 
ut vere instrumentum sit, debet aliquid de suo conferre ad ef- 
fectum. Et hoc quidem in physicis est simpliciter impossible 
Si propria instrumenti operatio non attingat per prius ipsum su- 
biectum operationis instrumentais, sicut patet de serra et de 
penicillo et de scalpro, atque ita porro. At in intentionalibus 
instrumentum quod est in genere signi adhuc confert de suo, 
et aliquid praestat in ordine ad operationem instrumentalem, 
etiamsi significatione sua non percellat sensus vel intellectum 
subiecti cui applicatur. Adhuc enim est de se delativum conceptio- 
num et ordinationum rationis ad extra, ac per hoc, sufficiens 
semper fundamentum ponit, cui ulterior superveniat elevatio ad 
esse causativum investiturae earumdem. Nec alia sane ratio est 
cur verba promulgatoria legis, exempli gratia, habeant eamdem 
vim inducendi obligationem, tam in is qui legere sciunt quam 


in iis qui nesciunt. 

Dices demum septimo : S. Thomas in sacramentis physi- 
cam virtutem agnovit. Ait enim in praesenti, art. 4 in corp.: 
« Ponendo qnod sacramentum est insirumentalis causa gratiae, 
« necesse est simul ponere quod in sacramento sit quaedam vir- 
« tus instrumentons ad inducendum sacranteniaient effectum. Et 
« haec quidem vtrtus proportionatur instrumento. Unde comfa- 
« ratur ad virtutem absolutam et perfectam alicuius rei, sicut 
« comparatur instrumentum ad agens principale. Instrumentum 
« enim non operatur nisi in quantum est motum a principali 
« agente, quod per se operatur: et ideo virtus principalis agen- 
« lis habet pet manens et completum esse in natura, virtus autem 
« Insirumentalis habet esse transiens ex uno in aliud, et ineom- 
« pletum, sicut et motus esi actus imperfectus ab agente in fa- 
« tiens ». 

Respondeo, S. Thomam explicare ibi virtutem instrumen- 
talem prout a virtute perfecta et absoluta causae principalis di- 
stinguitur, et modum loquendi sumere a physicis causis, physi- 
cisque instrumentis, utpote notioribus et magis conspicuis. Cae- 
terum statim post verba allata, in responsione ad lom, assimilât 
expresse virtutem sacramentorum, virtuti quam ex institutione 
accipiunt voces humanae ad excitandos in audientibus responden- 
tes conceptus: « Sicut et in ipsa voce sensibili, inquit, est quae- 
« dam vis spiritualis ad excitandum intellectum hominis, in quan- 
« tum procedit a conceptione mentis. Et hoc modo vis spiritualis 
« est in sacramentis, in quantum ordinantur a Deo ad effectum 
« spiritualem ». Et infra, Q. 78, a. 4, de verbis consecrationis 
loquens ait: « Cum haec verba ex persona Christi proferantur, 
« ex eius mandato consequuntur virtutem instrumentaient ». Con- 
stat autem quod ex mandato Christi: hoc facite in meam com- 
memorationem, nulla vis physica potest verbis illis advenire. Item 
intellectum physicae virtutis procul removent ea quae habentur 
in art. seq.: « Sicut ex contactu carnis Christi vis regenerati va 
« pervenit non solum ad illas aquas quae Christum tetigerunt, 
« sed ad omnes ubique terrarum per omnia futura saecula, ita 
« etiam ex prolatione ipsius Christi, haec verba virtutem con- 
« secrativam sunt consecuta, a quocumque sacerdote dicantur, 

«ac si Christus ea praeaentialiter proferret ». Ubi evidens est, 
consideran virtutem aliquam quae ab institutione, tota quanta 
est, dependeat, adeoque non alius ordinis sit quam 1intenliona- 
Hs. Et alia multa in decursu tractationis ex eodem S. Doctore 
proferentur, eiusdem sensus, eiusdemque tenoris, ex quibus pro 
nata occasione nostra interpretatio convenientem accipiet confir- 


mationem ff. 


() In fine huius disputationis aequum indicium feres de principali 
raione qua nonnulli sententiam hactenus expositam evertere conantur. 
supponunt imprimis, et nobis imponunt huiusmodi processum : Impossi- 
bile tslui sacramentum causet immediate gratiam, quia gratia est habitus 
supernaturalis qui non est nisi in potentia obedientiali subiecti, et ideo per 
solam virtutem infinitam reducipotest in actum. Cum igitur nullum crea- 
tum instrumentum capax sil infinitae virtutis, etiam sub motione Dei, di- 
cendum restat quod sacramenta non pertingunt ad ipsam gratiae substan- 
tiam, sed solum ad dispositionem gratiae exigilivam. Quo deinde processu 
supposito, subsumunt dicentes: Atqui de dispositione illa evidenter redit 
eadem impossibilitatis ratio, cum etipsa ordinis supernaturalis necessario 
dicenda sit, et quod attinet ad potentiam obedientialem virtutemque infini- 
tam, eiusdem cum gratia conditionis. Tum demum concludunt: Ergo sen- 
tentia de causalitate dispositiva, velit nolit, reincidit in difficultatem pro qua 
evitanda fuit adinventa, ita scilicet ut secum ipsa non stet, et frustra de- 
flectat a via in' scholis modernis iam dudum trita et firmata. Et illi qui- 
dem sic ratiocinantur. Sed totius ratiocinationis vitium facile tibi con- 
stabit, duabus observationibus factis. 

Prima est, quod processus noster non ille revera fuit, quem addu- 
cit adversarius. Imo vero, expresse ab initio notatum est, quod cum prae- 
sto essent duae viae possibiles, a priori una, a posteriori altera, propositum 
intentionis erat praescindere a prima, argumenta exclusive trahendo a 
conditionibus sacramentorum quas positive nobis revelat in praesenti 
oeconomia Dei institutio. Cui proposito fideliter 1nhaesimus, ut videre 
est supra, Thes. 7, $ 2. Quapropter, etiamsi processus ab adversario 
suppositus, nec legitimus nec sibi ipsi constans inveniretur, adhuc nihil 
destrueretur de fundamentis et rationibus allatis, quia semper intacta 
remanerent fundamenta proprie theologica quibus demonstratum est, 
sacramenta nostra non causare gratiam efficienter perfective, sed solum 
efficienter dispositive. 

Altera observatio est, quod praedictus processus, etsi de facto prae- 
termissus, videtur tamen optimus, et recte concludens, et indicatus a 
S. Thoma, de Pot. Q. 3, a. 4 ad Sum. Ad id autem quod adversarius 


THESIS VIII. 


(Ar Eo 59: 


Virtus salutifera in sacramentis derivatur a divinitate 
per Christi humanitatem, sic tamen ut ex eius sacratissima 
passione specialiter habeat efficaciam. 


Argumentum quo S. Thomas utitur in praesenti, supponit 
fuisse alibi demonstratum quod humanitas Christi pro nobis 
crucifixi est instrumentum coniuncium divinitati in unitate sup- 
positi, ad omnem instaurationem gratiae in genere humano lapso. 
Quo ex principio sic ratiocinari licet: Agens principale per con- 
junctum instrumentum movet instrumenta separata, sicut per 
suam manum movet calamum scriptor, et pictor penicillum. Sed 
in ordine gratiae divinitas est agens principale, humanitas Chri- 
sti instrumentum coniunctum, denique sacramenta sunt instru- 
menta separata. Ergo necesse est ut virtus gratiae causativa de- 
rivet in sacramentis a divinitate, mediante humanitate Christi 
qui illa instituit per suos ministros dispensanda. 


ait, redire de dispositione ipsa eamdem impossibilitatis rationem, respon- 
deo cum distinctione: Si dispositio ista esset aliquid physicum, conc. 
$1 aliquid intentionale, neg. Et ratio disparitatis est quia, cum forma in- 
tentionalis nihil aliud sit quam passiva ordinatio qua quis in certa fun- 
ctione, vel iure, vel obligatione constituitur, vim requirit mere applica- 
tivam ; applicativam autem dico ordinationis quae ab ordinante descen- 
dit. et subiectum investit. Porro eiusmodi forma, etiamsi sit de super- 
naturalibus, utpote habitudinem dicens ad gratiam et finem vitae aeter- 
nae, et pro tanto transcendens omnem subiecti exigentiam, adhuc tamen 
per signa creata causari potest. Neque in hoc oportet ad subtilitates 
recurrere, cum per se statim appareat, tam late patere aptitudinem 
quam habent signa ad imponendas applicandasque ordinationes rationis, 
quam late patet aptitudo ad significandum eas. Et ideo, tam ad naturalia 


quam ad supernaturalia in hoc genere, instrumentalis eorum virtus po- 
test sese extendere. 


Mé&ra-';". 

Insuper, cum iuxta divinam ordinationem Gl), Christi huma- 
nitas non sit principium efficiens gratiae in. nobis nisi dependenter 
à causalitate meritoria quae fuit per mortem crucis, sequitur 
sacratissimam hanc passionem esse assignandam ut specialem 
rationem efficaciae sacramentorum. Ideo legitur, Rom. VI-3: « An 
« ignoratis quia quicumque baptizati sumus in Christo lesu, in 
« morte ipsius baptizati sumus? » Ideo etiam, Eph. V, 25-27, 
asserit Apostolus Christum dilexisse Ecclesiam, et seipsum tra- 
didisse pro ea, ut eam mundaret lavacro aquae in verbo vitae, 
id est, ut baptismo suo acquireret vim mundativam et sanctifi- 
cativam animarum. Ideo denique dicuntur sacramenta nostra ef- 
fluxisse e latere Christi pendentis in cruce, fuisseque figurata in 
manante aqua et sanguine ex sacratissimi vulneris apertura, eo 
quod per susceptionem sacramentorum virtus passionis nobis 
copulatur. < Vigilanti verbo, inquit Augustinus (2), evangelista 
« usus est, ut non diceret, latus eius percussit, aut vulneravit, 
« aut quid aliud, sed aperuit, ut illic quodammodo vitae ostium 
« panderetur, unde sacramenta Ecclesiae manaverunt, sine qui- 
« bus ad vitam quae vera vita est, non intratur... Propter hoc 
« prima mulier facta est de latere viri dormientis... Hic secundus 
« Adam, inclinato capite, in. cruce dormivit, ut inde formaretur 
«ei coniux, quae de latere dormientis effluxitt O mors unde 
« mortui reviviscunt! Quid isto sanguine mundius, quid vulnere 
« isto salubrius? ». 

Vides ergo quanta sit sacramentorum Novae Legis sanctitas 
ac veneranda efficacia; vides quomodo non sint sterilia quaedam 
signa, sed effectrices causae, foetae sanctitate quam promittunt. 
sed haec adhuc magis nunc eminebunt, comparatione eorum 
quae fuerunt in Veteri Testamento, de quibus sit sequens pro- 


positio. 


(1) « Ingrediens mundum dicit: Hostiam et oblationem noluisti... 
« In capite libri scriptum est de me, ut faciam, Deus, voluntatem 
« tuam, etc. ». Id est, in capite omnium decretorum quibus causae 
sanctificationis hominum ordinantur, est decretum de morte satisfactoria 
crucis, a qua alia media dependent. 

(2) Tract. 120 in Ioan., n. 2. 


De Ecclesiae Sacramentis. Tom. I. 10 

THESIS IX. 


(Ar t. 6). 


Sacramenta antiqua non causabant gratiam, attamen in 
quibusdam saltem ex eis conferebatur iustificatio quasi ex 
opere operato; idque non in vi sacramentorum significan- 
tum, sed fidei significatae, hoc est, intuitu meritorum Sal- 
vatoris prout erant in ipsis sacramentis tamquam certis 
fidei in Christum protestationibus, quodammodo iam prae- 


sentata. 


Sacramentorum veterum nomine illa intelliguntur quae fue- 
runt ante Christum ; ex quibus quaedam sunt quae legem mosai- 
cam praecesserunt, scilicet circumcisio Abrahae data-pro masculis 
ex elus semine oriundis, itemque sacramentum in lege naturae 
correspondens, quod ab initio mundi traditum, de iure mansit 
usque ad legem novam pro omnibus illis qui circumcisioni su- 
biecti non erant; alia vero sunt quae a Moyse fuerunt primum 


introducta f1). 


Il) « Sacramenta proprie dicuntur illa quae adhibebantur Dei cul- 
toribus ad quamdam consecrationem... Cultus autem Dei generali 
quidem modo pertinebat ad totum populum, sed speciali modo per- 
tinebat ad sacerdotes et Levitas, qui erant ministri cultus divini. Et 
ideo in istis sacramentis V.T.. quaedam pertinebant communiter ad 
totum populum, quaedam autem specialiter ad ministros. Et circa 
utrosque tria erant necessaria. Quorum primum est institutio in statu 
colendi Deum, et haec quidem institutio communiter quantum ad 
omnes fiebat per circumcisionem, sine qua nullus admittebatur ad 
aliquid legalium ; quantum vero ad sacerdotes, per sacerdotum, conse- 
crationem. Secundo requirebatur usus eorum quae pertinent ad divi- 
num cultum, et sic, quantum ad populum erat esuspaschaiis convivii..., 
et quantum ad sacerdotes oblatio victimarum, et esus panum proposi- 
tionis, et aliorum quae erant sacerdotum usibus deputata. Tertio 
requirebatur remotio eorum per quae aliqui impediebantur a cultu 
divino, scilicet immunditiarum ; etsic quantum ad populum erant in- 

Cum autem dicuntur sacramenta vetera non causasse gra- 
tam, assertio est intelligenda absque ulla restrictione. Et facile 
probatur ex Apostolo, qui ubique extenuat vim antiquorum sa- 
cramentorum, vocans ea infirma et egena elementa, Gal. IV-9, 
quae numquam valuerunt emundare conscientiam et perfectum 
facere servientem, Heb. X, 10-12, etc. Unde etiam, Rom. III-28 
et seq., docet Apostolus justificationem non fuisse unquam ex 
v legis antiquae datam, id est, ex vi observantiarum seu sacra- 
mentorum quae per legem illam imponebantur, et quorum ianua 
fut circumcisio. Quapropter in decreto pro Armenis ý dicitur: 
« Illa (sacramenta vetera) non causabant gratiam, sed eam solum 
« per passionem Christi dandam esse figurabant ». Quod pul- 
chre expressit Pallavicini, cum Christiana sacramenta extollens 
supra ea quae prius erant, ait: « Altera gratiam praesignifi- 
cabant per futura sacramenta legis novae conferendam, altera 


( 


~ 


« vero significant tamquam conferendam a seipsis, eo fere modo 
« quo pluviam significant, tum ranae in paludibus coaxantes, 
« tum nubes in aere constrictae ; illae significant pluviam a ven- 
« turis nubibus effundendam, hae vero pluviam qua ipsae gra- 
« vidae sunt, et quam ipsae profundent » (2). 

Ratio demum theologica sumenda est ex dictis in proposi- 
tione praecedenti. Nam in veteri lege nondum aderat instrumen- 
tum coniunctum, mediante quo in praesenti ordine providentiae 
moveri debent omnia instrumenta separata, gratiae effectiva. 


lain difficilioris probationis est altera assertio, qua adstruitur 
in quibusdam saltem e veteribus sacramentis, (circumcisionem 


« stitutae quaedam purificationes... et etiam expiationes a peccatis] quan- 
« tum vero ad sacerdotes et Levitas, erat instituta ablutio manuum et 
t pedum, et r<\s\o pilorum. Et haec omnia habebant rationabiles causas, 
< et litterales secundum quod ordinabantur ad cultum Dei pro tempore 
« illo, et figurales secundum quod ordinabantur ad figurandum Chri- 
« stum, ut patebit per singula discurrenti ». S. Thom. 1-2, q. 102, a. 5. 


(D) Enchirid., n. 590. 
(2) Hist Cone. Trid., 1. 9, c. 

dico, et correspondais sacramentum legis naturae), fuisse nihi- 
lominus collatam gratiam quasi ex opere operato, hoc est, ad 
solam positionem ritus exterioris, obice non existente Ç). 

Et principale quidem argumentum est communis fere Eccle- 
siae sensus, post Augustinum 1.2 de nupt. et conc., c. 11: « Et 
« hoc (peccatum originale) in illo (infante octo dierum) signifi- 
« cabatur expiari circumcisione octavi diei, hoc est, sacramento 
« Mediatoris in carne venturi, quia per eamdem fidem venturi 
« in carne Christi, et morituri pro nobis, et tertio die qui post 
« septimum sabbati fuerat futurus octavus resurrecturi, etiam 
« iusti salvabantur antiqui... Ex quo enim instituta est circum- 
« cisio in populo Dei. quod erat tunc signaculum iustitiae fidei, 
« ita ad significationem purgationis valebat et in parvulis ori- 
« ginalis veterisque peccati, sicut. et baptismus ex illo valere 
« coepit ad innovationem hominis, ex quo est institutus ». Unde 
S. Thomas infra, Q. 70, a. 4: Ab omnibus communiter po- 
nitur quod in circumcisione peccatum originale remittebatur. 
Cum autem peccatum originale nonnisi per gratiae infusionem 
possit remitti, cum insuper parvuli sint incapaces justificationis 
ex opere operantis, manifestum est contineri in hac communi 
Doctorum sententia quidquid intendimus in praesent. 

Caeterum si quaeras quibus fundamentis sententia ista ul- 
timo nitatur, dico: Innititur primo super revelationem voluntatis 
Dei salvificae erga omnes, nam in vi huius voluntatis debuit ab 
initio institui pro parvulis medium salutis, et hoc medium non 
potuit esse aliud quam ritus quidam populo Dei aggregativus, 
in cuius susceptione gratia justificationis infundebatur. Huius- 
modi autem ritus fuit sacramentum quod vocant legis naturae, 
cui postea pro masculis de genere Abrahae successit, ut dictum 
est, circumcisio. — Innititur secundo quoad circumcisionem, 
super sensum traditionalem verborum Scripturae, Gen. XVII-14: 


(1) Ideo particula diminuens quasi non afficit id quod ex parte 
hominum ad consequendam ;justificationem requirebatur, sed tantum 
modum efficaciae sacramenti, in quo non veri instrumenti, sed merae 
conditionis ratio est agnoscenda. 

« Masculus cuius praeputii caro circumcisa non fuerit, delebitur 
« anima illa de populo suo »? ; delebitur, inquam, quasi non per- 
linens ad spiritualem. Abrahae progeniem de qua superius di- 
ctum fuerat: « Et statuam pactum meum inter me et te, et inter 
« semen tuum post te in generationibus suis foedere sempiterno, 
« ut sim Deus tuus et seminis tui post te ». Sed si incircumcisus 
infans a spirituali progenie Abrahae manebat exclusus, ergo cir- 
cumcisus ad eamdem per consortium gratiae assumebatur. Hinc 
Innocentius III, cap. Maiores de baptismo, ait: « Caute notan- 
«dum est, quanto plus baptismus hodie conferat christianis, 
« quam quondam ludaeis circumcisio contulisset. Dictum est in 
«fine praedictae auctoritatis inductae de veteri lege, peribit de 
«(.populo suo; in evangelica vero veritate subiunctum est, nisi 
« quis renatus fuerit ex aqua et Spiritu Sancto, non intrabit in 
«regnum Dei. Quoniam etsi originalis culpa remittebatur per 
« circumcisionis mysterium, et damnationis periculum vitabatur, 
« non tamen perveniebatur ad regnum caelorum quod usque ad 
« mortem Christi fuit omnibus obseratum. Séd per sacramentum 
« baptismi, Christi sanguine rubricati, culpa remittitur, vitatur 
« periculum, et ad regnum caelorum etiam pervenitur, cuius 
«ianuam Christ sanguis fidelibus suis misericorditer reseravit ». 

Quomodo tamen adhuc verum sit, circumcisionem non cau- 
sasse gratiam, restat explicandum. Explicatio autem pendet ab 
is quae in thesi addita sunt: non in vi sacramenti significantis 
sed fidei significatae, sive, ut Q. 70, art. 4, S. Thomas dicit: 
« Ex fide significata, non ex circumcisione significante ». 


Primum omnium supponendum est, omnem influxum gratiae 
in statu naturae lapsae esse per Mediatorem Dei et hominum 
hominem Christum lesum, iuxta illud Eph. 1-21: « Ipsum dedit 
« caput super omnem Ecclesiam, quae est corpus ipsius et ple: 
« nitudo eius ». Et quia sacramenta sunt quaedam media qui- 
bus provenit ad nos capitis influxus, necesse est ponere alium 
atque alium modum derivationis gratiae in sacramentis, prout 

oportuit Christum alio atqne alio modo influere in eos qui ante, 
et in eos qui post ipsum fuerunt. 

Cum enim nos comparemur ad Christum ut ad caput iam 
exsistens, ipse in nos plenissime exercet capitis munus, efficien- 
ter influendo, et vim causativam communicando sacramentalibus 
instrumentis ab ipsomet institutis; quo fit ut in nova lege 1u- 
stificatio habeatur vi ipsorum sacramentorum significantium. At 
vero in antiquos viatores non potuit influere Christus per mo- 
dum causae efficientis, quia causa efficiens nequit esse ordine 
durationis et temporis suo effectu posterior. Debuit ergo influere 
secundum quod fuit finis Legis ad iustitiani omni credenti, ut 
dicitur Rom. X-4. Est enim proprium finis ut quodammodo 
praesubsistat in anima, quando est apprehensus et desideratus 
ab ipsa, et ideo vetera sacramenta in quantum erant signa pro- 
testativa fidei et spei in Redemptorem desideratum, quamdam 
habebant continuationem cum futuris eius meritis, quorum  in- 
tuitu conferebatur a Deo sanctificationis donum, ipso interim 
signo sacramentali per modum nudae conditionis se habente. Et 


similiter contingit ut ad exhibitionem schedulae detur. summa 
argenti, non in vi schedulae significantis, sed in vi valoris si- 
enificati. Caeterum cum gratia dicitur fuisse collata in. circum- 
cisione ex fide significata, non intelligitur, ut patet, fides mini- 
strantis vel suscipientis sacramentum, sed fides quam ex ipsa 
institutione sua promebat circumcisionis signaculum, id est fides 
obiectiva de venturo Redemptore. 

Hinc vides differentiam inter nova et vetera sacramenta 
totam provenire ex diversa habitudine ad Christum, per quem, 
ut dicitur Ioan. I, gratia et veritas facta est, et sub quo pro- 
posuit Deus omnia recapitulare : àvakedoaAo0ao0a1 TA TAVTA 
êv TO XpiotOo (D. 


(*) Eph, 1-10. 

sacramentalis characteris nomine venit spirituale quoddam 
signaculum, indelebiliter animae impressum, quo homo consi- 
enatur ut deputatus ad certa quaedam officia cultus divini, se- 
cundum ritum christianae religionis. Dicitur character, quia hoc 
nomen erat in usu ad designandam corporalem notam, inustam 
iis qui antiquitus adscribebantur militiae; per hanc enim signa- 
bantur ut instrumenta publicae auctoritatis, a qua sola esse po- 
test militandi ordo, et potestas, et officium (1). Et recte quidem, 
ait Caietanus, ab hac corporali nota transumptum est nomen 
designativus spiritalis signaculi de quo nunc loquimur, propter 
inventam proportionalem similitudinem inter homines mancipatos 
ad militiam terrestrem, et eos qui deputantur ad spiritualem 
cultum in religione Christi ; quippe haec religio, militia illius est 
qu dicitur dominus fortis et potens, dominus potens in praelio, 
ad debellandas aereas potestates vincendumque mundum. Unde 
Augustinus, 1. 2 c. epist. Parmeniani, n. 29, ostendens ratio- 
nem propter quam baptismus nunquam repeti debet: « Aut si 
«forte, ait, illum militiae characterem in corpore suo non mi- 
«litans (desertor) pavidus exhorruerit, et ad clementiam impe- 
«ratoris confugerit, ac prece fusa et impetrata iam venia, mi- 
«litare iam coeperit: numquid, homine liberato atque correcto,(*) 


(* In modernis societatibus, characteri militiae successit habitus 
militaris, sine quo nemo ius et potestatem habet militandi; unde si 
quis in bello deprehendatur pugnans absque habitu regularis exercitus, 
ex iure gentium capitis plectitur; non enim habet legitimam deputatio- 
nem ad belligerandum. — Inveniebantur etiam olim, quodam corporali 
charactere signari ii qui erant damnati ad triremes, ut possent agnosci 
quocumque fugissent. Verum comparatione characteris triremium Pa- 
tres non utuntur; nam per sacramentales characteres, non ad duram 
servitutem Christiani mancipantur, sed imo ad servitium illius, cui ser- 


vire, regnare est. 

« character ille repetitur, ac non potius agnitus approbatur? An 
« forte minus haerent sacramenta Christiana, quam corporalis 
« haec nota..? An ducenda de militia similitudo non fuit, cum 

et Apostolus de agonisticis certaminibus clamet et aperte 
« dicat: Nierno militans Deo implicat se negotiis saecularibus, 
« ut ei placeat cui se probavit? ». 

Verum etsi a charactere militiae. principalis comparatio du- 
cebatur, ab alius etiam corporalibus signaculis Patres sumebant 
similitudines. Utuntur enim passim comparatione notae qua obsi- 
enatur moneta tamquam auctoritate principis ad usum commu- 
tationum deputata, aut etiam characteris quo in dorso notantur 
oves velut ad gregem unius domini de iure pertinentes. Ad rem 
iterum Augustinus, ubi contra partem Donati probat characte- 
rem sacramentalem semper manere verum, etsi forte fuerit im- 
pressus a non habente legitimam missionem, id est, extra ve- 
ram Ecclesiam ad quam solam pertinet in sacramentis dispen- 
sationis auctoritas: « Neque enim, inquit f propterea mutan- 
« dus vel improbandus est regius character in homine, si er- 


À 


roris sui veniam et militandi ordinem a rege impetraverit, 
« quia eumdem characterem quo sibi satellites congregaret, de- 
« sertor infixit; aut propterea signa mutanda sunt ovibus, cum 
« dominico gregi sociantur, quia eis dominicum signum fugiti- 
« vus servus impressit». Et alibi (2): «Si enim aliqui furtim 
« et extra ordinem in monetis publicis aurum vel argentum vel 
« aes percutiendo signaverint, cum fuerit deprehensum, nonne 
« Illis punitis aut indulgentia liberatis, cognitum regale signum 
« thesauris regalibus congeretur? » Et Basilius, catechumenos 
exhortans ut cito baptismum recipiant (2): « In acie duces 
« tesseram tribuunt sub se militantibus, ut et amici facile se 
« invicem inclament, et si in conflictu fuerint cum hostibus com- 
« mixti, queant citra confusionem seiungi. Agnoscet te nemo, 
« nosterne sis, an hostium, nisi mysticis signis necessitudinem 


(1) August., contra Cresconium Grammaticum, 1. 1, c. 30. 
(2) Id., contra epistolam Parmeniani, 1. 2, n. 29. 
P) Basilius, Homil. 13, exhortatoria ad sanctum baptisma, n. 4. 

affinitatemque ostenderis... Quomodo vindicabit te angelus? 
« Quomodo eripiet ex hostibus, nisi agnoverit signaculum? Quo- 
« modo dicturus es tu, Dei sum, si notas ac insignia non exhi- 
« beas? An 1gnoras, exterminatorem domos signatas praeteriisse, 
«in his vero quae signatae non erant, primogenita occidisse? 
« Thesaurus non obsignatus diripi a furibus facile potest; ovi 
«signo carenti tuto struuntur insidiae n». 

Nunc igitur, characterum sacramentalium demonstranda est 
in primis exsistentia; tum praeterea, penitius investiganda eo- 
rum quidditas ac natura; denique inquirendum remanebit an 
per omnia N. L. sacramenta, et quatenus negative, a quibus- 


nam imprimatur. 


THESIS X. 


(Art. 1). 


sunt in nova Lege sacramenta characterem imprimentia. 


Propositio est de fide definita in. Tridentino, Sess. 7, can 9 
de sacramentis: «S1 quis dixerit, in tribus sacramentis... non 
« imprimi characterem in anima, hoc est, signum quoddam spi- 
« rituale et indelebile, unde ea iterari non possunt, anathema 


« Sit ». 

Principale autem argumentum quo veritas characterum 
sacramentalium a Tridentino definita demonstratur, est divina 
Traditio, cuius testis omni exceptione maior fuit Augustinus in 
longo illo certamine quod nomine totius Ecclesiae contra Do- 
natistas sustinuit f... Ideo ipse unus loco aliorum omnium esse 


(*) Schisma Donatistarum occasionem habuit ex iis quae acta sunt 
sub finem persecutionis Diocletiani. Diocletianus enim edictum vulga- 
verat, quo ecclesiae ad solum usque dirui, sacri vero codices flammis ab- 
sumi iubebantur. Hinc quidam in Africa timore perterriti, sacros codi- 
ces tradiderunt persecutoribus, et ob id Traditores sunt appellati. Huius 
criminis accusatus est Felix episcopus, qui fuit consecrator Caeciliani 
episcopi Carthaginensis. Inde ambitiosi quidam sumpserunt occasionem 
insimulandi legitiinitatem Caeciliani, et alium episcopum loco eius or- 

posset, quoniam etsi per se loquendo, singulorum Patruin au- 
ctoritas non sit irrefragabilis, contingit tamen ut unius etiam 
testimonium suppeditet inconcussum divinae revelationis argu- 
mentum, quando ex adiunctis causae, communis et antiqua fides 
referri et defendi intelligitur. 

Atqui Augustinus, tota probante et consentiente Ecclesia, 
haec tria vehit ad fidem ab apostolis traditam pertinentia ad- 
versus praedictos haereticos constantissime atque acerrime de- 
fendit: Primo, sacramentorum validitatem non pendere a boni- 
tate vel fide ministri, adeoque ipsa vere dispensari etiam ab 
haereticis schismaticisve, quamvis illicite. Secundo, quaedam sa- 
cramenta esse quae sine sacrilegio repeti nunquam possunt, ne: 
quidem in eis qui ea in haeresi vel schismate acceperunt, et postea 
ad verae Ecclesiae unitatem convertuntur. Tertio, huius inite- 
rabilitatis rationem hinc desumendam esse, quod sacramenta 1sta 
habent pro effectu omnino infrustrabili indelebilem quemdam cha: 


dinavenint. Quae res ad Melchiadem Papam delata est, qui in Concilio 
Romano Caeciliani auctoritatem confirmavit, et excommunicavit pertur- 
batores. Schismatici autem non acquieverunt, sed contra, inceperunt 
magis invalescere, et totam Africam sua seditione repleverunt, consti- 
tuentes episcopos suae communionis per singulas civitates, imo teste 
Augustino, epist. 53, n. 2, mittentes unum e suis Romam usque, ut 
apostolicam Petri sedem tenere viderentur. — Ex schismate autem in 
falsa dogmata et haereses varias prolapsi sunt. Nam quia praetextus 
schimatis erat, quod Caecilianus habendus esset ut ementitus episco- 
pus, eo quod a Traditore receperat ordinationem, hoc deinde collige- 
bant: « In sola Donati parte mansisse Ecclesiam catholicam, et illam 
« periisse in alis orbis partibus propter crimina Caeciliani, cum quo 
< aliae ecclesiae communicabant. Ad haec, sacramentorum efficaciam 
«a ministrorum virtute pendere asserebant, adeoque baptismum extra 
< communionem Donati esse nullum. Quapropter catholicos qui ad eo- 
«rum partes deflectebant, iterato baptizabant j. In quo etiam se mu- 
niebant auctoritate S. Cypriani, qui olim in sua ecclesia probaverat 
usum rebaptizandi venientes ex haeresi. — Promotus est autem Augu- 
stinus ad cathedram Hipponensem, 70 fere annis post prima initia schi- 
smatis, quod tandem eius potissimum opera compressum est. — De his 
vide Psalmum abecedarium contra partem Donati, in tomo 6 operum 
Augustini. 

raderem, qui tam in bonis quam in malis esse potest, et a quo- 
cumque quomodolibet infixus nunquam corrigitur, eo quod si 
contingat rebellem haereticum ad clementiam Christi confugere, 
incipit character ille valere ad salutem, cum antea valeret ad 
poenam. 

Insignis locus est in 1. 6 de bapt., c. 1: « Cum et hi, inquit, 
«qui in ipsa unitate perversi sunt et perdite vivunt, appareant 
4 remissionem peccatorum nec dare posse nec habere..., habere 
«tamen, et dare, et accipere baptismi sacramentum, satis eluxit 
« pastoribus Ecclesiae catholicae toto orbe diffusae, per quos po- 
« stea plenari concilii auctoritate originalis consuetudo firmata est: 
« etiam ovem quae foris errabat, et dominicum characterem afal- 
« lacibus depraedatoribus suis foris acceperat^ venientem ad chri- 
«stianae unitatis salutem ab errore corrigi, a captivitate liberari, 
«a vulnere sanari, characterem tamen in ea dominicum agnosci 
«potius quam improbari ». — Insignis etiam responsio ad famo- 
sum dilemma Petiliani: Vel baptismus noster bonus est, vel non. 
Si bonus est, ergo tenemus veram Ecclesiam. Si non est bonus, 
ergo eos qui ex nobis transeunt ad vos, rebaptizare oporteret, 
nec esset cur timeretis destruere quod dedimus. « Petilianus 
« dixit: Venite ergo ad Ecclesiam, populi, et aufugite traditores, 
« Si cum iisdem perire non vultis. Nam ut facile cognoscatis quod 
«cum ipsi sint rei, de fide nostra optime indicent, ego illorum 
« infectos baptizo, illi meos, quod absit, recipiunt baptizatos; quae 
« omnino non facerent, si in baptismo nostro culpas aliquas agno- 
vissent. Videte ergo, quod damus quam sit sanctum, quod de- 
struere metuit sacrilegus inimicus. Augustinus respondit. -- 
«Non vestrum est quod destruere metuimus, sed Christi, quod 
«et in sacrilegis per se sanctum est. Nam venientes a vobis re- 


A~ 

A 


« cipere non possumus nisi quod vestrum est destruamus. Destrui- 
« mus enim perfidiam desertoris, non destruimus characterem im- 
«peraloris. Proinde tu ipse considera, et destrue quod dixisti: 
« Ego, inquis, illorum infectos baptizo, illi meos, quod absit, re- 
« cipiunl baptizatos. Tu enim non infectos baptizas, sed ut tui 
« erroris fraude inficias, rebaptizas. Nos autem, non tuos recipimus 
« baptizatos, sed destruimus errorem tuum unde sunt tui, et susci- 


2 Xi 


« pimus Christi baptismum unde sunt baptizati » f... — Insignis 
demum inter alia multa, exhortatio ad errantes, quae habetur 
Tract. 6 in Ioan. n. 15: « Puta te esse militarem. Si characterem 
« imperatoris tui intus (in exercitu) habeas, securus militas; si 
* extra habeas, non solum tibi ad militiam non prodest character 
« ille, sed etiam pro desertore punieris. Veni ergo, veni et noli 
« dicere: iam habeo, iam sufficit mihi. Veni (ad catholicam Ec- 
« clesiam), columba te vocat, gemendo te vocat... Sed sollicitus es 
« forte, et dicis: Foris baptizatus (extra catholicam), timeo ne 
« inde sim reus, quia foris accepi. lam coepisti cognoscere quid 
« gemendum sit; verum dicis, quia reus es, non quia accepisti, sed 
« quia loris accepisti... Tene ergo quod accepisti, emenda quod 
« foris accepisti... Quod accepisti, approbo; quia foris accepisti, 
« improbo. Tene ergo quod accepisti; non mutatur, sed agno- 
« scitur; character est Regis mei, non ero sacrilegiis ; corrigo de- 
seriorem, non immuto characterem ». Et haec quidem de cha- 
ractere Baptismi. — De charactere autem Confirmationis luculen- 
tum exstat testimonium in 1. 2 contra litteras. Petiliani, c. 104. 
Item de charactere Ordinis, |. 2 contra epistolam Parmeniani, 
c. 13, n. 28. Quae omnia suis locis proferentur. 

Augustino consentiunt alii aetate aequales aut anteriores: 
Chrysostomus, Cyrillus Hierosolymitanus, Basilius, Epiphanius, 
Gregorius Nazianzenus, et Ambrosius; qui omnes, praeter sancti- 
ficantem gratiam, alium spiritualem effectum baptismi agnoscunt, 
eumque pari modo comparant cum charactere militum, cum ob- 
signatione annuli in cera, cum circumcisionis nota, etc. Quorum 
testimonia videre est apud Bellarminum, de Sacram. 1. 2, c. 21. 

Atque hinc tandem manuducimur ad intelligentiam obscu- 
rorum locutionum priorum Patrum, et ipsius etiam Scripturae, 
quae diversis in locis (2 Cor. 1-21, Eph. 1-13, et IV-20), me- 
minit spiritualis cuiusdam obsignationis, ab unctione gratiae di- 
stinctae. « Nam cum Apostolus ait: Unxit nos Deus, qui et 


« signavit nos, et dedit pignus Spiritus in cordibus nostris, voce 


EN 


() August. 1. 2. c. litteras Petiliani, cap. ultimo. 

«illa, signavit, non obscure characterem descripsit, cuius pro- 
« prium est aliquid signate et notare» (/). 

Ratio demum convenientiae est apud S. Thomam in prae- 
senti; nam sacramenta nostra sunt sanctificativa, non solum san- 
ctificatione gratiae, sed etiam sanctificatione deputationis ad certas 
functiones sacras secundum ritum christianae religionis. Ergo in 
nova lege sacramenta sunt, per quae non solum infunditur gra- 
tia; verum etiam character imprimitur. Consequentia probatur 
quia etsi deputatio praedicta, absolute loquendo, fieri potuisset 
absque physica aliqua obsignatione, per solam ordinationem ra- 
tionis applicatam et veluti affixam subiecto, sicut fit in civilibus 
et fiebat in veteri lege, hoc tamen non conveniebat perfectioni 
legis evangelicae et sacramentorum eius, quorum est, non exte- 
nus tantum, sed etiam interius notare eos quos irrevocabiliter 
consecrant ad aliquod munus vel officium religionis. Et ideo, 
sicut qui antiquitus deputabantur ad militiam, solebant quadam 
nota corporali consignari, ita necesse est eos qui per Christiana 
sacramenta divino cultui mancipantur, spirituali charactere si- 
gnari, ad cuius intrinsecam quidditatem intimius investigandam 


nunc veniendum est. 


THESIS XI. 


(Art. 2). 


Character sacramentalis secundum suam intrinsecam 
naturam consideratus, est quaedam potentia ministerialis, 
qua homo sub Christo summo sacerdote, “ potest in actio- 
nes hierarchicas Consideratus autem in sua habitudine 
ad sacramentum exterius a quo imprimitur, rationem habet 
signi, sive notae distinctivae ótdinum officiorum in Ec- 


clesia Christi. 


Habemus ex supradictis, quod charactere sacramentali insi- 
enitur homo ut ad cultum Dei deputatus secundum ritum chri- 


1l) Catech. Cone. Trident., de sacr. in gen 

stianae religionis. Est autem observandum, cultores Dei in Chri- 
stiana religione hierarchiam quamdam constituere sub Summo 
Principe Christo, sumendo nunc hierarchiam prout dicit multi- 
tudinem uno modo ordinatam sub principis gubernatione f 

Porro, « non esset multitudo ordinata, sed confusa, si in multitu- 
« dine diversi ordines non essent. Ipsa ergo ratio hierarchiae re- 
« quirit ordinum diversitatem. Quae quidem diversitas ordinum 
« secundum diversa officia et actus consideratur, sicut patet quod 
« in una civitate sunt diversi ordines secundum diversos actus; 
« nam alius est ordo indicantium, et alius pugnantium, et alius 
« laborantium in agris, et sic de alis » (2). Et hinc sumitur 
notio actionum hierarchicarüm de quibus in praesenti. Nihil 
enim aliud sunt quam functiones cultus exterioris ex officio per- 
tünentes ad diversos ordines in quos distribuitur multitudo populi 
christiani, prout est directa ad sacrum finem sub sacro Christi 
principatu. Isti autem ordines ad tres reducuntur. Unus eorum 
est, quibus competit ex officio tradere divina, iuxta illud | Cor. IV: 
« Sic nos existimet homo ut ministros Christi, et dispensatores 
* mysteriorum Dei ». Alter eorum, quorum est sacra recipere, 
qui nempe per baptismi 1anuam Ecclesiam ingressi, divinorum 
sunt receptores. Tertius demum intermedius, ad quos ex officio 
et speciali deputatione pertinet per fidei confessionem divina 


(1 « Hierarchia est sacer principatus. In nomine autem principatus 
< duo intelliguntur, scilicet ipse princeps, et multitudo ordinata sub prin- 
« cipe. Quia igitur unus est Deus princeps, non solum omnium angelorum, 
« sed etiam totius rationalis creaturae, ideo... totius rationalis creaturae 
« quae sacrorum particeps esse potest, una est hierarchia... Sed si con- 
« sideretur principatus ex parte multitudinis ordinatae sub principe, sic 
« unus principatus dicitur, secundum quod multitudo uno et eodem 
« modo potest gubernatignem principis recipere. Quae vero non possunt 
' secundnm eumdem modum gubernari a principe, ad diversos princi- 
< patus pertinent, sicut sub uno rege sunt diversae civitates, quae di 
« versis reguntur legibus et ministris ». Ita S. Thomas, 1, q. 108, a. | in 
corp. Lnde, art. seq. concludit: « Una hierarchia est una multitudo ordi- 
« nata uno modo sub principis gubernatione 1. 


FS. Thom., ibid., a. 2. 


S&àj 


4< < 

defendere contra exterius impugnantes f Et de explicatione 
terminorum hactenus. Sequitur statim consideratio characteris, 
tam secundum se, quam secundum comparationem ad sacra- 


mentum sensibile a quo imprimitur. 


Vestigiis antiquorum Patrum, praesertim vero Augustini qui 
in hoc puncto doctrinam fidei plenius atque abundantius expressit, 
fideliter 1nhaerendo, oportet ponere characterem sacramentalem 
esse proportionaliter in christiano, sicut militaris character in mi- 
lite. Atqui character militaris est quaedam potentia ministerialis, 
qua quis sub civili principe potest in actus militiae proprios. Ergo 
eodem modo character sacramentorum, potentia ministerialis est 
qua quis sub Christo Summo Sacerdote potest in actiones sacras 
ad Dei cultum pertinentes. 

Maior argumenti constat ex testimoniis superius allatis; nam 
etsi Patres, ut dictum est, aliis etiam utantur comparationibus et 
similitudinibus, tamen alia omnia exempla sunt deficientia et im- 
perfecta; comparationem vero militiae esse adaequatam et per- 
fecte analogam, ipsa rerum natura clamat. Distinctio enim gra- 
duum in exercitu respondet plenissime distinctioni characterum in 
Ecclesia; item in Ecclesia unicuique characteri proprium officium 
attribuitur, sicut in exercitu unicuique gradui suum munus ; illic 
publica potestas cuius instrumenta et ministri sunt omnia exer- 
citus membra, ibi vero Christus initiator ritus novae legis, San- 
ctorum minister et tabernaculi veri quod fixit Dominus et non 
homo; a quo omnes qui in eius religione sunt, ad Dei cultum 
applicantur. Atque ita discurrenti per singula, apparebit plenam 
proportionem esse, in tantum ut ex natura militaris characteris 


(X) « Quamvis multi sint unius civitatis ordines, omnes tamen ad tres 
« possunt reduci, secundum quod quaelibet multitudo perfecta habet prin- 
« cipium, medium, et finem. Unde et in civitatibus triplex ordo hominum 
< invenitur: quidam enim sunt supremi, ut optimates; quidam autem sunt 
«infimi, ut vilis populus; quidam autem sunt medii, wtpopulushonora- 


< bilis ». S. Thom., ibid. 

liceat determinare et definire quae propria sit characteris sacra- 
mentalis ratio, salva interim proportione corporalium ad spiri- 
tualia. 

Nunc autem deputatio ad militiam considerata per ordinem 
ad actum suum, est per se potentia ordinis moralis, quae non 
dat posse physice pugnare, sed solum posse ex officio; nam per 
hoc potissimum miles a latrone distinguitur. Insuper haec po- 
tentia non est completa, quamdiu non accessit physica quaedam 
et corporalis nota per quam homo signatur ut regulari gubernii 
minister et instrumentum, eo quod ius gentium nemini attribuit 
facultatem militandi, nisi in quantum est et manet corporali illa 
nota sive speciali habitu insignitus. Et ideo, cum eiusmodi tes- 
sera consideretur per modum unius cum officio et militari gradu, 
reducitur et ipsa ad genus potentiae, pro quanto dat suo modo 
Posse in aclus militares. Haec nunc applica characteri sacra- 
mentali. 

Sane vero sacramentales characteres non sunt cogitandi ut 
potentiae elicitivae actuum ad quos hominem christianum ordi- 
nant. Non enim aliud conferunt quam posse ex officio, sive ex 
speciali depuiatione, et si quandoque dant posse valide agere id 
quod alius charactere non insignitus valide facere nequit, vali- 
ditas ista non consistit in quadam physica conditione actus, sed 
tota provenit ex hoc quod lex institutionis specialem in ministro, 
vel etiam in suscipiente, requirit deputationem aut  designatio- 
nem f Quod ut manifestius appareat, singulos characteres con-i 


il) Nota bene quod actus ad quos ordinat character, et quorum 
respectu potentia dicitur, non sunt semper actus qui a non habentibus 
characterem nullo modo exerceri possint. Nam character Ordinis datur 
etiam ad ministrandum baptismi sacramentum; quo tamen non obstante, 
simplex laicus valide baptizat. Item character Confirmationis deputat 
ad confessionem et defensionem fidei Christianae contra tyrannos; atqui 
ille etiam qui hoc charactere destituitur, confiteri potest et defendere 
fidem Christi: quin imo, occurrente necessitate, potest ad id obligari. 
Simili quodam pacto, etsi in exercitu humano diversi sint officialium 
gradus, quibus singulis sua officia constant, occurrente tamen necessi- 
tate, simplex etiam miles facit id quod pertinet ad centurionem, vel 
centurio id quod gregari militis est. Recte ergo dictum est quod cha- 

sidera. Quomodo in primis differt confessio fidei coram tyranno, 
in eo qui Confirmationis characterem habet, et in eo qui non 
habet, nis quia unus ex speciali officio agit, alter vero non ut 
proprius minister ad hoc institutus ? Sed haec differentia profecto 
ordinis physici non est. Vide nunc characterem Baptismatis. An 
forte somniabis ibi physicam potentiam suscipiendi effectus sa- 
cramentales? Sed anima est per seipsam physice susceptiva ho- 
rum effectuum ; alioquin ad ipsum baptismi effectum oportuisset 
dari aliquem characterem antecedentem, et sic in infinitum. Con- 
sidera tandem ipsum characterem Ordinis. Certe actio qua sa- 
cerdos baptizat, non differt physice ab actione qua baptizat laicus; 
imo vero nec quoad validitatem differt, eo quod lex institutionis 
baptismi nullam specialem requirit in ministro deputationem, ut 
sit valida collato sacramenti. Cum tamen procul dubio sacerdos 
semper baptizet ut proprius minister vi sacerdotalis consecra- 
tonis, laicus vero nequaquam, impossibile omnino est ut cha- 
racter signans atque constituens ordinarium baptismi ministrum, 
physice influat in actionem baptizandi. Haec igitur et alia per- 
multa quae brevitatis gratia omittuntur, satis ostendunt non esse 
hic fingendam potentiam activam physice elicitivam operationis, 
aut potentiam passivam physice receptivam actus, sed faculta- 
tem ordinis legalis, quae in speciali deputatione tota consistit, 
licet non detur nisi cum physica obsignatione qua homo intus 
in anima obsignatur ut alicui servitio sacro in domo Christi 
mancipatus. Et ideo dicendum quod character sacramentorum 
vere habet rationem potentiae ministerialis qua quis potest in 
actiones hierarchicas, eodem fere pacto quo militaris character 
accipitur ut potentia per ordinem ad actus militares. 

Hinc apparet differentia inter characterem et gratiam. Etenim 
primo, gratia habitualis ad quam consequuntur virtutes infusae, 
physice influit 1nactus supernaturales meritorios vitae aeternae; 
character autem, inter principia physice operativa non compu- 


racter per se nihil aliud confert quam posse ex officio: consequenter 
vero, dat posse aliquid valide agere, si ad validitatem actus specialis de- 


putatio requiratur. 


De Ecclesiae Sacramentis. Tom. I. n 

tatur. — Praeterea gratia sanctificans facit hominem divinae con- 
sortem naturae, ut scilicet connaturaliter exerceat actus ad Dei 
visionem conducentes, et gratia esi in anima, sicut quaedam 
forma habens esse completum in ea & Sed character est in anima 
sicut quaedam virtus instrumentalis (25, competit enim homini 
christiano, non in quantum sui iuris est, sed secundum quod 
servus est Christi, a quo huic vel illi officio mancipatur. — 
Denique gratia vere et proprie pertinet ad speciem habitus, cha- 
racter vero non reducitur ad habitum, sed magis ad potentiam, 
quia se habet tam ad bonum quam ad malum usum; quidam 
enim bene eo utuntur, ali vero male, quod in habitibus non 
contingit, nam habitu virtutis nullus male utitur, et habitu ma- 
litiae nullus bene. « Secundum Philosophum, inquit S. Thomas 
« in IV, D. 4,q. 1, a. 1, habitus est quo habemus nos ad pas- 
« siones bene vel male; et universaliter consideranti haec appa- 
« ret differentia inter habitum et potentiam, quia potentia est 
« quo possumus aliquid simpliciter, habitus autem, quo possu- 
« mus illud bene vel male: sicut intellectus quo consideramus, 
« scientia qua bene consideramus; concupiscibilis qua concupi- 
« scimus, temperantia qua bene concupiscimus, intemperantia 
« qua male. Cum ergo character ordinatur ad aliquid simpli- 
« citer, non ad illud bene vel male, quia sacerdos potest confi- 
« cere (Eucharistam»» bene vel male, non potest esse quod qua- 
« litas super quam fundatur relatio characteris sit habitus, sed 
« magis potentia... qua (quis) potest in actiones hierarchicas, quae 
« sunt ministrationes et receptiones sacramentorum, et aliorum 
« quae ad fideles pertinent. Et ad hoc quod has operationes bene 
« exerceat, indiget habitu gratiae, sicut et aliae potentiae habi- 
« tibus indigent ». — Hactenus de charactere sacramentali prout 
in sua essentia consideratur. 


B 2: 


sed nunc considerandum est ulterius quod actiones exte- 
riores ad quas ordinat character, in Ecclesia visibili sunt exer- 


(D S. Thom., hic. art. 5 ad l«n. 
C) Ibid. 

cendae, et ideo necesse est ut character innotescat iis qui sunt 
de Ecclesia, sitque signum distinctivum quo discerni possit qui- 
nam ad has vel illas sacrorum seu ministrationes seu receptiones 
sint admittendi. Hinc Concilia dicunt, characterem sacramen- 
talem esse spirituale quoddam signum a ceteris distinctivum et 
indelebile (L). 

lam age. Impossibile est ut character in sua seorsum es- 
sentia consideratus, rationem habeat signi distinctive; sic enim 
est omnino invisibilis. Relinquitur ergo ut rationem signi induat 
propter suam necessariam connexionem cuti? sacramento exte- 
nori, quod dicitur, sacramentum tantum. Et hinc nova apparet 
differentia inter characterem et gratiam. Nam etsi gratia confe- 
ratur per sacramenta, non tamen confertur persola sacramenta; 
character vero nonnisi per visibilia sacramentorum signacula im- 
primitur. Insuper potest homo recipere sacramentum, et tamen 
carere gratia, quia est indispositus; impressio autem characte- 
ris semper et necessario sequitur collationem sacramenti, quia 
nulla est possibilis indispositio voluntatis quae characteri con- 
trarietur (2). Solus ergo character habet cum sacramento exte- 
riori eam absolutam et infallibilem connexionem, ex qua nan- 
ciscitur visibilitatem, atque denominari solet res et sacramentum. 
Ideo tandem character baptismalis requiritur ut quis sit de vi- 
sibili corpore Ecclesiae, gratia vero minime. 


COROLLARIUM 
(Art. 3). 


Ergo character sacramentalis est specialiter character 
Christi, cuius sacerdotio fideles configurat. 


Postquam dictum est de charactere considerato, tum in sua 
essentia, tum in sua necessaria connexione cum exteriori sacra- 


p) Decret, pro Arm., Enchirid. n. 590. — Cfr. Trid., Sess. 7, can. 9, 


de Sacram. " 
(2) Excipe defectum intentionis recipiendi sacramentum ; sed tunc 


sacramentum exterius caret una e conditionibus ad validitatem neces- 
saris. De quo infra, ad quaest. 64. 


164 QUAEST. LX![I. 


mento, restat ut declaretur per ordinem ad principatum a quo 
derivat. Porro loquendi modus hic desumi solet a charactere 
corporali, quem constat esse figuram qua res vel homo confi- 
guratur personae, cuius auctoritate ad certum usum vel munus 
deputatur. Hoc pacto character monetae configurat monetam 
principi; hoc pacto «milites qui deputantur ad pugnam, in- 
signiuntur signo ducis, quo quodammodo ei configurantur » ý. 
Et idem nunc metaphorice dicitur. de charactere sacramentorum: 
metaphorice, inquam, quia figura est quaedam terminatio quan- 
ttatis; unde propre loquendo est in solis rebus corporeis, non 
autem in anima spirituali quae subiectum est characteris. Sed 
figura ponit in eo quod configuratur alteri quamdam elus parti- 
cipationem ab eo expressam et derivatam, et quia servata pro- 
portione, character sacramentalis quaedam est participatio vel 
dependentia potestatis sacerdotalis Christi, 1deo dictus est con- 
figurare hominem Christo sacerdoti, sicut militare stemma con- 
figurabat militem imperatori. 

Sic igitur explicatis terminis, assertio iam facillime demon- 
stratur. Etenim, illius est sacramentalis character, cuius aucto- 
ritate mancipantur fideles officiis sacris. secundum ritum Chri- 
stianae religionis. Sed iste est Christus, totius christiani cultus 
auctor atque initiator. Ergo character sacramentalis est specia- 
liter character Christi: Christi, inquam, qui nunc debet consi- 
derari, non secundum quamcumque conditionem, sed secundum 
sacerdotium, quia sacerdotis est principatus cuiusque religionis, 
seu verae seu falsae. 

Et nota, nullum esse posse in ipso Christo characterem sa- 
cramentalem; non enim habet potestatem diminutam et ab alio 
principali participatam quae in ratione characteris importatur, 
sed inest ei tota plenitudo sempiterni sacerdotii. Hinc ad Heb. 
VIIL, 1-2: « Talem, inquit, habemus Pontificem, qui consedit 
« in dextera sedis magnitudinis in caelis, sanctorum minister et 
« tabernaculi veri, rov ayiov Aetrovpyó », hoc est, supremus 
sacrorum antistes, a quo semper et in perpetuum derivat omnis 


() S. Thom., hic, in resp. ad 2UG9. 


DE CHARACTERE SACKAMENTORUM TSS 


cultus Ecclesiae. Consistit enim cultus ille in actionibus hierar- 
chicis in quibus, ut dictum est, involvitur respectus ad Christum 
tamquam ad principalem mandantem et supremum imperantem, 
sive actiones sint ministrantium divina, sive recipientium, sive 


defendentium contra exterius impugnantes. 


THESIS XII. 


(Art. 5). 


Character inest animae omnino indelebillter. 


In fontibus et documentis divinae revelationis superius re- 
latis Ÿ diserte proponitur character ut indelebilis, saltem in 
praesenti vita. Hoc enim ad minus definiunt Concilia; hoc docet 
Traditio, quando characteris indelebilitatem assignat veluti ra- 
tionem ex qua fit ut quaedam sacramenta iterari omnino non 
possint (2). Evidentissime ergo proponitur character uti indele- 
bilis, saltem pro statu in quo sacramenta recipiuntur, id est, pro 


statu huius vitae. 
Verum, etsi non esset forte haereticus qui diceret characte- 


rem esse quidem indelebilem in via, sed non manere in futura 
vita, certo tamen certius temere contradiceret sententiae in Ec- 
clesia universaliter receptae. Doctores enim communissime tenent 


f Thes. 10. 

(2) Nota bene quomodo exinde confirmatur doctrina superius tra- 
dita de modo causalitatis in sacramentis. Si enim sacramentum primo 
et immediate solum characterem inducit, ex indelebilitate characteris 
evidentissime sequitur initerabilitas sacramenti. Sin autem, ut quibusdam 
placet, character et gratia essent effectus aeque immediatiy nulla foret 
connexio, saltem ex natura rei. Nam licet sacramentum repetitum non 
haberet adaequatum illum effectum quém per se causare natum est, 
adhuc tamen haberet effectum immediatum principalem, scilicet effe- 
ctum gratiae, quae semper potest augeri, vel etiam amitti. Ratio ergo 
initerabilitatis sumi omnino nequit ex parte characteris, nisi ponas sa- 
cramentum non inducere gratiam nisi mediante charactere, et depen- 
denter a charactere prius natura producto, utin Thesi VI dictum est. 

absolutam characterum sacramentalium indelebilitatem, quam se- 
quens ratio theologica satis demonstrare videtur. 

Quidquid non habet corruptivum ex parte causarum secun- 
darum, nullum novit finem essendi, quia Deus omnia conservat 
secundum quod sunt capacia perseverandi in esse, iuxta illud 
Eccl. III-14: « Didici quod omnia opera quae fecit Deus, perse- 
« verent in aeternum ». Atqui character sacramentalis non habet, 
nec habere potest huiusmodi corruptivum. Ergo manet indele- 
bilis, tam in praesenti, quam in futura vita. — Minor declaratur, 
nam commune est omni accidenti ut habeat duas causas desi- 
tionis in esse, videlicet si corrumpatur subiectum cuius est, aut 
si insubiecto inducantur alterationes seu dispositiones contrariae, 
sicut cum per mortale peccatum gratia amittitur. Praeterea vero, 
accidentia illa quae per modum virtutis instrumentalis conside- 
rantur, quorum esse non est completum et absolutum in subiecto, 
tertiam desitionis causam habere possunt, scilicet desitionem po- 
tentiae principalis cuius sunt quaedam dependentia. Sed chara- 
cter sacramentalis nullo ex capite potest corrumpi. Non propter 
primam causam, quia anima est immortalis. Non propter ter- 
tiam, quia potestas sacerdotalis in Christo 1mmobiliter manet, 
Non denique propter secundam, quia impossibile est ut in anima 
inducatur indispositio ad characterem; quantumcumqueenim anima 
variet per proprias operationes, nihil impedire potest quominus 
maneat de iure mancipata ad divinum cultum secundum ritum 
sacerdotii Christi. 

Obiiciet tamen aliquis contra permanendam characteris in 
futura vita, quod tunc cessabunt omnes functiones ad quas cha- 
racter nos ordinat; non enim ibi erunt sacra aut tradenda aut 
suscipienda, non impugnantes contra quos defendatur fides. Erit 
ergo character inutilis, et ideo delebitur, sicut totaliter desinente 
fine, desinere debet id quod est ad finem. At facile respondetur 
cum S. Thoma in praesenti, semper fore rationem permanendae 
characteris, videlicet ut sit electis in honorem, damnatis autem 
in confusionem, sicut si militaria insignia remanerent in militibus 

post adeptam victoriam, ad gloriam quidem his qui suo officio 
strenue functi sunt, ignavis vero et desertoribus ad ignominiam. 

THESIS XIII. 


(Art. 6). 


Non per omnia sacramenta imprimitur character, sed 
per tria duntaxat, per quae homo consequitur novum statum, 
quantum ad ea quae sunt publici cultus in Ecclesia Dei. 


Argumentum principale est auctoritas divinae Traditionis, 
quae tria tantum sacramenta omnino initerabilia agnoscit: Bapti- 
smum videlicet, Confirmationem, et Ordinem. — Certe ordina- 
tionem baptismo aequiparat Augustinus quoad initerabilitatem, 
l. 2 contra epist. Parmen., n. 28: « Illud, ait, quod quidam 
« eorum (in parte Donati) veritate convicti dicere coeperunt, 
« baptismum quidem non amittit qui recedit ab Ecclesia, sed ius 
« tamen dandi amittit, multis modis apparet frustra et inaniter 
« dici. Primo quia nulla ostenditur causa cur ille qui ipsum bapti- 
* smum amittere non potest, ius dandi potest amittere. Utrum- 
SN que enim sacramentum est, et quadam consecratione utrumque 
« homini datur; illud cum baptizatur, istud cum ordinatur, ideo- 
« que in Catholica utrumque non licet iterari. Nam si quando 
“ ex ipsa parte (Donati) venientes etiam praepositi, pro bono 
« pacis correcto schismatis errore suscepti sunt, et si visum est 
* opus esse ut eadem officia gererent quae gerebant, non sunt 
« rursum ordinati ; sed sicut baptismus in eis, ita Ordinatio man- 
* sit integra, quia in praecisione fuerat vitium quod unitatis pace 
* correctum est, non in sacramentis quae ubicumque sunt, ipsa 
« sunt. Et cum expedire hoc indicatur Ecclesiae, ut praepositi 
« eorum venientes ad catholicam societatem, honores suos ibi 
« non administrent, non eis tamen ipsa Ordin'ationis sacramenta 
« detrahuntur, sed manent super éos. Ideoque non eis in populo 
« manus imponitur, ne non homini, sed ipsi sacramento fiat 
« iniuria ». — Et simili modo baptismati coniungitur Confirma- 
tio, 1. 2 contr. litt. Petii., n. 239: «In hoc unguento sactamen- 
« tum Chrismatis vultis interpretari, quoti quidem in genere vi- 


« sibihum signaculorum sacrosanctum est, sicut ipse baptismus. 

« sed potest esse et in hominibus pessimis, in operibus carnis vi- 
« tam consumentibus, et regnum caelorum non possessuris... Di- 
scerne ergo visibile sanctum sacramentum quod esse et in bo- 
« nis etin malis potest, illis ad praemium, illis ad indicium, ab 
« Invisibili unctione charitatis quae propria bonorum est. Discerne 
« ista, discerne; discernat te Deus a parte Donati, et in Catho- 
licam revocet, unde te ili catechumenum abreptum  mortiferi 
honoris vinculo ligaverunt ». Porro cum Augustinus meminit 
sacramenti quod esse et in bonis et in malis potest, non nomi- 
nat sacramentum exterius seorsum consideratum, quia illud non 
est in homine, sed transeunter homini applicatur. Nominat igi- 
tur rem et sacramentum; res autem et sacramentum quod in 
genere signaculorum invenitur, profecto character sacramentalis 
est. Ergo traditio Christiana tria agnoscit sacramenta quae in- 
delebilem quamdam consecrationem conferunt, et pro tanto ite- 
rari nequent. Nullum autem aliud fuisse unquam ut tale agni- 
tum, adeo notum est ut demonstratione non opus sit. 
Concordat et ratio theologica, quia character non imprimi- 
tur nisi in dis sacramentis quibus deputatur homo ad ea quae 
in Ecclesia publice aguntur. Hinc per Poenitentiam et Extremam 
Unctionem imprimi non potest; nam sacramenta ista sunt solum 
in remedium alicuius accidentalis defectus, scilicet peccati post 
baptismum, et per ea simpliciter restituitur homo in statum pri- 
stinum. Similiter nec in Matrimonio imprimitur, quia licet per 
matrimonium deputentur coniuges ad generandam et educandam 
prolem ad cultum Dei, ut sic provideatur perpetuitati populi fi- 
delium, tamen huiusmodi munus non est publicum officium, sed 
magis domesticum, dispositive tantum se habens ad actiones 
hierarchicas; quo fit ut per matrimonium non consequatur homo 
novum statum, quantum ad ea quae sunt publici cultus in Ec- 
clesia Christi. In Eucharistiae vero sacramento duo possunt con- 
siderari: scilicet ipsa sacramentalis actio consistens in consecra- 
tione materiae, tum praeterea usus sacramenti. Et de consecratione 
quidem, an imprimat characterem, quaestio esse non potest, quia 
actio illa nihil ponit in anima, sed ad exteriorem materiam ter- 
minatur et sic non consecrat cultorem Dei, sed est potius ipse 

supremus cultus, scilicet Ecclesiae sacrificium. De usu vero di- 
cendum etiam est, quod in eo character non imprimitur, idque 
ratione perfectionis tanti sacramenti, quod non ordinat hominem 
ad aliquid. ulterius agendum vel recipiendum in sacris, sed est 
potius omnium sacrorum finis et consummatio, ut Dionysius di- 
cit, c. 3 Ecclesiast. Hierarch. ff 

Relinquitur ergo ut per tria alia sacramenta imprimatur cha- 
racter, quia uti iam explicatum est, deputant ad divina ex of- 
ficio, vel ministranda, Vel recipienda, Vel defendenda contra im- 


pugnantes. 


() < Illud sancte videamus, quam ob causam id quod praecipuis 
< quoque aliis sacramentis commune, et huic (Eucharistiae! per excel- 
< ]entiam prae caeteris sit attributum, ut singulariter communio et synaxis 
< appelletur : cum unumquodque sacramentum divisas quoque vitas no- 
< stras ad uniformem colligat deificationem, atque deiformi dissitorum 
« coagmentatione, cum illo uno communicet uniatque. Dicimus igitur, 
« caeterorum hierarchicorum symbolorum participationibus, ex divinis 
« huius perfectivisque muneribus accedere consummationem. Vix enim 
< fas sit ullam hierarchici muneris obire functionem, nisi divinissima 
« Eucharistia, cuiuslibet initio consecrationis, initiandi cum illo uno per- 
« ficiat coniunctionem, divinitusque tradito consummantium mysteriorum 
« dono, divinam ipsi conferat communionem ». Dionys. l. c. 

Quaest. LxXiv. 


Deinde considerandum est de causis sacramentorum, sive 
per auctoritatem, sive per ministerium, ut suus cuique gradus 
convenienter assignetur. Et primo quidem agendum de causa cui 
competit in sacramentis potestas auctoritatis, quae est solus Deus. 
Deinde de causa cui competit potestas excellentiae, sive ministerii 
principalis, quae est Christus in quantum homo. Tertio de causa 
cui competit auctoritas dispensandi, quae est vera Christi Ec- 
clesia. Quarto demum de causa quae nudum et simplex praebet 
ministerium, et quae est Minister immediate conferens sacra- 
mentum. 


THESIS XIV. 


(Art. 1-2). 
solus Deus operatur per modum agentis principalis in- 


teriorem effectum sacramentorum; et ipse solus potestate 
auctoritatis sacramenta potuit instituere. 


Interior effectus sacramenti est gratia. Sed solus Deus po- 
test virtute propria causare gratiam, quia donum gratiae est 
quaedam participatio divinae naturae, quae excedit omnem na- 
turam creatam. Et ideo necesse est quod solus Deus deificet, 
naturae divinae consortium communicando, sicut impossibile est 
quod aliquid igniat nisi solus ignis fl). Alius interior sacramen- 
torum effectus est character, de quo procedit fere eadem ratio 
ac de gratia, quia etsi character non sit ipsa deificatio, est ta- 
men aliquid quod deificationem appellat et quantum in se est(*) 


=) S. Thom., 1-2, q. 112, a. |. 

exigit. Et hoc etiam a propria virtute creaturae evidenter re- 
movetur. Licet igitur verum sit quod homo etiam causát atque 
operatur interiorem effectum in sacramentis, non tamen causât 
nisi ministerialiter, in quantum scilicet ministro utitur Deus, si- 
cut et sacramentali ritu, tanquam instrumento, iuxta illud Flo- 
rentini in decreto pro Armenis: « Cum principalis causa ex qua 
« baptismus virtutem habet, sit Sancta Trinitas, instrumentalis 
« autem sit minister qui tradit exterius sacramentum, si expri- 
« mitur actus qui per ipsum exercetur ministrum, cum Sanctae 
« Trinitatis invocatione, perficitur sacramentum ». Quae omnia 
ex antea dictis sufficienter patent. 

Quod autem attinet ad secundam assertionis partem, iam 
omnia fuerunt praeoccupata in superioribus. Nam ille solus potest 
potestate auctoritatis sacramenta instituere, qui ut principalis 
auctor dat virtutem sacramentis. Iste autem est solus Deus. Nec 
occurrit ibi specialis difficultas; unde etiam, non aliam ob cau- 
sam apposita est prima haec propositio, nisi quia, cum opor- 
teret sub uno capitulo proponere totam seriem causarum a qui- 
bus sacramenta pendent, non debuit omitti causa principalis quam 
aliae omnes praesupponunt. Sed nunc ampliores declarationes re- 
quirit potestas excellentiae, de qua sit sequens assertio. 


THESIS XV. 


(Ar t. 3-4). 


Potestas excellentiae in sacramentis competit Christo 
secundum quod homo; qui etsi potuisset potestatem hanc 
quibusdam suis ministris aliquatenus communicare, eam 
nihilominus propter Ecclesiae utilitatem sibi ex toto reser- 
vavit; quo fit ut omnia N. L. sacramenta fuerint ab eo im- 
mediate instituta. 


Potestas excellentiae in sacramentis intelligitur potestas wz- 
nisterii principalis, cuius radix in eo est, quod quis, uti suppo- 
nitur, contulit merita ad quorum applicationem ordinantur sa- 

cramenta. Convenit enim ut ille cuius merita aliis dispensantur, 
speciale dominium habeat in media per quae sunt dispensanda, 
principalitatemque obtineat respectu omnium qui in isdem ali- 
quod exhibent ministerium. Eiusmodi autem dominium ac mini- 
sterii principalitas in tribus consistet. Nam homo ille debebit, ut 
divinitatis organum, institutor esse praefatorum sacramentorum; 
tum illa eadem per proprios suos ministros iugiter administra- 
bit: denique, etiam sine sacramentis, iustificationem quam aliis 
meruit, poterit eis conferre. 

sed haec omnia propria sunt Christo, ipse enim per pas- 
sionem et mortem suam merita acquisivit quae in N. L. sacra- 
mentis dispensantur. Consequenter vero, ipse esse debuit sacra- 
mentorum institutor, sicut de Eucharistia diserte narratur Matth. 
XXVI, 26-28, et de Poenitentia Ioann. XX, 22-23. Ipse simi- 
liter principalis manet ministrans, cuius nomine ministrant cae- 
teri omnes, iuxta illud Ioan. 1-33: « Super quem videris Spi- 
«ritum descendentem et manentem super eum, hic est qui 
« baptizat in Spiritu Sancto ». Ipse demum virtutem habet 
quae sacramentis alligata non est, quia sine sacramentis effe- 
ctum sacramentorum potest conferre, sicut cum Luc. VII-48, 
solo verbo peccata remittebat. 

Eadem etiam excellentiae potestas consequitur vel solam 
unionis gratiam: cum enim sanctissima Christi humanitas sit 
coniuncta Verbo in persona, necesse est ut principalitatem ha: 
beat respectu omnium exlrinsecorum instrumentorum, puta 
clesiae et ministrorum eius. 


Nunc autem difficultas occurrit quantum ad id quod se- 
eundo loco additur : videlicet, Christum potuisse hanc potestatem 
aliis communicare. Nam si potestas excellentiae primo et radi- 
caliter in. hoc est, quod quis possit acquirere merita per sacra- 
menta aliis applicanda, videtur requiri in eo vis merendi infinita; 
tum quia in praesenti ordine meritum gratiae debet coniungi 
cum condigna satisfactione pro peccato, quam infiniti valoris 

necesse est esse, sicut in materia de Incarnatione ostensum est; 
tum etiam quia oportet meritum praedictum constituere thesau- 
rum inconsumptibilem qui semper maneat per sacramenta di- 
spensandus, quantumcumque multiplicentur homines ad sacra- 
menta accedentes. Sed nulla pura creatura est capax infiniti 
meriti, vel infinitae satisfactionis. Ergo nulli purae creaturae 
potuisset a Christo communicari potestas excellentiae in sacra- 
mentis. 

Praeterea, si ali praeter Christum potuissent habere di- 
ctam potestatem, ergo in nomine eorum  ministrarentur sacra- 
menta, et sic diversa essent capita a quibus proveniret influxus 
gratiae, quod in praeiudicium necessariae unitatis | Ecclesiae 
exsisteret; unius enim corporis unum esse caput necesse est. 

Denique impossibile est ex praedictis, quod homo instituat 
sacramentum nisi ut organum divinitatis. Esse autem organum 
divinitatis, videtur esse proprium illius cuius humanitas est Deo 
coniuncta in persona. Ergo iterum, idem ac supra. 

sed haec omnia facile solventur si animadvertas sensum 
praesentis assertionis solum esse, quod de potentia absoluta po- 
tuit quidem puris creaturis communicari potestas excellentiae, 
non tamen in ea perfectione et eminentia secundum quam com- 
petit Christo. Et quamvis S. Thomas hanc restrictionem expli- 
cite non apponat, clare tamen illam indicat in responsione ad 
3um, dicens quod si praedictam excellentiae potestatem Christus 
alis contulisset, ipse nihilominus esset caput principaliter, alii 
solum secundario. Hac igitur restrictione subintellecta, nihil con- 
tradictionis apparet in hoc quod alicui puro homini tanta fuisset 
a Christo collata gratiae plenitudo, ex qua alius hominibus me- 
ruisset ille gratiam per sacramenta dispensandam. Si enim nunc, 
homo de condigno meretur sibi augmentum gratiae et vitam 
aeternam, cur non posset mereri in alio ordine providentiae, 
non quidem sibi, sed alis gratiam simpliciter? Ex hoc autem 
primo consequerentur alia tria superius assignata veluti perti- 
nentia ad potestatem excellentiae. Verumtamen non decuit ut 
potestas ista reipsa communicaretur, ne scilicet sequerentur 1n- 
convenientia quae enumerantur in responsionibus ad ITI et ad 

3n0. « Ne essent diversa sacramenta, ex quibus divisio in Ec- 
« clesia oriretur, sicut apud illos qui dicebant, ego sum Pauli, 
« ego autem Apollo, ego vero Cephae, ut dicitur | Cor. 1-12». 

Ad lu8 ergo dicendum quod obiectio procedit de potestate 
excellentiae omnino primaria prout est in Christo, non autem 
de illa subordinata et quaeri secundaria de qua nunc sermo est. 
Sic enim non includeret id quod pertinet ad condignam satis- 
factionem pro peccato, sed solum id quod pertinet ad meritum, 
ilhidque ultimo innixum meritis ipsius Christi. Nec etiam opor- 
teret ut homo ille purus .« haberet efficaciam infinitam in me- 
« rendo... quia non cooperaretur respectu omnium, nec ita plene 
« sicut Christus » ff 

Ad 2"m iam patet responsio ex praedictis. 

Ad 3aa denique dicendum quod.nihil prohibet quominus 
in organum divinitatis assumatur etiam pura creatura, sicut pa- 
tet in prophetis per quos locutus est Spiritus Sanctus. 


B 3- 


Restat demum demonstrandum, omnia Sacramenta N. L. 
fuisse de facto a Christo immediate instituta. 

Et prima ratio demonstrativa est, quia apostoli se ubique 
dicunt dispensatores mysteriorum Dei atque administros, insti- 
tutores autem se negant: « Numquid Paulus crucifixus est pro 
« vobis, aut in nomine Pauli baptizati estis?... Quid igitur est 
« Apollo, quid vero Paulus? Ministri eius cui credidistis... Sic 
« nos existimet homo ut ministros Christi, et dispensatores my- 
« steriorum Dei. Hic iam quaeritur inter dispensatores, ut fidelis 
«quis inveniatur » f. S1 autem ab institutione sacramentorum 
ex delegata potestate ipsimet excluduntur apostoli a fortiori 
excluduntur ali omnes, cum nihil in Ecclesia esse possit perti- 
nens ad fidem et essentialia constitutiva cultus, praeter id quod 
fuit ab apostolis traditum. Unde Ambrosiaster, de Sacram., | 4, 


p Thom., in IV, D. 5, q. 1, a. 3, q. 3, ad 2am. 
(2) 1 Cor. 1-12, III-5, IV-1. 


DE CAUSA SACRAMENTORUM 


c. 4: « Auctor sacramentorum quis est, nisi Dominus lesus? 
« De caelo ista sacramenta venerunt ». Et Augustinus, de vera 
relig., c. 17: « Quae (gratia Dei) ubi venit, ab ipsa Dei Sa- 
t pientia homine assumpto a quo in libertatem vocati sumus, 
« pauca sacramenta saluberrima constituta sunt, quae societa- 
t tem christiani populi hoc est, sub uno Deo liberae ifnultitii 
« dinis, continerent ». 

Alia item ratio est, quia in omni societate duo genera le- 
gum et institutionum distinguuntur. Primum genus procedit ex 
potestate quam moderni constituentem appellant, et comprehen- 
dit ea omnia quibus statuitur regiminis forma, itemque quidquid 
pertinet ad media immutabilia seu fundamentalia, qualia utique 
sunt in societate religiosa, sacramenta et sacrificium. Alterum 
genus procedit ex potestate quam moderni mere legislativam 
dicunt, et se extendit solum ad quasdam fundamentalium deter- 
minationes, pro variis temporum et locorum adiunctis societati 
semel constitutae et in eadem sociali forma permanenti vel uti- 
les vel necessarias. Nunc ergo, quanto magis necesse fuit ut 
Christus amplissimam potestatem  legislativam | Ecclesiae suae 
committeret propter absolutam eius perpetuitam et catholici- 
tatem, tanto etiam magis soli sibi debuit reservare quidquid 
quolibet modo ad constituentem potestatem refertur: ut scilicet 
inter multiplices varietates accidentales quas locorum et tempo- 
rum ratio exigeret, semper et ubique esset substantialis unitas, 
non in fide tantum, sed et in communione eorumdem fontium 
gratiae, qui sunt sacramenta. 

Est etiam assertio theologice certissima ex communi Docto- 
rum consensu, et ex Tridentino, Sess. 7, can. 1 de sacram.: 
« Si quis dixerit, sacramenta N. L. non fuisse omnia, a /esu 
« Christo Domino nostro instituta... anathema sit ». Quo quidem 
in canone, etsi particula immediate sit omissa, ex natura tamen 
rei subintelligi debet. Sicut enim ea quae praecipiuntur ab Ec- 
clesia ex potestate a Christo recepta, non dicuntur esse iuris 
divini, sed iuris ecclesiastici, ita omnino instituta quae mediate 
tantum a Christo processissent, nusquam dicerentur simpliciter 
institutionis Christi, sed aliorum. Et confirmatur, quia infra, 

Sess. 14, de Extrema Unctione loquens Concilium, solam pro- 
mulgationem lacobo apostolo attribuit, pronuntiatque anathema 
contra eos qui dicerent, ipsam Unctionem extremam non esse 
sacramentum a Christo Domino nostro institutum et a Beato Ia- 
coho apostolo promulgatum 

Denique in mentem revocabis id quod superius, Thes. 2, 
notatum fuit nequaquam necesse esse ut immediatus institutor 
semper per semetipsum determinet materiam et formam in in- 
dividuo, sed satis esse ut instituat in confuso ea elementa quae 
sint ad determinatam significationem sacramentalem idonea, com- 
mittendo inferioribus ministris ut ex pluribus signis aliunde aptis, 
unum designent. Assignatio enim huiusmodi non versatur nisi 
circa aliquid quod est praerequisitum ad constitutionem signi 
in esse sacramenti, et ideo non est necessario ab institutore etiam 
immediato in quantum huiusmodi. Et de potestate quidem ex- 
cellentiae hactenus. 

Sequitur nunc ordine logico, consideratio causae quae sub 
Christo habet auctoritatem dispensationis in sacramentis. Confi- 
temur enim unum baptisma in remissionem peccatorum, et unam, 
sanctam, catholicam, apostolicam, Romanam Ecclesiam, a qua, 
modo iam declarando, omnis ubique terrarum sacramentorum 


ministratio dependeat. Hinc: 


THESIS XVI. 
(L. 4 cont. Gent., c. 76). 


In sola Ecclesia catholica residet ex institutione Christi 
suprema dispensationis auctoritas, et ideo, extra commis- 
sionem ab ea acceptam, illicita est et sacrilega sacramen- 
torum administratio. 


Ostensum est, apud Deum esse potestatem | auctoritatis in 
sacramentis, apud Christum vero, in quantum est homo, pote- 
statem excellentiae. Sed tam Deus quam Christus prout sedens 
ad dexteram Patris, sunt invisibiles. Oportet autem ad visibilia 
sacramenta visibiles esse dispensatores, et quia quae a Deo sunt, 

ordinata sunt, necesse est invenire in mundo quamdam supre- 
mam visibilem auctoritatem, a qua omnis sacramentorum dispen- 
satio aliquo modo descendat. 

Porro supremam auctoritatem dispensationis voco illam, cui 
subordinatur omne ministerium in sacramentis, sive quoad legi- 
timitatem, sive quoad validitatem. Quoad legitimitatem quidem, 
quatenus auctoritas illa est fons unde derivat omnis fa- 
cultas legitime ministrandi. Quoad validitatem vero, quate- 
nus penes ipsam est regula cui intentio ministri implicite 
saltem, conformari debet, ad hoc ut valeat sacramentum. 
Ut autem bene teneas quid distet inter legitimitatem et validi- 
tatem, adverte quod aliquid potest, vel fieri simpliciter, vel fieri 
etiam secundum debitum ordinem. In primo validitas, in altero 
legitimitas administrationis. consideratur. 

supponitur fuisse aliunde probatum, solam Ecclesiam catho- 
licam cui Romanus praesidet Episcopus, esse veram Ecclesiam 
Christi. Nam, testante Evangelio, aedificatur vera Christi. Eccle- 
sia super petram quae est apostolus Petrus in persona suorum 
successorum in finem usque permansurus. Igitur supremum verae 
Ecclesiae regimen necesse est esse penes successionem apostoli 
Petri, eamque visibilem et conspicuam ; qui enim dicit super 
hanc petram, | Ecclesiam fundat super fundamentum quod per 
sensus externos potest attingi. Rursus, cum conspicua ac visi- 
bilis successio. non sit nisi per continuam pastorum seriem in 
qua eadem semper moralis persona noscitur permansisse, neces- 
sario est concludendum, ibi solum esse Ecclesiam veram, ubi 
ascendendo ab eo qui nunc praeest, ad eos qui ante illum idem 
gesserunt munus, invenitur apostolus Petrus totius seriei initia- 
tor. Hoc, inquam, est breve compendium demonstrationis catho- 
licae quo usi sunt antiquissimi Patres, Graeci pariter et Latini ý, 


p) Ex Graecis citari potes Irenaeus, l, 3 c. haeres., c. 3: « Quo- 
« niam valde longum est omnium ecclesiarum enumerare successiones, 
« maximae et antiquissimae a gloriosissimis duobus apostolis Petro et 
« Paulo Romae fundatae et constitutae Ecclesiae, eam quam habet 
« ab apostolis traditionem, per successiones episcoporum pervenientem 
« usque ad nos indicantes, confundimus omnes eos qui quoquo modo, 

speciatimque Augustinus in populari illa cantilena quam inscri- 


psit Psalmus contra partem Donati: 


Venite, fratres, si vultis ut inseramini in vite; 

Dolor est, cum vos videmus praecisos ita iacere. 

Numerate sacerdotes, vel ab ipsa Petri sede, 

Et in ordine illo Patrum, quis cui successit, videte. 

Ipsa est Petra quam non vincunt superbae inferorum portae. 
Omnes qui gaudetis de pace, modo verum indicate. 


< praeterquam oportet, colligunt. Ad hanc enim Ecclesiam, propter po- 
« tentiorem principalitatem, necesse est omnem convenire Ecclesiam, 
« hoc est, eos qui sunt undique fideles. Fundantes igitur et instruentes 
< beati apostoli Ecclesiam, Lino episcopatum administrandae Ecclesiae 
« tradiderunt. Succedit autem ei Anacletus: post eum tertio loco ab 
« apostolis, episcopatum sortitur Clemens. Huic autem Clementi succedit 
Evaristus, et Evaristo Alexander, ac deinceps sextus ab apostolis con- 
stitutus est Sixtus, et ab hoc Telesphorus, ac deinceps Hyginus, post 
« Pius, post quem Anicetus. Cum autem successisset Aniceto Soter, nunc 
< duodecimo loco episcopatum ab apostolis habet Eleutherius. Hac or- 
« dinatione et successione, ea quae est ab apostolis in Ecclesia traditio 
« et veritatis praeconatio pervenit usque ad nos. Et est plenissima haec 
< ostensio, unam et eamdem vivificatricem fidem esse, quae in Ecclesia 
« ab apostolis usque nunc sit conservata, et tradita in veritate». — 
Inter Latinos adest Optatus, de schismate Donatistarum, 1. 2, c. 2: « Igi- 
« tur negare non potes scire te, in urbe Roma Petro primo cathedram 
< episcopalem esse collocatam, in qua sederit omnium apostolorum 
« caput Petrus, in qua una cathedra unitas ab omnibus servaretur. Ergo 
cathedram unicam quae est prima de dotibus, sedit prior Petrus: cui 
successit Linus, Lino successit Clemens, Clementi Anacletus, Anacleto 
Evaristus, Evaristo Alexander, Alexandro Sixtus, Sixto Telesphorus, 
Telesphoro Hyginus, Hygino Anicetus. Aniceto Pius, Pio Soter, So 
« teri Eleutherius. Eleutherio Victor, Victori Zephyrinus, Zephyrino Cal- 
listus, Callisto Urbanus, Urbano Pontianus, Pontiano Antherus, An- 
« thero Fabianus, Fabiano Cornelius, Cornelio Lucius, Lucio Stephanus, 
« Stephano Sixtus, Sixto Dionysius, Dionysio Felix, Felici Eutychianus, 
« Eutychiano Caius, Caio Marcellinus, Marcellino Marcellus, Marcello 
Eusebius, Eusebio Miltiades, Miltiadi Sylvester, Sylvestro Marcus, 
« Marco lulius, ulio Liberius, Liberio Damasus, Damaso Siricius..., 
cum quo nobiscum totus orbis commercio formatarum, in una com- 
« munionis societate concordat. Vestrae cathedrae vos originem red- 
4i dite, qui vobis vultis Sanctam Ecclesiam vindicare ». 
Haec brevis et simplex demonstratio est, quae usque nunc vim' 

His igitur praemissis, ostenditur primo, a sola Ecclesia ca- 
tholica esse posse legitimam sacramentorum dispensationem, qua- 
tenus omnis qui ab ea missionem non habet, eo ipso illicite mi- 
nistrat, et omnis qui recipiendo sacramentum, peccato ministri 
communicat, sacrilege recipit. Ostenditur secundo, non legitimi- 
tatem tantum, sed et validitatem sacramentorum aliquo modo 
a subordinatione ad veram Ecclesiam dependere, ratione scilicet 
intentionis in ministro requisitae, prout infra suo loco magis de- 


clarabitur. 


Et primo quidem, quod attinet ad legitimitatem, principale 
argumentum inde desumitur, quod auctoritas dispensationis in sa- 
cramentis, tota provenit ex missione data apostolis, Matth. X X VIII. 
19: «Euntes docete... baptizantes.., ecce ego vobiscum sum 
« omnibus diebus usque ad consummationem saeculi »; et ite- 
rum, Ioan. XX-22: « Accipite Spiritum Sanctum, quorum re- 
« miseritis peccata, remittuntur eis, et quorum  retinueritis re- 
« tenta sunt » ; et iterum, Luc. XXII-A1: « Hoc facite in meam 


suam ex integro servat, imo tanto est illustrior, quando plura saecula 
transierunt, et longior Pontificum series, tot inter mundi vicissitudines, 
indisrupta conspicitur. Haec demonstratio est, quae in ingressu Basi- 
licae S. Pauli extra muros, splendore veritatis, etiam lippientes percellit 
oculos. Hac demonstratione innixi non egemus cominendatitiis epistolis 
ad omnem conscientiam hominum coram Deo, sed fidenter illud apo- 
stolicum assumimus : Pro Christo legatione fungimur : et iterum : Sic nos 
existimet homo ut ministros Christi et dispensatores mysteriorum Dei. Una 
enim apostolica Sedes est immobiliter constituta, quae a Christo imme- 
diate (Matth. XVI-19; Ioan. XXI-17) suam habet potestatem; a qua 
una, apostolicitas, id est, legitima missio, in totum corpus ecclesiae ei 
adhaerentis, per omnes hierarchiae gradus refunditur. E contra qui- 
buslibet praecisarum ecclesiarum ministris recte reponeres: Qui estis 
vos, et in cuius potestate ministerium vestrum exercere praesumitis? 
Quis misit, quis munus demandavit? Ubi sunt tituli, ubi litterae com- 
mendatitiae? Ad has certe quaestiones, nullus schismaticus, nullus hae- 
reticus, nullus Protestans potuit unquam respondere. 


1 

commemorationem » Sed missio apostolica in sola Ecclesia ca- 
tholica est et perseverat. Ergo et auctoritas dispensationis sa- 
cramentorum. — Maior est certissima et ab omnibus admissa, 
quia licet esse possit quod quis dispenset de facto bonum alte- 
rius. non accepta ab eo commissione, certo tamen certius nemo 
dispensat legitime id quod alterius est nisi de mandato eius. 
Nunc autem sacramenta sunt bonum Christi. Ergo ab iis solis 
legitime dispensantur, qui a Christo missionem habent, scilicet ad 
quos derivat missio apostolica. Unde maior est omnino incon- 
cussa. Minor vere, probatur brevi et obvio argumento, quia eo 
ipso quod in sola catholica est successio Principis apostolorum, 
in ea etiam, eaque sola, tota est missio apostolis olim concre- 
dita. 

Etenim primo missio ista fuit a Christo data collegio apo- 
stolico tanquam hierarchiae seu principatui uni, id est, in partes 
independentes minime divisibili, iuxta illud loannis XVII-21: « Ut 
« omnes unum Sint.., ut et ipsi in nobis unum sint, ut credat 
« mundus quia tu me misisti ». Cum autem huius unitatis visibile 
principium non sit nisi apostolorum caput et princeps ab ipsomet 
Christo in pastorem universalem agnorum et ovium designatus, 
omnino est impossibile ut in quolibet coetu a summitate seu ver- 
tice apostolatus separato ac seiuncto, portio vel exigua apostolicae 
auctoritatis inveniatur. Quare, cum penes solos successores Petri 
habeatur fontalis seu originalis apostolicitas, a qua in totum Ec- 
clesiae corpus apostolicitas participata refundatur necesse est, 
plane sequitur missionem apostolicam in ea sola Ecclesia iugiter 
perdurare, in qua semper a successoribus Petri venerandae com- 
munionis iura in omnes dimanant. — Et confirmatur magis quia 
de facto, in omnibus communionibus a Sede Apostolica separatis 
evidentissima apparet impossibilitas ut quacumque imaginabili 
via ministerium suum derivent ab apostolis; sede contra factis 
luce meridiana clarioribus constat illas omnes saeculo quinto, vel 
undecimo, vel decimo sexto, a seipsis incepisse. Certe Michael 
Caerularius cuius praedecessores supremam Romani Pontificis 
jurisdictionem ab antiquo agnoverant, anno 1043 missis litteris 
ad episcopos Occidentis, sese a communione Romanae Sedis 

separavit, et vinculum sublectionis definitive abrupit. Ex subdito 
igitur factus est caput independens suae ecclesiae. lam age. Po- 
testas hierarchae subordinate ct potestas capitis independentis 
non sunt una eademque potestas, sed diversae. Illa ergo potestas 
independens quae saeculo XI incepitin Patriarchis Constantino- 
politanis, manetque usque nunc fons totius ministerii sectae 
Graecorum, vel eis advenit via successionis sive haereditatis, 
vel communicata est per institutionem alicuius qui ad hoc habuit 
potestatem, vel si neutrum ex his dici potest, fuit usurpata, et 
Si usurpata, ergo non apostolica. Et simile rqtiocinum | adhibebis 
circa omnes sectas Protestandum, puta circa Ecclesiam Angli- 
canam, quidquidnunc sit de validitate ordinationis episcoporum 
eius, quae omnino est praeter quaestionem, imo vero, abstra- 
hendo etiam a facto illo notissimo, quod ex suprema auctoritate 
reginae Elisabeth, in qua certe nihil fuit apostolicum, tota prodiit 
novellae ecclesiae constitutio. Itaque concludamus oportet, in 
sola catholica permanere, cum missione legitima, auctoritatem 
dispensationis in sacramentis. 

Aliud quoque argumentum est, quia repugnat ut sacra- 
menta sint bonum haereticorum vel schismaticorum ; non ergo ab 
eis legitime dispensantur. — Consequentia est evidens; antece- 
dens vero mults rationibus demonstratur. 

Etenim in primis, sectae separatae non sunt sanctae sancti- 
tate principiorum ; ergo nulla sacramenta possunt eis esse propria, 
cum sacramenta sint principia sanctitatis. Dico sectas non esse 
sanctas sanctitate principiorum ý, quia cum vera religio illa 
sit, quae ex suis propriis principiis ducit hominem ad religionis 
finem qui est coniunctio cum Deo ultimo fine, prorsus impossibile 
est ut sit sanctitas principiorum, ubicumque vera religio non est. 
Quarc, si forte in sectis inveniantur vera sacramenta, non sunt 


p) Hinc ulterius sequitur, nullam sectam esse posse sanctam san- 
ctilate membrorum ; nam, si contingat aliquos ibi esse qui vere iusti sunt 
coram Deo, hoc non est nisi per accidens, hoc est, praeter vim et in- 
fluxum propriorum principiorum. Nulla autem societas denominatur ab 
iis quae in ea sunt per accidens. 

in eis nisi utalienum bonum, quod ad salutem prodesse non po- 
test ei qui scions et prudens ab eis illud accipit, quamdiu utique 
separationis sive schismatis error non correctus perseverat. — 
Adhuc, sectae qua tales vocantur synagoga Satanae, cuius capita 
antichrist! sunt, ut dicitur 1. Ioan 11-18 et seq. Impossibile igitur 
est ut legitime detineant bona quae a Christo fuerunt Ecclesiae 
concredita. — Adhuc, sacramenta sunt natura sua verae fidei pro- 
testationes; ergo iterum, ad illam solam Ecclesiam pertinent ut 
bonum proprium, cuius est vera atque indefectibilis fides. — Hinc 
Augustinus, l. | de bapt., c. 14: « Frustra ergo nobis dicunt: 
€ Si baptismum nostrum acceptatis, quid minus habemus, ut no- 
œ bis de vestra communione consulendum putetis? Respondemus 
« enim: Non baptismum vestrum acceptamus, quia non est bapti- 
« smus ille schismaticorum vel haereticorum, sed Dei et Ecclesiae, 
« ubicumque fuerit inventus, et quocumque translatus. Vestrum 
4 autem non est, nisi quod prave sentitis, et sacrilege agitis, et 
« impie separamini » ff. 

Hactenus ergo de necessaria subordinatione ad veram Eccle- 
siam, quantum ad legitimitatem ministerii. Restat nunc dicendum 


de validitate. 


B 2. 


Supponitur notum ex certissimis divinae Traditionis docu- 
mentis in sequenti thesi afferendis, posse extra Ecclesiam veram, 
et praeter missionem ab eadem acceptam, valide confici sacra- 
menta & ^X adeoque, divinam legem excludentem haereticos vel 


/) Notandum est quod ab Ecclesia catholica derivat quandoque, 
etiam in haeretico, vel schismatico, vel vitando, facultas ministrandi, 
scilicet in casu necessitatis, ut fert notissima regula iuris. Quare baptizans 
vel absolvens in tali necessitate, non est amplius minister illegitimus, ut 
constat. 

(2) Quaedam restrictio facienda est quoad sacramentum Poenitentiae, 
ad cuius validitatem requiritur iurisdictio quae per ordinationem non 
datur, sed per solam communicationem a praelatis Ecclesiae. Unde in 
sectis Graecomm, ubi sunt presbyteri et episcopi valide ordinati, sacra- 


schismaticos a dispensatione sacramentorum, non esse legem irri- 
tantem, sed prohibentem tantum. Voluit enim Christus ex abun- 
dantia suae bonitatis, ut etiam extra Ecclesiae fines remedia 
salutis possent inveniri, non quidem iis profutura qui ex certa 
scientia 1llegitimo ministro adhaererent, sed certe iis qui a pec- 
cato communicationis cum falsa secta, vel per poenitentiam ab- 
solverentur, vel praesertim ratione bonae fidei aut carentiae usus 
rationis, totaliter excusarentur. In huius rei figuram, flumina ir- 
rigantia terrestrem paradisum egrediebantur de loco voluptatis 
et circumibant totam terram, uti pulcherrime exponit Augustinus, 
l. 4 de bapt., c. 1: « Ecclesia, inquit, paradiso comparata indicat 
« nobis, posse quidem eius baptismum homines etiam foris acci- 
« pere, sed salutem beatitudinis extra eam neminem vel percipere 
« vel tenere. Nam et flumina de fonte paradisi, sicut Scriptura 
« testatur, etiam foras largiter manaverunt. Nominatim quippe 
« commemorantur, et per quas terras fluant, et quia extra para- 
« disum constituta sunt, omnibus notum est; nec tamen in Me- 
« sopotamia vel in Aegypto, quo illa flumina pervenerunt, est 
« felicitas vitae quae in. paradiso commemoratur. Ita fit ut cum 
« paradisi aqua sitextra paradisum, beatitudo tamen non sit nisi 
« intra paradisum. Sic ergo baptismus Ecclesiae potest esse extra 
« Ecclesiam, munus autem beatae vitae nonnisi intra Ecclesiam 
« reperitur, quae super petram fundata est, quae ligandi et sol- 
« vendi claves accepit. Haec est una quae tenet et possidet 
« omnem sui sponsi et Domini potestatem ». 


Quae igitur cum nota supponantur, statuendum nunc est, 


mentum Poenitentiae nullum est, nisi in articulo mortis, in quo omnis 
sacerdos habet a Catholica, ut possit absolvere. Forte tamen dici posset, 
Ecclesiam supplere in quibusdam regionibus, ubi adest communis error, sci- 
licet bona fides, et titulus coloratus ex parte sacerdotum. — Esset etiam 
quaedam restrictio facienda pro Matrimonio, post decretum Tridentini 
inducens impedimentum clandestinitatis. De quo tamen alias, praesertim 
quia praesens consideratio procedit de illis sacramentis quae nata sunt 
confici per exercitium potestatis sacrae, et ad quorum regularem adrm- 
nistrationem ordinat character sacerdotalis; cuiusmodi Matrimonium 
non est. 


^ 

requiri ad validitatem sacramenti ut minister etiam 1llegitimus, 
sit aliquo modo catholicae minister Ecclesiae, per intentionem sal- 
tem implicitam faciendi quod facit Catholica. Ratio est quia, ut 
infra dicetur (D, ad sacramentorum valorem necessaria est in- 
tentio, eaque interna, faciendi id quod Christus instituit. Sed id 
quod Christus instituit, necessario convertitur cum eo quod in- 
defectibiliter in tinem usque facit et faciet Catholica, iuxta illud 
Evangelii: « Ecce ego vobiscum sum (docentibus, baptizantibus), 
« usque ad consummationem saeculi ». Ergo ad valorem sacra- 
mentorum requiritur intentio saltem implicita, faciendi quod facit 
Catholica. Et nota quomodo non valeat argumentum de qua- 
cumque secta: primo quidem quia, quod in aliqua secta fiat id 
quod Christus instituit, tam potest esse quam potest non esse; 
praeterea vero, quia nunquam secta reduplicative ut secta, exse- 
quitur institutum Christi. Hinc, qui solam haberet intentionem 
laciendi quod facit Anglicana vel Lutherana in quantum huius- 
modi, profecto non conficeret; quippe illud quod Lutherana facit 
qua Lutherana, non illud est quod faciendum mandavit Christus. 

Nec dicas quod si ita res se habeat, vix poterit unquam 
contingere ut minister haereticus habeat intentionem sufficientem 
ad valide conficiendum. Nam hoc non sequitur, et potest apte 
illustrari exemplo matrimonii inter bapiizatos. Ex hoc enim quod 
Christus elevavit ipsissimum contractum matrimonialem ad digni- 
tatem sacramenti, ita ut nequaquam valere possit in ratione con- 
tractus quin simul sit verum sacramentum, statim consequitur 
quod christianus habens pro intentione praedominante voluntatem 
faciendi verum contractum, ipso facto habet implicite intentionem 
faciendi sacramentum, et hoc modo est minister Christi, etsi 
forte contingat ipsum non credere in Christum, vel non habere 
matrimonium ut sacrum. Et tunc solum non esset validus sacra- 
menti minister, adeoque nec vere contraheret, si haberet pro 
intentione praedominante voluntatem non faciendi id quod fuit 
institutum a Christo; praedominans enim ista intentio destrueret 
alam quam habet, vere contrahendi. — A pari, quia Catholica 


f Infra, Thés. XVIII. 

indefectibiliter facit usque ad mundi finem, id quod sibi fuit de- 
mandatum, quisquis habet pro intentione praedominante volun- 
tatem faciendi id quod instituit. Christus, vel certe ritum qui 
apud christianos creditura Christo institutus, eo ipso habet im- 
plicite voluntatem faciendi id quod facit Catholica, etiamsi forte 
contingat ipsum ignorare Catholicam, vel credere illam esse fal- 
sam. Et tunc solum non haberet intentionem sufficientem ad va- 
lorem sacramenti, si praedominans intentio eius esset voluntas 
non faciendi id quod facit Catholica, quia praedominans ista 
intentio destrueret aliam quam forte habet, faciendi verum sacra- 
mentum. Constat autem, casum hunc vix ac ne vix quidem posse 
contingere. 

Concludendum ergo est, ministrum etiam 1llegitimum non 
conficere sine subordinatione ad veram Ecclesiam, quia actio 
sacramentalis non elevatur instrumentaliter, nisi in. quantum pro- 
cedit ab intendente facere illud quod facit illa Ecclesia, cuius 


vere sunt sacramenta. 


Pulchre Augustinus veritatem hactenus propositam typice 
figuratam ostendit in iis quae leguntur de uxoribus Patriarcha- 
rum ; omnia enim in figura contingebant illis, et sensu allegorico 
significabant quae eventura erant in temporibus Novi Testamenti. 

Tres recenset series factorum in tribus patriarchis, Abraham, 
Isaac, et lacob. — Abraham duos filios habuit, unum de ancilla 
et alium de libera; sed solus Isaac de libera natus, in benedicto 
Abrahae semine computatus est, eiecto Ismaele qui contra legi- 
tmam matrem et filium eius superbe insurrexit. — lacob autem 
habuit filios duodecim, alius ex ancillis, alios ex liberis Lia et 
Rachel natos, qui tamen omnes in duodecim tribubus haeredi- 
tatem domus Abrahae consecuti sunt. — Denique Isaac habuit 
duos gemellos ex una libera, et cum essent ambo iure nativi- 
tatis pares, solus lacob electus est, Esau vero reprobatus, quia 
primogenita vendidit et donum acceptum non servavit. 

Vide nunc, quid ista mystice significent. — In duobus Abra- 

hae filus, Ismael figurat eos qui baptizati inter haereticos gra- 
tiam baptismatis vel non consequuntur vel non servant, et e domo 
Dei eiciuntur, eo quod contra Catholicam Ecclesiam, legitimam 
ac liberam uxorem, cuius proprium bonum est baptismus, rebel- 
les se exhibent. — In duodecim filis lacob, illi qui ex ancillis 
nati erant, figurant eos qui baptizati inter haereticos gratiam 
baptismatis consequuntur, et ideo, simul cum aliis computantur 
in spirituali Abrahae semine, eo quod contra legitimam matrem 
Catholicam Ecclesiam non insolescunt, sed vel ad eam conver- 
tuntur, vel certe voto implicito se ei subiiciunt, in. bona fide et 
voluntate servandi omnia mandata perseverantes. — Denique 
in duobus filis Isaac, Esau significat eos qui in ipsa Catholica 
baptizati gratia baptismatis carent, quia primogenita vendunt; 
de quibus spiritualiter accipitur illud. Malachiae: «Et posui 
« montes eius in solitudinem, et haereditatem eius in dracones 
« deserti ». 

« Videntur, inquit Augustinus ý, sibi argutissime quaerere 
« utrum generet filios baptismus Christi in parte Donati, an non 
« generet: utsi consenserimus quod generet, suam esse asseve- 
« rent Ecclesiam matrem, quae filios potuit. de Christi baptismate 
« generare... Quasi vero ex hoc generet unde separata est, et 
« non ex hoc unde coniuncta est. Separata est enim a vinculo 
« charitatis, sed iuncta est in uno baptismate. Itaque est una 
« Ecclesia, quae sola Catholica nominatur; et quidquid suum 
« habet in communionibus diversorum a sua unitate separatis, 


(1) August., |l. 1 de bapt. c. 10. — Ubi obiter nota quod cum di- 
cuntur sectae haereticorum figuratae in. ancillis patriarcharum, non opor- 
tet ut ratio typi ad antitypum teneat in omnibus. Et non sequitur ancil- 
las illas nullo modo fuisse in conscientia uxores, sicut sectae nullo 
modo sunt legitimae sponsae Christi. Comparatio igitur tenet quoad 
ancillatum, non quoad reliqua. Quatenus, ut Bellarminus ait, quamdiu 
viguit dispensatio a Deo data circa polygamiam, duo genera uxorum 
erant. Quaedam ductae non solum ad procreandos filios, sed etiam ad 
domus gubernationem, liberae et nobiles. Aliae in conscientia etiam 


uxores, non tamen admissae ad communionem bonorum, ancillae infe- 
rioris conditionis. 

« per hoc quod suum in eis habet, ipsa utique generat, non iliae... 
« Ergo ipsa generat, ef per uterum suum, et per uteros ancil- 
« larum, ex eisdem sacramentis tanquam ex viri sul semine. 
« Non enim frustra dicit Apostolus, omnia illa in figura esse 
« gesta. Sed qui superbiunt et legitimae matri non. adiunguntur, 
« similes sunt Ismaeli, de quo dictum est: Eiice ancillam etfi- 
« Hum eius, non enim haeres erit filius ancillae cum filio meo 
« Isaac. Qui autem pacifice diligunt legitimam patris sui coniu- 
« gem, similes sunt filiis lacob, quamvis de ancillis natis, sed 
« tamen eamdem haereditatem sumentibus. Qui autem de utero 
« Ipsius matris intus in unitate nati negligunt gratiam quam 
« acceperunt, similes sunt Esau filio Isaac, qui reprobatus est, 
« Deo attestante et dicente: /acob dilexi, Esau autem odio ha- 
« bui, cum ambo ex uno concubitu concepti, ex uno utero nati 
« Sint >. 

Ergo absurdum est dicere, quempiam esse Protestantem, 
Lutheranum, Calvinistam, Anglicanum baptismate. Baptismate 
enim accipit unusquisque characterem christianitatis; christiani- 
tas autem tota est in Catholica, quae sola est exercitus impe- 
ratoris Chrisü, dum sectae qua tales non sunt nisi desertorum 
et rebellium congregationes. Sicut ergo impossibile est militem 
incorporari legioni rebellium per ipsum imperatoris characterem, 
ita impossibile est aggregari hominem sectae haereticae, ipso 
sacramento. Sed si de facto aggregatur, hoc non contingit nisi 
ex voluntaria adhaesione quae contradicit nativae virtuti chara- 
cteris, et characteris obligationes nullatenus valet auferre. 

Hinc omnes infantes apud haereticos vel schismaticos valide 
baptizati, quousque ad annos discretionis pervenientes suae se- 
ctae voluntarie adhaereant, seseque cum illa voluntario vinculo 
communionis innectant, non tantum de anima, sed et de cor- 
pore verae Ecclesiae exsistunt, suntque veri nominis catholici. 
Et ratio evidens est, quia in eis nullus esse potest actus contra- 
rians naturalem vim characteris et sacramenti. Quo fit ut si con- 
tngat postea ipsos de via salutis dubitare, recte eis dici possit, 
discessum a sua secta reditum fore ad Ecclesiam sui baptismatis. 
Constat autem, huiusmodi considerationem esse posse magni 

ponderis apud protestantes vel schismaticos haesitantes; iuvai 
enim ut intelligant, se, veniendo ad Catholicam, minime renun- 
tiare baptismati quod olim secundum morem paternum recepe- 
runt, sed magis, errore detecto, reverti ad illam ipsam Eccle- 
siam ad quam vel ab initio ture simul et facio pertinuerunt. 

Hinc etiam omnes adulti charactere baptismati insigniti, sin 
minus re, at certe iure et debito, catholici dicendi sunt. Quare 
Ecclesia catholica in eos, non secus ac in filios, plenissimam ha- 
bet iurisdictionem, sicut legatus imperatoris potest in omnes qui 
ad militiam adscript! sunt, sive adsint isti intra fines exercitus, 
sive inveniantur apud desertores. Non ergo limites sui iuris prae- 
tergressa est Ecclesia, quoties exercuit in quoslibet baptizatos 
potestatem coactivam, subtrahendo etiam pueros a potestate 
paterna, ubi aliter provideri non potuit catholicae educationi 
eorumdem. 

Ergo demum, in adultis sine subiectione ad Ecclesiam ca- 
tholicam, vel in re vel in. voto, sacramentorum susceptio effectum 
gratiae habere nequaquam potest. Ratio est quia in adulto requi- 
ritur dispositio, dispositio autem ad gratiam non est nisi sit vo- 
luntas se subiiciendi Christo secundum institutum ab eo ordinem 
et modum. Sed ille modus et ordo stat in subiectione ad caput 
ministeriale, mediante quo fieri debet coaptatio ad caput princi- 
pale quod est Christus ipse, sicut in corpore naturali pectus non 
unitur capiti nisi mediante collo. 


THESIS XVII. 


(Art. 5-9). 


Bonitas vel fides ministri ad sacramentorum valorem 
minime requiritur; nihilominus, ministrantes ex officio sa- 
cramenta in statu peccati, mortaliter peccant. 


Postquam dictum est de potestate auctoritatis in sacramen- 
ts, tum de potestate excellentiae, necnon et de auctoritate dispen- 
sationis, superest ut dicatur de causa ad quam pertinet ministe- 


rium immediatum. 

supponitur autem, ministerium illud de lege saltem ordina- 
ra non pertinere ad angelos, sed ad solos homines f$ tametsi 
non quilibet homo, imo nec quilibet Christianus sit validus mi- 
nister cuiuslibet sacramenti, ut definivit Tridentinum, Sess. 7, 
can. 19. Cum tamen conditiones ministri varient pro sacramen- 
tis singulis, nihil aliud nunc determinandum venit nisi id quod 
aut nunquam ad ministerii validitatem requiritur, aut e contra 
semper requiritur. Porro primum horum declaratur in praesenti, 
alterum vero in sequenti propositione exponendum remanebit. 


Quod bonitas vel fides nunquam requiritur in ministro ad 
valorem sacramentorum. — Qua in re statim notandum est sa- 
tis esse ut demonstretur non requiri fidem, quia fides potest qui- 
dem esse sine bonitate, non tamen bonitas sine fide; unde, si 
fides non est necessaria ministri conditio, a fortiori nec bonitas. 
Tota igitur quaestio revocatur ad validitatem sacramentorum ab 
haereticis collatorum, quae quidem fuit in praecedentibus sup- 
posita, sed nunc debet ex professo vindicari ut fidei dogma iam 
ab antiquo in Ecclesia definitum. 

Porro nulla in praesenti afferri potest ratio demonstrativa 
ex natura rei; nullum etiam invenitur sufficiens Scripturae te- 
stimonium ; quare argumentum sumitur ex divina Traditione, 
cuius praecipua documenta extant in celebri controversia inter 
Cyprianum et Stephanum Pontificem exorta, necnon et in dispu- 
tationibus Augustini contra Donatistas. 

Agrippinus scilicet Carthaginiensis episcopus, qui saeculo III 
floruit, ducentis circiter annis ante Augustinum, introduxerat in 
ecclesia sua morem rebaptizandi eos qui ex haeresi redibant ad 


(S) S. Thom., hic., art. 7: « Tota virtus sacramentorum a passione 
« Christi derivatur, quae est Christi secundum quod est homo, cui in 
« natura conformantur homines, non autem angeli. Et ideo ad homines 
« pertinet dispensare sacramenta, et in eis ministrare, non autem ad 
« angelos ». 

Catholicam, existimans bapnismum ab haereticis datum, esse nul- 
lum. « Quondam, inquit Lirinensis Q), venerabilis memoriae 
« Agrippinus... primus omnium mortalium, contra divinum ca- 
« nonem, contra universalis Ecclesiae regulam, contra sensum 
« omnium consacerdotum, contra morem et instituta maioruin, 
« rebaptizandos censebat ». Porro Cyprianus Agrippini succes- 
sor, etsi non immediatus, hanc sententiam et novellum morem 
cum nonnullis aliis Orientis et Africae episcopis approbavit, imo 
in Concilio Carthagine celebrato lata lege sancivit. Quod ubi 
rescivit Stephanus Papa, decretum tulit vetans ne quid innova- 
retur, praeter id quod traditum fuerat (2). Non acquievit Cypria- 
nus, imo et verbis durissimis ex irae impetu adversus Pontifi- 
cem reclamavit (3). Stephanus tamen qui excommunicationem 
minitatus fuerat, ad exsecutionem non venit, et nunquam ruptum 
est vinculum communionis. Interim vero, martyrio aftectus Cy- 
prianus reliquit fluctuantem Africanam ecclesiam, donec in ple- 
nario Concilio de quo saepe loquitur Augustinus, scilicet in Ni- 


P) Vincentius Lirin., Commonit., n. 9. 

(2) Cf. Enchirid, n. 14, et nota obiter, quomodo in hoc facto splen- 
deat illustre signum inerrantiae Romanae cathedrae. Nam certe, non 
parvae auctoritatis erat Cyprianus cum suo Concilio ; praeterea rationes 
quibus innitebatur, etsi falsae, non erant tamen contemnendae: imo, ut 
dicit Augustinus, l. 2 de bapt., c. 8 et 9, solutio earum non erat inventa, 
et nihil poterat opponi praeter antiquam consuetudinem Ecclesiae. His 
non obstantibus, Pontifex minime dubitans statim principiis obstat: nihil 
innovetur, nisi quod traditum est. 

(3) Vide apud Augustinum, 1. 1 de bapt., c. 18, excusationes pro 
Cypriano, quarum principalis ea est, quod mansit in unitate Ecclesiae 
catholicae, et falce martyrii omnia purgavit. — Quidam multum abu- 
tuntur obiurgationibus Cypriani adversus Romanum Pontificem, sed pro- 
fecto sine causa. Nam Cyprianus ex irae impetu loquens, Cyprianus sen- 
tentiam falsam propugnans, Cyprianus a caeteris catholicis Patribus in 
hoc derelictus, divinae traditionis testis non est. Quare exaestuanti Cy- 
priano liceat opponere Cyprianum pacato animo loquentem, et pro ca- 
thedra Romana in libro de unitate Ecclesiae, et alibi, tot egregia testi- 

monia proferentem. — Caeterum, decretum Stephani non erat dogmaticum, 
quid credendum sit definiens, sed decretum disciplinare vetans ne, con- 
trà morem antiquum, venientes ex haeresi rebaptizarentur. 

caeno (‘), antiquissimus mos fuerit penitus confirmatus, ac per 
hoc, validitas sacramentorum ab haereticis collatorum, auctori- 
tate totius Ecclesiae definita. — Quae omnia breviter complexus 
est ipse Augustinus, ubi ostendens auctoritatem Cypriani frustra 
obuci a Donatistis, ait |. 2 de bapt c. 9: «Nondum factum 
« erat (de baptismo haereticorum) transmarinum vel universale 
« concilium, quia consuetudinis robore tenebatur orbis terrarum, 
« et haec sola (consuetudo) opponebatur inducere volentibus no- 
« vitatem, quia non poterant apprehendere veritatem. Postea 
« tamen, dum inter multos ex utraque parte tractatur et quae- 
« ritur, non solum inventa est, sed etiam ad plenarii Concili 
« auctoritatem roburque perducta, post Cypriani quidem passio- 
« nem, sed antequam nos nati essemus. Hanc autem fuisse con- 
« suetudinem Ecclesiae (non rebaptizandi), quae postea, multis 
« discussis ambagibus perspecta veritate, plenario concilio con- 
« firmata est, satis ostenditur et ipsius beati Cypriani verbis in 
« eadem ad lubaianum epistola... Ait enim: Sed dicet aliquis, 


« quid ergo fiet de, his qui in praeteritum de haeresi ad Eccle- 


^^ 


« siam venientes, sine baptismo admissi sunt? Ubi certe, quid 
« fieri soleret satis ostendit, et eo ipso quod concilium Agrip- 
« pini commemorat, aperte indicat fuisse aliam consuetudinem 
« Ecclesiae... Quapropter, illud unum isti (Donatistae) conside- 
« rent, quod omnibus patet: Si auctoritas Cypriani sequenda est, 
« magis eam sequendam in unitate servanda, quam in Ecclesiae 
« consuetudine commutanda. Si autem concilium eius attenditur, 
« huic esse universae Ecclesiae posterius concilium praeponen- 
« dum, cuius se membrum esse gaudebat, et ut se in totius cor- 
« poris compage retinenda caeteri imitarentur, saepius admone- 
« bat ». Ex qua Augustini auctoritate tria in comperto sunt, quae 
rein omnino conficiunt. | 

Primum quidem in comperto est, veterem atque immemo- 
rabilem fuisse Ecclesiae consuetudinem non rebaptizandi eos qui 
veniebant ex haeresi; in qua certe consuetudine implicite con- 
tnebatur fides validitatis baptismi. ab haeretico ministro. collati. 


(* Enchirid., n. 19. 

— Constat praeterea, oppositionem Cypriani et aliorum eiusdem 
sententiae, nequicquam officere certitudini traditionis, quia radi- 
cem non habebat nisi in quibusdam theologicis rationibus diffi- 
cilis solutionis, quae contra morem observatum militare wTfc&w- 
tur, simulque eius 1llegitimitatem demonstrare: « Nec ob aliud 
« illis temporibus, quando ista quaestio contra veterem consue- 

tudinem discutiebatur, visum est quibusdam etiam egregiis viris 

antistitibus Christi, inter quos praecipue beatus Cyprianus emi- 
« nebat, non esse posse apud haereticos vel schismaticos bapti- 
« smum Christi, nisi quia non distinguebatur sacramentum ab 
« effectu vel usu sacramenti. Et quia eius effectus atque usus 
« in liberatione a peccatis et cordis rectitudine apud haereticos 
< non inveniebatur, ipsum quoque sacramentum non illic esse 
(«putabatur » Ÿ — Hinc tertio, sponte sua consequitur, veri- 
tatem de valore sacramentorum ab haereticis collatorum esse de 
genere eorum dogmatum quae communi praxi, magis quam in- 
stanti et expressa praedicatione in prima aetate conservabantur; 
cui primaevae aetati successit tempus in quo inceperunt proponi 
apparentes rationes contra consuetudinis legitimitatem ; tum orta 
est apud quosdam haesitatio, imo et oppositio, apud alios vero 
studium introspiciendi penitius radices traditionis. et solvendi 
rationes in contrarium, donec tandem, re discussa, post solemne 
indicium Ecclesiae consensus unanimis fuerit in perpetuum con- 


firmatus. 
Ratio demum theologica ad eiusdem dogmatis declaratio- 
nem his terminis continetur. — Primo, non requirebatur ex na- 


tura rei bonitas vel fides in ministro ad valorem sacramentorum, 
nam absque vera fide vel statu gratiae potest homo esse mini- 
ster Christi, id est, ministerialiter peragere id quod Christus in 
sacramentis instituit; idque ex dicendis in propositione sequenti 
luculenter apparebit. — Secundo, potuisset tamen Deus consti- 
tuere ut nullus nisi de corpore verae Ecclesiae exsistens valide 
ministraret sacramenta, sed ex abundantia bonitatis suae, ut di- 
ctum est, hanc restrictionem non apposuit; de quo nos certio-1 


1l) August., 1. 6 de bapt., n. 1. 

res reddunt documenta revelata. —  'Ferlio, potuisset etiam sta- 
tuere ut intra ipsum visibile verae Ecclesiae corpus, nullus sine 
interiori fide et sanctitate validus minister exsisteret. Sed hoc 
ultimum esse omnino non debuit: tum quia homines fuissent 
de facili in errorem inducti, putantes sacramenta habere virtu- 
tem ex merito ministrantium; tum praesertim quia, ut plurimum, 
nequidem morali certitudine constare potuisset de sacramento- 
rum validitate. Unde omnia forent anxietatibus et incertitudini- 
bus plena, dum semper occurreret timor ne defuerit in ministro 
interior fides, vel, quod frequentius contingere potest, status gra- 
tiae. Constat autem, huiusmodi inconveniens pertingere usque 
ad veram repugnantiam quoad sacramenta imprimentia chara- 
cterem, cum de ratione characteris sit, ut cum morali certitu- 
dine innotescat iis qui sunt de Ecclesia. 


Quod nihilominus mali ex officio ministrantes sacramenta 
mortaliter peccent. — Etenim, .exhibere Deo immundum instru- 
mentum ad divinissimos effectus producendos, constituit irre- 
verentiam gravem in genere suo, cum rectus ordo postulet ut 
minister, qui est quoddam instrumentum animatum, Domino 
conformetur, iuxta illud Levit. XIX-2: Sancti estote, quia ego 
sanctus sum. Ergo conficere sacramenta in statu peccati, pecca- 
tum est grave ex genere suo. — Dixi ex genere suo, quia pro- 
pter aliquam imperfectionem in genere talis actus, potest tolli 
deordinatio. Unde dicit S. Thomas in responsione ad 3am, non 
esse peccatum nisi in eo qui ministrat ex officio, hoc est, for- 
maliter ut deputatus ad tale ministerium vi characteris. Cuius 
ratio est, quia baptizans in articulo necessitatis deficit a perfecta 
ratione ministri, ideoque operatio eius est quid imperfectum in 
genere administrationis sacramentorum, non quidem ex parte 
sacramenti, sed ex parte conficientis; non enim exit operatio ab 
agente proprio, sed a subveniente extraordinarie ei qui in ne- 
cessitate versatur. Ex huiusmodi autem imperfectione excusatur 
actus a mortali, sicut etiam in humanis rusticus per accidens et 


Dt Ecclesiae Sacramentis. Tom. I. 13 


194 QUAESI. LXIV. 


in casu necessitatis Regi deserviens, non tenetur ministrare cum 
illo speciali ornatu et decoro, quod in eo desideratur qui est 
ex officio ad ministrandum deputatus. 

Ex dictis resolves, an sit licitum suscipere vel petere sa- 
cramenta a malo ministro. — Distingue ministrum illegitimum, 
qui scilicet a vera Ecclesia facultatem non habet sacramenta di- 
spensandi, ^puta haereticum, vel vitandum, extra casum neces- 
sitatis), et ministrum legitimum qui tamen est indignus ratione 
status peccati in quo versatur. 

Ab illegitimo ministro nunquam licet vel petere vel etiam 
suscipere sacramentum. Ratio est quia, si minister est illegiti- 
mus, illegitima est ministratio sacramenti secundum se, et per 
consequens illegitima susceptio. Nota tamen restrictionem supe- 
rus factam quoad illegitimitatem ministri; in casu enim neces- 
sitatis, omnis homo est legitimus minister baptismi, et omnis 
sacerdos est legitimus minister poenitentiae, ideoque per se lo- 
quendo, cessat prohibitio respectu ministri etiam M haeretici vel 
schismatici. Dixi, per se loquendo, quia si tales essent circum- 
stantiae in quibus admittere ministerium hominum eiusmodi, 
haberi posset ut actus defectionis ab Ecclesia vel adhaesionis 
ad sectam separatam, ne in ipsis quidem mortis angustis sa- 
cramentum baptismatis vel poenitentiae ab eis liceret accipere, 
sed tunc sola contritione cordis cum Deo esset agendum. 

Nunc autem a legitimo ministro malo semper licet recipere 
sacramentum, nam « ille qui ad sacramenta accedit, suscipit sa- 
« cramenta a ministro Ecclesiae, non in quantum est talis per- 
« sona, sed in quantum est minister Ecclesiae. Et ideo, quamdiu 
« ab Ecclesia toleratur in ministerio, ille qui ab eo suscipit sa- 
« cramentum non communicat peccato eius, sed communicat 
« Ecclesiae quae eum tanquam ministrum exhibet » fl). Ab 
eodem semper etiam licet petere, imo exigere, si ipse ratione 
sui muneris tenetur ad ministrandum ; nemo enim peccat petendo 
id quod sibi debetur; aliunde vero non inducitur minister in 
peccatum, quia semper potest poenitere et sic licite ministrare, 


(* S. Thom., hic, a 6, ad 3Qm. 

habetque gratiam ad hoc praeparatam. Denique, etiamsi non 
teneatur ille vi muneris, adhuc sacramentum petere licet ex qua- 
cumque gravi causa; cum enim actus ministri non sit peccami- 
nosus secundum se, sed tantum ratione circumstantiae quam 
ipse per contritionem cordis potest auferre, nonnisi ex charitate 
tenetur quis omittere petitionem, atqui charitas, ut fert regula 
iuris, non obligat cum tanto incommodo. 


THESIS XVIII. 


(Ar ta 8). 


Dogma catholicum est, necessariam esse in ministro 
ad valorem sacramenti, intentionem faciendi quod facit Ec- 
clesia. Insuper communis et vera sententia docet non suf- 
ficere intentionem, ut aiunt, externam, sed internam om- 
nino requiri. 

$% 

Dicitur requiri intentio faciendi quod facit Ecclesia, quid- 
quid tandem illud sit in opinione eius qui ministrat sacramen- 
tum. Unde S. Thomas: « Quamvis ille qui non credit bapti- 
«smum esse sacramentum, aut habere aliquam spiritualem 
« virtutem, non intendat, dum baptizat, conferre sacramentum, 
« tamen intendit facere quandoque quod facit Ecclesia, etsi 
«illud reputet nihil esse; et quia Ecclesia aliquid facit, ideo ex 
« consequenti et implicite intendit aliquid facere, quamvis non 
« explicite » f. Sed nec est necesse ut minister cogitet de 
Ecclesia, vel circa illam non erret; satis enim erit si feratur 
intentio eius in aliquid quod sit identice id quod Ecclesia facit, 
utputa si agere intendat illud quod instituit. Christus, vel quod 
iubetur in Evangelio, vel quod Christiani facere solent secun- 
dum praescriptum suae religionis (2). 


f S. Thom., in IV, D. 6, q. 1, a. 3, q. 2, ad lum. 

(3j Hinc apparet, quomodo Judaeus etiam vel paganus possit habere 
intentionem sufficientem ad baptizandum. Cogita ex. gr. catechumenum 
in articulo necessitatis constitutum, qui paganum rogaret dicens: Fac 

Cum autem in asserenda necessitate praedictae intentionis 
convenirent omnes catholici, ecce saeculo XVI introducta est a 
Catharino nova quaedam opinio, asserens sufficere intentionem 
mere externam. Porro vocatur externa, non quod considerata in 
se, interna non sit, sed quia tota versatur circa externam  ap- 
parentiam; consistit enim iuxta Catharinum, in voluntate qua 
quis vult se habere exterius ut serium sacramenti ministrum, 
quantumvis intus apud se intendat irridere vel simulare. Pleri- 
que tamen ex paucis ills theologis qui Catharino consentiunt, 
dicunt non sufficere praedictam intentionem externam, nisi quando 
minister rogatus conficit sacramentum, in loco et vestibus sacris 
iuxta ritum Ecclesiae consuetum, quia, inquiunt, per has cir- 
cumstantias exterior ritus per se indifferens determinatur ad esse 
sacramentale. 

Porro Catharini opinio non habetur ut Tridentino anathe- 
mate perculsa. « Censeo, inquit Pallavicini f, sententiam Tri- 
« denti proscriptam (s), eamdem esse quam Leo X per suam 
«constitutionem in Luthero damnavit: videlicet, ita fuisse a 
Christo institutum sacramentum, ut etiamsi minister per ma- 
nifestam irrisionem ac ludibrium illud peragat, effectum conse- 
« quatur... At vero catholici theologi quos numeravimus, conve- 
« niunt in exigenda ad efficaciam sacramenti voluntatem, non modo 


À 


À 


« exsequendae illius exterioris actionis physice consideratae quam 
« praestat Ecclesia (quae voluntas est pariter in homine ludicre 
« sacramentum administrante), sed voluntatem eius actionis exer- 
« cendae per eam exteriorem caeremoniam hominis serio agentis, 
« ac per speciem hominis eo illam dirigentis quo Ecclesia di- 
« ngit ». — Nihilominus in contrarium est communissima theo- 
logorum doctrina, cui omnino standum est. Docet requiri inten- 
tionem internam, quae scilicet non tota versetur circa apparen- 
tiam exteriorem, sed sit intentio qua minister non solum vult 


mihi, obsecro, hanc misericordiam,ut mihi aquam infundas, pronuntiando 
verba, ego te baptizo, etc., cum intentione faciendi id quod ipsemet in- 
tendo recipere secundum praescriptum legis Christianorum. 

(1) Pallavicini, Hist. Cone. Trid. 1. 9, c. 6. 

(2) Triden., Sess. VII, can. 11 de Sacram. 

cohibere omnem ostensionem simulationis ab actione quae foris 
apparet, sed etiam vere apud se intus resolvit: volo facere id 
quod Ecclesia facit. 

I. Requiritur intentio, sicut definivit Tridentinum, loco 
mox citato: « Si quis dixerit, in ministris, dum sacramenta con- 
ik ficiunt et conferunt, non requiri intentionem saltem faciendi 
« quod facit Ecclesia, anathema sit ». 

Revelatio autem huius veritatis habetur implicite in iis Scri- 
pturae locis, in quibus sacramentorum dispensatores dicuntur 
ministri Christi et Dei, puta in toties laudato testimonio Apostoli, 
| Cor. IV-1. Ad hoc enim ut homo sit actu minister Christi in 
confectione sacramenti, oportet ut habeat intentionem faciendi id 
quod instituit Christus et facit Ecclesia. Et ratio est quia minister 
in quantum huiusmodi, ab inanimato instrumento differt, quatenus 
est agens voluntarium, dominium habens sui. Necesse est autem 
ut tale instrumentum moveat seipsum, sese subiiciendo per in- 
tentionem suam agenti principali cui debet deservire. Quare, qui 
per iocum vel irrisionem mere materialiter. faceret id quod sibi 
mandatum est, nusquam diceretur ministrare mandanti, nisi forte 
mera rei alicuius materialitas ministerio eius commissa esset, quod 
in praesenti dici omnino nequit ý. 


(1) Nimirum, principium generale est, quod minister ineo quod mi- 
nister est, habere debet voluntatem faciendi id quod ministerio eius com- 
missum est, prout et in quantum est commissum. Videndum igitur est 
quid illud sit quod ministerio committitur. Nam si quis ex. gr. a domino 
mittatur ad pauperem ut ei largiatur eleemosynam, ministerium eius 
non est ad eleemosynam formaliter ut talem, sed solum ad actum ma- 
terialem deferendi pecuniam. Et ideo sufficit voluntas solius materiali- 
tatis, cum qua bene componi poterit quaevis alia intentio, intentioni 
domini etiam contraria. Sed qui mitteretur ut minister seu procurator 
ad paciscendum, iste piofecto ministri partes non ageret, simulatam 
tantummodo habendo paciscendi intentionem. Porro, cum Scripturae 
dicunt, dispensatores sacramentorum esse ministros Christi et Dei, 
procul dubio docent eos esse ministros sacramentorum ut sacramenta 
sunt. Sacramenta autem ut sacramenta non sunt ritus quidam materia- 
liter accepti, sed quorum formalitas tota est ab institutione Christi. Unde 
in hoc quod est esse ministrum Christi in sacramentis, includitur ne- 
cessario intentio faciendi id quod est institutum a Chiisto. 

Ratio quoque theologica ex hactenus dictis apertissime fluit, 
nam signa sacramentalia ex sola Christi institutione. habent si- 
gnificare sacramentaliter, id est, significatione sacra et practica 
seu efficaci. Porro institutio Christi non potest efficere ut verba 
ista, te baptizo, te absolvo, etc., ex hoc solo quod materialiter 
proferuntur, aliquid habeant ultra id quod ex vulgari hominum 
impositione trahunt vel trahere possunt. Certo autem certius ex 
vulgari hominum impositione, praesertim quoad ablutionem spi- 
ritualem, absolutionem a peccatis, aliaque eiusmodi, non praeter- 
egrediuntur ordinem simplicium ac nudorum signorum, adeoque 
non elevantur ad transcendentem conditionem sacramentorum, 
quae non sunt signa nuda et simplicia, sed efficacia. Itaque ritus 
baptismi, absolutionis, consecrationis, etc., non potest significare 
sacramentaliter, nisi aliquid. sit per. quod vis institutionis Christi 
ad eum derivet, ipsumque investiat. Principium autem  determi- 
nans exteriorem ritum ad substandum institutioni Christi, nullum 
aliud esse potest quam voluntas ministri intendentis, non qui- 
dem iocari, non materialiter recitare formulam, non attentare id 
quod in sua potestate non est, aut si quid aliud eiusmodi, sed 
agere illud ipsum quod I. C. in sua religione stabilivit, suoque 
nomine facere mandavit. Et hoc modo, iuxta decretum pro Ar- 
menis, minister intendens facere quod facit Ecclesia, seu abstracte 
loquendo, debita ministri intentio, se habet ut causa qua effi- 
cienter perficitur sacramentum ff 

2. Requiritur intentio interna. — Huc facit sequens pro- 
positio damnata ab Alexandro VIII: « Valet baptismus collatus 


p) Hic nota quod ratione huius intentionis, rectissime dicitur actio 
ministri esse moraliter seu imputative actio Christi. Nunc autem, cum 
intentio ministri non se teneat ex parte intrinsecorum constitutivorum 
sacramenti, sed solum ex parte causae efficientis eius, id. quod vere 
dicitur actio Christi, non est sacramentum ipsum, sed confectio sacra- 
menti. Caeterum constat quod sacramentum ipsum non est operatio, sed 
operatum, uti patet vel ex solo elemento formali, quod non est locutio, 
sed verbum. Est, inquam, operatum, in quod virtus institutionis descendit 
praecise quia confectio operati est actio ipsius institutoris per suum 
ministrum. Et sic omnia concordant et quadrant. Alias, nihil. Quod 
quidem diligenter observa contra auctores causalitatis moralis. 

«a ministro qui omnem ritum externum, formamque baptizandi 
« observat, intus vero in corde suo apud se resolvit: non intendo 
« quo facit Ecclesia » (). In qua quidem damnata propositione, 
quidquid adversarii dicant, satis evidenter sermo est de illo qui 
serio quoad apparentiam exteriorem, ritum sacramentalem ponit, 
prout apparet ex oppositione quae est inter id quod externe pe- 
ragit, et id quod intus resolvit; nam alias, si tam foris quam 
intus simulatum se ministrum exhiberet, non esset cur exterior 
agendi ratio internae cordis intentioni opponeretur. 

Caeterum rationes superius allatae ostendunt necessitatem 
intentionis quae sit determinate interna. Non enim per solam 
intentionem quam excogitavit Catharinus, derivare potest in id 
quod exterius peragitur, vis institutionis Christi; et nequidem 
habita ratione. circumstantiarum loci, vestium, etc. Adhuc enim, 
cum his omnibus circumstantiis exterior ritus potest esse secun- 
dum rei veritatem, vel mera repraesentatio historica, vel deri- 
soria simulatio, vel inanis caremonia. — Et confirmatur quia 
qui solum habet intentionem externam, nihil distat ab histrione, 
nisi quod histrio est irrisor apertus, iste autem occultus. Sed 
nullus irrisor, sive apertus sive occultus, dici potest in 1pso actu 
simulandi, minister et instrumentum Christi, vere intendens quod 
Ecclesia facit, ut requirit. TridenLinum. — Confirmatur secundo, 
quia etiam in humanis, ubicumque ad validitatem actus requi- 
rtur intentio, requiritur illa quae sit determinate interna. Sicut 
in omni contractu oportet ut sit voluntas circa ipsum contractus 
obiectum, et non solum voluntas se habendi exterius per modum 
consentientis. Nec refert quod in foro humano habeatur ut va- 
lidus contractus, ex hoc solo quod constat de consensu externo. 
Habetur enim ut validus, quia semper praesupponitur adfuisse 
simul consensus internus. Si autem utcumque constaret de eius 
defectu, etiam in foro externo actus reputaretur nullus. Idemque 
dic de iudice proferente sententiam, de superiore ferente le- 
gem, etc. Et par est ratio in praesenti. 

Obiicitur primo: In tantum esset necessaria intentio mini- 


(D Enchirid., n. 1185. 


li 


stri, in quantum requireretur ad determinandum ritum exlerio: 
rem, alias indifferentem ad multa. Sed ritus exterior sufficienter 
determinatur per formam. Ergo non requiritur intentio. 

Respondeo: Dist. mai. In quantum requireretur ad deter- 
minandum ritum exteriorem, per modum formae quae sit pars 
intrinsece constitutiva sacramenti, neg. mai. Per modum prin- 
cipii continuantis signum sacramentale cum institutione Christi, 
et facientis derivare in illud vim institutionis eius, conc. mai. 
Contradist. min., et nego consequentiam. — Scilicet, elementum 
sensibile determinans ritum ut partiale eius constitutivum, est 
quidem verbum exterius, quod ideo, formae nomine recte desi- 
gnatur. Verum non potest determinare actu ad significationem 
sacramentalem, nisi ut substans "institution! positivae Christi ; 
causa autem per quam, tam materia quam forma, investituram 
institutionis consequitur, nulla alia est aut esse potest, nisi 1n- 
tentio qua vult minister facere illud ipsum quod lesus Christus 
Ecclesiae suae commisit peragendum. 

Obucitur secundo : Fertur in annalibus ecclesiasticis, mi- 
mum quemdam, dum in theatro baptizaretur, subito se Christia- 
num confessum fuisse, validitate baptismi etiam Per miraculum 
et visionem confirmata. Sed defuerat intentio, tam ex parte mi- 
nistri, quam ex parte suscipientis. Ergo intentio ad valorem sa- 
cramentorum non requiritur. 

Respondeo, annales ecclesiasticos referre mimum praedictum 
extraordinaria Dei gratia subito fuisse conversum, adeo ut mar- 
tyrio pau'o post coronatus, nunc ut sanctus ab Ecclesia hono- 
retur. De miraculo autem et visione in testificationem accepti 
baptismatis, profecto non constat. Admissa tamen veritate facti, 
dicendum foret, tam baptizatorem, quam baptizatum habuisse 
vere intentionem dandi et accipiendi id quod Christiani tradunt, 
quantumvis reputassent illud nihil esse, sed theatri irrisione. om- 
nino dignum. Porro nihil refert finis operantis, modo quacumque 
ex causa adsit interna voluntas faciendi quod facit Ecclesia. 

Obucitur tertio: Intentio esi invisibilis, cum tamen opor- 
teat ut sint visibilia omnia quae ad sacramentorum valorem et 


characteris impressionem requiruntur. Imo, una e rationibus pro- 


UE CAUSA SACRAMENTORUM 201 


pter quas superius exclusa esi in ministro necessitas fidei vel 
status gratiae, fuit quia alias, cuncta forent plena anxietatibus 
et incerlitudinibus. Sed eadem ratio militat contra necessitatem 
intentionis saltem internae. 

Respondeo, intentionem internam esse quidem secundum se 
invisibilem, sed visibilem effici per actionem externam, cum qua, 
sin minus metaphysica vel physica necessitate, at certe morali 
certitudine, attento communi modo agendi hominum, connectitur. 
Omnino enim naturale est ut homo interne intendat id quod agit 
exterius; et ideo, quando celebrat sacramentum Ecclesiae, per hoc 
ipsum ostendit se velle facere quod facit Ecclesia, praesertim 
quia nullo interesse humano pertrahi potest ad simulandum, cum 
huius suae interioris simulationis nullum haberet reportare tem- 
porale commodum, ut constat. Distingue ergo certitudinem mo. 
ralem a certitudine illa metaphysica quae nunquam in rebus ad 
humanas relationes pertinentibus requiritur. Quis namque diceret, 
non sufficienter constare de validitate matrimoniorum vel quo- 
rumlibet contractuum, ex hoc quod, nemine diffitente, | interior 
consensus ex parte contrahentium est omnino necessarius ? — 
Hinc magnum est discrimen inter intentionem internam, et in- 
ternam fidem vel bonitatem : non solum quia sola intentio ex 
natura rei in ministerio exigitur, verum etiam quia multis d 
causis contingere potest ut aliquis gratia destituatur, etiamsi sit 
apparenter bonus. Quare si esset necessarius status gratiae in 
ministro, nequidem morali et humana certitudine constaret ut 
plurimum de valore sacramentorum. Sed intentio inteina faciendi 
quod instituit Christus, vel certe id quod Christiani. credunt in- 
stitutum a Christo, ita naturaliter connectitur cum actione exte- 
rus ministrandi, ut nisi homo positive nitatur in oppositum eius 
quod externe facit, (et hoc de lege ordinaria contingere nequit), 
semper adsit sufficienter. Itaque quoties in actione ministri. nihil 
apparet simulationis, satis constat certitudine morali et humana, 
de valore sacramenti. 

Obuicitur quarto: S, Thomas in praesenti, ad 2"'", dicit: 
« Quidam dicunt quod requiritur mentalis intentio in ministro, 


« quae si desit, non perficitur sacramentum... Et alii melius di- 

« cunt quad minister sacramenti agit in persona totius Ecclesiae, 
cuius est minister ; in verbis autem quae profert, exprimitur 
intentio Ecclesiae, quae sufficit ad perfectionem sacramenti, nisi 

« contrarium exprimatur ex parte ministri vel recipientis sacra- 

« mentum ». Sed intentio quae opponitur intentioni mentali, 

intentio quae semper habetur, quoties minister non exprimit ali- 

quid contrarium intentioni Ecclesiae, nihil aliud est quam  in- 
tentio externa a  Catharino asserta. Ergo etc. 

Respondeo quod intentio mentalis eodem sensu hic sumitur, 
ac cum loquimur de oratione mentali per oppositionem ad vo- 
calem. Et oratio quidem mentalis, illa intelligitur, quae cum sit 
seiuncta ab omni actu externo, intus in anima tota perficitur. 
Oratio vero non mentalis, seu vocalis, non ea profecto est, quae 
solam ponit intentionem exterius se habendi per modum orantis 
sicut hypocritae faciunt, absit; sed quae actum internum habet 
coniunctum cum externo, seseque recitationi vocali conforman- 
tem. Et sic est in praesenti. Nam mentalis intentio iuxta S. Tho- 
mam, idem est ac intentio non regulata per externam sacramenti 
celebrationem, sed per propriam mentem seu personaiem ministri 
convictionem, qua scilicet intenderet ille aliquid quod ipsemet 
reputat et credit verum esse sacramentum efficax sanctificationis. 
Et merito excluditur tanquam non necessaria. Intentio autem 
non mentalis est intentio sese conformans ei quod exterius agitur, 
semperque cum sufficienti certitudine morali innotescens, ubi mi- 
nister nihil exprimit contrarium intentioni Ecclesiae quae in verbis 
formae continetur. Caeterum, de intentione externa Catharini nulla 
tunc in scholis suspicio habebatur. 

Ultimo obiici solet Augustinus l. 7 de bapl. c. 53, ubi 
inter alia dicit: « nihil interesse ad integritatem sacramenti in 
« ipsa Catholica, utrum id aliqui fallaciter an veraciter agant, 
« cum tamen hoc idem utrique agant ». 

At dicendum quod duplex fallacia seu simulatio est. Fal- 
lacia qua quis simularet intentionem faciendi quod facit Ecclesia, 
et de hac non agit Augustinus. Deinde fallacia qua quis opi- 
nans sacramentum nihil esse praeter inanem caeremoniam, per- 

sonam tamen credentis assumit peragendo ritum sacramenti. Et 

haec fallacia est de qua Augustinus tractat, ut late ostendit 
Billuart de Sacr. Diss. 5. art. 7. Quae etiam nullo modo est 


ad rem, quemadmodum ex hactenus dictis satis superque constat. 


COROLLARIUM 


Non sufficit in ministro intentio. interna mere habi- 
tualis; rursus non requiritur intentio actualis; relinquitur 
ergo quod intentio saltem virtualis requiratur et sufficiat. 


Non sufficit intentio mere habitualis, intelligendo intentio- 
nem quae praecessit et non fuit retractata, sed hic et nunc neque 
actualiter neque virtualiter influit in actum. Talis enim intentio 
potest esse etiam in amente, in ebrio, in dormiente, quem tamen 
nemo dicet validum ministrum saeramenti. 

Non tamen requiritur intentio actualis, quia ista non est 
posita in morali potestate hominis, cum saepe contingat ut praeter 
voluntatem cogitatio ad alia distrahatur. Aliunde vero constat 
esse impossible, ut ad valorem sacramentorum requiratur id 
quod non est in morali hominum potestate. 

Requiritur ergo et sufficit intentio virtualis, quae cum actu 
praecesserit, adhuc in virtute manens influit in actum. . Et est 
illa ipsa quam S. Thomas in responsione ad 3nm, habitualem 
vocat. « Quamvis minister sacramenti debeat niti ad custodien- 
« dum cor suum quantum potest, ut maxime in verbis sacra- 
« mentalis formae intentionem habeat actualem : quia tamen co- 
c gitatio est valde labilis, etiamsi tunc non adsit actualis intentio 
« quando verba profert, dummodo prius intenderit, et contraria 
« intentio non intervenerit, sacramentum non impeditur, quia 
« operatur tunc in vi principalis intentionis. Non enim oportet 
« quod in opere semper intentio coniungatur in actu, sed suf- 
« ficit quod opus ab intentione procedat » (4). 

Hactenus de causis extrinsecis, tam proximis quam remotis, 
a quibus pendent sacramenta. Superest tantum ut occasione eo-(*) 


(*) In IV, D. 6, q., a. 2, ad 44$, 

ruin quae dicta sunt de intentione requisita in ministro, appendix 
quaedam adiungatur de intentione quae est in ipso suscipiente 
necessaria. Huc pertinet ultima huius capituli propositio. 


THESIS XIX. 
In IV. Dist. 6, q. l, a. 2, quaestiunc. 3 


In adults, ad validam susceptionem cuiuslibet sacra- 


menti, requiritur intentio saltem habitualis recipiendi sa- 
cramentum. 


supponitur ex superius dictis, et ex manifesta fide totius 
Ecclesiae, characterem baptismalem esse potentiam recipiendi 
alia sacramenta, ita ut nullum ex his nisi illo praehabito, va- 
lide unquam suscipi queat; est enim baptismus ianua omnium 


communium bonorum Ecclesiae. — Quaeritur autem in prae- 


senti, utrum ex parte suscipientium aliqua alia conditio ad va- 
liditatem. requiratur, quae etiam sit universaliter necessaria pro 
omni sacramento, ipso imprimis incluso baptismate. Et distin- 
ctione facta inter adultos et infantes vel perpetuo amentes, re- 
spondetur requiri pro adultis fl) consensum, id est, voluntatem 
recipiendi sacramentum. 

Porro intentio ista, quantum ad aliquid convenit cum inten- 
tione requisita in ministro, et quantum ad aliquid differt. — Con- 
venit in hoc, quod sit prorsus independens a personali convi- 
ctione ipsius suscipientis circa efficaciam et divinam sacramentorum 
institutionem. Sufficit enim ut velit recipere id quod tradit Ec- 
clesia, quidquid tandem illud sit in eius opinione. Hinc perfectus 
incredulus, sicut potest conferre sacramenta, ita et ea suscipere. 
Convenit etiam in hoc, quod non refert an ex plena libertate 
consentiat suscipiens, an ex quocumque timore coactus, quia hu-(*) 


(*) Nota bene quod infantibus non annumerantur nisi perpetuo 
ameutes. Nam si quis habuerit aliquando rationis usum, et nunc in in- 
sanabilem amentiam inciderit, talis adhuc computatur inter adultos. 


Quare, si dum erat sui compos, nullam omnino habuit voluntatem su- 
cipiendi sacramenta, nullius sacramenti capax exsistit. 


Icov 

iusniodi timor non tollit voluntarium simpliciter, ut in materia de 
actibus humanis facile ostenditur. — Differt vero, quia intentio 
requisita in ministro se habet ut causons sacramentum, scilicet 
ut investiens ritum exteriorem vi institutionis Christi, adeoque 
debet esse saltem virtualis, cum alias positive non influeret. At 
vero intentio in suscipiente necessaria se habet solummodo ut 
removens impedimentum voluntatis contrariae respectu sacra- 
menti recipiendi, et ideo satis est ut sit mere habitualis, qualis 
potest esse etiam in amente, vel sensibus destituto (/). 

Nunc autem in assertionis demonstratione, specialia afferen- 
tur pro baptismo argumenta ; tum deinde ad caetera sacramenta 
se extendet nostra consideratio. 

l. Quod ad baptismi validitatem intentio seu consensus 
suscipientis requiritur. — Expresse habetur declaratum ab In- 
nocentio III, cap. Maiores de baptismo :« Ille qui nunquam con- 
« sensit, sed penitus contradicit, nec rem nec characterem suscipit 
« sacramenti. Dormientes autem et amentes, si priusquam amen- 
« tiam incurrerent aut dormirent, in contradictione persisterent, 
«quia in eis intelligitur contradictionis propositum perdurare, 
« etsi fuerint sic immersi, characterem non suscipiunt sacramenti. 
« Secus autem, si prius catechumeni exstitissent, et habuissent 
« propositum baptizandi. Tunc ergo characterem | sacramentatis 


« imprimit operatio, cum obicem voluntatis contrariae non  in- 


(£) « In pueris non potest esse contraria voluntas, neque actu neque 
« habitu, et ideo non requiritur voluntas vel intentio in eis, qua prohi- 
« bens removeatur In amentibus autem et dormientibus potest esse 
voluntas contraria habitualis, quamvis non sit actualis ; et ideo si ante 
somnum vel furiam, fuerunt contrariae voluntatis, non recipiunt sacra- 
< mentum, quia adhuc illa voluntas habitualiter manet. Si autem habue- 
< runt propositum recipiendi baptismum, et hoc per aliqua signa innotuit, 
« tunc in articulo necessitatis debet eis conferri baptismus, et suscipiunt 
< sacramentum et rem sacramenti, etiamsi furiosus tunc contradicat, quia 
« illa contradictio non procedit a voluntate rationis, secundum quam est 
< capax baptismalis gratiae. Si autem necessitas non sit, debet exspe- 
« Ctari in furiosis lucidum intervallum, vel in dormientibus vigilia: si 
« tamen baptizentur in statu illo, sacramentum suscipiunt, quamvis pec- 
< cet baptizans». S. Thom., in IV, D. 6, a. 2, q. 3, ad 2um. 


MSN 

e venil obsistentem ». Et ratio intrinseca est, quia Deus cum 
magna reverentia disponit nos, regitque unumquodque modo 
consentaneo eius conditioni ; ergo receptio sacramenti, non secus 
ac eius confectio, humana sit necesse est, id est, voluntaria. 
Hinc Augustinus, |. 4 de bapt. c. 24: « Cum ali pro eis (in- 
. tantibus) respondent, ut impleatur erga eos celebratio sacra- 
. menti, valet utique ad eorum consecrationem, quia ipsi respon- 
« dere non possunt. At si pro eo qui respondere potest, alius 
respondeat, non itidem valet. Ex qua regula illud in Evan- 
« gelic dictum est, quod omnes cum legitur, naturaliter movet: 
« Aetatem habet, ipse pro se loquatur ». 
2. Quod eadem est consensus necessitas pro omni sacramento. 
— Probatur primo, exauctoritate Innocentii III in cap. Maiores, 
ubi Pontifex refert et reuicit opinionem quorumdam qui dicebant 
aliqua esse sacramenta, quae per se sortiuntur effectum, id est, 
ut habet glossa, absque consensu accipientis. — Probatur se- 
cundo auctoritate theologorum : « In sacramentis homo debet 
« duo suscipere: sacramentum et rem sacramenti. Ad haec duo 
« non requiriur aliquid causans ex parte recipientis, sed impe- 
dimentum removens; et hoc impedimentum nihil aliud est quam 
voluntas contraria alteri praedictorum. Hinc in adultis, in qui- 
« bus solis potest esse voluntas contraria actu vel habitu, requi- 
« ritur contritio sive devotio ad percipiendum rem sacramenti, 
« et intentio vel voluntas ad recipiendum sacramentum ». Ita 
S. Thomas, in IV, D. 6, q. l, a. 2, q. 3. Cui sententiae theo- 
logi communiter suffragantur: « Communis et vera sententia, 
« ait Lugo de Sacr., Disp. 9, Sect. 7, tenet requiri ad valorem 
« sacramenti consensum positivum in adulto qui illud recipit. 
« Hanc docent theologi amnes ». — Ratio demum intrinseca, illa 
ipsa est quae superius fuit proposita. 
Nota tamen, esse aliquos qui excipiunt Eucharistiam. « Exci- 
« pio Eucharistiam, ait Billuart, de Sacr. Dissert. 6, art. 1, quia 
« cum consistat in re permanenti, independenter a quavis inten- 
« tione tam suscipientis quam ministrantis remanet sacramentum ». 
Verum eodem argumento probares, ad validam receptionem Eu- 
charistiae non requiri characterem baptismalem, quia Eucharistia 

independenter ab hoc charactere manet sacramentum. Unde distin- 
euendo sacramentum ipsum et sacramentalem eius sumptionem, 
verius tenebis sacramentum quidem esse independens ab inten- 
tione suscipientis, non tamen sacramentalem usum, atque ideo 
casualem manducationem Eucharistiae in adulto esse nullam, ut 
Si panis consecratus, insciis convivis, in mensa apponeretur, et 
ab iisdem praeter intentionem pro vulgari cibo sumeretur. 


DE NUMERO ET ORDINE SACRAMENTORUM 


Quaest. Ixv. 


Deinde considerandum est de numero et ordine sacramen- 
torum novae legis. 


THESIS XX. 


(Art. 1-2). 


Habet lex nova sacramenta septem, nec plura, nec pau- 
ciora: quae quidem ordine naturae hoc modo recenseri de- 
bent: Baptismus, Confirmatio, Eucharistia, 


Poenitentia, 
Extrema Unctio, Ordo et Matrimonium. 


S 1. 


Notandum in primis est quod nec in Scripturis sacris, nec 
in scriptis veterum Patrum, sacramenta omnia in globo, sub uno 
numero, unoque catalogo comprehensa reperiuntur f — Quare 
directa demonstratio praesentis dogmatis exspectanda est ex syn- 
thesi tractatuum de sacramentis in speciali, ubi quoad singula 
hic enumerata, testimonia revelationis proferuntur, ut recte con- 
cludatur, sacramenta N. L. non esse pauciora quam septem. Et si 
quis ulterius consideret, fieri non posse ut vel unum sacramentum 
a Christo institutum maneat ignotum in Ecclesia, nullumque aliud 


praeter illa septem, in ea agnosci, aut agnitum unquam fuisse, 


C) Rationes explicativas huius facti, easque optimas, et quae in- 


tellectum rectum omnino quietent, vide apud Franzelin, de Sacr. ingen. 
Thes 19. 

perspiciet quoque ipsa nec esse nunc plura, nec posse esse in 
posterum ff. 

Adhuc tamen prostat generalis demonstratio ex consensu 
Christianorum in fide septem supramemoratorum N. L. sacra- 
mentorum. Dico autem ex consensu talibus circumstantiis ador- 
nato, ut e conspectu non modo theologico, verum etiam histo- 
rico invictum suppeditet de apostolica dogmatis origine argu- 
mentum. 

Certe, quando Protestantes modo duo, modo tria, modo 
unum, modo nulla esse sacramenta dicere inceperunt, a pluribus 
saltem saeculis Ecclesia catholica publice et diserte profitebatur 
tamquam fidei suae dogma, sacramenta illa septem apud nos no- 
tissima. Et longum esset, satisque ut puto superfluum, afferre 
documenta ab ineunte saeculo XII et deinceps, de quibus nemo 
dubitat, aut dubitavit, aut potest dubitare. Atqui id iam satis 
est ad certissimam conclusionem theologicam, propriis scilicet 
theologiae principiis innixam. Quia cum in vi promissionum quae 
ad Ecclesiam factae sunt, impossibile sit ut a regio revelatae 
veritatis tramite traditio catholica unquam aberret, unanimis Ec- 
clesiae consensus in quacumque temporis differentia certificatus, 


() Nota quod persuasum semper in Ecclesia Dei fuit, nullam ipsi 
Ecclesiae fuisse a Christo concessam potestatem ad instituendum sacra- 
menta. sed solum, ut Tridentinum ait, Sess. 21, cap. 2, ad statuendum 
vel mutandum, salva illorum substantia, ea quae suscipientium utilitati, 
pro rerum, temporum, et locorum varietate magis expedire indicaret. 
Quare de possibilitate maioris sacramentorum numeri in futuris aetatibus, 
ne quaestio quidem esse potest. Quod si recentes critici non verentur 
asserere septenarium de quo nunc agimus numerum non esse immo- 
biliter fixum, id certe consequenter ad fundamentalem eorum haeresim, 
qua statuunt Christum historicum nequaquam fundasse Ecclesiam, nec 
instituisse novum ritum religionis: proinde sacramenta quae nunc sunt 
apud nos, paulatim accrevisse secundum evolutionem conscientiae Chri- 
stianae, unde repetunt originem. Et hoc quidem supposito, evidenter 
sequitur possibilitas institutionis novorum sacramentorum, quin ullus ex 
natura rei terminus praefigatur. Sed iam rem habemus cum iis qui ipsam 
religionem divinitus revelatam et institutam negant. Et ideo, alius loci 
est confutatio ultra-haereticalis fundamenti, quo sublato, haereticalis 
quoque superstructio ipso facto corruit. 


De Ecclesiae Sacramentis. Tom. 

demonstratus, exploratusque, signum est infallibile genuinae ori- 
ginis dogmatis quod cum tali consensione abhinc retinetur. 

At vero, novi et veteres a tempore exorti Protestantism! 
adversarii non i sunt qui tali argumento moveantur. Omnibus 
enim id commune est, ut in traditione. catholica aliquid. humano 
maius, id est, supernam assistentiam . praecaventem omnem de- 
viationem a dogmate et sensu dogmatis semel a Deo per apo- 
stolos accepto, nequaquam agnoscant. Sicut igitur, ex hoc quod 
aliquid ostenditur per plura saecula in humana traditione firma- 
tum, nondum certo concluditur ad rei traditae veritatem, propter 
antecedentis cuiusdam suppositionis aut corruptionis aut inter- 
polationis possibilitatem: ita quoque in praesenti, vana eis con- 
clusio est, si traditionis canalem a saeculo demum XII descen- 
dere incipias. Nullum quippe aliud argumentum admittunt prae- 
ter historicum, id est, quod ex communibus criteriis quibus pro- 
fanae etiam historiae facta probari solent, perficitur. Propterea 
adeo celebrant historiam. In historia totum est. Quidquid prae- 
ter historicas demonstrationes est, etiam in rebus divinae tradi- 
tionis, nullius valoris esse asseritur. 

Id quidem nil minus quam apertam haeresim sonat. Sed 
hoc interim omittamus, id unum pro nunc postulantes ut uni- 
cum illud quod admittunt criterium historicum rite adhibeant. 
Atqui a positivis hominibus vix aliquid accipies praeter funda- 
menta in aere reposita, cum conclusionibus quae non fluunt e 
praemissis. Scribit auctor libelli famosi: Solummodo a saeculo X 11 
traditio occidentalis incipit esse fixa circa numerum sacramento- 
rum f. | Gravis sane assertio, de qua historicam probationem 
expecto, et ne leviter quidem indicatam invenio. Sed, inquies, 
auctor sese implicite refert ad id quod legere est in omnibus 

theologiae manualibus, nullum scilicet extare documentum saeculo 
XII antiquius, in quo synthetica sit septem sacramentorum 
connumeratio. Optime quidem. Adhuc tamen difficile est videre 
quale sit critérium historicum legitimans conclusionem : ergo ante 
saeculum XII non erat fixa de numero sacramentorum traditio. 


(I) Loisy, L'Evangile et l'Eglise, pag. 194 primae edit. 


DE NUMERO ET ORDINE SACRAMENTORUM 211 


Quod si solum intulisset: ergo non satis constat e conspecta 
historiae de traditione fixa ante epocham illam, aliqua forsitan 
species foret, et apparentia consequentiae. Nunc autem, cum po- 
sitive concluditur ad incertitudinem traditionis, nimis evidenter 
superat conclusio praemissas. Quasi nimirum nexus esset neces- 
sarius inter absentiam documenti scripti cum explicita numera- 
tione quae est in hodiernis catechismis, et indecisam fidem circa 
unum vel duo vel tria ex eis quae nunc sunt sacramenta, sin- 
gillatim et distributive sumpta; aut non essent ulla considera- 
tione dignae, rationes facti explicativae, iam dudum a theologis 
expositae et copioso documentorum apparatu apud eos confir- 
matae (2). Et pergit auctor dicens: Ecclesia primitiva non agno- 
scebat nisi duo principalia sacramenta: baptismum cui annexa 
erat confirmatio, et eucharistiam. Numerus sacramentorum se- 
cundariorum erat indeterminatus. Iterum quaero historicam de- 
monstrationem, et iterum nihil. Forte quia de illis duobus (imo 
tribus) frequentiora, expressiora, et clariora sunt testimonia? 
Forte quia de eisdem celebres sunt Patrum catecheses ad illu- 
minandos, ad neophytos, ad infantes, quin de secundariis quae 
vocat, sacramentis ulla adiuncta mentio inveniatur? Sed alicuius 
ponderis foret negativum hoc argumentum, si eaedem causae de 
omnibus indifferenter exstitissent. Quod autem non fuerint, vel 
prima fronte apparet consideranti quod illa alia sacramenta non 
erant initiatoria ad vitam christianam, non ab omnibus commu- 
niter suscipienda proponebantur in ipsa Ecclesiae ianua, non fe- 
rebant solemnem illam celebrationem cui solemnis quoque pro 
temporibus illis in praecipuis anni festivitatibus praemittebatur 
praeparatio. Sicut patet de Poenitentia in qua post amissam ba- 
ptismi gratiam unusquisque privatim agit apud sacerdotem, et 
de Extrema Unctione quae decumbentibus infirmis ministratur, 
et de Matrimonio cuius celebritas ordinem domesticum non tran- 
scendit, et de Ordine qui non ipsi populo, sed ms solis qui po- 
pulo sacra ministrare debent, destinatur. Quocumque igitur modo 


rem inspicias, invenies historicos nomines in historico argumento(*) 


(* Vide Franzelin de Sacr. Thés. 19. 

plane deficientes, quia sine probatione historica factum assumunt 
indecisae traditionis, ut ex eo concludant sacramenta nostra non 
esse institutionis Christi, sed factum posterioris evolutionis. 

At longe potiori iure catholici theologi ad historiam appel- 
lant. Conficiunt enim et ipsi historicum suum argumentum, op- 
positae quidem conclusionis, sed solidioris fundamenti, melio- 
risque consequentiae. Et solidius, imo inconcussum fundamentum 
quod assumunt, est consensio omnium quotquot sunt, sectarum 
orientalium cum Ecclesia catholica, circa ipsum de quo nunc 
agimus dogma. Si enim quaeras a Graecis, a Syris, a Chaldeis, 
ab Armenis, ab Aegyptiis, ab Abyssinis, a Nestorianis etiam et 
Monophysitis usque nunc perstantibus, et a temporibus Ephesini 
Chalcedonensisque Concilii, id est a saeculo V separatis, quot 
a maioribus suis acceperint sacramenta, omnes tibi dabunt re- 
sponsionem conformem ei quae est in catechismis nostris. Imo, 
cum Protestantes saeculo XVIII, Orientalium fidem in. propriae 
haeresis confirmationem pertrahere tentaverunt, mira ab eis una- 
nimitate reclamatum est, idque in solemnibus etiam documentis 
quae relata et ex parte citata invenies apud Franzelin de Sacr. 
Thes. 18. Atqui tantae consensionis tot dissidentium communio- 
num aliqua ratio sufficiens esse debet, nec eam profecto inve- 
nies in supposita illa quam dicis indecisione traditionis usque 
ad saeculum XII, sed solum in acceptione dogmatis ab uno 
communi fonte, a quo omnes pendere se profitentur, id est, ab 
apostolis et viris apostolicis. Et eo magis urget argumentum, 
quod aemulatio inter Orientales et Occidentales a primis om- 
nino Ecclesiae exordiis suas iam egerat radices, sicut apparet 
inter alia mulla, ex quaestione de celebratione Paschae tempore 
Polycarpi apostolorum discipuli, ex qua postmodum ortum est 
schisma quatuordecimanorum. Quomodo ergo supposititia sacra- 
menta a Latinis accepissent Graeci, aut a Graecis Latini? Quo- 
modo schismatici omnes a communione Romana sese alu post 
alios separantes, septem illa unanimiter retinuissent, si non ab 
immemorabili, et absque ullo reclamationis vestigio fuissent in 
Ecclesiae usu et possessione? Quomodo Photius, criticae facile 
princeps, et omnium iudicio in cognitione antiquitatis ecclesia- 

sticae prodigiose versatus, nullum alium divisionis praetextum 
contra Latinos invenisset, praeter illa, a Caerulario postmodum 
recantata, quae in encyclica ad patriarchas et episcopos Orientis 
leguntur, de azymis Eucharistiae, de unica 1mmersione baptismi, 
de ministerio confirmationis solis episcopis reservato, de alleluia 
non cantato in quadragesima, de barba tonsa clericorum, aliis- 
que eiusmodi ? (/). Et de his quidem, hactenus satis. 


Iam veniamus ad pulcherrimam illam convenientiae rationem, 
quam exponit S. Thomas in praesenti. Neque enim mere arbi- 
trarius est sacramentorum numerus, sed omnino in rerum natura 
fundatur. Cum enim sacramentum novae legis sit illud in quo, 
sub tegumento rerum corporalium divina virtus secretius salutem 
operatur, statim consequitur, necesse esse ut sacramenta ipsa, 
prout sunt principia spiritualis vitae, proportionaliter respondeant 
iis quae requiruntur ad perfectionem vitae corporalis. In vita au- 
tem corporali dupliciter aliquis perficitur: primo quantum ad per- 
sonam propriam, deinde vero per ordinem ad communitatem, quia 
homo naturaliter animal sociale est. Hinc 1am duplex haberi de- 
bet sacramentorum categoria: scilicet ad sanctificationem hominis 
individui formaliter in quantum huiusmodi; tum ad sanctificatio- 
nem hominis prout est pars societatis. Rursus, ad perfectionem 
vitae corporalis in homine individuo quaedam requiruntur per se, 
et quaedam per accidens; per accidens dico, hoc est ratione ali- 
cuius supervenientis corruptionis quae est morbus vel infirmitas. 
Et similiter in sacramentis quae respiciunt hominem individuum, 
alia sunt per se requisita, alia autem per accidens tantum. 

Sacramenta per se requisita, ad spiritualis vitae perfectionem 
sunt numero tria, semper insistendo in analogia vitae corporalis. 
Etenim, in corporali vita oportet primo ut homo nascatur; se- 
cundo, ut, crescat et ad debitam quantitatem mensuramve per- 
veniat; tertio, ut pro conservatione vitae, sive per generationem(*) 


(*) Epistolam Photii vide apud Baronium, ann. 863, XXXIV. 

acceptae, sive ad augmentum perductae, extrinseci adiunctione 
alimenti nutriatur. Hinc primo, sacramentum nativitatis quod 
est Baptismus; secundo, sacramentum augmenti quo perducitur 
Christianus ad virilem proportionem, fitque robustus miles Christi, 
scilicet Confirmatio; tertio, sacramentum alimentationis quod est 
Eucharistia. 

Sacramenta vero requisita per accidens, id est, supposito 
morbo peccati post baptismum, sunt omnino duo, iuxta corpora- 
lium similitudinem. Nam superveniente gravi infirmitate, oportet 
primo esse medicinam quae morbum auferat; desideratur prae- 
terea regimen hygienicum, quo pristina valetudo restituatur. Loco 
igitur medicinae ablativae morbi, habetur in spiritualibus sacra- 
mentum Poenitentiae; et loco eius quod reddit pristinam valetu- 
dinem, habetur sacramentum Extremae Unctionis; ipsa enim est 
quae abstergit peccati reliquias, et reddit horhinem paratum ad 
ingressum gloriae. 

Ultimo sunt sacramenta quibus perficitur homo ut membrum 
spiritualis societatis. Et ista iterum debuerunt esse duo secundum 
duo elementa quibus omnis societas constat. In omni enim socie- 
tate invenitur multitudo populi gubernata, inveniuntur et guber- 
natores. Ergo oportuit dari sacramentum Ordinis per quod con- 
secrantur magistratus et duces societatis spiritualis; oportuit et 
dari sacramentum Matrimonii per quod convenienti multiplicationi 
ipsius fidelis populi providetur fl). 


Quod autem ordine naturae convenienter enumerentur sacra- 
menta modo in thesi assignato, iam fere patet ex dictis. Et nota 
ordinem hunc esse consecratum, non solum usu theologorum, sed 
etiam doctrina Conciliorum, praesertim vero Florentini in decreto 
pro Armenis, necnon et Tridentini Sess. VII, can. 1. 

Et re quidem vera, ordine naturae prius est aliquem esse 


(D Vide omnino S. Thomam, 1.4, cont. Gent., c. 58, et Catechismum 
Cone. Trid., de Sacram, in gen., n. 19 et seq. 

in se perfectum, quam esse perfectorem aliorum. Unde priora 
sunt sacramenta quibus aliquis in seipso perficitur, quam duo 
sacramenta Ordinis et Matrimonii per quae constituuntur quidam 
aliorum perfectores. — Rursus, loquendo de iis sacramentis qui- 
bus perficitur homo individuus, priora ea sunt quae requiruntur 
per se, quam Poenitentia et Extrema Unctio quae requiruntur 
solum per accidens. Sicut autem Ordo praeponitur Matrimonio 
quia magis participat de ratione spiritualis vitae ad quam ordi- 
nantur sacramenta: ita Poenitentia praeponitur Extremae Un- 
ction quia ordine naturae prior est restitutio sanitatis, quam 
perfectae pristinae valetudinis. — Item in sacramentis quae re- 
quiruntur per se, primum locum obtinet Baptismus qui est prin- 
cipium vitae; ultimum Eucharistia per quam habetur coniunctio 
cum fine. Unde et Confirmationi medius relinquitur locus, quam- 
quam sub alio respectu posset praemitti Eucharistia Confirmationi, 
eo quod in vita corporali nutrimentum non solum subsequitur 
augmentum sicut conservans hominem in perfecta quantitate et 
virtute, sed etiam praecedit sicut causa. 


THESIS XXI. 


(Ar t. 2). 


Non omnia sacramenta sunt inter se paria, sed caetera 
perfectione antecellit Eucharistia. 


Praecedenter de ordine naturae dictum est: nunc de ordine 
excellentiae de quo Tridentinum Sess. VII, can. 3: « Si quis di- 
« xerit, haec septem sacramenta ita esse inter se paria, ut nulla 
« ratione aliud sit alio dignius, anathema sit ». Hoc igitur modo, 
primo est Eucharistia, deinde Ordo, tertio Confirmatio, quarto. 
Baptismus, quinto Matrimonium, sexto Extrema Unctio, ultimo 
Poenitentia, ut docet S. Thomas in praesenti. — Verumtamen 
sola Eucharistiae praeminentia expresse commemoratur a Con- 
cilis: de qua sit sequens argumentum. 

Sacramenta considerari possunt, vel in quantum significant 
sanctificationem nostram, vel in quantum eam causant, vel deni- 

que in quantum pertinent ad cultum Dei. Atqui sub triplici hoc 
respectu, absolute et simpliciter praeeminet Eucharistia. Ergo in 
via perfectionis, supra alia omnia sacramenta excellit. 
|l. Eminet in ratione signi omnium causarum sanctificationis 
humanae. — Est enim primo, excellens signum rememorativum 
universalis causae nostrae redemptionis quae est passio Christi, 
idque ratione duarum specierum panis et vini sub quibus, quan- 
tum est ex vi sacramenti, continentur corpus seorsum a sanguine, 
sanguis seorsum a corpore, et hoc modo fidelium oculis, in altari 
proponitur Agnus tamquam occisus. Quare Apostolus, 1 Cor. XI: 
« Quotiescumque manducabitis panem hunc, et calicem bibetis, 
« mortem Domini annuntiabitis donec veniat ». — Est insuper ex- 
cellens signum demonstrativum eius quod in nobis virtute eiusdem 
passionis efficitur, quia est signum spiritualis nutritionis animae 
per unionem ad Christum, ac per hoc, signum coagmentationis 
totius corporis mystici cuius Christus est caput, « cuique nos tam- 
« quam membra, arctissima fidei, spei, et charitatis connexione 
« adstrictos esse voluit, ut idipsum diceremus omnes, nec essent 
«in nobis schismata » f. Sicut enim cibus naturalis virtutem 
suam per totum corpus diffundens, nutrit unumquodque mem- 
brum non solitarie sumptum, sed secundum proportionem quam 
habet ad alia membra quorum cohaesionem mutuosque amores 
conservat et fovet: ita Eucharistia significando nutritionem ani- 
marum per incorporationem perfectam ad Christum, hoc ipso 
significat gratiam qua unaquaeque anima non solum in seipsa 
vivit, perinde ac si esset solitaria in hoc mundo, sed coniungitur 
etiam ad alias animas Christo incorporatas, eisdemque conve- 
nienti charitate adhaeret. Unde bene notavit Augustinus (2), ma- 
teriam Eucharistiae iis speciebus cibi et potus constare, quae ex 
pluribus sive granis sive uvis in unum coalescentibus efformantur. 
Bene etiam theologi consueverunt dicere, rem sacramenti Eucha- 
ristiae esse corpus mysticum Christi, hoc est, gratiam coagmen- 
tantem unumquemque cum Christo et cum membris eius: « Cum 


(l) Cone. Trid., Sess. XIII, cap. 2. 
(-) August. Tract, in Ioan. 26, n. 17. 

« audis, sacramenti Eucharistiae rem tantum esse gratiam,.... 
« unitatem Ecclesiae, aut corpus mysticum Christi, non diversa 
« intelligas, quoniam haec omnia nihil aliud sunt quam gratia 
« Dei in suis fidelibus » fl). — Est demum excellentissimum 
signum prognosticum futurae gloriae, utpote ipsummet beatitu- 
dinis obiectum continens, nobisque fruendum exhibens. Nam duo 
sunt quae nobis in patria videnda proponuntur: occultum divi- 
nitatis cuius visio nos beatos faciet, et mysterium humanitatis 
Christi per quem in gloriam filiorum Dei habemus accessum. 
Haec autem duo in sacramento nobis dantur, adhuc quidem in 
aenigmate, nondum facie ad faciem ; et ideo, ut dicitur in qua- 
dam collecta, temporalis illa perceptio sacramenti sempiternam 
prognosticat fruitionem, qua beatitudinem nostram iam non 
specie geremus, sed omnino rerum veritate capiemus. 

2. Eminet etiam Eucharistia ut sanctificationis causa. — 
Nam illud quod in caeteris sacramentis titulus est gratiae con- 
sequendae, est aliquid derivatum a Christo, ut character, vel 
ahud eiusmodi. Hic autem, est Christus ipse pro nobis passus 
substantialiter praesens, et per modum alimenti homini commu- 
nicanti applicatus. Quare ratio ex qua habet Eucharistia ut sa- 
cramentaliter gratiam causet, multo est potior, sicut id quod 
est per essentiam, semper potius est eo quod est per participa- 
tionem. 

3. Denique excellit Bucharistia ut pertinens ad cultum Dei. 
— Et omnibus quidem sacramentis commune est quod ad Dei 
cultum exercite saltem pertineant, quatenus ipsomet exercitio 


(*) Caietanus in 3*m Part., q. 73, a. 1. — Hinc apparet solutio dif- 
ficultatis quam in praesenti articulo S. Thomas primo loco posuit Quia 
enim bonum commune praestat bono individui, videretur dicendum, duo 
sacramenta Ordinis et Matrimonii quae directe respiciunt bonum com- 
mune, potiora esse sacramento Eucharistiae quod annumeratur inter ea 
quibus homo individuus perficitur. Sed hoc nihil est; nam etsi hoc sa- 
cramentum primo et proxime faciat hominem in seipso perfectum per 
coniunctionem ad Christum qui est vita et lux animarum, ulterius tamen 
ordinatur quam maxime ad commune bonum omni ex parte consumman- 
dum, significando et faciendo communem unitatem et pacem. 

confectionis vel susceptionis eorum protestatur homo divinam 
excellentiam, suique subiectionem ad Deum tamquam ad inde- 
ficiens principium supernaturalis vitae ac beatitudinis, et ideo 
omnis assumptio sacramenti est actus exterior latriae, ut docet 
S. Thomas, 2-2, q. 89, in prooemio. Hoc, inquam, commune 
est omnibus sacramentis, quorum tria, Poenitentia scilicet, Ex- 
trema Unctio, et Matrimonium, nihil amplius sub hoc respectu 
habent. 

Ultra hunc modum, quaedam sacramenta sunt magis per- 
fecte pertinentia ad divinum cultum: ila nimirum quae impri- 
munt characterem, quia character se habet ad animam ut con- 
secratio ad res consecratas; consecrationem autem nunc dico, 
qua homo in perpetuum mancipatur servitio Dei, eiusque cultui 
addicitur secundum ritum sacerdotii Christi. 

sed excellentia horum sacramentorum est eminentiori modo 
in Eucharistia, quatenus in eius confectione exhibetur Deo 1psis- 
simus supremus et principalis cultus in quo alii omnes consum- 
mantur. Etenim, ut S. Thomas dicit 2-2, q. 85, a. 2: « Hoc 
« videmus in omni republica observari, quod Summum  Recto- 
«rem aliquo signo singulari honorant, quod cuicumque alteri 
« deferretur, esset crimen laesae Maiestatis ». Ita ergo propor- 
tonaliter necesse est ut sit in societate religiosa singularis qui- 
dam et supremus cultus soli Deo reservatus, quem omnes vo- 
cant sacrificium : porro sacrificii novae legis victima est Christus 
in Eucharistia oblatus ac mystice immolatus. 

THESIS XXII. 


(Ar b. 3). 


Non omnia sacramenta sunt aequalis necessitatis; sed 
sunt necessaria, vel personis singularibus, vel Ecclesiae in 
communi; vel ad esse simpliciter, vel ad bene esse tantum: 
vel absolute, vel ex quadam hypothesi. Omne tamen sacra- 
mentum quod in ratione medii ad salutem requiritur, non 
est necessarium nisi disiunctive, in re scilicet, vel in voto. 


« Dicendum quod necessarium : respectu finis, de quo nunc 


AN 


< loquimur, dicitur aliquid dupliciter: uno modo, sine quo non 
« potest haberi finis, sicut cibus est necessarius vitae humanae, 
« et hoc est simpliciter necessarium ad finem. Alio modo dici- 
« tur esse necessarium id sine quo non habetur finis ita conve- 
« nienter, sicut equus necessarius est ad iter; hoc autem non 
« est simpliciter necessarium ad finem. Primo igitur modo neces- 
« sitatis, sunt tria sacramenta necessaria: duo quidem personae 
« singulari, Baptismus quidem simpliciter et absolute, Poenitentia 
« autem, supposito peccato mortali post baptismum. Sacramen- 
« tum autem Ordinis est necessarium Ecclesiae, quia ubi non est 
«gubernator, populus corruet, ut dicitur Prov. XI-14. Sed se- 
« eundo modo sunt necessaria alia sacramenta, nam Confirmatio 
« quodammodo perficit baptismum, Extrema Unctio poenitentiam; 
« Matrimonium vero Ecclesiae multitudinem per propagationem 
« conservat » ff. 


Quoad secundam assertionem notandum est, posse aliquid 
esse ad salutem necessarium simplici necessitate praecepti, aliquid 


(*) S. Thom., in praesenti. 

vero, etiam necessitate medii. Necessarium simplici necessitate 
praecepti, ad hoc solum requiritur ut non ponatur per legis vio- 
lationem obex transgressionis salutem impediens; caeterum si per 
quamcumque causam, puta ratione ignorantiae aut impotentiae 
homo a lege excusetur, omissio praecepti non obstabit quominus 
obtineatur salus. At vero illud quod est necessarium etiam ne- 
cessitate medii, requiritur ad salutem in ratione viae perducentis 
ad iustificationis finem ; et ideo, cum sit impossibile consequi 
terminum, non pertransita via quae sola ad eum ducit, omissio 
medii necessari, quantumcumque inculpabilis supponatur, reddit 
impossibilem finis. obtentionem. 

Quibus praemissis, dico quod praescindendo nunc ab institu- 
tione sacramentorum, medium ex natura rei requisitum ad iusti- 
ficationem et supernaturalem salutem consequendam, est motus 
perfectae charitatis quo quis constituitur in ultima dispositione 
ad statum amicitiae cum Deo. Et nota quod actui perfectae cha- 
ritatis praesupponi debet motus spei et fidei theologicae: fidei, 
inquam, quae sit explicita saltem circa articulum fundamentalem 
de quo Apostolus, ad Heb. XI-6. Non enim potest homo ami- 
cabiliter super omnia Deum diligere, nisi explicite sciat et cre- 
dat Deum habere supernaturalem communicationem ad homines, 
speretque se ad divinae beatitudinis participationem posse per- 
venire. 

Nunc autem praeter media illa ex opere operantis, exsistunt 
de facto sacramenta iustificantia ex opere operato; in quibus 
planior salutis via hominibus noscitur praeparata, tum quia non 
solis adultis patet, verum etiam infantibus, tum quia in ipsis 
adultis non exigit praevium charitatis perfectae actum, sed solam 
carentiam affectus ad peccatum. At forte huiusmodi faciliorem 
viam Christus arbitrio uniuscuiusque reliquisse dicendus est. 

Absit. Non enim voluit ut essent duae viae a se invicem per- 
fecte independentes, una ex opere operantis, altera ad libitum 
ex opere operato; sed viam sacramentorum omnibus fecit neces- 
sariam, iuxta illud Ioan. III-5: «Amen, amen dico tibi, nisi 


« quis renatus fuerit ex aqua et Spiritu Sancto, non potest in- 
« troire in regnum Dei >. 

Verumtamen non ideo abstulit omnino sufficientiam aliorum 
mediorum quae sunt ex opere operantis, imo solum addidit eis 
habitudinem ad positiva media a se instituta, ita ut votum sacra- 
menti quod nunc post Christi praeceptum in actu perfectae cha- 
ritalis necessario est implicitum, satis sit ad iustificationis effe- 
ctum obtinendum. Et hac ratione quaedam sacramenta dicuntur 
media necessaria in re vel in voto: media quidem necessaria, 
ut in propriis tractatibus de Baptismo et de Poenitentia demon- 
strabitur; in re vel in voto, sicut constat ex omnibus Scripturae 
testimoniis suo loco expendendis, quibus charitati perfectae lege 
invariabili attribuitur justificatio, etiam extra sacramentum (4). 
Quia vero votum non deobligat a sacramento re suscipiendo, 
imo potius importat voluntatem et propositum ipsius susceptionis 
pro tempore debito, quisquis ante baptismum per actum perfe- 
ctae charitatis justificatus est, adhuc obligatur ad recipiendum 
baptisma, et simili modo post baptismum obligatur ad subii- 
ciendum clavibus Ecclesiae in sacramento Poenitentiae ipsa mor- 
tala peccata quae sibi per contritionem perfectam iam fuerunt 
remissa. 

Ex his omnibus quae in specialibus tractatibus relinquuntur 
ulterius explicanda et demonstranda, intelliges quid distet inter 
justificationem sacramentalem ex opere operato, et justificationem 
extrasacramentalem ex opere operantis; itemque quaenam fuerint 
utriusque conditiones pro variis temporibus. — In iustificatione 
sacramentali communicatur nobis meritum | Capitis Christi. per 
media positivae institutionis independenter ab ullo nostro merito 
personali, quia dispositiones non requiruntur nisi ad fictionem 
removendam. In iustificatione autem extrasacramentali datur gra- 
tia ex personali hominis dispositione, quae tamen ultimo innititur 
in meritis Christi, a quibus derivat omne id unde ad gratiam quo- 
cumque modo nosmetipsos praeparamus. — Denique ex parte 
iustificandorum conditiones ad utramque justificationem semper 
fuerunt eaedem omni tempore. Sed ex parte sacramentorum at- 


(‘) Cf. propositiones 70 et 71 a S. Pio V in Baio damnatas, En- 
chirid, n. 950 951. 

tenditur triplex differentia, quia ante Christum sacramenta fue- 
runt merae conditiones, post Christum sunt verae causae; ante 
Christum in sacramentis dabatur minor gratia, post Christum 
abundantior; ante Christum sacramenta non erant pro adultis 
necessitate medii necessaria, post Christum necessaria sunt om- 
nibus in peccato exsistentibus sacramenta saltem mortuorum, ita 
ut perfecta charitas non operetur ad destructionem peccati, nisi 
prout includit votum sacramenti. 


DE SACRAMENTIS IN SPECIALI 


ET PRIMO 


DE BAPIISMO ET CONFIRMATIONE 


DE BAPTISMO 


OUAESTI. LXVI-LXXI. 


« Eduxit Dominus filios Israel de terra Aegypti per tur- 
mas suas... Cumque persequerentur Aegyptii vestigia praece- 
dentium, repererunt eos in castris super mare; omnis equi- 
tatus et currus Pharaonis, et universus exercitus erat in 
Phihahiroth contra Beelsephon. Cumque appropinquasset Pha- 
rao, levantes filii Israel oculos, viderunt Aegyptios post se et 
tmuerunt valde, clamaveruntque ad Dominum... Dixitque 
Dominus ad Moyseu: Quid clamas ad me? Loquere filiis 
Israel ut proficiscantur. Tu autem eleva virgam tuam, et 
extende manum tuam super mare, et divide illud, ut gradian- 
tur fila Israel in medio mari per siccum... Tollensque se an- 
gelus Dei qui praecedebat castra Israel, abiit. post eos, et. cum 
eo pariter columna nubis, priora dimittens, post tergum. Stetit 
inter castra Aegyptiorum et castra Israel; et erat nubes tene- 
brosa, et illuminans noctem, ita ut ad se invicem toto noctis 
tempore accedere non valerent. Cumque extendisset Moyses 
manum super mare, abstulit illud Dominus, flante vento vehe- 
menti et urente tota nocte, et vertit in siccum, divisaque est 
aqua. Et ingressi sunt filii Israel per medium sicci maris; erat 
enim aqua quasi murus a dextra eorum et laeva. Persequen- 
tesque Aegyptii ingressi sunt post eos, et omnis equitatus 
Pharaonis, currus eius et equites, per medium maris. lamque 
advenerat vigilia matutina, et ecce respiciens Dominus super 
castra Aegyptiorum per columnam ignis et nubis, interfecit 
exercitum eorum. Et subvertit rotas curruuin, ferebanturque 

in profundum... Et ait Dominus ad Moyseu: Extende manum 
« tuam super mare, ut revertantur aquae ad Aegyptios super 
« currus et equites eorum. Cumque extendisset Moyses manum 
« contra mare, reversum est primo diluculo ad priorem locum, 
« fugientibusque Aegyptiis occurrerunt aquae, et involvit eos 
« Dominus in mediis ductibus. Reversaeque sunt aquae, et ope- 
ruerunt currus et equites cuncti exercitus Pharaonis qui se- 
quentes ingressi fuerant mare; nec unus quidem superfuit ex 
« eis. Filii autem Israel perrexerunt per medium sicci maris..., et 
« viderunt Aegyptios mortuos super littus maris... Tulit autem 
* Moyses Israel de Mari Rubro, et egressi sunt in desertum 
« Sur? (4). — Porro haec omnia contigerunt in figura nostri, 
in quos, ut Apostolus ait f, fines saeculorum devenerunt. 
Pulchre Augustinus, Serm. 364, n. 1: < Sensum nostrum 
« fratres charissimi, in Scripturis sanctis considerandis atque tra- 
ctandis regere debet earumdem Scripturarum  manifestissima 
« auctoritas, ut ex eis quae aperte dicta sunt ad nutriendos nos, 
ea quae obscurius dicta sunt ad exercendos nos, fideliter dis- 
« serantur >. Tum adducit auctoritatem Pauli dicentis, patres no- 
stros omnes sub nube fuisse, et mare iransiisse, et in Moyse esse 
baplizalos, ut splendidis hisce adumbrationibus mysteria Novi 
Testamenti convenienter illustrarentur. Denique concludit, nemini 
fidelium esse dubitandum quin transitus illius populi per Mare 
Rubrum figura fuerit Baptismi nostri, quatenus per baptismum 
liberamur a diabolo et angelis eius qui nos tanquam Pharao et 
Aegypti luto carnis obnoxios velut laterum operibus atterebant, 
atque duce vero Moyse Domino nostro lesu Christo, e captivi- 
tate educimur cantantes ei qui gloriose magnificatus est, equum 
et ascensorem deficiendo in mare. Et exaltationes saeculares et 
catervas innumerabilium peccatorum quae in nobis diabolo mili- 
tabant, delevit in baptismo. Ternos stratores diabolus curribus 
imposuerat, qui nos timore doloris, timore humiliationis, timore 
mortis, persequendo terrebant. Haec omnia submersa sunt in 


(1) Exod. XII-51, XIV-9 et seq. XV-22. 
P) Cor. X-II. 

Rubro mari, quia ili consepulti sumus per baptismum in mer- 
tem, qui pro nobis flagellatus, exhonoratus, et occisus est. Ita 
rubro pelago omnes hostes operuit, qui cruenta morte qua no- 
stra peccata consumerentur, baptismum consecravit. Non tamen 
post mare illud Rubrum continuo patria datur, nec tanquam 
iam hostes desint, secure triumphatur. Restat enim post ba- 
ptismum transitus per eremum usque ad terram promissionis, 
terram viventium ubi nobis est portio Dominus in. superna Jeru- 
salem ; ad quam donec perveniamus, tota ista vita eremus est, 
et tota tentatio ff. - 

Et nunc igitur de magno illo sacramento quo spiritualem 
Israelem educit Dominus de Aegypto, atque in novum hominem 
regenerat qui secundum Deum creatus est in iustitia et sancti- 
tate veritatis, dicendum nobis est. In. quo quidem, quinque cum 
Angelico consideranda occurrent: Primo de ipso baptismi sacra- 
mento, (Quaest. 66). Secundo de ministro, (Quaest. 67). Tertio 
de recipientibus hoc sacramentum, (Quaest- 68). Quarto de effe- 
ctu huius sacramenti, (Quaest- 69). Ultimo de iis quae fuerunt 
et sunt ad baptismum praeparatoria, (Quaest. 70-71). 


Quaest. Ixvl 

De exsistentia baptismi in ratione sacramenti non est specia- 
liter disputandum ; tanta enim evidentia in traditione Christiana 
continetur, ut superflua sit omnis demonstratio. Praeterea, nus- 
quam circa hanc veritatem peculiari modo erratum est, sed est 
solum error, vel respuens ex integro totam revelationem Chri- 
stianam, vel inficians naturam et virtutem sacramentorum novae 
legis in genere; utroque autem modo controversia ad praesen- 
tem considerationem non pertinet, ut constat (2). Quare solum 


(*) August., l. c. 

2) Certe habemus opinionem modernistarum, qui baptismi institu- 
tionem referunt, non ad Christum realem et historicum, sed ad Chri- 
stum quem dicunt fidei. Excludunt enim ea quae de baptismo haben- 

disputat 5. Thomas in primis articulis de definitione. baptismi, 
de tempore institutionis eius, denique de materia eius et forma, 
ut sequitur. 


THESIS XXIII. 


Primum locum in sacramentis tenet sanctum baptisma, 
quod est exterior corporis ablutio sub praescripta forma 
verborum. Fuit quidem institutum a Christo ante passionem, 
sed obligare non incepit nisi post resurrectionem in pro- 
mulgatione Novae Legis. Eius materia aqua est naturalis, 
forma vero: «Ego te baptizo in nomine Patris et Fili et 
Spiritus Sancti ». 


Prior apertio est fere obvia, et facile probatur contra eos 
qui dixerunt, ipsam aquam esse baptismi sacramentum. Nam sa- 
cramentum est signum rei sacrae; atqui illud quod in baptismo 
rem sacram significat, non est aqua in seipsa, sed in usu, scili- 
cet aquae ablutio, eaque debitis verbis informata. Recte igitur 
Magister dixit quod baptismi sacramentum est ablutio corporis 


exterior, facta sub praescripta forma verborum. 


tur. Ioan. III-5, 22. etc., eo quod quartum evangelium non refert facta 
historica, sed ideas tertii saeculi sub allegoriis fictorum eventuum. Exclu- 
dunt pariter locum Matthaei. XXVIII-19, tum quia verba sunt Christi 
a mortuis redivivi qui est saltem quoad nos extra omnem ordinem con- 
cretae realitatis, tum quia tam categories trium personarum Trinitatis 
enumeratio prodit interpolationem posterius factam sub influxu usus 
Christiani. Unde institutionem baptismi a Christiana communitate. ortum 
habuisse volunt, per quamdam imitationem consuetudinum iudaicarum ; 
a Christo autem, hoc solum sensu, quod in communitate ipsa reman- 
serat et semper fervebat spiritus Christi. Sed qui haec dicunt, aperte 


iam respuunt omnem revelationem, et ideo manifestum est quod eorum 
refutatio non est huius loci. 

Porro haec definitio quod est sa- 


cranientum tantum, et in actu transeunte perficitur. Nunc autem 
frequenter evenit, praesertim apud Augustinum, ut nomine sa- 
cramenti baptismatis veniat aliquid quod in homine permanet, 
eique inhaeret indelcbiliter. Et hoc est tes et sacramentum, scili- 
cet baptismalis character, rationem habens consecrationis ad cul- 
tum SS. Trinitatis secundum ritum Christianae. religionis, et 
potentiae passivae qua homo efficitur potens recipere ea quae 
christiani cultus sunt. Ad rem S. Thomas in praesenti: « Res 
« et sacramentum est character baptismalis qui est res signifi- 
« cata per exteriorem ab ulionem, et est signum sacramentale 
« interioris justificationis quae est res tantum huius sacramenti, 
« scilicet significata, et non significans ». Quae omnia in supe- 
roribus iam praeoccupata fuerunt, etinfra ubi de effectibus ba- 


ptismi, ultimo complebuntur. Unde statim sequitur consideratio 
de institutione. 


In primis pro certo habendum est, baptismum non fuisse 
obligatorium nisi a die promulgationis legis evangelicae, Act. II, 
1-41, post ascensionem Christi in coelum, cum ad vim obliga- 
toriam legis semper sit necessaria promulgatio. Communissima 
nihilominus theologorum sententia est, hoc sacramentum fuisse 
ante passionem non modo institutum, sed etiam ministratum a 
Christo et discipulis eius, et de ipso vero N. L. baptismate in- 
telligendum esse quod legitur Ioan. 111-22: Post haec venit/esus 
et discipuli cius in terrain ludaeam, et illic demorabatur cum 
eis, et baptizabat. Et infra: Ut ergo cognovit /esus quia audie- 
runt Pharisaei quod /esus plures discipulos facit et baptizabat quant 
/oannes, etc. Et ratio principalis est quia in hoc eodem evan- 
geili loco refertur quod cum esset loanncs baptizans in Ennon 
:uxta Salim, et venissent ad ipsum quidam conquerentes quasi 
de usurpato a Christo munere baptizandi, respondit praecursor 
missus a Deo ut testimonium perhiberet de lumine, confirmando 
id quod piaccedenter (Ioan. I, 26 33) testificatus fuerat dicens: 

Ego baptizo in aqua... Medius autem vestrum stetit quern vos 
nescitis... Hic esi qui baptizat in Spiritu Sancto: scilicet, non 
ut ego in aqua simplici, sed in aqua quae Spiritu Sancti in- 
strumentum est ad interiorem animae emundationem. — Accedit 
quod penitus esset incredibile, baptismum tunc collatum a Chri- 
sto fuisse eiusdem ordinis, eiusdemque veluti gradus cum ba- 
ptismo loannis, et non potius 1ipsummet baptismum vere effica- 
cem justificationis de quo paulo ante, Ioan. II1-5, dictum fuerat 
ad Nicodemum: Nisi quis renatus fuerit ex aqua et Spiritu 
Sancio, non potest introire in regnum Dei. — Accedit quoque 
quod nequaquam dubitandum est quin apostoli ipsi baptismum 
acceperint, ut late exponit Augustinus, epist. 265, tametsi de 
solo posteriore apostolo Paulo id scriptum legatur. Nec aliunde 
credibile est eos se mutuo baptizasse in coenaculo quando expe- 
ctabant adventum Spiritus Sancti, aut fuisse baptizatos a Chri- 
sto in apparitionibus post resurrectionem. Multo ergo melius 
cum Augustino dices eos baptizatos ante passionem, cum venit 
lesus et discipuli eius in terram ludaeam, et ilic demorabatur 
cum eis et baptizabat. 

Dices forte quod sacramenta V. L. ideo praecise non causa- 
bant gratiam, quia nondum erat solutum pretium redemptionis. 
At negandum id quidem est. Nam vera et propria ratio non 
fuit quia sacramenta vetera praecesserunt passionem, sed quia 
praecesserunt Christum ipsum, a cuius humanitate, utpote instru- 
mento divinitati coniuncto in unitate suppositi, descendere de- 
buit omnis virtus efficiens in alus gratiae instrumentis. 

Dices iterum quod sacramenta nostra ex passione Christi 
specialiter habent efficaciam, ut supra dictum est, thes. 8. Ergo 
ante passionem esse non potuerunt. — Sed distinguendum an- 
tecedens: Ex passione Christi ut causa meritoria gratiae quae 
per sacramenta dispensatur, conc. Ex passione Christi ut causa 
efficiente ipsorum sacramentorum vel virtutis operativae eorum, 
neg. Nunc autem nihil obstat quominus causa meritoria, si de 
merito capitis agitur, sit respectu causatorum, tempore posterior, 
ut explicatum est supra. (Q. 62, Proleg. $ 1.) Accedit etiam 
quod a primo instanti incarnationis, meritum passionis iam exsi- 


nm 

stebat in sui principio ac radice, id est in voluntate Christi im- 
mobiliter determinata ad patiendum pro nobis, et in charitate 
illa qua ingrediens mundum dicit: « Hostiam et oblationem no- 
« luisti, corpus autem aptasti mihi... Tunc dixi: ecce venio... 
« In qua voluntate sanctificati sumus omnes; per oblationem 
« corporis lesu Christi semel ». Et profecto, hic vel maxime 
applicandum est notum adagium: Voluntas pro facto reputatur. 
Nihil ergo impedire potuit quin baptismus institutus fuerit 
et ministratus ante consummatam passionem crucis. Et eaedem 
rationes valent pro Eucharistia, cuius institutio et prima cele- 
bratio fuit certo quidem certius pridie quam pateretur. 
Caeterum, ipsam formalem sacramenti institutionem Scriptura 
disertis verbis non commemorat, sed solum ea quae ad institutio- 
nem vel concomitanter vel consecutive se habuerunt. — Primum 
horum est, quando in baptismate Christi monstratum est quod- 
dam sensibile exemplar baptismi nostri quoad materiam, formam, 
et effectus: quoad materiam in aquis Iordanis, quoad formam in 
praesentia trium personarum sub specie visibili, quoad effectus 
in caeli apertione de qua Matth. III, 16-17. Secundum est, 
quando in colloquio cum Nicodemo huius sacramenti necessitas 
fuit declarata, Ioan. III-5. Tertium quando usus fuit inchoatus, 
ubi supra, Ioan. III-22. Quartum, quando fuit intimatum prae- 
ceptum baptizandi omnes Gentes, Matth. XXVIII-19. Quintum 
denique, quando Act. II, 37-41 facta est huius praecepti pro- 
mulgatio: « His auditis, compuncti sunt corde, et dixerunt ad 
« Petrum et ad reliquos apostolos: Quid faciemus, viri fratres? 
« Petrus vero ad illos: Poenitentiam, inquit, agite, et baptize- 
« tur unusquisque vestrum in nomine lesu Christi, etc. ». 
Verum, etsi Scriptura de baptismi novae legis institutione 
ipsis verbis non loquatur, dat tamen intelligere id quod tenet 
S. Thomas f, sacramentum hoc tunc fuisse institutum a Chri- 


(*) Notanda sunt verba Angelici, art. 2 in corp. « Sacramenta, in- 
< quit, ex sui institutione habent quod conferant gratiam. Unde, tuncvi- 
« detur aliquod sacramentum institui, quando accipit virtutem producendi 
«suum effectum. Hanc autem virtutem accepit baptismus, quando Chri- 
4stus est baptizatus. Unde tunc vere baptismus institutus fuit, quan- 


24) quaest, LEVEL 


sto, quando ipse pro nobis in Iordane baptizatns est, prout 
communiter tradunt Patres Graeci, et sentire videtur Ecclesia 
in officio Epiphaniae f. Et pulchre quidem in ipso usu um- 
bratilis purificationis dedicatus est verus baptismus, quemadmo- 
dum etiam in ultima coena a celebratione veteris paschatis ini- 
tium sumpsit institutio paschatis novi et aeterni testamenti, ut 
hic quoque dicere nobis liceat: Vetustatem | novitas, umbram 
fugat veritas, noctem lux eliminat. Insuper, cum a Christo de- 
rivet omnis virtus sanctificativa sacramentorum, nulla esse potuit 
aptior circumstantia in qua reciperent aquae designationem ad 
emundandas animas, quam cum Christus personaliter in aquam 
descendere dignatus est, quasi unus de numero peccatorum quos 
baptizabat loannes baptismo poenitentiae ; quippe, ut Damascenus 
dicit, humiliationes et passiones eius nobis fuerunt salutares. 


S 3 


De ipsa autem baptismi materia vix dicere opus est, cum 
de ea exstent notissima Scripturae testimonia: Ioan. III-5, Eph. 
V-26, Act. X-47, etc. Sed maximam eius convenientiam pluri- 
bus prosequitur S. Thomas, art. 3 huius quaestionis, ubi docet 
aquam esse ex institutione divina propriam materiam baptismi, 
idque convenientissime. — Primo quidem quantum ad ipsam 
rationem baptismi qui est regeneratio ad spiritualem vitam, nam 
aqua maxime competit generationi et augmentation! rerum  vi- 
ventium ; unde in principio mundi ex aqua primitus animalia 
producta sunt, ut narratur Genes. I, 20-21. — Secundo quan- 
tum ad effectus baptismi, quia aqua « sua humiditate lavat, ex 
« quo conveniens est ad significandam et causandam ablutionem 


* tum ad ipsum sacramentum ». Quo nihil expressius dici potest in 
continuationem sententiae superius traditae de virtute instrumental! 
sacramentorum, prout adaequatum sui principium habet in institutione 
Christi legislatoris N. T. 

0) Hinc, apud Graecos, mos conferendi solemnem baptismum in 


die Epiphaniae, qui propterea ab eis dies luminum dicebatur. Cf. Gregor. 
Nazianz., Orat. 39, in sancta lumina. 


1 'A&i3. 

« peccatorum; sua frigiditate etiam temperat superfluitatem ca- 
« oris, et ex hoc competit ad mitigandam concupiscentiam fo- 
« mitis; sua diaphaneitate est luminis susceptiva, unde competit 
« baptismo in quantum est fidei sacramentum ». — Tertio 
quantum ad repraesentationem mysteriorum Christi quae com- 
memorat Apostolus, Rom. VI-4, dicens: Consepulli enim sumus 
cum illo per baptismum in mortem, ut quomodo Christus sur- 
rexit a mortuis per gloriam Patris, ita et nos in novitate vitae 
ambulemus. Nam, ut Chrysostomus ait, Homil. 25 in Ioan.,n. 2: 
« Quid ergo opus est aqua? Hoc iam dicam, ut occultum my- 
« sterium vobis aperiam. Divina celebrantur in hoc symbola: 
« sepultura, mortificatio, resurrectio, vita. In aqua enim tam- 
«quam in sepulcro caput immergentibus nobis, vetus homo 
«sepelitur ac demergitur totus; deinde nobis emergentibus, 
« novus exsurgit ». — Quarto demum conveniebat haec ma- 
teria ratione suae communitatis et abundantiae; cum enim pos- 
sit ubique de facili haberi, competit baptismo qui est sacramen- 
tum maximae necessitatis. 

Caeterum nihil refert ad validitatem sacramenti qualiter 
adhibeatur aqua, an per infusionem, an per immersionem, an 
per aspersionem, modo vera habeatur ablutio. In quo quidem 
una tantum difficultas occurrit. Videretur enim, per solam 1im- 
mersionem dari posse repraesentationem mortis, sepulturae, et 
resurrectionis Christi, quam Scriptura ubi supra, baptismo attri- 
buit. Sed sapienter respondet Angelicus quod etsi in immer- 
sione mysterium illud expressius repraesentetur, tamen « in aliis 
« modis baptizandi repraesentatur aliquo modo... nam quocum- 
« que modo fiat ablutio, corpus hominis vel aliqua pars eius 
« aquae supponitur, sicut corpus Christi sub terra fuit posi- 
« tum » f. 


Restat dicendum de forma. « Forma autem est: Ego te 
« baptizo in nomine Patris et Filii et Spiritus Sancti» (2). Et 


() S. Thom., hic. art. 7, ad 2um. 
(2) Florentin.. Decret, pro Ai menis, Enchirid. n. 891. 

sufficienter probatur ex Matth. XXVIII-19; unde solum reina- 
nere potest quaestio, an omnia et singula verba sint de neces- 
sitate sacramenti. 

Circa quod imprimis dicendum est, esse de essentia formae 
verbum exprimens actum baptizandi. Constat ex decretali Ale- 
xandri III, cap. 3» quis de baptismo f et ex propositione 27, 
inter damnatas ab Alexandro VIII (2). — Et ratio a priori est 
quia, cum applicatio aquae propter multa fier possit, oportet 
ut determinetur in verbis formae, ad quid fiat. Sed cum dicitur: 
in nomine Pairis, etc., adhuc manet indeterminatum, quia om- 
nia in tali nomine facere debemus, ut habetur Coloss. III-17. 
Et ideo, si non exprimatur actus abluendi, vel per modum no- 
strum, e?o te baptizo, vel per modum Graecorum, baptizatur 
servus Dei, non perficitur sacramentum. 

Pari modo tenendum est, ad essentiam formae pertinere 
expressam et distinctam trium  Personarum invocationem, tum 
quia sic fuit mandatum a Christo, Matth. XXVIII-1O, tum quia 
vel diserte traditur vel certe supponitur in antiquissimis Tradi- 
tionis monumentis. « Quaerendum non esse, ait Stephanus Papa 
«in decreto contra rebaptizantes (3), quis sit ille qui baptiza- 
« verit, eo quod qui baptizatus fuerit gratiam. consequi potuerit, 
« invocata Trinitate nominum Pairis et Filii et Spiritus Sancti ». 
Item Concilium Arelatense I, can. 8: « De Afris... placuit, ut 
«si aliquis de haeresi venerit, interrogent eum symbolum, et 
«si perviderint eum in Patre et Filio et Spiritu Sancto esse 
« baptizatum, manus ei tantum imponatur ut accipiat Spiritum 
« Sanctum. Quod si interrogatus non responderit hanc Trini- 
« tatem, baptizetur » (4). — Et ratio convenientiae est quia 
cum baptismus sit sacramentum initiatorium ad cultum christia- 


C) < Si quis puerum ter in aqua immerserit in nomine Patris et 
< Filii et Spiritus Sancti, et non dixerit: Ego baptizo te in nomine etc., 
« non est puer baptizatus ». 

2) < Valuit aliquando baptismus sub hac forma collatus: In nomine 


€ Patris, etc, praetermissis illis: Ego te baptizo >. Enchirid., n. 1184. 
P) Enchirid. n. 14. 


C) Ibid. n. 16. 

num et ianua supernaturalis vitae, omnino oportuit ipsum 1n- 
stitui sub forma distincte exprimente praecipuum fidei Christia- 
nae mysterium, scilicet id quod in Deo est excedens naturalem 
rationis cognitionem, et hoc est mysterium Trinitatis. Persona- 
rum in essentiae unitate. 

Plures tamen theologi, inter quos Caietanus ý, adhuc cen- 
sent valere baptisma collatum sub implicita invocatione trium 
Personarum, puta in nomine Christi, in quo, ut Ambrosius ait, 
et Pater a quo unctus est, et ipse qui unctus est Filius, et Spi- 
ritus Sanctus quo unctus est, designatur. Muniunt autem se se- 
quentibus rationibus. 

Prima est, quia legitur Act. VIII-12: « Cum vero credi- 
« dissent Philippo evangelizanti de regno Dei, in nomine lesu 
« Christi baptizabantur viri ac mulieres ». Et infra, vers. 16: 
« Nondum enim in quemquam illorum venerat (Spiritus San- 
« ctus), sed baptizat tantum erant in nomine Domini lesu ». 
Et iterum infra, X-18: «Et iussit. eos (Petrus) baptizari in 
« nomine Domini lesu Christi ». — Verum auctoritates istae 
intentum adversariorum non probant. Gratis enim et sine fun- 
damento supponitur, sermonem esse de forma sacramenti; nam 
baptizari in nomine /esu Christi, 1dem est ac baptizari baptismo 
instituto a Christo, scilicet baptismo christiano. prout distincto 
a loannis baptismate. Quam explicationem, praeter alia plura, 
naturaliter suggerit factum a S. Luca relatum, Act. XIX, 1-5: 
« Factum est... ut Paulus veniret Ephesum, et inveniret quos- 
« dam discipulos, dixitque ad eos: Si Spiritum Sanctum acce- 
« pistis credentes? At illi dixerunt ad eum: Sed neque si Spi- 
« ritus Sanctus est, audivimus. lle vero ait: In quo ergo 
«baptizati estis? Qui dixerunt: In loannis baptismate. Dixit 
«autem Paulus: loannes baptizavit baptismo poenitentiae po- 
« pulum, dicens: in eum qui venturus esset post ipsum, ut cre- 
« derent, hoc est in lesum. His auditis, baptizati sunt in no- 


« mine Domini lesu ». Quo quidem loquendi modo, in quo 


P) Caietan., in 3 m Part., art. q. 66, a. 6. 

de Spiritu. Sancto nihil, evidens est designari Christianum ba- 
ptisma, non autem formam sub qua perfici debet sacramentum. 
Altera ratio est auctoritas Ambrosii, 1. 1. de Spir. Sanet, 
c. 3 « Nunc consideremus, inquit, utrum quemadmodum in 
« Christi nomine plenum esse legimus baptismatis sacramentum, 
«ita etiam, Sancto tantum Spiritu nuncupato, nihil desit. ad 
« mysterii plenitudinem. Rationem sequamur, quia qui unum 
« dixerit, Trinitatem signavit ». Sed hic quoque responderi 
debet Ambrosium non tractare de forma sacramentali, sed de 
professione fidei quae in baptismo a catechumenis exigebatur. 
Docet enim sufficere ad sacramenti fructum, ut quis profiteatur 
se credere in Christum, quia per eiusmodi professionem satis 
testatur se credere in Trinitatem, et sufficienter implet praece- 
ptum Apostoli: ore autem confessio fit ad salutem. Huius 
expositionis genuinitatem multis ostendunt editores Benedictini ff 
Tertium adversariorum argumentum sumitur ex respon- 
sione Nicolai Papae ad Bulgares: « À quodam ludaeo, nescitis 
« utrum christiano an pagano, multos in patria vestra baptizatos 
« asseritis, et quid de iis sit agendum consulitis. Hi profecto, si 
«in nomine Sanctae Trinitatis, vel tantum in Christi nomine, 
« sicut in Actibus Apostolorum legimus, baptizati sunt (unum 
« quippe idemque est, ut Sanctus exponit Ambrosius), constat 


(*) « Estius, Nicolai, Natalis Alexander, et Harduinus... dicunt, 
«Ambrosium hoc loco de illa tantum fidei professione explicandum, 
< quam qui baptizabantur, edere solebant. Namque interrogati, ut alibi 
« vidimus, credis in Patrem? respondebant, credo. Et sic de duabus aliis 
« personis. Hoc igitur intendit sanctus Praesul, baptizandos, etsi de una 
« sola Trinitatis persona rogati essent respondissentque, baptismum ta- 
« men legitimum accepturos fuisse, dummodo rectam de tota Trinitate 
«fidem animo retinerent... Sed. quod argumentum multo validius exi- 
« Stimandum est, Ambrosius ipse sexcentis locis trium Personarum pro- 
«lationem ad verum baptismum necessario requiri asseverat. Ipsum 
« consule, 1. 8 in Lucam, n. 67, 1. de Mysteriis, c. 4, n. 20..., et in hac 
I ipsa lucubratione, baptismum cum a catholicis tum ab ipsis haereticis 
« nunquam non sub expressa trium Personarum prolatione a ministro 
«conferri, haud semel significat». Nota editionis Benedictinae, apud 
MLne, Patr. Lat.. Torn. 16, pag. 713-714. 

« eos non esse denuo baptizandos ». — Respondeo iterum, de- 
cisionem banc non respicere sacramenti formam, cum de ritu 
exteriori nulla quaestio moveretur. Sed dubium erat utrum homo 
ille baptismum tradidisset per modum cuiusdam sortilegii vel 
specialis superstitionis (quemadmodum de huiusmodi ignoto he- 
braeo suspicari licebat), an vere in nomine Christi vel Trinitatis, 
quod utique unum idemque est quantum ad intentionem confi- 
ciendi sacramentum. Ut autem de sufficientia intentionis iudicium 
prudens formari posset, subiungit Pontifex : Sed primum, ulrum 
chrislianus an paganus ipse ludaeus extiterit, vel sipostmodum 
factus fuerit christianus, investigandum est. Quae omnia, ut patet, 
ad sciendum an ritus exterior luisset observatus non confere- 
bant ; nam forma sub qua collatus fuerat baptismus non erat quid 
occultum, sed publicum, et testium depositionibus in primis elu- 
cidandum. 


Ultima ratio apud Caietanum est quia « manifeste con- 
«stat quod nec Pater significat divinum Patrem, sed patrem 
« absolute, nec Filius significat divinum Filium, sed filium ab- 
« solute. Unde, nisi ad implicitum significatum recurratur, forma 
« Ipsa instituta a Christo non significat ex vi nominum divinas 
« personas. Propter quod potest hinc sumi confirmatio propositi, 
« assumendo quod iuxta Salvatoris institutionem forma baptismi 

significat personas divinas implicite, et in confuso, et in po- 
« tentia... Ergo non minus salvatur integra baptismi forma, si per 
« unum quam, per multa nomina significentur implicite divinae 
«personae... ut accidit in proposito, in hoc nomine Christus». 
Sed huiusmodi ratio est manifeste et radicaliter falsa. Nomina 
enim Patris et Filii sunt propriissima nomina primae et secundae 
personae in divinis ý% quae ambae in esse personae constituuntur 
per ipsas relationes paternitatis et filiationis; quod quidem nulli 
alii, vel in coelo vel in terra convenire potest. Unde ipsemet Caie- 
lanus, seipso forsitan doctior, scripserat in lam Part., Q. 33, a. 2: 
« Cy pater dupliciter sumi potest. Primo, ut est nomen analogum 
« ad omnem quomodolibet patrem... Alio modo ut est primum et 


( Cf. de Deo uno et trino, Toni. 2, Thes. 20. 

« caput huius analogiae, et sic significat constitutivum distincti- 
« vumque personale primae personae Trinitatis divinae..., ex ele- 
« vatione relationis paternitatis ad subsistentiam et personalita- 
e tem. Et propterea, ly Pater sic sumptum, ex propria sua ratione 
« significat illius personalitatem. Propter quod, absque additione 
« tradidit Dominus baptizandum esse in nomine Patris, etc. ». Et 
similiter nomen Spiritus Sancti, tametsi non ex vi solius nominis, 
at certe ex accommodatione Scripturae, significat explicite et actu, 
personam quae ex Patre Filioque procedit f. — Constat igitur 
quod verba, in nomine Patris et Filii et Spiritus Sancti, expri- 
munt adaequate et determinate mysterium Dei unius et trini, cuius 
cultui per baptismum consecramur. Verba autem in nomine Christi, 
vel in nomine Trinitatis, aut alia eiusmodi, non sunt ullatenus 
aequipollentia. Nam nomen Trinitatis generaliter tantum exprimit 
personas, non determinando quaenam illae sint. Nomen vero 
Christi non est nomen divinae personae secundum quod in di- 
vina natura subsistit; praeterea alias duas personas ad summum 
connotát initiatis, sed eas profecto sensibiliter non enuntiat, prout 
requiritur in forma sacramenti. Ad rem S. Thomas, art: 6 in 
corpore: « Christus instituit sacramentum baptismi dari cum in- 
vocatione Trinitatis, et ideo, quidquid desit ad plenam invoca- 
« tionem Trinitatis, tollit integritatem baptismi. Nec obstat quod 
« In nomine unius personae intelligitur. alia, sicut. in nomine 
Patris intelligitur Filius, aut quod ille qui nominat unam solam 
Personam potest habere rectam fidem de tribus, quia sicut ad 
sacramentum requiritur materia sensibilis, ita et forma sensi- 
bilis; unde non sufficit intellectus vel fides Trinitatis ad per- 
fectionem sacramenti, nisi sensibilibus verbis Trinitas exprima- 

tur. Unde et in baptismo Christi, ubi fuit origo sanctificationis 

nostri baptismi, affuit Trinitas. in. sensibilibus signis, scilicet 

Pater in voce (2), Filius in humana natura, Spiritus Sanctus 

in columba » (3). 

(f Cf. de Deo uno et trino, Tom. 2, Thés. 25. 
(*) < Ecce vox de caelis, dicens : Hic est Filius meus dilectus, in 
quo mihi complacui », Matth. III, 17. 


« Descendit Spiritus Sanctus corporali specie, sicut columba 
in ipsum », Luc. Ill, 21. 

Nota. Baptismum iterari non posse ostendit S. Thomas, 
art. 9, in quo quidem, praeter rationem desumptam ex impres- 
sione characteris (D, duas alias considerationes affert. — Prima 
est, quia baptismus rationem habet spiritualis cuiusdam  gene- 
rationis. Unde Augustinus, super illud loan. Ill: Numquid po- 
test homo in ventrem matris suae iterato introire et renasci ? ait: 
« Sic tu intellige nativitatem spiritus, quomodo intellexit. Nico- 
« demus nativitatem carnis ; quomodo enim uterus non potest 
« repeti, sic nec baptismus ». — Altera desumitur ex doctrina 
Apostoli, Heb. VI, 46: « Impossibile est eos qui semel sunt 
« illuminati... et prolapsi sunt, rursus renovari ad poenitentiam, 
« rursus crucifigentes sibimetipsis Filium Dei, et ostentui ha- ' 
« bentes ». Quia enim baptismus repraesentat mortem, sepultu- 
ram, et resurrectionem Christi, ut cui baptizatus sacramentaliter 
configuratur, profecto ad baptismi repetiti veram  significatio- 
nem, necesse esset Christum rursus crucifigi. Sicut igitur Chri- 
stus semel mortuus est et resurrexit, ita semel tantum in sa- 
cramentali repraesentatione homo ei commoritur, consepelitur, 
et conresurgit: quod est, hominem semel tantum posse ba- 
ptizari. 

De caeremoniis quoque in baptismi administratione usitatis 
agit Angelicus in sequenti articulo. Porro omnia sophismata a 
novatoribus in hac parte congesta tribus efficacissimis rationibus 
excludit, ostendens ritus quosdam recte adhiberi ab Ecclesia, ad 
solemnitatem sacramenti: « Primo quidem, inquit, ad excitandam 
« devotionem fidelium, et reverentiam ad sacramentum. Si enim 
« simpliciter fieret ablutio in aqua absque solemnitate, de facili 
« ab aliquibus aestimaretur quasi quaedam communis ablutio. — 
« Secundo, ad fidelium instructionem. Simplices enim qui litteris 
« non erudiuntur, oportet erudire per aliqua sensibilia signa, puta 
« per picturas et aliqua huiusmodi ; et per hunc modum, per ea 
« quae in sacramentis aguntur, vel instruuntur vel sollicitantur 
« ad quaerendum de his quae per huiusmodi sensibilia signa 
« significantur. Et ideo, quia praeter principalem sacraûienti(*) 


() Vide supra, de charactere sacramentorum. 

« effectum oportet quaedam alia scire circa baptismum, conve- 
« niens fuit ut etiam quibusdam exterioribus signis repraesenta- 
« rentur. — Tertio, quia per orationes et benedictiones et alia 
« huiusmodi, cohibetur vis daemonis ab impedimento sacramen 
talis effectus ». 
Superest nunc dicendum de distinctione baptismatum, et de 
comparatione eorum inter se. 


THESIS XXIV. 


(Art. 11-12). 


Convenienter enumerantur tria baptismata, fluminis, fla- 
minis et sanguinis; quorum primum iustificat ex opere ope- 
rato. alterum ex opere operantis, tertium per modum operis 
operati. Praeeminentiam autem habet baptismus sanguinis 
super alia duo, non equidem quantum ad rationem  sacra- 


mentalem, quae soli baptismo aquae propria est, sed quan- 
tum ad effectum qui dicitur res sacramenti. 


Baptismus fluminis, ipsum est Baptismi sacramentum de 
quo principaliter praesens procedit disputatio. 

Baptismus flaminis, qui etiam dicitur, poenitentiae vel de- 
siderii, nihil aliud est quam actus charitatis vel contritionis per- 
fectae includens votum sacramenti, prout supra fuit declaratum, 
Thes. 22, dum scilicet « alicuius cor per Spiritum Sanctum mo- 
« vetur ad credendum, et diligendum Deum, et poenitendum de 
« peccatis » f. In quo iterum animadvertes, actum perfectae 
charitatis praesupponere ex natura rei fidem et spem theologa- 
lem, adeoque notitiam divinae revelationis. Et ratio est quia 
charitas, non utcumque est amor Dei super omnia, sed est es- 
sentialiter amor amicitiae: amicitia autem fertur in aliquem prout 


(5) S. Thomas, hic, art. 11. — Et infra, Quaest. 68. a. 2, assignat 
« desiderium baptismi quod procedit ex fide per dilectionem operante, 
y per quam Deus interius hominem sanctificat, cuius potentia sacramen- 


« tis visibilibus non alligatur ». Non ergo existimandum est baptismum 
flaminis esse qualecumque desiderium sacramenti. 

habentem cum amante intimam quamdam sui ipsius communica- 
tonem. Et quia haec communicatio Dei ad homines secundum 
quod nobis suam beatitudinem in visione intuitiva communicat, 
non potest esse aliter quam per divinam revelationem nota, ideo 
baptismus flaminis non datur nisi praeconcepta fide, et praeha- 
bita explicita notitia principalis saltem articuli revelati quem 
signat Apostolus ubi ait: « Credere enim oportet accedentem 
« ad Deum quia est, et inquirentibus se remunerator sit ». 
Baptismus demum sanguinis est martyrium, quod nunc 
accipitur quo qualibet tolerantia sive perpessione mortis propter 
causam Christi (£). Porro causa Christi, vel est causa concernens 
ipsam Christipersonam, sicut cum Innocentes fuerunt ab Herode 


(l) Hic diligenter observandum est, martyrium in praesenti non 
sumi eodem modo quo sumitur in tractatu de Vera Religione, quando 
ad demonstrandam credibilitatem fidei et religionis Christianae afferun- 
tur martyria in argumentum. In hoc enim tractatu, totius disciplinae 
theologicae praeambulo, ubi nondum supponitur cognita causa veritatis, 
martyrium accipitur mere philosophice : scilicet in quantum est heroicae 
fortitudinis actus, qui saltem ut in pluribus non potest poni absque spe- 
cialissimo adiutorio Dei, supra humanum confortantis humanas mentes. 
Quo quidem sub respectu martyrium constituit quoddam miraculum 
ordinis moralis, in confirmationem illius religionis pro qua multi ex omni 
conditione, sexu, aetate, etc., talem mortem heroicam obierunt Tunc 
igitur non consideratur nisi martyrium adultorum, et quidem in his cir- 
cumstantiis in quibus conspicua apparet libera vitae iactura. Tunc non 
debet praerequiri ut martyri conditio, quod quis pertineat ad veram 
Christi Ecclesiam, utpote quae nondum nota supponitur, sed est potius 
inquisitionis obiectum. Tunc demum nihil aliud attenditur praeter id 
quod facit ad heroicitatem, et quidem a nobis naturaliter discernibilem, 
ut postea liceat concludere, vere fuisse revelatam et institutam a Deo 
religionem cui tale ac tantum ordinis moralis miraculum suffragatur. 
Sed nunc accipitur martyrium mere theologice, prout est quoddam me- 
dium iustificationis, tam pro infantibus quam pro adultis: puta quaedam 
realis imitatio passionis Christi, cui ex divina revelatione annexum est 
speciale privilegium. Quare martyrium prout nunc de martyrio loquimur, 
formali ratione differt a praecedenti ; imo nequidem materialiter cum eo 
coincidit, hoc sensu quod multa sunt verissimi nominis martyria theo- 
logice loquendo, quae tamen in consideratione philosophica, ut supra, 
nequaquam attenduntur. 


De Ecclesiae Sacramentis. Torn. I. 16 

occisi, ad hoc ut Christus ipse in communi caede attingeretur; 
vel est causa concernens Christi religionem ei fidem, de qua, 
| Petr. IV, 15-Ib: «nemo vestrum patiatur ut homicida..., si 
« autem ut christianus, non erubescat, glorificet autem Deum in 
« isto nomine * ; vel denique est causa concernens virtutem quam 
specialiter iubet Christiana lex, sicut cum in defensionem casti- 
tatis loannes Baptista decollatus est, et loannes Nepomucenus 


a Wenceslao rege trucidatus quia sigillum sacramentale vio- 
lare noluit. 


Hinc duo ad martyrium requiruntur. Unum ex parte per- 
secutoris, ut ex quocumque motivo Christum, eiusve causam seu 
religionem saeviendo persequatur f. — Alterum ex parte martyris, 


*) Dixi, ex quocumque motivo. Non enim necesse est ut formali 
odio Christi vel religionis eius persecutor moveatur. Certe, quando Nero 
movit primam persecutionem in imperio Romano, finem habuit diver- 
tendi alio opinionem publicam, quae de incendio Romae eum accusa- 
bat, ut refert Tacitus 1. 15 Annal, n. 44. Et plerumque rationibus po- 
liticis ducti sunt alii imperatores. Nihilominus, persequebantur Christianos 
qua Christianos, et ideo finis operis semper erat exterminium religionis 
Christianae. Sic etiam in laponia incepit persecutio sub Taicosama, ex 
hoc quod quidam mercatores lusitani venerant, iactantes potentiam sui 
regis, ut qui in omnes Indias extendisset dominium suum. Interrogati 
autem qua ratione id obtinuerat, responderant ipsum solitum esse prae- 
mittere missionarios qui praedicando pararent militibus viam. Quo au- 
dito iratus imperator decrevit ut defenderet se, et edictum tulit prohi- 
bens ne quis Christo nomen daret, aut legem eius vel profiteretur vel 
praedicaret. Non ergo quaerendum est qui sint fines et motiva perse- 
cutorum. Satis est si titulus persecutionis sit christianitas eius qui per- 
secutionem patitur, puta quod sacerdos, quod religiosus, quod assertor, 
defensor, observator legis christianae. 

Sed nota id omnino requiri. Non enim sufficit ut quis in iis cir- 
cumstantiiss ponatur, in quibus posset vitare mortem, violando legem 
Christi : si nempe causa intentatae mortis non sit haec ipsa legis Christi 
observatio. Ut puta, si sacerdos falso accusatus de homicidio, et valens 
sese liberare violando sigillum confessionis, ad mortem damnaretur. 
Tunc enim sententia mortis non caderet in Christianum qua talem, sed 
solum in existimatum homicidam, fatali errore convictum in iudicio. 

scilicet tolerantia mortis f, et si de adulto agatur, mortis vo- 
luntarie acceptatae -in gratiam causae praedictae. In quo qui- 
dem perfecta esse noscitur paritas cum sacramentis. Dictum est 
enim supra, requiri ad sacramenti validitatem ut removeatur a 
suscipiente contrarietas voluntatis; removetur autem in infantibus 
eo ipso quod rationis usum non habent, in adultis vero, nonnisi 
per positivam intentionem, saltem habitualem, recipiendi sacra- 
mentum. Et similiter ad validitatem martyrii, secundum quod 
martyrium est realis quaedam passionis Christi imitatio confe- 
rens gratiam quasi ex opere operato, necessaria est voluntatis 
contrariae exclusio, quae alio modo habetur in infantibus, et alio 
modo in adultis. 

Nunc autem, sicut non requiritur ut persecutor formali odio 
Christi moveatur (quidquid enim sit de fine operantis, satis est 
si finis operis involvat oppressionem christianae religionis et le- 
gum eius, ut dictum est supra): ita etiam minime opus est ut 
mors a martyre acceptetur ex motivo charitatis perfectae sed 
sufficit quodcumque motivum ad religionem pertinens, puta spes 
praemii caelestis, vel timor gehennae (2). Nec obstat dictum Do- 
mini nostri, Ioan. XV-13: « Maiorem hac dilectionem nemo ha- 
« bet, ut animam suam ponat quis pro amicis suis ». Sensus 
enim est, nullum esse actum quo melius ostendi possit perfectio 
charitatis, non autem, de ratione omnis martyri esse ut pen- 
deat a charitate actuali vel habituali tamquam a suo necessario 
principio. Dixi tamen requiri motivum ad religionem pertinens. 


(5) Tolerantiam dico; in quo excluditur violenta resistentia contra 
persecutorem, etiam licita et iusta, qualis illa est quae in bello a mili- 
tibus opponitur. Non defuerunt tamen qui dicerent, martyrum numero 
accenseri eos qui in bello sacro pro causa Christi occumbunt, si aliunde 
mortis acceptatio non desit, eo quod tales, etsi resistant, non resistunt 
ad defendendum se, aut certe, nonnisi in quantum defensio sui confert 
ad defensionem causae sacrae quam tuentur. Verum haec sententia 
nequaquam videtur admittenda, quia undecumque sit resistentia, deficit 
realis imitatio passionis Christi, quae est titulus privilegiorum martyrii. 
Ait enim Propheta: Sicut ovis ad occisionem ducetur, et quasi agnus 


coram tondente se obmutescet, et non aperiet OS SUUM. 


(2) Cf. Ambros., Serm. 21 in Psalm. CXVIII, n. 8-9. 

Qui enim in acceptatione mortis moveretur solo motive honoris 
mundani, vel alio simili, non acceptaret mortem pro Christo, 
formaliter in quantum est pro causa Christi, et ideo validum 
martyrium non faceret. 

Et de notione trium baptismatum hactenus. Nunc de eo- 
rum exsistentia, efficacia, et mutua habitudine, ut in thesi po- 
situm est. 


Convenienter enumerantur tria baptismata, si duo sunt quae 
supplent vicem baptismi aquae quantum ad effectum 1iustifica- 
tionis seu remissionis peccatorum. Illa enim quae alterius vicem 
supplent cum proportione ad eumdem effectum, quodammodo 
ad illius genus reducuntur, et convenienter etiam sub uno com- 
muni nomine quasi generico recensentur. 

Atqui primo, charitas vel contritio perfecta, necessario in- 
cludens votum saltem implicitum sacramenti f, infallibili lege 
hominem iustificat. — Constat imprimis auctoritatibus Scripturae, 
Prov. VIII-17, Ioan. XIV, 21-23, Luc. X, 27-28, alusque si- 
milibus quae infra in tractatu de Poenitentia. exponenda relin- 
quuntur. — Constat etiam auctoritate Patrum: « Invenio, inquit 
« Augustinus, I. 4 de bapt. c. 22, non tantum passionem pro 
« nomine Christi, id quod ex baptismo deerat posse supplere, 
« sed etiam fidem conversionemque cordis, si forte ad celebran- 
« dum mysterium baptismi in angustiis temporum succurri non 
« potest ». Et Ambrosius in oratione funebri Valentiniani Impe- 
ratoris qui catechumenus obierat: « Sed audio vos dolere quod 
« non acceperit sacramenta baptismatis. Dicite mihi quid aliud 
« in nobis est, nisi voluntas, nisi petitio? Atqui etiam dudum 
« hoc voti habuit, ut et antequam in. Italiam venisset initiaretur, 
« et proxime baptizari se a me velle significavit, et ideo prae 
« caeteris causis me accersendum putavit. Non habet ergo gra- 
« tiam quam desideravit, non habet quam poposcit? Certe, quia 


(1) Implicitum dico in voluntate servandi omnia mandata. 

« poposcit, accepit... Solve igitur, Pater sancte, munus servo 
« tuo.,,, munus gratiae tuae, quam ille numquam negavit, qui 
« ante diem mortis, templorum (paganorum) privilegia dene- 
« gavit, his urgentibus quos revereri posset. Adstabat virorum 
« caterva gentilium, supplicabat senatus; non metuebat homi- 
« nibus displicere ut tibi soli placeret in Christo. Qui habuit 
« spiritum tuum, quomodo non accepit gratiam tuam? Aut si 
« quia solemniter non sunt celebrata mysteria, hoc movet, ergo 
« nec martyres, si catechumeni fuerint, coronentur; non enim 
« coronantur, Si non initiantur. Quod si suo abluuntur sanguine. 
« et hunc sua pietas abluit et voluntas ». — Denique damnatae 
sunt in Baio a S. Pio V sequentes propositiones: < Charitas 
« perfecta et sincera quae est ex corde puro, et conscientia bona, 
« et fide non ficta, tam in catechumenis quam in poenitentibus 
« potest esse sine remissione peccatorum. Charitas illa quae est 
« plenitudo legis, non est semper coniuncta cum remissione pec- 
« catorum. Catechumenus iuste, recte, et sancte vivit, et man- 
« data Dei observat, ac legem implet per charitatem ante ob- 
« tentam remissionem peccatorum, quae in baptismi lavacro 
« demum percipitur » f. Concludendum itaque est, actum per- 
fectae charitatis habere vim baptismi aquae quantum ad effe- 
ctum remissionis culpae, idque semper et in quibuslibet adiunctis, 
lege infallibili. Quare cum Doctores dicunt baptismum flaminis 
tunc supplere vicem sacramenti, cum ad celebrandum mysterium 
baptismi in 'angustiis temporum succurri non potest (2), sensus non 
est quod actum perfectae contritionis iustificatio tunc. solum se- 
quitur, quando deest qui baptizet; sed sensus est quod manet 
obligatio recipiendi sacramentum tempore debito: cui obligationi 
si homo satisfacere negligat, mortaliter peccat, et in statum 
damnationis remcidit, unde exierat prius. 


(*) Enchirid., n. 911-913. 

2) August. 1. 4 de bapt., c. 22. — Sensum autem expositum clare 
confirmant verba quae proxime sequuntur apud Augustinum : « Tunc 
« impletur invisibiliter, cum ministerium baptismi, non contemptus reli- 
« gionis, sed articulus necessitatis excludit ». 

simili modo martyrium pro Christo perpessum, etiam ante 
susceptum sacramentum, tam infantibus quam adultis valet ad 
plenam animae sanctificationem ; adeoque est loco baptismi flu- 
minis si forte contingat ut is qui occiditur, nondum fuerit justi- 
ficatus per lavacrum regenerationis in re vel in voto, ut supra. 
Continetur autem hoc privilegium in generali promissione Chri- 
sti, Matth. X-39: « Qui perdiderit animam suam propter me, 
« inveniet eam », utique in salute aeterna. Et re quidem vera, 
ille qui pro causa Christi occiditur, perdit vitam propter Chri- 
stum. Oportet igitur ut in hac ipsa amissione recipiat habitua- 
lem gratiam per quam formaliter peccata remittuntur, et paratur 
ingressus gloriae in vita sempiterna, — Constat etiam, imo prin- 
cipaliter, ex universali et constanti totius Ecclesiae persuasione 
et praxi. Qua in re specialis ratio habenda est antiquissimi cultus 
SS. Innocentium, in quibus propria martyri vis evidentius con- 
spicitur. Sane verolex praescribens ut colantur infantes ab He- 
rode occisi, est quaedam canonizatio aequipollens; atqui in ca- 
nonizatione sanctorum Ecclesia non errat. Nec obici potest, 
infantes illos per circumcisionem iam fuisse antea iustificatos; 
nam in primis, de omnibus et singulis id non est certum, cum 
circumcisio nonnisi octavo a nativitate die posset adhiberi; deinde 
vero, etiamsi hoc daretur, adhuc non procederet difficultas, quia 
Ecclesia infantes illos colit ut Christi martyres, id est, ut san- 
ctos sanctitate non undecumque obtenta, sed determinate ob 
mortem pro Christi causa toleratam. Caeterum nihil asseveran- 
tus a Patribus traditur, quam insigne martyri privilegium: 
« Numquid, ait Cyprianus, epist. ad lubaian., n. 21, potest vis 
« baptismi esse maior aut potior quam confessio, quam passio, 
« ut quis coram hominibus Christum confiteatur, et sanguine suo 
« baptizetur?» Et Cyrillus Hierosolymitanus, Catech. 3, n. 10: 
« Si quis baptisma non recipiat, salutem non habet, solis mar- 
« tyribus exceptis, qui etiam sine aqua regnum recipiunt. Qui 
« enim orbem per crucem redemit Salvator, latus transfixus san- 
« guinem et aquam emisit, ut ali quidem pacis tempore per 
« aquam, alii vero persecutionum temporibus propriis sangui- 
« nibus baptizerentur ». Et Augustinus, 1. 13 de civ. Dei 

« Quicumque, etiam non percepto regenerationis lavacro, pro 
« Christi confessione moriuntur, tantum eis valet ad dimittenda 
« peccata, quantum si abluerentur sacro fonte baptismatis. Qui 
« enim dixit: Si quis non renatus fuerit ex aqua et Spiritu 
« Sancio, non intrabit in regnum caelorum, alia sententia istos 
« fecit exceptos, ubi non minus generaliter dixit: Qui perdiderit 
« animam suam propter me, inveniet eam >. 

Pulcherrimam tandem rationem pro utroque baptismo 
flaminis et sanguinis tradit S. Thomas, considerans efficaciam 
baptismi aquae esse ex duobus: ex passione Christi, ut causa 
meritoria, et ex Spiritu Sancto ut causa efficiente principali. 
Porro etsi sacramenti virtus dependeat et a valore passionis 
Christi et a virtute Spiritus Sancti, non tamen e converso ef- 
ficacia passionis et virtus Spiritus Sancti dependent a sacra- 
mento. Hinc, absque sacramento in re, potest Spiritus Sanctus 
movere cor alicuius ad poenitendum ea poenitentia quae est ex 
natura sua proxima ad justificationem dispositio; unde praeter 
baptismum fluminis, datur baptismus flaminis sive poenitentiae. 
Et similiter passio Christi quae in sacramento per quamdam fi- 
euraient repraesentationem homini adhibetur, potest ex singulari 
privilegio eidem applicari ratione realis imitationis ipsiusmet pas- 
sionis, et sic, praeter baptismum fluminis, tertius additur san- 
guinis baptismus. 


Nunc autem, baptismum aquae iustificare ex opere operato 
ut Dei instrumentum, de fide est certum et iam sufficienter de- 
monstratum, cum baptismus iste sit. verum novae legis sacra- 
mentum. Baptismum vero flaminis iustificare ex opere operantis, 
id est, quatenus actui perfectae charitatis inest ratio ultimae di- 
spositionis ad iustificationem, potest supponi in praesenti ut suf- 
ficienter notum, et reservatur ex professo declarandum ubi de 
virtute et sacramento Poenitentiae. 

Remanet itaque quaestio de modo quo iustificat baptismus 
sanguinis. Dico autem quod iustificat per modum operis operati, 

sive sacramenti: videlicet, non proprie ex opere operato tam- 
quam causa efficiens instrumentalis, sed quasi ex opere operato, 
ut quaedam realis passionis Christi imitatio cui infallibiliter an- 
nectitur justificatio, sub sola conditione absentiae obicis ad gra- 
tiam. Quia vero in peccatore adulto obex ad gratiam est habi- 
tualis inhaesio voluntatis ad peccatum, quae non tollitur nisi per 
interiorem poenitentiam, tenendum est requiri ad fructum mar- 
tyri easdem omnino dispositiones quae in sacramentis mortuo- 
rum requiruntur ad justificationem obtinendam, et potissimum 
quidem, attritionem excludentem omnem peccandi voluntatem: 
quamquam omnino credendum sit, attenta Dei liberalitate et pro- 
videntia, numquam defuturam esse dispositionem huiusmodi, in eo 
in quo omnes validi martyrii conditiones verificantur (1). Denique 
observare oportet quod cum dicitur inesse martyrio vis justifi- 
candi quasi ex opere operato, non ideo ratio meriti ex opere 
operantis abeo excluditur, absit. Sensus igitur est, martyrii pri- 
vilegium in hoc esse, ut sacramenti instar augeat gratiam ha- 
benti illam, et conferat non habenti illam, idque independenter 
a personali merito martyris quod aliunde in omnibus salvum 
integrumque manet. Cum autem ad meritum de condigno essen- 
taliter exigatur status gratiae, si forte peccator ad martyrium 
accederet, nullo praemisso actu perfectae contritionis, tunc mar- 
tyrium in eo non esset aeternae vitae meritorium nisi ab eo 


(1) Revera quando martyri datur optio inter mortem et aposta- 
siam, ipse eligendo mortem ex motivo religionis, ostendit se plus de- 
testari peccatum, quam quodlibet damnum temporale, et ideo ex natura 
rei est quod habeat saltem attritionem necessariam. Itaque difficultas 
non est nisi de eo, qui cum sola habituali acceptatione mortis pro 
Christo, in statu peccati hic et nunc existens, trucidaretur in odium re- 
ligionis. Et sic dico, pie esse credendum quod divina providentia non 
permittet verum esse martyrium, quin simul adsint dispositiones requi- 
sitae ad fructum. Sed haec est quaestio facti. Nunc autem quaestio iuris 
est in tuto: nullum scilicet esse possibile justificationis medium pro iis 
qui actualiter peccaverunt, absque contritionis motu, qui, ut Tridenti- 
num ait, Sess. 14, cap. | et 4, fuit quovis tempore universis hominibus 


qui se mortali aliquo peccato taquinassent, ad gratiam et iustitiam asse- 
quendam necessarius. 

instanti in quo, vi martyri ipsius, tanquam ex opere operato 
iustificalio conferretur; et hoc instans tunc videtur adesse, quando 
in naturalibus causis mors est iam determinata, seclusoque mi- 
raculo, vitari amplius non potest. 

Quibus praemissis, dico: Martyrium infantes iustificat. 
Ergo martyrio virtus inest justificandi quasi ex opere operato. 
Antecedens constat ex dictis in prima parte. Consequentia vero 
patet, quia infantes sunt incapaces cuiuslibet meriti, sive de con- 
digno sive de congruo. Nec dicas, consequentiam valere pro in- 
fantibus, non autem pro adultis. Etenim absonum est, marty- 
rum fore minoris virtutis in iis qui ratione utuntur, quam in 
iis qui rationis usum nondum habent, praesertim cum realis imi- 
tatio passionis Christi, quae est titulus privilegiorum martyrii, 
multo magis in martyrio adultorum quam in martyrio infantium 
conspicua sit. Quare, sicut sacramentum indifferenter valet ad 
iustificationem ex opere operato, tam adultis quam infantibus, 
ita et martyrium. Nunc autem, sicut ad opus operatum sacra- 
menti requiritur in adulto intentio recipiendi sacramentum, ita 
ad opus operatum (ut sic dicam) martyri, requiritur in eodem 
voluntas tolerandi mortem pro Christo. Insuper, pro sacramenti 
fructu opus est in adulto dispositionibus removentibus obicem 
eratiae; et simili modo pro fructu martyri, tametsi in martyrio 
dicendum videatur, dispositiones istas semper comitari condi- 
tiones validitatis. Hoc igitur pacto, pari gradu incedunt marty- 
rum et sacramentum, excepta solum ratione influxus, quae in 
sacramentis est causae instrumentalis, in martyrio autem, sim- 
plicis conditionis. 

Aliud quoque argumentum esse potest quia distinguuntur, 
iuxta doctrinam in Ecclesia universaliter receptam, tria bapti- 
smata. Ergo martyrium iustificat per modum operis operati. Con- 
sequentia patet, nam alias vis justificandi non inesset martyrio 
nisi ut includenti actum perfectae charitatis, qui solus est ex 
opere operantis ultima ad iustificationem dispositio. Quapropter 
non recte divideretur baptismus flaminis contra baptismum san- 
guinis: nam ratio constituens martyrium in esse baptismi seu 
medii ad iustificationem, adhuc esset charitas, non sanguinis 


1i 

effusio: cum tamen evidens sil tria baptismata distingui per 
illud unde in unoquoque pendet iustificationis effectus, quod est, 
vel aqua, vel flamen charitatis, vel sanguis pro Christi causa 
effusus f.  Certissime ergo tenendum est, martyrium conferre 
gratiam instar sacramenti. 

Confirmatur demum auctoritate theologorum, post S. Tho- 
mam in IV, D. 4, q. 3, a. 3, q. 3, ad lam « Baptismus san- 
« guinis, ait, non habet hoc, (liberare ab omni culpa praece- 
« dente et poena), tantum ex opere operante: neque quantum 
« ad poenam qua aliquis martyrium explet, quam contingit non 
« esse sufficientem ad satisfaciendum pro peccato, neque quan- 
ti tum ad devotionem iustae voluntatis... Sed hoc habet ex imi- 
« tatione passionis Christi ; unde de martyribus dicitur Apoc. VIT: 
« Laverunt stolas suas in sanguine Acni. Et ideo pueri, quamvis 
« liberum arbitrium non habeant, si occidantur pro Christo, in 
« suo sanguine baptizati salvantur » f. 

Obiicitlir primo , Ex didis sequeretur quod quandoque ali- 
quis, puta infans, posset salvari absque baptismo aquae tam in 
re quam in voto. Sed hoc est contra dictum | Christi, loan. I11-5: 
« Nisi quis renatus fuerit ex aqua et Spiritu Sancto, non po- 
< test introire in regnum Dei». 

Respondeo quod martyrium est aliquid extraordinarium, ex 
prava persecutoris voluntate dependens, quod non invenitur in 
mediis a Deo praeordinatis pro consecutione vitae aeternae. 
Recte ergo ab eo praescinditur in ea lege in qua praestituitur 
norma perveniendi ad regnum coelorum. Cum hoc tamen bene 
stat singulare privilegium in favorem eorum qui" pro causa Christi, 
temporalis vitae iacturam patiuntur. 

Obucitur secundo: Baptismus sanguinis non prodest ad 
salutem sine charitate, iuxta illud Apostoli 1 Cor. XIII-3: « Et 


(C) Nec dicendum quod baptismus sanguinis adhuc afferret plenam 
remissionem poenae purgatorii, quam non semper, imo vix unquam 
affert simplex flaminis baptismus. Siquidem eiusmodi differentia non 
distingueret unum ab altero in ratione medii ad iustificaiionem, ad quam 
accessorie tantum se habet remissio poenae temporalis. 

(! Cf. ea quae habet idem S. Thomas, infra, q. 87, a 1, ad 2un. 

« si tradidero corpus meum, ita ut ardeavi, charitatem | autem 
« non habuero, nihil mihi prodest ». Ergo non iusiificat per mo- 
dum operis operati, sed solum ex opere operantis. 

Respondeo: Dist antec. Non prodest ad salutem sine cha- 
ritate saltem habituali, quae sit vel principium vel fructus mar- 
tyrii, conc. antec. Quae necessario sit principium martyrii aut 
efficiens aut formale, neg. antec. Et nego consequentiam. Simili 
enm modo recte diceretur: Et si recepero baptismatis sacra- 
mentum, charitatem autem non habuero, nihil mihi prodest. Cuius 
ratio est quia sine habitu gratiae sanctificantis, et consequenter 
charitatis, tam impossibile est aliquem salvari, quam impossibile 
est contradictoria esse simul. Et ideo nihil potest prodesse nisi 
sit, vel a charitate habita, vel ad charitatem. consequendam; sed 
immerito inde concluderes requiri necessario charitatem in ra- 
tione principii, ut evidenter constat. Quare, etiamsi diceret apo- 
stolus posse dari martyrium (ut supra in praenotandis fuit de- 
claratum) absque salutis effectu, adhuc nihil sequeretur contra 
martyrii efficaciam per modum operis operati; solum enim se- 
queretur, posse impediri effectum per obicis exsistentiam. Sed 
neque concedendum est, hunc esse sensum apostoli. Nam Pau- 
lus vel loquitur hyperbolice, hoc modo: si per impossibile sub- 
iero martyrium, charitatem autem non habuero, nihil sum; vel 
certe non considerat nisi materialem actum tradendi se flammis, 
qui potest non esse verum martyrium, sicut si quis, non ex mo- 
tive ad religionem pertinente, sed ex superbia, amore mundanae 
gloriae, aliove motivo simili, cruciatus contemneret. 

Obiicitur tertio: Augustinus, epist. 173, n. 6, et alibi plu- 
ries ff docet martyrium sine charitate, utique antecedente, nec 
verum esse martyrium, nec valere ad salutem. Ergo, idem ac 
prius. 

Respondeo; Dist. antec. Et per charitatem intelligit actum 
vel habitum virtutis theologicae, neg. antec. Et per charitatem 
intelligit communionem cum Ecclesia catholica, qua quis a schi- 
smaticis separatur, et servat unitatem, conc. antec. Unde negatur 


*) L. 3 de bapt. cont. Donat., c. 16. 

iterum consequentia. Scilicet, charitas apud. Augustinum saepe 
sumitur pro eo quod directe opponitur peccato schismatis; pec- 
cato, inquam, quo quis renuit subesse summo pontifici, ei mem- 
bris Ecclesiae ei subiectis communicare recusat (/). Hoc igitur 
sensu sumendo charitatem, profecto sine charitate praesupposita 
martyrium non datur. Quomodo enim acceptaret mortem pro 
causa Christi, qui a vera Ecclesia in qua sola est Christ re- 
ligio, voluntarie separatur, ac per hoc, ipsius causae Christi, 
quantum in se est, oppressor exsistit? Porro, nihil aliud sibi 
vult Augustinus, ut ex eius verbis diligenter consideratis facile 
apparebit. Sed et in epist. 108, n. 9, luculenter sese explicat, 
de S. Cypriano dicens: « Si aliquid. habebat adhuc purgandum, 
«gloriosa martyrii falce purgatum est; non quia pro Christi 
« nomine occisus est, sed quia pro Christi nomine in gremio 
« unitatis occisus est. Nam ipse scripsit et fidentissime asserit, 

eos qui extra unitatem, etiamsi pro ilo nomine moriantur, 
* occidi posse, non posse coronari. Tantum valet, sive ad de- 
« lenda, sive ad confirmanda fieccata, vel custodita, vel violata 
« charitas unitatis » (L). 

Obiicitlir quarto : -9. Thomas in praesenti, (art. 12, ad 2um), 
docet effusionem sanguinis non habere rationem baptismatis, si 
sil sine charitate; ex quo patet, ait, quod baptismus sanguinis 
includit baptismum flaminis, et non e converso. 

Respondeo ut supra: Effusionem sanguinis non habere ra- 
tonem baptismi, si sit sine charitate saltem  habituali, et per 


(*) « Ecclesiae unitas in duobus attenditur: scilicet in connexione 
< membrorum Ecclesiae ad invicem, seu communicatione; et iterum in 
< ordine omnium membrorum Ecclesiae ad unum caput... Hoc autem 
« caput est ipse Christus, cuius vicem in Ecclesia gerit summus pon- 
« tifex. Et ideo schismatici dicuntur, qui subesse renuunt summo pon- 
< tifici, et qui membris Ecclesiae ei subiectis communicare recusant ». 
S. Thom. 2-2, q. 39, a 1. 

(/ Hinc rursus apparet differentia inter martyrium theologice ac- 
ceptum, ut medium iustificationis, et martyrium philosophice sumptum, 
ut signum credibilitatis. Primo modo, causae bonitas martyrium facit; 
alio modo, bonitatem causae martyrium demonstrat. 


DE IPSO BAPTISMI SACRAMENTO 253 


ipsum martyrium obtenta, cone. Alio modo, nc%. Patet sensus 
S. l'homae ex citatis eius verbis in IV Sententiarum, tum etiam 
ex is quae scribit infra, Quaest. 87, a. 1, ad 2nm: « Dicendum 
« quod passio pro Christo suscepta, obtinet vim baptismi, et 
« ideo purgat ab omni culpa cl veniali et mortali, ?iisi actuali- 
« ler voluntatem peccato invenerit inhaerentem ». Similiter, ad 
id quod additur, baptismum scilicet sanguinis includere bapti- 
smum flaminis, nota S. Thomam hic loqui de utroque baptismo 
quantum ad effectus, non autem quantum ad rationem consti- 
tutivam eorum, prout constat tum ex titulo articuli, tum ex 
responsione ad IU, tum denique ex iis quae remanent expo- 
nenda circa comparationem trium baptismatum. 


Principio natandum quod non instituitur comparatio inter 
baptismum aquae et duo alia baptismata, sub ratione sacra- 
menti. Cum enim haec duo non sint sacramenta, baptismus 
fluminis omni modo excellit quoad sacramentalitatem, nec potest 
ullatenus suppleri respectu effectus qui dicitur res et sacramen- 
tum: et ideo ii qui cum solo baptismo flaminis vel sanguinis 
salvantur, sine charactere salvantur. 

Quapropter comparatio instituitur solummodo quantum ad 
effectum qui est res et non sacramentum. Et sic in primis di- 
cendum est, baptismum sanguinis excedere baptismum flaminis, 
quoad effectum remissionis poenae. Non enim omnis contritio 
perfecta tollit omnem poenae reatum, sed aufert illum propor- 
tonaliter ad valorem satisfactorium ex opere operantis, ut in 
materia de virtute poenitentiae exponetur. Quippe iste bapti- 
smus est qui, ut Gregorius Nazianzenus ait f — « per singulas 
«noctes lectum suum ac stratum lacrymis lavat, cui ipsae 
« quoque vitii cicatrices fetent, qui lugens et contristatus ingre- 
« ditur, et qui Manassis resipiscentiam ac Ninivitarum humili- 
« tatem imitatur, qui publicani verbis in templo utitur, ac supra 


(* Greg. Nazianz., Orat. 39 in sancta lumina, n. 17. 

« insolentem et superbum pharisaeum justificatur; qui denique 
« Chananaeae instar deprimitur, et misericordiam implorat, ac 
« micas, hoc canis vehementi fame correpti pabulum, exposcit ». 
— Ast, omnis baptismus sanguinis ex inhaerente sibi privilegio 


tollit totam poenam simul cum culpa, iuxta tritum illud et ab 
qui orat pro 


omnibus receptum axioma : /niuriam facit martyri, 
« Perfectio ta- 


martyre. Ad rem Augustinus, Serm. 159, n. 1: 
« men in hac vita nonnulla est, ad quam sancti martyres per- 
« venerunt, ideoque habet ecclesiastica disciplina, quod fideles 
« noverunt, cum martyres eo loco recitantur ad altare Dei, ubi 
« non pro ipsis oratur; pro caeteris autem commemoratis de- 
« functis oratur. Iniuria est enim pro martyre orare, cuius nos 
« debemus orationibus commendari ». Nec obstat quod ille qui 
martyr occubuit, de omnibus venialibus forte non habuit poeni- 
tentiam, sine qua nullius omnino peccati remissio conceditur. 
Si enim eiusmodi casus contingeret, tunc locum haberet id quod 
supra dictum est de baptismi reviviscentia quoad secundarios 
effectus, in primo instanti separationis animae a corpore [5 
neque in hoc specialis occurrit difficultas. 

Nunc autem si consideretur principalis baptismi effectus, 
qui est remissio culpae et consecutio gratiae, dicendum est quod 
martyrium praeeminendam habet, non solum super baptismum 
flaminis, verum etiam super baptismum aquae: « Quantum ad 
« ea quae sunt res sacramenti, inquit Angelicus in IV, D. 4, 
«q.3, a. 3, q. 4, excedit baptismus sanguinis, quia et gratia, 
« (caeteris paribus), in baptismo sanguinis magis augetur ha- 


« benti, et amplior datur non habenti, Si impedimentum non 


«adsit; et remissio peccatorum, quamvis non sit plenior, quia 
« uterque omnem poenam et culpam tollit, tamen est in ba- 
« ptismo sanguinis efficacior et fructuosior, quia secundis ma- 
« culis non inquinatur, ut Damascenus dicit ». Quam conside- 
rationem affert ettam Gregorius Nazianzenus, Orat, in sancta 
lumina, ubi supra: «Aliud, inquit, baptismi. genus novi, quod 
« martyrio et sanguine comparatur..., et quidem eo caeteris au- 


(*) Supra» Thés. 6, n. 2, in nota. 

« gustius, quod nullis postea sordibus contaminatur ». Propter 
hoc sancti martyres singulariter dicuntur albis stolis amicti. Hi 
enm sunt qui venerunt de tribulatione magna, et laverunt stolas 
suas et dealbaverunt eas in sanguine Agni. 


Quaest.l1xvil 


DE MINISTRIS PER QUOS TRADITUR 
BAPTISMI SACRAMENTUM. 


Deinde, inquit S. Thomas, considerandum est de ministris 
per quos traditur sacramentum baptismi. In quo quidem capi- 
tulo, conclusiones plerumque non habent rationes a priori, nisi 
solius convenientiae; rationes etiam positivae nequeunt sufficien- 
ter ex Scripturae fonte deduci, saltem quod attinet ad totum 
quaestionis ambitum; ideo ex Traditione et infallibili sensu Ec- 
clesiae desumenda sunt principalia argumenta. Caeterum, cum 
in hoc puncto, seclusa quaestione iam eliquata de fide et bo- 
nitate ministri, nulla unquam fuerit exorta controversia, paucis 
res est conficienda. Sint igitur duae sequentes assertiones. 

|l. Regularis minister huius sacramenti est solum sa- 
cerdos, cui ex officio competit baptizare. 

Assertio haec constat ex perpetuo sensu et praxi Ecclesiae 
catholicae. Imo testatur Augustinus uti rem inter catholicos et 
acatholicos minime disputatam, sed utrinque pariter summo con. 
sensu admissam, ius dandi baptismum, id est, potestatem bapti- 
zandi ex officio, nonnisi in sacra ordinatione conferri. « Nulla, 
«inquit (J), ostenditur causa cur ile qui ipsum baptismum 
« amittere non potest, ius dandi potest amittere. Utrumque 
«enim sacramentum est, et quadam consecratione utrumque 
«homini datur: illud cum baptizatur, istud cum ordinatur». 
Et re quidem vera, character Ordinis, ut dictum est, deputat 
hominem ad sacra alus tradenda. Ergo sine hoc charactere nulla 


ý August, |. 2 c. epist. Parmen., n. 28. 

est regularis commissio ad conferendum sacramenta; illa, inquam, 
sacramenta in quorum collatione potestas in alterum exercetur. 
De Matrimonio enim specialis est ratio, cum sit quidam con- 
tractus in quo uterque contrahentium pari gradu incedit, agens 
simul et patiens, dans et recipiens; quo fit ut nullus ibi esse 
debeat minister Ordine praeeminens. 

Cum autem character Ordinis nunc commemoratur, intelli- 
gendus est character ordinis sacerdotalis, quia ad inferiores mi- 
nistros, puta diaconos, « non pertinet aliquod sacramentum prin- 
« cipaliter et quasi ex proprio officio praebere, sed adhibere 
« ministerium aliis maioribus in sacramentorum exhibitione. Et 
« sic ad diaconum non pertinet, quasi ex proprio officio tra- 
« dere sacramentum baptismi, sed in collatione huius sacramenti 
« et aliorum, assistere et ministrare maioribus » ff Accedente 
tamen commissione episcopi, si sit necessitas, etiam diaconus 
solemniter baptizare potest; et ideo ipse medium tenet locum 
inter ministrum ordinarium et simplicem ministrum necessitatis, 
de quo nunc dicendum est. 


2. Minister necessitatis est quilibet homo, sive vir 
sive mulier, sive baptizatus sive etiam non baptizatus. 
Hic primum omnium observa, ministrum necessitatis non 
dici, quasi in solo casu necessitatis validus dispensator exsiste- 
ret; constat enim sacramentum esse semper validum, a quo- 
cumque administretur cum debita materia, forma, et intentione. 
Dicitur ergo minister necessitatis, primo quidem quia nonnisi 
necessitate urgente, laicus licite baptizat; secundo, quia nun- 
quam admitti potest ad baptizandum cum solemnitate; tertio 
demum, quia ratio cur baptizandi potestas ad omnes homines 
fuit extensa, est summa necessitas huius sacramenti. « Ad mi- 
« sericordiam eius qui vult omnes homines salvos fieri, pertinet 
« ut in his quae sunt de necessitate salutis, homo de facili re- 
« medium inveniat. Inter omnia autem sacramenta, maximae 
« necessitatis est baptismus... quia pueris aliter omnino subve- 
« niri non potest, et adulti non possunt aliter quam per bapti- 


() S. Thom., hic, art. | in corp. ) 


« 


« 


« 


« 


« 


« 


« 

smum, plenam remissionem consequi, et quantum ad culpam 
et quantum ad poenam. Et ideo, ut homo circa remedium 
tam necessarium defectum pati non possit, institutum est ut 
et materia baptismi sit communis, scilicet aqua quae a quo- 
libet de facili haberi potest, et minister baptismi etiam sit 
quicumque non ordinatus, ne propter defectum baptismi homo 
salutis suae dispendium patiatur » ý. 

Huius autem institutionis nullum aliud. documentum est 


quam perpetua Ecclesiae traditio ab apostolis derivata: « Quam- 


« 


À 


« 


quam, inquit Augustinus, |. 2 cont. epist. Parmen., n. 29, etsi 
laicus aliquis pereunti dederit, necessitate compulsus, quod 
cum acciperet, quomodo dandum esse addidicit, nescio an pie 
quisquam dixerit esse repetendum. Nulla enim cogente neces- 
sitate si fiat, alieni muneris usurpatio est; si autem necessitas 
urgeat, aut nullum, aut veniale delictum est. Sed et si nulla 
necessitate usurpetur, et a quolibet cuilibet detur, quod datum 
fuerit non potest dici non datum, quamvis recte dici possit 
illicite datum ». Verum ista de solo ministro baptizato intelli- 


guntur: quod cum ipse acciperet, inquit, quomodo dandum esset 


addidicit. In septimo autem libro de baptismo contra Donatistas, 


C. 


53, ponit idem Augustinus quaestionem de ministro non ba- 


ptizato, an valide baptizet. Et se quidem testatur in affirmante 


sententia versari, quamquam nihil audeat asseveranter determi- 


nare: « Nobis, ait, tutum est in ea non progredi, aliqua teme- 


« 


« 


« 


« 


« 


« 


« 


ritate sententiae, quae nullo in catholico regionali concilio 
coepta, nullo plenario terminata sunt; id autem fiducia se- 
curae vocis asserere, quod in gubernatione Domini Dei nostri 
et Salvatoris lesu Christi, universalis Ecclesiae consensione 
roboratum est. Verumtamen, si quis forte me in eo concilio 
constitutum, ubi talium rerum quaestio versaretur..., urgeret 
ut dicerem quid ipse sentirem... nequaquam dubitarem ha- 
bere eos baptismum, qui ubicumque et a quibuscumque illud 
verbis evangelicis consecratum, sine sua simulatione, et cum 
aliqua fide (intentione recipiendi sacramentum) accepissent ». 


(*) S. Thom., hic, art. 3 in corp. 


De Ecclesiae Sacramentis. Vol. I 

At vero, ea quae Augustini tempore nondum omnino eliquata 
quaestio erat, certo certius in explicito totius Ecclesiae sensu 
nunc invenitur ý% Non est itaque ullatenus dubitandum quin 
omnis homo, baptismi alus dandi sufficiens et validus minister 
exsistat. 


Quaest. Ixvui 


DE SUSCIPIENTIBUS BAPTISMUM. 


Post considerationem de ministro sacramenti, sequitur con- 
sideratio de subtecto, cui baptismus ministrandus est ; et praeter 
generalem doctrinam respicientem homines universos, specialis 
esse debet quaestio de adultis, specialis altera de parvulis. Primo 
ergo inquiritur, an et qua ratione omnes et singuli homines sint 
subiectum baptismi. 


THESIS XXV. 


(Art. 1-2) 


salvo in omnibus martyrii privilegio, baptismus in re 
vel in voto est medium omnibus necessarium ad salutem, 


et ad huius sacramenti susceptionem homines omnes di- 
vino iure obligantur. 


Circa baptismi necessitatem erraverunt Pelagiani, Calvini- 
stae, et Sociniani. Hi ultimi baptismum undequaque liberum esse 
adstruunt; Calvinistae vero necessitatem praecepti pro adultis 
agnoscentes, solam negant necessitatem medii, quippe qui innixi 


(*) Cf. responsum Nicolai I ad consulta Bulgarorum, z/ qtiodam 
ludaeo, etc. 

falsa interpretatione cuiusdam textus Apostoli (x) volunt pec- 
catum originale remitti infantibus fidelium in uteris matrum. 

Inter catholicos Caietanus post Gersonem aliquando opi- 
natus est, parvulos quibus sacramentum applicari nequit, salvari 
posse per baptismi votum a parentibus conceptum, praesertim 
si adhibeatur signum quoddam externum, puta precatio seu in- 
vocatio SS. Trinitatis (2). Haec porro opinio quae sine dubio 
est erronea, et iussu Pii V a Caietani commentariis expuncta, 
hoc ipso aevo fuit renovata a quodam presbytero, cuius librum 
reprobavit Sacra Indicis Congregatio. 

Praecipuae definitiones. Ecclesiae ad praesentem doctrinam 


F^ Dicitur in | Cor. VII-14: Sanctificatus est vir infidelis per mu- 
lierem fidelem, et sanctificato est mulier infidelis per virum fidelem; alio- 
quin filii vestri immundi essent, nunc autem sancti sunt. Unde concludit 
Calvinus, pueros ex sanctificatis parentibus natos, absque baptismo vel 
alio quopiam medio, spiritualiter emundari. Verum sensus huius loci 
longe alius est. Agitur enim de matrimonio in infidelitate. contracto, 
quod non debet nec potest ullo modo solvi, etiam quando unus con- 
iugum ad fidem convertitur, si pars infidelis pacifice et absque iniuria 
Creatoris consentit cohabitare. Si quis frater, inquit, uxorem habet infi- 
delem, et haec consentit habitare cum illo, non dimittat illam; et si quae 
mulier fidelis habet virum infidelem, et hic consentit habitare cum illa, non 
dimittat virum. Cuius praecepti rationem reddens Apostolus, docet quod 
in eiusmodi circumstantiis, unius conversio non solum non est ratio di- 
vortiandi, sed multo magis perseverandi in eodem coniugio: idque 
primo, propter spem adducendi ad Christum partem  infidelem, quae 
iam est in quadam animi praeparatione sanctificata, per hoc ipsum quod 
cum cultore Christi consentit in pace vivere; tum secundo, ne rema- 
neant fili in potestate infidelis, et consequenter, in immunditia paga- 
nismi. Nunc autem, concludit Apostolus, fili vestri sancti sunt, saltem 
in spe, eo quod sub providentia et cura christiani parentis manent 
constituti. 

29) « In casu necessitatis, ad salutem puerorum sufficere videtur 
« baptismus in voto parentum, praecipue cum aliquo exteriori signo... 
< Et sic parvulus ex baptismo fluminis, voto parentis suscepto, salvaretur, 
«si impossibile esset ipsum baptizari aqua. Debet autem in tali casu 
« parens signo crucis infantem cum invocatione Trinitatis munire, et Deo 
«offerre morientem in nomine Patris et Filii et Spiritus Sancti ». Caie- 
tanus, in 3ain Part., q. 68, art. | et 2. 

attinentes, sunt in Concilio Milevitano II, can. tum in 
Tridentino, Sess. V, Decret, de peccato original, Sess. VI, 
cap. 4; Sess. VII, can. 5 de bapt., etc. Nunc autem, primum 
omnium ostendendum est, baptismum esse necessarium omnibus 
necessitate medi. 


Medium necessarium ad salutem est spiritualis regeneratio; 
rursus medium necessarium ad regenerationem est baptismus; 
ergo a primo ad ultimum, baptismus est necessitate medii ad 
salutem necessarius. Maior constat a priori, quia regeneratio spi- 
ritualis consistit in recuperatione habitualis gratiae per peccatum 
originale amissae; gratia autem habitualis est ipsum radicale 
principium vitae aeternae. Minor etiam facile demonstratur ex 
Ioan. III-5, ubi Christus determinans qua via oporteat hominem 
consequi novam illam nativitatem de qua superius fuerat locutus 
assignat viam baptismi, et excludit alias vias dicens: Nisi quis 
renatus fuerit ex aqua et Spiritu Sancto, non potest introire in 
regnum Dei. 

Hoc tamen intelligendum esse de baptismo in re vel in 
voto, manifestum efficitur, non solum ex testimoniis in praece- 
denti quaestione prolatis, quando exsistentia baptismi flaminis 
demonstrabatur, verum etiam ex natura rei. Etenim perfecta 
charitas habet ex natura sua, quod hominem proxime disponat 
ad iustificationem. Aliunde vero lex positiva non mutat naturam 
rerum, et ideo baptismi institutio non potuit auferre naturalem 
vim charitatis in Justificationis negotio, sed solum potuit efficere 
ut nullus esset in posterum, quoad non baptizatos, verus actus 
amoris Dei super omnia, quin hoc ipso includeret votum medii 
positivi a Christo Domino instituti. Ergo restrictio « in re vel 
in voto » non est arbitrarie conficta, sed in ipsa natura rerum 
suas radices habet. 

similiter ex documentis quibus privilegium martyrii ad- 
struitur, satis apparet verba evangelica, nisi quis renatus fue- 
lit etc., excludere solum omne aliud medium antecedente Dei 

ordinatione dispositum, per quod regni caelorum pateret accessus. 
Atqui, cum martyrium dependeat essentialiter a. violatione divinae 
legis, pravaque persecutorum voluntate, eo ipso exorbitat ab or- 
dine eorum quae in propositione regulae debent attendi ; non 
enm est medium a Christo legislatore institutum ; imo vero, 
ratione actionis peccaminosae quam necessario praesupponit, 
accidit praeter eius intentionem. Recte ergo a martyrio et pri- 
vilegiis eius praescinditur, cum norma perveniendi ad regnum 
caelorum enuntiatur. 

Haec si bene perpendas, videbis nullamresse paritatem inter 
restrictionem quam in verbis Chisti agnoscit doctrina catholica, 
et restrictionem aliam quam in iisdem introducit plus quam sin- 
gularis opinio Caietani. Restrictio enim « in re vel in voto » ut- 
pote ex ipsa rei natura exoriens, in evangelicis verbis implicite 
contineri dicenda est; restrictio vero altera quae martyrium con- 
cernit, intactam relinquit veritatem sententiae exclusivae propter 
rationes mox expositas. — At contra, in opinione Caietani daretur 
praeter baptismum, aliquod aliud medizim positivum a Christo le- 
gislatore provisum atque institutum, quo posset perveniri ad rege- 
nerationis gratiam ; adeoque non amplius veraciter diceretur, ne- 
minem posse in regnum Dei introire, nisi renatum ex aqua. Fac 
enim existere duo media ad consecutionem finis legaliter insti- 
tuta: etiamsi ista non pari gradu incederent, sed ex voluntate in- 
stitutoris unum non valeret nisi deficiente possibilitate primi, adhuc 
legislator non diceret cum veritate: Nisi primum adhibeatur, finis 
non obtinebitur. Removenda ergo, ut evangelio contraria, sen- 
tentia Caietani. — Accedit etiam constans Ecclesiae sensus et 
persuasio, necnon et doctrina Patrum aperte contradicens huic 
novitati. Certe novum illud salutis remedium pro parvulis, et 
veluti octavum N, L. sacramentum, prorsus ignorabat Augusti- 
nus cum scribebat contra Pelagianos: « Nonne etiam vos ipsi 
« (Pelagiani), qualibet intentione necessarium baptismum omni- 
« bus aetatibus dicitis ?.. Cur non vos baptismus qui datur in- 
«fantibus, ipsa vicinitate commonuit, quid sentire de gratia 
« debeatis ?... De baptismate reddite rationem ; cur illud dicatis 
« omnibus esse aetatibus necessarium, quare sit necessarium par- 

vulis, dicite: profecto quia eis boni aliquid. confert, et idem 
aliquid nec parvum, nec mediocre, sed magnum est. Nam etsi 
eos negatis attrahere quod in baptismo remittatur originale pec- 
« catum, tamen illo regenerationis lavacro adoptari ex filiis ho- 

minum in filios Dei, non negatis, imo etiam praedicatis. Dicite 
€ ergo nobis, quicumque baptizandi in Christo parvuli de corpore 
« exierunt, hoc tam sublime donum, quibus praecedentibus meritis 


< 


N 


« acceperunt. Si dixeritis hoc eos parentum pietate meruisse, re- 
« spondebitur vobis: Cur aliquando piorum filiis negatur hoc bo- 
« num, et filis tribuitur impiorum ? Nonnunquam enim de reli- 
« giosis orta proles in tenera aetate atque ab utero recentissima 
« praevenitur morte, antequam lavacro regenerationis abluatur, 

et infans natus ex inimicis Christi, misericordia Christianorum 
« baptizatur in Christo. Plangıt baptizala mater non baptizatum 
« proprium, et ab impudica expositum, baptizandum casta fetum 
«colligit alienum » f. — Accedit demum inanitas rationum 
Caietani, quibus facile est respondere. 

Fundamenta Caietani sunt, « exauctoritate Gregori dicentis 
« apud Magistrum Sententiarum : Quod apud nos valet aqua ba- 
« ptismi, hoc egit apud veteres, velpro parvulis sola fides, velpro 
« maioribus virtus sacrificii, vel pro his qui ex Abrahae stirpe 
« prodierunt, mysterium circumcisionis. Hinc enim, inquit, arguo: 
« Fides sola veterum non fuit maioris virtutis apud veteres quam 
« apud nos, ac per hoc, non plus potuit necessitatis urgente ar- 
« ticulo subvenire tunc, quam nunc. Sed tunc, deficiente parvulis 
« proprio salutis auxilio, parentum fides pro parvulo sola suffi- 
« ciebat. Ergo nunc, cum parvulo deest proprium salutis reme- 
« dium quod est baptisma, sola parentis fides parvulum Deo 
« offerens sufficit ad salutem parvuli ». 

Respondeo: Pueros in V. T. iustificatos fuisse in fide pa- 
rentum, dupliciter intelligi potest. Uno modo, quatenus fides fuit 
parentibus causa adhibendi suis infantulis sacramentum a Deo 
institutum, et sic, etiam in lege nova, medio baptismo infantes 
salvantur in fide parentum, vel aliorum qui de iis curam habent. 


Il) August. 1. 2 contr. duas epist. Pelag., n. 11. 

Alio modo, quasi parentum fides fuisset per se ipsam principium 
justificationis parvulorum, et sic, si forte Caietanum excipias, 
nulus unquam dixerit parvulos in fide parentum  iustificatos. 
Quidni enim fili fidelium sanctificati essent ab uteris matrum? 
Quidni commune evasisset id quod singulare loannis Baptistae 
privilegium Scriptura attestatur ? Quare theologi in hoc unani- 
miter consentiunt: sacramentum in re, fuisse quovis tempore 
medium salutis omnino necessarium iis omnibus qui usum rationis 
nunquam habuerunt. Nunc autem, abrogato testamento veteri, 
cessavit circumcisio simul cum sacramento legis naturae, et sub- 
rogatum est sanctum baptisma quod est sacramentum maximae 
necessitatis, quia pueris aliter omnino subveniri non potest, inquit 
S. Thomas (4) innixus testimonio Christi dicentis : Nisi quis re- 
valus fuerit ex aqua et Spiritu Sancto, non potest introire in 
regnum Dei. Caeterum quidquid sit de eo in quo consistebat 
remedium legis naturae, evidens est conditionem parvulorum, 
omnibus perpensis, multo esse meliorem in lege nova quam in 
antiqua. Et principalis ratio est quia antiquitus, salutare reme- 
dium fuerat deperditum apud plerosque populos, baptisma autem 
non solum est facillimae administrationis, sed etiam fuit a Christo 
commissum Ecclesiae indefectibili, quae per omnes gentes diffun- 
ditur, et nunquam cessare potest ab exsecutione mandati divi- 
nitus accepti : Euntes docete... baptizantes in nomine Patris et 
Filii et Spiritus Sancti. 
Et de necessitate quidem medii, hactenus. 


Necessitas vero praecepti sponte sua consequitur. Aliquid 
enim potest cadere sub praecepto quin sit medium salutis neces- 
sarium, sed nihil vice versa potest esse necessarium medium, 
quin hoc ipso cadat sub praecepto. À quo quidem praecepto 
extraordinarium martyri privilegium nequaquam adultos excu- 
sare valet, cum a communi et ordinaria lege nemo deobligetur 


( Supra, quaest. 67, art. 3, in corp. 

nisi per superioris dispensationem : porro haec dispensatio in 
dicto privilegio non continetur, ut constat. 

Praetera, omnes homines praecepto divino tenentur ingredi 
Ecclesiam ; ergo et tenentur suscipere baptismatis sacramentum 
quod est ianua Ecclesiae. 

Ad tempus autem implendae obligationis quod attinet, nihil 
est materialiter determinatum. Certe, « ad baptismum percipien- 
« dum non tenetur aliquis statim postquam habet propositum 
« baptismi, ita quod mortaliter peccet, nisi statim  baptizetur. 
« Nec est aliquod tempus determinatum, ultra quod si baptismum 
« differat, peccatum mortale incurrat; sed potest contingere quod 
«in dilatione baptismi erit peccatum mortale, vel non erit, et 
« hoc pensandum est ex causa dilationis. Unde si causa dilationis 
« baptismi peccatum mortale annexum habeat, utpote si propter 
« contemptum vel aliquid huiusmodi ý baptismum differat, di- 
«latio erit peccatum mortale, alias non » (2) — Sed horum 


discussio ad theologos morales potissimum spectat, et ideo pro- 
bati auctores consulantur. 


THESIS XXVI. 


(Art. 1). 


Iu adultis peccatoribus, ad iustificationis gratiam in ba- 
ptismo consequendam, easdem oportet esse dispositiones 
quae sunt in sacramento Poenitentiae necessariae, sed nulla 
debent eis imponi opera satisfactoria, et non tenentur ad 
confessionem suorum peccatorum. Quod autem attinet ad 
validitatem sacramenti, nihil ex parte ipsorum requiritur, 
nisi voluntas sive intentio suscipiendi sacramentum. 


Post considerationem de subiecto baptismi in generali, se- 
quitur specialis consideratio de adultis: primo quoad disposi- 


(*) Puta, quia homo vult liberius peccare, vel ab onere legis Chri- 
stianae ferendo refugit. 


() S. Thom, in IV, D. 17, q. 3, a. 1, q. 4. 

tiones requisitas ad gratiam sacramentalem consequendam, deinde 
vero quoad conditiones validitatis ipsius sacramenti. 


Sermo est de adultis peccatoribus, intelligendo eos qui prae- 
ter originale, personalia peccata habent. A caeteris autem prae- 
scinditur, quia isti vel iam inveniuntur in statu gratiae, et tunc 
necessariis dispositionibus carere nequaquam possunt; vel nec 
gratiam nec reatum peccati mortalis personalis habere suppo- 
nuntur, et sic neganda esset cum quibusdam hypothesis possibi- 
litas, aut certe excepto dolore de peccatis f, caeterae omnes 
conditiones nunc assertae, in talibus requirerentur. 

Ratio autem assertionis in thesi positae, est quia commune 
habent sacramenta mortuorum ut remittant peccata ex opere ope- 
rato. Porro ad remissionem ex opere operato requiritur semper 
et sufficit obicis remotio. Cum ergo eodem modo removeatur 
obex in peccatore baptizando et in peccatore baptizato, conse- 
quens est quod in peccatore adulto, eaedem dispositiones indif- 
ferenter requirantur ad justificationem, sive per Baptismum, sive 
per Poenitentiae sacramentum obtinendam. Quaenam autem illae 
sint, iam generaliter dictum est in. disputatione praecedenti, et 
in tractatu de Poenitentia reservatur specialissime exponendum. 
Interim vero, satis erit referre verba Concili Tridentini, Sess. 
VI, cap. 6: « Disponuntur autem ad ipsam iustitiam, dum exci- 
«tati divina gratia et adiuti, fidem ex auditu concipientes... in 
« spem eriguntur fidentes Deum sibi propter Christum propi- 
« tium fore... ac praeterea moventur adversus peccata per-odium 
« aliquod et detestationem, hoc est, per eam poenitentiam quam 
« ante baptismum a%i oportet (2) ; denique, dum proponunt su- 
«scipere baptismum, inchoare -novam vitam, et servare divina 


« mandata ». 


(<) Dico, excepto dolore de peccatis, quia de peccato originali nemo 


potest conteri. 
(2) « Poenitentiam agite, et baptizetur unusquisque vestrum in no- 


«mine lesu Christi ». Act. II, 38. 


266 QUAEST. LXVIH. 


Non tamen sunt iniungenda baptizando opera satisfactoria, 
nec ab eo exigitur confessio peccatorum, quia ista in sacra- 
mento Poenitentiae non requiruntur ut dispositiones, sed ut ma- 
teria sacramenti. Nam in Poenitentia, materia sunt actus poe- 
nitentis, dolorosa scilicet confessio peccatorum cum satisfactione 
convenienti ; in baptismo autem, materia est ablutio aquae. 
Unde sacramentum baptismi et sacramentum poenitentiae, etsi 
exigant dispositiones easdem, semper tamen in suis essentialibus 
constitutivis distinguuntur. Caeterum, non oportet ut quis sit 
sollicitus de remissione poenae temporalis, ad quam in Poeni- 
tentia ordinantur iniunctae satisfactiones ; nam ut in sequenti 
quaestione dicetur, baptismus facit creaturam novam, tollendo 


omnia ad veterem vitam pertinentia, quantum ad omnem culpae 
simul et poenae reatum. 


Necessitas intentionis in suscipiente fuit sufficienter decla- 
rata, de Sacr. in comm.. Thés. XIX. Porro nihil aliud ad va- 
liditatem. requiri, puta fidem aut aliquid eiusmodi, satis etiam 
apparet ex dictis de charactere. Ostensum est enim ex doctrina 
Patrum, quod characteris impressio non impeditur per incre- 
dulitatem vel quamlibet malitiam suscipientis, et quod hac de 
causa haeretici non rebaptizantur. Sed si incredulitas, haeresis, 
malitia, et alia similia non impediunt characteris impressionem, 
sequitur quod non impediunt validitatem sacramenti, cum per 
omnem et solum baptismum validum baptismalis character im- 
primatur. 

Et de adultis quidem, hactenus. Nunc autem  accuratior 
esse debet consideratio de pueris, quia quoad baptismum pue- 
rorum speciales prodierunt errores. Imo, separatim dicendum 
erit de pueris fidelium, tum postea de infidelium, cum non sit 
circa hos et illos eadem omnino ratio. 

THESIS XXVII. 


(Ar t. 9). 


Puer fidelium sunt baptizandi. Baptizati autem in in- 
fantia, cum ad annos discretionis pervenerint, non habent 
ius ratum habendi pro arbitrio suo id quod patrini nomine 
eorum polliciti sunt, sed velint nolint, omnibus Christiano- 
rum obligationibus in. perpetuum manent obstricti. 


Circa baptismum infantium erraverunt potissimum Anabapti- 
stae, qui duce Muncer (anno 1522), docere inceperunt nemi- 
nem nisi aetate adulta rite baptizari, et ideo non solum a bapti- 
zandis pueris abstinebant, sed etiam in pueritia baptizatos re- 
baptizabant, unde Anabaptistarum nomen sibi vindicaverunt. Hi 
inter omnes Pseudo-Reformationis initiatores truculenta ferocia 
eminent; hi principia Protestantismi logica implacabili intrepide 
perduxerunt ad suas ultimas consequentias; in eis denique, ut 
recte Bellarminus annotat f, | apparuit maxima Satanae rabies 
contra genus humanum, qui non contentus perdidisse per Lu- 
theranos et Sacramentarios innumerabiles animas hominum adul- 
torum, voluit etiam animas infantium perdere per Anabaptistas. 
Erasmus vero, omnium liberalistarum nostri temporis dux et 
praeceptor, utpote principiis Protestantium undequaque imbutus, 
alium errorem introduxit. Docuit enim, homines in. infantia bapti- 
zatos, ubi adoleverint, interrogandos esse an ratum habeant id 
quod ipsorum nomine in baptismo promissum est; etsi renuant, 
esse liberos dimittendos, nec coactioni Ecclesiae ullatenus eos 
subiacere. Contra hos omnes errores processerunt anathemata 
Tridentini, Sess. VII, can. 11-14 de baptismo: «Si quis dixe- 
« rt, neminem esse baptizandum, nisi ea aetate qua Christus 
« baptizatus est, vel in ipso mortis articulo, anathema sit. — 
« Si quis dixerit, parvulos, -eo quod actum credendi non ha- 
« bent, suscepto baptismo, inter fideles computandos non esse, 


(* Bellarm. de bapt., c. $. 

« ac propterea, cum ad annos discretionis pervenerint, esse re- 
« baptizandos, aut praestare omitti eorum baptisma, quam eos 
« non actu proprio credentes baptizari in sola fide Ecclesiae, 
« anathema sit. — Si quis dixerit, huiusmodi parvulos bapti- 
« zatos, cum adoleverint, interrogandos esse an ratum habere 
« velint quod patrini eorum nomine, dum baptizarentur, polliciti 
« sunt, et ubi se nolle responderint, suo esse arbitrio relinquen- 
« dos, nec ulla interim poena ad christianam vitam cogendos, 
* nisi ut ab Eucharistiae aliorumque sacramentorum perceptione 
« arceantur, donec resipiscant, anathema sit ». Cf. etiam Con- 
cilium Milevitanum IL, can. 2 (/), et Lateranense IV, cap. Fir- 
miter ff. 

Caeterum si in praesenti de pueris fidelium dicimus, ratio 
non est quia excluduntur alii, sed quia de his alus specialis ha- 
bebitur quaestio, ut supra praemissum est. 


Pueros esse capaces baptismi, multis rationibus demonstra- 
tur.— Primo, quia erant capaces circumcisionis, quae fuit bapti- 
smus veteris testamenti sicut baptismus est circumcisio novi, ut 
dicitur Coloss. II-l]. — Secundo, quia alias ante annos discre- 
tionis morientes non haberent ullum medium salutis, cum ta- 
men Dominus dicat «Sinite parvulos ad me venire, talium est 
« enim regnum coelorum ». — Tertio, quia cum in Adam par- 
vuli moriantur, multo magis possunt in Christo vivificari ; quod 
non esset si baptismi incapaces exsisterent. — Quarto, quia de 
hoc dogmate habetur auctoritas antiquissimae traditionis, cuius 
monumenta in controversia Pelagiana potissimum extant (3). — 


O) Enchirid, n. 65. 
Ibid. n. 357. 

() Eleganter Augustinus, i. 4 de bapt., c. 23: « Quod traditum 
* tenet universitas Ecclesiae, cum parvuli infantes baptizantur, qui certe 
nondum possunt corde credere ad iustitiam, et ore confiteri ad salu- 
« tem...; quin etiam, flendo et vagiendo cumin eis mysterium celebra- 
« tur, ipsis mysticis vocibus obstrepunt; et tamen nullus Christianorum 
« dixerit eos inaniter baptizari ». 


^ 
^ 

Quinto, denique, constat ex natura rei, si tamen catholicorum 
principia supponantur. Nam si quis cum Protestantibus statuat, 
sacramenta in tantum esse efficacia, in quantum excitant fidem, 
ex qua sola habetur iustificatio, statim sequitur pueros esse in- 
capaces cuiuslibet sacramenti; atque hinc apparet, Anabaptistas 
secuin ipsis fuisse constantes, Lutheranos vero, dum validitatem 
paedobaptismi agnoscunt, contradictoria ac pugnantia asserere. 
Verum in doctrina catholica, quae habet sacramenta ut instru- 
menta Dei ad justificationis gratiam ex opere operato conferen- 
dam, non potest esse discrimen inter adultos et infantes, nisi 
quod in parvulis nullus est obex possibilis, ex hoc ipso quod 
suae voluntatis usum non habent; in adultis vero, obex non re- 
movetur nisi per actus positivos. 

sed nec obstare potest, ad infantes quod attinet, obligatio 
quae nascitur ex baptismo: tum quia falsissimum est, obligatio- 
nes generatim pendere a consensu humanae voluntatis; tum quia 
in iis etiam obligationibus quae ex pacto vel contractu oriuntur, 
potest aliquando voluntas parvuli suppleri per voluntatem alie- 
nam, sicut apparet in dispositionibus omnium legum, quae in 
bonum temporale parvulorum, tutores et administratores bono- 
rum ipsis provident. Quanto magis igitur habere poterunt qui 
pro eis respondeant et obligationes contrahant, in ordine ad 
bonum salutis aeternae! Quod tamen dixerim ad abundantiam 
iuris; nequaquam enim concedi debet, obligationes baptismi pen- 
dere a consensu nostrae voluntatis tanquam a principio per quod 
inducantur; de qua re infra, in altera propositionis parte. 

Itaque non est ullatenus dubitandum quin capaces baptismi 
pueri existant. Ast non satis. Nam insuper, convenientissime et 
cum maximo eorum emolumento, secluso etiam periculo mortis, 
baptizantur. Ratio est quia in baptismo recipiunt, praeter habi- 
tum gratiae sanctificantis, habitus infusos virtutum tam theolo- 
galium quam moralium, et specialiter habitum fidei. Quo fit ut 
cum inceperit elucescere aurora rationis, fidei veritatem conna- 
turalifer capiant, atque in ea magis fundentur et radicentur, con- 
currente scilicet cum externa instructione ipso lumine infuso, 
quod est quaedam habitualis inclinatio ad proprium actum. « Fuit 

« etiam conveniens, inquit S. Thomas in praesenti, pueros ba- 
« ptizari, ut a pueritia nutriti in his quaesunt christianae vitae, 
« firmius in ea perseverent, secundum illud Prov. XXII-6: Ado- 
« lescens iuxla viam suam, etiam cum senuerit, non recedet ab 
« ea ». Hinc parentes Christiani, utpote speciali sacramento de- 
putati ad educandam prolem pro Christo et Ecclesia, tenentur 
suos parvulos offerre baptizandos; imo consuetudo quae obtinet 
vim legis, non permittit ut sine evidenti necessitate baptismus 
differatur. 


Sic ergo concluditur contra Anabaptistas; nunc excluden- 
dus est error Erasmi. 


In primis rememorandum est ex superius dictis de chara- 
ctere sacramentorum, quod character baptismalis est. essentialiter 
deputatio ad cultum divinum in Christiana religione; deputatio- 
nem dico inductam ab ipso Deo, mediante sacramento in ratione 
instrumenti. Qui autem mancipatur ad cultum | divinum secun- 
dum christianae religionis ritum, profecto cultui divino addicitur 
in Ecclesia catholica, in qua sola est Christiana religio. Hinc 
quisquis characterem baptismalem accipit, non voluntate pro- 
pria Ÿ nec voluntate aliorum hominum, sed voluntate et lege 
divina obligatur ad professionem christianitatis, fitque. subditus 
Illius hierarchiae (2), cui vices suas in mundo commisit Christus 


td) Nec obstat quod in adulto requiratur liber consensus, ut reci- 
piat characterem. Non enim requiritur consensus ille ut causatis sacra- 
mentum vel effectum sacramenti, sed solum ut removens impedimentum 
contrariae voluntatis, eo quod divina lex disposuit ut invitus non esset 
idoneum sacramenti subiectum. Sed si consensus non est ullo modo 
causa characteris, obligationes etiam quae characterem consequuntur, 
principium non habent in consensu hominis, sed in sola voluntate Dei 
qui est supremus omnium dominus. 

(* Nota quod hiérarchie, non sumitur nunc in eodem sensu quo su- 
mebatur superius, de Sacr. in comm., Thés. XI. Tripliciter enim acci- 
pitur hierarchia sive sacer principatus. Primo, pure active, et sic est in 
solo Christo qui summus ac supremus hierarcha est. Secundo, passvie, 

ut regat fidelium societatem. Jurisdictioni autem alicuius socie- 
tatis duplici ratione et titulo potest quispiam esse obnoxius: 
scilicet, vel ut membrum, vel ut desertor et contumax. Et bap- 
tüsmus profecto, ratione characteris, vim habet incorporandi ho- 
minem verae Ecclesiae ut membrum, iuxta illud Florentini, De- 
cret. pro Armenis: « Per ipsum (baptismum) membra Christi, 
« ac de corpore efficimur Ecclesiae » Quod si per externam 
professionem haereseos vel schismatis, perquam vinculum unita- 
tis abrumpitur homo impediat praedictam baptismi efficaciam, 
desinit quidem esse membrum corporis Ecclesiae in actu, atque 
omnia emolumenta huic qualitati annexa ipso facto amittit; non 
tamen deobligatur a lege christianitatis, nec iurisdictioni eccle- 
siasticae ullo pacto subtrahitur, quia quamdiu manet character, 
tamdiu manet ordinatio qua a Christo ipso mancipatus est ad 
cultum christianum. Relinquitur ergo ut sit subditus Ecclesiae 
tamquam desertor, vel formalis, vel certe materialis f. 


pro toto complexu multitudinis Christianorum subiectorum principatui 
et gubernationi Christi. Tertio, sensu mixto,passive simul et active, pro 
solo ordine sacrorum ministrorum qui in hac ipsa multitudine obnoxia 
gubernationi Christi, active se habent ad caeteros, hoc est, ad laicos; 
ordinem dico clericalem per quem populus Christianus regitur, et sic 
sumitur in praesenti.. 

p) Hinc celebris illa epistola, quam tempore persecutionis in Ger- 
mania, immortalis Pontifex Pius IX ad Gulielmum imperatorem misit: 


« Sire, 


< Toutes les démarches du gouvernement de Votre Majesté ten- 
« dent depuis un certain temps, et cela de plus en plus, à la destruc- 
« tion du catholicisme. Lorsque je réfléchis sur les motifs qui ont pu 
« amener un plan de conduite aussi rigoureux, J'avoue que je n'en puis 
« trouver. D'autre part, J'entends dire que Votre Majesté n'approuve 
« point cette maniére d'agir de son gouvernement... Mais s'il est vrai 
< que Votre Majesté ne l'approuve point.., Votre Majesté a-t-elle la 
< certitude que ces mesures amèneront un autre résultat que l'ébran- 
« lement de son tróne? Je parle courageusement, car la vérité est mon 
« bouclier, et je le fais pour accomplir jusqu'au bout un de mes devoirs, 
qui m'oblige à dire la vérité à tous, et par conséquent à celui-là méme 
« qui n'est pas catholique; car quiconque a été baptise, appartient eu 

Rursus notandum quod etsi tota obligatio christianitatis 
consequatur characterem, atque immobiliter permaneat, ipso cha- 
ractere indelebiliter inhaerente, convenientissime nihilominus in- 
stitutum fuit ut praevie ad susceptionem sacramenti, intercede- 
ret ex parte baptizandi solemnis promissio servandi fidem Chri- 
sto et Ecclesiae; convenientissime etiam provisum, ut si qui per 
aetatem respondere non possent, loco eorum patrini responde- 
rent. Non quod obligationis vinculum ab huiusmodi promissione 
tanquam a necessaria conditione ullo pacto dependeat, sed quia 
praecedente pacto solemni, suavius atque efficacius homines in- 
ducuntur ad servandum illud ad quod aliunde obligantur. Cui 
fin non parum inservit, cum de parvulis agitur, substitutio pa- 
trinorum, cum sit naturale homini ut promissionem nomine suo 
et ad maius suum bonum a suis parentibus vel tutoribus factam 
quando sui iuris nondum erat, eodem loco habeat ac si ipse 
personaliter consensisset. 

Quibus praemissis, sit argumentum : Obligationes bapti- 
smi non pendent ab ulla promissione humana, sed a sola su- 
sceptione sacramenti in qua homo per Christum supremum do- 
minum et regem, in perpetuum mancipatur ad divinum cultum 
in religione Christiana, id est, catholica. Ergo promissiones a 
patrinis nomine infantis factae non se habent ut ex quo pendet 
inducta obligatio, sed ut simplex sponsio qua quis vice pupilli 
spondet observationem eius ad quod ille alio ex capite obliga- 
bitur. Ergo independenter ab omni ratihabitione manent bapti- 
smi obligationes, manet pariter subiectio ad Ecclesiam ¥. Unde 


« quelque mesure au Pape, (ce n'est pas ici le lieu de l'expliquer). Je suis 
« convaincu que Votre Majesté accueillera ces remarques avec sa bien- 
< veillance ordinaire, et donnera des ordres appropriés à la circonstance 
« dont il s'agit. En attendant..., etc. Du Vatican, le 7 Août 1873. Pius 
« Pp. IX». 

O Non esset simile de illo qui fuisset in infantia ordinatus sacer- 
dos, respectu obligationis caelibatus: nam obligatio caelibatus non con- 
sequitur per se characterem sacerdotalem, sed lege ecclesiastica fuit ei 
annexa. Ecclesia autem non habet potestatem imponendi hanc legem 


absolute et antecedenter, sed eis tantum qui sacros ordines suscipiunt, 
probe scientes quale sit onus adiunctum. 

ipsa ratihabitio non potest esse in arbitrio baptizati, cum nemo 
ius habeat attentandi 1rritationem obligationis qua velit nolit, 
immobiliter adstringitur. Nec propterea sequitur, peioris esse 
conditionis qui in infantia absque proprio consensu baptizatus 
est. Primo quia, cum baptismus sit necessarius ad salutem, omnis 
homo proxime obligatur ad suscipiendum baptisma, et per hoc, 
remote obligatur ad vivendum secundum omnes Ecclesiae leges. 
secundo quia restrictio libertatis, aut potius licentiae, respectu 
eorum quae sunt de necessitate salutis, non facit conditionem 
peiorem, sed potius feliciorem, cum hoc modo maiorem habeat 
homo securitatem contra damnationem aeternam, quae summum 
omnium et irreparabile malum est. De his videndus est Bellar- 
minus, de bapt. c. 8. 

Obiicies tamen: Innocentius III, cap. Maiores de bapt., 
definit irritum esse baptisma adulti qui non habuit voluntatem 
recipiendi sacramentum, hac ratione innixus: « Qui fuissent in- 
y vili et reluctantes immersi, saltem ratione sacramenti ad iuris- 
« dictionem ecclesiasticam pertinerent; unde ad servandam regie- 
s lain fidei christianae forent rationabiliter compellendi. Verum 
« id est religioni christianae contrarium, ut semfier invitus et 
«fienitus contradicens, ad recipiendam et servandam christiani- 
« talem aliquis compellatur ». Ergo indicat Pontifex quod homo 
propria voluntate in baptismum non consentiens, ab omnibus ba- 
ptismi obligationibus liber dicendus est, et nonnisi immerito atque 
iniuria, ad servandam christianam legem cogeretur. 

Respondeo: Ergo potius sentit Pontifex quod quisquis ac- 
cepit sacramentum, et fuit charactere insignitus, ipso facto per- 
tinet ad iurisdictionem ecclesiasticam, atque ad servandam re- 
gulam fidei christianae est rationabiliter compellendus. Sed ex- 
pendens conditiones validitatis sacramenti ipsius, dicit obesse in 
adultis reluctandam voluntatis qua baptizarentur inviti. Cuius 
rei hanc ihtionem affert, quia religioni christianae contrarium 
est, ut aliquis coactione compellatur fieri christianus; si autem 
valeret baptisma invito et reluctanti collatum, idem esset ac si 
posset homo cogi ad amplectendam religionem Christi, quando 
quidem accepto charactere, statim evaderet de foro Ecclesiae. 


De Ecclesiae Sacramentis. Tom. I. 18 

Tantum igitur abest ut dicat Pontifex, obligationes baptismi 
pendere ab acceptatione et promissione humana, ut potius aperte 
statuat omnem baptizatum ex hoc solo quod baptizatus est, ne- 
quaquam liberum esse a vinculo, etiam respectu ecclesiasticae 
potestatis. Caeterum in his et similibus semper attendenda est 
differentia inter eos qui foris, et eos qui intus sunt. Christus 
noluit ut sua religio vi propagaretur, sed sola persuasione, nec 
ullam suis vicariis potestatem jurisdictionis attribuit respectu 
eorum qui nondum in Ecclesiam per baptismi ianuam sunt in- 
gressi; quare in conversione infidelium, nonnisi in spiritu man- 
suetudinis agendum est. Sed alia est conditio eorum qui ratione 
sacramenti obnoxi sunt ecclesiasticae potestati; nam cum eis, 
salutari etiam coactione agi posse, notissima iuris canonici do- 
cumenta testantur. 

Nota. In responsionibus ad 1Dm et ad 3nm, dicit S. Thomas 
parvulos baptizari in fide Ecclesiae; qui etiam loquendi modus 
saepe occurrit apud Augustinum cuius doctrinam sequitur An- 
gelicus, imo et apud Tridentinum ubi supra. Porro istius locu- 
tionis sensus est primo, sacramentum quod parvulis applicatur, 
esse ex natura sua signum fidei Ecclesiae in Christum et SS. Tri- 
nitatem ; secundo, fidem Ecclesiae in. causa esse cur eis salutare 
remedium adhibeatur; denique, Ecclesiam providere eis aliquos 
credentes qui pro ipsis promittant fidelitatem Christo, spondeant- 
que omnia quae catechumeni adulti per seipsos spondere solent. 
Vide omnino Bellarminum de bapt., c. 11. 


THESIS XXVIII. 
(Art. 10). 


Secluso casu necessitatis, non licet baptizare pueros in- 
fidelium, invitis parentibus. Si tamen quocumque modo sa- 
cramentum eis ministrari contingat, ipso facto sub Eccle- 
siae tutela ac regimine constituuntur. 


Hanc quaestionem tractat S. Thomas etiam in 2-2, q. 10, 
art. 12. Quo in loco, primum omnium affert Ecclesiae auctori- 
tatem, de qua haec habet digna omni consideratione: « Re- 

spondeo dicendum quod maximam habet auctoritatem Eccle- 


DR 


siae consuetudo, quae semper est in omnibus aemulanda, quia 
«et ipsa doctrina catholicorum doctorum ab Ecclesia auctori- 

tatem habet. Unde magis standum est auctoritati Ecclesiae, 
« quam auctoritati vel Augustini, vel Hieronymi, vel cuiuscum- 
« que doctoris. Hoc autem Ecclesiae usus nunquam habuit, quod 
« ludaeorum filii, invitis parentibus, baptizarentur, quamvis fue- 
«rint retroactis temporibus multi catholici principes potentis- 
«simi, ut Constantinus et Theodosius, quibus familiares fuerunt 
« sanctissimi episcopi, ut Sylvester Constantino, et Ambrosius 
« Theodosio : qui nullo modo praetermisissent ab eis impetrare, 
«si hoc esset consonum rationi. Et ideo periculosum videtur 
« hanc assertionem de novo inducere, ut praeter consuetudinem 


A 


in Ecclesia hactenus observatam, ludaeorum filii, invitis pa- 


A 


rentibus, baptizentur ». 

Ratio autem intrinseca est, quia nemini facienda est iniuria. 
Sed fieret infidelibus iniuria, si pueri eorum, ipsis invitis, bapti- 
zarentur. Ergo non sunt baptizandi pueri infidelium contra pa- 
rentum voluntatem, etiam sub praetextu boni, cum finis non le- 
gitimet media. Minor probatur, nam sese ingerere absque com- 
petenti auctoritate in regimine et cura eorum qui sub alterius 
potestate sunt constituti, praeter et contra voluntatem eius ad 
quem pertinet, est violare ius illius, ac per consequens, facere 
ei iniuriam. Sed quisquis baptizat puerum infidelium, invitis pa- 
rentibus, sese ingerit absque auctoritate, etc. Et re quidem vera 
eiusmodi baptizator, vel haberet hanc auctoritatem immediate a 
Deo, vel mediante Ecclesia. Non mediante Ecclesia, cum ipsa 
ineos qui foris sunt, careat potestate. Nec etiam immediate a 
Deo, quia Deus consideratur vel ut auctor naturae, vel ut auctor 
gratiae: ut auctor naturae posuit pueros sub providentia et re- 
gimine parentum, ut auctor gratiae nullam contulit auctoritatem 
ad sacramentorum administrationem, praeter eam quae in Ec- 
clesia et ab Ecclesia est. Nec facit ad rem illud evangelii : 
Euntes docete omnes Gentes baptizantes eos, nam cum omnia 
quae a Deo sunt, ordinata sint, praeceptum et auctoritas bapti- 
zandi intelligi debent sub conditione servandi ordinem debitum, 

ita scilicet ut adulti nunquam per vim cogantur ad recipiendum 
baptisma, et pueri qui nondum sunt sui iuris, non baptizentur 
contra parentum voluntatem, si parentes utpote foris existentes, 
omnino sint extra iurisdictionem Ecclesiae, eiusque coactioni mi- 
nime subiaceant. 

Altera quoque ratio est, quia vel exponeretur sacramentum 
profanationi, si puer christiano charactere insignitus remaneat 
sub potestate patris infidelis, vel iniuste poneretur causa ex qua 
postea deberet sequi subtractio pueri ab educatione paterna, si 
serventur Ecclesiae leges quae baptizatum puerum iubent chri- 
stiano more institui. 

Dixi, si serventur Ecclesiae leges quae iubent puerum, etiam 
per nefas baptizatum, christiane educari. Et recte quidem sic 
iubetur, quia quod baptisma fuerit illicite collatum, non impedit 
quominus valide collatum sit; non impedit etiam quin. sequantur 
omnia quae iure divino importantur per characteris impressionem, 
scilicet obligatio ad cultum catholicum et subiectio ad Ecclesiam, 
in qua correlative resultat potestas in puerum, et officium erga 
eum. Tunc ergo praevalet ius Ecclesiae iuri paterno, quia est 
altioris ordinis, et respicit finem cui omnes alii fines indirecte 
saltem subordinantur. Unde in collisione ius parentum elidi ne- 
cesse est. Quo fit ut quamvis illicita fuerit baptismi admini- 
Stratio, nihilominus penes Ecclesiam resideat auctoritas adhibendi 
media, quibus a catholico puero periculum  perversionis amo- 
veatur (Il). 

Obiicies contra priorem assertionem : 7us quod habet 
puer ad accipiendum baptisma, praevalere debet iuri quod habet 
pater supra puerum, eo vel magis quod filii a parentibus sunt 
independentes in iis quae sunt ad Deum, sicut verbo et exemplo 
Lmc. Il, docuit Christus Dominus noster. 

Respondeo ad Inm, negando suppositum, quia puer nullum 
ius habet ad accipiendum baptisma praeter et contra ordinem 


(I) Cf. la Civiltà Cattolica, Ser. 3, vol. 12, pag. 385 et seq., ZI pic- 
colo neofito Edgardo Mortara. 

a Deo ipso institutum : qui fert ut fili sub providentia et di- 
spositione parentum remaneant donec ad adultam aetatem per- 
venerint. Et similiter ad 21m dico quod fili sunt independentes 
a parentibus in iis quae sunt ad Deum, quatenus nec obedire 
debent si quid parentes iubeant contra praeceptum Dei, nec etiam 
eorum consensu indigent ut Deum vocantem sequantur. Sed haec 
spectant filios voluntatis suae usum iam habentes, et ideo prae- 
sentem quaestionis articulum omnino non attingunt. 

Obiicies contra posteriorem: Vél violatum est ius pa- 
rentum, vel non. Si non est violatum, ergo immerito dicitur illi- 
citum esse baptizare infidelium pueros contra parentum volunta- 
tem. Si violatum est, ergo absurdum est asserere Ecclesiam posse 
subtrahere baptizatum ab educatione paterna, quia per actionem 
iniustam nemo unquam potest iure suo privari. 

Respondeo: Ius parentum violatum est, sed nego conse- 
quentiam. Ad rationem additam, dist. Nemo potest iure suo per 
actionem iniustam directe privari, tanquam per proprium prin- 
cipium amissionis iuris, conc. Indirecte, tanquam per id quod 
inducit aliam causam, ad quam sequitur ius praevalens quo ius 
inferioris ordinis eliditur, neg. Et sic est in praesenti, nam ius 
quod habent parentes infideles educandi puerum non eliditur ra- 
tione iniustae atque inordinatae actionis ministri, sed ratione sa- 
cramentalis characteris quo puer effectus est catholicus, et pro 
tanto incepit pertinere ad providentiam et forum Ecclesiae. 

Urgebis: Gratia non destruit naturam, et ideo ius natu- 
rale per baptismum non solvitur. Sed ius naturale attribuit pa- 
rentibus potestatem in filios. Ergo nunquam ratione sacramenti 
potest puer' subtrahi a potestate paterna. 

Respondeo: Conc. mai., et dist. min. lus naturale attribuit 
parentibus potestatem in filios, et simul attribuit Ecclesiae po- 
testatem in baptizatos, conc. Aliter, neg. — Unde dist. consequent. 
Ergo ratione sacramenti non potest puer subtrahi a potestate 
paterna, quasi pater propter sacramentum, proprium ius in filium 
amisisset, conc. conseq. Non potest subtrahi ex hac causa, quod 
in collisione iuris paterni cum officio Ecclesiae, praevalet Ec- 

clesiae ius in ordine ad Christianam pueri educationem, 
conseg. (°). 

Urgebis Iterum : Sequeretur Ecclesiam ' habere ius sub- 
trahendi a petestate paterna omnes filios haereticorum et schi- 
smaticorum, ut catholicae eorumdem educationi provideatur ; quod 
profecto absonum esi. 

Respondeo concedendo sequelam, si de ipso iure sermo sit. 
Nunc autem exercitium huius iuris plerumque est omnino im- 
possibile; insuper, in iis circumstantiis in quibus maius malum 
secum traheret, vel maius bonum impediret, praestat illud omit- 
tere, iuxta generale prudentiae dictamen. Permisit tamen divina 
Providentia ut ipsis nostris temporibus quaedam exempla da- 
rentur, tum in manifestationem sanctitatis et efficaciae sacra- 
menti. tum in attestationem iuris atque officii quod habet Ec- 
clesia erga baptizatos. 

Nota. — Cum dicitur non esse licitum baptizare pueros in- 
fidelium, invitis parentibus, constat prohibitionem hanc non re- 
spicere infantes expositos, quia quoad ipsos, parentes renuntia- 
verunt iuri suo. Rursus, semper est exceptio facienda pro mortis 
articulo, nam sicut in extrema necessitate corporali omnia bona 
sunt communia, ita in extrema necessitate spirituali, sub cuius- 
libet cura et providentia constituitur infans. Quare ordo iuris 
naturalis non perrumpitur, si absque consensu parentum, et etiam 
contra expressam voluntatem eorum, baptizetur. Quinimo lex 
charitatis stricte obligat ad procurandum salutis remedium, si 
hoc absque iactura maioris boni fieri possit; de quo vide aucto- 
res theologiae moralis. 

Nota insuper, quod furiosi et amentes, si fuerint perpetuo 
amentes, eiusdem conditionis sunt ac infantes. Unde nihil ex 
parte ipsorum requiritur, sive ad validitatem, sive ad fructum 


(* « Non è violato il diritto (paterno), ma resta eliso da un mag- 
« giore... Ora quai cosa più commune e più volgare in ogni maniera di 
« società, che questa collisione di diritti. per la quale uno resta in certa 
« guisa obliterate e inefficace per la manifesta prevalenza di un altro, 
« sopratutto allorché questo è di ordine superiore »? Civiltà, l. c. 

baptismatis. Sed si aliquando habuerunt rationis usum, ad va- 
liditatem necesse est ut habuerint aliquando intentionem non 
retractatam recipiendi baptisma; ad fructum vero justificationis 
oportet ut sint in eis habitualiter dispositiones in caeteris adultis 
requisitae. 


Quaest. LXIX. 


DE EFFECTIBUS BAPTISMI 


Restat consideratio de effectu sacramenti. Sed de effectu 
qui est character, non est aliquid addendum his quae fuerunt 
in praecedentibus anticipata. Non enim dubium iam esse potest 
quin baptismus, ratione characteris quem imprimit, devinciat 
hominem uni verae Ecclesiae Christi, id est Catholicae, imo et 
ipso facto aggreget eum inter membra corporis eius, nisi forte 
in eo sit aliquid 1mpediens vel abrumpens externum vinculum 
unitatis: puta notoria professio incredulitatis vel haereseos, aut 
schismatica separatio, aut excommunicatio. Nec refert a quibus 
vel inter quos baptizaius sit homo. Nam baptismus unus est, 
cuius efficacia a qualitate baptizatoris minime pendet; cuius etiam 
effectus, quicumque illi sint, impediri nunquam possunt per fa- 
ctum seu conditionem ministri, sed solum per dispositionem con- 
trariam subiecti. Proinde, etsi propter causas supradictas possit 
homo baptizatus adultus extra Ecclesiae corpus de facto vagari, 
adhuc tamen exigentia sacramenti quomodolibet et a quocumque 
suscepti, semper est et manet catholicus (4).(*) 


(*) «L'Eglise catholique qui considère la baptême comme la porte 
< de l'Eglise, ianua Ecclesiae, voit dans toute personne validement bap- 
« tisée, lors méme que le baptéme aurait été illegal, un membre de 
< la véritable Eglise, jusqu'à ce qu'un acte contradictoire détruise la 
« vertu du sacrement, et transfére la malheureuse victime sous l'empire 
< de l'erreur, du schisme et de l'hérésie. Prenez-y garde, ô Docteurs 
«de la Haute-Eglise, chacun de vous, s'il a été düment baptisé, a été 
< pendant un temps, aux yeux de la seule Eglise véritable, universelle 

Quae igitur cum ita sint, de solo effectu gratiae sacramen- 
talis, quae est res lanium, praesens currit disputatio, et duas 
complectitur propositiones: unam de effectibus ipsis, aliam de 


reviviscentia. 


y et catholique, un membre de cette Eglise. Chacun de vous a fait un 
« acte d'apostasie. Et vos enfants que vous avez baptisés de votre pro- 
<pre main, afin qu'ils ne fussent pas privés des bienfaits du rite sacré 
« par la profane négligence de ceux qui ladministrent tous les jours 
« autour de vous, oui, ces innocentes petites créatures nous appartien- 
« nent encore, et sont en communion avec la sainte Eglise de Dieu 
« répandue par toute la terre. Quand viendra le jour où vous, dont la 
«conscience est tourmentée de trop de doutes pour vous laisser en 
« sécurité sur votre état présent, vous viendrez verser goutte à goutte 
« dans ces jeunes ámes le poison d'une hérésie que vous étes les pre- 
« miers à déplorer, quand vous leur ferez croire que Jésus-Christ n'a 
« par laissé sur la terre une Eglise unique dont tous les membres sont 
«unis par la méme croyance, quil n'a pas prescrit de demeurer en 
«communion avec l'Eglise de Dieu répandue par toute la terre, que 
«le titulaire de votre diocése est le successeur des apótres, que Marie 
< ne doit pas être invoquée, que le baptême les a faits anglicans, que 
« Notre-Seigneur n'est pas réellement et corporellement présent dans 
< l'Eucharistie, que l'absolution du prêtre n'est pas nécessaire pour le 
«pardon des péchés; ou bien quand viendra le jour, (rien n'est impos- 
« sible dans un temps si fécond en choses étranges), oü vous ensei- 
« gnerez précisément le contraire de ces choses, où vous tromperez vos 
«enfants en leur disant que votre Eglise, puisqu'il vous plaît de l'ap- 
« peler ainsi, soutint l'opposé de toutes ces doctrines comme le font 
«les catholiques, et oü vous les aménerez par des voies illégitimes à 
«faire une profession hérétique de la doctrine orthodoxe: quand vien- 
« dra ce jour, vous vous rendrez coupables d'un véritable parricide. 
^ vous enléverez par lambeau du corps de vos enfants cette blanche 
< robe d'innocence que le baptême jette sur le néophyte, vous arra- 
« cherez de leurs mains le flambeau brillant de la foi orthodoxe, vous 
« flétrirez cette couronne de joyeuse adoption que le baptéme avait 
« placée sur leurs tétes. Que dis-je? Là ne s'arrétera pas votre oeuvre 
«de malédiction: vous renverserez les merveilles du baptême, vous 
«mettrez à néant les miracles qu'il a opérés. Vous frapperez d'aveugle- 
« ment des yeux quijadis étaient ouverts à la lumiére, vous refermerez 
«des oreilles qui avaient été rendues capables d'entendre, vous lierez 
«à nouveau unelangue qui avait été déliée, vous laisserez la paralysie 
« dévorer encore une fois des membres qui avaient été guéris. Oh | 


er 

THESIS XXIX. 


(Ar t. 8). 


Res huius sacramenti est plena renovatio qua liberatur 
homo ab omni reatu veteris vitae, et regeneratur in novam 
spiritualem vitam quae est per fidem lesu Christi. 


Per liberationem ab omni reatu veteris vitae, intellige li- 
berationem a reatu culpae et poenae: poenae, inquam, vitae fu- 
turae, non tantum aeternae, sed et temporalis quae alias in pur- 
gatorio post condonatam culpam regulariter luenda manet. Per 
regenerationem vero in novam spiritualem vitam intellige ade- 
ptionem habitualis gratiae, virtutum infusarum tam theologalium 
quam moralium, et omnium donorum Spiritus Sancti, Cl), simul 
cum speciali auxilio contra obtenebrationem illam intellectus, 
tarditatemque cordis, quae lumini fidei directe adversatur. Cum 


«pensez-y bien, avant qu'il soit trop tard, vous dont l'esprit est agité 
« par la tempéte du doute, qui incertains et flottants dans votre foi. vous 
«flattez peut-être de l'espoir qu'un jour le règne de l'unité reviendra 
«parmi vous, et que vous serez doucement emportés par le courant 
«jusque dans le port du catholicisme où vous trouverez le calme..., 
«vous surtout qui tout en croyant qu'il est de votre devoir de rester 
«où Dieu vous a placés, avouez tout haut que vous seriez au comble 
«du bonheur si la Providence vous eût fait naître dans l'Eglise catho- 


b3 


«lique, épargnez à ceux que vous aimez, les peines, les angoisses, les 
«tortures qui vous déchirent vous-mêmes.  Renoncez à cette funeste 
«illusion, que vous pourrez donner à vos enfants une éducation catho 
«lique dans une église anglicane... Leur seule chance de salut est de 
«les laisser poursuivre leur carrière dans l’Église de leur baptême, 
«cette Eglise une, sainte, catholique et apostolique ». (Card Wiseman, 
Melanges religieux et littéraires, Les Miracles du N. T. — Traduction 
de Bernhardt). 

p) Non itaque existimandum est, dona Spiritus Sancti esse pro- 
prium et specialem effectum sacramenti Confirmationis. Dona enim sunt 


pars cuiuslibet justificationis, et omni iusto adsunt simul cum infusis 


virtutibus. 


arc-r.« 

enim fidei lumen sit principium et radix totius novae vitae quam 
in nobis baptismus efficit, ideo sacramentum hoc, sacramentum 
fidei specialiter dicitur et est. 

Nunc autem in re adeo nota satis erit unam afferre aucto- 
ritatem ex Evangelio, Ioan. III-4; quo certe in loco baptismi 
eftectus asseritur esse spiritualis renascentia sive nativitas. At- 
qui renascenda spiritualis importat depositionem totius veteris 
hominis, id est. eorum omnium quae damnationis erant; im- 
portat praeterea consecutionem novae naturae de qua 2 Petr. 
l-4: Ut per haec efficiamini divinae consortes naturae. Et ideo 
S. Thomas, 4 c. Gent, c. 59: « Quia generatio unius est alte- 
« rius corruptio, et quod generatur priorem formam amittit, et 
« proprietates ipsam consequentes, necesse est quod per bapti- 
« smum qui est spiritualis generatio, non solum peccata tollan- 

tur quae sunt spirituali vitae contraria, sed etiam omnes pec- 

catorum reatus. Item, cum per generationem res formam 
« acquirat, simul acquirit et operationem consequentem formam, 
« (intellige nunc principia immediate operadva quae sunt infusi 
« habitus virtutum et donorum)... Et ideo, cum baptismus sit 
« spiritualis generatio, stadm baptizati idonei sunt ad spiritua- 
« les actiones... et statim eis debetur locus congruus spirituali 
« vitae qui est beatitudo aeterna, et propter hoc baptizati, si 
«decedant, stadm in beatitudine recipiuntur; unde dicitur quod 
« baptismus aperit ianuam caeli ». Testimonia autem Traditio- 
nis notiora sunt quam ut debeant hic recenseri. 

Solummodo superest notandum quod etsi baptismus vim 
habeat auferendi concupiscentiam et omnes poenalitates prae- 
sentis vitae, non tamen illa stadm aufert, nisi tantum in ra- 
dice, pro quanto scilicet sacramentalis gratia semen est bea- 
tae ilius immortalitatis in qua non  esurient neque sitient 
amplius, neque cadet super illos sol, neque ullus aestus. Ratio- 
nabiliter autem sic provisum est, « primo quidem, quia per bapti- 
« smum homo incorporatur Christo, et efficitur membrum eius. 
« Bt ideo conveniens est ut id agatur in membro incorporato, 
« quod est actum in capite. Christus autem a principio suae 
« conceptionis fuit plenus gratia et veritate, habuit tamen cor- 

« pus passibile, quod post passionem et mortem est ad vitam 
« gloriosam resuscitatum, Unde et Christianus in baptismo gra- 
«tiam consequitur quantum ad animam, habet tamen corpus 
« passibile in quo pro Christo possit pati, sed tandem resuscita- 
« bitur ad impassibilem vitam... Secundo hoc est conveniens 
«propter spirituale exercitium, ut videlicet contra concupiscen- 
«tiam et alias passibilitates pugnans homo victoriae coronam 
« acciperet. In cuius figuram dicitur ludie. Ill-1: Hae suntgen- 
«tes (Chanaan) quas Dominus dereliquit, ut erudiret in eis Is- 
« raelem, et postea discerent filii eorum certare cum hostibus, et 
« habere consuetudinem praeliandi... Tertio hoc fuit conveniens 
« ne homines ad baptismum accederent propter impassibilitatem 
«praesentis vitae, et non propter gloriam aeternae: unde et 
« Apostolus dicit, | Cor. XV-19: 07 in hac vita tantum spe- 
«rantes sumus in Christo, miserabiliores sumus omnibus homi- 
« nibus » ff 

Obiter etiam | observandum est, quod in art. 6 meminit 
S. Thomas opinionis quorumdam antiquorum, qui dixerunt gra- 
tiam et virtutes non dari statim pueris in baptismo; cuius er- 
roris causa fuit, quia nescierunt distinguere inter habitum et 
actum. Sed haec opinio quam commemorat etiam Innocentius III, 
cap. Maiores de bapt., primum quidem per doctrinam Concilii 
Viennensis quodam veluti vulnere confossa, postmodum vero per 
decreta Tridentini, praesertim Sess. VII, can. 13, (ubi definitur 
parvulos, suscepto baptismo, inter fideles computandos esse, 
tametsi actum credendi non habeant), penitus fuit exclusa. — 
Caetera cum sint per se obvia, praetermitto, ut statim dicam 
de iis quae pertinent ad reviviscentiam sacramenti. 


(* S. Thom., hic, art. 3. — Nota igitur quod poenalitates huius 
vitae non habent tantum rationem poenae, sed etiam medicinae et na- 
turalis defectus. Unde ex hoc quod baptismus aufert omnem poenae 
reatum, non Oportet ut statim auferat poenalitates praesentes quae ma- 
nent ad coronam. De poena autem purgatorii alia est ratio, ut constat. 

THESIS XXX. 


(Ar [e 10). 


Baptismus ficte susceptus, fictione recedente, suum ul- 
timum effectum consequitur. Fictio autem si fuerit formalis, 
non removetur nisi per sacramentum Poenitentiae in re vel 
in voto; quo in casu, ad baptismi gratiam obtinendam duo 
concurrunt sacramenta, sed Baptismus sicut causa per se 
agens, Poenitentia vero sicut causa per accidens, id est, 
removens prohibens. 


Fictio, ut alias praemissum est, potest esse vel formalis, vel 
mere materialis. Est mere materialis, si consistat in involuntaria 
seu inculpabili omissione dispositionis necessariae, puta quia 
adultus bona fide accedit ad sacramentum, non habens de pec- 
catis suis attritionem vere sufficientem, sed existimatam tantum. 
Est formalis, si sit graviter culpabilis, puta quia homo sciens 
et prudens suscipit baptisma sine fide vel dolore de peccatis, 
sine voluntate restituendi ablatum, sine firmo proposito vivendi 
caste, etc. 

De ipsa autem formali fictione ulterius considerandum est 
quod computari debet inter peccata post baptismum commissa, 
quae clavibus Ecclesiae in sacramento Poenitentiae sunt subii- 
cienda. Etenim peccatum fictionis hic accipitur praecise in quan- 
tum impedit fructum sacramenti; porro non impedit fructum 
sacramenti, nisi prout perseverans ipso instanti quo deberet ha- 
beri ultimus gratiae effectus. Cum autem ultimus sacramenti 
eflectus sit natura posterior, tum sacramento, tum charactere 
quo quis christianus efficitur, sequitur. quod fictio in quantum 
sacramentalem gratiam impediens, sit et ipsa baptismo poste- 
rior, etsi non posterioritate temporis, at certe posterioritate na- 
turae. Non ergo dicitur subiiciendum esse clavibus Ecclesiae 
peccatum fictionis, prout baptismum antecessit; hoc enim modo 
per baptismum ipsum, remoto obice, auferetur. Sed nec ante 

instans baptismi fuit fictio consummata, quia usque ad dictum 
instans potuit homo mutare voluntatem suam, et se ad gratiam 
disponere. Quare fictio seu obex gratiam sacramentalem impe- 
diens, praecise in quantum huiusmodi, ordine dependentiae, sa- 
cramenti collationem consequitur. 

Caeterum assertio integra est theologice certissima, nemine 
catholicorum dissentiente. 

Reviviscentiam baptismi doctrina Patrum aperte agno- 
scit. Hinc enim Augustinus refutat Donatstas obiicientes catho- 
licis quod foris baptizatos non rebaptizarent, cum tamen extra 
veram Ecclesiam, per se loquendo, remissio peccatorum haberi 
non possit. Hinc solvit difficiles illas rationes quibus innixus 
Cyprianus rebaptizandi morem ab Agrippino introductum cen- 
suerat retinendum. Hinc demum conciliat praxim universalis Ec- 
clesiae cum fide qua creditur, sacramenta ab haereticis sacrilege 
accepta ad salutem non prodesse. 

Ratio autem intrinseca sumenda est ex praemissis, ubi de 
sacramentis in communi. Est enim character sacramentalis, di- 
spositio ad gratiam sacramentalem: non quidem dispositio phy- 
sice habilitons subiectum ad eius susceptionem, sed qua quis in 
eo ordine ponitur in quo sine gratia habituali munere suo rite 
fungi non potest, quaeque pro tanto, est determinatio gratiam exi- 
gens quantum in se est, seu nisi obex obstiterit. « Ideo, cum fictio 
«non auferat caracterem, recedente fictione quae effectum cha- 
« racteris impediebat, character qui est praesens in anima, in- 
« cipit habere effectum suum, et ita baptismus, recedente fictione, 
« effectum suum consequitur » ý. 

. Quoad modum autem quo fictio removetur, triplex con- 


9 


=) S. Thom., in IV, q. 3, a. 2, q. 3. Idem habet iisdem fere ter- 
minis in Summa, Q. 69, a. 10, tam hic quam illic, processu consentaneo 
principiis de causalitate dispositiva. Quod ne cogatur fateri Caietanus, 
scribit in commentario Summae: « Non oportet laborare ad salvandum 
« hunc processum ut proprium, seu ex propriis, sed intelligendus est ut 
« accommodatio quaedam similitudinaria ad manuducendum intellectum 
« novitiorum, ut percipiant quomodo baptismus, recedente fictione, in- 
« cipit valere ad salutem ». 

siderari debet hypothesis. Vel enim fictio exsistit mere mate- 
rialis, et insuper, a tempore accepti baptismatis nullum admis- 
sum esi mortale peccatum. Vel iterum fictio fuit materialis, sed 
post baptismum homo incidit in mortale. Vel denique fictio fuit 
formalis, id est graviter culpabilis. 

In primo casu fictio removetur per solam positionem con- 
ditionum, quarum defectu effectus baptismi fuit impeditus, nec 
aliud quidquam ad iustiricationem requiritur. Ratio est quia obex 
consistebat in mera et simplici dispositionum absentia. 

In secundo casu fictio per se eodem modo removetur. Sed 
quia nullum mortale remitti potest quin remittantur omnia simul, 
et a tempore accepti baptismatis novum intercessit peccatum ad 
cuius remissionem baptismus efficaciam habere non potest, per 
accidens est quod concomitanter requiratur sacramentum Poeni- 
tentiae in re vel in voto. Quo quidem rite suscepto, utrumque 
sacramentum simul suum obtinebit fructum, propriamque sacra- 
mentalem gratiam, non secus ac si distinctis temporum inter- 
vallis habuissent efficaciam. Remissio itaque totius reatus poenae, 
quae est gratiae baptismali annexa, non dabitur nisi quoad illa 
peccata quae non fuerunt baptismo posteriora, quandoquidem 
baptisma ad remissionem peccatorum consequentium nullo modo 
operatur, ut constat. 

In tertio demum casu fictio omnino non recedit nisi per 
Poenitentiae sacramentum, iterum vel in re vel in voto. Et ratio 
est quia dicta fictio fuit mortale peccatum sive sacrilegium, et 
quidem, uti supra praemissum est, peccatis post baptismum com- 
missis annumerandum. Ergo, sicut alia eiusmodir nonnisi per 
Ecclesiae claves potest auferri. Tunc autem Poenitentiae sacra- 
mentum operatur ad suum proprium effectum sicut causa per 
se, ad effectum vero baptismatis sicut removens prohibens. « Et 

sic, ad baptismi effectum consequendum concurrit Baptismus 
« et Poenitentia: sed Baptismus sicut causa per se agens, Poe- 


< nitentia sicut causa per accidens, id est removens prohi- 
« bens » ff 


() S. Thom., hic, art. 10, ad 2°“. — Et nota hic novam confir- 
mationem pro modo causalitatis in sacramentis. Quia si baptismus aeque 


Quaest. Ixx-Ixxl 


DE PRAEPARATORIIS AD BAPTISMUM. 


Deinde, inquit S. Thomas, considerandum est de praepara- 
toris ad baptismum : et primo, de praeparatorio quod praecessit 
baptismum, id est de circumcisione; secundo, de praeparatoriis 
quae concurrunt simul cum baptismo, scilicet de catechismo et 


exorcismo. 
De circumcisione autem satis superque constat ipsam fuisse 
in Veteri Testamento sacramentum  correspondens nostro ba- 


primo et immediate causát gratiam et characterem, sicut volunt adver- 
sarii, impossibile erit invenire in sacrilegio quo quis fictus baptismum 
accepit, rationem peccati post baptismum commissi. Unde Caietanus in 
praesenti candide fatetur, peccatum fictionis esse simul exsistens cum 
baptismo. Quo posito, statim fit quaestio de sacramento per quod po- 
terit remitti, et non invenitur. Excluditur enim sacramentum poeniten- 
tiae, cuius materia sunt sola peccata baptismo posteriora. Excluditur 
adhuc evidentius ipse baptismus reviviscens, quia impedimentum ad 
consecutionem gratiae baptismalis supponitur esse ipsum sacrilegium, 
seu fictionis peccatum de quo nunc sermo; est autem evidenter impos- 
sibile ut quod impedit effectum causae, tollatur per causam ipsam quam 
ab effectu prohibet. Neque hoc latuit Caietanum, et ideo, ad auctori- 
tatem S. Thomae dicentis in resp. ad 2um, quod baptismus reviviscens 
aufert omnem culpam et reatum omnium peccatorum praecedentium ba- 
ptismum, et etiam simul exsistentium cum baptismo, respondet: « Exci- 
< pitur sola fictio, quoniam ipsa est quae contrariatur sacramento ». Sed 
contra est primo, quod recurrere ad exceptiones pro singulis casibus 
qui cum theoria non concordant, nihil aliud est quam arbitrariam con- 
fingere doctrinam. Contra est secundo, quod ratio allata optime quidem 
ostendit impossibile esse ut per baptismum  reviviscentem peccatum 
ficüonis praecedentis auferatur, sed non ostendit quomodo possit esse 
materia pertinens ad tribunal poenitentiae. Vera igitur conclusio esset, 
nullum esse sacramentum per quod hoc peccatum possit remitti. Id 
quidem stando principiis eorum qui nihil mediare volunt inter sacra- 
mentum exterius et gratiam. At supposita causalitate dispositiva, omnia 
satis clarescunt, et ab initio ad finem connaturaliter explicantur. 

ptismo, ipsumque praefigurans. « Baptismus dicitur sacramentum 
«fidei, in quantum scilicet in baptismo fit quaedam fidei pro- 
« fessio, et per baptismum aggregatur homo congregationi fide- 
« hum. Eadem autem est fides nostra et antiquorum patrum. 
« secundum illud Apostoli, 2 Cor. IV-13: Habentes eumdem spi- 
« ritum fidei, credimus. Circumcisio autem erat quaedam  pro- 
testatio fidei; unde dicitur Rom. IV-11, quod Abraham ac- 
« cepit circumcisionem, tamquam signaculum fidei & | unde et 
« per circumcisionem antiqui. aggregabantur collegio fidelium. 
« Unde manifestum est quod circumcisio fuit praeparatoria ad 
« baptismum, et praefigurativa ipsius, secundum quod antiquis 
patribus omnia in figuram futuri contingebant, sicut et fides 
« eorum erat de futuro » (s). Caeterum, suis locis iam dictum 
est quomodo circumcisio significaverit omnes sanctificationis no- 
strae causas: qualiter etiam solam legalem sive figuraient san- 
ctitatem ex sese operaretur, tametsi in eius celebratione interior 
iustificationis gratia ex meritis Christi in carne venturi ad ho- 
mines derivaret (3), et nihil nunc addendum occurrit. 
sed alia praeparatoria sunt, ipsis baptizandis jmJibenda, 
quorum primum et maxime necessarium respectu adultorum, 
est catechismus. In baptismo enim suscipit. unusquisque Chri- 
stanam fidem, et ideo requiritur ut in fide instruatd  docea- 
turque quae sint elementa exordii sermonum Dei, \k dicitur 
Heb. V-12. « Sicut in alis scientiis et doctrinis quaedam sunt 
'« communia, quibus ignoratis, necesse est artem ignorari, quae- 
4 dam autem propria quae sine ignorantia illius doctrinae igno- 
« rari possunt; ita etiam in doctrina fidei, quaedam dicuntur 
« quae sunt fidei communia rudimenta, ad quae credenda ex- 
« plicite omnes tenentur, sicut jest fides Trinitatis et. incarna- 
* tionis et passionis et divini \idici et providentiae Dei de 
« factis hominum, et talis 1nstitio catechismus dicitur. De aliis 


(* Fidei, inquam, de Christo^ascituro ex semine A. khae, cui 


dictum est Gen. XX11-1S : In semin^uo benedicentur omnes gentes terrae. 
(8. S. Thom. hic, q. 70, a. 
(3) Vide supra, thes. 9. f 


uri 

«autem debet instrui (homo) post baptismum, temporis pro: 
« cessu » ff 

Exorcismos quoque praemittit Ecclesia in solemni admini- 
stratione baptismi. Cuius ratio est quia, ut Angelicus dicit in IV, 
D. 6, q. 2, a. 3, « propter peccatum hominis diabolus potesta- 
«tem accepit in hominem, et in omnia quae in usum hominis 
« veniunt, in ipsius nocumentum. Et ideo, quandocumque ali- 
«quid sanctificandum est ad cultum divinum, prius exorcizatur, 
« ut liberatum a potestate diaboli, qua illud in nocumentum ho- 
«minis assumere poterat, Deo consecretur; et hoc patet in be- 
« nedictione aquae, in consecratione templi, et in omnibus huius- 
«modi. Unde, cum propria sanctificatio qua homo Deo conse- 
«cratur, fit in baptismo, oportet quod etiam homo prius exor- 
cizetur quam baptizetur multo fortiori ratione quam alia res: 
«quia in ipso homine est causa quare diabolus potestatem ac- 
«cepit in alia quae sunt propter hominem, scilicet peccatum 
«originale vel actuale. Et haec significant ea quae in exorcismo 
« dicuntur, ut cum dicitur: Recede ab eo, Saiana, et huiusmodi ; 
«et similiter ea quae ibi fiunt, quia ipsa exsufflatio signat dae- 
«monis expulsionem. Benedictio autem cum manus impositione 
« praecludit expulso viam, ne redire possit. Sal autem in os 
«missum, et narium et aurium sputo linitio signat remotionem 
«impedimenti ipsius daemonis respectu fidei addiscendae; sed 
«olei inunctio signat expeditionem hominis in pugna quam ad- 
« versus diabolum suscipit, a cuius potestate exemptus est ». 
Nec dubitandum quin per huiusmodi exorcismos aliquid non 
solum significetur, verum etiam efficiatur; pellitur enim potestas 
daemonis ne salutarem gratiam impediat. Quare non sunt prae- 
termittendi nisi in necessitatis articulo, et tunc cessante periculo, 
debent suppleri, ut servetur uniformitas in baptismo. Nec frustra 
supplentur post baptismum, quia sicut impeditur effectus ba- 
ptismi antequam percipiatur, ita potest 1mpediri postquam fuerit 


AN 


perceptus. 


il) S. Thom., in IV, D. 6, q. 2, a. 2, q. I. 


De Ecclesiae Sacramentis. Tom. I. 


DE CONFIRMATIONE 


Quaest. LXXII. 


Post sacramentum spiritualis nativitatis quo christiani effi- 
cimur, ordine naturae venit sacramentum spiritualis augmenti 
quo efficimur christiani adulti, id est deputamur ad officium quod 
adultorum proprium est. Officium autem illud est officium mili- 
tiae. Rursus militia in religione Christiana reposita est in robusta 
confessione fidei contra adversas portarum inferi potestates. Sa- 
cramentum porro quo tale officium committitur, simul cum gra- 
tia appropriata, sacramentum (Confirmationis est appellatum. 
Dicendum autem primo de eius exsistentia (art. 1); secundo, de 
materia et forma (art. 2-4); tertio, de effectu, subiecto, et ne- 
cessitate (art. 5-10); ultimo, de ministro (art. 11). 


THESIS XXXI. 


(Art. 1) 


Secundum sacramentum est Confirmatio, per quam 
homo deputatur ad spiritualem militiam, et accipit robur 
ad audacter confitendum in mundo fidem Christi crucifixi, 


qui ut Apostolus ait. ludaeis est scandalum, Gentibus au- 
tem stultitia. 


Protestantes omnes e numero sacramentorum Confirmatio- 
nem excludunt. Ex adverso catholici omnes, unaque cum eis 
sectae orientales universae, ne illis quidem exceptis quae iam a 
saeculo quinto Romanam communionem abiecerant, sacramentum 
hoc a Christo institutum confitentur. 

sed ne in verbis fiat disputatio, primum omnium observan- 
dum est, non esse quaestionem inter nos et haereticos, an exsi- 
stat speciale sacramentum per quod accipiatur Spiritus Sanctus. 
Cum enim donum sanctificationis supernaturalis comprehendat, 

praeter gratiam creatam inhaerentem, donum gratiae increatae 
quae est ipse Deus unus et trinus animam inhabitans ý : con- 
stat quod in omni justificatione, et per omnia sacramenta datur 
Spiritus Sanctus, (ipse enim est cui specialiter solet animae san- 
ctificatio atque inhabitatio appropriari) ; eodemque modo apparet 
per omnia indiscriminatim sacramenta non solum gratiae et 
evirtutum, sed et donorum habitus conferri. — At vero ad pe- 
culiares quosdam et speciales fines dari potest Spiritus Sanctus, 
id est cum specialibus auxiliis quae non includuntur formaliter 
in grata communiter dicta, nec etiam in qua';bet gratia sacra- 
mentali. Ideo Christus Dominus noster in ultima coena, et ite- 
rum immediate ante ascensionem, specialiter promisit. discipulis 
sus Spiritum Sanctum in ordine ad robur pro audaci et intre- 
pida testificatione Christianae veritatis in toto mundo. Dicit enim, 
Ioan.XV-26 : « Cum venerit Paraclitus quem ego mittam vobis 
«a Patre... ille testimonium perhibebit de me, et vos testimo- 
«nium perhibebitis ». Et iterum, Ioan. XVI-8 : « Cum venerit 
«ille, arguet mundum de peccato, et de iustitia, et de iudicio », 
id est, dabit vobis virtutem ad arguendam infidelitatem homi- 
num, et testificandam Christi iustitiam, et annuntiandum futu- 
rum indicium. Et iterum, Act. 1-8: « Accipietis virtutem  Spi- 
«ritus Sancti in vos, et eritis mihi testes.., usque ad ultimum 
« terrae ». Sed et notissimum est, hanc promissionem fuisse in 
ipsis apostolis, nullo mediante sacramento, adimpletam in die 
Pentecostes, sicut narratur Act. II. Unde statim discipuli quasi 
in campum certaminis de secretis coenaculi finibus egressi, vir- 
tute magna coram inimicis fidei christianae inceperunt annun- 
tare evangelium, ludaeis deicidis suum exprobrare scelus, et 
testimonium reddere resurrectionis lesu Christi Domini nostri. 

Quaestio igitur est, utrum detur speciale sacramentum, a 


baptismo distinctum, in ordine ad collationem gratiae quam apo- 


(£) « Si quis diligit me, inquit. loan. XIV-23, sermonem meum 
«servabit, et Pater meus diliget eum, et ad eum veniemus, et inan- 
itionem abud eum faciemus ». — Cf. de Beo uno et trino, Quaest. 43, 
ubi de missionibus divinis. 

stoii extraordinario modo et sine sacramento acceperunt ; gratiae 
inquam, quae in tantum dicatur plenitudo Spiritus Sancti, in 
quantum perficit effectum baptismatis, faciendo Christianum adul- 
tum, id est militiae idoneum contra sanctissimae fidei inimicos. 
Quaestio est, an sacramentum exsistat in quo « datur baptizato 
« Spiritus Sanctus ad robur, sicut apostolis datus est in die 
« Pentecostes, et sicut dabatur baptizatis per impositionem ma. 
« nuum apostolorum, Act. VII » f. Verum observandum hic 
est quod etsi Spiritus Sanctus initio. datus sit cum gratiis quae 
dicuntur gratis d^tae, non tamen ratione illarum, si praecisive 
a gratia gratum faciente sumantur, dici potuit ipse Spiritus San- 
ctus vel dari vel recipi ; nam charismata ista possunt esse tam 
in peccatoribus quam in iustis, et non faciunt animam templum 
Spiritus Sancti. Quare, necessaria quidem in primitiva fidei plan- 
tatione fuerunt, sed accidentaliter se habebant ad invisibilem 
missionem promissam a Christo, Ioan. XV-XVI, ac per conse- 
quens, cum de sacramento Confirmationis agitur, necesse est 
ab eis penitus praescindere (!). 

His praemissis, sit argumentum : Universis fidelibus suis 
promisit Christus specialem Spiritus Sancti gratiam, ad fidem 
absque verecundia et respectu mundano confitendam atque de- 
fendendam ; insuper instituit ut dicta gratia iure ordinario, per 
sensibilem ritum a baptismo distinctum conferretur. Ergo exsi- 
stit in Ecclesia speciale Confirmationis sacramentum. Consequen- 
tia constat ex principiis quae tradita sunt supra de sacramentis 
in communi ; certo enim certius, ubicumque ritus exterior inve- 
nitur, a Domino in Ecclesia institutus ad significandam et con- 


(l) S. Thom, hie, art. 7, in corp. 

(8) Cf. August., 1. 3 de bapt., c. 16 ; item S. Thom. 1, q. 43, a. 7, 
ad 6*m. — Pulchram comparationem adhibet Card. Wiseman in opere 
iam saepius citato. Simile est, ait, cum circa lampadem apponitur stuppa 
ad accendendum. Primo ingens splendor exoritur, qui mox cessat, et 
deinde remanet solum lumen constans et regulare quod durat per to- 
tam noctem. Et sic etiam in hoc sacramento, gratiae gratis datae fue- 
runt veluti splendor accensae stuppae ad modicum durans. Nunc solum 
remanet regulare lumen gratiae gratum facientis, ad spirituale robur. 

ferendam specialem gratiam, ibi est Novae Legis sacramentum. 
Unde solum remanet demonstrandum antecedens quoad utram- 
que partem. 

Et primo quidem, cum ad omnes Christianos pertineat con- 
fiteri coram mundo Christi nomen et fidem, iuxta illud Mare. 
VII 38: Qui me confusus fuerit et verba mea in generatione ista 
adultera et peccatrice, et Filius hominis confundetur eum, cum 
venerit in gloria Patiis sui cum angelis sanctis, minime dubi- 
tandum est quin Dominus non solis apostolis reservaverit Spi- 
ritus Sancti donum in ordine ad intrepidam christianae fidei 
testificationem, sed promittendo discipulis, sicut alias frequenter, 
universae Ecclesiae promisisse dicendus est. Praeterea, quod ad 
huius gratiae collationem instituerit ritum quemdam exteriorem 
a baptismo distinctum, et perenniter in Ecclesia celebrandum, 
omnino patet ex Act. VIII, 14-18, et XIX, 2-6, ubi leguntur 
apostoli fer impositionem manuum contulisse noviter baptizatis 
Spiritum quem ipsi prius in coenaculo acceperant. Sed omnino 
dignum est ut duo illa loca diligentius considerentur atque ex- 
pendantur. 

« Cum audissent apostoli, quod recepisset Samaria verbum 
« Dei, miserunt ad eos Petrum et loannem. Qui cum venissent, 
« oraverunt pro ipsis ut acciperent Spiritum Sanctum ; nondum 
«enim in quemquam illorum venerat, sed baptizati tantum erant 
«in nomine Domini lesu. Tunc imponebant manus super illos, 
« et accipiebant Spiritum Sanctum. Cum vidisset autem Simon 
«quia per impositionem manuum apostolorum daretur Spiritus 
« Sanctus, obtulit eis pecuniam, etc. ». Sane vero, satis super- 
que apparet sacram hanc caeremoniam, non ad extraordinariam 
et transitoriam quamdam dispensationem esse referendam, sed 
ad legem stabilem et perpetuo in Ecclesia observandam, eam- 
demque a Christo institutore, ut ipsa rei natura suadet, deri- 
vatam. Accepto enim nuntio conversionis Samariae, duo apostoli 
statim proficiscuntur ut neophytis in impositione manuum ple- 
nitudinem Spiritus Sancti darent, non secus ac si nunc episco- 
pus audiens quosdam in aliqua regione noviter conversos et 
baptizatos, proficisceretur ad conferendum eis id quod de lege 

ordinaria a solis summis sacerdotibus ministrari potest. Nec 
omisit Scriptura rationem reddere dicens: * Baptizati fan/uni 
« erant, inquit, in nomine Domini lesu ». id est, accepto licet 
baptismate, adhuc eis deerat aliquid de genere sacramenti, quo- 


minus pleni et perfecti Christiani. invenirentur. — Et similiter 
Paulus, Act. XIX-2 et seq., inveniens quosdam discipulos quos 
rite baptizatos existimat, statim an per impositionem manuum 
acceperint Spiritum Sanctum inquirit, eo scilicet pacto quo in- 
quiri solet a christiano utrum omnia quae more ordinario fide- 
libus tradi debent receperit. Sed et ipsa per se interrogatio 
intentum ostendit, quia si impositio illa manuum non fuisset 
sacramentalis, potuisset sine inconvenienti iterari, nec ulla ade- 
rat necessitas sciendi an iam accepissent. Insuper, audiens Paulus 
ipsos nequidem esse baptizatos, praemitti baptismum iubet, cum 
tamen Spiritus Sanctus extrasacramentaliter adveniret etiam in 
nondum baptizatos, ut narratur de Cornelio centurione et his 
qui cum eo erant, Act. X, 44-48. Denique Scriptura dicit di- 
scipulos post catechesim Pauli baptisma recepisse, sed non a 
Paulo personaliter ; quod autem attinet ad impositionem manus, 
tum hic, tum alibi, solis apostolis semper reservatur: « His 
« auditis, inquit, baptizati sunt in nomine Domini lesu, et cum 
« imposuisset illis manus Paulus, venit Spiritus Sanctus super 
« eos ». Omnia igitur adiuncta inculcant ipsum Confirmationis 
sacramentum, prout usque nunc in catholica Ecclesia ministrari 
consuevit. 

Argumento quoque traditionis, veritas luculenter osten- 
ditur. Ascendendo enim ordine retrogrado ab aevo in aevum 
usque ad apostolos, imprimis constat de fide universalis Eccle- 
siae in quatuor saeculis quae tempora Protestandum  praecesse- 
runt. Nam unctionem chrismatis in fronte per impositionem 
manus episcopi esse verum sacramentum, « quo datur Spiritus 
« Sanctus ad robur, sicut datus est apostolis in die Pentecostes, 
« ut videlicet Christianus audacter Christi confiteatur nomen ». 
tum decreta Conciliorum, puta Florentini pro Armenis. tum 
consensus scholarum a saeculo XII expresse attestantur. 

Inde assurgimus ad prima initia schismatis Graecorum (^), 
temporibus Concili VI, imo et ad epocham Eutychetis et Ne- 
stori. Antiquiorem enim fuisse fidem universalis Ecclesiae circa 
Confirmationis sacramentum, ostendit evidenter usus hodiedum 
perseverans Orientalium omnium, qui licet a nobis et inter se 
invicem communione seiuncti, nobiscum tamen confitentur, do- 
cent, et credunt, id quod  Protestantibus placuit explodere 
veluti novitatem ab Innocentio III introductam atque in- 
ventam. 

Inde pervenitur ad tempora Augustini et Hieronymi, quando 
ex veterum Protestandum confessione, Ecclesia nondum defece- 
rat Damus ergo eis considerandum et serio meditandum id 
quod Augustinus, | 2 cont. litt. Petii., c. 104, de sacramento 
chrismatis scribit (2. Item Innocentius I, epist. ad Decentium 
Eugubinum : < De consignandis vero infantibus manifestum est, 
«non ab alio quam ab episcopo fieri licere... Haec autem pon- 
« üficibus solis deberi ut vel consignent, vel Paracletum Spiri- 
«tum tradant, non solum consuetudo ecclesiastica demonstrat, 
« verum et illa lectio Actuum Apostolorum, quae asserit Petrum 
«et loannem esse directos, qui iam baptizatis traderent Spiri- 
« tum Sanctum. Nam presbyteris seu extra episcopum seu prae- 
« sente episcopo, cum baptizant, chrismate baptizatos ungere 
«licet..., non tamen frontem ex eodem oleo signare, quod solis 
« debetur episcopis, cum tradunt Spiritum Sanctum Paracletum. 


« Verba vero dicere non possum, ne magis prodere videar, quam 


(C) Anno duodecimo post Concilium VI, id est, anno Christi 692, 
congregatum est Concilium Orientale in Trullo, in quo editi sunt ca- 
nones a Romano Pontifice nunquam approbati, ubi totius querelae Grae- 
corum adversus Latinos et Apostolicam Sedem germina continebantur. 
Patet igitur, omnem innovationem in introductione alicuius sacramenti 
fuisse tunc temporis omnino impossibilem. Generatim vero dici potest, 
Graecos esse testes omni exceptione maiores authenticitatis nostro- 
rum sacramentorum, eodem pacto quo ludaei testes irrefragabiles ex- 
sistunt authenticitatis Scripturarum. 

(2) Vide testimonium citatum supra, ubi de charactere sacramen- 


torum. 

« ad consuliatianem respondere > (*). Item Hierony mus dialogo 


contra Luciferianos, n. 8-9: « Luciferianus dixit: An nescis 


« etiam, Ecclesiarum hunc esse morem, ut baptizatis postea ina- 
< nus imponantur, et ita invocetur Spiritus Sanctus? Exigis ubi 
(scriptum sit? In actibus apostolorum. Etiamsi Scripturae au- 


« ctoritas non subesset, totius orbis in hanc partem consensus 


«instar praecepti obtineret... Orthodoxus : Non quidem abnuo, 


«(hanc esse Ecclesiarum consuetudinem, ut ad eos qui longe a 
« maioribus urbibus per presbyteros et diaconos baptizat sunt, 
« episcopus ad invocationem | Sancti Spiritus manum impositu- 


Item Cyrillus Hierosolymitanus, Ca- 


« rus excurrat » (2). 
« Vo- 


techesi mystagogica 3, quae tota est de sacro chrismate : 
« bis quoque, postquam ex sacrorum laticum piscina ascendistis, 
« datum est chrisma... Caeterum vide ne nudum et vile suspi- 
l ceris unguentum hoc esse. Nam sicut panis Eucharistiae post 
« invocationem Sancti Spiritus non est communis panis, sed cor- 


« pus Christi : ita et sanctum istud. unguentum non amplius 


« nudum unguentum est post invocationem, sed Christi dona- 
« rum, et Spiritus Sancti, praesentia divinitatis eius, efficax fa- 
« ctum. Quod quidem symbolice fronti illinitur, ac dum un- 
< guento visibili inungitur corpus, sancto et vivifico Spiritu anima 


« sanctificatur ». Hi omnes aperte loquuntur de sacramento quo 


neophytis, post baptismum dabatur Spiritus Sanctus, illudque 


indifferenter nomine chrismatis vel impositionis manus appellant, 
quia chrismatis inunctio per impositionem manus fiebat, et im- 
positio manus per inunctionem in fronte. Loquuntur autem, non 
quasi de re incerta aut noviter instituta, sed velut de ritu sacro 
nemini non cognito, qui cum per omnes ecclesias esset pervul- 
gatus, ab ipsis apostolis, Act. VIII et XIX, duxerat initium. 
In tribus demum prioribus saeculis, etsi propter paucitatem 
scriptorum non tanta exstet seges testimoniorum, talia tamen 


(l Alludit pontifex ad legem arcani, qua vetitum erat ne formae 
sacramentorum divulgarentur, et scripto consignarentur. Evidenter ergo 
ponit Confirmationem inter N. L. sacramenta. 

(-) Eodem modo, usque in praesentem diem, 
suam dioecesim, Confirmationem ministrando. 


episcopus visitat 

inveniuntur apud Cyprianum et Tertullianum, quae omnem du- 
bitandi possibilitatem excludant. Dicit enim Cyprianus, epist. 
ad lubaianum, c. 9: « Quod nunc quoque apud nos geritur, ut 
«quiin Ecclesia baptizantur, praepositis Ecclesiae offerantur, et 
« per nostram orationem ac manus impositionem Spiritum San- 
«ctum consequantur, et signaculo dominico consummentur ». 
Dicit Tertullianus, de baptism., c. 8: « Dehinc, (post bapti- 
«smum), manus imponitur, per benedictionem advocans et invi- 
«tans Spiritum Sanctum..., ne hoc quidem, sine argumento 
« praecedentis figurae. Quemadmodum enim post aquas diluvii, 
« quibus iniquitas antiqua purgata est, post baptismum (ut ita 
« dixerim) mundi, pacem columba terris adnuntiavit dimissa ex 
« arca, et cum olea reversa eadem  dispositione.... carni no- 
« strae emergenti de lavacro, post vetera delicta columba Sancti 
« Spiritus advolat, pacem Dei afterens, emissa de caelis, ubi 
« Ecclesia est arca figurata ». 

Obiicitur primo: S. Thomas in responsione ad di- 
cit quod circa Confirmationis institutionem est duplex opinio. 
« Quidam enim dixerunt, inquit, quod hoc sacramentum non 
«fuit institutum a Christo, nec ab apostolis, sed postea processu 
« temporis, in quodam concilio ». 

Respondeo: Et isti sic opinantes ostenderunt suam igno- 
rantiam, conc. Aliquid aliud, neg. Frustra ergo Protestantes huic 
auctoritati innituntur, ex qua nihil. deducere licet nisi quod tem- 
pore horum ignoti nominis theologorum, sacramentum Confir- 
mationis erat in praxi et fide universalis Ecclesiae, dum aliqui 
parum versati in operibus Patrum, Scripturam nescientes, et in 
principiis sanae theologiae non fundati, circa eius originem de- 
cipiebantur. 

Obiciitur secundo: Non quilibet ignoti nominis theologus, 
sed ipse Bonaventura, in IV, D.7, a. l,q. 1, scribit: « Aliter 
« potest dici, et melius, ut credo, quod illud sacramentum Christus 
« nec dispensavit nec instituit, quia post ascensionem suam decebat 
« apostolos confirmari, et Spiritum eis ad robur dari. Unde Spiritus 
« Sanctus nondum erat datus, quia lesus nondum eratglorificabis. 


« Non, inquam, datus in plenitudine, vel ad robur, sed hoc quidem 

. fuit in die Pentecostes. Unde confit mati sunt a Spiritu Sancto 
t immediate, sine ministerio et sacramento ; et ideo ipsi alios con- 
« firmabant etiam sine verbo. Sed postquam bases Ecclesiae, apo- 
< stoli scilicet qui aDeo, non per homines erant ordinati praelati 
< et confirmati, defecerunt, instituit Spiritus Sanctus huius sa- 
« cramenti formam, cui etiam virtutem sanctificandi dedit ». 
Respondeo, nihil in his inveniri contra existentiam et divi- 
nam originem Confirmationis, sed si quid difficultatis occurrat, 
esse ad summum contra factum institutionis omnium sacramen- 
torum novaelegis a capite Ecclesiae lesu Christo. Et ne quidem 
hoc modo foret insolubilis difficultas, quia Bonaventura solum 
vult. Christum nec exhibuisse hoc sacramentum, nec declarasse 
institutionem eius, dum in terris versaretur. At vero, cum Spi- 
ritus Sanctus in sua missione ad apostolos suggesserit eis omnia 
quae circa Ecclesiae constitutionem in voluntate Christi erant ý, 
adhuc dici poterit institutum a Christo potestate excellentiae id 
quod a Spiritu Sancto in apostolis exsistente fuit. institutum 
potestate auctoritatis. — Quare, omittendo interim id quod ait 
Seraphicus de Confirmatione ab apostolis dispensative collata 
sine verbis formae, sed sola manuum impositione (de quo nul- 
lum omnino affert argumentum), opinio eius fere reducitur ad 
opinionem S. Thomae in praefata responsione ad llim: « Dicen- 
- dum. inquit Angelicus, quod Christus instituit hoc sacramentum, 
' non exhibendo, sed promittendo, secundum illud Ioan. XVI-7 : 
« Si non abiero, Paraclitus non veniet ad vos, si autem abiero, 
« mittam eum ad vos». In quo quidem modo dicendi, solum 
sequitur quod Christi institutio fuit primum implicite apostolis 
declarata, et postmodum per Spiritum Sanctum expresse mani- 
festata ac notificata. — Caeterum intentio utriusque sancti do- 
ctoris est ostendere differentiam aliquam in hoc sacramento 
observandam, quia Baptismum et Eucharistiam Christus in terris 
degens discipulis exhibuit; quoad Confirmationem vero, exhibitio 


(‘) < Paracletus autem Spiritus Sanctus, quem mittet Pater in no- 


« mine meo, ille vos docebit omnia, et suggeret vobis omnia quaecum- 
« que dixero vobis». loan. XIV, 26. 

debuit consequi ascensionem, « quia in hoc sacramento datur 
« plenitudo Spiritus Sancti quae non erat danda ante Christi 
« resurrectionem et ascensionem, secundum illud Joan. VII-39: 
« Nondum erat Spiritus datus, quia lesus nondum erat glo- 
« ripicatus ». 

Obiicitur tertio: Hominesnon possunt dare Spiritum San- 
ctum, sed solum impetrare adventum eius. Unde Act. VIII. dc 
Petro et loanne legitur quod oraverunt pro ipsis (neophytis) ut 
acciperent Spiritum Sanctum. Sed orare pro aliquo ut accipiat 
Spiritum Sanctum, non est conficere sacramentum. Ergo, tum 
cx natura rei, tum ex Scripturae testimonio constat, nullum 
esse sacramentum | Confirmationis. 

Respondeo: Dist. mai. Homines non possunt dare, id est, 
mittere Spiritum Sanctum, qui non mittitur nisi a duabus Per- 
sonis a quibus aeternaliter procedit, conc. mai. Non possunt 
dare gratiam per quam habetur inhabitatio Spiritus Sancti, imo 
totius Trinitatis, in anima iusta, subdist. Potestate auctoritatis, 
conc. Potestate ministerii, et medio sacramento quod ad gratiam 
dispositive operatur, neg. — Ad testimonium autem allatum 
dico, apostolorum orationem fuisse praeviam ad collationem 
sacramenti, ne scilicet sanctificationis effectus impediretur per 
fictionem suscipientium, vel etiam ut sanctificatio fieret. simul 
cum gratiis gratis datis quae a sacramento non pendent ut pro- 
prius eius effectus. Nunc autem ipsa Confirmatio nomine impo- 
Sitionis manuum significatur, eique attribuitur efficacia ex opere 
operato cum dicitur quod per impositionem manuum apostolorum 
daretur Spiritus Sanctus; eodem quippe modo de Baptismo 
loquens Scriptura ait, hominem regenerari ex aqua, vel Eccle- 
Siam mundari per lavacrum aquae. 

Et de existentia quidem sacramenti hactenus. Nunc de in- 
trinsecis eius constitutivis agendum est, ut sequitur. 


300 QUAEST. LXXU. 


THESIS XXXII. 


(Art. 2-4) 


Materia Confirmationis est chrisma ab episcopo bene- 
dictum quod per impositionem manus homini applicatur, 
facta unctione in fronte. Forma autem est: Signo te signo 
crucis et confirmo te chrismate salutis, in nomine Patris et 
Fili et Spiritus Sancti. Sed. apud Graecos sacramentum 


rite confertur sub his verbis: Signaculum doni Spiritus 
Sancti. 


Praeobservandum est, iuxta superius praemissa (1) non 
esse ullo modo necessarium ad hoc quod Christus vere dicatur 
omnium novae legis sacramentorum institutor immediatus, ut 
singulorum materiam et formam assignaverit in individuo. Et- 
enim ad immediatum institutorem nihil. aliud pertinet nisi efficere 
ut id quod aliunde praesupponitur aptum alicui  significationi 
sacramentali, fiat in actu sacramentaliter significans. Quare, as- 
signatis a Christo materia et forma Confirmationis sub confusa 
ratione cuiusdam ritus idonei ad significandum specialem effe- 
ctum huius sacramenti, et potestate apostolis facta determinandi 
ritum in concreto, nihil sane adhuc deesset quominus Confir- 
matio institutionem suam immediate a Christo derivaret. — 
sunt autem quaedam sacramenta, ut Baptismus et Eucharistia, 
quorum constitutiva Christus per seipsum | omnino sancivit; et 
quia oportet ut quidquid Christus sancivit sit prorsus immobile 
in Ecclesia, sacramenta ista semper et ubique uniformiter confici 
ac ministrari debuerunt. Sed si de alus quibusdam non sit eadem 
ratio, sine inconvenienti admitti poterit quaedam materialis va- 
riatio. a rigorosa uniformitate in prioribus observata aliquan- 
tisper recedens. Unde nihil absurdi est, si quis diceret apostolos 


prius confirmasse cum simplici impositione manus, per quam 


(* De sacr. in comm., Thes. 2 et 15. 

significatur derivatio virtutis a Christo; postmodum vero ordi- 
nasse ut manus impositio fieret unctione chrismatis in fronte, 
quae expressius sacramentalem effectum significat, ut videbimus. 
Et similiter, non. apparet difficultas quoad diversitatem formae, 
dummodo in substantia significationis una ad alteram reduca- 
tur. Quapropter, praetermissa quaestione satis otiosa de adae- 
quata materia qua Act. VIII et XIX, apostoli primitu» usi sunt, 
ex sola traditione vel usu Ecclesiae determinare oportebit quid- 
quid pertinet ad sacramenti constitutiva, tam in ratione mate- 
rae, quam in ratione formae. 


Porro, materiam Confirmationis esse chrisma, id est, oleum 
Mbalsamo mixtum, antiquissima utriusque Ecclesiae, Occidentalis 
scilicet et Orientalis, monumenta testantur ff. Et est materia 
maxime conveniens, quia « per oleum Spiritus Sancti virtus de- 
« signatur quo Christus unctus nominatur: ut sic a Christo Chri- 
« stiani dicantur, quasi sub ipso militantes. In balsamo autem 
« propter odorem bona fama ostenditur, quam necesse est ha- 
« bere eos qui inter mundanos conversantur ad fidem Christi 
« publice confitendam, quasi in campum certaminis de secretis 
« Ecclesiae finibus producti » (2) Non tamen sufficit simplex 
oleum cum balsamo, quia non dicitur chrisma et non fit ma- 
teria sacramenti, nisi postquam benedictum est ab episcopo, 
iuxta Florentinum in. decreto pro Armenis, et constantem theo- 
logorum doctrinam. Cuius rationem assignans S. Thomas re- 
currit ad analogiam eorum quae in physicis instrumentis consi- 
derantur. Nam virtus, ait, acquiritur instrumento dupliciter: primo 
quidem quando accipit formam artificialem instrumenti, sicut 
cum securis fabricatur; deinde vero, quando adhibetur et mo- 
vetur a principali agente. Simili igitur modo, sacramento ut 
Dei instrumento acquiritur virtus, non solum quando actu con- 


(*) Vide supra, testimonia adducta pro exsistentia sacramenti. 
(2) S. Thom., 4. c. Gent., c. 60. 

ficitur et constituitur in esse signi nos sanctificantis, verum etiam 
quando ad hunc ipsum finem materia eius deputatur. Si qua 
tamen sit materia sacramentalis qua Christus personaliter est 
usus, ipse contactus sanctissimae carnis fuit loco benedictionis 
et sufficiens deputatio ad usum sacramenti; et ideo benedictio 
aquae non est de necessitate baptismi, quia semel pro semper 
aqua fuit proxime destinata ad esse instrumentum spiritualis re- 
generationis, quando Christus pro nobis in Iordane immersus 
est. Nerum haec ratio non valet pro materia sacramentalium 
unctionum, quia oleo visibili non fuit unctus Christus; unde 
institutum est ut solum oleum ab episcopo benedictum, mate- 
ria sufficiens exsisteret, tam in Confirmatione quam in Extrema 
Unctione. 

Sicut autem materia Baptismi applicatur homini per ablu- 
tionem, ita materia Confirmationis per unctionem in fronte et. 
manus impositionem ; impositionem manus dico, quae unctionem 
comitatur, quatenus necesse est ut unctio immediate fiat per 
manum ministri, secluso omni instrumento intermedio, quod in 
solo sacramento Extremae Unctionis, urgente necessitate, sine 
validitatis detrimento potest adhiberi. Ratio desumitur ex defi- 
nitionibus Ecclesiae, ubi Confirmatio modo impositio manus f 
modo unctio chrismatis Ÿ nominatur. Unde Beda in expositione 
Psalm. 36: « Illa unctio quae per manus impositionem ab epi- 
« scopis fit, Confirmatio dicitur ». Et Fortunatus de offic. eccl., 
2, c. 27: « Ut ab episcopis solis inungatur per manus impo- 
ti sitionem, ab apostolis assumptum est » (). — Sed et antiquae 
traditionis monumenta determinate assignant frontem ut partem 


(I) « Confirmationem ab episcopo factam, id est, impositionem, ma- 
nuum, sanctam et venerande esse accipiendam censemus ». Professio 
fidei Waldensibus ab Innocentio IIl praescripta, Enchirid.. n. 370. 


C) Deer, pro Arm., in Enchirid., n. 592. 

Vs) Patet igitur sermonem non esse de praevia caeremonia in Pon- 
tificali praescripta, quae nonnisi abusive impositio manus diceretur, 
cum nihil aliud sit quam extensio manuum versus confirmandos. Hanc 
enim esse mere accidentalem, et communis doctrina theologorum, et 
praxis in Ecclesia recepta demonstrant. 

corporis in qua fieri debet haec inunctio: « Quia in hoc sacra- 
« mento homo accipit Spiritum. Sanctum ad robur spiritualis 
« pugnae, ut fortiter, etiam inter adversarios fidei, Christi fidem 
« confiteatur. Unde convenienter signatur chrismate signo crucis 
«in fronte, propter duo. Primo quidem, quia insignitur signo 
« crucis sicut miles signo ducis, quod quidem debet esse evi- 
« dens et manifestum. Inter omnia autem loca corporis humani, 
« maxime frons manifesta est, quae quasi nunquam obtegitur; 
« et ideo linitur confirmatus chrismate in. fronte, ut in. manifesto 
« demonstret se esse christianum, sicut et apostoli post acceptum 
« Spiritum Sanctum se manifestaverunt, qui prius in coenaculo 
« latebant. Secundo quia aliquis impeditur a libera confessione 
« nominis Christi propter duo, scilicet propter timorem, et pro- 
« pter verecundiam. Utriusque autem horum signum maxime 
< manifestatur in fronte, propter duo, scilicet propter propin- 
« quitatem imaginationis, et propter hoc quod spiritus a corde 
« directe ad frontem ascendunt; unde verecundati erubescunt, 
« timentes autem pallescunt, ut dicitur in 4 Ethicorum. Et ideo 
« in fronte signatur chrismate, ut neque propter timorem, neque 
« propter erubescentiam, nomen Christi confiteri praetermittat » (1). 


Forma demum sacramenti, nec in Scriptura tradita est, nec 
in operibus antiquorum Patrum propter legem arcani fuit con- 
signata: Verba vero dicere non possum, inquit Innocentius I ubi 
supra, ne magis prodere videar, quam ad consultationem respon- 
dere. Restat igitur, ut ex sola Ecclesiae praxi et recentiorum 
Conciliorum declarationibus innotescat. — Porro formam Lati- 
norum esse légitimai!, manifeste apparet ex hoc quod est forma 
qua utitur Ecclesia Romana, omnium aliarum mater et magi- 
stra. Continet autem omnia quae sunt in hoc sacramento neces- 
saria: « Quorum primum est, inquit S. Thomas, art. 4, causa 
« conferens plenitudinem roboris spiritualis, quae est Sancta Tri- 


() S. Thom., hic, art. 9. in corp. 


JJ* 

nitas, quae exprimitur cum dicitur in nomine Pattis, etc, Se. 
. eundum est ipsum robur spirituale quod homini confertur per 

sacramentum materiae visibilis ad salutem, quod quidem tan- 
« gitur cum dicitur, confirmo te chrismate salutis (). Tertium 

est signum quod pugnatori datur, sicut et in pugna corporali 

milites insigniis ducum insigniuntur, et quantum ad hoc di- 
- citur signo te signo crucis, in quo scilicet Rex noster trium- 
+ phavit, ut dicitur Col. 11-15 ». 

Nemini tamen dubium esse potest quin approbanda sit 
forma qua Graeci utuntur, tum quia retinetur apud eos ex an- 
tiquissima et immemorial! traditione, tum quia a Sede aposto- 
lica recipitur. Sed sensus huius formae non est accipiendus seor- 
sum ab applicatione materiae ; sicut enim forma determinat ma- 
teriam, ita materia limitat amplitudinem. formae. Quia igitur 
forma ista, signaculum doni Spiritus Sancti, cadit super unctio- 
nem qua athleta Christi in fronte insignitur signo ducis sui, 
oportet intelligere donum Spiritus Sancti non qualecumque, sed 
quo perficitur homo pro fide Christ propugnator et defensor 
intrepidus. Et hoc modo constat formam illam reduci ad for- 
mam Latinorum. 


THESIS XXXIII. 


(Art. 5-8). 


Confirmatio est sacramentum vivorum imprimens cha- 
racterem, et conferens gratiam cum quodam speciali auxilio 
contra timorem et respectum mundanum. Debet regulariter 
omnibus Christianis exhiberi, tametsi non certo constet de 


praecepto quo ad eius susceptionem homo baptizatus stricte 
obligetur. 


Confirmatio est sacramentum vivorum, quia ut ipsum eius 
nomen indicat, ex sua institutione per se ordinatur ad conftr- 


(*) Vide paulo infra, pag. 306. 

mandum in spirituali vita eos qui ad eam iam sunt nati, de 
quibus dicitur | Petr. II-1: Sicut modo geniti infantes, ratio- 
nabile sine dolo lac concupiscite, ut in eo crescatis in salutem. 
In peccatore tamen attrito qui bona fide accedit, primam justi- 
ficationem operatur, ut iam dictum est in disputatione praevia 
de sacramentis in communi, et declarat nunc S. Thomas a. 7, 
ad 2um. 

Imprimit characterem, quia character est quaedam  spiri- 
tualis potestas ad aliquas actiones sacras ordinata. Dictum est 
autem supra, quod sicut baptismus est quaedam spiritualis re- 
generatio in vitam Christianam, ita etiam Confirmatio est quod- 
dam spirituale augmentum promovens hominem in spiritualem 
aetatem perfectam. Manifestum est autem ex similitudine corpo- 
ralis vitae, quod alia est actio hominis statim nati, et alia actio 
quae competit ei cum ad perfectam aetatem pervenerit. Et ideo 
per sacramentum confirmationis datur homini deputatio ad quas- 
dam alias actiones sacras, praeter ilas ad quas datur ei depu- 
tatio in baptismo. Nam in baptismo accipit homo munus ad ea 
agenda quae ad propriam pertinent salutem, prout scilicet se- 
cundum seipsum vivit. Sed in confirmatione accipit munus ad 
agendum ea quae pertinent ad pugnam spiritualem contra hostes 
fidei sicut patet exemplo apostolorum qui antequam  plenitudi- 
nem Spiritus Sancti acciperent, erant in coenaculo perseverantes 
in oratione; postmodum vero egressi non verebantur publice 
fidem fateri, etiam coram inimicis fidei christianae. Et ideo ma- 
nifestum est quod in Confirmatione character imprimitur. — Ita 
S. Thomas, art. 5 in corp. Caeterum testimonia traditionis et 
alia huc pertinentia vide supra, ubi de charactere sacramen- 
torum. 

Cum autem nullum munus religionis christianae possit modo 
debito expleri sine gratia, (nam gratia est proprium principium 
totius cultus novi testamenti), constat quod character Confirma- 
tonis, sicut alii sacramentales characteres, est per se titulus ad 
eratiam, imo ad specialem gratiam qua iuvetur homo in spe- 
ciali munere obeundo, et roboretur contra timorem ac verecun- 
diam quam mundanus respectus parit. Eiusmodi itaque gratia 


De Ecclesiae Sacramentis. Tom. I. 

est res tantum in hoc sacramento. Ex opposito, sacramentum 
tantum est exterior frontis inunctio per impositionem manus sub 
praescripta forma verborum. Denique, res et sacramentum est 
character, qui etiam immediate significatur per externum ritum; 
quippe consignatio per signum crucis nihil aliud importat quam 
deputationem ad audacem fidei confessionem, et licet ultima 
verba formae « confirmo te chrismate salutis » referantur ad in- 
teriorem animae confortationem quae est per gratiam, proxime 
tamen non significant nisi consecrationem exigitivam huius spe- 
cialis gratiae, sicut de forma baptismi dictum est. Etenim, « in 
«hoc quod minister dicit confirmo, intelligendum est, sacra- 
mentum confirmationis praebeo », ait S. Thomas in IV, 


q. |, a. 3, quaest. 2. 


Nunc facile apparet sacramentum hoc esse regulariter Omni- 
bus fidelibus exhibendum, quia cum per ipsum homo spiritua- 
liter promoveatur in aetatem perfectam, quisquis per baptismum 
spiritualiter natus est, debet confirmatione perfici; sicut etiam 
de intentione naturae est ut omnis qui corporaliter nascitur, per- 
veniat ad maturitatem hominis adulti. — Convenienter tamen in 
plerisque Ecclesiae partibus introductum est ut Confirmatio non 
conferatur nisi post adeptam aetatem discretionis. Ad hoc enim 
ut debita existimatio de excellentia tanti sacramenti in populo 
fideli conservetur, multum confert si non ministretur nisi iis qui 
sunt capaces aestimandi donum caeleste; interim vero legitima 
consuetudo est ubique observanda. 

Et haec quidem de convenientia. De praecepto autem quo 
stricte ad huius sacramenti susceptionem christianus adultus obli- 
getur, non satis constat. Nam praeceptum istud non habetur in 
iure positivo, nec etiam sufficienter ex natura rei colligitur, quia 
Confirmatio requiritur solum ad bene esse, non ad esse simpli- 
citer. Unde S. Thomas in praesenti, art. 1, ad 3um: « Quaedam 
« (sacramenta) sunt sine quibus non est salus; quaedam vero 
« sunt, quae cooperantur ad perfectionem salutis. Et hoc modo 

« Confirmatio est de necessitate salutis, quamvis sine ea possit 
* esse salus, dum tamen non praetermittatur ex contemptu sa- 
« crânienti ». Et non est paritas inter Confirmationem et Eu- 
charistiam, quia Eucharistia, licet non sit medium simpliciter 
neceusarium ad salutem, est tamen pro adultis medium neces- 
sarium ad perseverandum in gratia per longum tempus, uti vi- 
debimus; sed Confirmatio neutro modo proprie dictam necessi- 
tatem habet. Quae autem refert S. Ligorius ex Bulla Bene- 
dicti XIV, Etsi pastoralis, non videntur demonstrare praecepti 
exsistentiam extra peculiares circumstantias, easque prorsus sin- 
gulares, a Pontifice in dicta Constitutione consideratas: de quo 
consule auctores theologiae moralis (1). 
Ultimo superest dicendum de ministro. 


THESIS XXXIV. 


(Art. 11). 


Confirmationis minister ordinarius est solus episcopus; 
extraordinarius vero, simplex presbyter ex commissione Se- 
dis Apostolicae. 


S b 


Prior assertio expresse definitur in Conciliis, praesertim vero 
in Tridentino, Sess. VII, can. 3 de Confirmatione: «S1 quis 
« dixerit, sanctae Confirmationis ordinarium ministrum non esse 
« solum episcopum, sed quemvis simplicem sacerdotem, anathema 
« Sit ». Et facile eruitur ex documentis quae ipsam sacramenti 
exsistentiim demonstrant. Nam Cyprianus, epist. ad  lubaian., 
ubi supra, commemorata impositione manuum quae Act. Ill re- 
fertur: « Quod nunc quoque, inquit, apud nos geritur, ut qui 
«in Ecclesia baptizantur, praepositis Ecclesiae offerantur, et per 
« nostram orationem ac manus impositionem Spiritum Sanctum 
« consequantur, etc. ». Atqui praepositi Ecclesiae, profecto sunt 


p) Cf. Gury, Theol. mor., Tom. 2, n. 270. 

episcopi, — Hieronymus quoque, dial, contr. Lucii., testatur 
hanc esse ecclesiarum consuetudinem, ut episcopus ad invoca- 
tionem Spiritus Sancti manus impositurus excurrat. — Similiter 
Augustinus, 1. 15 de Trim, c. 26, postquam meminisset facti 
narrati Act. VIII, addit: « Quem morem in suis praepositis, 
« etiam nunc servat Ecclesia ». — Denique Innocentius I ex- 
presse docet, eos qui pontificatus apicem non habent, licet sint 
sacerdotes, non debere consignare baptizatos in fronte: quibus 
verbis Confirmatio aperte designatur. 

Ratio autem convenientiae non est sumenda a sola excel- 
lentia huius sacramenti, absolute considerata; nam excellentis- 
simum omnium sacramentorum, quod est Eucharistia, conficitur 
et ministratur a simplici presbytero tamquam a ministro ordi- 
nario. Sed est desumenda ab excellentia sacramenti in certo 
quodam ordine, puta in ordine sacramentorum per quae statum 
et gradum stabilem in Ecclesia Dei consequimur. Et sic con- 
gruum est ut ministerium Confirmationis reservetur sacerdotibus 
summis, nam et in civitate temporali ad principes et primos 
magistratus pertinet conferre gradus et officia excellentia. Ele- 
ganter itaque S. Thomas: «In quolibet opere, ultima consum- 
« matio supremae arti aut virtuti reservatur...; unde epistola 
« quae a notario scribitur, a domino Papa signatur. Fideles 
« autem Christi sunt quoddam divinum opus, secundum illud 
« | Cor. III-9: Dei aedificatio estis. Sunt etiam quasi quaedam 
« epistola Spiritu Dei scripta, sicut dicitur 2 Cor. III-3. Hoc 
« autem Confirmationis sacramentum est quasi ultima consum 
« matio sacramenti baptismi, ita scilicet quod per baptismum 
« aedificatur homo in. domum spiritualem, et conscribitur quasi 
« quaedam spiritualis epistola. Sed per sacramentum Confirma- 
« tionis, quasi domus aedificata dedicatur in templum Spiritus 
« Sancti, et quasi epistola conscripta signatur signo crucis. Et 
* ideo collatio huius sacramenti episcopis reservatur qui obti- 
« nent summam potestatem in Ecclesia ». 

Caute tamen Tridentinum definivit ministrum ordinarium 
huius sacramenti esse solum episcopum. Quam restrictionem 
ponit etiam Florentinum, imo et expresse dicit aliquando per 

Apostolicae $edis dispensationem ex rationabili et urgente admo- 
dum causa, simplicem sacerdotem chrismate per episcopum con- 
fecto, hoc administrasse Confirmationis sacramentum. Et certe 
rescripta Pontificum quibus ministerium istud presbyteris com- 
mittitur, sunt antiquissima: et hodierna etiam praxi in missio- 
nibus longinquis confirmata f. Sed nota quod commissio Summi 
Pontificis est necessaria ad ipsam validitatem, et ideo concludes 
quod character presbyteralis est de iure divino potestas ad con- 
firmandum, non absolute, sed sub conditione commissionis ac- 
ceptae ab eo qui in Ecclesia praeest. Et hoc est quod praesup- 
ponitur a S. Thoma in responsione ad lom, ubi non dicit quod 
Papa potest committere quibuslibet inferioribus omnia quae sunt 
superiorum ordinum, sed quaedam quibusdam, quatenus quoad 
quaedam habetur in quibusdam divinitus tradita potestas, quae 
ut sit ad actum expedita, exigit ut conditionem sine qua non, 
summi Praesulis dispensationem. 


(^Cf. rescripta Gregorii Magni, Nicolai IV, loannis XVII, Urbani V, 
et aliorum quos citat Benedictus XIV, de Synod., l. 7, c. 7, n. 5-6. 


DE AUGUSTISSIMO ET SANCTISSIMO 


EUCHARISTIAE SACRAMENTO 


DE EUCHARISTIA 


Quaest. Ixxxiii- xxxiii. 


« Venit omnis multitudo filiorum Israel in desertum Sin, 
« quod est inter Elim et Sinai, quintodecimo die mensis secundi, 
« postquam egressi sunt de terra Aegypti. Et murmuravit omnis 
« congregatio filiorum Israel contra Moysen et Aaron in solitu- 
« dine... Locutus est autem Dominus ad Moysen dicens: Audivi 
« murmurationes filiorum Israel, loquere ad eos: Mane saturabi- 
«mini panibus, scietisque quod ego sum Dominus Deus vester. 
« Factum est ergo... mane ros iacuit per circuitum castrorum. 
« Cumque operuisset superficiem terrae, apparuit in solitudine 
« minutum et quasi pilo tusum in similitudinem pruinae super 
« terram. Quod cum vidissent filii Israel, dixerunt ad invicem : 
«Manhu? quod significat: quid est hoc? Ignorabant enim quid 
«esset. Quibus ait Moyses: Iste est panis quem Dominus dedit 
« vobis ad vescendum... Et collegerunt, alius plus, alius minus. 
« Et mensi sunt ad mensuram gomor, nec qui plus collegerat 
« habuit amplius, nec qui minus paraverat reperit minus, sed 
« singuli iuxta id quod edere poterant, congregaverunt... Collige- 
« bant autem mane singuli quantum sufficere poterat ad vescen- 
«dum, cumque incaluisset sol, liquefiebat... Dixitque. Moyses: 
« Sex diebus colligite, in die autem septimo sabbatum est Do- 
« mini, idcirco non invenietur... Filii autem Israel comederunt man 
«quadraginta annis, donec venirent in terram habitabilem; hoc 
« cibo aliti sunt, usquequo tangerent fines terrae Chanaan » f. 


(1) Exod. XVI. 

Et nos quoque, post transitum mystici Maris Rubri quod 
est baptisma, in deserto huius mundi tanquam in loco horroris 
et vastae solitudinis peregrinamur: peregrinantes autem labora- 
mus, et lassi in via pene deficimus. « Nondum ventum est ad 

terram promissionis nostram. Hoc audiant omnes fideles, sciant 
« ubi sint, in eremo sunt, patriae suspirant. Unde apostolus ad- 
« huc in via huius eremi constitutus: Quae retro, inquit, oblitus, 

in ea quae ante sunt extensus, secundum intentionem sequor ad 
« palmam supernae vocationis Dei, tanquam diceret, ad patriam 
« supernae promissionis Dei. Et ibi iam, Iratres, in eremo quid- 
« quid passus est ille populus (Hebraeorum), et quidquid eis Deus 
« largitus est, quaecumque illa flagella fuerunt, quaecumque dona, 
« significationes sunt rerum quas in hac solitudine huius vitae, 
ambulantes in Christo, quaerentes patriam, et accipimus ad con- 
solationem. et patimur ad probationem » ý. Quapropter nec 
deest panis ille de caelo praestitus, omne delectamentum in se 
habens, et omnis saporis Suavitatem ý — Dabatur enim manna 
ambulantibus versus terram promissam. Datur Eucharistia con- 
tendentibus versus patriam caelestem. Cum primum man appa- 
ruit, Israelitae mirantes dicebant: Manhu, quid est hoc? et 
inde sumebant nomen eius, admiratione plenum. Simili modo 
ad primam annuntiationem Eucharistiae, in stupore conficiuntur 
homines dicentes: Quomodo potest hic nobis carnem suam dare 
ad manducandum ? Manna in deserto apparebat ut minutum 
quid, et quasi pilo tusum. Sacramentum quoque nostrum spe- 
ciem prae se fert cibi levissimi. Qui tunc. plus colligebat non 
habebat amplius, et qui minus parabat non reperiebat minus, 
sed singuli iuxta id quod edere poterant accipiebant. Et nunc 
etiam, non secundum specierum quantitatem fructus mensuratur, 
sed secundum solam quantitatem dispositionis et devotionis. 
Adhuc, summo mane opus erat colligere manna, quia cum in- 
caluerat sol, liquefiebat, ut notum omnibus esset quoniam oportet 


A^ 


À 


Praevenire solem ad benedictionem tuam, et ad ortum lucis te 


(1) August., Enarrat, in Psalm. 72, n. 5 
(i) Sap. XVI, 20. 

adoiare (*). Similiter cum summa diligentia, ante omnem cibum 
omnemque sollicitudinem rerum humanarum quaerenda est Eu- 
charistia, quia quodammodo liquefit iis qui pigri et négligentes 
accedunt. Rursus, man non descendebat nisi per sex hebdo- 
madae dies, die vero sabbati victum habebant Israelitae de col- 
lectione diei praecedentis. Et pari ratione Eucharistia non con- 
ceditur nis in hac vita; cessabit autem usus eius in sabbato 
aeterno, et unusquisque in patria Christo glorioso consociabitur 
iuxta mensuram et modum quo ei fuerit incorporatus in via.- 
Sicut igitur man fuit viaticum ambulantium in terram promis- 
sionis, ita Eucharistia est viaticum  peregrinantium in terram 
illam quae vera est terra viventium, indeficientis atque aeternae 
beatitudinis. 

Specialiter autem considerare oportet quomodo man non 
cadebat sicut coturnices de quibus Num. XI-31, in medio ca- 
strorum Israel, ut esset veluti ad manum populi, sed procul in 
solitudine; quae circumstantia a propositi nobis mysterii simi- 
litudine minime dissidet, imo ad figuram facit quam maxime. 
Hinc enim significatum est, Eucharistiam esse longe ab ordine 
rerum quae sunt nobis familiares, quasque sensu imaginamur 
et ratione metimur, nec posse ullatenus attingi nisi quis exeat 
extra castra transcendendo naturalis cognitionis fines, cum plu- 
rima contineat quae primis nostris notionibus omnino apparenter 
contradicunt. Ideo etiam, in hoc potissimum catholici theologi 
intentio ferri debet, ut rectum revelationis tanti mysterii intel- 
lectum assecutus, habeat unde possit dissolvere falsi nominis 
scientiae oppositiones. Et re quidem vera, quod fidei nostrae 
veritates demonstrare non valeamus, non est ex repugnantia 
obiecti, sed ex eius excellentia. Si autem propter obiecti ex- 
cellentiam rationes deficiunt comprobantes, multo magis desunt 
improbantes, et omnis species contradictionis inde praesertim 
oritur, quod vel fidei dogmata ad mentem Ecclesiae intellecta 
et proposita non sint, vel opinionum commenta pro rationis 
effats habeantur. Quidquid ergo contra fidem potest per hominem 


C) Sap. XVI, 28. 

ratione proponi, potest ab homine ratione dissolvi, saltem quan- 
tum satis est ut appareat, rationes adversarii nec demonstrativas 
esse, nec cogentes. Hanc igitur firmam tenentes fiduciam, tra- 
ctatum praesentem aggrediemur f. 

Verumtamen, etsi concordia rationis et fidei praecipuum sit 
propositae disputationis obiectum, non ideo unicum et singulare. 
Unde sequendo viam S. Thomae, oportebit considerare quidquid 
quolibet modo ad tanti sacramenti constitutionem, confectionem, 
usum, et effectus spectat. Et primo quidem dicendum erit de 
ipso sacramento in generali, (Q. 73). Secundo de materia, et iis 
quae circa materiam in consecratione fiunt, (Quaest. 74-77). 
Tertio de forma, (Quaest 78). Quarto de effectibus, (Quaest. 79). 
Quinto de usu, (Quaest. 80-81). Sexto de iis quae ad sacrificii 
rationem in hoc mysterio pertinent, (Quaest. 82-83). 


(*) Ita fere Aegidius Romanus, in prooemio tractatus de corpore 
Christi. 


DE SACRAMENTO EUCHARISTIAE 
IN GENERALI 


Quaest. Ixxiii. 


Ad generalem considerationem pertinent primo exsistentia, 
sacramenti, secundo unitas, terlio necessitas, quarto nomina, fi- 


gurae, et circumstantiae institutionis. 


THESIS XXXV. 


(Art. 1). 


Eucharistia est unum e septem Novae Legis sacra- 
mentis; in quo tamen illud proprium et omnino singulare 
reperire est, quod in ipsa consecratione materiae perficitur, 
non vero in applicatione materiae ad hominem sanctifican- 
dum; adeoque antecedenter ad usum constituitur in esse 
sacramenti. 


Eucharistiam esse unum e novae legis sacramentis, nullus 
hucusque haereticus negare praesumpsit (*). Et re quidem vera, 


(*) Protestantes generatim duo sacramenta admittebant, baptismum 
et eucharistiam. 

De modernistis autem non est cur nunc ratio habeatur, propter 
ea quae de eis superius dicta sunt, ubi de baptismo (Q. 66 in prooe- 
mio). Obiter tamen animadvertere iuvabit, quibus rationum momentis 
se muniant, dum asserunt primo, coenam non fuisse a Christo celebra- 
tam, ut quae deberet post suum discessum perenniter iterari; tum se- 
cundo, nihil eam habuisse quod speciem ritus religiosi prae se ferret: 
ut ex utroque capite ab Eucharistia auferant rationem sacramenti a 
reali et historico Christo instituti. 

Primum persuadere volunt, quia perennitas institutionis haberetur 
ex his verbis: Hoc facite in meam commemorationem, quae desunt tum 

ut infinita pene sacrorum Scriptorum testimonia omittam qui 
hoc mysterium inter vera sacramenta annumerandum esse per- 
petuo censuerunt, ex ipsa ratione et natura sacramenti facile 
colligitur. Est enim Eucharistia, signum externum et sensibus 
subiectum. Habet deinde significationem spiritualis refectionis, 
dum accedente verbo ad elementum, species panis et vini iam 
non amplius profanam et communem substantiam, sed corpus 
et sanguinem Christi Salvatoris continere intelliguntur. Habet 
praeterea idem mysterium effectum gratiae quando communi- 
canti applicatur, ut potest aperte colligi ex Ioan. VI, 48-59. 
Denique de Christi institutione neque. Evangelistae neque Apo- 
stolus dubitandi locum relinquunt. Quae omnia cum in unum 
conveniant ad sacramenti veritatem | confirmandam, nullis aliis 
argumentis opus esse perspicitur. — Ita fere catechismus Conc. 
Trid., de Euch., n. 7. 

Et nota iam ex nunc, quomodo non ad idem ordinatur Eu- 
charistia ad quod Confirmatio, tametsi utrumque sacramentum 
suo modo perficiat effectum Baptismi. Perfectio enim rei in eo 
consistit, quod res ad sui ultimum perducatur. Sed dupliciter 
accipitur ultimum rei, scilicet ultimum rei in seipsa, et ultimum 
rei extra seipsam, quod est principium a quo habet esse; nam per 
coniunctionem ad huiusmodi principium res complentur et fir- 


apud Matthaeum, tum apud Marcum. Quod si dicas inveniri ea apud 
Lucam, et etiam apud Paulum 1 Cor. XI, respondent Lucani accepisse 
a Paulo, Paulum autem secundum suas proprias ac personales ideas de 
redemptione crucis interpretatum esse convivium pridie diei passionis 
celebratum. 

Alterum similiter demonstrant, quia si quid in narratione coenae 
ingereret ideam ritus religiosi, esset appositum quod rursus apud Paulum 
et Lucam tantum invenitur: « Hoc est corpus meum quod pro vobis 
dalur ». Et si tu respondeas, rationem sacrificii multo adhuc expressius 
declarari apud Matthaeum et Marcum in forma secundae consecrationis 
(hic est sanguis meus novi tes-amenti, qui pro mullis effunditur in re- 
missionem peccatorum], putasne eos a serenitate sui iudicii quomodo- 
cumque moveri? Absit. Simpliciter enim reponunt, interpolationem esse, 


sub influxu theoriae Paulinae in primo et secundo evangelio posterius 
introductam ! 

Hiantur, sicut propter distantiam ab ipso deficiunt. Confirmatio 
itaque perficit quantum ad primum, sed Eucharistia quantum ad 
secundum. Quippe, « fons Christianae vitae est Christus, et ideo 
«hoc modo Eucharistia perficit, Christo coniungens ; et ideo hoc 
« sacramentum est perfectio omnium perfectionum ut Dionysius 
«dicit; unde et omnes qui sacramenta alia accipiunt, hoc sa- 
«cramento in fine confirmantur, ut ipse dicit» ý. 


Cum igitur in agnoscendo Eucharistiae sacramento conve- 
niant ili omnes qui Scripturas recipiunt, una tantum nunc oc- 
currit cum haereticis controversia: an scilicet perficiatur sacra- 
mentum solummodo in applicatione ad hominem communicantem, 
an vero in ipsa consecratione materiae per verba Salvatoris. Quod 
quidem ab illa alia quaestione pendet, fiatne corpus Christi sa- 
cramentaliter praesens statim ad verborum prolationem, an tantum 
in transeunte actu communicandi. Protestantes enim, etsi inter 
se mire dissentiant circa rationem et modum sacramentalis prae- 
sentiae, ut postea dicetur, magno tamen consensu docent corpus 
Christi non adesse nisi in actu sumendi, adeoque nihil differre 
Eucharistiam ab alus sacramentis quae in solo usu materiae con- 
ficiuntur. Nec a longe quaerenda est huius unanimitatis ratio; 
suas radices habet in communi odio erga Ecclesiam; hac enim 
positione quam Bucerus primum excogitavit ut Zwinglium cum 
Luthero conciliaret, viderunt radicitus destrui adorationem, cul- 
tum, asservationem Eucharistiae, et alia quae apud catholicos 
fieri consueverunt (2). 

Quibus praemissis, dico: Unumquodque sacramentum tunc 
perfici dicendum est, quando perficitur primus eius effectus : ille, 
inquam, effectus ad quem exterius signum immediate pertingit, 
sicut exempli causa, tunc perficitur baptismus quando impri- 
mitur character, non autem formaliter loquendo, quando efficitur 


() S. Thom., in IV, D. 8, q. 1, a. l, q. I, ad lum. 
(2, Vide Bellanninum, de Euch 

sanctificatio gratiae, quia alias in eo qui fictus accedit, vel nun- 
quam perficeretur saciamentum, vel solum in instanti iN quo 
contingeret fictionem removeri, quod sane nemo hucusque som- 
niare potuit (1). Atqui in Eucharistia primus effectus seu prae- 
sentia corporis Christi perficitur antecedenter ad usum et inde- 
pendenter ab usu, in ipsa consecratione materiae, statim ad pro- 
lationem verborum, hoc esi corpus meum. Ergo hoc sacramentum 
in consecratione materiae perficitur, non vero in applicatione eius 
ad hominem sanctificandum. — Minor quam negant haeretici, 
evidenter demonstratur, quia alias non salvaretur veritas verbo- 
rum formae; verba enim enuntiant non solum de praesenti, 
verum etiam absolute et praescindendo a quocumque usu vel 
sumptione, corporis Christi praesentiam, utpote quae debent sic 
exponi: contentum sub his speciebus est corpus meum. Igitur falsa 
foret propositio si prolatis verbis, corpus Christi sub speciebus 
nondum adesset praesens, sicut etiam foret deceptoria si non 
obstante permanentia earumdem numero specierum, ipsum de- 
sineret aliquando sub eis contineri. — Confirmatur conclusio ex 
perpetua fide et praxi Ecclesiae, ut apparebit ex testimoniis de 
praesentia reali infra exponendis. 

Rationes haereticorum, si tamen rationes dici possunt, 
sunt primo, quia Christus dixit: Accipite, comedite, hoc est corpus 
meum. — Sed hinc bene sequitur, Eucharistiam ordinari ad usum 
sumptionis sicut ad finem principalem; absurde vero colligitur, 
Christi corpus non adesse nisi in actu sumendi. Quod autem 
Eucharistia principaliter ordinetur ad sumptionem, catholica Ec- 
clesia non negat, imo docet sacrilegium fore, si alio modo quam 
sumptione sinantur species corrumpi. Verum principalis illa or- 
dinatio, sicut non probat Christum in solo usu adesse praesen- 
tem, ita non excludit alias utilitates quae cum permanenti Sal- 


(I) Huius ratio intrinseca est, quia perficitur signum practicum, 
quando efficitur id a quo eius veritas pendet. Sed id a quo pendet ve- 
ritas practicorum signorum quae sacramenta dicuntur, non est sanctifi- 


catio gratiae in actu secundo, sed sanctificatio praevia, in qua gratiae 
sacramentalis titulus reponitur. 

vatoris nostri praesentia connectuntur, puta adorationem sacra- 
menti, et reliqua ad eius cultum devotionemque fidelium perti- 
nentia, uti infra suo loco dicetur. 

Aliam quoque rationem sumunt ex analogia aliorum sacra- 
mentorum, puta baptismi qui in usu perficitur. — Sed hoc nihil 
est quia differentiam sacramentorum differentia formarum noti- 
ficat. Porro verba formalia Eucharistiae id proprium et singu- 
lare habent, quod non exprimunt aliquid effectum in homine 
actu suscipiente sacramentum, sicut ista, ie baptizo, te absolvo, 
te confirmo, sed quod antecedenter ad usum effici debet in ma- 
teria sacramenti. « Et ideo sacramentum Eucharistiae perficitur 
«in ipsa consecratione materiae; alia vero sacramenta perfi- 
« ciuntur in applicatione materiae, ad hominem sanctificandum. 
« Et ex hoc sequitur alia differentia, nam in sacramento Eucha- 
« ristiae id quod est res et sacramentum, est in ipsa materia; 
«1d autem quod est res tantum, est in suscipiente, scilicet gratia 
quae confertur. In Baptismo autem, utrumque est in susci- 


À 


« piente..., et eadem ratio est de aliis sacramentis ». 

Nota. — In hoc mysterio species consecratae sunt sacramen- 
tum tantum ; ipsum corpus Christi verum est res et sacramen- 
tum ; denique corpus mysticum, sive gratia coagmentans animam 
cum Christo et cum aliis membris eius, est res tantum (£). 

Nec specialis ibi occurrit difficultas, nisi quoad primum ex 
his tribus, quia cum sacramentum tantum debeat materia constare 
et forma, non satis apparet quid sit illud quod gerit vices for- 
mae permanentis in sacramento permanente. Hinc inveniuntur 
apud quosdam auctores sententiae valde obscurae, et quae aliunde 
non possunt componi cum generali doctrina assignante res in 
ratione materiae, et verba in ratione formae. Quidam etiam di- 
stinguunt in hoc sacramento fieri et factum esse, dicentes con- 
stitutionem eius ex re tamquam materia et verbo tamquam forma, 
locum non habere nisi quoad fieri tantum. Sed in hoc videntur 
decipi, quia consecratio est sine motu, et non est ibi aliquod 
subiectum quod paulatim perducatur ad esse sacramentum. Porro, 


(l) Recole dicta superius, de Sacr. in comm., Thes. 21. 


De Ecclesiae Sacramentis, Tom. I. 

ubi motus non est, neque etiam est distinctio inter fieri et factum 
esse, sed fieriest ipsum factum esse prout in primo instanti con- 
notans novitatem essendi. 

Et ideo aliter dicendum est quod sacramenti permanentis 
permanens materia sunt species, permanens vero forma sunt 
consecrationis verba prout semel prolata denominant species con- 
secratas, eisque manent intentionaliter affixa, fere eo ipso modo 
quo ritus consecratorius permanenter afficit ecclesiam consecra- 
tam, et verba benedictionis aquam benedictam. Considerandum 
quippe est quod sacramentum non est physicum compositum, 
cuius forma necessario debeat in esse physico perseverare, sed 
est compositum ordinis intentionalis, in quo satis est ut formale 
elementum maneat i^ virtute significandi, ex hoc quod manet 
materia cui noscitur fuisse semel affixum. Et re quidem vera, 
species sacramentales non significant permanenter spiritualem 
animae refectionem, nisi ratione verborum per quae sola intel- 
hguntur continere, loco profanae substantiae, sacratissimum 
Christi corpus et sanguinem. Unde verba illa prout speciebus 
affixa, semper in causa sunt cur dictae species, praeter formam 
quam ingerunt sensibus, faciant aliquem spiritualem effectum in 
cognitionem venire, et hoc modo in virtute significandi perse- 
verantia, intrinsece constituunt permanens sacramentum. 

Ex dictis demum resolves, quotuplici modo sumi possit hoc 
nomen, Eucharistiae sacramentum. Primo enim et adaequate si- 
enificat species consecratas simul cum corpore Christi. Signifi- 
catione autem inadaequata, sumitur vel pro solis speciebus con- 
secratis quae sunt sacramentum tantum, vel pro solo corpore 
Christi quod est sacramentum et res. Quapropter attente consi- 
derandi sunt termini propositionis, ut appareat pro quo suppo- 
nat vox sacramentum. Si enim dicam Christum esse sub sacra- 
mento, vel sacramentum esse signum corporis Christi (1), vel 
etiam esse « secundum quemdam modum corpus Christi » (2), 
constat quod sacramentum supponit pro speciebus. Si vero dicam 


C) August, c. Adamant., c. 12. 
(2) Idem, epist. 98 ad Bonifac., n. 9. 

latriae cultum qui vero Deo debetur, huic sanctissimo Sacramento 
esse adhibendum ý, sacramentum supponit pro solo corpore 
Christi quod in persona Filii Dei adoratione latriae debet coadorari. 


THESIS XXXVI. 


(Art. 3). 


Eucharistiae sacramentum est quidem materialiter plura, 
sed formaliter et perfective unum. 


Videretur tamen dicendum quod sacramentum Eucharistiae 
ita est materialiter plura, ut nequidem formaliter et perfective 
sit unum sacramentum. Etenim duo individua eiusdem speciei 
sunt simpliciter duo, et nullo modo dici possunt unum. Atqui 
duae species consecratae videntur comparari inter se ut duo 
unius speciei individua. Ratio est quia sub sola specie panis 
confertur totus effectus sacramenti, et similiter sub sola specie 
vini, sicut colligi potest tum ex usu Ecclesiae, tum ex Tridentino, 
sess. XXI, cap. 1. Si autem sub alterutra seorsum specie indif- 
ferenter confertur totus sacramenti effectus, ergo sub alterutra 
indifferenter habetur integra sacramenti Eucharistiae ratio. Ergo 
duae species sunt simpliciter duo sacramenta, sicut Socrates et 
Alcibiades sunt simpliciter plures homines, ex hoc quod tam 
in uno quam in altero seorsum, tota et integra salvatur ratio 
humanitatis. 

Praeterea, si sacramentum Eucharistiae esset perfective unum, 
duae species se haberent sicut quinque unctiones quae in Extre- 
mae Unctionis sacramento concurrunt ad integrandum unum per- 
fectum sacramentum. Sed hoc esse non potest, quia ut definitur 
in professione fidei Pii IV, sub altera tantum specie verum sa- 
cramentum sumitur, quin tamen idem proportionaliter dici possit 
de singulis seorsum unctionibus. Hinc Extrema Unctio vere est 
aliquid unum formaliter et perfective, eo scilicet pacto quo una 
est domus composita ex omnibus partibus necessariis ad habitan- 


(*) Trident., Sess. XIII, cap. 5. 

dum, quarum nulla per se est domus, sed solum omnes simul. 
Verum Eucharistia propter oppositam rationem, simpliciter di- 
cenda est plura sacramenta, non unum. 

Sed contra est, quod duae species non sunt omnino eiusdem 
rationis, et non omnino idem proxime significant, quia una signi- 
ficat corpus et altera sanguinem ; ergo non possunt esse duo sa- 
cramenta solo numero differentia. Rursus, impossibile est ut sint 
duo sacramenta specie diversa, quia sic sacramenta novae legis 
forent plura quam septem. Relinquitur ergo ut dicantur duo par- 
tiala signa per quae integratur significatio unius perfecti sacra- 
ment-, quod est dicere, Eucharistiae sacramentum esse materialiter 
plura, formaliter vero et perfective unum. 

Considerandum igitur est quod unum numero dicitur tripli- 
citer. Uno modo, sicut indivisibile quod nec actu nec potentia est 
plura, ut punctum. Alio modo, sicut continuum quod quidem est 
unum actu, sed plura potentia, ut linea. Tertio modo, sicut per- 
fectum aliquod quod ex pluribus partibus constituitur, ut domus 
quae est multa quodammodo etiam in actu, sed illa multa conve- 
niunt in aliquo uno: et hoc modo quodlibet sacramentum dicitur 
unum, in quantum multa quae sunt in uno sacramento adunan- 
tur ad unum signandum et etiam causandum, cum sacramentum 
significando causet. Et ideo, ubi una materia vel materiae ap- 
plicatio simul cum una forma sufficit. ad perfectam significa- 
tionem, facit unum sacramentum. Ubi autem perfecta signi- 
ficatio esse non potest, nisi per plures materias vel materiae 
applicationes simul cum totidem formis, tunc nonnisi per haec 
plura unum perfectum sacramentum constituitur. Exemplum est 
in Extrema Unctione, quia curatio interiorum vulnerum non 
potest perfecte significari, nisi per appositionem medicinae ad 
diversas vulnerum radices. Et simile quid invenire est in Eucha- 
ristia. Deputatum est enim sacramentum istud ad refectionem 
spiritualem sub figura et analogia corporalis. Quia igitur refectio 
corporalis duo requirit, puta cibum et potum, ideo oportuit esse 
aliquid per modum cibi quod est corpus Christi sub specie panis, 
et aliquid per modum potus quod est sanguis Christi sub specie 


vini. Et haec duo. cum se mutuo compleant in ordine ad unum 

eflectum gratiae symbolice significandum, constituunt sacramen- 
tum quod est materialiter quidem plura, sed formaliter et per- 
fective unum (^). 

Ad lum ergo dicendum quod duae species consecratae nullo 
modo se habent ut duo individua unius naturae, sed sicut osten- 
sum est, sese mutuo complent in ordine ad perfectam significa- 
tonem spiritualis animae refectionis. Ad rationem vero additam, 
est duplex opinio. 

Quidam negant conferri sub alterutra specie indifferenter, 
totum effectum Eucharistiae ; imo dicunt dari sub specie panis 
gratiam distinctam ab ea quae datur sub specie vini, tametsi ex 
una et altera sacramentali gratia integretur una perfecta animae 
refectio, quod sufficere autumant ad formalem unitatem sacra- 
menti. Ita Salmanlicenscs, Lugo, Vasquez, quorum ex consequenti 
rata sententia est, adaequatam Eucharistiae gratiam non percepi 
nisi a communicantibus sub utraque specie. Sed contra est quod 
stante hac opinione, vix posset defendi ecclesiastica disciplina de 
qua Tridentinum, Sess. 21. Esset enim ex hypothesi aliquis fons 
gratiae specialis, a Christo pro populo christiano perenniter in- 
stitutus (2), et ex praecepto ecclesiastico omnibus laicis, imo et 
clericis non celebrantibus, in perpetuum interdictus : quod absit. 
Potius ergo dicendum, auctoritates a Lugone allatas non demon- 
strare eius intentum. Ex is enim et similibus hoc unum potest(*) 


(* Ita fere S. Thomas, in IV, D. 23, q. 1, a. 1, q. 2. 

(2) « Petes in quo differant isti effectus secundarii cibi et potus spi- 
« ritualis ? Respondeo, aliquam differentiam agnosci ab Ecclesia, licet in 
«speciali non possimus omnes differentias comprehendere; ideo enim 
«singulis speciebus tribuit suos proprios effectus in hymno Corporis 
< Christi : Dedit fragilibus corporisferculum, dedit ei tristibus sanguinis 
(poculum, quasi dicat, effectum cibi esse roborare fragffes, iuxta illud 
< Psalm. CIII : £7 panis cor hominis confirmet, effectum vere potus esse 
« nutrire quidem..., laetificando tamen animum tristem, iuxta illud eius- 
«dem Psalmi : Et vinum laetificet cor hominis. Hinc enim est quod ali 
« quando effectus calicis appellatur in Scriptura inebriatio animae, quia 
< affert hilaritatem. quamdam, qua homo reddatur quodammodo insen- 
< sibilis ad tribulationem, sicut ebrius redditur etiam naturaliter 1nsen- 
« Sibilis> Lugo, de Euch., Disp. 12, Sect. 3, num. 73. 

concludi, diversos scilicet effectus qui in gratia Eucharistiae vir- 
tualité!: distinguuntur, recte apprcpriari sive uni sive alteri speciei 
secundum maiorem eorum convenientiam cum propria alterutrius 
qualitate; et ideo eodem vitio laborat argumentum, ac si ex hoc 
quod potentia in Scripturis appropriatur Patri, sapientia Filio, 
bonitas Spiritui Sancto, concluderet quis, soli Patri convenire 
potentiam, soli Filio sapientiam, soli Spiritui Sancto bonitatem. 

Aliunde ergo quaerenda est explicatio, et melius sentire 
videntur qui dicunt, totam gratiam quae confertur sumenti utram- 
que speciem, conferri etiam sumenti alterutram tantum. Sed 
hoc ideo est, quia semper, ex ipsa lege constitutiva huius sa- 
cramenti, una species ordinem dicit ad alteram, et connotát 
illam. Haec enim inseparabilis connotatio satis est ut unaquae- 
que communicet in significatione totius cuius est pars, faciendo 
scilicet ut una species sit semper alteri coniuncta, non physice 
quidem, sed quantum sufficit ad significationem spiritualis refe- 
ctionis, cum in signis non eaedem conditiones requirantur ac in 
physicis, ut dictum est supra. Unde haec duo bene stant: et 
quod duae species concurrant ad unam perfectam  significatio- 
nem sacramentalem, ac per hoc, coeant in unum sacramentum; 
et quod nihilominus, singula quaeque seorsum sumpta habeat 
eumdem effectum quem utraque simul. Uno verbo, sequeretur 
duas species non esse formaliter et perfective sacramentum unum, 
si integer Eucharistiae effectus causaretur per unam tantum spe- 
ciem prout facientem quoddam totum independens atque per- 
fectum. Nunc autem si effectus integritas consequitur sumptio- 
nem vel unius speciei, secundum quod alterutra se habet ut 
pars communicans in virtute significativa totius, nulla est se- 
quela ut patet. 

Ad 2am vero dicendum quod in materiali pluralitate et for- 
mali unitate conveniunt Extrema Unctio et Eucharistia, nec 
oppositum probat ratio in argumento assignata, quia differentia 
debet aliunde repeti. Nam Eucharistia conficitur in consecratione 
materiae ; quare res et sacramentum est sub utroque elemento 
consecrato, et ideo, quodcumque elementum sumatur, verum 
sacramentum accipitur. Nunc autem Extrema Unctio perficitur 

in usu materiae ; unde res ct sacramentuni non est in materia 
ipsa, sed tunc primum in homine inducitur, cum materia fuit 
perfecte applicata, id est ad quinque sensus admota ; impossi- 
bile igitur est ut in singulis seorsum unctionibus verum confi- 
ciatur sacramentum. Et tamen utrobique per plura materialiter 
distincta integratur una perfecta significatio. 


THESIS XXX VI. 


(Ar t. 5). 


Etsi res sacramenti Eucharistiae quoad sui inchoatio- 
nem, sit medium necessarium ad salutem, non tamen est 
necessitate medii necessarium sacramentum ipsum, nec in 
re, nec in voto proprie dicto. 


Medium ad salutem necessarium est incorporatio ad Chri- 
stum, quae in prima iustificatione confertur. Sed huiusmodi in- 
corporatio est res sacramenti Eucharistiae in sui inchoatione et 
initio. Ergo res Eucharistiae quoad sui inchoationem, est medium 
ad salutem necessarium. Maior est evidens, quia prima justifi- 
catio formaliter consistit in prima gratia et charitate habituali, 
quae ipsum est vinculum quo tamquam membra viva unimur 
Christo et mystico corpori eius. Minor vero patet, quia res Eu- 
charistiae est perfecta unitas corporis mystici, hoc est, perfecta 
unio animae ad Christum et ad membra eius per charitatem, 
uti suo loco exponetur in Quaest. 79, in qua de effectibus 
huius sacramenti. | 

Ipsum tamen sacramentum non est necessitate medii ne- 
cessarium, nec in re, nec in voto proprie dicto fl). Etenim illud 
tantum necessitate medii requiritur ad salutem, quod requiritur 
ut medium ad iustificationem primam, sive necessitas oriatur ex 


(J) Votum proprie dictum intellige veram ac proprie dictam volun- 
tatem, vel in se explicitam, vel in alio actu implicitam, suscipiendi 
sacramentum; cuius quidem voluntatis, quicumque usu rationis carent, 
sunt, ut constat, absolute incapaces. 

natura rei, sive ex positiva Dei institutione. Sed Eucharistia 
non fuit regulariter instituta ad conferendam justificationem pri- 
mam, quin imo eam praesupponit ; ergo non potest esse neces- 
saria in re. Sed nec etiam in voto proprie dicto, quia votum 
supplet defectum rei, et sequitur naturam seu melius conditio- 
nem eius. Nec obstat quod Ioan. VI-54 dicitur : « Nisi mandu- 
œ caveritis carnem Filii hominis et biberitis eius sanguinem, non 
« habebitis vitam in vobis » ; ex quo videretur sequi, eiusdem 
esse necessitatis Eucharistiam ac Baptismum de quo pariter 
scriptum est: « Nisi quis renatus fuerit ex aqua..., non potest 
« introire in regnum Dei ». Sed hoc revera non sequitur, pro- 
pter differentiam subjectae materiae. Nativitas enim spiritualis 
est per se requisita ad habendam primo vitam sine qua nemo 
salvatur; sed cibus spiritualis requiritur tantum ad vitae con- 
servationem in his in quibus per mortale peccatum vita potest 
extingui. Quare illud evangelii: Non habebitis vitam in vobis, 
recte exponitur: Non habebitis permanenter, id est, non perse- 
verabitis in vita semel accepta. In quo quidem sermo est de 
solis adultis, non autem de infantibus et iis omnibus qui usu 
rationis carentes, vitam spiritualem per peccatum amittere omnino 
non possunt. Itaque solum sequitur Eucharistiam esse pro adul- 
tis necessarium medium ad perseverandum in gratia per longum 
tempus, sed inde perperam concluderes hoc sacramentum esse, 
vel ipsis adultis, medium necessarium simpliciter, quia quisquis 
in gratia moritur, salvatur: sive a longo tempore gratiam con- 
secutus sit, sive in ipsis mortis angustiis eam primo acquirat 
vel per poenitentiam recuperet. 

His tamen non obstantibus, adhuc dici potest Eucharistia 
necessaria ad salutem in voto improprie dicto. Ratio quia neces- 
sarius est baptismus, cuius effectus non absurde consideratur ut 
quoddam votum Eucharistiae. Est enim baptismus ianua omnium 
sacramentorum, quorum Eucharistia finis est et consummatio ; 
praeterea, ut dictum est, inchoat effectum quem Eucharistia ul- 
tmo perficit. In omni autem. medio est quidam ordo ad finem, 
et in omni inchoatione est quaedam inclinatio ad consummati- 
vum : atque ideo, omnis qui gratiam baptismalem habet, ipso 

naturali pondere eius quod accepit, dici potest tendere in Eu- 
charistiam et desiderio manducare corpus Christi, etiamsi aliunde 
incapax sit voti proprie dicti. — Et hoc modo explicantur dicta 
Augustini Ÿ et quorumdam aliorum, qui in controversia Pe- 
lagiana accommodaverunt etiam pueris verba evangelica, nisi 
manducaveritis, etc. Nam cum Pelagiam' inepte distinguerent 
inter regnum caelorum et vitam aeternam, dicentes quod infantes 
sine baptismo  decedentes consequuntur vitam aeternam, non 
tamen introeunt in regnum caelorum, Augustinus eos confuta- 
bat, quia qui dixit: Nisi quis renatus fuerit ex aqua, non po- 
test introire in regnum Dei, dixit etiam : Nisi manducaveritis 
carnem Filii hominis, non habebitis vitam in vobis ; qui mandu- 
cat meam carnem, habet vitam aeternam, etc. Atqui pueri, 
nonnisi per baptismum aliquo modo manducant carnem Fili 
hominis. Ergo sine baptismo decedentes, nec ad regnum caelo- 
rum, nec ad vitam perveniunt aeternam. Hinc in corpore iuris, 
de Consecr. Dist. 4, c. 151, refertur doctrina Bedae ex ipso 
Augustino, Tract, in Ioan. 26 et 27, compilata: « Nulli, inquit, 
« est aliquatenus ambigendum, tunc unumquemque fidelium cor- 
« poris sanguinisque dominici participem fieri, quando in bapti- 
«smate membrum (Christi corporis efficitur, nec alienari ab 
« ilius panis calicisque consortio, etiamsi antequam panem illum 
« comedat et calicem bibat, de hoc saeculo in unitate corporis 
« Christi constitutus abscedat. Sacramenti quippe illius partici- 
« patione ac beneficio non privatur, quando ipse, hoc quod ipsum 


« sacramentum est, invenitur ». 


f August. |. 1 contra duas epist. Pelagian., c. 22. — Nec opus 
est ostendere quam longe distet Augustini doctrina ab ineffabili illa pro- 
positione Antoni Rosmini, per decretum S. Offici 14 Dec. 1887 con- 
demnata: « Quoniam qui non manducat carnem Filii hominis et bibit 
« eius sanguinem non habet vitam in se, et nihilominus, qui moriuntur 
< cum baptismate aquae, sanguinis, aut desiderii, certo consequuntur 
< vitam aeternam : dicendum est, his qui in hac vita non comederunt 
«corpus et sanguinem Christi, subministrari .hunc caelestem cibum in 
« futura vita, ipso mortis instanti. Hinc etiam, sanctis veteris testamenti 
« potuit Christus descendens ad inferos, seipsum communicare sub spe- 
« ciebus panis et vini, ut aptos eos redderet ad visionem Dei. 

Scholion — In art. 4 recenset S. Thomas omnia nomina 
huius sacramenti. Dicitur enim sacrificium, secundum quod pas- 
sionem crucis ita repraesentat, ut Christum ipsum contineat sub 
externo habitu mortis. Dicitur communia vel synaxis, in quan- 
tum est signum efficax unitatis corporis mystici. Dicitur viati- 
cum, secundum quod praebet nobis viam perveniendi in futu- 
ram Dei fruitionem quam progno. ticat. Generaliter vero dicitur 
eucharistia, quasi bona gratia per excellentiam. 

In art. 5 ostenduntur convenientiae institutionis in ultima 
coena. Primo, quia fuit conveniens ut tunc Christus seipsum re- 
linqueret sub specie sacramenti, quando in propria specie fide- 
les relinquebat. Secundo, quia imminente passione, omnia vetera 
sacrificia et sacramenta quibus futurum crucis sacrificium annun- 
tüabatur, finem accipiebant. Nunc autem, sicut ante incarnatio- 
nem oportuit conservari spem futurae redemptionis per solemne 
exercitium cultus, ita necesse fuit conservari post redemptionem 
peractam iugem eius memoriam, et semper praesentari Deo 
hostiam mactatam ab origine mundi per quam solam homines 
ad Deum habent accessum. Fuit igitur convenientissimum ut 
institueretur novum sacrificium, quando vetera in eo erant ut 
desinerent. Tertio, quia hoc sacramentum erat potissimum do- 
num, cum maximo affectu retinendum, et ideo in ipso discessu 
commendandum. Etenim «ea quae ultimo dicuntur, maxime 
« ab amicis recedentibus, magis memoriae commendantur, prae- 
« sertim quia tunc magis inflammatur affectus ad amicos; ea 
« vero ad quae magis afficimur, profundius animo  imprimun- 
« tur ». 

Denique, art. 6 agit S. Thomas de figuris Eucharistiae, 
quas exponit elegantissime: « Quantum ad id quod est sacra- 
ti mentum tantum, potissima figura fuit huius sacramenti. obla- 
to Melchisedech qui obtulit panem et vinum. Quantum au- 
« tem ad ipsum Christum passum qui continetur in hoc sacra- 
« mento (ut sacramentum et res), figurae eius fuerunt omnia 
« sacrificia V. T., praecipue sacrificium expiationis, quod erat 
« solemnissimum. Quantum autem ad effectum (qui est res tan- 
« tum), fuit praecipua eius figura manna quod habebat in se 


À 

< omnis saporis Suavitatem. Sed agnus paschalis quantum ad 
« haec tria praefigurabat hoc sacramentum : quantum enim ad 
« primum, quia manducabatur cum panibus azymis. Quantum 
« vero ad secundum, quia immolabatur ab omni multitudine fi- 
« liorum Israel quarta decima luna, quod fuit figura passionis 
« Christi qui propter innocentiam dicitur agnus. Quantum vero 
« ad effectum, quia per sanguinem agni paschalis protecti sunt 


«fili Israel a devastante angelo, et educti de aegyptiaca ser- 
« vitute ». 


DE MATERIA SACRAMENTI EUCHARISTIAE 


Quaest. Ixxiv-Ixxvh. 


Post considerationem sacramenti in generali veniendum est 
ad singula quae in eo distinguuntur, et primo dicendum est de 
materia, quae quidem distinguitur in remotam et proximam. 
Panis et vinum sunt materia remota, vel melius materia circa 
quam exercetur actio consecrativa. Proxima vero, quae sola in- 
ereditur ipsam sacramenti constitutionem, sunt species sub qui- 
bus Christus praesens efficitur. Agendum itaque primo de ma- 
teria circa quam, (Quaest- 74). Secundo de iis quae ad eius 
consecrationem spectant, id est de transubstantiatione, seu con- 
versione substantiae in substantiam corporis et sanguinis Chri- 
sti, .Quaest. 75. Tertio de modo exsistendi corporis Christi 
sub speciebus consecratis, (Quaest. 76). Quarto denique de 
ipsissimis speciebus sive accidentibus quae in hoc mysterio absque 
subiecto manent, (Quaest. 77) 


Quaest. Ixxiv. 


DE MATERIA REMOTA SACRAMENTI EUCHARISTIAE 


Sicut corporalis vita materiali alimento indiget, ait S. Tho- 
mas in 4 c. Gent., c. 61, ne propter resolutiones continuas na- 
tura corporis dissolvatur et eius virtus depereat, ita necessa- 
rum fuit in spirituali vita spirituale alimentum habere quo re- 
generati per baptismum, in virtutibus conserventur et crescant. 
Et quia spirituales effectus sub similitudine. visibilium fiunt, con- 
eruum fuit nobis tradi huiusmodi spirituale alimentum sub spe- 
ciebus illarum rerum quibus homines communius ad corporale 
alimentum utuntur. Huiusmodi autem sunt panis et vinum, et 
ideo convenienter ex pane et vino assumpta est materia huius 
sacramenti. Accedit quod materia illa idonea erat ad repraesen- 

tationein dominicae passionis, dum species solida panis conse- 
cratir ut sacramentum corporis, et species liquida vini ut sa- 
cramentum sanguinis. Accedit demum quod utrumque elementum 
in unum aliquid redigitur ex multis f, ac per hoc, natum est 
mystice designare rem sacramenti quae est perfecta unitas cor- 
poris mystici, teste Apostolo dicente: o Quoniam unus panis, 
« unum corpus multi sumus, omnes qui de uno pane partici- 
« pamus ». 

De materia autem primae consecrationis specialiter notan- 
dum est quod requiritur panis triticeus, sed ad validitatem non 
refert an sit azymus vel fermentatus. « Cum esse fermentatum 
« vel azymum, ait S. Thomas, 4 c. Gent., c. 69, non sit de 
«ratione panis, sed utrolibet existente, species panis salvetur, 
«ex utrolibet pane potest confici sacramentum, et propter hoc 
« diversae ecclesiae diversum usum habent, et utrumque con- 
« gruere potest signification; sacramenti ». Nam in azymo si- 
enatur puritas et immunitas a corruptione, etsic panis azymus 
congruit tum puritati corporis Christi quod conceptum et natum 
est de Virgine, tum puritati quae decet fideles hoc sacramento 
utentes ut de hoc mundo transeant ad Patrem, id est de corruptione 
terrestris vitae ad caelestis vitae incorruptio.nem ; unde Apostolus, 
|l. Cor. V-8: Eptiletmtr... in azymis sinceritatis et veritatis. Ve- 
rum nec ratio deest cur Graeci in fermentato celebrent; fermen- 
tum enim sub alia et alia consideratione est similitudo diverso- 
rum. Certe in quantum inducit corruptionem quamdam, significat 
malam doctrinam vel malos mores, iuxta illud Apostoli ubi supra : 
Modicum fermentum totam massam corrumpit, et iterum in evan- 
gelio legitur: Cavete a fermento Pharisaeorum. Sed ex alo re- 
spectu, fermentum dicit fervorem et vim efficacem ac maxime 
penetrantem, et hoc modo apprime congruit significationi Eucha- 
ristiae, cuius virtus totum hominem invadit et suo fervore replet. 


p) « Propterea quippe, sicut etiam ante nos hoc intellexerunt ho- 
« mines Dei, Dominus noster lesus Christus corpus et sanguinem suum 
«in eis rebus commendavit, quae ad unum aliquid rediguntur ex mul- 
d tis. Namque aliud in unum ex multis granis confit, aliud in unum ex 
«multis acinis confluit». August., Tract. 26 in Ioan., n. 17. 


A? 

Hinc de hoc sacramento solet intelligi notissima ilia evangelii 
parabola: Simile esi regnum caelorum fermento quod acceptum 
mulier abscondit in farinae satis tribus donec fermentatum est 
totum. Nam etsi, sensu primario, fermentum istud designet ver- 
bum evangelicum quod initio tam modicum videbatur, et ni- 
hilominus brevi tempore invasit totum orbem, intime penetrando 
tres principales hominum progenies: adhuc tamen in mystici si- 
gnificatione fermenti comprehenditur Eucharistia, quae cum sit 
parvula benedictio, ut Cyrillus ait, integrum hominem penetrat 
ac veluti fermentat, in animam efficaciam habens et in corpus, 
ut dicetur suo loco. Concludendum ergo, ritum utriusque eccle- 
siae esse rationabilem et consentaneum naturae sacramenti. 

De materia tandem secundae consecrationis breviter dicen- 
dum quod requiritur vinum de vite, cui ex ecclesiastico praecepto 
permiscenda est aqua, sed in modica quantitate ne vini species 
solvatur. Huius porro praecepti finis est mystica significatio, quae 
multiplex a S. Thoma, art. 6 huius quaestionis, assignatur. 
Principalis tamen videtur esse adunatio populi fidelis cum Chri- 
sto, quae et ipsa exemplatur per unionem  assumptae humani- 
tatis cum Verbo f. Sicut enim aqua de se insipida communicat 
sapori et caeteris proprietatibus vini quando ei admiscetur, ita 
animae fidelium per coniunctionem ad Christum deiformes fiunt. 
Caeterum in re aperta et omnibus obvia non est cur diutius 
immoremur; unde statim ad difficiliora transeundum. 


Quaest. LXXV. 


DE CONVERSIONE PANIS ET VINI IN CORPUS 
ET SANGUINEM CHHISTI. 


« Aliter generans generato coniungitur, et aliter nutrimen- 
« tum nutrito in corporalibus rebus. Generans enim non oportet 
« secundum substantiam generato coniungi, sed solum secundum 
« virtutem; sed alimentum oportet nutrito secundum substantiam 


(*) Cf. decretum pro Armenis, EnchiricL, n. 593. 

«coniungi. Unde, ut corporalibus signis spirituales effectus re- 
« spondeant, mysterium Verbi incarnati aliter nobis conjungitur 
«in Baptismo qui est spiritualis regeneratio, atque aliter in 
«hoc Eucharistiae sacramento quod est spirituale alimentum. 
«In Baptismo enim continetur Verbum incarnatum, solum se- 
«eundum virtutem ; sed in Eucharistiae sacramento confite- 
«mur ipsum secundum substantiam contineri » ý. Itaque de 
ratione et modo quo sub panis et vini speciebus fit praesens, 
nunc omnino dicere oportet, ac per hoc, iam ingredimur ipsa 
viscera mysterii. 

Porro ex ipso titulo questionis in qua de reali praesentia 
disputare incipit S. Thomas, iam apparere potest fundamentale 
discrimen quod est inter doctrinam eius circa. Eucharistiam, et va- 
rias opiniones quae inceperunt invalescere in scholis, saeculo XVI 
exeunte. Inscribit Angelicus quaestionem istam: De conversione 
panis et vini in corpus et sanguinem Christi. Est enim apud 
ipsum caeterosque antiquos doctores scholasticas rata et certa 
sententia, quod transubstantiatio ita intime et necessario cohaeret 
cum reali corporis Christi praesentia in sacramento, ut non possit 
negari primum, quin ipso facto logice sequatur negatio alterius. 
Docent quippe, solam transubstantiationem posse reddere rationem 
novae praesentiae Christi sub speciebus, quia ut dicitur art. 3 
huius quaestionis in corpore: Non est dare aliquem modum qiio 
corpus Christi verum esse incipiat in hoc sacramento, nisi per 


conversionem substantiae panis in ipsum (2). Recentiores e contra, 


© S. Thom., 4. c. Gent., c. 91. 

(2) Primus Caietanus in schola S. Thomae, incepit in hoc puncto 
a Magistri doctrina recedere. Scribit enim in 3am Partem, q. 75, art. 2: 
« Praemittendum est quod non est hic quaestio de divina potentia; non 
«enim ad hunc tractatum haec spectat questio; sed quaerimus quid 
« institutus ordo causarum habeat. Unde, cum dicitur in littera: Impos- 
« sibile est, etc., non est sermo de impossibili secundum divinam po- 
«tentiam absolute, sed secundum potentiam ordinatam, secundum 
«quam attenditur possibile vel impossible in ecclesiasticis mysteriis». 
Quod quam falsum sit, ad sensum S. Thomae quod attinet, postea vi- 


debimus. 

etsi quoad alia omnia puncta inter se vel maxime dissentiant, 
in uno tamen negativo concordant. Nam in eorum opinionibus 
transubstantiatio non necessario cum reali praesentia connectitur; 
quin imo nullo modo reddit vel reddere potest rationem novae 
praesentiae Christi in sacramento, sed est aliquid pure conco- 
mitans, quod per accidens solum se habet ad realem praesen- 
tiam in quantum huiusmodi. 

Quae igitur cum ita sint, necesse est ut quamvis apud omnes 
catholicos habeatur una eademque generalis transubstantionis 
notio, longe tamen dispares inveniantur sententiae, quando ad di- 
stinctam et scientificam notarum eius analysim devenitur. Hinc, 
ne defectu sufficientis praecisionis in intellectu terminorum, aerem 
verberare videamur, prius oportebit determinare, quis inter mul- 
tos appareat legitimus, et ad mentem Conciliorum exactus, tran- 
substantiationis conceptus. Quin etiam, ut totum praesentis con- 
troversiae obtectum definiatur magis, itemque ut accurate distin- 
guantur errores ab iis opinionibus quae salva orthodoxia sustineri 
possunt, atque hoc modo habeatur unde mens dirigi possit in 
satis difficili et salebroso itinere, operae pretium erit sequentia 
capita per modum prolecgomeni exponere. 


De praesentia reali et transubstantiatione, quid fide ca- 
tholica tenendum. 


Regula fidei- — Primus negator realis praesentiae Christi 
in sacramento, saeculo XI apparuit. Fuit autem Berengarius ý, 
in Concilio Turonensi primum condemnatus, deinde in Concilio 


(‘) «Is ergo (Berengarius , cum iuveniles adhuc in scholis ageret 
« annos, elatus ingenii levitate, ipsius magistri sensum non adeo cura- 
« bat, condiscipulorum pro nihilo reputabat, libros insuper artium con- 
« temnebat. Sed cum per se attingere philosophiae altioris secreta non 
«posset, neque enim homo ita acutus erat, novis saltem verborum in- 
« terpretationibus... singularis scientiae laudem sibi arrogare, et cuius- 
« dam excellentiae gloriam venari, qualitercumque poterat, affectabat. 
« Factumque est ut pompatico incessu, sublimi prae caeteris suggestu, 

Romano sub S. Gregorio VII coactus eiurare haeresim suam 
per sequentem fidei professionem in corpore iuris insertam : 
X Ergo Berengarius corde credo et ore confiteor, panem et vi- 
« num... per mysterium sacrae orationis et verba nostri Redem- 
ii ptoris, substantialiterconverti in veram et propriam ac vivi- 
« ficatricem carnem et sanguinem D. N. I C.;et post conse- 
«crationem esse verum Christi corpus, quod natum est de 
« Virgine, et quod pro salute mundi oblatum in cruce pependit, 
«et quod sedet ad dexteram Patris; et verum sanguinem Christi 
«qui de latere eius effusus est, non tantum per signum et vir- 
« tutem sacramenti, sed in proprietate naturae et veritate sub- 
ii stantiae » (¥ 

Brevius Concilium Lateranense IV cap. Firmiter, praesen- 
tam realem simul cum transubstantiatione per modum unius 
complectitur, definiens quod Christi Domini « corpus et san- 
t guis in sacramento altaris sub speciebus panis et vini veraciter 
«continentur, transubstantiatis pane in corpus et vino in san- 
t guinem, potestate divina » (2). 

Saeculo tandem XVI advenerunt Protestantes inhaerentes 
vestigiis Wiclefi in. Concilio Constantiensi iam dudum anathema- 
tizati. Plerique simpliciter negabant realem praesentiam; Lutherus 
vero asserebat quemdam modum, aut verius quosdam modos 
qualiscumque praesentiae a se successive excogitatos; omnes ad 
unum, transubstautiationem explodebant. Cum autem errores 
suos tentarent tegere sub calliditatibus verborum plus minusve 


« dignitatem magistri potius simulans quam rebus ostendens, profunda 
« quoque inclusione inter cucullum, ac simulatione longae meditationis, 
«et vix tandem satis desideratae diu vocis lentissimo quodam quasi 
< plangore incautos decipiens, doctorem sese artium pene inscius pro- 
« ftteretur. Sed postquam a Domino Lanfranco in dialectica de re satis 
< parva turpiter est confusus..., desertum se iste a discipulis dolens, ad 
«eructanda impudenter divinarum Scripturarum | sacramenta..., sese 
< convertit, etc.». Guitmundus, de corp, et sang. Christi veritate, 1. | sub 


initio. Migne. Patr. Lat., Torn. 149. 
(* Enchirid. n. 298. 
29) Enchirid. n. 357. 


De Ecclesiae Sacramentis. Tom. I. 22 

ad speciem veritatis accedentium, contra omnes serpentinae frau- 
dis formas edita est definitio Tridentina, in qua dicitur corpus 
Christi « in sanctissimo Eucharistiae sacramento contineri vere, 
realiter, et substantialiter * Vere, id est, non tantum ut in si- 
gno vel figura, sicut aiebant. Sacramentarii (/). Realiter, id est, 
a parte rei. non autem, sicut Calvinus asserebat, quatenus fidei 
contemplationi fit veluti praesens id quod physice nonnisi in 
caelo est. Substantialiter, id est, secundum substantiam, et non 
tantum secundum virtutem quamdam a sacratissimo corpore de- 
lapsam, quam Calvinus, et cum eo moderni forsitan Anglican), 
non timerent concedere. Quod autem ad transubstantiationem 
attinet, eiusque habitudinem ad praesentiam realem, definitiones 
praecedentium conciliorum magis magisque a Tridentino deter- 
minantur. Nam in sess. XIII, cap. 4, haec habet nunquam satis 
meditanda: « Quoniam autem Christus Redemptor noster cor- 
« pus suum id quod sub specie panis offerebat vere esse dixit, 
« ideo persuasum semper in Ecclesia Dei fuit, idque nunc 
« denuo Sancta haec Synodus declarat, per consecrationem panis 
« et vini, conversionem fieri totius substantiae panis in substan- 
0 tiam corporis D. N. I. C. et totius substantiae vini in sub- 
« stantiam sanguinis eius, quae conversio convenienter et pro- 


(* Nota, damnari in Sacramentariis quod dixerint Christum esse 

in Eucharistia ut in signo, sensu excludente, quasi ibi esset ut in signo 
non continente vere id quod significat. Nunc autem sensu affirmante ve- 
rssimum est corpus Christi esse sub speciebus. tanquam sub signo sui. 
« L'nde in fine cuiusdam missae oratur et dicitur: Perficiant in nobis, 
< Domine, quaesumus, sacramenta tua quod continent, ut quod nunc specie 
i gerimus, rerum veritate capiamus. Postulat quippe sacerdos ut corpus 
«Christi quod sub specie panis et vini nunc geritur, manifesta visione. 
* sicut revera est, quandoque capiatur... Et de hoc eodem sacramento 
« legitur in passione beati Dionysii, cui dum sacrum mysterium cele- 

| braret in carcere. apparuit Dominus, dansque illi sancta dixit: Accipe 

< hoc, chare meus, quod mox complebo tibi una cum Patre meo. Ac si 

ediceret: Quod tibi do modo in viatico, non mutabo in praemio, ut 

« dem aliud: sed id ipsum complebo, meipsum manifestans ». Algerus 

de sacr. corp, et sang. Dornin.. l.1l.c.5. Migne, Patr. Lat., Torn. 180. 

«prie a Sancta catholica Ecclesia, transubstantialio est appel- 
« lata » (1). 

Denique in. Bulla Auctorem Jidei novum additur documentum 
quo edocemur, transubstantiationis conceptum prout fuit in per- 
petuo intellectu Ecclesiae catholicae, non his duabus tantum notis 
absolvi, quae sunt realis praesentia corporis Christi a primo in- 
stanti peractae consecrationis, et cessatio in hoc eodem instanti, 
totius substantiae panis et vini, solis remanentibus speciebus. 
sic enim habet praedicta Bulla, sub n. 29: « Doctrina Synodi 
« (Pistoriensis), qua parte tradere instituens fideicdoctrinam de ritu 
« consecrationis, remotis quaestionibus scholasticis circa modum 
« quo Christus est in Eucharistia, a quibus parochos docendi mu: 
« nere fungentes abstinere hortatur, duobiis his tantum propositis: 
« primo, Christum post consecrationem, vere, realiter, substan- 
« tialiter esse sub speciebus; secundo, tunc omnem panis et vini 
« substantiam cessare, solis remanentibus speciebus, — prorsus 
« omittit ullam mentionem facere transubstantiationis seu conver- 
« sionis totius substantiae panis in corpus, et totius substantiae 
« vini in sanguinem, quam velut articulum fidei Tridentinum Con- 
cilium definivit.., quatenus per inconsultam istiusmodi suspi- 
« ciosamque omissionem notitia subtrahitur tum articuli ad fidem 
« pertinentis, tum etiam vocis ab Ecclesia consecratae ad illius 
«tuendam professionem adversus haereses, tenditque adeo ad 
« eius oblivionem inducendam, quasi ageretur de quaestione mere 
« scholastica: perniciosa, derogans expositioni veritatis catholieae 
«circa dogma transubstantiationis, favens haereticis ». Qua ex 
definitione illud saltem negativum eruitur, transubstantiationem 


tl) Haec definitio, fere ad verbum transcripta est ex S. Thoma 

in praesenti, art. 4. in corp. « Cum in hoc sacramento sit verum corpus 
< Christi... necesse est dicere quod incipiat ibi esse per conversionem 
(panis in. ipsum... Et hoc agitur virtute divina in hoc sacramento; 
«nam tota substantia panis convertitur in totam substantiam corporis 
Christi, et tota substantia vini in totam substantiam sanguinis Chri- 
«sti. Unde haec conversio non est formalis, sed substantialis, nec con- 
< tinetur inter species motus naturalis, sed proprio nomine potest dici 


« transubstcintiatio ». 


noto 

nempe nondum explicari per meram cessationem totius substan- 
tiae panis et vini, ac veram ac realem praesentiam Christi sub 
separatis speciebus, statim post consecrationem. 

Et de regula quidem fidei, hactenus. Huic opponuntur sen- 
tentiae heterodoxae, quas e regione oportet recensere. 

Sententiae erroneae. — Sententias erroneas nunc dico, 
quae secundum se tales sunt, sive a suis auctoribus haereticali 
pertinacia assertae fuerint vel non, sive etiam secutae sint vel 
potius praecesserint solemnes definitiones | quibus contradicunt. 
Praetermissis autem haeresibus quae expresse etin terminis ne- 
eant. aut praesentiam realem, aut transubstantiationem, aut utrum- 
que simul, (quia de iis iam sufficienter est dictum), duo prin- 
cipales commemorantur errores praefatis fidei regulis aperte re- 
pugnantes. 

Primus error tribuitur Durando in IV, D. 11, q. 3. Docet 
remanere panis materiam, et panem converti in corpus Christi 
virtute verborum consecrationis, quatenus per ipsius Christi ani- 
mam materia remanens informatur. Fuit hisce ultimis temporibus 
sub variis formis incaute renovatus a quibusdam, aliunde piis et 
catholicis, sed ut videtur, nimium indulgentibus pruritui accom- 
modandi sacrosancta religionis mysteria ad imaginationis captum 
etad volubilia ac semper fluctuantia humanarum opinionum com- 
menta f. Ad eum etiam reducitur propositio Rosminiana quae 
sub n. 29 recensetur inter quadraginta, a S. Inquisitionis Con- 
eregatione anno 1887 damnatas: A catholica doctrina, quae sola 
est veritas, minime alienam putamus hanc contecturam. In eucha- 


ristico sacramento substantia panis et vini fit vera caro et verus 


p) Omnes explicationum fabricae quae in praesenti mysterio in- 
niterentur super recentiorum chimicorum placita de proprietatibus seu 
viribus materiae, sunt multiplici ex titulo vitandae. — Primo quia ad id 
quod totam naturam exsuperat, naturales vires nihil conferre possunt. 
— Secundo quia principia ipsa unde sumitur expositionis fundamentum, 
hodie affirmantur, et cras in opinione doctorum destruuntur. — Tertio 
quia verendum est ne illi ipsi quos ad fidem attrahere volumus, fidem 
nostram potius irrideant existimantes nos tam levibus rationibus acquie- 
scere. De quo vide S. Thomam, 1. q. 32, a. | in corp. 

sanguis Christi, quando Christus eant facit terminum suiprin- 
cipii sentientis, ipsamque sua vita vivificat ; eo ferme modo quo 
panis et vinum vere transubstantiantur in nostram carnem et 
sanguinem, quia fiunt terminus nostri principii sentientis. Sed 
contra est quod coniectura ista omnino laedit dogma catholi- 
cum, et multiplici ex titulo directe ei opponitur. 

Etenim primo, Tridentinum ý definit singularem esse con- 
versionem panis et vini in substantiam corporis et sanguinis 
Christi, haneque singularem ac prorsus mirabilem conversionem 
aptissime et proprie transubstantiationem appellari. Quibus ver- 
bis Sancta Synodus aperte docuit, transubstantiationis rationem 
in solo altaris mysterio inveniri, et conversionibus aliis, maxime 
naturalibus, nequaquam convenire. Nunc autem coniectura ad- 
strut univocam esse conversionem eucharisticam cum notissima 
ila conversione alimenti in substantiam sumentis, asserens pa- 
nem et vinum per nutritionem vere transubstantian in nostram 
carnem et sanguinem. Nec refert quod Gregorius Nyssenus (2), 
alique Patres passim, dicant mutari nunc panem in carnem 
Christi per consecrationem, sicut mutabatur olim, dum ipse Chri- 
stus in carne mortali utebatur hoc alimento ad refectionem 
corporalem. Aliud enim est uti similitudine nutritionis, ut vera 
et realis conversio ostendatur, aliud vero est adstruere univoci- 
tatem, asserendo utrobique idem conversionis genus cui vere 
competat transubstantiationis nomen et ratio. 

Praetera Tridentinum non solum mirabilem ac singularem 
dicit conversionem panis in corpus Christi, sed etiam quo titulo 
sit mirabilis ac plane singularis, aperte declarat docens conver- 
sionem hanc esse totius substantiae panis in corpus, manentibus 
duntaxat speciebus. Coniectura autem videtur in primis conver- 
sionem ipsam absolute de medio tollere ; nam illud quod manet 
in suo esse, et cui solum additur nova terminatio, profecto in 


(*) « Si quis... negaverit mirabilem illam et singularem conversio- 
«nem totius substantiae panis... quam Catholica Ecclesia aptissime tran- 
< substantiationem appellat, anathema sit». Trid., Sess. XIII, can. 2. 

(2) Greg. Nyss. orat, cathec., n. 37. 

aliud non convertitur. Sed et evidentius negat totius substantiae 
conversionem ; quocumque enim modo explices substantiam pa- 
nis et vini fieri terminum principii sentientis Christi, necesse est 
ut aliquid. dictae substantiae, peracta consecratione remaneat, 
quia illud quod iam amplius non est neque ex toto neque ex 
parte, utique terminus principi sentientis fieri. nequit. 

Praeterea, si in sacramento non est nisi substantia panis 
facta terminus principii sentientis Christi, ergo non continetur 
ibi « verum Christi corpus, quod natum est de Virgine, et quod 
« pro salute mundi oblatum in cruce dependit, et quod sedet ad 
« dexteram Patiis » (‘). Et eadem quoque consequentia est in 
omnibus affinibus sententiis quae a Durando principium sumunt. 
Nec opus est in praesenti agitare quaestionem, utrum scilicet 
identitas humani corporis ex sola identitate animae informantis 
repetatur. Satis enim est quod in his sententiis, tot haberet 
Christus corpora, quot hostiae ab invicem divisae et numero 
multiplicatae consecrantur in mundo. Atqui omnia haec corpora, 
ex nova sempei panis materia in terra conflata, profecto non 
essent ipsum unum atque individuum corpus quod nunc in 
caelo ad dexteram Patris sedet. Mitto interim alias plurimas 
repugnantias, quibus tam principiis rectae rationis quam dignae 
exisumationi de Christo, maxime in suo statu glorioso, omnino 
derogatur. De his enim, alias. 

Alter error fuit Ruperti abbatis Tuitiensis (2). Sicut, in- 
quit, Verbum aeternum per incarnationem factum est homo, non 
destruendo vel mutando, sed assumendo personaliter humanita- 
tem. ita per consecrationem Eucharistiae fit panis, non de- 
struendo vel mutando, sed assumendo personaliter panis natu- 
ram. Porro corpus panaceum adhuc dici potest unum cum cor- 
pore de Virgine nato, quia unum est suppositum utriusque, et 
unus est Christus qui utrumque assumpsit. — In quo certe suas 
voces Rupertus ignorat; falsissimum quippe est quod stante 


C) Supra, ia corpore iuris, cap. Exyv Berengarius. 


(* Rupertus, 1. 6 in loan., super illa verba: Panis quem exo dabo, 
etc. — Et iterum, 1. 2 de divinis officiis, cap. 2. 

hypothesi impanationis, corpus panaceum vere diceretur esse 
corpus carneum, ex hoc quod utriusque idem esset suppositum. 
Recte enim dicitur suppositum divinitatis esse suppositum hu- 
manitatis, sed nequaquam dici potest quod divinitas sit huma- 
nitas; simili igitur modo eadem foret hypostasis habens corpus 
carneum et corpus panaceum, sed unum corpus non esset al- 
terum. 

Est autem haec positio iterum evidenter haeretica. Primo, 
quia negat omnem conversionem substantiae panis in substan- 
tiam corporis Christi; sicut enim humanitas Verbi tam vere est 
et manet humanitas, ac si in suo proprio esse subsisteret, ita 
panis Eucharistiae, si fingatur assumi hypostatice a Verbo, non 
minus est panis post assumptionem quam ante. Secundo, quia 
evidenter negat esse sub speciebus ipsum corpus de Virgine 
natum, et ad dexteram Patris sedens; non solum enim non es- 
set numero idem, sed nequidem specie. Tertio, quia adhuc evi- 
dentius negat esse sub speciebus vini sanguinem Christi; vinum 
enm in hypostasi Verbi exsistens, profecto sanguis non est. 

Dixi haereticam positionem, tametsi a persona Ruperti no- 
tam haereseos aequum sit propulsare. Sed idem dici nequit de 
Luthero, qui cum aliquid dogmatis catholici circa realem prae- 
sentiam retineret, non genuinam et sinceram totius Ecclesiae 
doctrinam asseruit, sed corruptam expositionem fecit suam, idque 
more muscarum quae partes sanas relinquunt, ut ad corruptas 
irresistibili instinctu advolent. Unde modo accessit. ad palino- 
diam Berengarii qui post primam suam eiurationem docere in- 
ceperat substantiam panis cum vero corpore Christi in sacra- 
mento consistere, modo ad opinionem Ruperti de assumptione 
panis a persona Verbi, (unde impanatorum error produit); ultimo 
propriam adinvenit sententiam, docens corpus Christi per unio- 
nem ad Verbum, id fuisse assecutum ut esset ubicumque est 
Verbum, id est ubique, et si ubique, etiam in pane Eucharistiae. 

Hactenus de praecipuis erroribus, qui circa praesens dogma 
invaluerunt. Nunc ad catholicos theologos convertamur oportet, 
et videndum quae sententiae intra limites scholasticae expositio- 
nis a diversis proponantur. 

De transubstantiatione et habitudine eius ad praesen- 
tiam realem, variae Scholasticorum sententiae. 


l. Opiniones recentiorum. — Tribus generalibus notis 
constat transubstantiationis conceptus apud recentiores. Prima 
est destructio panis secundum totam realitatem suam substan- 
talem. Secunda est positio corporis Christi, prout nexum quem- 
dam et ordinem dicens ad desitionem substantiae panis. Tertia 
est permanentia alicuius elementi communis, id est specierum. 
Consulto autem dici tres generales notas, quia si ad speci- 
ficationem secundae et tertiae descendatur, iam non una com- 
munis omnium, sed multiplex sententia est. 

Porro dissensus principalis, et ad praesentem quaestionis 
statum potissimum pertinens, respicit naturam actionis per quam 
ponitur corpus Christi sub speciebus sacramenti. Alii enim. cum 
suarezio f, Lessio f, Coninck (3), Billuart (4), intelligunt fieri 
praesens corpus Christi per actionem productivam. Alii cum 
Scoto et Lugone (5), per actionem adductivam, vel quasi addu- 
ctivam. Alii demum prudenter abstinent ab omni determinatione 
circa praedictae actionis quidditatem, dicentes esse in huiusmodi, 
nimias inquisitionum subtilitates. — Nunc vero, si sermo sit de 
nexu quo positio corporis Christi et desitio substantiae panis 
inter se colligantur, omnes illi auctores in hoc necessario con- 
venire debent, quod sit pure ab extrinseco, et non ex natura 
rei. Quomodo enim destructio seu annihilatio substantiae panis 
inferret ex natura sua positionem corporis Christi, aut vice versa, 
positio corporis Christi sub speciebus annihilationem substantiae 
panis? Quia igitur nexus nullus est ex natura rei, quocumque 


1) De Euchar., Disp. 50. Sect. 4. 

2) De perfect, divin., 1. 12, n. 119. 
a) De Sacram., q. 75, art. 4, dub. 3. 
^ De Euchar., Dissert. 1, art. 7. 

f) De Euchar., Disp. 5, Sect. 6. 


( 
( 

modo explicetur, non variat formalem conversionis rationem, et 
ideo vix refert undenam sit repetendus. Caeterum, alu illum 
sumunt ex verbis formae quorum veritas exigit ut, pane desi- 
nente, succedat corpus Christi (/). Ali volunt ut ad productio- 
nem corporis Christi sub speciebus separetur substantia panis 
a sua quantitate et cunctis accidentibus; qua separatione per- 
acta. sequitur quasi connaturaliter totalis. desitio eius (2). Ali 
reponunt nexum in hoc. quod corpus Christi succedit destructae 
substantiae panis cum eodem munere substantivo erga acciden- 
tia separata; opinantur enim ipsum Christi corpus supplere in- 
fluxum prioris subiecti respectu specierum permanentium, et hoc 
modo continuare erga eas munus quo fungebatur panis sub- 
stantia (3). Ali demum contenti, sunt ponere nexum colligandae 
in sola intentione Dei, in quantum scilicet non ad alium finem 
destruit Deus substantiam panis, nisi ut loco eius introducat 
corpus Christi. 

Tandem quoad ultimam notam permanentiae specierum, po- 
tissima differentia est quia plures eam non habent ut essentia- 
liter requisitam ad transubstantiationis rationem ; alii e contra ex 
ea totam volunt dependere conversionis veritatem. f... Item ali 
intelligunt, et rectissime, accidentia panis et vini permanere vere 
et realiter. Alu, scilicet recentissimi, dicunt illa permanere quoad 
solam apparentiam, quia funditus annihilantur omnia quae prius 
erant, Deus tamen producit in aethere vel in nostris organis 
eumdem motum qui ante consecrationem per panem et vinum 
efficiebatur (5). 

Ex his igitur omnibus iam intelliges veritatem eius quod 
superius fuit dictum : nempe conversionem panis et vini sic expo- 
sitam non reddere ullo modo rationem novae praesentiae Domini 


(* Vasquez, de Euchar., Disp. 181, c. 12. 
(2) Suarez, Disp. 50, Sect. 6. 
) Lugo ubi supra, Disp. 7, Sect. 6 et 7. 
‘) Idem, ibid. 

(5 Hoc tamen ultimum, quomodo regulae fidei aperte non oppo- 
natur, assequi non valeo, habita praesertim ratione definitionis Concilii 


Constantiensis, de qua suo loco infra. 


'"»— 41 


VARKE 


346 qüaest. Ixxv. 


nostri sub speciebus. Cum enim conversio ista sit mera destructio 
substantiae elementorum in ordine ad positionem corporis Christi, 
quin assignari possit ex natura rei aliquis nexus inter unum et 
alterum, apparet sane conversionem, (si tamen conversio dici 
possit), esse pure accidentariam respectu realis praesentiae secun- 
dum se. Quippe in dictis opinionibus actio qua fit praesens corpus 
Christi non exercetur nisi circa ipsum, cum nihil aliud sit quam 
eius productio, aut aliquid simile innominatum. Quare perma- 
nente semper panis substantia, vel ipsa prius destructa, sed sine 
ordine ad hoc mysterium, adhuc foret eadem ratio et causa sa- 
cramentalis Christi praesentiae, vel simul cum pane vel sine illo. 
Ex quo tandem sequitur quod ad quaestionem, cur sit corpus 
Christi praesens in sacramento? responsio propria et formalis 
omnino nequeat esse, quia conversa fuit substantia panis in ipsum. 
Ad rem Lessius, de perfectionibus divinis 1. 12, n. 109: « Quod 
« (pani destructo) aliud succedat, non est ex vi illius desitionis; 
haec enim tendit per se ad nihilum et non esse, sed (est ex 
< vi) alterius actionis coniunctae, qua ponitur corpus Christi ». 
Nunc autem, praefatis opinionibus e regione opponitur sen- 
tentia S. Thomae et antiquorum doctorum scholasticorum, quae 


hisce terminis comprehenditur. 
2. Sententia veterum Scholae principum. — S. Thomas 

et antiqui Doctores scholastici, puta S. Bonaventura, Aegidius, 
Alensis, Albertus Magnus, unanimiter negant omnem substantiae 
panis annihilationem ; negant, inquam, non solum quoad vocem, 
sed quoad rem. < Non est dare, inquit S. Thomas, hic, art. 3 
« in corp., aliquem modum quo corpus Christi verum esse in- 
cipiat in hoc sacramento, nisi per conversionem substantiae 

« panis in ipsum, quae quidem conversio tollitur, posita vel an- 
« nihilatione substantiae panis, vel resolutione in praeiaceniem 
« materiam... Unde patet praedictam positionem (de annihila- 
« tione) esse falsam ». Et S. Bonaventura, in IV, D. | 1. Part. 1, 
quaest. 3: « Communiter ponunt omnes quod non est annihi- 
« latio panis, imo in meliorem substantiam commutatio; et ideo 
< transubstantiatio, non annihilatio, talis conversio est, et sic 
* appellari debet. Amplius, si panis non converteretur in corpus 

« Christi, non esset intelligere quomodo corpus Christi inciperet 
«esse in altari sine sui mutatione ; propter quod, conversio pa- 
«nis, non annihilatio dicenda est ». 

Unanimiter iterum negant omnem actionem circa corpus Chri- 
sti qualitercumque terminatam, id est, negant omnem productionem 
vel adductionem eius, imo quamlibet mutationem in ipso inductam 
vi consecrationis, docentes transuhstantiationem esse actionem qua 
substantia panis in Christi corpus praeexsistens et non mu- 
tatum convertitur, manentibus dimensionibus et caeteris acci- 
dentibus substantiae conversae. « In naturalibus conversionibus 
« transmutatur et id quod convertitur et id in quod convertitur. 
« Sed hic, illud in quod fit conversio, erat praeexsistens et non 
«ei additur ; unde hoc in quod terminatur conversio, nullo modo 
« transmutatur, scilicet coipus Christi, sed solum panis qui con- 
« vertitur ». Ita S. Thomas, in IV, D. 11, Quaest. 1, a. 3, q. 1, 
in corp. Consonat et S. Bonaventura : « Dicendum, inquit, quod 
« quamvis natura- hoc non possit facere, neque ratio intelligere, 
« tamen Deus potest multa in corpus Christi convertere, et ex 
« hoc, corpus Christi, est in multis locis, non per -nnctationem 
« quae sit in Christo, sed in pane qui convertitur in ipsum » ff 
Et infra: « In creatione fit ut quod non erat, sit ; in transub- 
« Stantiatione fit ut quod erat alicubi, sine sui mutatione sit 
« alibi » (2). Et rursus: « Per consecrationem... hoc solum fit, 
« ut quod erat in caelo perfectum et gloriosum, virtute transub- 
^ Stantiandi, idem sine mutatione sit in altari » (3. Et eadem 
est sententia Alberti Magni in IV, D. 11, a. 1, ad 5™ et Oum. 
Aegidi Romani, de corpore Christi, Theorema lum; Alensis, 
Summ. theoi Torn. 4, quaest. 10, etc. Itaque in doctrina ve- 
terum transubstantiatio non est unius substantiae destructio et 
alterius subrogatio per productionis vel adductionis viam, sed 
est una simplex actio qua Deus qui ut auctor entis potest in 
totum ens, immediate mutat in id quod est entitatis in sub- 


(*) S. Bonav. in IV, D. 10. Part. 1, a. 1, q. 1. 
(2) Ibid., Part. 2, a. 1, q. f. 
(3) Ibid., Part. 2, a. 1, q. 2. 

stantia corporis Christi, quidquid entitatis est in substantia panis, 
ita ut subiectum patiens non sit ullo modo Christus, sed solus 
panis, cuius transit substantia et remanent dimensiones. 

Vide ergo cardinalia oppositionis puncta inter veteres et 
modernos. In una doctrina panis abit in nihilum, mutaturque 
corpus Christi, tam per omnes et singulas consecrationes quae 
in mundo celebrantur, quam ad omnes et singulas specierum 
corruptiones ; mutatur, inquam, in initio praesentiae, ut produ- 
ctum vel adductum, in desitione vero, ut destructum vel redu- 
ctum. Ex opposito, in alia doctrina nihil desinit. via annihila- 
tionis, sed via proprie dictae conversionis unius individuae 
substantiae in individuam substantiam corporis Christi. Ipse 
autem Christus in consecratione nihil patitur, nihil recipit, non 
replicatur, imo ht praesens ubi antea non erat, (non quidem 
locali modo sed alio longe diverso), ex hoc solo quod vi con- 
versionis acquisita est remanentibus dimensionibus panis tran- 
substantiati, habitudo realis continentiae erga id ad quod ter- 
minata est conversio. Denique, sicut sine ulla prorsus Christi 
mutatione incipit sacramentalis praesentia, ita pariter et cessat, 
statim ac corrumpitur et desinit esse extrinsecum continens (1). 


(J) Ut paucis omnia recapitulentur, nota illa duo quae apud veteres 
totam de sacrosancto mysterio theologiam, instar principii regunt. 
Primum est quod res tum in coelo tum in Eucharistia per omnia 
mundi altaria praesens, est unum individuum corpus natum e Virgine, 
oblatum in cruce, videntibus apostolis elevatum et assumptum in gloria. 
Nunc si quaeratur in quo sita sit individui ratio, respondere debebunt 
omnes individuum esse indivisum in se, et divisum a quolibet alio; de- 
bebunt etiam confiteri indivisionem esse rationem individui essentialem, 
quam ne ipse quidem Deus immutare potest, cum contradictoria non sint 
divinae obiectum omnipotentiae. — Atqui huic essentiali indivision! repu- 
gnat in primis reproductio per quam individuum multiplicaretur. Potes 
equidem reproducere picturam, imaginem, statuam; at quo sensu ? Quate- 
nus facere potes novam picturam vel imaginem simillimam ei quae iam 
exsistebat, sed non potes facere ut pictura a te producta, sit illa numero 
eadem quae prius exsistebat. Et ratio est evidens, quia per quamcumque 
actionem productivam aliquid novum fit et educitur e nihilo sui; nisi autem 
velimus adstniere identitatem contradictoriorum, res de novo facta non 
potest esse ipsa res non tacta de novo, sed iam ab antiquo in esse perse- 

Verum multi difficultate huius conceptus deterrentur, et ideo 
statim comparandi sunt ad invicem duo modi dicendi, moder- 
norum scilicet et veterum, ut iam ab initio appareat impossi- 
bile esse fugere mysterium, sed hanc solum optionem nobis re- 
linqui, aut suscipiendi verum mysterium a Deo revelatum, aut 
retinendi aliud quodpiam, forte magis incomprehensibile, con- 
fictum ab hominibus. Hinc: 


3. In qua doctrina lateat mysterium maius. — Certe, 
si de actione conversiva formaliter sumpta, seu de ipso transitu 


verans. Ergo terminus actionis reproductivae non est individuum a quo re- 
productionis denominatio sumitur, sed individuum aliud simile ei, imo forte 
simillimum, non ipsum. — Rursus, essentiali notioni individui repugnat pa- 
riter quaelibet separatio eius a semetipso. Ratio etiam nimis evidens est 
quam ut indigeat explanari; separata enim sunt divisa, et divisa non sunt 
unum indivisum. Atqui separata profecto sunt ea quae inter se localiter 
distant; nam si A sit constitutum sub mensura huius loci, si B sit consti- 
tutum sub mensura huius alterius loci, si denique hos duos locos dividat 
spatiorum intercapedo, evidens est quod A separatur a B, ac per hoc, non 
est unum cum eo individuum. Haec sunt principia sensus communis, ut 
videtur, quae pro veteribus erant inconcussa ; quibus etiam nequaquam op- 
ponuntur mira illa quae leguntur in vitis Sanctorum, uti suo loco palam fiet 
ex testimonio minime suspecto Benedicti XIV in opere de canonizatione et 
beatificatione servorum Dei. Unde veteres scholastici huic principio in- 
nixij quod verum vero contradicere non potest, firmiter persuasum habe- 
bant nihil esse in dogmate praesentiae realis inferens multiplicationem 
vel multilocationem unius individui corporis Christi; imo vero sentiebant 
quod, quacumque multiplicationeveletiam separationelocaliintroducta, iam 
non haberemus praesentem Christum, sed quidquid aliud a Christo distin- 
clum, quo non indigemus. 

Aliud quoque sententiae veterum fundamentum est: omnem actionem 
circa ipsum corpus Christi exercitam ad hoc ut manens in coelo conse- 
quatur novam et simultaneam praesentiam in hostia, esse omnino im- 
possibilem. Etenim actio mutativa corporis Christi quae excogitari posset 
ut medium ad consecutionem novae praesentiae sacramentalis simulta- 
neae cum praesentia caelesti, foret vel reproductio, vel adductio separa- 
tva et divisiva ipsius corporis a semetipso. Antiqui autem doctores 
utrumque reputabant absurdum, et ideo asserebant nullam mutationem 
vi consecrationis in ipso corpore Christi esse admittendam. Non quod 
mutatio in corpore Christi repugnet, absit! sed quia nulla mutatio in eo 
inducta potest esse via ad praesentiam sacramentalem. Reliquum igitur 

substantiae in substantiam quaestio sit, quod ad facilitatem con- 
ceptus attinet, sine dubio vincunt recentiores. Explicatur enim 
mihi transubstantiatio per hoc quod destruitur substantia panis 
in ordine ad positionem corporis Christi, quod loco substantiae 
destructae ipsum Christi corpus introducitur, quod denique vel 
realiter vel apparenter manent accidentia panis cum eadem ha- 
bitudine continentis'ad contentum; quae omnia satis facile ap- 
prehenduntur. 

Verum considerandum nunc est, an sit aeque intelligibilis 


est ut tota mutatio ad praesentiam sacramentalem necessaria in alio in- 
veniatur, hoc est, ut in tantum Christus consequatur novam praesentiam 
simultaneam cum praesentia coelesti, in quantum aliquid de novo incipit 
esse novo modo continens ipsum. Hoc autem non potest esse nisi di- 
mensio panis, cui acquiri debet haec continentiae habitudo per conver- 
sionem totius suae substantiae in substantiam corporis Christi. Continen- 
tiam tamen nunc dico, quae sit longe alterius rationis ac illa notissima 
qua unum quantum circumscribit aliud quantum ; continentiam dico om- 
nino diversam ab illa qua Christus in coelo continetur; continentiam dico 
quae sit extra ordinem quantitatis, situs, et commensurationis quantita- 
tum, ita ut corpus Christi in sacramento existens nullo modo separetur 
a se in coelo exsistentó, sed sit unum in seipso perfecte indivisum. 

At recentioribus theologis omnino incredibile est quod corpus 
Christi possit fieri praesens in sacramento absque ulla sui ipsius muta- 
tione, et Suarez de Euchar., Disp 50, Sect. 4, dicit hanc viam mente 
concipi non posse. — Hinc primo adstruunt quod actio qua fit prae- 
sens corpus Christi, versatur, non circa panem, sed unice circa ipsum 
Christum. Hinc secundo, substantia panis praeexistens non est posi- 
tiva conditio ad operationem mysterii, sed magis obstaculum quod 
debet removeri per destructionem. Hinc tertio, transubstantiatio in opi- 
nione eorum tribus absolvitur: annihiiatione substantiae panis, positione 
corporis Christi sub speciebus per productionem vel adductionem, tum 
demum nexu quodam extrinseco inter unius positionem et alterius de- 
structionem. — Omitto nunc alia quae pertinent ad modum existendi 
corporis Christi sub speciebus. Nam in hac via procedendo, corpus Cri- 
sti debet mutari non solum per hoc quod reproducitur vel adducitur, 
verum etiam per hoc quod privatur in sacramento suis naturalibus di- 
mensionibus, quod compenetratur in seipso, quod redigitur in statu pun- 
ctali, quod ex consequenti habet simul contradictorios essendi modos, in 
coelo scilicet et in sacramento. Sed de his, infra. 

actio qua fit praesens Corpus Christi. Cito namque dictum est 
poni corpus Christi sub speciebus loco substantiae panis, sed non 
tam cito explicatum. Procedendo enim in hypothesi secundum 
quam non incipit esse in sacramento formaliter per conversionem 
panis in ipsum, restat ut fiat de novo in altari praesens, vel quia 
ibi producitur, vel quia illuc adducitur. Medium certe non datur; 
poterunt forte fingi varia vocabula ad denominandum dictam actio- 
nem, sed relictis quaestionibus de nomine, vel erit. actio influens 
esse substantiale corporis Christi, vel erit actio qua citra ullum 
influxum esse substantialis, corpus Christi in caelo praeexistens 
et ibidem semper manens acquirit novam determinationem acci- 
dentalem quam ubicationem dicunt. 

Eligis forte actionem prodicctivam corporis Christi, quae, ad 
rem quod attinet, verissima creatio est, quia ex nulla praeiacente 
materia. lam, novitas essendi est de essentiali ratione termini 
actionis productivae; ergo, supponendo quod producatur sub 
speciebus ipsa corporis Christi substantia, est substantia de novo 
hic et nunc exsistens. Atqui substantia de novo hic et nunc 
exsistens debet esse omnino independens a substantia quae non 
noviter exsistit, sed a tempore incarnationis perseverat in esse. 
Et quale tandem erit illud ens numero unum, plura habens 
esse substantialia a se invicem perfecte independentia: ens nu- 
mero unum quod posset annihilari in uno loco quin annihilare- 
tur in altero, vivere hic et simul mori illic, uno verbo, simul 
suscipere in se quaelibet praedicata contradictoria secundum 
varias exsistentias quas in variis locis habere supponitur? Con- 
sequentias sui principii patroni actionis productivae et vident et 
non reformidant. « Mutatio facta in uno loco, inquit Suarez de 
« Euchar., Disp. 48, Sect. 6, non fit in alus locis distantibus 
«in quibus idem corpus exsistit... Probatur conclusio in integra 
« substantiali mutatione... Quod ergo corruptio vel mors posset 
« evenire eidem corpori in uno loco, et non in alio, probatur 
« primo ex dictis, etc. ». Consonat et Lessius de perfect, div., 

12, n. 119: « Verius igitur mihi semper visum Christi. cor- 
« pus poni sub speciebus per actionem  productivam... Quod 
« autem Deo istud sit possibile, dubitari non potest. Si enim 

« quod periit Deus restituere potest...,, cur non possit secundo 
* producere id quod mansit? Non enim existentia rei impedit 
y quominus rem illam secundo et tertio et decies et centies et 
« milles alibi producere queat, idem esse et eamdem existen- 
« tiara conferendo... Unde sequitur, (Deum) ex uno homine ef- 
ficere posse integrum exercitum... Et quamvis res hoc modo 
« replicata in seipsa actu sit una eademque, virtute tamen est 
« multplex. Nam mults  aequipollet... Potest etiam diversa in 
diversis locis, atque etiam contraria operari, atque adeo tan- 
tum efficere quantum res numero diversae... Unde posita 
« huiusmodi replicatione, fieri potest ut una eademque res hoc 
« loco calescat, illo frigescat, hoc ascendat, illo descendat, hoc 
desinat et moriatur, illo incipiat et nascatur, qua de re no- 
vissime bene scripsit Aegidius Coninck de Sacram., q. 75, 
art. 4, dub. 3». Haec Lessius. Coninck vero, cuius aucto- 
ritas invocatur, loco citato habet: « Secundum hanc sententiam 
a actionis productivae), explicantur facillime omnia incommoda 
« quae videntur sequi ex eo quod corpus Christi exsistat in 
« duobus locis. Cum enim corpus hoc modo reproductum sit 
« virtute duplex, et in uno loco omnino independens a seipso 
« prout est in alio loco, sequitur in utroque loco posse eadem 
« agere et pati, quae duo omnino distincta corpora possunt 
« àgere et pati. Quod non solum est intelligendum de actioni- 
« bus et passionibus aliunde illatis, verum etiam de actionibus 
“ immanentibus. Unde homo ita replicatus posset uno loco 
« comburi ac mori, peccare, et si vis, damnari; et alio frigere, 
«et pergere vivere, et mereri, et salvari, si absolutam Dei po- 
« tentiam spectemus, quia aequivalet duobus hominibus ». — 
Haec profecto dura sunt, et conceptu valde difficilia. Et ne di- 
cas, quaeso, esse in huiusmodi nimias inquisitionum  subtilitates. 
Hoc enim posset transmitti nisi ageretur de consequentiis quae 
immediate fluunt expositis principiis; sed non est nimia inqui- 
sitionis subtilitas si quis, priusquam admittat principia, inquirat 
de consequentüs eorum. Recte ergo concluditur, dictam senten- 
tiam non carere alto mysterio. 
Sed nunc eligis cum Scoto, Lugone, Sylvestro Mauro et 

aliis, actionem adductivam. Dico adductivam, sic enim nominata 
est a Scoto; qui « reputans impossibilem conversionem panis in 
«corpus Christi praeexistens et manens secundum suum esse 
« antiquum, triplicem imaginatur transubstantiationem. Prima 
«est, quae iam dicta est.. Secunda est, qua tota substantia 
«sic convertitur in aliam, ut alia producatur in esse, et hanc 
« vocat transubstantiationem productivam... Tertia est adductiva 
«termini ad quem illo ubi erat terminus a quo, et in hanc 
declinat Scotus... Relicta autem transubstantiatione productiva 
« tamquam non habente in hoc sacramento locum, nititur Sco- 


À 


tus probare primam esse impossibilem, et deinde tertiam esse 


À 


rationabilem » Ÿ Caeterum, non omnes audent concedere 


À 


adductionis nomen, quia nullus intercedit localis motus quo cor- 
pus Christi de caelo descendat in sacramentum. Quare utuntur 
quidam nomine actionis introductivae, vel constitutivae corporis 
Christi sub speciebus (2); utuntur alii nomine actionis replica- 
tivae (3), et forte ali aliis nominibus ipsam appellabunt. Sed 
ad rem quod attinet, nomine adductionis eatenus vocari potest, 
quatenus eumdem terminum habet ac consueta adductio de loco 
in locum, secluso tantummodo motu quo pertransitur spatium 
intermedium. Consequenter ergo ad sua principia de locatione 
corporum, imo et spirituum, sentiunt auctores illi actionem con- 
stitutivam corporis Christi sub speciebus ponere in ipso Christi 
corpore aliquod novum ubi, quod superadditur ubi caelesti, et 
respicit eamdem spatii partem quae respicitur ab tibi hostiae 
consecratae. Est enim ubi in ipsorum sententia modus aliquis 
intrinsecus, distinctus a substantia et quantitate, per quem res 
formaliter est in loco, quique « per suam essentiam respicit, 
« non quidem spatium reale, seu corpus extrinsecum circum- 
« dans, sed spatium imaginarium immobile cui facit praesentem 
«rem ubicatam » (4) Ratione igitur huius ubi de novo recepti, 


(1) Apud Caietanum in 3am Part., q. 75, art. 4. 

(2) Lugo, de Euchar., Disp. 7, Sect. 6. 

(3 Sylvester Maurus, op. theol. Tom. 3, 1. 12, q. 140. 

œ) Necessitate quadam coacti sunt auctores illii asserere quod mo- 
dus ubicationis per suam essentiam respicit spatium imaginarium immo- 


De Ecclesiae Sacramentis. Tom. I. 23 


> 

corpus Christi semper in caelo manens, ipso facto habet locari 
in terra intra terminos hostiae quae consecratur: /ocari, inquam, 
ita ut non solum sit praesens in dicto loco, verum etiam sit 
ibi localiter, sub mensura loci constitutum, non secus ac alia 
entia per ubicationes localisata. Et eodem modo dicunt quod 
si mihi exsistenti Romae superadderetur modus alius ubicationis, 
puta Parisiensis, eo ipso Romae simul et Parisis localiter exsi- 
sterem. 

lam vero de hac positione dico, abstrahendo interim ab 
eius implicantia vel possibilitate, esse illam aeque mysteriosam 
et captu difficilem ac quidquid unquam mysteriose fuit homini- 
bus propositum. Mitto interim difficultatem ipsius praesuppositi 
circa intrinsecos ubicationis modos, quia esse locatum non est 
denominatio magis intrinseca quam esse vestitum; ecquis autem 
unquam concipiet hominem fieri formaliter vestitum per rece- 
ptionem alicuius intrinseci modi vestitionis ? Et augetur difficul- 
tas ex hoc quod necessitate coacti dicunt, modos ubicationis 
respicere spatium imaginarium immobile cui faciunt praesentes 
res ubicatas: sed quis iterum intelliget, rem aliquam fieri rea- 
liter praesentem spatio quod a parte rei merum est nihil, et 
praeterea nihil? Sed dato etiam praesupposito istius sententiae, 
quot et quanta sint incomprehensibilia in ipsa formali eius expo- 
sitione, facile est videre. Nam certe altum mysterium est in hoc 
quod, cum terminus mutationis corporis Christi sit /ocalisati? 
eius in novo loco qui longe distat a loco caeli in quo idem 
Christi corpus localisatum praeexsistit, asserit nihilominus sen- 
tentia ista, pertingi terminum ad quem, non pertransita distan- 


bile, cuifacit praesentem rem ubicatam. Nam per ipsos, praedictus ubi- 
cationis modus est ipsa formalis positio in loco. ldeo, si respiceret 
spatium reale seu corpus extrinsecum circumdans, sequeretur quod 
moto corpore ambiente, res locata etiam manens immota mutaret lo- 
cum, et deberet acquirere novam ubicationem, quod profecto absurdum 
est. Ideo, ut salvent ubicationem non mutari nisi ad motum rei loca- 
tae, dicunt modos ubicationis respicere partem spatii imaginarii immo- 
bilis quod fingunt quasi quiddam immensum sine limite et termino, 
compenetratum per spatium reale et mobile. — Cf. Lugo, Disp. 5. 

tia Atqui in unoquoque genere, ab uno extremo ad aliud ex- 
tremum non pervenitur nisi ablata distantia qua unum ab alio 
distat. Hic autem distantia est localis, quae non aufertur nisi 
per motum localem; cum igitur nullus intercedat localis motus, 
videtur omnino impossibilis sacramentalis adductio. Quidquid 
vero sit, altius sane et magis incomprehensibile mysterium est 
in hoc quod expresse asseritur, unum idemque individuum cor. 
pus a seipso dividi, distare, et per interiecta spatia separari. 
Quid enim individuo magis proprium quam ut sit indivisum in 
se? Et quodnam esse potest evidentius realrs distinctionis si- 
gnum quam actualis separatio? Unde sequuntur, ipsis fatentibus 
adversariis f pleraque difficilia praecedentis sententiae, et su- 
peradditur difficultas concipiendi quomodo virtualis illa unius 
individui multiplicitas qua multis aequipollet, sit formalis effe- 
ctus modorum ubicationis: nam profecto proportio inter causam 
et effectum non est conspicua. 

Ergo quocumque te verteris, etiamsi recentiores tibi pa- 
tronos eligas, incidis in mysterium. Etenim, vel est mysterium 
in hoc quod permanentibus dimensionibus panis, ipsa panis sub- 
stantia immediate convertitur in substantiam  praeexistentem 
corporis Christi, quod ex tunc absque ulla sui mutatione vel 
virtuali multiplicatione incipit esse sub dimensionibus illis, sed 
non uf locatum in loco, quia substantia (quae sola est terminus 
directus huius conversionis), ratione sui situm et positionem in 
loco habere non potest. — Vel est mysterium in hoc quod corpus 
de novo productum in sacramento, atque prorsus independens 
in esse substantiali a corpore in caelo exsistente, sit nihilomi- 
nus cum eo numerice idem. — Vel denique est mysterium in 
hoc quod citra motum localem, corpus Christi in loco caeli cir- 
cumscriptive exsistens et manens, simul incipit esse sub mensura 
loci terrestris, a seipso separatum tota distantia spatiorum in- 
terjacentium. — Nunc autem attende. Impossibile est ut tria haec 
mysteria sint a Deo revelata; sese enim mutuo excludunt in hoc 
sacramento; ergo necesse est dicere, duo saltem ex eis fuisse 


() Cf. Lugo, de Euchar., Disp. 5, Sect. 2 et seq. 

inventa humanitus. Et quia in hoc etiam genere inulto melius 


est incidere in manus Dei quam in manus hominum, omnino 


necessarium est inquirere quodnam ex his tribus sit mysterium 
legitimum atque authenticum. Prae primis igitur consulenda est 
proxima regula fidei. Huc pertinet paragraphus sequens. 


$ 3. 


Quis sit, respectu habito ad definitiones Conciliorum, 


legitimus transubstantiationis conceptus. 


Primo: Habito respectu ad declarationes Conciliorum, ex- 
positio recentiorum non satisfacit, qua parte docet annihilari panis 
et vini substantiam. 

Regula fidei proponit transubstantiationem ut veram ac 
proprie dictam conversionem. Insuper, quod apprime notandum 
est, non docet extrema huius conversionis esse compositum sub- 
stantiae panis et accidentium eius ex una parte, compositum 
substantiae corporis Christi et manentium specierum ex altera; 
non enim definitur panem converti in sacramentum. Sed docet 
extrema conversionis esse fotas et solas substantias. Fit enim, 
teste Tridentino, conversio totius substantiae panis in substan- 
tiam corporis Christi, et totius substantiae vini in substantiam 
sanguinis eius. Ex quo sequitur quod in hoc mysterio perma- 
nentia accidentium non ingreditur positive formalem rationem 
conversionis in quantum huiusmodi. 

Ex adverso recenliores conveniunt in asserenda destructione 
panis quae in re ipsa est vera annihilatio. Sive enim simpliciter 
dicas cum plerisque, panem destrui per hoc quod Deus sub- 
trahit influxum quo conservabat eum in esse, sive addas cum 
nonnullis subtractionem hanc, superveniente corpore Christi sub 
speciebus et separata substantia panis a suis accidentibus, con- 
naturaliter requiri, semper tamen ponis cessare panem per re- 
ductionem in nihilum et cessationem sustentationis qua a Deo 
omnia portantur. Nec refert quod succedat corpus Christi, quia 
cum ista successio sit ex rei natura prorsus independens a dicta 

deSitione, ul iam supra dictum est, intrinsecam eius rationem 
mutare non potest. Unde Lessius, de perfect, divin., 1. 12, 
n. 109; « Circa substantiam panis et vini, inquit, primum mi- 
«raculum est, quod hae substantiae vi consecrationis funditus 


À 


pereant et veluti annihilentur, quanquam non solemus dicere 


À 


eas annihilari, eo quod desitio ex intentione divina non sistat 
«in nihilo, sed dirigatur ad positionem corporis Christi. Verum 
«hoc ad modum loquendi spectat; nam ad rem quod attinet... 
« totum ita funditus perit, ac si prorsus in nihilum redactum 
« esset, nullo positivo succedente. Nam quod aliquid. succedat, 
«non est ex vi illius desitionis,. Fit autem haec desitio sub- 
« tractione influxus divini...; illo enim subsiantifico influxu sub- 
« tracto..., necesse est rem in nihilum relabi ». 

Quibus praemissis, dico non salvari veram ac propriam con- 
versionem substantiae panis in ea doctrina quae ponit eius an- 
nihilationem. Ergo cum Concilia definiant veram ibi conversio- 
nem intervenire, habito respectu ad conciliorum definitiones, 
recentiorum expositio circa transubstantiationem non satisfacit. 
Consequentia est evidens. Antecedens vero probatur, nam iuxta 
communes animi conceptiones, conversio excludit annihilationem, 
et annihilatio conversionem. Annihilatio enim est oppositum crea- 
tionis, scilicet reductio rei ad nihilum sui et subiecti. Sed con- 
versio est mutatio unius in aliud ; mutatio, inquam, cuius ter- 
minus ad quem non est nihilum, sed aliquid positivum. Senserunt 
idipsum plerique adversarii, et inde est quod caelum terramque 
movent ut sese ab annihilatione expediant, sed frustra, ut osten- 
sum est. Valet autem argumentum etiam contra Lugonem, cuius 
sententia forsitan utcumque salvaret veritatem conversionis panis 
in sacramentum corporis Christi, sed profecto non salvat veri- 
tatem conversionis substantiae in substantiam, quae sola a Con- 
cilis definitur. 

Secundo : Habito respectu ad declarationes Conciliorum, 
expositio recentiorum non satisfacit, qua parte aufert mysterium 
a conversione ut sic, et ponit illud in actione quae directe circa 
Christi corpus exercetur. 


Regula fidei proponit conversionem substantiae panis in 

substantiam corporis Christi, ut mirabilem Ý.  Mirabile autem 


in stylo Tridentini idem est ac humano intellectui. 1mpervium; 
unde in eadem Sessione, cap. 3, de unione hypostatica loquens 
ait: « Propter admirabilem illam (divinitatis) cum corpore et 
« anima hypostaticam unionem ». Et huic acceptioni congruit 
etiam ratio philosophica (2). Nunc autem quod appositum mi- 
rabilem in canone Tridentino afficiat conversionem panis forma- 
liter in quantum est mutatio unius in aliud facile constat, quia 
in definitionibus fidei Concilia cum magna proprietate termino- 
rum loquuntur. Si igitur Concilium agnovisset mysterium in 
actione circa Christi corpus primo et immediate exercita, puta 
in eius productione vel adductione sub speciebus, omnino di- 
xisset: Si quis dixerit, in sanctissimo Eucharistiae sacramento 
remanere substantiam panis et vini una cum corpore et sanguine 
D. N. I. C., negaveritque mirabilem illam ei singularem posi- 
tionem ipsius corporis et sanguinis sub speciebus remanentibus, 
anathema sit. Nunc autem dixit: « negaveritque mirabilem illam 
« et singularem conversionem totius substantiae panis, etc. ». 
Atqui in opinionibus recentiorum mysterium non est in conver- 
sione formaliter sumpta, id est in mutatione substantiae in sub- 
stantiam, siquidem explicatur mutatio illa per meram quamdam 
substitutionem cum nexu pure extrinseco inter desitionem unius 
et positionem alterius. Ergo mysterium amovetur a sua propria 
et genuina sede, et alio transfertur, ut degeneret in aliquid om- 
nino diversum quod non proponit divina revelatio. 

Accedit quod in sententia saltem eorum qui non habent 
permanendam accidentium ut requisitam ad positivam rationem 
conversionis substantiae in substantiam (et recte quidem, ut vi- 
detur) esset admittenda duplex transubstantiatio ; una panis in 
corpus Christi; altera, quod absit, ipsius corporis Christi in eam 
substantiam quae post corruptionem specierum relinquitur. Lo- 
quendo enim in principiis adversariorum, quando contingit spe- 
cies corrumpi, adsunt omnia elementa ad transubstantiationem 


C) Trident., Sess. XIII, can. 2. 
(2) S. Thom., 1, q. 105, a. 7. 

requisita: videlicet destructio totius substantiae corporis Christi 
quantum ad esse replicatum quod sub speciebus habebat, tum 
deinde productio substantiae succedentis, ac demum nexus et 
ordo inter unius productionem et alterius desitionem. Unde qui- 
dam non timuerunt huiusmodi sequelam concedere, et Arriaga ý, 
etsi dicat illam esse probabilius reiiciendam, tamen expresse ad- 
mittit ut non improbabilem. « Non defuerunt, inquit, apud Sua- 
«rezium Disp. 54, Sect. 3, qui sequelam concederent, in qua 
«non video magnum absurdum. Sed dicit Suarez, non esse 
«tutum in re tam gravi ab antiquis theologis recedere. Re- 
«spondeo antiquos theologos, ut ipse fatetur, non negasse hanc 
« conversionem, licet illam non affirmaverint, quia non disputa- 
«runt de illa ». Ast respondeo ego, antiquos theologos non ne- 
gasse hanc conversionem et non disputasse de illa, quia secun- 
dum notionem quam habebant de transubstantiatione et de ra- 
tione sacramentalis praesentiae, tanta enormitas ne in mentem 
quidem poterat eis obvenire. Caeterum, hic etiam obstat defi- 
niio Tridentina: « Si quis negaverit mirabilem illam et singu- 
li larem conversionem totius substantiae panis, etc. ». 

Tertio: Habito respectu ad regulam fidei, expositio recen- 
Horum non satisfacit, qua farte proprietatem hums nominis 
« transubstantiatio » non salvat. 

Regula fidei docet, conversionem panis in corpus Christi 
convenienter et proprie a sancta catholica Ecclesia transubstantia- 
tionem fuisse appellatam. Quo posito, vel dicent salvari in sua 
explicatione proprietatem vocis, praecisione facta ab omni ele- 
mento communi remanente; vel e contra, ratione permanendae 
ipsius communis elementi, quatenus ut ait Lugo, Disp. 7, Sect. 6 
et 7, sub iisdem speciebus succedunt sibi invicem duae substan- 
tae cum eodem analogico munere substantivo, id est, susten- 
tativo accidentium. 

Si primum dicitur, nihil apparet quo vel specie tenus sal- 
vari possit proprietas transitus totius substantiae in totam sub- 
stantiam, quem importat vocabulum  transubstantiatio. Nam 


Arriaga, Curs, philos., Disp. | de generat., Sect. 3, n. 21 etseq. 

extremum a quo transit pure et simpliciter in nihilum per suh- 
tractionem influxus Dei; id autem quod transit in nihilum nec 
immediate nec mediate transit vere et proprie in ens positivum. 

Si vero dicitur secundum, primo quidem minime est con- 
cedendum quod successio duorum sub uno tertio cum eodem 
ordine ad illud, sufficiat ad rationem transitus unius in alte- 
rum f Sed dato quod sufficeret ad qualemcumque conversio- 
nem, profecto proprium eius nomen non esset transubstantiatio. 
Etenim in omni vocabulo imposito ad designandum conversionem 
in qua manet commune elementum, praefixum bans se tenet 
semper ex parte ipsius elementi manentis; terminativum vero, 
ex parte eius quod amittit et accipit. elementum manens. Sic 
explicabis nomina transformatio, transfiguratio, translocatio, ubi 
semper signatur transitus unius subiecti de una forma in aliam 
formam, de una figura in aliam figuram, de uno loco in alium 
locum. Similiter ergo in. praesenti, oporteret praefixum se tenere 
ex parte manentium accidentium, et speciem conversionis signi- 
ficari per transitum in eis contingentem, puta transitum de sub- 
iecto quod erat substantia panis, in aliud subiectum quod esset 
substantia corporis Christi, et ideo talis conversio deberet potius 
dici transubiectatio. 

Quarto ' Habito respectu ad regulam fidei, explicatio recen- 
tiorum non satisfacit, qua parte otiosum videtur reddere transub- 
stantiationis dogma, quod quidem, si recte ab eis exponeretur, 
optimo iure deberet amandari inter quaestiones mere scholasticas. 

In Bulla Auctorem fidei declaratur, non fuisse adhuc pro- 
positum transubstantiationis dogma, postquam quis docuit veram, 
realem, et substantialem praesentiam corporis Christi sub spe- 
ciebus statim post consecrationem, et in hoc eodem instanti (tunc), 
cessationem totius substantiae panis et vini, solis remanentibus 
speciebus. Ergo transubstantiatio aliquid dicit. praeter ista duo, 
et quidem aliquid a quo parochi docendi munere fungentes ab- 
stinere non debent, quia ut expresse dicit Pius VI in Bulla 


(*) Dicesne aquam transire in vinum, quia loco eius, in eadem 
lagena vinum ponitur? 

praedicta, non est quaestio mere scholastica, sed articulus fidei 
quem Tridentinum Concilium definivit, quique in solemni fidei 
professione continetur. lam age, quidquid additur vel addi po- 
test in sententia recentiorum, talis rationis est ut indifferenter 
omnino se habeat, non solum ad realem Christi praesentiam, 
verum etiam ad venerationem, cultum, et usum sacramenti : uno 
verbo, ad ea omnia quae respectu fidelis in quantum huiusmodi, 
alicuius ponderis seu momenti esse possunt. 

Et sane, si conversio totius substantiae panis in corpus, et 
totius substantiae vini in sanguinem, se habet ut via necessa- 
na ad realem Christi praesentiam in sacramento, statim apparet 
cur debeat conversio ista, simul cum ipsa reali praesentia, pro- 
poni fidelibus qui in doctrina Christiana erudiuntur. Sed si respectu 
praesentiae realis est omnino otiosa et inutilis, nulla unquam po- 
terit ratio assignari cur oporteat catechistam de illa mentionem 
facere, postquam explicite docuit Christum praesentem fieri sta- 
tim ad prolationem verborum consecrationis, et tunc substan- 
tiam panis et vini omnino cessare. Quod enim complexus de- 
structionis panis et substitutionis corporis Christi sub speciebus 
rationem habeat conversionis unius in aliud, hoc videtur omnino 
adiaphorum in ordine ad cognitionem fidei, imo auget difficul- 
tatem absque ullo emolumento pro conservatione et tutela my- 
sterii quod Christianorum adorationi et devotioni proponitur. 
Esset igitur quaestio relinquenda scholis, ubi forsitan. annume- 
ran posset inter problemata quae ad acuendos iuvenum intel- 
lectus quandoque agitantur. 

In summa, secundum recentiorum expositionem transub- 
stantiatio non esset medium ad praesentiam Christi, nec faceret 
quidquam ad dignitatem et aestimationem sacramenti, sed es- 
set ponenda solum propter seipsam. Atqui impossibile est ut 
propter seipsam pertineat ad eas veritates quas fideles scire in- 
terest, et a quibus parochi docendi munere fungentes abstinere 
non debent. Non ergo vera est et genuina, dicta transubstan- 
tiationis expositio. 

Nunc autem inter opiniones recentiorum et sententiam an- 
tiquorum principum scholae non potest medium cadere. In ra- 

dice enim unde caeterae omnes differentiae profluunt, ita con- 
tradictorie opponuntur, ut ex falsitate unius partis debeas ne- 
cessario inferre veritatem alterius. Radix quippe differentiae in 
hoc est, quod antiqui doctores ponunt panem nullo modo an- 
nihilari, unde statim séquitur quod. immediatus terminus con- 
versionis debet esse corpus Christi absque ulla actione circa 
ipsum exercita. Recentiores vero ponunt panem annihilari; quare 
cum immediatus terminus mutationis substantiae panis sit nihi- 
lum, de necessitate sequitur opus esse aliqua alia actione ad 
corpus Christi primo terminatam; sequitur iterum, introducen- 
dum esse nexum extrinsecum quo unius desitio et alterius po- 
sitio colligentur. Atqui ostensum est, expositionem modernorum 
non satisfacere. Ergo necesse est ut vera transubstantiationis 
expositio quaerenda sit in ea sententia quae a Scholae Principi- 
bus constanter et unanimiter fuit tradita. 

Confirmatur conclusio ex diserta doctrina Catechismi Con- 
cili Tridentini, de Euchar., n. 26-41, ubi inter alia, haec nun- 
quam satis meditanda leguntur: « Tria sunt maxime admiranda... 
« quae in hoc sacramento... fides catholica sine ulla dubitatione 
« credit et confitetur. Primum est, verum Christi corpus, illud 
« idem quod natum ex Virgine in coelis sedet ad dexteram Pa- 
« tris, hoc sacramento contineri. Alterum est, nullam in eo ele- 
« mentorum substantiam remanere quamvis nihil magis a sensibus 
« alienum videri possit... Tertium est, accidentia sine ulla re 
« subiecta esse, mira quadam atque inexplicabili ratione ý ». 
Haec tria per ordinem evolvit Catechismus, et de secundo agere 
incipiens n. 37 ait: < Nunc, quod alterum erat propositum, do- 
« cebunt etiam (Pastores), panis et vini substantiam in sacra- 
« mento post consecrationem non remanere. Hoc vero cum eo 
« quod prius demonstratum est, necessario coniungitur. Etenim, 
« si est verum Christi corpus sub panis et vini specie post 
« consecrationem, omnino necesse est, cum ibi antea non esset, 


^M 


hoc vel loci mutatione, vel creatione vel alterius rei in ipsum 
conversione factum esse. At vero, fieri non posse constat ut 


À 


(*) Num. 26. 

« corpus Christi in sacramento sit, quod ex uno in alium locum 
« venerit... Creari autem corpus Christi, minus credibile est, ac 
«ne in cogitationem quidem cadere hoc potest. Relinquitur ergo 
« ut in sacramento sit corpus Christi, quod panis in ipsum 
« convertatur. Quare nulla panis substantia remaneat necesse 
«est». Denique, sub n. 41, ad quaestionem quomodo fiat tam 
admiranda substantiarum conversio, respondet: « Difficillima est 
«omnino huius mysterii explicatio. Sed tamen conabuntur Pa- 
«stores iis qui magis in divinarum rerum cognitione profece- 
«runt, (nam qui imbecilliores sunt, verendum esset ne rei ma- 
« gnitudine opprimerentur), conabuntur, inquam, tradere huius 
«admirabilis conversionis modum: quae ita fit ut tota panis 
«substantia divina virtute in totam corporis Christi substan- 
« tiam... sine ulla Domini nostri mutatione convertatur. Neque 
« enim Christus aut generatur, aut mutatur, aut augescit, sed 
« in sua substantia totus permanet ». 

Restat demum ut huic prolegomeno ultima manus admo- 
veatur, magis expoliendo transubstantiationis conceptum qui hac- 
tenus ut verus ac genuinus agnitus est. 


Ad distinctiorem transubstantiationis conceptum quae- 
dam declarationes. 


Ad hunc scopum iuvabit singillatim exponere terminos de- 
finitionis Tridentinae Ÿ — Primo, conversio. — Secundo, ml- 
rabilis et singularis totius substantiae. — Tertio, totius substan- 
tae, manentibus speciebus. — Quarto, proprie transubstantiatio 
appellata. 

|l. Conversio- — Si etymon vocis consideres, videtur de- 
rvatum nomen a gyratione, qua fit antrorsum id quod erat re- 
trorsum vel vice versa, sicut cum a sinistra me ad dexteram 
converto. Caeterum, distinctione facta inter id a quo nomen fuit 


(*) Trident., Sess. XIII, can. 2. 

impositum et id ad quod significandum fuit impositum, dicen- 
dum est conversionem idem esse ac mutationem qua res, desi- 
nendo esse id quod erat, transit in aliquod aliud quod non erat. 
Unde apparet conversionem differre a mutatione sicut species a 
genere, nam licet omnis conversio sit mutatio, non tamen omnis 
mutatio est conversio. Conversio quippe ex suo conceptu ver- 
satur inter duos terminos positivos, desinentem unum, succeden- 
tem alterum, et ita quidem, ut cum sermo est de iis conversio- 
nibus quas agens naturale operatur, corruptio unius debeat esse 
alterius generatio. At vero mutatio ut sic non includit conditio- 
nem hanc, cum saepe sit a simplici privationem ad formam, vel 
a forma ad privationem. Perspicuitatis autem gratia vocare pos- 
sumus rem quae convertitur extremum quod, et illud in quod 
convertitur extremum in quod: denique principia entis secun- 
dum quae desinit ista res esse quod erat, et incipit esse quod 
non erat, terminos formales tum a quo tum ad quem. Cogita 
convers onem panis in sanguinem: ibi extremum quod est panis, 
extremum in quod est sanguis, termini vero formales a quo et 
ad quem sunt formae substantiales panis et sanguinis, quia se- 
cundum eas in dicto exemplo transitus unius in aliud attenditur. 

2. Conversio mirabilis et singularis totius substantiae. 
— Imo, ideo mirabilis, ideo etiam singularis, quia totius sub- 
stantiae panis in corpus, et totius substantiae vini in sanguinem 
D. N. I. C., pro quanto scilicet termini formales a quo et ad 
quem adaequate identificantur cum extremis quod et in quod. 
Ibi enim est altissima radix omnium differentiarum quibus tran- 
substantiatio ab omnibus conversionibus naturalibus fl) essentia- 
liter. discriminatur. i 

Si enim attendas ad conversiones naturales, quotquot co- 
gnoscimus et possumus concipere, semper termini formales ina- 
daequate distinguuntur ab extremis, quia semper utrique extremo 


(I) In praesenti consideratione, ad conversiones naturales reducun- 
tur etiam conversiones miraculosae quoad modum* quae sunt quoad 
substantiam in genere simplicium transformationum, puta conversio aquae 
in vinum in Cana Galilaeae, et alae eiusmodi. 

commune est aliquod elementum ý quod se habet per modum 
subiecti respectu formarum sibi succedentium, et veluti instar 
pontis quoad transitum unius in aliud (2). Sed hic, nullum est 
subiectum manens, cum substantia panis convertatur secundum 
se totam; quo fit ut sine praecedente alterationis motu perficia- 
tur conversio, et nulla sit creatura possibilis, cuius virtus sese 
ad eam mutationem extendat. Omnis enim creatura in sua actione 
requirit subiectum in. quod agat, ac per consequens, conversio- 
nem aliquam efficere nequaquam potest, si illud secundum quod 
fit conversio, non habeat subiectum praeexsistens et perseverans 
in esse. Hinc transubstantiatio in eodem ordine invenitur ac crea- 
tio, quatenus creatio est quaedam productio ex nihilo subiecti ; 
transubstantiatio vero, transitus unius in aliud sine ullius com- 
munis subiecti permanentia. Ideo S. Thomas, in IV, D. 1l, 
q. l, a 3, q. 1: « Naturalis mutatio non potest pertingere usque 
«ad variationem materiae, quia operatur ex supposita materia, 
« sicut quodlibet secundum agens operatur suppositis his quae 
« data sunt sibi a primo agente, et haec principia oportet ma- 
« nere in operatione naturae... Ex quo patet quod ista conver- 
« sio differt ab omnibus naturalibus conversionibus... in hoc, 
« quod usque ad materiam pertingit, quod in illis non inveni- 
« tur. Et quia materia est primum subiectum, ipsius non est 
« subiectum, ideo secundo differt in hoc, quod haec conversio 
« non habet subiectum sicut illae habent ». 


Ex eadem radice provenit alia differentia, nam in conver- 


(b Cogita conversionem vini in acetum; ibi est aliquod principium 
substantiale, scilicet materia, quae cum prius esset sub una forma sub- 
stantiali, incipit esse sub altera. Non ergo fit conversio secundum id 
totum quod est entitatis in extremis, adeoque termini formales non sunt 
cum extremis adaequate idem, sed inadaequate tantum. Et sic est in 
omnibus conversionibus quas naturale agens potest efficere. 

(2) Per successivas dispositiones in materia inductas, res quae con- 
vertitur semper magis ac magis appropinquat ad hoc ut incipiat esse 
quod non erat, et desinat esse quod erat. Nam motus generationis aceti 
v. g., est ipse motus corruptionis vini; et quia subiectum huius motus 


est materia, recte dicitur materia manens se habere instar pontis ad 
transitum. 

sionibus naturalibus, compositum transit in compositum, sed nullo 
modo forma convertitur in formam. Neque enim mutatio quam 
inducit agens naturale, potest attingere principia entis secundum 
se absolute considerata, sed solum attingit formas secundum 
quod pendent a potentia subiecti. Alterando scilicet subiectum, 
et disponendo illud ad receptionem alterius formae, agens na- 
turale facit ut nova forma educatur e potentia materiae, et prae- 
cedens quae est cum ea incompossibilis, omnino  abscedat; quare 
entitas unius formae non transit in entitatem alterius, sed com- 
positum quod prius erat secundum unam formam, transit in com- 
positum quod est secundum aliam. Hic autem, ex hoc ipso quod 
nullum datur conversionis subiectum, impossibile est ut actio 
conversiva attingat principia entis praecise in quantum a poten- 
tia subiecti dependent, sed omnino necesse est ut attingat radi- 
citus ipsum ens secundum quod principiis essendi constat abso- 
lute consideratis, et ideo conversio totius in totum aequivalet 
conversioni partium in partes, materiae in materiam, et formae 
in formam. « In naturalibus conversionibus convertitur totum in 
« totum, non autem partes essentiales in partes. Totus enim aer 
(hydrogenium) convertitur in aquam, sed materia aeris (hy- 
drogenii) non convertitur in aliquid, quia est eadem ; forma 
« etiam non convertitur, quia abscedit illa, et alia introducitur. 
« Sed hic, et totum convertitur in totum quia panis fit corpus 
Christi, et partes etiam convertuntur quia materia panis fit 
materia corporis Christi, et forma substantialis similiter fit illa 
«forma quae est corporis Christi » ff 

Adhuc, ex eadem radice provenit tertia differentia. Etenim 
in conversionibus naturalibus, extremum quod corrumpitur, extre- 
mum in quod generatur; corruptio quippe est dissolutio unius 
compositi, generatio vero est productio alterius; quae duo sic 
se habent ad invicem, ut non alio motu corrumpatur unum, et 
generetur alterum, sed uno eodemque. In hac autem conversione 
impossibile est ut fiat unius corruptio et alterius generatio; ad 
hoc enim oporteret remanere materiam tamquam commune sub- 


À 


À 


À 

(^) S. Thom., in IV, ubi supra. 

iectum, quod est contra praedicta. Rursus, fieri non potest ut 
alo quovis modo producatur extremum fn quod, quia si alio 
modo produceretur, hoc esset per creationem ; atqui id quod 
creatur non est terminus transitus de ente in ens, sed de non 
ente in ens. Quapropter mirabilis illa et singularis conversio non 
potest esse nisi unius individuae substantiae in aliam individuam 
substantiam praeexsistentem et in suo antiquo esse absque mu- 
tatione ulla perseverantem, quatenus virtute divina hoc indivi- 
duum demonstratum fit illud individuum demonstratum, quod 
est praeter et supra omnem comprehensionem humani intellectus. 
« [n naturalibus conversionibus transmutatur et id quod conver- 
« titur, et id in quod convertitur. Illud quidem quod in alte- 
«rum convertitur, semper transmutatur corruptione; sed illud 
«in quod aliquid naturaliter convertitur, si quidem sit simplex 
« conversio, transmutatur per generationem, sicut cum aqua ge- 
« neratur ex aere (hydrogenio); si autem sit conversio cum ad- 
« ditione ad alterum praeexsistens, illud cui additur transmutatur 
« secundum augmentum, vel saltem per restaurationem deperditi, 
* sicut accidit in nutrimento. Sed hic, illud in quod fit conversio 
« erat praeexsistens, et non ei additur, quia, ut dictum est, illud 
« quod convertitur, convertitur in ipsum, et secundum totum, 
« et secundum omnes partes eius. Unde hoc in quod termina- 
« tur conversio, nullo modo transmutatur, scilicet corpus Chri- 
« sti, sed solum panis qui convertitur » f. 

Hinc tandem transubstantiatio est verum et stricte dictum 
mysterium, cuius possibilitas nos penitus transcendit, quia nec 
in seipsa est naturali rationi nota, nec in aliquo alio tamquam 
causa in effectu. Quare, si de ea quaeratur an sit, responsio 
dari non potest nisi ex revelatione divina. Si praeterea quid sit 
inquiratur, magis per negationes respondendum, assignando quid 
huiusmodi conversioni non conveniat ex iis quae reliquis com- 
petunt, et per quamdam analogiam ad naturales transformationes 
eam nobis repraesentando. Similis difficultas locum etiam habet 
cum de creatione agitur, de qua proprium conceptum habere 


(f S. Thom., ubi supra. 

non valemus. Videmus tamen creationem revera esse, et per con- 
sequens esse possibilem, quia in illam ut in causam oportet re- 
fundere exsistentiam rerum quae contrahuntur ad particularem 
rationem essendi. Omnino ergo ratio nostra solvit quaestionem 
4M est, non vero quid est. Verum, etsi nec de creatione nec de 
transubstantiatione proprius a nobis conceptus haberi possit, ali- 
quid tamen multo difficilius circa conversionem totius substan- 


tiae in substantiam occurrit. Ut enim dicit S. Thomas in IV, 
D. 


« 


11, q. 1, a. 3, q. 3, ad lum, « mutatio ista fit ex exsistente 
in exsistens praeter modum aliarum mutationum quae fiunt 
etiam ex exsistentibus in exsistentia, ex quarum inspectione 
intellectus noster sibi suas conceptiones formavit; et ideo haec 
conversio videtur esse contra conceptiones intellectus, et pro- 
« pter hoc. difficilius ei assentitur quam creationi quae est ex 
« omnino non exsistente, cuiusmodi mutationem non vidit ». Sci- 
licet, in conceptu creationis efformando, nihil est quod positive 
Occurrat in contrarium ex parte notionum quas in considera- 
tione rerum acquirimus, sed solum deest simile exemplum ; et 
ideo, quando ad creationem assurgit nostra cogitatio, etsi alti- 
tudine et incomprehensibilitate rei obruamur, non tamen apparet 
aliqua contradictio. Hic autem, praeter defectum similis exempli, 
Positive occurrit in oppositum solitus modus conversionum ex 
ente in ens, ubi semper manet aliquid commune in ratione sub- 
iecti. Multo igitur magis necesse est ut de transubstantiatione 
agentes, dicamus potius quid non sit, quam quid sit, assumendo 
id quod est de communissima ratione conversionis in quantum 
huiusmodi, et removendo omnia quae ad naturales conversiones 
pertinentia, transubstantiationi convenire omnino non possunt. 
Atqui illud quod pertinet ad communissimam rationem conver- 
sionis formaliter sumptae, in hoc est reponendum, quod non 
datur nexus tantum extrinsecus inter unius extremi desitionem 
et alterius successionem, sed intrinsecus, et ex natura rei. Quippe 
in naturalibus non satis est ut simultanée habeantur unius cor- 
ruptio et alterius generatio, sed oportet ut motus quo corrum- 
pitur unum, sit ipsissimus motus quo generatur alterum ; alias 
nonnisi abusive conversionis nomen adhiberetur. Nunc autem, 


"ape cete 

cum in transubstantiatione motus corruptionis et generationis 
esse non possit, restat ut totalis desitio unius extremi sit ipsis- 
sima successio alterius, quadam ineffabili et inexplicabili ratione: 
quatenus panis substantia secundum se totam cessat, non quidem 
per lapsum in non esse, et subtractionem influxus Dei portantis 
omnia verbo virtutis suae, sed omnino actione positiva om- 
nipotentiae, per quam in uno indivisibili instanti tota de- 
sinit in corpus Christi praeexsistens et immutatum f). 

Et post hoc restat dicendum cum Propheta: Magnus Do- 
minus, et magna virtus eius, et magnitudinis eius non est nu- 


( Hic nota bene quod a priori considerando rem, non apparet 
quare magis repugnaret enti totaliter desinere in aliud ens praeexsistens 
ut in transubstantiatione, quam totaliter desinere in absolutum non ens 
ut in annihilatione : missaque imaginatione quae nobis repraesentat an- 
nihilationem velut quemdam lapsum in tenebrosam nihili abyssum, et 
non reducendo intellectualia ad conditionem sensibilium, abstracta notio 
transubstantiationis non videtur continere maiorem difficultatem quam 
illa annihilationis. Quaeris siquidem a me, qui concipi possit quod aliqua 
substantia totaliter cesset quoad omnia sui constitutiva per positivam 
conversionem in aliud praeexsistens. Et ego a te vicissim quaero, qui 
concipi possit quod aliqua substantia totaliter cesset per desitionem in 
absolutum nihil. An forte plus repugnat enti desinere secundum se to- 
tum in aliud ens, quam desinere secundum se totum in omnino non 
ens? dices annihilationem facile concipi per subtractionem influxus. 
Sed hoc non valet, quia negationes non intelliguntur nisi per sua po- 
sitiva, et subtractio influxus in casu, nonnisi per influxum ipsum quo 
res ita portantur in esse, ut eo cessante funditus evanescerent, usque 
ad ultimas entis radices. Et putas te de eiusmodi influxu directam no- 
tonem habere posse? Certe, a posteriori, ratiocinando ex effectibus, 
recte concludimus quod creatio est; et si est, possibilis est; et si pos- 
sibilis creatio, possibilis quoque annihilatio. Hoc, inquam, a posteriori. 
Sed si haec via deesset, (sicut revera deest quoad transubstantiationem, 
eo quod nullus effectus est aut esse potest sub nostra experientia ca- 
dens, qui debeat refundi in transubstantiationem tamquam in causam), 
forte aestimares impossibilem transitum de ente in absolutum non ens, 
eodem modo quo nunc aestimas impossibilem totalem transitum entis 
in aliud praeexsistens ens, ut transubstantiationem reducas ad puram 
simplicemque substitutionem qua loco unius substantiae ponitur alia 
substantia. 

merus, Et iterum: Quoniam elevata est magnificentia tua super 
caelos! Ipse enim Deus est, cui natura essendi competit infinite 
absque omni contractione, cuius actio ex consequenti se exten- 
dit usque ad primas entis participati radices, ultra illud omne 
quod nos assequi valemus et comprehendere. 

3. Totius substantiae, manentibus speciebus: — Ens, 
ut norunt omnes, dividitur in. substantiam et accidens. Est autem 
substantia, illud cui debetur esse per se, id est non in alio tam- 
quam in subiecto; ac per hoc, proprium substantiae nomen a 
perseitate potius derivatum esse oportuisset. Verum nos res no- 
minamus sicut primo illas apprehendimus: praeterea proportio- 
natum humani intellectus obiectum est quidditas rei corporeae, 
de qua primo concipimus quod sit substratum accidentium et 
omnium sensibilium proprietatum; et ideo quidquid per se est 
vel natum est esse, substantiam appellamus. Nunc autem cum 
nomina quibus genus humanum utitur magnam et verissimam 
philosophiam contineant, (derivant enim ex communi et univer- 
sali apprehensione quae falsa esse nequit, utpote orta a puro 
fonte rationis, non autem a causis erroris quae semper particu- 
lares sunt et variabiles), iure meritoque statim colligimus, sub- 
stantiam corpoream non esse per seipsam obiectum sensus, id 
est non esse ullatenus sensibilem nisi ratione accidentium quibus 
afficitur. «Substantia in quantum huiusmodi, inquit S. Thomas ý, 

« non est visibilis oculo corporali, neque subiacet alicui sensui, 
« nec etiam imaginationi, sed soli intellectui, cuius obiectum est 


« quod quid est ». 
Hinc iam habetur realis distinctio substantiae corporeae a 


‘) Infra quaest. 76, a. 7. — Nec, quaeso, inde inferas nullam esse 
amplius differentiam inter corporalem et spiritualem substantiam. Diffe- 
rentia enim est primo in hoc, quod substantia spiritualis est simplex, 
substantia vero corporea est composita ex duobus essentialibus prin- 
cipiis, materia videlicet et forma. Secundo in hoc, quod substantia cor- 
porea habet transcendentalem ordinem ad quantitatem et alia accidentia 
quibus fit visibilis, imo vero, est eorum principium et radix: at substan- 
tia spiritualis est invisibilis tam secundum se, quam ratione accidentium 
quibus afficitur vel affici potest. 

quantitate et sensibilibus qualitatibus; de qua distinctione ex 
professo agetur in huius disputationis decursu. Interim vero 
observa, illam contineri in doctrina Conciliorum circa praesens 
mysterium. Species enim quae transeunte substantia dicuntur per- 
manere, ipsissima sunt accidentia panis et vini, uti sufficienter 
colligitur vel ex sola collatione decretorum Tridentini cum de- 
cretis Concilii Constantiensis a Martino V confirmatis, in quibus 
condemnatur haec propositio Wiclefi: « Accidentia panis non 
« manent sine subiecto in eodem sacramento » f 

Intelligendum est ergo, conversionem istaiji versari inter totas 
et solas substantias, ita ut vere et physice maneant accidentia 
substantiae conversae. Quod ultimum, etsi futurum sit obiectum 
specialis disputationis, tamen iam ex nunc prae oculis omnino 
haberi debet velut essentialiter requisitum ad intelligentiam dicen- 
dorum in praesenti quaestione. 

4. Proprie transubstantiatio appellata. — Transubstan- 
tiatio proprie dicitur haec conversio, tum ratione eius quod po- 
sitive includit, tum ratione eius quod de connotato negat. 
Ratione eius quod positive includit, quia conversio est cuius 
termini formales sunt, non solum principia substantialia, sed 
substantiae ipsae. Ratione eius quod de connotato negat, quia 
negat quamlibet aliam variationem, praeter illam quae est totius 
substantiae in substantiam. Non enim est totalis quaedam transen- 
talio, si dicere liceat, neque transubstantiatio coniuncta cum va- 
riatione accidentium, sed transubstantiatio et nihil. aliud. 

Nunc autem nota quod cum dicitur transubstantiatio red- 
dere rationem novae Christi praesentiae in sacramento, intelli- 
gitur equidem transubstantiatio sumpta secundum ea quae in 
suo conceptu intrinsece claudit, connotando tamen accidentium 
permanentiam tamquam conditionem absolute necessariam. « Si 
« enim substantia panis in Corpus Christi converteretur, et panis 
« accidentia transirent, ex tali conversione non sequeretur quod 
« corpus Christi secundum suam substantiam esset ubi prius 
«fuit panis; nulla enim relinqueretur habitudo corporis Christi 


tl) Enchirid. n. 478. 

« ad ]ocum praedictum. Sed cum quantitas dimensiva panis re- 
« manet post conversionem, per quam panis hunc locum sor- 


« tiebatur, substantia panis in corpus Christi mutata, fit corpus 
« Christi sub quantitate dimensiva panis, et per consequens, 


« locum panis quodammodo sortitur, mediantibus tamen dimen- 
« sionibus panis » ff. 


Hucusque quaestionis praeambulum, quo absoluto, oportet 


ad singulos articulos descendere, incipiendo a dogmate praesen- 
tiae realis, ut sequitur. 


THESIS XXXVIII. 


(Art. 1). 


In sanctissimo Eucharistiae sacramento est corpus et 
sanguis Christi, vere, realiter, et substantialiter. 


Demonstranda est haec fundamentalis veritas, primo ex 
verbis promissionis, secundo ex verbis institutionis, 


tertio ex 
perpetua traditione. 


Primo, inquam, ostenditur efficaciter ex promissione sacra- 
menti, quae Ioan. VI, 26-67 continetur (2). 


Praecesserat mi- 
raculosa panum multiplicatio in deserto; 


sequenti die turba 


(D S. Thom., 4 c. Gent., c. 63. 


(s) Non defuerunt auctores catholici, qui ut facilius responderent 
haereticis asserentibus necessitatem communionis sub utraque specie, 
suumque errorem confirmantibus ex verbis Domini: Nisi manducave- 
ritis carnem Filii hominis, et biberitis eius sanguinem, etc., simpliciter 
negaverunt sermonem hic esse de Eucharistia, imo asseruerunt ista in- 
telligi ad litteram « de manducatione spirituali Christi, abstrahendo tam 
< a manducatione sacramentali, quam a manducatione spirituali sacra- 
< menti in re vel in voto>. Ita sentit Caietanus in 3am Partem, Q. 80, 
a. I2. Porro, cum Caietani auctoritatem in medium protulisset Richar- 
dus Simon, modernistarum exegetarum praecentor et protagonista, hanc 
habuit a Bossuetio, nunquam satis meditandam responsionem: « M. Si- 


ZZ 

Christum requirebat, sperans se iterum panibus saturatum iri; 
unde Dominus tandem in Capharnaum inventus sic eos alloqui- 
tur: Quaeritis me, non quia vidistis signa, sed quia manducastis 
ex panibus, et saturati estis.. Sed 1am de meliori pane incipiens 
dicere: Operamini, ait, non cibum qui perit, sed qui permanet 
in vitam aeternam ; quae quidem propositio accurate est atten- 
denda, quia totius sermonis elavem suppeditat. Quid enim est 
operari cibum, nisi studium, curam et laborem impendere cibo 
acquirendo, ut bene explicat Maldonatus in hunc locum. Duo 
igitur clare ibi distinguuntur: opus ponendum ab homine, et 


< mon observe que Cajetan a pu croire sans être hérétique, que ces parer 
< les de J. C., nisi manducaveritis, etc., ne s'entendent point à la rigueur 
« de la lettre de la manducation sacramentelle, bien qu'il soit opposé en 
a cela au sentiment commun des anciens et des nouveaux interprètes de 
« l'Ecriture... Mais c'est proposer la chose d'une manière peu équitable. 
«Il ne s'agit pas de savoir si Cajetan est hérétique, en s'opposant à 
< une interprétation autorisée par tous les saints. On peut penser mal 
« sans étre hérétique, si l'on est soumis et docile. Tout ce qui est mau- 
«vais en matiére de doctrine, n'est pas pour cela formellement héré- 
«tique. On ne qualifie pour l'ordinaire d'hérésie formelle que ce qui 
«attaque directement un dogme de foi; mais de là il ne s'ensuit pas 
« qu'on doive souffrir ceux qui l'attaquent indirectement, en affaiblissant 
« les preuves de l'Eglise, et en affectant des opinions particulières sur 
« les passages dont elle se sert pour établir sa doctrine. C'est ce que 

font ceux qui détournent les paroles de Notre-Seigneur, dont il s'agit. 

Ils privent l'Eglise du secours qu'elle en tire contre l'hérésie; ils 

accoutument les esprits à donner dans des figures violentes, qui af- 
« faiblissent le sens naturel des paroles de l'Evangile; ils inspirent un 
« mépris secret de la doctrine des Pères. Cajetan qui ne savait guère 
«la tradition, et qui écrivait avant le concile de Trente, peut étre ex- 
<cusé. Mais M. Simon qui a tout vu, et qui aprés avoir reconnu le 
« consentement des Sts Péres, ne laisse pas d'insinuer, avec ses adres- 
«ses ordinaires, le sens opposé au leur, n'en sera pas quitte pour dire 
«que cela n'est pas hérétique. L'amour de la vérité doit donner de 
«l'éloignement pour tout ce qui l'affaiblit, et je dirai avec confiance 
« quon est proche d'étre hérétique, lorsque, sans se mettre en peine 
«de ce qui favorise l'hérésie, on n'évite que ce qui est précisément 
« hérétique et condamné par l'Eglise ». Défense de la Tradition et des 
Saints Pères, l. 1, c. 22. 

cibus largiendus a Domino, de quo ipse subiungit, quem Filirs 
hominis dabit vobis. Et ne videatur incredibile, Filium hominis 
posse dare cibum aeternae vitae: Hunc enim (hominis Filium) 
Pater signavit Deus, id est, extra numerum aliorum filiorum 
hominum fecit per ipsam unionis gratiam qua idem ipse, Filius 
hominis et Filius Dei est. Statim. ergo instant ludaei interro- 
eantes quale sit opus quod ab eis requiritur: Dixerunt ergo ad 
eum: quid faciemus ut operemur opera Dei? Et dicunt opera 
Dei, quia intelligebant haec opera ad Deum pertinere, et se- 
cundum Deum esfe, utpote quae conducerent ad aeternae vitae 
panem. Tunc docet eos Dominus, opus illud esse fidem quae 
prima est et fundamentalis dispositio, et statim multa de fide 
edisserit, sicut cum fidei causam in altius revocat principium, 
scilicet in secretam vocationem Patris sive interiorem tractionem 
eratiae. Quae tamen omnia cum referantur ad praeassertam fidei 
necessitatem in ordine ad sumptionem panis quem daturus est 
Filius hominis, plane ostendunt fidem non esse ipsam promissi 
panis manducationem, sed praevie tantum ad eam se habere. 
taque quando ait vers. 32-35: Non Moyses dedit vobis panem 
de caelo, sed Pater meus dat vobis panem de caelo verum: panis 
enim Dei est, qut de caelo descendit... ego sum panis vitae, non 
loquitur de se praecise in quantum per fidem metaphorice man- 
ducari debet, sed in quantum sub specie sacramenti futurus est 
panis hominum, ore utique sumendus, praelucente tamen fide 
quae argumentum est sive convictio non apparentium. 

Verum clariora et omni ex parte invicta argumenta desu- 
muntur ex secunda sermonis parte in qua explicat Christus illud 
quod prius de pane a se dando obscurius dixerat, et quae in- 
cipit a vers. 48: Ego sum panis vitae... Si quis manducaverit 
ex hoc pane, vivet in aeternum, et panis quem ego dabo, caro 
mea est pro mundi vita. Qua quidem affirmatione signanter ac 
diserte testatur panem a se promissum, esse carnem suam, et 
(quod nequaquam praetereundum est), carnem suam pro salute 
mundi immolatam. Hunc enim sensum prae se ferunt verba illa: 
caro mea (subaudi, data, oblata) pro mundi vita, ut etiam ex- 
presse plures codices legunt. Hunc sensum quam maxime con- 

firmant verba sequentia, ubi separatim caro et separatim san- 
guis sumenda proponuntur. Itaque et cruentam crucis immola- 
tionem praedicit ()» et carnis suae manducationem proponit ut 
quae ad illam consequenter se haberet. Atqui sacrificia cruenta 
ubique terrarum per veram et realem hostiarum manducationem 
consummabantur ; imo ipse Moyses qui in caeteris omnibus so- 
lemne habet ludaeos a ritibus Gentium removere, minime ab eis 
discordat quoad esum immolatorum, sed universo orbi consentit, 
veteremque sequitur consuetudinem. « Videte Israel secundum 
« carnem, inquit Apostolus (2), nonne qui edunt hostias, parti- 
«cipes sunt altaris ? » Iam ergo excluditur a \rerbis Christi 
omnis probabilitas sensus metaphorici, qui aliunde tam innatu- 
rais, tamque insolitus luisset, ut mirum revera non sit, si lu- 
daei haec audientes, statim exclamaverint : Quomodo potest hic 


nobis carnem suam dare ad manducandum ? 


Porro, litigantibus inter se ludaeis, et vehementer contra- 


(1) Cf. Cyrill. Alex, in Ioan., l. 4, c. 2. 

(2) 1 Cor. X-18. — Mysteriosa sane consuetudo, secundum quam 
sacrificii solemnitas, nonnisi per immolatae victimae manducationem 
tam apud ludaeos quam apud Gentes, perficiebatur ! Quasi id persua- 
sum habuerint antiqui homines: victimas in altari sacra morte oblatas 
portare peccata communitatis, et subeundo poenam eis debitam, illa 
expiare ; necessarium tamen esse ad applicationem expiationis vicariae, 
ut qui sibi apud Deum hostiam substituerant, eam sibi demum incor- 
porarent, fierentque cum ea unum, et hoc tandem modo, beneficio re- 
conciliationis seu pacis cum numine offenso instauratae fruerentur. Et 
constat, ritum in antiquitate adeo universalem nequaquam explicari 
sufficienter per solum instinctum naturae, sed prodere atque demon- 
strare exsistentiam cuiusdam revelationis primitivae. Revelationem autem 
dico de mysterio humanae redemptionis per verum illum Agnum Dei 
qui vere tolleret peccatum mundi, et vere hostia exsisteret vicaria pro 
hominibus; extra quem, nullum iam sensum rationabilem habent mox 
expositae ideae de expiatione et applicatione eius. Sed et ex eadem 
revelatione primitiva originem indubitanter accipies figurativonim sacri- 
ficiorum figurativaeque sanctarum carnium manducationis, donec ille 
promissus, ille expectatus adveniret : ita scilicet ut in toto mundo an- 
tiquo indesinens quaedam fuerit prophetia in actu, tum sacrificii cnicis, 
tum consequentis communionis eucharisticae. 


i) /— 

dicentibus, nedum Dominus quidquam emolliat, maiori cum 
energia asseverat id quod dixerat, solemni etiam formula utens 
qua maiora sua pronuntiata confirmare solet: Anien amen dico 
vobDis, nisi manducaveritis carnem Filii hominis, et biberitis eius 
sanguinem, non habebitis vitam in vobis. Qui manducat meant 
carnem et bibit meum sanguinem, habet vitam aeternam. Tum 
ingeminat verba realitatem significantia : Caro mea vere est cibus 
et sanguis meus vere est potus. Repetitis item vicibus distinguit 
manducationem corporis et potum sanguinis ; sed quo fine, quave 
apparentia veritatis, quaeso ? Ex quo enim de simplici appre- 
hensione per fidem ageretur, profecto manducare idem esset ac 
bibere ; utquid igitur iam quarto diceret: Qui manducat meam 
carnem et bibit meum sanguinem, in me manet et ego in eo? 

Praeterea, repugnantibus magis ac magis auditoribus incre- 
dulis, iisque iam non de turba, sed de ipso coetu discipulorum, 
respondet Dominus vers. 603 et seq., per explicationem quam- 
dam, qua non veritas manducationis, sed solum carnalis ac ve- 
luti bestialis Capharnaitarum interpretatio excluditur. Illi enim 
« invitar se ad belluinam aliquam crudelitatem putabant, ita ut 
« carnibus quidem vesci inhumaniter et sorbere sanguinem iu- 
« berentur, et quaecumque vel auditu solo horrenda sunt, facere 
« cogerentur. Non enim mysterii illius decus noverant, et pulcher- 
« rimam ob ipsum excogitatam dispensationem, sed illud apud 
« semetipsos utique versabant: Quomodo corpus humanum ae- 
« ternam nobis vitam inseret? etc. » (1). Dominus ergo ad eos: 
Hoc vos scandalizat ? Si ergo videritis Filium hominis ascenden- 
tem ubi erat prius ? Spiritus est qui vivificat, caro non prodest 
quidquam ; verba quae ego locutus sum vobis, spiritus et vita 
sunt. In qua quidem responsione praeobservandum est quod 
discipuli illi qui vers. 61 exhibentur dicentes: Durus est hic 
sermo, et quis potest eum audire ? scandalum acceperant de duo- 
bus quae concludendo suum sermonem, in recapitulationis mo- 
dum, vers. 59 dixerat Christus: Hic est panis qui de coelo de- 


scendit, en primum. Non sicut manducaveruntpatres vestri manna 


(*) Cyrill. Alex., in loan, 1. 4., c. 3. 

cl mortui sunt; qui manducat hunc panem, (1. e. meam carnem 
quae vere est cibus), vivet in aeternum, en secundum. Priora 
ergo illa verba: Hoc vos scandalizat? Si ergo videritis Filium 
hominis ascendentem ubi erat prius ? responsionem continent ad 
scandalum acceptum ratione asseverati descensus de coelo. Et 
appellat ad futuram suam ascensionem quam aliqui ex tunc mur- 
murantibus, oculis suis conspecturi erant, tamquam ad idoneum 
credibilitatis signum pro eo quod dixerat se de coelo descen- 
disse. Posteriora vero verba: Spiritus est qui vivificat, caro non 
prodest quidquam, etc., sunt contra scandalum acceptum ratione 
inculcatae necessitatis manducandi carnem Fili hominis ad vi- 
tam aeternam percipiendam. Corrigunt quidem falsum sensum, 
seu crassum realismum quo praeoccupabantur mentes murmu- 
rantium, sed nedum infirment nostrum dogma de veritate cor- 
poris et sanguinis in sacramento, novam ei atque illustrem af- 
ferunt confirmationem. 

Ad cuius evidentiam nota bene quomodo non dixerit : caro 
mea non prodest quidquam, sicut prius constanter dixerat: caro 
mea vere est cibus ; qui manducat meam carnem, habet vitam 
aeternam, etc. Unde nunc caro absolute dicta, in oppositione ad 
spiritum qui vivificat, idem est ac carnalis intellectus, vel caro 
nuda et a divinitate seiuncta : ut iste, et non alius sit sensus: 
Utique caro carnaliter devorata quam vos cogitatis nullius emo- 
lumenti est. Sed cum dixi manducandam esse carnem Fili ho- 
minis ut habeatis vitam in vobis, dixi aliquid spirituale et vi- 
vificans, quia locutus sum de carne mea in quantum unita 
divinitati, instrumentum eius est ad vivificandas animas ; de qua 
consequenter non est cogitandum sicut de carnibus animalium 
Occisorum quae in ventrem vadunt et in secessum emittuntur. 
Uno demum verbo, de carne mea dixi eo modo proposita, qui 
sit dignus nobilissimo fine ad quem in sacramento ordinabitur; 
ibi enim habitura est invisibilem quemdam praesentiae modum, 
solis spiritualibus fidei oculis conspicuum, ratione cuius non po- 
terit aut lacerari, aut digeri, aut quomodolibet dentibus premi 
more eorum quae venduntur in macello. Atqui haec omnia prae- 
cedentes assertiones ad sensum metaphoricum minime trahunt, 

sed solum sensum carnalem excludunt. Et confirmatur ex eventu, 
nam cW hoc mulli discipulorum eius abierunt retio, et iam non 
cum illo ambulabant. Intellexerant enim, Dominum nihil relaxasse 
de prioribus dictis, sed novas potius difficultates addidisse, unde 
tanti altitudinem mysterii portare non valentes, discedunt. 


Ultimum denique argumentum, idemque efficacissimum, sumi 


potest ex hoc quod Dominus sinit consummari praedictorum 


discipulorum apostasiam, cum tamen in hypothesi Protestandum, 
scandali auctor ipsemet extitisset per inutiles verborum exag- 
gerationes, potuissetque una simplici declaratione omnem aequi- 
vocationem auferre et tantam animarum ruinam praecavere. Qua 
in re bene observavit illustris commentator ý lesum Christum 
non venisse in mundum ut stupefaceret homines verbis prodi- 
giosis. Quod enim Deus faciat res altas, incomprehensibiles, satis 
superque intelligitur ; quod mundus abeat retro et resistat tam 
sublimi revelationi, naturale est homini animali. Quod autem 
divina revelatio obruat mentes difficultatibus quae sunt solum 


in verbis, utpote in mera exaggeratione metaphorarum consi- 
stentes, absit, hoc esse non potest, non, non. 


Nunc ad verba institutionis accedamus oportet. — Prote- 
stantes autem dicunt quod ex verbis institutionis nullum potest 


(*) < Mon Sauveur, vous et vos apôtres vousn' étes pas venus étour- 
< dir le monde par un langage prodigieux; et parce que vous n'étes pas 
« venus pour l'étourdir, ceux qui énervent ainsi vos paroles, sont venus 
« pour le tromper... Ou cela est vrai au pied de la lettre, ou tout cela 
« est inventé pour mettre le trouble et la division dans le monde. Que 
« Dieu fasse des choses hautes, incompréhensibles, il n'y a rien là au- 
« dessus de lui ; que le monde en soit rebuté et résiste à une si haute 
< révélation, c'est le naturel de l'homme animal. Mais qu'on accable les 
« esprits de difficultés qui ne sont que dans le langage, que tout soit 
« exagération, et qu il en faille venir à tout rabaisser à la capacité du 
«sens humain, cela n'est pas. Que ceux-là le croient qui veulent nous 
< ôter la vérité simple des paroles de Jésus-Christ, et réduire à 


rien son 
«évangile». Bossuet, Méditations sur l’ Evangile. 39-**« jour. 

deduci argumentum pro vera et substantiali praesentia corporis 
Christi. Nam pronomen hoc significat aliquid in individuo de- 
monstratum, ac per consequens, maxime determinatum. Ergo 
significat determinate panem qui in manibus accipitur, ita ut 
propositio hoc modo debeat exponi: hic panis est corpus meum. 
Sed propositio eiusmodi in sensu proprio vera esse nequit. Ergo 
sumenda est sensu improprio, quatenus panis Eucharistiae est 
signum corporis Christi. 

Praeterea, in tantum esset necesse sumere verba Christi in 
proprio eorum sensu, in quantum non possent nunc rationabili- 
ter admitti metaphorae, et modi loquendi figurati. Sed in verbis 
institutionis plura sunt quae evidenter debent figurate intelligi, 
nam in forma primae consecrationis, I Cor. XI-24, sic ad litte- 
ram in graeco legitur: Hoc est corpus meum quod pro vobis 
frangitur, cum tamen iuxta ipsos etiam catholicos, corpus Christi 
in Eucharistia penitus illaesum remaneat. 

Item, sanguis Christi in sacramento non effunditur, et ni- 
hilominus in textu graeco effusio ubique enuntiatur de praesenti, 
ut quae ad sanguinem prout in calice contentum referatur. Quid 
ergo dicunt catholici, omnia ibi sensu proprio et litterali esse 
accipienda ? 

Rursus forma calicis apud. Lucam et Paulum adhuc magis 
est metaphorica. Dicitur enim : hic calix novum testamentum est 
in meo sanguine, tametsi nec calix, nec sanguis, vere et proprie 
testamentum dici possit. 

Tandem, Matth. XXVI-29, statim post narrationem  insti- 
tutionis sacramenti adduntur haec verba tamquam a Christo di- 
cta: Dico autem vobis, non bibam amodo de hoc genimine vilis, 
usque in diem illum cum illud bibam vobiscum novum in regno 
Patris mei. Ergo in calice consecrato continebatur vinum seu 
genimen vitis, non autem sanguis Christi, vere, realiter, et sub- 
stantialiter. 

Sed contra est, quod dicit Cyrillus Hierosolymitanus, in 
catech. mystag. 4: « Cum ipse (Christus) de pane pronuntiaverit 
« ac dixerit: hoc est corpus meum, quis audebit deinceps am- 
« bigere? Et cum idem ipse tam asseveranter dixerit: hic est 


^ 

« sanguis meus, quis unquam dubitaverit, ut dicat non esse eius 
« sanguinem ? » Nos itaque contra Protestantes aliquid adstrui- 
mus quod reipsa ex parte nostra nulla indiget demonstratione, 
quandoquidem verbis dominicis nihil clarius excogitari potest. 
Stulte autem interrogaret aliquis cur in naturali et obvio sensu 
ista intelligamus ; perinde enim est ac si quis peteret a viatore 
per regiam et rectam viam incedente, cur non potius eat per 
cuniculos. Quippe i sunt qui ad tropos et figuras recurrunt, 
quorum est reddere rationem interpretationis suae ; quod quidem 
adversarii nec fecerunt, nec facere poterunt unquam. Et re qui- 
dem vera, penitus excludendum esse sensum figuratum ab iis 
propositionibus : Hoc est corpus meum, hic est sanguis meus À 
apparet evidentissime ex tribus. Primo ex materia de qua agitur; 
secundo ex forma ipsarum propositionum ; tertio ex appositis 
quibus praedicatum apud diversos evangelistas determinatum in- 
venitur. 

Primo, inquam, ex materia de qua agebatur. Condebat enim 
Dominus noster suum testamentum,  dedicabat novum foedus, 
instituebat sacramentum, promulgabat legem, denique tradebat 
dogma ab omnibus Christianis necessitate praecepti explicite cre- 
dendum, quia ad ipsas bases ac fundamenta religionis evidenter 
pertinet mysterium illud in quo proprium Novi Testamenti in- 
strumentum videre est. Atqui testamenti confectio, sacramenti 
institutio, legis promulgatio, dogmatis traditio, natura sua requi- 
runt claram et simplicem locutionem, nullique aequivocationi an- 
sam praebentem, ne scilicet in ambiguo remaneant ea quae cer- 
tissima in rebus tam divinis quam humanis necesse est esse. 
Non quod omne genus metonymiae excludatur, cum aliquando 
metonymiae non solum non noceant perspicuitati sententiae, imo 
vero inserviant quam plurimum. Dico autem locum non habere 
in huiusmodi, metaphoras obscuras, innaturales, aenigmaticas, et 
contra communem loquendi morem ex puro arbitrio introductas. 
Et hic nota in qua aequivocatione versentur Protestantes, cum 
aiunt omne sacramentum in aliqua figura seu signo consistere. 


C) Matth. XXVI, 26. 28. 

Aliud enim est quod sacramenta constent rebus symbolice signifi- 
cantibus res invisibiles, aliud vero quod verbis aenigmaticis atque 
ambiguis instituantur, nam certe hoc ultimum non continetur in 
priino, sed foret per se deceptivum et inductivum falsi cultus 
oravissimique erroris in religione f. Quis igitur, nisi absurdis- 
sime, diceret Christum sic instituisse sacramentum primarium 
Novi Testamenti, ut ne ipsi quidem divinae legis doctores inter 
se convenire possent, quid sit hoc sacramentum, an panis, an 
corpus eius? — De qua re vide omnino Bellarminum de Eu- 
char. l. 1, c. 9. 

Eadem veritas apparet secundo ex forma propositionum, 
hoc esi corpus meum, hic est sanguis meus. Nam in propositio- 
nibus figuratis in quibus vel subiectum est figura praedicati, vel 
praedicatum figura subiecti, duplex modus attenditur. In primo 
modo explicatur proprietas subiecti per analogiam alius proprie- 
taüis maxime conspicuae in aliquo genere rerum, et tunc prae- 
dicatum enuntiatur indeterminate, aut certe cum emphasi qua- 
dam, nusquam vero cum pronomine demonstrativo, sicut cum 
ait Dominus in evangelic: ego sum ostium, ego sum vitis, non 
autem, hoc ostium, haec vitis. In secundo modo e contra, res 
aliqua determinata et in individuo demonstrata proponitur ut 
symbolum alterius, sicut cum Dan. IV-17 dicitur: Arborem quam 
vidisti sublimem atque robustam..., tu es rex, qui magnificatus 
es; vel iterum, Gen. XL I-26: Septem boves pulchrae septem anni 
ubertatis sunt. Interest autem inter unum et alterum modum, 
quod posterior ille adhiberi rationabiliter. nequit. nisi in inter- 


=) « S'il (J. C.) avait voulu donner un signe, une ressemblance 
«toute pure, il aurait bien su le dire... Quand il a proposé des simi- 
« litudes, il a bien su tourner son langage d'une manière à le faire en- 
tendre, en sorte que personne n'en doutât jamais: /? suis la porte; 
« celui qui entre par moi, sera sauvé. Quand il fait des comparaisons, 
k des similitudes, les évangélistesont bien su dire. Jésus ditcette parabole. 
< Ici, sans rien préparer, sans rien "tempérer, sans rien expliquer, ni 
< devant ni aprés, on nous dit tout court; /estis dit: Ceci est mon corps, 


(ceci est mon sang, mon corps donne', mon sang répandu, voilà ce que je 
« vous donne ». Bossuet, ubi supra, 22*mc jour. 

pretatione allegoriarum, vel visionum, vel factotum quae scimus 
fuisse a Deo disposita ut essent umbrae futurorum ; nam alias 
locutio foret omnino innaturalis, et praeter communes humani 
sermonis regulas, sicut revera innaturalis et absurda est in hy- 
pothesi Protestandum forma consecrationis. Etiamsi enim panis 
in genere sumi possit ut figura corporis Christi, quis tamen 
praesertim ex abrupto, de aliquo designato pane rationabiliter 
dicet: hoc, id est iste panis quem nunc demonstro, est corpus 
Christi? Et certe, inveni cuipiam sese in figuris rhetoricis exer- 
centi facile permittetur haec oratio: Alexander erat leo. Num- 
quid forte ista: Hic leo est Alexander? 

Accedit denique tertio, quod in lectione graeca, determi- 
nantur corpus et sanguis per articulum pluries repetitum: Todrto 
ÉOTIV TO owua uov, TO urép LUWV DdIOOUEVOV (£). Tovro yàp 
ÉOTIV TO Qiua uov, TO TI] KvA ak , TO mepi TOÀAÀQV 
ÉKXUVOUEVOV ($), ut sit sensus: Hoc quod do manducandum, est 
ipsum corpus meum, ipsum quod pro vobis datur; id quod por- 
rigo bibendum est ipse sanguis meus, ipse novi testamenti, ipse 
qui pro multis effunditur (3). Praeterea, appositum vulgatae lec- 
tionis, qui pro vobis fundetur, enuntiatur ubique in graeco de 
praesenti, et ita quidem ut directe et immediate referri non pos- 
sit nisi ad id quod est in calice, formaliter ut in calice; nam 
Luc. XXII-20, sic legitur, Tooro To 7OT!]piov, t] kav d1a0nkn 
£v TO ŒUOTI uov, TÒ UMÉP vuwv EÉKXUVOLEVOV, id est, hic calix 
pro vobis fusus, novum testamentum est in sanguine meo. Qui- 


œ) Luc. XXII-19. 

2) Matth. XXVLJ28. 

(3) « Chrétien, te voilà instruit; tu as vu toutes les paroles qui re- 
« gardent l'établissement de ce mystère. Quelle simplicité, quelle netteté 
«dans ces paroles! II ne laisse rien à deviner, à gloser; et s'il y faut 
« quelque chose, c'est seulement en remarquant que selon la force de 
« l'original, il faudrait traduire : Ceci est mon corps, mon propre corps, le 
« meme corps qui est donné pour vous. Ceci est mon sang, mon propre 
« sang, le sang de la nouvelle alliance, le sang répandu pour vous en remis- 
« sion de vos péchés... Voilà la glose, s'il en faut ». Bossuet, ubi supra, 
22*me Jour. 

bus verbis significatur offerri et libari Deo illud ipsum quod sub 
speciebus vini in calice continetur, cum actio sacrificandi sole- 
ret apud ludaeos exprimi per sacrum ritum effundendi sangui- 
nem f Constat autem aperte ex Scripturarum doctrina, nul- 
lam nunc nobis superesse victimam praeter Christum, et hostiam 
pro multis oblatam in remissionem peccatorum non esse panem 
aut vinum aut aliquid aliud, sed solum corpus et sanguinem 
Christi. Ergo adhuc evidentius excluditur omnis possibilitas sen- 
sus metaphorici (2). 

Ad lum ergo dicendum quod subiectum hoc, in forma con- 
secrationis formaliter significat substantiam in confuso quae sub 
panis speciebus continetur. Nec obstat quod sit nomen demon- 
strativum ; nam demonstratio fit ad sensum, id est per ordinem 
ad visibilia accidentia quae remanent, non autem per designa- 
üonem quidditatis substantiae sub dictis accidentibus contentae; 
sed quid illa sit, praedicatum determinat. Patet igitur evidens 
discrimen inter verba consecrationis et propositiones, ego sum 
ostium, ego sum vitis. Illic enim pronomen ego determinate si- 
gnificat personam Christi, cui praedicata ostium et vitis minime 
convenire possunt nisi metaphorice accipiantur. Hic vero, sub- 
iectum Aoc non significat formaliter panem, ac per hoc, non 


O) Levit. I, 5-15; IIL 2-13; IV, 7-25, etc. 

0) Nota tandem contra criticos scholae theologico-historicae, quid 
de verbis institutionis, ad exegesim quod attinet, dicat Tridentinum 
Sess. 13. Cap. 1. « Quae verba a sanctis evangelistis commemorata, et 
«a D. Paulo postea repetita, cum propriam illam et apertissimam signi- 
< ficationem prae se ferant, secundum quam a Patribus intellecta sunt: 
« indignissimum sane flagitium est, ea a quibusdam contentiosis et pravis 
< hominibus ad fictitios et imaginarios tropos... contra universum Eccle- 
« siae sensum detorqueri, quae tamquam columna et firmamentum veri- 

tatis haec ab impiis hominibus excogitata commenta, velut satanica de- 
« testata est, etc. ». Unde nullus fuit unquam auctor catholicus qui in 
verbis illis firmissimum atque inconcussum realis praesentiae argumentum 
non agnoverit, si unum  Caietanum iterum excipias, a cuius commenta- 
ris inauditam temeritatem Pius V exsulare iussit. Scripserat Caietanus, 
q. 75, a. l, « non apparere ex Evangelio coactivum aliquod ad intelli- 
« genda haec verba proprie ». 

de pane, sed de substantia latente sub accidentibus panis, affir- 
matur quod sit corpus Christi. 

Ad 2um dicendum, vim argumenti nostri non in eo consi- 
stere, quod nulla omnino potuerit esse in verbis Christi meta- 
phora, sed in eo quod materia non patiebatur metaphoras ae- 
nigmaticas et prorsus inusitatas quas fingunt adversarii. Huius- 
modi autem non est metaphora illa qua dicitur apud Paulum: 
TobTO uov EOTIV TÓ owua, TO bztep vucv kAcouevov f hoc est 
corpus meum quod pro vobis frangitur. Communi enim ludae- 
orum usu, locutio frangere panem  adhibebatur pro eo quod 
est, panem dare seu offerre, iuxta illud Isaiae: « Frange esu- 
« rient panem tuum ». Et quia in metaphoricis locutionibus non 
attenditur nisi externa species sub qua res sensibiliter sese ma- 
nifestat, corpus Christi sub specie panis pro hominibus frangi, 
nihil aliud est quam dari seu offerri Deo, scilicet in. sacrificium. 
Et ideo Lucas, discipulus et interpres Pauli, vertit: Hoc est cor- 
pus meum, quod pro vobis datur, « ro DTEPp vucov OIDOUEVOV ». 

Ad 3um similiter dicendum, quod iuxta superius praemissa, 
effusio sanguinis ritu sacro apud Hebraeos, pro oblatione sacri- 
ficii propitiatorii accipiebatur. Non ergo aenigmatica locutio ap- 
ponitur, sed adstruitur veritas sacrificii missae, ut infra suo loco 
patebit. 

Ad 4am dicendum quod forma calicis apud Paulum et Lu- 
cam sic debet exponi: Hic calix qui ratione sanguinis 'mei quem 
continet, offertur in remissionem peccatorum, novum est testamen- 
tum ; novum scilicet, per oppositionem ad antiquum quod iam 
abrogatur. In quo quidem enuntiatur in recto continens pro con- 
tento, id est calix pro sanguine, iuxta consuetum et usitatissi- 
mum loquendi morem; nulla autem alia ibi occurrit metaphora, 
sed cuncta sunt litteraliter accipienda, quia vere et proprie san- 
guis in calice fusus, testamentum Christi et dicitur et est. 

Ad cuius intelligentiam observandum est primo, vocem te- 
stamentum indifferenter sumi, modo pro ipso actu ac voluntate 
ultima testatoris, modo pro instrumento quod a testatore in ma- 


(l) t Cor. XI, 24. 

nibus haeredum relinquitur (1). Observandum est secundo, quae- 
nam ex natura rei inter testamentum Christi et testamenta ho- 
minum intercesserit differentia. Sane vero, id quod in humanis 
testamentis ad donationis validitatem facit, non est nisi voluntas 
qua testator secundum praescriptiones legum de bonis suis di- 
sponit pro tempore mortem suam secuturo; mors vero eius fa- 
taliter superveniens non est nisi simplex conditio, sine qua ef- 
fectum suum donatio non sortitur. At testamentum Christi causam 
suae validitatis habuit, non. solam voluntatem disponendi de bo- 
nis quibus erat dives et beatus, verum etiam mortem expiato- 
riam in remissionem peccatorum. Ratio est quia, sicut in huma- 
nis ii qui ob patrata scelera civiliter mortui dicuntur, privantur 
iure possidendi et accipiendi donationes, ita nos propter pecca- 
tum amiseramus ius civitatis in superna Jerusalem, incapaces 
effecti qui in ea haeredes conscriberemur. Unde praeter volun- 
tatem qua disponitur de bonis, necessaria fuit ad valorem testa- 
menti Christi, expiatoria mors crucis perquam solam, iuxta le- 
gem et decretum Patris, iuridica capacitas poterat resarciri; 
atque hinc tandem facile intelligitur, quomodo Eucharistia vel 
calx Eucharistiae sit vere et proprie ipsum novum et aeternum 
testamentum, sumendo nunc testamentum in altera e duabus ac- 
ceptionibus supra declaratis. 

Instrumentum enim testamenti solet dici illud in quo con- 
signatur quidquid ad eius validitatem facit, puta sententia vo- 
luntatis ultimae, omnibus vestita solemnitatibus quae secundum 
legem adhiberi debent. Si ergo in testamento Christi ad dispo- 
sitionis validitatem. concurrebat tum voluntas donandi nobis cae- 
lestem haereditatem, tum etiam cruenta satisfactio a Patre con-(*) 


(* Et utroque modo, ut ex mox dicendis apparebit, sumitur in ver- 
bis consecrationis, secundum diversam formam qua utuntur evangelistae. 
Primo modo apud Matthaeum et Marcum, ubi vox testamentum ponitur 
in obliquo: Hic est sanguis meus novi testamenti, 1. e. quo sancitur di- 
spositio meae ultimae voluntatis. Alio modo apud Lucam et Paulum, 
ubi vox testamentum ponitur in recto: Hic calix novum testamentum 
est, 1. e. tabula dispositionis testamentariae quam in manibus vestris 
et totius Ecclesiae relinquo. 


De Ecclesiae Sacramentis. Tom. I. 

stituta ut per quam hrma rataque evaderet huius sententia vo- 
luntatis, utrumque profecto in authentico instrumento debuit 
consignari. Bene autem sanguis in calice sacramentaliter fusus 
utrumque exprimit; attestatur enim expiatoriam mortem quam 
pro salute nostra Redemptor noster obiit; attestatur et ultimam 
eius voluntatem, disponendi nobis sicut disposuit ei Pater eius, 
regnum f. |. Vere igitur et proprie dicitur novum testamentum, 
id est, testamentariae donationis Christi documentum et monu- 
mentum authenticum (). Nam hoc est testamentum sublime, 
cuius tabulae per totum mundum a tot saeculis eduntur, et vo- 
catis haeredibus quotidie praesentantur. 

Ad Sum denique dicendum quod verba illa dicta sunt a 
Christo in coena legali, ante institutionem sacramenti, ut constat 
ex Luca XXII, 17-20: «Et ait illis: Desiderio desideravi hoc 
« pascha manducare vobiscum antequam patiar. Dico enim vo- 
« bis, quia ex hoc non manducabo illud donec impleatur in re- 
« gno Dei. Ef accepto calice, gratias egit et dixit: Accipite et 
« dividite inter vos: Dico enim vobis quod non bibam de gene- 
« ratione vitis donec regnum Dei veniat. Et accepto pane gratias 
« egit, et fregit, et dedit eis dicens: Hoc est corpus meum quod 
« pro vobis datur, hoc facite in meam commemorationem. 57- 
« militer et calicem, postquam coenavit, dicens: Hic est calix no- 
« vum testamentum in sanguine meo, qui pro vobis fundetur». 
Ubi vides Lucam expresse distinguere calices duos, unum quem 
accepit Dominus inter coenandum, alterum postquam coenavit; 
et ad priorem refert verba, non bibam amodo de hoc genimine 
vilis, etc. Atqui Lucas solet servare ordinem chronologicum, ut- 
pote qui initio sui Evangeli declarat se ex ordine scribere. E 
contra, Matthaeus ordinem saepe intervertit, ut apparet, ex. gr. 
in capite sequenti, ubi flagellationem et coronationem Christi 


(» Luc. XXII, 29. 


(°) « Cette coupe est le nouveau Testament en mon sang. Comme si 
«on disait: De méme que ce papier où est écrite de la main de votre 
« père sa dernière volonté, est son testament, ainsi cette coupe sacrée 
« est le testament de Jésus-Christ par son sang qu'elle renferme, et dont 
« la dernière disposition devait être écrite ». Bossuet, ubi supra, 62-.'» jour. 

narrat post latam a Pilato sententiam, cum tamen ex Ioan. XIX 
1-6, aperte constet flagellationem accidisse antequam a praeside 
Christus crucifigendus traderetur; imo vero flagellatio fuit ulti- 
mus Pilati conatus ut Christum salvareta morte; sperabat enim 
ludaeorum animos ad commiserationem adducere. Verba itaque 
nobis obiecta, utpote dicta de calice coenae legalis, non sunt ad 
rem. Fuerunt tamen a Matthaeo et Marco qui coenam legalem 
non descripserunt, annexa institutioni Eucharistiae, ut quae ratio- 
nem eius et causam exprimerent. Est enim Eucharistia, memo- 
nale quod reliquit Christus abiens in propria & visibili specie, 
itemque viaticum quo confortati pervenire valemus ad aeternum 
illud convivium ad quod convocaverat discipulos, cum dixerat: 
Non bibam de generatione vitis donec regnum Dei veniat, seu, ut 
habet Matthaeus, usquedum illud bibam vobiscum novum in re- 
gno Patris mei, nectar coelestis gloriae significans. Et ideo, na- 
turali quadam idearum connexione, adiuncta sunt a duobus evan- 
gelistts narrationi celebrationis sacramenti, verba quibus inter 
coenandum Dominus lesus de instanti suo discessu certiores fe- 
cerat discipulos, monueratque ultimum esse pascha figurativum, 
posthac implendum in regno Dei. 


Superest ut argumentum  Traditionis breviter proponatur; 
de quo videndus est omnino Bellarminus de Euchar., 1. 2 per 
totum, et Card. Franzelin de Euchar., Thés. 8-9. 

Praesupponendum est, duplicem esse in deposito revelatio- 
nis categoriam credibilium. Prima est eorum quae ab omnibus 
necessitate vel medi vel simplicis praecepti semper fuerunt ex- 
plicite credenda; de quibus nunquam potuerunt esse controver- 
siae inter catholicos, quia ab initio cunctis fidelibus exstiterunt 
proposita per ordinarium exercitium ecclesiastici magisterii. Al- 
tera est eorum, quorum explicita cognitio de necessitate prae- 
cepti non est, quae etiam non semper fuerunt distincte propo- 
sita ab Ecclesia; unde et circa illa attenditur triplex illud sta- 
dium quod egregie exposuit Card. Franzelin, Thes. 23 de Tra- 


TA» V 


388 QUAEST. LXXV. 


ditione: stadium dico fidei plus minusve implicitae, stadium 
motae controversiae, ac demum stadium consensus explicit! atque 
unanimis, consequens solemnem Concilii vel Pontificis definitio- 
nem. Cum autem dogma praesentiae realis, utpote pertinens ad 
ipsam substantiam cultus Christiani, in primo ordine credibilium 
evidenter debeat recenseri, eo ipso cadit sub notissimo canone 
Vincenti Lirinensis: In ipsa item Ecclesia magnopere curan- 
« dum est ut id teneamus quod ubique, quod semper, quod ab 
« omnibus creditum est ». Porro, etsi demonstratio consensus 
universalis quoa/ fidem realis Christi praesentiae sub speciebus 
sacramenti variis modis possit institui, non tamen 1llustriori modo 
fiet, quam si ex monumentis praeteritorum temporum, et potis- 
simum quidem ex operibus Patrum, congerantur testimonia per- 
tinentia ad diversas ac fere omnes partes Ecclesiae, ascendendo 
ab aevo in aevum, usque ad tempora apostolica. Tunc enim idem 
erit ac si universa Ecclesia cum omnibus suis pastoribus et do- 
ctoribus, martyribus ac populo fideli, in sua connexione cum 
apostolis, et per apostolos cum praedicatione ipsius Christi, si- 
statur coram, suam fidem contestans; sicque evidentissime ap- 
parebit, dogma de quo agitur, purum intemeratumque ex fonte 
divinae Traditionis ad nos usque pervenisse. Et hoc modo agit 
Bellarminus contra Protestantes, colligens testimonia omnium 
aetatum, incipiendo ab actis martyrii S. Andreae apostoli, pro- 
ducendoque testes innumerabiles usque ad saeculum XI. 

Nos tamen utemur eo argumenti genere, quod insinuatum 
prius a Suarezio f, fuit postmodum omnibus numeris absolu- 
tum per Cardinalem Franzelin, ubi supra, Thés. IX. Eminet, 
sin minus numero testimoniorum, at certe pondere eorumdem, 
quia vel unum solum testimonium potest esse instar plurimorum, 
quando refert non tantum communem fidem Ecclesiae unius ae- 
tatis. verum etiam conspirantem hostilium | sectarum convictio- 
nem, per quam evidentissime excluditur possibilitas | cuiuslibet 
innovationis ex parte catholicorum. Argumentum autem sic pro- 


ri) Suarez, de Euchar., Disp. 46, Sect. 4, « Octavum caput addi 
« potest, etc. ». 

ponitur: Constat de origine apostolica dogmatis quod in tota 
retro antiquitate Christiana firmiter retentum est, tum a catho- 
licis, tum ab omnibus sectis quae sese a catholica communione 
separaverant, et iam ab initio, teste loanne, inceperant pullulare. 
Atqui eius conditionis esse ostenditur dogma praesentiae realis, 
utpote assumptum a Patribus tamquam commune disputationis 
principium contra omnes haereticos. 

Primo, contra Gnosticos Manichaeorum parentes. Sic enim 
argumentatur Irenaeus 1. 4 c. haeres., c. 18, n. 4-5: Profiten- 
tur nobiscum Gnostici, transubstantiari panem et vinum in cor- 
pus et sanguinem Christi, et per hanc ipsam transubstantiatio- 
nem perfici sacrificium quod offertur Deo Patri. Quomodo 1g1- 
tur cum hac fide stare potest pravum eorum dogma quo asserunt 
panem et vinum fuisse creata, non a Deo Patre D. N. L C, 
sed ab alio quem fingunt visibilium omnium fabricatorem? Tunc 
enim, cum Deo offerunt sacrificium, offerunt ei, non de eius do- 
nis ac datis, sed de bono alieno, ipsumque ostendunt cupidum 
bonorum inimici, contumeliam facientes magis quam gratias agen- 
tes. Dicendum ergo est unum esse principium, unumque facto- 
rem visibilium omnium et invisibilium. Et similiter ex eodem 
communi dogmate, contra eosdem demonstrat Irenaeus, carnem 
esse capacem donationis Dei, id est, beatae resurrectionis (1). 

Secundo, contra Arianos consubstantialitatem Filii negantes, 
Retorquet enim Hilarius, 1.8 de Trinit., n. 18-17, argumentum 
quod ex hisce Evangelii verbis sumebant haeretici: «Ut sint 
« unum, sicut et nos unum sumus, ego in eis, et tu in me ». 
Etenim, inquit, Pater et Filius sunt unum sicut et fideles unum 
sunt cum Christo. Atqui fideles cum Christo unum sunt, non 
per solam voluntatum concordiam, verum etiam in quantum per 
sacramentum  communicatae carnis substantialiter in eis. adest 
Christus. Ergo simili quodam modo, Filius dicitur unum cum 
Patre, non propter affectus unitatem, sed in quantum substan- 
ta Patris est in Filio per generationem communicata. Hinc 
Guitmundus, lib. 3 de corp, et sang. Domini: « Commodissi- 


(C) Irenaeus, c. haeres., 1. 5, c. 2. 


390 QUAEST. LXXV. 


« mum namque reor fore, ut quid etiam hic mirabilis disputa- 
« tor, (Hilarium dicit), de Eucharistia Domini in | 8 de Tri- 
« nitate sentiat, subtiliter attendamus. Contra Arianos quippe 
« disputans, ut substantialiter Patrem esse in Filio demonstra- 
ret, ipsum Filium in nobis substantialiter esse per Eucharistiam 
probavit ». — Vide etiam Cyrillum Alexandrinum in cap. 15 
loannis, ubi eodem utitur argumento. 


À 


À 


Tertio, contra Nestorianos ponentes duas personas in Chri- 
sto. Sic enim argumentatur Cyrillus 1. 4 c. Nestor, c. 5: Id quod 
accipimus in Eucharistia est vivificans. Atqui vivificans esse non 
potest id quod segregatum est et disiunctum ab eo qui est vita 
per essentiam. Ergo id quod in Eucharistia accipimus, non est 
seiunctum a Deo Verbo. Sed in Eucharistia accipimus carnem 
Christi ; ergo caro Christi. est propria caro Dei Verbi ; ergo secun- 
dum hypostasim unitur ei. « Propria namque eius est, ait, et non 
« alterius cuiuspiam ab eo diversi qui seorsum intelligatur, et unius 
«e nostro numero hominis. Cum autem ab illa cum corpore my- 
« stica veraque unione vivificum Dei Verbum segregaveris et 
« omnino distinxeris, quomodo ipsum corpus vivificum ostendes? 
« Qui porro est qui dicit: Qui manducat carnem meam et bibit 
« meum sanguinem, habet vitam aeternam. Nam si homo quispiam 
« seorsum, et non potius ipsum Verbum factum est simile no- 
« bis, res ipsa quae geritur, anthropophagia erit, et inutilis illa 
« participatio ». 

Quarto, contra Eutychianos confusionem naturarum in Chri- 
sto adstruentes. Sic enim ratiocinatur Theodoretus in dialogo 
Inconfusus: Eucharistiae sacramentum est imago mysterii incar- 
nationis. Constat autem sacramentum ipsum duplici elemento, 
caelesti et terreno, corpore Christi et accidentibus panis, quae 
quidem accidentia a sua essentia non recedunt cum incipiunt 
continere corpus Christi, sed manent quod prius erant. Ergo a 
pari, Verbum incarnatum duas habet naturas, divinam scilicet 
et humanam, et unio humanitatis ad divinitatem in persona Verbi 
efficere nequaquam potuit ut humanitas a sua propria et distincta 
essentia recederet. Valde insignis est locus Theodoreti. Eranistes 
Eutychianus interrogat orthodoxum: « Qui appellas donum quod 

« oflertur, ante sacerdotis invocationem ? — Orth. Aperte dicen- 
«dum non est; verisimile enim est, adesse aliquos non initia- 
«tos. — Eran. Respondeatur aenigmatice. — Orth. Cibum ex 
« talibus seminibus. — Eran. Alterum vero symbolum quomodo 
« vocamus? - Orlh. Commune et hoc nomen est, poculi spe- 
«ciem significans. — Eran. Post sanctificationem vero, quo- 
t modo haec appellas? — Orth. Corpus Christi, et sanguinem 
« Christi. — Eran. Sicut symbola dominici corporis et sangui- 
«nis alia sunt ante sacerdotis invocationem, post invocationem 
« autem mutantur et alia fiunt, ita dominicum corpus post ascen- 
« sionem in divinam substantiam mutatum est. — Orth. Reti- 
< bus quae ipse texuisti, captus es. Neque enim symbola mystica 
« (id est accidentia), post sanctificationem recedunt a sua na- 
«tura; manent enim in priori essentia, et figura, et forma, et 
« conspici tangique possunt sicut et prius. Intelliguntur enim ea 
« esse quae facta sunt, et creduntur, et adorantur ut quae illa 
« sint quae creduntur ý. Confer igitur imaginem cum prototype, 
«et videbis similitudinem. Oportet enim figuram esse similem 
« veritati ». 

Quinto, contra Macedonianos negantes divinitatem Spiritus 
Sancti. Sic enim argumentatur Isidorus Pelusiota, epist. 109 ad 
Marathonium : Spiritus Sanctus est qui transmutat dona in al- 
tari, et facit ea pretiosum corpus et sanguinem D. N. I. C., 
quod utique solius divinae potestatis esse potest: « Cum Deus 
«et salvator noster homo factus, inquit, Spiritum Sanctum di- 
« vinam complere Trinitatem tradiderit, atque... in mystica mensa 
« communem panem proprium incarnationis eius corpus (Spiri- 
«tus Sanctus) reddat, quid tu, o vesane, eum quiddam facti- 
« tium, aut creatum, aut servilis tee ac non herilis at ef- 
« fectricis ac regiae essentiae cognatum et enimad dpi- 
«ritum Sanctum esse doces?». 


(/ Id est, nonnisi acie intellectus fide illustrati potest cognosci id 
quod sub illis est, et circa ea factum est. Illud enim quod fuit mutatum 
est substantia quae ratione sui non est obiectum sensus. Quidquid autem 
per se est visibile et tangibile, (scilicet accidentia), non recessit a priori 
essentia, et figura, et forma. 

Et haec quidem, pro more nostro breviter relata sufficiant. 


Qui plura desiderat, consulat auctores superius citatos; quos cum 
legerit, videbit quanto iure liceat concludere contra Protestantes 


ipsissimis verbis quibus suam olim Augustinus concludebat di- 


sputationem contra lulianum Pelagianum: « Numquid Irenaeus 


« 


« 


« 


« 


« 


À 


^ 
^ 


~ 
AT 


et Cyprianus... et Hilarius, et Gregorius, et Basilius, et Am- 
brosius, et loannes (Chrysostomus), de plebeia faece... in ve- 
stram invidiam concitati sunt?... Isti episcopi sunt, graves, 
sancti, veritatis acerrimi defensores adversus garrulas vanita- 
tes... Hos itaque de alus atque aliis temporibus atque regio- 
nibus ab Oriente et Occidente congregatos vides, non in lo- 
cum quo navigare cogantur homines, sed in librum qui navigare 
possit ad homines. Quanto tibi essent isti iudices optabiliores 
si teneres catholicam fidem, tanto tibi sunt terribiliores quia 
oppugnas catholicam fidem ; quam in lacte suxerunt, quam in 
cibo sumpserunt, cuius lac et cibum parvis magnisque mini- 
straverunt, quam contra inimicos etiam vos, tunc nondum na- 
tos, apertissime ac fortissime defenderunt. Talibus post apo- 
stolos Sancta Ecclesia plantatoribus, rigatoribus, aedificatori- 
bus, pastoribus, nutritoribus crevit. Ideo profanas voces ve- 
strae novitatis expavit, et cauta ac sobria ex admonitione 
apostolica, ne sicut serpens Evam seduxit astutia sua, sic et 
mens eius corrumperetur a castitate quae est in Christo, in- 
sidias vestri dogmatis subrepentis exhorruit, et tamquam caput 
colubri calcavit, obtrivit, abiecit. His igitur eloquiis et tanta 
auctoritate sanctorum, profecto aut sanaberis, Dei misericordia 
donante, (quod quantum tibi optem, videt qui faciat), aut si 
quod abominor, in eadem quae tibi videtur sapientia perdu- 
raveris. non tu iudices quaesiturus es ubi causam tuam purges, 
sed ubi tot sanctos doctores egregios atque memorabiles ca- 
tholicae veritatis accuses, caeterosque socios ac participes eorum, 
insuper et universam Christi Ecclesiam, cui dominica cibaria 
fideliter ministrantes, ingenti in Domino gloria claruerunt » ff 
Cum igitur tantam habeamus impositam nubem testium, 


(9 Augustinus, |. 2 contra Iulianum, n. 37. 

vix potuerunt apud Patres colligi paucissimae quaedam subobscu- 
riores locutiones, quae etiamsi commode explicari non possent, 
profecto in. tanta luce, tantoque splendore consensus universalis 
Ecclesiae, certitudini dogmatis nequicquam  officerent. Verum 
multum abest quin optimam interpretationem non patiantur, prae- 
sertim si consideres causas obscuritatis esse repetendas, partim 
quidem ex disciplina arcani, et partim ex securitate quam sim- 
plicitas fidei, nullo adhuc adversario in hac parte impugnata, 
necessario afferebat, partim ex assumptione dogmatis Euchari- 
stiae loco communis principii argumentationis contra errores di- 
versissimos, partim denique ex natura ipsius sacramenti in quo 
et veritas signo coniungitur, et corpus Christi adest non iuxta 
modum praesentiae naturalem, sed ea inexsistendi ratione quae 
soli fidei potest esse conspicua. 

I. Disciplina arcani (l). — Ex hac lege manifestissime 
habes, non esse quaerendam plenam expositionem veritatis Eucha- 
rstiae in iis Patrum operibus apologeticis quae vel natura sua. 
vel ratione circumstantiarum, ad omnes promiscue destinabantur, 
tam fideles quam infideles seu non initiatos. Huiusmodi sunt 
quatuor libri Augustini de doctrina Christiana, scripti eo tem- 
pore quo incipiebat ipsa doctrina sacra passim evulgari, et a 
doctis etiam paganis ad trutinam revocari (2). Cum enima aliqua 
contineat, unde inexperti scandalum accipere possent, antidotum 
tradit Augustinus, monens non esse accipienda Scripturarum 
documenta secundum carnalem intellectum. Nihil ergo proficient 


il) Introducta fuit disciplina arcani consequenter ad praeceptum 
Christi. Matth. VIl-6: Nolite sanctum dare canibus, neque mittatis mar- 
garitas vestras ante porcos, ne forte conculcent eas pedibus suis, etcon- 
versi dirumpant vos. Et haec disciplina, quae sub initiis Ecclesiae pos- 
sibilis erat, nunc autem possibilis amplius non est, maxime circa Eu- 
charistiam observabatur; quod quidem evidenti indicio est, hoc sacra- 
mentum habitum esse apud primaevos Christianos ut mysterium san- 
ctum per excellentiam, et potissimam Ecclesiae margaritam. 

(2) Saeculo quarto exeunte et quinto ineunte studium hominum lit- 
teratorum ad sacram doctrinam undique convertebatur, ut apparet ex 
multis Augustini epistolis, ubi respondet ad quaestiones sibi factas ab 
hominibus laicis, imo adhuc paganis. 

Sacramentarii ex |. 3, c. 6, sequentem Augustini regulam op- 
ponentes: « Si praeceptiva locutio... flagitium aut facinus vide- 
« tur iubere..., figurata est. Nisi manducaveritis, inquit, carnem 
« Filii hominis, et sanguinem biberitis, non habebitis vitam in 
« vobis. Facinus vel flagitium videtur iubere; figura est ergo, 

praecipiens passioni dominicae communicandum, et suaviter 

atque utiliter recondendum in memoria quod pro nobis caro 

eius crucifixa et vulnerata est ». Nam in primis observandum 
est quod in stylo Augustini figura inesse dicitur, quoties in ali- 
quo facto vel praecepto latet aliquid mysterii, ratione cuius non 
debet crude accipi sicut ad litteram sonare videtur. Sic supe- 
rus, in eodem libro tertio de doctrina Christiana, c. 12, dixerat: 
« Quae autem quasi flagitiosa imperitis videntur, sive tantum 
« dicta, sive etiam facta sint, vel ex Dei persona, vel ex homi- 
« num quorum nobis sanctitas commendatur, tota figurata sunt ». 
Non quod neget facta illa realiter accidisse, sed cum non sint 
de eo genere actionum quae ita intrinsece malae sunt, ut ne per 
divinam quidem dispensationem honestari queant, tollit scanda- 
lum ostendendo quomodo ordinabantur a Deo ut essent pro- 
pheticae adumbrationes futurorum. Sic etiam dicit esse figurate 
intelligendum quod Magdalena Christi pedes unxit et lacrymis 
rigavit, quod sanata hemorroissa, Dominus interrogavit, quis me 
tetigit? Simili igitur ex causa, figuram esse ait in verbis euan- 
gelicis, nisi manducaveritis carnem Filii hominis, etc. Ibi quippe 
aliquid est secretius intelligendum praeter id quod verba crude 
accepta prae se ferunt, mysterium est iubens non thyestaeum 
convivium seu horribilem anthropophagiam sicut Capharnaitae 
intellexerant et pagani olim calumniabantur sed aliud longe 


(M Istud flagitium sive facinus est, circa cuius remotionem maxime 
sollicitus esse solet Augustinus. Exponens enim psalmum nonagesimum 
octavum, sic dicit: < Durum illis visum est quod ait: Nisi quis mandu- 
« caverit, etc. Acceperunt stulte, et putaverunt quodpraecisurus esset Do: 
a minus particulas quasdam de corpore suo, et daturus lis | — Sed et 
super Evangelium secundum loannem: « Illi putabant erogaturum corpus 
< suum, ille autem dixit se ascensurum in caelum, utique integrum. Cum 
« videritis Filium hominis ascendentem ubi erat prius..., certe vel tunc 

diversum. Nam id quod praecipitur manducari et bibi ratione 
sui, non est ipsum Christi corpus, ipse Christi sanguis, sed vi- 
sibile sacramentum invisibiliter utrumque continens in cruentae 
passionis memoriam, iuxta illud Apostoli, 1. Cor. XI: « Quo- 
« tiescumque manducabitis panem hunc et calicem bibetis, mor- 
«tem Domini annuntiabitis, donec veniat ». Quamquam non in 
nuda passionis Christi commemoratione consistit Eucharistiae 
celebratio; at vero non solum non intendit Augustinus plenam 
et adaequatam catholici dogmatis expositionem tradere, sed imo 
ne mysteria revelet, arcani lege retinetur: idque unice ei prae 
scopo constitutum est, ut a studiosis christianae doctrinae re- 
moveat scandalum, quin prodat nondum initiatus id quod secre- 
tum manere debet. Hinc illud quod adeo frequenter in eius con- 
cionibus ad populum occurrit: Norunt fideles corpus Christi... 
ecce coram catechumenis loquor, disputari inde modo non potest. 
Hinc, Serm. 132, n. 1, ait: «Sicut audivimus, cum sanctum 
« evangelium legeretur, Dominus lesus Christus exhortatus est 
« promissione vitae aeternae ad manducandam carnem suam, et 
« bibendum sanguinem suum. Qui audistis haec, nondum omnes 
« intellexistis. Qui enim baptizati et fideles estis, quid dixerit, 
«nostis. Qui autem inter vos adhuc catechumeni vel audientes 
« vocantur, potuerunt esse cum legeretur audientes, numquid et 
«intelligentes? Ergo sermo noster ad utrosque dirigitur. Qui 
«iam manducant carnem Domini et bibunt sanguinem eius, co- 
« gitent quid manducent et quid bibant, ne sicut dicit. Aposto- 
« lus, iudicium sibi manducent et bibant. Qui autem nondum 
« manducant et nondum bibunt, ad tales epulas invitati festi- 
« nent... Et forte modo cum Evangelium legeretur, dixistis in 
« cordibus vestris: Putamus quid est quod dicit, caro mea vere 


« inteiligetis quia gratia eius non consumitur morsibus». — Et iterum : 
« Prout voluerunt ita intellexerunt, et more hominum, quia poterat 
< Jesus, aut hoc disponebat lesus, carnem qua indutum erat Verbum. 


« vetuli concisam distribuere credentibus in se». — Et paulo post: « Car- 
«nem quippe sic intellexerunt, quomodo in cadavere dilaniatur, aut in 
« macello venditur ». — Vide omnino Guitmundum, de corp, et sang. 


Doni l. 2, apud Aligne, pag. 1454 et seq. 

esca esi, ei sanguis meus vere potus esi? Quomodo manduca- 
« tur caro Domini, et bibitur sanguis Domini ? Quis contra te 
« clausit, ut hoc nescias? Velatum est; sed si volueris, erit re- 
« velatum. Accede ad professionem, et absolvisti quaestionem... 
Ecce Pascha est, da nomen ad baptismum. Si non te excitat 
« festivitas, ducat ipsa curiositas, ut scias quid dictum sit: Qui 
manducat carnem meam ei bibit sanguinem meum, in me ma- 
net, et ego in illo» ff 
Securitas orta ex communi fide- — Sane vero evidens 
est. multas esse dictiones quae ante exortam haeresim sine pe- 
riculo adhibentur, postmodum autem non ita. Unde in contro- 
versia Pelagiana respondet nonnunquam Augustinus adversariis 
obicientibus varia loca antecedentium Patrum : securius loque- 
bantur antequam perversum vestrum dogma existeret. Nunc 
ergo si animadvertas quod usque ad tempora Berengarii nullus 
prodiit specialis error circa veritatem corporis Christi in sacra- 
mento, haud difficulter intelliges locum Augustini in libro contra 
Adimantum c. 12, ubi explicans quamdam Deuteronomii sen- 
tentiam quam Manichaei proponebant ut aperte contrariam Evan- 
gelio, et in qua dicitur sanguis esse anima carnis, sic habet: 
« Ex eo quod scriptum est, sanguinem pecoris animam eius esse, 
« praeter id quod supra dixi, non ad me pertinere quid agatur 
« de pecoris anima, possum etiam interpretari, praeceptum illud 
« in signo esse positum. Non enim dubitavit Dominus dicere: 
hoc est corpus meum, cum signum daret corporis sui ». Nam 
etsi nunc temporis propositio ista. Christum dedisse signum 
corporis sui, foret male sonans et suspecta de haeresi, habet 


P) Si quid historice constat, haec ipsa est de qua nunc sermo, lex 
arcani. Et ideo, eos qui se theologos dicunt criiico-historicos, eiusmodi 
adiumentum pro defensione catholici dogmatis, ex propria eorum ma- 
teria depromptum, ambabus manibus crederes esse arrepturos. Sed 
omnem admirationem superat, quod nihil e contra intentatum relin- 
quunt, ut destruant Quibus argumentis? Nullis, de more. Quid enim vel 
verosimile unquam afferetur contra tot et tanta et tam categorica testi- 
monia quae colligit ex. gr. Franzelin, de Sacr. in gen. thes. 19? Solus 
igitur in causa hic est destructionis furor. 

quemdam sensum plane orthodoxum, eumdemque tempore Au- 
gustini quo, ut ostensum est, in profitenda reali praesentia con- 
veniebant omnes, tam catholici, quam acatholici, omnis ambi- 
guitatis expertem. Eucharistia enim sumpta pro eo quod est 
sacramentum tantum, were signum est corporis Christi, quia id 
quod tangimus, quod dentibus premimus, et cernimus oculis, 
non est ipsum Christi corpus, sed signum eius; signum dico 
non vacuum, signum continens rem significatam, signum tamen, 
utpote sacramentum. 

Equidem non est diffitendum, nullam esse in re ipsa parita- 
tem inter propositionem, hoc est corpus metem, et illam Deutero- 
nomii a Manichaeo obiectam, sanguis est anima carnis. Ut enim 
esset paritas, oporteret pronomen hoc supponere in recto pro 
visibilibus speciebus seu accidentibus panis, quod verum non est, 
ut ex praemissis constat. Sed exinde nihil aliud. sequitur nisi 
quod Augustinus non satis ponderavit formalem significationem 
subiecti, attentione ad alia distracta ; sicut etiam nondum omnino 
assecutus erat proprietatem nominis persona, quando in |. 8 de 
Trinitate asserebat solo usu et consuetudine ecclesiastica factum 
fuisse ut tres personas, potius quam tres deos, liceret dicere. 
Quod autem in logica expositione terminorum propositionis, hoc 
est corpus meum, aliquo modo lapsus sit, nemini mirum videri 
debet, praesertim consideranti quod ipso tempore S. Thomae, 
diversissimae adhuc opiniones in hac parte recensebantur et a 
variis magistris tradebantur, de quorum profecto fide in realem 
Christi praesentiam dubitare fas non est f Caeterum, quod 


(*) « Quidam dixerunt quod in hac locutione, hoc esi corpus meum, 
« haec dictio hoc importat demonstrationem ut conceptam, et non ut 
« exercitam, quia tota ista locutio sumitur materialiter, cum recitative 
« proferatur ; recitat enim sacerdos Christum dixisse hoc est corpus 
erneum. Sed hoc stare non potest... Et ideo alii dixerunt quod haec 
« dictio hoc, in hac locutione facit demonstrationem non ad sensum, 
« sed ad intellectum, ut sit sensus : significatum per hoc, est coipus meum. 
< Sed nec hoc stare potest... Et ideo alii dixerunt, quod haec dictio hoc 
« facit demonstrationem ad sensum; sed intelligitur haec demonstratio, 
«non pro illo instanti locutionis quo profertur haec dictio, sed pro 

Augustinus non habuerit Eucharistiam ut vacuum signum cor- 
poris Christi, quis ambigeret ? « In principio ergo disputationis 
nostrae, ait Guitmundus, |l. 3 de corp, et sang. Dorn., quo- 
niam ex beato Augustino scandali pene totius videtur esse 
principium, quid nobilissimus idem Doctor de sacrificio Eccle- 
siae in expositione tituli trigesimi tertii Psalmi sentiat videa- 
« mus. Tractans enim quomodo David in manibus suis ferebatur 
« coram Achimelech, ait: {<< vero, fratres, quomodo possitfieri 


« in homine, quis mtelligat ? Quis enim portatur manibus suis? 


À 


À 


À 


À 


« Aliorum potest portari homo in manibus, suis nemo portatur. 
« Quomodo intelligatur in ipso David secundum litteram, non 
« invenimus ; in Christo autem invenimus. Ferebatur enim Chri- 
« sfus in manibus suis, quando commendans ipsum corpus suum, 
« ait: Hoc esi coipus meum. Ferebat enim illud corpus in ma- 
ti nibus suis. O sententia vere excellentissimo Doctore Augustino 
« dignissima...! Quod in David, inquit, et in alus hominibus 
« secundum litteram non invenitur, in Christo invenitur... Quis 
«enim fere hominum aliquam sui figuram, in qua non sit sub- 
« stantia sua, (puta statuam vel picturam), in manibus suis ferre 
« non possit ? Sed hoc, inquit, in ipso David non invenimus, et 
manibus suis nemo portatur. In Christo autem, ait, invenimus. 
« Quoniam ergo dicit in Christo inveniri quod in David et in 
« alis hominibus quomodo intelligatur non invenit, restat ma- 
« nifestissime quod non figuram tantum vel umbram, sicut ad- 
« versari nostri dicunt, sed substantiam sui corporis, iuxta 
« Augustinum, ferebat Christus. Quid hic umbratici responde- 
« bunt?»(Db. Alius quoque insignis Augustini locus est, Enarr. 


< ultimo instanti locutionis... Sed nec hoc stare potest, etc.». Ita 
o. Thomas, infra q. 78., art. 5. — Cf. etiam S. Bonaventura, in IV. 
D. 8, Part. 2, a. 1. q. i. 

( Respondent tamen quod Augustinus in sermone sequenti, re- 
sumendo id quod pridie dixerat, apposuit aliquid multum diminuens et 
extenuans priorem suam affirmationem, eamque harmonizans cum con- 
ceptione praesentiae spiritualis, quae vera est Augustini conceptio : 
« Accepit, inquit, in manus suas quod norunt fideles, et ipse se portabat 
« quodam modo, cum diceret: hoc est corpus meum ». — Sed veniam 

in Ps. 98, n. 9, ubi de illa adoratione tractat, quae sine impie- 
tate deferri non potest nisi ei qui fecit coelum et terram, et 
tamen defertur alicui terrae, id est alicui carni, priusquam man- 
ducetur. Et est caro Christi, hypostatice unita Filio Dei. 
Tandem nota semel pro semper, facile explicari cur apud 
Augustinum pauciora inveniantur testimonia pro reali Christi 
praesentia in sacramento. Ipse enim prae ceteris, legis arcani 
tenaciorem ubique se exhibet in iis omnibus quae scripto con- 
signabat vel consignari permittebat: ita ut in ipsis locis in quibus 
apertius loquitur, semper praeoccupatus appareat timore reve- 


peto. Nihil diminuitur, nihil extenuatur per istud quodam modo, quia non 
obstante reali praesentia veri, historici, et materialis corporis Christi, 
necessario debuit aut dici aut certe subintelligi. Illud enim simpliciter, 
et non solum quodam modo portatur, defertur, movetur, circa quod 
vel immediate vel mediate exercetur actio portandi, movendi, transfe- 
rendi. Hoc autem circa corpus Christi prout in Eucharistia, impossibile 
est contingere. Non enim cogitandum est corpus Christi esse in sacra- 
mento sicut homo sedens in curru. Si esset in sacramento sicut homo 
sedens in curru, portando vel movendo sacramentum, portarem utique 
et moverem corpus Christi, non quodam modo, sed simpliciter; nam 
cum homo in rheda sedens participet omnem motum mechanicum qui 
rhedae imprimitur, influendo motum rhedae, sedenti quoque in ea in- 
fluerem. Sed non sic est in Eucharistia, quia speciebus motis ad dexte- 
ram vel sinistram, corpus Christi hunc motum non patitur, et cum neu- 
tralizatur circa species per actionem portandi influxus gravitatis, non 
neutralizatur circa ipsum Christi corpus, quod per vim gravitatis in sacra- 
mento nequaquam attingitur. Ideo non simpliciter aut portatur aut mo- 
vetur. sed quodam modo, quatenus moventur aut portantur species 
ipsum continentes, ipso interim immoto tali motu permanente, et per 
vim terrestris gravitatis nequaquam sollicitato. Quae omnia consequentia 
sunt ad modum continentiae in sacramento; qui continentiae modus non est 
modus locatis seu quantitativus, ut in Q. 76, praesertim thes. 43-44, expli- 
cabitur. Sed qui theologiam scholasticam despiciunt, nullam de his no- 
tionem habent, et ideo io hoc quodam modo tanquam in lapidem scan- 
dali offendunt, existimantes extenuari affirmationem qua dictum fuerat 
ab Augustino, verificari in Christo quod in nullo alio homine verificari 
potest : Aliorum potest portari homo in manibus, suis nemo portatur. 
Quomodo intelligatur in ipso David secundum litteram non invenimus, 
in Christo autem invenimus. 


V 

landi sacrosancta mysteria. Vide rursus ad exemplum, exordium 
secundi sermonis in Psal. XXXIII, ubi resumit ea quae pridie 
exposuerat et quae mox a Guitmundo citabantur : « Et ferebatur, 
«inquit, in manibus suis ; quomodo ferebatur in manibus suis? 
« quia cum commendaret ipsum corpus suum et sanguinem suum, 
« accepit in manus suas quod norunt fideles » Et in sermone 
primo, n. 5, dixerat: Nondum erat sacrificium corporis et san- 
* guinis Domini, quod fideles norunt, et qui evangelium lege- 
«runt» Ÿ lam vero haec ipsa affectata cura tegendi quantum 
in ipso erat. Eucharistiae mysterium, per se solam praeclarum 
exhibet testimonium fidei Augustini ; nam, quaeso, quale tandem 
foret grande illud secretum, ut de nudo signo sacrameniali cor- 
poris Christi, nequidem coram catechumenis disputare liceret ? 

3. Usus dogmatis polemicus- — Tertia est ratio qua 
explicantur obscurae quaedam locutiones Patrum. Contingebat 
enim ut dogma praesentiae realis loco principii assumptum, 
non haberet nisi longinquam connexionem cum veritate contro- 
versa; inde satis intorta videtur argumentatio, et ex argumen- 
tationis nimia subtilitate consequitur obscuritas. Sit ad exem- 
plum illud Tertulliani, l. 4 contra Marcionem, c. 40 : « Acceptum 
« panem et distributum discipulis, corpus suum illum fecit, hoc 
« est corpus meum dicendo, id est, figura corporis mei. Figura 
« autem non fuisset, nisi veritas esset corporis... Cur autem 


fl) Eiusdem tenacitatis documentum haud spernendum accipi 
etiam potest ex hoc quod invenimus Augustinum solere in solemnitate 
Paschae excusare se de brevitate sermonis, propter sermonem alium 
eadem die habendum ad infantes, ut de sacramento eucharistiae spe- 
cialiter instruerentur. Vide serm. 226 in fine, et 228, n. 3. Et tamen 
sermones illi annuntiati, debiti infantibus. in scriptis Augustini aut nullo 
modo, aut certe non in extenso reperiuntur. Nam in sermone 227 qui 
solus opponi posset, pars catechetica duabus brevibus propositionibus 
absolvitur, schematis seu recapitulationis instar, statimque transitus fit 
ad mysticas considerationes quibus totum corpus orationis constat. Atqui 
evidens est quod quacumque hypothesi facta, non simplici illa thesis 
enuntiatione poterant neophyti instrui de secreto tam diligenter custo- 
dito, tam solemniter promisso. Dicendum igitur quod pars sermonis quae 
proprie dictam continebat catechesim, fuit in scriptis praetermissa. 

« panem corpus suum appellat, et non magis peponem quem 
« Marcion cordis loco habuit, non intelligens veterem fuisse 
« istam figuram corporis Christi dicentis per leremiam : Adver- 
«sus me cogitaverunt cogitatum dicentes : venite, conviciamus 
« lignum in panem eius, scilicet crucem in corpus eius. Itaque 
« iluminator antiquitatum, quid tunc voluerit. significasse pa- 
e nem satis declaravit, corpus suum vocans panem ». Vult 
quippe Tertullianus demonstrare corpus Christi habuisse figu- 
ram antiquitus, ut inde contra Marcionem concludat corpus 
Christi non fuisse phantasticum sicut haeretici dicebant: nam, 
inqut, phantasma figuram non habet, sicut umbra non habet 
umbram. Antecedens vero demonstrat ex leremia, apud quem 
corpus Christi figuratur per panem; quam figuram antea ignotam 
aperuit ipse Christus illuminator antiquitatum, in ultima coena 
faciendo panem corpus suum. Quibus praemissis, dico Tertul- 
lianum non habuisse Eucharistiam ut ipsam umbram et vacuam 
figuram corporis Christi. Etenim primo, semper refert figuram 
ad tempus antiquum : « Figura non Juisset, inquit ; non inlelli- 
(gens veterem fuisse figuram ; quid tunc voluerit significasse 
« fanem, etc. ». Praeterea secundo, asserit Christum implevisse 
in coena figuram in leremia contentam, cum tamen figura panis 
apud Prophetam, non possit impleri per aliam figuram panis 
in Novo Testamento. Quapropter sensus Tertulliani est, Chri- 
stum in coena facto suo prodidisse id quod in antiqua prophe- 
tia se habebat ad corpus suum ut figura ad figuratum. Caete- 
rum propositio ista: « Acceptum panem corpus- suum ilum 
«fecit, hoc est corpus meum dicendo, id est, figura corporis 
«mei », intelligenda est cum hyperbate a Tertulliano non raro 
usurpata, ut sit sensus: Hoc, id est, antiqua figura corporis 
mei, nunc est, vel fit corpus meum. Nam in 1. contra Praxeam 
c. 29, eodem modo dicit: « Christus mortuus est, id est, un- 
« ctus », ut sensus sit: Christus, id est unctus, mortuus est. 
Et rursus, |. 4 cont. Mare., c. ll: « Aperiam in parabolam 
« aurem meam, id est, similitudinem ». 

Contingebat etiam ut argumentatio contra haereticos tota 
constaret in adstruenda quadam similitudine inter mysterium 


De Ecclesiae Sacramentis. Tom. I. 26 

Eucharistiae et mysterium Incarnationis, sicut accidit in contro- 
versia Eutychiana, in qua iuxta superius praemissa, catholici 
asserebant non fuisse absorptam humanitatem a divinitate, sed 
mansisse in propria forma et essentia, eo fere modo quo in al- 
taris sacramento accidentia panis manent integra et quoad es- 
sentiam immutata. Hinc fit ut quidam duriores loquendi modi 
reperiantur qui viderentur importare permanentiam, non acci- 
dentium tantum, sed et ipsius panis substantiae. Comparatio 
videlicet urgetur, et ut accidere solet, adhibentur verba exagge- 
rantia similitudinem ; non tamen ita ut apparens exaggeratio 
convenienti antidoto, si dicere fas est, destituatur. In iisdem 
enim locis signanter asseritur, panem et vinum, Spiritu Sancto 
operante, in corporis et sanguinis Christi transire. substantiam. 
Hinc facile solves nonnulla quae ex Patribus difficilia videri pos- 
sent apud Hardouin, de Sacramento altaris. 

4. Natura Sacramenti. — In hoc quippe mysterio veritas 
corporis Christi signo specierum coniungitur, et ita quidem ut 
omnino sub signo delitescat, ac per hoc, licet Christus sit ibi 
substantialiter praesens, tamen est aliquo modo absens et non- 
dum plene in rerum veritate possessus, quia non possidetur in 
propria specie, sed sub velo impenetrabili. Inde est illud litur- 
eiae nostrae quo abutebantur Berengariani: « Perficiant in nobis, 
« Domine, quaesumus, tua sacramenta quod continent, ut quae 
« nunc specie gerimus, rerum veritate capiamus » ff 

Et ex eadem conditione sacramenti lucem accipiunt loca 


(* Postcommunio Sabbati quatuor temporum Septembris. — « Il 
< ne convient pas à l'état de pèlerignage où nous sommes, d'avoir ni 
« de posséder Jésus-Christ tout pur... Il ne laisse pas d'étre tout en- 
«tier dans ce sacrement, puisqu'il l'a dit, mais il y est caché à notre 
< vue, et n'y parait qu'à notre foi. Nous demandons donc qu'il se ma- 
< nifeste, que la foi devienne vue, et que les sacrements soient enfin 
« changés en la claire apparition de sa gloire... C'est quelque chose â 
< l'épouse de savoir l'époux dans la maison, et d'en sentir déjà, pour 
< ainsi dire, les parfums ; mais si on n'ouvre la porte, si on ne perce 
«les voiles, en un mot, si elle ne voit, les rigueurs de l'absence ne 
c finissent pas, mais plutót elles se font mieux sentir ». Bossuet, Expli- 
cation de quelques difficultés sur les priéres de la messe, n. 42-43. 

ila veterum, iam dudum a Protestantibus collecta, et nunc 
denuo exhumata a saepe iam dictis auctoribus theologiae histo- 
rico-positivae. Qui specialiter insistunt. in libro Ratramni, scri- 
ptoris saeculi. IX, coaevi et sodalis S. Paschasu Radberti, sub 
imperatore Carolo Calvo If In quo quidem libro, responsivo 
ad consultationem imperatoris, inveniunt doctores catholicos di- 
visos circa Eucharistiam, ac disputantes utrum corpus Christi 
ibi in mysterio sit, an in veritate, et utrum corpus sacramen- 
tale debeat dici idem vel non idem cum corpore de virgine 
nato et passo in cruce. Atque hinc deducun- quod usque ad 
epocham quae proxime antecessit tempora Gregorii VII et In- 
nocentii III, cum formales editae sunt definitiones de reali prae- 
sentia et transubstantiatione, alii adhuc erant symbolistae, alii 
realistae, et quod ex consequenti, nondum erat fixa Ecclesiae 
sententia quantum ad ipsam substantiam dogmatis Eucharistiae. 
Sed sciendum est, controversiam et consultationem illam longe 
alum habuisse sensum ab eo quem isti imaginantur. In my- 
sterio, an in veritate, id est, sub aliqua figura, an nulla sub 
figura, ut n. 2-9, ipse Ratramnus explicat quatenus id quod 
manibus tractatur, oculis cernitur, palato gustatur, fractione 
frangitur, sit reipsa ipsum Christi corpus, vel non sit. Erant 
enm qui id volebant, id asserebant, existimantes corpus Christi 
in Eucharistia tam immediate tangi, videri, palpari, quam 1m- 
mediate tangitur et videtur corpus aliud quodlibet. Et haec est 
falsa imaginatio, hodiedum apud multos simplices perseverans, 
quam iuxta principia verae theologiae et illuminatae fidei Ra- 
tramnus destruit. Et ad idem pertinebat altera quaestio, quae 
non tam alia quaestio erat, quam diversa forma praecedentis. 
Quia si accidentia eucharistica quae subiiciuntur sensibus, nihil 
aliud sunt quam panis accidentia, et nihilominus corpus Christi 
aliqua ratione appellantur, utpote verum veri corporis Christi 
sacramentum, non sunt utique substantialiter idem corpus quod 
natum est de Maria et passum in cruce, sed aliud longe diver- 
sum. Ethic sensus fuit concertationis saeculo IX inter quosdam 


(* Migne, Pair. Lat. Tom. 121. 

exortae, cuius solutionem quaesierat Carolus imperator (1). In 
qua quidem nihil fuit commune cum haereticali distinctione inter 
corpus Christi sub sacramento praesens et corpus eius naturale 
seu historicum, ad mentem M hodiernorum novatorum. Sed tu, 
critice, qui ista legis non informatus principiis sanae theologiae, 
qui nihil scis de distinctione inter substantiam materialem et 
accidentia eius, qui traditionalem doctrinam de speciebus eucha- 
risticis absurdam reputas inventionem cum aristotelica philoso- 
phia introductam, non assequeris quomodo ibi esse possit figura 
simul et realitas, latens realitas materialis corporis Christi, et 
sensibilis figura remanentium accidentium panis. Et dicis: Qui 
figuram in sacramento asserit, excludit realitatem, et qui reali- 
tatem ponit, excludit figuram, cum tamen utrumque rectissime 
affirmetur. Rursus dicis: Si non est ipsum corpus de virgine 
natum, id quod sensus nostri in Eucharistia attingunt: ergo 
corpus Christi eucharisticum est aliud a corpore eius naturali, 
a corpore materiali, a corpore historico. Et quod tuo modo in- 
telligis, imponis auctoribus quos tuae crisi subiicis. At difficultas 
evanesceret, si cogitares esse revera in sacramento signum si- 
mul et realitatem: signum quantum ad species quae apparent 
exterius, realitatem quantum ad id quod sub speciebus conti- 
netur. 

Adhuc, species consecratae corporis et sanguinis rationem 
habent imaginis respectu cruentae mortis quam olim in cruce 
passus est Christus. Porro, sola haec cruenta oblatio fuit pro- 
prie loquendo, Christi immolatio sive mactatio ; nam licet in Eu- 
charistia verum ac proprie dictum offeratur sacrificium, non tamen 
in ea proprie immolatur Christus, sed mystice tantum, id est in 
sola sacramentali repraesentatione; non enim iterum occiditur, 
sed solum induit sub speciebus sacramenti externum characte- 
rem mactationis suae. Hinc facile explicatur dictum Augustini, 
epist. 98 ad Bonifacium, n. 9: « Nonne semel immolatus est 
« Christus in seipso, et tamen in sacramento non solum per 


f Id multis ostendit doctor Sorbonicus, I. B. Boileau, in suis 
notis ad Ratramnum, apud Migne, 

« omnes Paschae solemnitates, sed omni die populis immolatur, 
nec utique mentitur qui interrogatus responderit immolari. Si 


^ 
N 


« enim sacramenta quamdam similitudinem earum rerum quarum 
« sacramenta sunt non haberent, omnino sacramenta non essent. 
« Ex hac autem similitudine plerumque etiam ipsarum rerum 
« nomina accipiunt. Sicut ergo secundum quemdam modum sa- 
« cramentum corporis Christi corpus Christi est, (utique mortuum 
« et mactatum), sacramentum sanguinis Christi, sanguis Chri- 
« sti est, (utique effusus et a corpore separatus), ita sacramen- 
« tum fidei (baptismus) fides est» Ý. Adhuc . veritas corporis 
Christi sub speciebus habet rationem signi respectu corporis 
eius mystici quod per charitatem coagmentatur; recte ergo idem 
Augustinus, in die Paschae, Serm. 4 ad infantes, ait: « Si bene 
« accepistis, vos estis quod accepistis ». Denique, ratione signi- 
ficationis quae inest corpori Christi in sacramento respectu fu- 
turae gloriae, intelligitur quare Eucharistia dicta sit a Nazian- 
zeno et Damasceno typus nostrae salutis, seu antitypa futu- 
rorum. 

Sed etsi unum idemque sit numero corpus quod in caelis 
regnat et in sacramento praesens est, non habet tamen utrobi- 
que eumdem modum praesentiae. Hinc est quod distinguunt Pa- 
tres carnem Christi quae pro nobis crucifixa est, a carne eius 


ý Ibi respondet Augustinus ad quaestionem Bonifacii: quomodo 
parvuli baptizati dici possint fideles, seu habentes fidem. Et notandum 
quod tunc temporis, non ita notum erat, habitum fidei infundi parvu- 
lis in baptismo. Unde in responsione sua Augustinus ad hanc conside- 
rationem non descendit, quae nunc nobis est evidentissima. Sed conten- 
tus est animadvertere, parvulos dici habere fidem, in quantum habent 
sacramentum fidei quod est baptismus. Nam, ait, sacramentum seu si- 
gnum sacrum alicuius rei, res illa est secundum quemdam modum, et 
eodem nomine recenseri solet. Idque confirmat exemplo Eucharistiae. 
Quia etsi in Eucharistia Christus non vere immoletur, adhuc tamen im- 
molari dicitur, quatenus sistitur in sacramento sub signis suae immola- 
tionis in cruce: ut scilicet sacramentum corporis Christi sit secundum 
quemdam modum corpus Christi (denuo immolatum), et sacramentum 
sanguinis Christi, secundum quemdam modum sanguis Christi (denuo 
effusus et separatus a corpore). 


tif 

intelligibili, non introducentes distinctionem substantiae, sed du- 
plicem adessendi rationem significantes, in propria scilicet et sub 
aliena specie, sub qua obiectum sensus esse non potest, sed so- 
lius intellectus fide illustrati, et hac de causa spiritualem prae- 
sentiae modum habere rectissime dicitur. Unde Hieronymus in 
Ephes. 1-7. « Dupliciter, ait, sanguis Christi et caro intelligitur: 
« vel spiritualis illa atque divina de qua ipse dixit: caro mea 
« est cibus, vel caro et sanguis, quae crucifixa est, et qui mi- 
« litis effusus est lancea ». Et eodem sensu accipiendus est Au- 
gustinus cum Enarrat, in Psalm. 98 dicit: « Non hoc corpus 
« quod videtis, manducaturi estis, et bibituri sanguinem quem 
«fusuri sunt qui me crucifigent». 

Ultimo nota quod cum iuxta Tridentinum distingui debeat 
manducatio quae est sacramentalis tantum, a manducatione quae 
est sacramentalis simul et spiritualis, id est cum fructu coniuncta, 
haud difficulter intelligitur quid sibi velit Augustinus, quoties 
asserit peccatores, et maxime schismaticos mysticum Christi cor- 
pus dilacerantes, non manducare corpus eius verum. Non enim 
manducant in eum finem ad quem institutum est sacramentum, 
sed ad proprium iudicium propriamque condemnationem, iuxta 
notissimam apostoli Pauli sententiam. 

Et de difficultatibus quae apud Patres occurrunt hactenus 
satis. Quae omnes ultimo tandem refunduntur in specialem ra- 
tionem sacramenti Eucharistiae, in quo invenitur coniuncta veri- 
tas cum figura, realitas cum signo, et cum praesentia non locali 
substantialis praesentia corporis in loco. Neque enim status fidei 
seu vitae praesentis fert ut Christo aperta facie fruamur, sed 
exigit ut ipsum habeamus sub aliena specie occultatum, adeoque 
invisibiliter, etsi substantialiter praesentem ý. Hinc. ergo prove- 
nit apparens illa testimoniorum traditionis contrarietas in qua 
aliqui turbantur. Et idem fere accidit circa incarnationis myste- 
rum apud antiquiores illos Patres quos disputationes haeretico- 
rum nondum coegerant ad modos dicendi omnino praecisos. Et 


(1) De his vide omnino Bossuet, Histoire des variations des égli- 
ses protestantes, |. 4, per totum. 

generatim loquendo, quoties oportet componere simul duas res 
quae oppositae videntur, sicut in dogmatibus trinitatis et incar- 
nationis, esse aequalem et esse minorem, vel in sacramento eu- 
charistiae, contineri substantialiter et contineri in signo, conse- 
quitur quaedam loquendi ratio quae confusa apparet, nisi quis 
teneat, si dici possit, Ecclesiae elavem, et adaequatam notionem 
revelati mysterii. Quam quidam non habentes, ad omnem fere 
passum offendunt, etin theologia positiva occasionem inveniunt 
ruinae spiritualis tam pro se quam pro alis (£). 


ý Hoc est quod observavit Bossuet ubi supra, ostendens quomodo 
Mélanchton a fide realis praesentiae in sententiam sacramentariorum tan- 
dem declinaverit. « Pendant que Bucer et ses disciples, ennemis si dé- 
«clarés de la doctrine de Luther sur la présence réelle, s'en rappro- 
« chaient, Mélanchton, le cher disciple du méme Luther, l'auteur de la 
< confession d'Augsbourg et de l'apologie où il avait soutenu la réalité 
«jusqu'à paraître incliner vers la transubstantiation, commençait à se 
«laisser ébranler. Ce futen 1535 ou environ que ce doute lui vint dans 
«l'esprit, car auparavant on a pu voir jusqu à quel point il était ferme. 
«Il avait méme composé un livre du sentiment des saints Péres sur la 
< cène, où il avait recueilli beaucoup de passages trés exprès pour la 
« présence réelle. Comme la critique en ce temps n'était pas encore fort 
( fine, il s'apercut dans la suite qu'il y en avait quelques-uns de supposés, 
«et que des copistes ignorants ou peu soigneux, avaient attribué aux 
« anciens des ouvrages dont ils n'étaient pas les auteurs. Cela le troubla, 
« encore qu'il eût produit un assez bon nombre de passages incontesta- 
« blés. Mais ce qui l'embarrassa devantage. c'est de trouver dans les 
< anciens beaucoup d'endroits où ils appelaient l'eucharistie une figure. 
« Il ramassait les passages, et il était étonné, disait il, d'y voir une grande 
« diversité. Faible théologien, qui ne songeait pas que l'état de foi ni 
«de cette vie ne permettait pas que nous jouissions de J.C. à décou- 
« vert, de sorte qu'il se donnait sous une forme étrangére, joignant né- 
« cessairement la vérité avec la figure, et la présence réelle avec un 
« Signe extérieur qui nous la couvrait. C'est de là que vient dans les 
« Pères cette diversité apparente qui étonnait Mélanchton. La méme 
« chose lui eût paru, s'il y eût pris garde de prés, sur le mystère de 
«lincarnation etsur la divinité du Fils de Dieu, avant que les disputes 
« des hérétiques eussent obligé les Péres à en parler plus précisément. 
< Et en général, toutes les fois qu'il faut accorder ensemble deux vérités 
< qui semblent contraires, comme dans le mystère de la Trinité et dans 
«celui de l’incarnation être égal et être au dessous, et dans le sacre- 

Adhuc superessent nonnulla quae ex canone et ordine Mis- 
sae obiicere solent haeretici. Sed cum sublimes illae preces, ut 
recte intelligantur, praerequirant multas notiones circa rationem 
et propriam conditionem sacrifieii, in ultima huius tractatus parte 
discutiendae relinquuntur. 


Ratio demum quae ostendit conveniens fuisse utin hoc sa- 
cramento ipse Christus contineretur, in principio huius tractatus 
iam dicta est, inquit S. Thomas in IV, D. 10, q. 1, a. 1. «Quia 
« scilicet non ita perfecte Christus nobis coniungeretur, si sola 
« sacramenta illa haberemus in quibus coniungitnr nobis Christus 
« per virtutem suam in sacramentis illis participatam ; et ideo 
« oportet esse aliquod sacramentum in quo Christus non parti- 
« cipative, sed per suam essentiam contineatur, ut sit perfecta 
« coniunctio capitis ad membra. Consequuntur autem et aliae 
« utilitates, sicut ostensio maximae charitatis in hoc quod seipsum 
« dat nobis in cibum, sublevatio spei ex tam familiari coniun- 
« ctione ad ipsum, et maximum meritum fidei in hoc quod cre- 
« duntur multa in hoc sacramento quae non solum praeter ra- 
« tionem sunt, sed etiam contra sensum, ut videtur; et multae 
« aliae utilitates quae explicari sufficienter non possent » ý. 


« ment de l'eucharistie étre présent et étre en figure, il se fait naturel- 
lement une espèce de langage qui paraît confus, à moins qu'on n ait, 
< pour ainsi parler, la clé de l'Eglise et l’entière compréhension de tout 
«le mystère, outre les autres raisons qui obligeaient les saints Pères à 
< envelopper les mystères en certains endroits, donnant en d'autres des 
« moyens certains de les entendre. Mélanchton n'en savait pas tant. 
« Ebloui du nom de réforme, et de l'extérieur alors assez spécieux de 
« Luther, il s'était d'abord jeté dans son parti. Jeune encore, grand hu- 
< maniste, mais seulement humaniste..., il n'avait guère pu apprendre 
« d'antiquité ecclésiastique avec son. maitre Luther, et il était tourmenté 
< d une étrange sorte des contrariétés qu'il croyait voir dans les saints 
« Péres. Pour achever de l'embarrasser, il fallut encore qu'il allát tomber 
«sur le livre de Ratramne qui commengait alors à paraitre, etc. ». 

f Cf. Bullam Urbani IV Transiturus de hoc mundo ad Patrem, in 
corp, iur., Clementin. 1. 4, Tit. 16 de reliquiis et veneratione Sanctorum. 

THESIS XXXIX. 
(Ar t. 2-4). 


Post consecrationem statim cessat tota substantia panis 
et vini, quae tamen non annihilatur, sed transubstantiatur 
in corpus et sanguinem Christi. Et quia non est aliqua pos- 
sibilis via qua ipsum Christi corpus verum incipiat esse 
in sacramento, nisi per huiusmodi conversionem, dicendum 
est transubstantiationis dogma ita intime et necessario 
cohaerere cum dogmate praesentiae realis, ut unum sine 
altero omnino consistere non possit. 


Ut demonstret subtantiam panis post consecrationem non 
manere, affert S. Thomas in praesenti rationes quatuor, quarum 
prima est, quia conversio totius substantiae panis est unica pos- 
sibilis via ad sacramentalem praesentiam ; ergo necesse est ut 
panis substantia desinat, nam id quod convertitur in aliquid, 
facta conversione, non manet. In quo quidem argumento conse- 
quentia est evidens, sed principium ipsum relinquitur infra de- 
monstrandum. Ex tribus autem alis rationibus, principalis illa 
est quae sumitur ex verbis formae, et hoc modo potest exponi: 

Si remaneret substantia panis simul cum corpore Christi, 
propositio hoc esi corpus meum vera non esset. Quando enim 
contingit ut una substantia lateat in alia quae suis propriis acci- 
dentibus exterius manifestatur, pronomen demonstrativum hoc, 
pro ea substantia cuius sunt accidentia propria, necessario sup- 
ponit, nisi forte unum ad continendum aliud communi usu et 
destinatione ordinetur. Bene enim demonstrata lagena dices: hoc 
est vinum ; non tamen demonstrato pane in quo nummus delite- 
scit, recte diceretur: hoc est nummus, sed: hic (adverbialiter) 
est nummus. Et ratio regulae est quia cum dictio hoc significet 
substantiam per ordinem ad accidentia quae eam sensibus ex- 


4 V- 

ternis manifestant, quamdiu permanet propria substantia sub 
propriis accidentibus, necesse est ut accidentia sint manifestativa 
illius substantiae quam afficiunt. Ratio vero exceptionis est quia, 
demonstrato eo quod natura sua vel communi usu destinatur ad 
continendum aliud, propositio habet veritatem secundum vulga- 
rem illam metaphoram qua continens pro contento accipitur. 

Atqui panis nec natura sua nec usu communi ordinatur ad 
continendum corpus Christi; unde dicta metaphora locum ibi 
habere nequaquam potest. Remanente igitur substantia propria 
accidentium, quae est panis, oporteret subiectum hoc supponere 
pro ea, et sic falsificaretur forma sacramenti: « Nunquam enim 
« substantia panis est corpus Christi, sed potius esset dicendum: 
« hic est corpus meum » f. 

Cessat ergo substantia panis, et totaliter cessat, scilicet tam 
secundum materiam quam secundum formam. Non enim posset 
remanere materia ad sensum Durandi, nisi in quantum tot ge- 
nerarentur nova Christi corpora, quot fiunt consecrationes. Atqui 
hoc est omnino absurdum, et contra veritatem verborum Evan- 
geli Ioan. VI-52: Panis quem ego dabo, caro mea estpro mundi 
vita, ubi corpus in Eucharistia exsistens dicitur esse ipsum cor- 
pus quod fuit in cruce oblatum pro salute mundi. 

Sed nunc, quomodo cesset panis substantia, statim viden- 
dum est; dico autem, non annihilatione, sed transubstantiatione. 


Rursus, argumentum a S. Thoma primo loco adductum, ex 
necessitate conversionis dicitur: « Non est dare, inquit, aliquem 
« modum quo corpus Christi verum esse incipiat in sacramento, 
« nisi per conversionem substantiae panis in ipsum ; quae quidem 


C) S. Thom, hic, art. 2 in corp. Pariter in 4 cont. Gent., c. 63, 
dicit: < Si substantia panis simul est in hoc sacramento cum vero cor- 
« pore Christi, potius Christo dicendum fuit: Hic est corpus meum, quam: 
« hoc est corpus meum, cum per hoc demonstretur substantia quae vi- 


« detur, quae quidem est substantia panis, si in sacramento cum corpore 
< Christi remaneat ». 

« conversio tollitur, posita vel annihilatione vel resolutione in 
« praelacentem materiam ». Verum, ut supra dictum est, hoc ar- 
gumenti genus exponetur in tertia parte huius propositionis. 
Ideo sola iterum ratio afferetur, quam sumit S. Doctor ex forma 
sacramenti: « Similiter etiam, ait, non est dare unde talis reso- 
« lutio vel annihilatio in hoc sacramento causetur, cum effectus 
«sacramenti significetur per formam; neutrum autem horum 
« significatur per haec verba formae: hoc est corpus meum ». 
Propositio enim ista, tota est de esse, et nullo modo de non 
esse, id est de reductione ad nihilum ; insuper omnis mutatio 
circa sacramenti materiam contingens, ita adaequate respondere 
debet signification; verborum, ut neque excedat, neque exceda- 
tur. Si autem non est unde significetur annihilatio panis, iam 
transubstantiationis veritas sponte sua consequitur; substantia 
enim quae totaliter cessat, et non per reductionem ad nihilum, 
profecto aliter cessare non potest quam per totalem sui conver- 
sionem in aliquid aliud. Operae tamen pretium erit si argu- 
mentum quo istud dogma ex praedictis consecrationis verbis 
eruitur, paulo accuratius expendamus, adiectis postea pro rei 
eravitate testimoniis antiquae traditionis. 

I. Argumentum scripturale. — Primum igitur omnium 
observare oportet differentiam propositionis speculativae et pro- 
positionis practicae. Comparatur quippe propositio practica ad 
locutiones speculativas, sicut comparatur conceptio intellectus 
practici quae est factiva rei, ad conceptionem intellectus specu- 
lativi quae est apud nos a rebus accepta. Nam propositiones 
speculativae enuntiant id quod verum praeexsistit, sed non effi- 
ciunt ut sit id quod affirmatur; in illis ergo, significatio propo- 
sitionis enuntiantis posterior est veritate ontologica rei enuntia- 
tae. E contra, propositiones practicae significant id quod fit 
verum dependenter ab enuntiatione ipsa. Et ideo in huiusmodi, 
prior natura est significatio ut mensura obiectivae veritatis; quae 
quidem obiectiva veritas, cum non praeexsistat, vi verborum 
efficitur; atque hinc tandem in tertio signo resultat conformitas 
propositionis significantis cum re significata. In eodem tamen 
instanti reali simul sunt et significatio, et efficientia, et formalis 


412 QOVAERSI;. IXXV, 


veritas propositionis, quia per diversa illa rationis signa, non 
ordo temporis, sed solius naturae sive dependentiae designatur. 
Unde S. Thomas in IV, D. 8, q. 2, a. 1, q. 4, ad lum « Ea 
í quae sunt in voce proportionantur his quae sunt in anima: 
) conceptio autem animae duobus modis se habet. Uno modo 
« ut repraesentatio rei tantum, sicut est in omnibus cognitio- 
« nibus acceptis a rebus, et tunc veritas conceptionis praesup- 
« ponit entitatem rei sicut propriam mensuram, et per modum 
« huiusmodi conceptionum se habent locutiones quae causa si- 
« gnificationis tantum proferuntur. Alio modo conceptio animae 
« non est repraesentativa rei, sed magis praesignificativa, sicut 
« exemplar factivum, sicut patet in scientia practica quae est 
« causa rei, et veritas huius conceptionis non praesupponit en- 
« ütatem rei, sed praecedit ipsam naturaliter quasi causa, etsi 
« simul sint tempore. Et ad hunc modum se habent verba prae- 
« missa, (id est verba formae hoc est corpus meum), quia sunt 
« significativa et factiva eius quod significatur ». 

Observandum praeterea est quod in propositionibus demon- 
strativis in quibus pronomen substantivum hoc tenet locum sub- 
iecti, necesse est distinguere formale eius significatum a si- 
enificato materiali; nam talis distinctio adhibenda est in. omnibus 
nominibus significantibus sub quadam indeterminatione. Porro 
formale significatum huius dictionis Aoc, est substantia sub acci- 
dentibus panis contenta, praescindendo a determinatione propriae 
naturae (l). Significatum autem materiale est substantia a parte 
rei determinata, in qua de facto salvatur praefata ratio obiectiva, 
scilicet rei sub panis accidentibus contentae; sicut si dicerem 


(*) Formale significatum dictionis hoc est quadantenus determina- 
tum, et quadantenus indeterminatum : determinatum quidem quoad 
rationem contenti sub speciebus designatis; indeterminatum vero quoad 
specificationem propriae naturae sive quidditatis. Si enim nomen de* 
monstrativum hoc significaret formaliter rem demonstratam sub deter- 
minatione naturae suae, omnes propositiones demonstrativae in quibus 
gerit vices subiecti, forent totidem tautologiae; sicut cum dico, hoc est 


lignum, sensus esset: lignum est lignum. Quod nemo etiam somnians 
admittet. 

quod subiectum hoc, antecedenter quidem ad verborum efficien- 
tiam, designat materialiter substantiam panis, consequenter vero 
substantiam corporis Christi. 

Observandum denique est quod ad veritatem | cuiuslibet 
propositionis demonstrativae de praesenti, esse debet obiectiva 
adaequatio inter materiale subiecti et esse praedicati, pro reali 
instanti in quo significatio perficitur; sic enim, et non aliter, 
habetur conformitas enuntiationis ad rem, in qua sita est ratio 
veritatis. Interest tamen inter practicam et speculativam, quod 
speculativa, ut dictum est, adaequationem hanc non facit, sed 
significat tantum ; practica autem de qua nunc sermo, et signi- 
ficat et facit; non enim se habet ad entitatem rei quae fuit 
materialiter designata in primo instanti prolationis subiecti (hoc), 
sicut ab ea mensurata, sed magis sicut mensurans mutationem 
in ea inducendam, ad hoc ut sua sibi veritas constet. Et ideo, 
prolata propositione, vis verborum sese quodammodo reflectit 
supra propositionis subiectum, ut salvo manente formali eius 
significato, ipsum materiale mutetur in id quod enuntiat prae- 
dicatum, atque hoc modo debita habeatur adaequatio. 

Recta igitur expositio verborum formae est: Hoc, seu con- 
tentum sub his speciebus (quod a parte rei erat panis in primo 
demonstrationis instanti), est (consequenter ad vim verborum, 
quorum virtute panis trahitur ad aliud esse), corpus meum, 
seu verum Christi corpus quod natum est de Virgine, passura 
in cruce, et in coelos assumptum. Ergo ut impleatur significatio 
formae, oportet dari mutationem totius substantiae panis in 
hanc praeexsistentem substantiam corporis Christi, solis manen- 
tibus speciebus substantiae conversae. Sed in hoc stat propria 
transubstantiationis ratio, ut liquet ex praemissis. Ergo ex ver- 
bis formae bene concluditur, transubstantiari panem in corpus 
Christi. 

2. Argumentum traditionis. — Principio notandum quod 
in praesenti, idem omnino est conversio et transubstantiatio. 
Non quod haec duo sint per se synonyma, absit; sed quia in- 
ter duo extrema quae sunt panis et corpus Christi, nulla alia 
conversionis species aut possibilis est, aut excogitabilis: dum- 

modo utique, per corpus de quo dictum est: Accipite, mandu- 
cate, hoc est corpus meum, intelligamus ut par est, corpus 
Christi naturale, quod accepit a Virgine, cum quo apud nos 
ambulavit, in quo passus est, in quo resurrexit, in quo ascen- 
dit ad coelum: uno verbo, corpus quod eucharisticae conver- 
sioni praeexsistebat et praeexsistit, ac per eam nec mutatur nec 
augescit, sed in sua substantia totum permanet. Iam enim osten- 
sum est, hoc esse proprium solius transubstantiationis, ut pro 
termino habeat aliquid praeexsistens, et quidem non ut cui ad- 
ditur sicut fit per nutritionem, sed praeexsistens simpliciter et 
absolute, etiam in quantum formalis terminus conversionis est. 
In subiecta itaque materia, affirmare conversionem est affirmare 
transubstantiationem, et tot habebimus dogmatis transubstantia- 
tionis testes, quot inveniemus asserentes: panem converti ih 
corpus Christi, mutari in corpus Christi, desinere in corpus 
Christi, fieri vel factum esse corpus Christi, aut si quid alud 
huiusmodi f. Tales autem sunt omnes Patres inde ab initio, 
qui eadem fide qua credendum est Christum realiter in sacra- 
mento contineri, credendum quoque docuerunt id fieri per con- 
versionem seu mutationem panis et vini in eius corpus et san- 
guinem. 

Id quidem iam videre licuit in testimoniis traditionis supra 
relatis. Sic apud Irenaeum |. 4, c. 18. Sic apud Isidorum Pe- 
lusiotam, epist. 109 ad Marath. Sic apud Theodoretum, Dial. 
Inconfusus: « Post sanctificationem, inquiebat Orthodoxus, sym- 
« bola mystica non recedunt a sua natura; manent enim in 
« priori essentia et figura et forma, et conspici tangique pos- 


(1) Dico idem esse quoad rem, tametsi non secundum praecisum 
conceptum quem exprimit transubstantiationis nomen. Unde frustra 
sunt novi auctores theologiae historicae, cum loquuntur de lenta ela- 
boratione ideae transubstantiationis, quasi nescio cuius theoriae quae 
prius germinans in mente quorumdam, fuisset postea sancita per defi- 
nitiones conciliorum. Non ibi fuit elaboratio ideae, sed mera explicatio 
notionis singularis huius ac mirabilis conversionis, quae in revelatione 
contenta, integra iam ab initio habebatur, licet non in methaphysica illa 
analysi quam posteriorum doctorum lucubrationes ediderunt. 

« sunt sicut et prius. Intelliguntur enim ea esse quae facta sunt, 
«et creduntur ». Ubi duas mutationes aperte distinguit Theo- 
doretus, ex quibus unam affirmat et alteram negat. Unam 
affirmat, nempe substantialem, cum dicit: /ntelliguntur, credun- 
fur ea esse quae facta sunt (utique per sanctificationem seu con- 
secrationem), et ut talia adorantur. Nam si symbola mystica 
quae prius erant cibus ex talibus seminibus, id est panis, et 
poculi species, id est vinum, facta sunt id quod adoramus, cor- 
pus et sanguis Christi, ut supra aperte confessus est Orthodo- 
xus: ergo in ipsum corpus et sanguinem conversa sunt. Sed 
praecise quia conversio fuit solius substantiae quae ratione sui 
sub sensu minime cadit, ideo ad illam pertingit solus intellectus 
fide illustratus. Propterea dicit quod symbola mystica inielli- 
guntur, creduntur ea esse quae facta sunt, quatenus sola panis 
et vini substantia transiit in substantiam corporis et sanguinis 
Christi. Hanc igitur substantialem conversionem aperte Theo- 
doretus affirmat. Nunc autem aliam distinguit et. negat: con- 
versionem nempe mysticorum symbolorum quoad omnia quae 
per se sensibus subiacent. Secundum haec, inquit, non recesse- 
runt a sua natura; secundum haec manent in priori essentia 
et figura et forma, et conspici tangique possunt sicut et prius (l). 

Praeter haec, accipe nunc quaedam alia selecta Patrum te- 
stimonia. 


Ex catechesibus ad infantes. — « Haec Agni caro, hic 


(! Et tamen sunt qui dicunt Theodoretum negare quod sit in 
Eucharistia conversio substantialis. Quia secundum praeconceptas opi- 
niones interpretantur auctores quos legunt. Nulla est distinctio inter 
substantiam et accidentia, inter id quod in corporibus est obiectum 
sensus, et id quod per se est obiectum solius intellectus. Proinde, nul- 
lum quoque discrimen inter mutationem mysticorum symbolorum quan- 
tum ad accidentia (id quod apparet exterius), et mutationem eorum- 
dem quantum ad substantiam (id quod transcendit sensuum perceptio- 
nem). Et qui negat mutationem in eo quod conspici tangique potest, 
eo ipso negat conversionem substantialem | Ab eo exemplo disce re- 
liqua. Disce quas fabricas inanium ratiocinationum construunt super 
textus Patrum, ut in fine fidem nostram pessumdent et destruant. 

« sanguis est, ait Gaudentius Brixiensis % Ipse igitur na- 
« turarum creator et dominus qui producit de terra panem, de 
« pane rursus efficit proprium corpus ». — Et Ambrosius, de 
Mysteriis: « Nunc de mysteriis dicere tempus admonet, atque 
«ipsam sacramentorum rationem edere, quam ante baptismum 
« si putassemus insinuandam nondum initiatis, prodidisse potius 


< 


N 


quam edidisse aestimaremur Ista esca quam accipis, est 
« corpus Christi.. Forte dicis: aliud video, quomodo tu mihi 
« asseris quod Christi corpus accipiam ? Et hoc nobis super- 

est ut probemus... Quod si tantum valuit sermo Eliae, ut 
« ignem de caelo deponeret, non valebit Christi sermo, ut 
« species mutet elementorum ? De totius mundi operibus legisti 
« quia ipse dixit, et facta sunt. Sermo ergo Christi qui potuit 

ex nihilo facere quod non erat, non potest ea quae sunt, in 
«id mutare quod non erant? » (2) — Cyrillus quoque Hie- 
rosolymitanus, ad recens baptizatos ait: « Deum benignum 
4 exoramus ut emittat Spiritum Sanctum super dona proposita, 
« ut faciat panem quidem corpus Christi, vinum vero sangui- 
« nem Christi » (3). 

Ex sermonibus ad populum. — Ait Eusebius Emissenus, 
Horn 5 de Paschate: « Recedat ergo omne infidelitatis ambi- 
« guum quandoquidem qui auctor est muneris, ipse etiam testis 
est veritatis... Ne igitur dubitet quisquam, primarias creaturas 
« (id est, ex quibus primario nostra vita corporalis sustentatur), 
« nutu potentiae, praesentia Maiestatis, in dominici corporis 
« transire posse substantiam... Quid autem mirum est, si ea quae 
« potuit verbo creare, verbo possit creata convertere? Imo iam 
« minoris videtur esse miraculi, si id quod ex nihilo condidisse 
« agnoscitur, iam conditum in melius valeat commutare » (4). 

Ex operibus didactius. — Valde notanda sunt ea quae habet 
Da mascenus, de fide orth., 1. 4, c. 13: « Tu quoque nunc quaeris, 


À 


(*) Serm. 2 de Exodi lectione, egressis e fonte neophytis. 

(2) Ambr., de myst. c. 8-9. — Et similia omnino habet existima- 
tus Ambrosius, 1. 4. de Sacram., c. 3-5. 

(3) Catech. mystagog. 5. 

(4 Apud Algerum, 1. 1, c. 7. 

«qui panis fiat corpus Christi? Ego vero tibi repono, Spiritum 
« Sanctum supervenire... Est revera corpus divinitati unitum na- 
«tum a Sancta Virgine corpus: non quod in caelos assumptum 
< corpus descendat de caelo, sed quod panis ipse et vinum trans- 
« mutentur in corpus et sanguinem Domini ». 


AN 


Ex lilurgiis, et potissima omnium, quae est Romana. — Ora- 
tionem quae habetur in canone immediate ante consecrationem, 
bene urget Guitmundus contra Berengarium, 1. 3 de corpore et 
sanguine Domini: « Unde et Ecclesia Dei consequenter, a se eos- 
« dem separat, cum in ipso canone missae ex apostolica traditione 
« ita orat: Quam oblationem tu, Deus, in omnibus, quaesumus, 
« benedictam, adscriptam, ratam, rationabilem | acceptabilemque 
«Jacere digneris, ut nobis corpus et sanguisfiat dilectissimi Filii 
«tui D. N. I. C. Non hic oratur ut in ea corpus et sanguis 
«lateat, aut in eam corpus et sanguis adveniat, sed ut ipsa 
« oblatio, et corpus et sanguis fiat » (4). 

In his obiter animadvertes quomodo doctrina Patrum adamus- 
sim conveniat cum notione transubstantiationis superius exposita. 
Hac quippe notione retenta, intelligitur quare Patres reddant cre- 
dibile mysterium praesentiae realis ex consideratione creationis, 
dicentes eum qui potuit de nihilo omnia facere, posse etiam ea 
quae sunt, in aliud commutare. In quo quidem dicendi modo, 
praeexistentia substantiae panis manifeste proponitur ut quaedam 
positiva conditio ad operationem mysterii, cum in sententiis ad- 
versariorum se habeat potius ut obstaculum quod debet prius 
removeri per destructionem, sive annihilationem (s). — Intelligitur 


P) Vide innumera alia testimonia ex liturgis deprompta, apud Bos 
suet. Explication de quelques difficultés sur lespriéres de la messe, c. 4-18. 

(2) Idem etiam observare licet super testimonium [Ir en AEI, in thesi 
praecedenti propositum. Vult enim Irenaeus ex dogmate transubstantia- 
tionis convellere insaniam Gnosticorum distinguentium Deum fabrica- 
torem rerum visibilium, a Deo Patre D. N. I. C., asserens indignum 
fore, si ex creaturis alterius conficeretur altaris sacramentum et acce- 
ptabitis oblatio Filii unigeniti. Periret autem argumenti nervus ac robur, 
si potuissent statim haeretici reponere, confirmari potius ex hoc dogmate 
inimicitias Patris cum fabricatore huius mundi visibilis; destruit enim 


De Ecclesiae Sacramentis. Tom. I. 27 

iterum, quare dicatur Spiritus Sanctus descendere super dona, et 
nutu potentiae, praesentia Maiestatis illa trasmutare. Sed si po- 
nas, dona proposita destrui, non est eiusmodi effectus qui poten- 
tiae nutum et Maiestatis praesentiam requirat, imo potius eiusdem 
recessum et subtractionem. Et nutus quidem potentiae necessarius 
esset ad reproducendum vel adducendum corpus Christi sub spe- 
ciebus post destructam panis substantiam. At vero Patres requi- 
runt onnipotentiae interventum ut circa ipsum panem perficiatur 
benedictio qua in dominici corporis transit essentiam. Fatere ergo 
cum Patribus et liturgiis, Spiritum Sanctum descendere super 
dona, (id est, super panis et vini substantiam), ut aliquid positi- 
vum circa illa operetur. — Intelligitur denique, cur Patres negent 
actionem effectivam praesentiae Christi ad ipsum Christi corpus 
primo terminari, et semper inculcent actionem mutativam quae 
versetur tantummodo circa eas creaturas, de quibus ad fragilitatis 
nostrae subsidium conditis suo quoque nomini Deus munera iussit 
dicanda constitui f. Non quod, inquit Damascenus ubi supra, 
corpus in caelos assumptum descendat de caelo, $ed quod panis ipse 
transmutetur in corpus Domini. Et Guitmundus : Non hic oratur 
ut in ea (hostia) corpus lateat, aut in eam corpus adveniat, sed 
ut ipsa corpus fiat. 

3. Caeterum, consideratio quam affert S. Thomas, art. 4 in 
corp., non est ad demonstrandum directe et a priori possibili- 
tatem transubstantiationis. Transubstantiari enim panem in corpus 
Christi, deducit S. Doctor ex praesupposito mysterio realis prae- 
sentiae: « Respondeo dicendum, inquit, quod sicut supra dictum 
« est, cum in hoc sacramento sit verum corpus Christi, nec inci- 
« piat ibi esse de novo per motum localem..., necesse est dicere 
« quod incipiat ibi esse per conversionem substantiae panis in 
« ipsum ». Quia vero huiusmodi conversio est omnino superna- 
turalis, et supra omnem comprehensionem nostram, subiungit 


Pater opus inimici sui, scilicet odibilem sibi panis et vini substantiam, 
ut loco eius ponat corpus Fili sui; non ergo probas unum esse prin- 
cipium visibilium omnium et invisibilium. 

C) Secreta fer. V post Dominicam Passionis. 

considerationem propter quam non debet naturalis ratio iudi- 
care impossibile quod divina virtute talis mutatio fiat, et ad hoc 
ostendit quid distet inter agens creatum, cuius est agere in for- 
mas prout pendent a potentia subiecti, et agens increatum quod 
cum sit actus purus et irreceptus, sua operatione attingit primas 
radices entis ff. 


Restat denique demonstrandum, transubstantiationem esse 
unicam viam ad realem Christi praesentiam in sacramento. Et 
re quidem vera impossibile est ut corpus Christi fiat substan- 
taliter praesens sub speciebus panis, sub quibus antea non erat, 
nsi vel productione, vel adductione, vel denique alterius rei sub 
dictis speciebus praeexsistentis conversione. Atqui videtur omnino 
evidenter repugnare ut corpus Christi fiat praesens in. sacramento 
per sui productionem vel adductionem, quocumque tandem modo 
res explicetur. Relinquitur ergo quod non sit dare aliquam viam 
ad realem praesentiam praeter transubstantiationem, ut saepe 


il) Et in hoc sensu intelligenda sunt quae habet in responsione 
ad 3um: < Virtute agentis infiniti quod habet actionem in totum ens, 
«potest talis conversio fieri, quia utrique formae et utrique materiae 
«est communis natura entis, et id quod est entitatis in una, potest 
«auctor entis convertere in id quod est entitatis in altera, sublato eo 
< per quod ab illa distinguebatur ». Ubi non intendit declarare rationem 
transubstantiationis secundum se, formaliter eam  reponendo in hoc 
quod remanente secundum rem nescio qua ratione entis communi tum 
substantiae panis tum substantiae corporis Christi, tolleretur nescio 
quid aliud quo distinguebatur una ab altera. Hoc enim esset absurdum, 
et expresse removetur a S. Bonav. D. 11, a. l, q. 2 ad 4um. Sed solum 
intendit proponere rationem cur non sit reputanda impossibilis mirabilis 
ila ac singularis conversio per respectum ad potentiam Dei. Quasi di- 
ceret: Ratio entis in quantum ens, quam respicit propria actio Dei, est 
communis utrique termino; et ideo incredibile videri non debet, quod 
Deo operante, talis fiat conversio unius in aliud, quae attingat omnia entis 
principia usque ad ultimas radices, et non solum formas in quantum pen- 
denta potentia materiae, ut fitin transformationibus quas agens creatum 
operatur, et ad quas solas intellectus noster naturali via assurgere potest. 

dicunt antiqui. doctores scholastici, et satis confirmat Tridenti- 
num, Sess. Kill, cap. 4. 

Maior argumenti est catechismi ad parochos (1), et facile 
declaratur. Impossibile enim est, corpus Christi habere alicubi 
novam realem praesentiam nisi per realem quamdam mutatio- 
nem, vel sui, vel alterius. Si per realem mutationem sui, oportet 
quod ibi reproducatur, vel illuc adducatur. Si per realem mu- 
tationem alterius, oportet quod in ipsum convertatur substantia 
ibi praeexistens, manente dimensiva eiusdem quantitate. Nunc 
autem minor demonstratur per partes. 

In primis videtur repugnare evidenter productio influens esse 
substantiale corporis Christi. Nam productio ista active sumpta, 
vel de facto ponit terminum suum, vel illud non ponit, sed solum 
esset sufficiens ad ponendum si corpus Christi aliunde iam non 
praeexsisteret. S1 de facto non ponit, ergo nihil de novo habetur 
a parte rei, ubi omnia perseverant immota. Si de facto ponit, 
ergo substantia quae nunc incipit sub speciebus contineri, est 
substantia noviter existens; omnis enim productio -est eductio 
rei e nihilo sui. et ideo, ut supra in prolegomeno insinuatum est, 
essendi novitas est evidentissime de ratione termini actionis pro- 
ductivae in quantum huiusmodi. Iam age, contradictionem impli- 
cat quod substantia nunc de novo exsistens, sit illa ipsa numero 
eadem quae non de novo exsistit, sed ab antiquo in esse perse- 
verat. Ergo impossibile omnino est ut terminus actionis produ- 
ctivae in celebratione sacramenti, sit ipsum Christi corpus de Vir- 
eine natum, « quod pro salute mundi oblatum in cruce pependit, 
« et quod sedet ad dexteram Patris ». Ideo Catechismus ad pa- 
rochos, ubi supra: « Creari autem corpus Christi minus cre- 

dibile est, et ne in cogitationem quidem cadere hoc potest ». 

Repugnat etiam adductio, vel quaecumque actio cuius ter- 
minus esset localis constitutio corporis Christi in loco specie- 
rum sacramenti. — Et nota imprimis quod antiqui doctores scho- 
lastici, cum de modo ubicationis a posterioribus invento nullam 
suspicionem haberent, hypothesim adductionis excludunt osten- 


C) Catech. Cone. Trid., de Euchar., n. 37. 


DE TRANSUBSTANTIATIONE 42] 


dendo quam sit evidenter impossibile ut Christus per motum 
localem incipiat esse in Eucharistia ; assumebant enim ut per se 
notum, non posse aliter fieri mutationem qua aliquid sub unius 
loci mensura positum, in loco distanti incipit locari f. Nunc 
autem inventus est pro effugio intrinsecus ille ubicationis modus, 
quo aiunt rem formaliter coniungi loco, imo formaliter transmitti 
de loco in locum, imo transmitti in locum distantem, non de- 
serendo priorem, si priore ubicatione permanente, superaddatur 
modus ubicationis novus ; quae omnia imaginationem simul et 
intellectum confundere videntur. — Primo quia ubicatio, seu con- 
crete loquendo, esse ubicatum, non aliter concipi potest quam 
ut resultans ex coaptatione rei ad locum, sicut esse vestitum ex 
adaptatione vestium ad corpus ; quemadmodum igitur evidenter 
fabulosus est intrinsecus modus vestitionis quo quis formaliter 
vestitus evaderet, ita et modus ubicationis. — Secundo quia 
quidquid in aliquo praeexsistente recipitur, recipitur ubi illud 
praeexistit ; corpus autem (Christi praeexistit in caelo; ergo 
ubicatio terrestris in caelo recipietur ; porro semel in caelo re- 
cepta, quidni ibi in aeternum remaneret, cum in his quae sunt 
sine motu, idem sit fieri et factum esse? — Tertio quia, esto 
quod novae ubicationes productae vim haberent transmittendi 
corpus Christi a loco caeli in locos terrestres absque ullo locali 
motu intermedio; at certe non habebunt vim multiplicandi unam 
eamdemque substantiam, ita ut pluribus locis 1am affixa, in eisque 
situata, instar multitudinis efficiatur. — Quarto quia ubicumque 


() Cf. S. Thom., hic, art. 2, ubi ait : « Non autem aliquid potest 
« esse alicubi ubi prius non erat, nisi vel per loci mutationem, vel per 
« alterius conversionem in ipsum... Manifestum est autem quod corpus 
| Christi non incipit esse in hoc sacramento per motum localem. Primo 
< quidem quia sequeretur quod desineret esse in caelo: non enim quod 
«localiter movetur, pervenit de novo ad aliquem locum, nisi deserat 
«priorem. Secundo quia omne corpus localiter motum pertransit omnia 
«media, quod hic dici non potest. Tertio quia impossibile est quod 
«unus motus eiusdem corporis localiter moti terminetur simul ad di- 
< versa loca, cum tamen in pluribus locis corpus Christi sub hoc sa- 
« cramento simul esse incipiat ». 


ff ' 

aliquid est. ibi ex naturali concomitantia oportet esse omnia quae 
sunt ei realiter coniuncta, eique realiter inhaerent ; ex quo evi- 
denti principio deducitur, totum atque integrum Christum sub 
utraque specie sacramenti exsistere, tametsi sub specie panis vi 
verborum sit solum corpus, et sub specie vini solus sanguis. Si 
ergo corpori Christi tot inhaerent modi ubicationis, quot habet 
praesentias, oportebit ut in singulis locis quibus adest, adsint 
etiam ex naturali et necessaria concomitantia omnes illae ubica- 
tiones simul, americanae, africanae, europeae, asiaticae, etc. ; ex 
quo sequeretur, Christum Romae esse in America, et in Ame- 
rica esse Romae: quae omnia profecto non sunt nisi congeries 
contradictionum.— Denique adductio, quocumque tandem modo 
excogitata, semper ponit unius eiusdemque corporis multilocatio- 
nem , multilocatio autem videtur esse evidenter contra essentia- 
lem rationem individui, ut iam fuit insinuatum in  praeambulo 
huius quaestionis, et ex professo declarabitur in quaestione se- 
quenti, ubi de modo quo Christus est in. Eucharistia. 

Remanet ergo ad realem praesentiam sola transubstantia- 
tionis via; quam viam etsi ratio naturalis non comprehendat, 
tamen non demonstrat evidenter impossibilem, nec in se, nec in 
ordine ad effectum novae praesentiae de quo agitur, sicut ex 
solutione praecipuorum argumentorum satis apparebit. 

Opponitur primo : Per transubstantiationem proni fuit de- 
clarata superius, nihil de novo fit. Sed actio ad extra qua nihil 
de novo fit, esi inintelligibilis et repugnans. Ergo haec via « vi- 
detur mente concipi non posse » fl). 

Respondeo : Dist. mai. Per transubstantiationem nihil de 
novo fit, hoc est, nihil de novo producitur, conc. mai. Hoc est, 
nihil in aliud praeexsistens convertitur et totaliter transmutatur, 
neg. mai. Similiter contradistinguo minorem : Actio. ad extra 
qua nec producitur aliquid, nec convertitur, est inintelligibilis et 
repugnans, conc. min. Qua nihil novi producitur, subdist. Est 
inintelligibilis. id est, extra obiectum proportionatum intellectus 
creati, seu ultra ea ad quae naturalis ratio pertingere potest,(*) 


(*) Suarez, de Euchar., Disp. 50, Sect. 4. 

iterum conc. min. Id est, pugnantibus et contradictoriis notis 
evidenter constans, neg. min. et consequentiam. 

Scilicet, aliud 1mportat conceptus productionis, et aliud con- 
ceptus conversionis. Ab agente autem creato nulla potest fieri 
productio quae non sit simul, aut conversio, aut certe proprie 
dicta praeexsistentis transmutatio ; et vicissim, nulla conversio 
vel mutatio, quae non sit simul productio. Ratio desumenda est 
ex dictis in prolegomeno quaestionis, $ 4. Ast, sicut habet Deus 
operationem sibi propriam qua producit absque ulla conver- 
sione vel transmutatione praeexsistentis, et haec est creatio : ita 
testante revelatione, habet operationem sibi pariter propriam qua 
convertit absque ulla novi entis productione, et haec est tran- 
substantiatio. Undenam autem proveniat quod transubstantiatio 
magis remota sit a comprehensione nostri intellectus, dictum 
est etiam superius loco indicato. Quare, ne in principium assu- 
matur illud ipsum quod in quaestione est, non oportet suppo- 
nere repugnantiam actionis ad extra quae non sit novi entis 
productiva. 

Ex hac observatione corruere videtur praecipua ratio quam 
Suarez affert ubi supra, contra sententiam quae vult, conversio- 
nem hanc fieri sine ulla mutatione in corpore Christi, ut videtur 
loqui D. Thomas in tota hac quaestione : « Quia, inquit, si in 
« Christi corpore nihil reale denuo positum est, totum id quod 
« de illo denuo dicitur, est denominatio extrinseca... Ergo ter- 
« minus formalis huius actionis non est ullo modo substantia 
« corporis Christi, sed solum illa denominatio qua substantia 
« corporis Christi dicitur esse id in quod conversus est panis... 
« Ergo iuxta hanc sententiam, formalis terminus est aliquid ac- 
« cidentarium, eo modo quo extrinseca denominatio potest dici 
« accidentalis ». Sed contra, quia suppositum totius argumenta- 
tionis est, quod terminus actionis transubstantiativae debeat esse 
ens de novo productum. Sic enim procedit conclusio : nihil est 
de novo productum vel quasi productum, nisi denominatio quae- 
dam extrinseca ; ergo denominatio ista, et non substantia cor- 
poris Christi, actionis transubstantiativae terminus est. Verum ex 
dictis absolute negandum est suppositum in hac conversione 

mirabili et singulari, quae nihil habet admixtum de productione 
entis nondum exsistentis, sicut creatio nihil admixtum habet de 
transmutatione entis prius exsistentis. Et ideo terminus actionis 
transubstantiativae vere est substantia corporis Christi, non qui- 
dem ut quod producitur, sed ut in quod aliud totaliter conver- 
titur et conversum est. Caeterum ne turberis cum audis nihil 
accedere corpori Christi nisi denominationem extrinsecam, quasi 
hoc tolleret realitatem praesentiae. Praesentia enim est de ge- 
nere coniunctionum vel habitudinum ad aliquid. extrinsecum ; et 
ideo, ut aliquid incipiat esse realiter praesens ubi prius non erat, 
satis est ut sit realis mutatio, vel in ipsomet, vel in aliquo alio 
quod incipit novo modo se habere ad ipsum. Nam et Deus fit 
de novo praesens in creatura, non per mutationem sui, sed per 
hoc quod creatura incipit esse ; et Verbum de novo factum est 
caro, non per mutationem sui, sed per assumptionem humanae 
naturae ad ipsum ; et Spiritus Sanctus de novo animam iusti 
inhabitat, non per mutationem sui, sed per hoc quod anima 
ornatur gratia qua prius carebat. Simili igitur modo, corpus 
Christi de novo fit realiter praesens in sacramento, non per mu- 
tationem sui, sed per mutationem panis, cuius species rema- 
nentes incipiunt vi transubstantiationis ipsum continere. — At 
Vero : 

Opponitur secundo : Ut transubstantiatio esset via adprae- 
sentiam sacramentalem, oporteret ut vi conversionis terminus ad 
quem (scilicet corpus Christi) inciperet esse ubi erat terminus a 
quo (scilicet panis substantia). Sed hoc nullo modo fieri potest 
in proposito, quia terminus ad quem praeexsistit in loco distanti, 
puta caelesti, et vi conversionis nec adducitur, nec alia quacum- 
que ratione mutatur. Ergo haec via est omnino impossibilis. 

Respondeo: Dist. mai. Oporteret ut vi conversionis ter- 
minus ad quem inciperet esse ubi erat terminus a quo, idque 
per modum rei habentis positionem in loco, et sub mensura 
loci constitutae, neg. mai. Quadam alia ratione qua loco non 
mensuratur, nec localiter distat a loco illo in quo naturali prae- 
sentia erat prius et remanet semper, conc. mai. Similiter con- 
tradistinguo minorem. Non potest esse ut vi transubstantiationis 

terminus ad quem sit localiter] ubi erat terminus a quo, sicut 
ratio addita optime probat, conc. min. Alio modo, seu per mo- 
dum substantiae ad quam conversio directe terminatur, subdist. 
Hoc esse non posset, si dimensiones substantiae conversae non 
permanerent, iterum conc. min. ^i permanent, ut reipsa contin- 
git in hoc mysterio, neg. min. Et consequenter negatur con- 
clusio argumenti. 

Considerandum quippe est, hanc aliam esse fundamentalem 
differentiam inter doctrinam antiquorum et opiniones recentiorum 
circa praesens mysterium, quod recentiores non cogitant nisi 
praesentiam localem qua res habet situm in loco. Quod si dicant 
corpus Christi non circumscriptive exsistere in hoc sacramento, 
hoc ideo est quia asserunt sacratissimum corpus per ablationem 
dimensionum veluti redigi in punctum, adeoque attribuunt ei 
ubicationem puncti. Punctum autem est indivisibile habens si- 
tum, inquit S. Thomas f et ideo semper in ea linea invenitur 
in qua distantiae locales attenduntur, nam unum punctum vere 
ab alio localiter distat, et ab eo localiter dividitur. Nunc autem 
antiqui Doctores Scholastici ponunt praesentiam Christi in sa- 
cramento esse omnino extra ordinem quantitatis et situs, ut in 
Quaestione 76a exponetur, nec ullam fingunt compenetrationem 
partum gloriosi corporis, quia Christus prorsus immotus per- 
manet. Sed solum dicunt quod « substantia corporis Christi im- 
« mediate habet ordinem ad dimensiones panis remanentes, quan- 
ti titas autem corporis Christi, quasi ex consequenti. E converso 
« autem est in ordine locati ad locum, quia substantia locati 
« ordinatur ad locum mediantibus dimensionibus propriis, et 
«inde est quod oportet dimensiones locati commensurari dimen- 
«sionibus loci continentis, non autem dimensionem corporis 
« Christ commensurari dimensionibus specierum » (2). Sed de 
his infra. 

Obiicitur tertio : Si transubstantiatio nihil mutat in ipso 


corpore Christi, ergo ad summum dimensiones sacramentales con- 


f S. Thotn., In Part Quaest. 52, a. 2. in corp, 
(2 S. Thoin., Quodl. 4. art. 8 in corp. 

sequuntiif relationem ad ipsum prout habens esse in caelo, ubi 
manet eodem semper modo ac prius ff Sed ex hoc quod spe- 
cierum dimensiones consequuntur relationem ad corpus Christi 
prout habens esse in caelo, non fit ut Christus sit vere et rea- 
liter praesens in sacramento. Ergo permanentia dimensionum 


panis nihil nivat in hac via, in qua praesentia sacramentalis, 
non realis, sed fictilia esse convincitur. 


Respondeo primo, negando suppositum antecedentis, 
pro quanto asserit sacramentales dimensiones vi transubstantia- 
tionis consequi habitudinem ad corpus Christi prout habens esse in 
caelo. Nam haec habitudo est ad ipsam Christi substantiam se- 
cundum se, quae profecto abstrahit ab omni denominatione ex- 
trinseca, cuiusmodi est esse in caelo vel alibi. Consequenter au- 
tem ad habitudinem continendi quae dimensionibus acquiritur 
respectu eius in quod transiit propria earum substantia, Christus 
habet vere in eis contineri ; sicut etiam, consequenter ad con- 
tactum quantitativum, habet contineri, sed longe alio. modo, in 
extrinseco loco caelesti ubi est praesens naturali modo praesen- 
tiae. Quare, vel difficultas proposita caret fundamento, vel de- 
beret potius ita enuntiari : Si in transubstantiatione tota mutatio 
est ex parte panis, corpus Christi vi eiusmodi conversionis de- 
bet remanere sicut prius in solo loco caelesti, ac per hoc, nulla 
nova realis praesentia resultat vel resultare potest. Hoc igitur 
sensu sumendo argumentum : 

Respondeo: Dist. antec. Sequeretur hoc, si non daretur 
alius modus continentiae corporis in dimensionibus extrinsecis, 
praeter illum quem imaginatio nobis repraesentat, et qui est per 
contactum et commensurationem quantitatum, conc. antec. Si 
alia est ratio continentiae toto caelo diversa, quam sola huius 
mysterii revelatio nos edocet, et quae est per modum substan- 


C) < Si ex vi talis modi conversionis substantia corporis Christi 
« nullo modo se habet aliter ac prius, ergo ex vi illius non constituetur 
« substantia corporis Christi sub speciebus panis, quia talis conversio 


« eodem modo potest fieri iuxta hanc sententiam, in corpus Christi in 
< solo caelo manens ». Suarez, ubi supra. 

tiae, seu mediante substantia, ut postea dicetur, neg. antec. 
Equidem ex hoc quod corpus Christi non mutatur, sequitur 
quod non potest fieri praesens localiter sub dimensionibus et in 
loco sacramenti, quia talis modus praesentiae non acquiritur rei 
localiter distanti nisi per motum eius de uno in alum locum, 
sed non sequitur impossibilitas praesentiae quae sit alterius om- 
nino rationis. Quod autem generaiim loquendo, corpus manens 
in se 1mmotum possit nihilominus incipere esse de novo ubi 
antea non erat, incredibile videri non debet. Nam certe si Deus 
crearet novum caelum ambiens totam amplitudinem mundi qui 
nunc est, eo ipso mundus inciperet esse ubi non erat prius, id- 
que non per intraneam sui mutationem, sed ex hoc solo quod 
inciperet esse extrinsecum continens. Proportionaliter igitur sen- 
tendum est in praesenti, nisi quod in exemplo proposito conti- 
nens circumscriberet contentum, illudque contineret per modum 
loci, hic autem non ita, propter rationes quarum expositio ad 
sequentem quaestionem reservatur. Sed iam vides difficultatem 
hinc provenire, quod mens phantasmate presentiae localis semper 
praeoccupatur. Cum enim maneant distandae locales inter ho- 
stam in altari positam et caelum in quo corpus Christi est lo- 
calisatum, excluditur profecto localis eius coniunctio ad hostiae 
locum ; at vero, nisi iterum velis instar principii assumere id 
ipsum quod in quaestione est, non oportet concludere, ergo ex- 
cluditur omnis continentia, etiam in alia linea alioque ordine. 

Obiicitur quarto: Deus posset facere ut corpus suum esset 
praesens sacramento altaris simul cum substantia panis ; non enim 
est maior repugnantia quod corpus Christi sit simul cum sub- 
stantia panis, quam sub quantitate eius. Ergo tunc non fieret 
praesens per panis conversionem, et ideo transubstantiatio non est 
via saltem unica ad praesentiam sacramentalem. 

Respondeo: Neg. mai. Ad rationem additam dico non fore 
maiorem repugnantiam ex parte simultatis substantiae cum sub- 
stantia, ut sic, conc. Ex parte viae necessariae ad hoc ut corpus 
Christi semper in caelo manens consequatur alias praesentias in 
terra sub speciebus sacramenti, neg. Et ratio constat ex dictis 
in demonstratione positionis. 

Obiicitur quinto: Quantitas corporis Christi et anima eius 
incipiunt esse in sacramento quin sint terminus conversionis. Ergo 
redit praecedens conclusio: 

Respondeo: Incipiunt esse in sacramento, directe ex vi ac- 
tionis quae novitatem praesentiae inducit, neg. Per concomitan- 
tiam et ratione realis inseparationis ab eo quod per se primo, 
vi transubstantiationis, praesens sistitur, conc. Explicatio patebit 
ex dicendis in Quaest. 76. 

Obiicitur sexto: Ideo in aliis conversionibus oportet ter- 
minum ad quem esse ubi erat terminus a quo, quia remanet 
materia communis utrique. Sed hic nihil remanet commune. Ergo 
conversio non potest reddere rationem novae praesentiae termini 
ad quem, id est corporis Christi, ubi erat terminus a quo, id 
est, substantia panis. 

Respondeo: Ideo oportet terminum ad quem esse ubi erat 
terminus a quo, vel quia ut in naturalibus, remanet materia, vel 
quia ut in transubstantiatione, remanet dimensio continens, conc. 
Aliter, neg. Et rursus distinguo minorem: Nihil remanet com- 
mune in hoc mysterio, quod sit intrinsece constituens extrema 
conversionis, conc. Nihil remanet commune 1n ratione continentis, 
neg. Manent enim dimensiones panis. 

Obiicitur septimo: /d quod convertitur in praeexsistens 
trahitur ad conditiones praeexsistentis, et non e converso. Ergo 
si panis convertitur in coipus Christi, sequitur quod panis con- 
versus, est ubi erat corpus Christi; non autem viceversa, quod 
coipus Christi sit ubi erat panis. 

Respondeo: Dist. antec. Id quod convertitur in praeexsistens, 
ita ut ei addatur prout fit in. nutritione, trahitur ad. conditiones 
praeexsistentis, conc. antec. Id quod transubstantiatur in praeex- 
sistens, et ideo ei non additur, subdist. Trahitur ad conditiones 
praeexsistentis, ita ut totaliter desinat in ipsum, conc. Ita ut 
praeexsistens, ratione permanendae dimensionum continentium 
non consequatur novam "praesentiam ubi erat substantia con- 
versa, neg. 

Obiicitur octavo: per conversionem fit terminus ad quem 


ubi fuit te) minus a quo, modus adessendi utriusquc idem sit ne- 

cesse est. Ergo, sicut panis erat ibi localiter et quantitative, ita 
et localiter adesse deberet corpus Christi; sed hoc ex concessis 
est omnino impossibile. 

Respondeo: Dist. assumpt. Valeret haec sequela si dimen- 
siones remanentes inhaererent substantiae corporis Christi, sicut 
inhaerebant propriae suae substantiae, conc. Secus, neg. Nec a 
longe repetenda ratio est; nam substantia panis non erat ibi lo- 
caliter praecise quia contenta in dimensione, sed quia exsistens 
sub dimensione sua per quam non modo continebatur, verum 
etiam afficiebatur sicut subiectum per proprium accidens. Unde 
S. Thomas: «Non tamen substantia corporis Christi est subie- 
« ctum illarum dimensionum, sicut erat substantia panis, et ideo 
« substantia panis ratione suarum dimensionum localiter erat 1b1, 
« quia comparabatur ad locum illum, mediantibus propriis di- 
« mensionibus ; substantia autem corporis Christi comparatur ad 
« locum illum, mediantibus dimensionibus alienis... Unde nullo 
« modo corpus Christi est in hoc sacramento localiter » ý. 

Obiicitur nono: Restaret tamen explicandum quomodo vi 
conversionis acquiratur speciebus habitudo continentiae. Sed hoc 
nullo modo explicatur, imo ostenditur impossibile. Nam actio con- 
versiva nihil operatur circa species nisi separationem a propria 
substantia ; atqui actio pure separativa quantitatis a propria sub- 
stantia non potest esse ratio cur ipsa incipiat continere alienam 
substantiam. Ergo, etc. 

Respondeo: Restaret positive explicandum quomodo vi con- 
versionis acquiratur speciebus habitudo continentiae erga corpus 
Christi, neg. ; sufficit enim ut removeatur evidens impossibilitas. 
Ratio sequitur ex dictis de transubstantiatione, cuius naturam pro- 
prie non novimus, sed nec noscere possumus. Aliunde vero po- 
sitive innitimur in verbis formae, cuius sensus est: Contentum 
sub his speciebus est (consequenter ad mutationem vi verborum 
effectam), corpus meum. Quo satis superque exprimitur, mutari 
panem in corpus Christi quod exhinc contineri habet sub rema- 
nente panis dimensione; et quia mutatio per formam significata 


(‘) S. Thom., infra, Quaest. 16, a. 5. 

se tenet tola ex parte panis, oportet etiam ut sola mutatio pa- 
nis in causa sit cur remanentes species ipsum (Christi corpus 
incipiant de novo continere. 

Caeterum ad argumentum in oppositum, dico: Actio con- 
versiva separat accidentia a propria eorum substantia, eo genere 
separationis quae aufert contentum a continente, neg. mai. Sepa- 
rat ea separatione quae est pura mutatio contenti in aliquid aliud, 
coni. mai. Contradistinguo minorem, et nego consequentiam. Nam 
certe per actionem quae in tantum est separativa in quantum 
conversiva, nec plus nec minus, non oportet ut continentiae ha- 
bitudo simpliciter auferatur a remanentibus dimensionibus, sed 
solum ut incipiat habere novum terminum, scilicet corpus Chri- 
sti in quod transiit panis substantia. Argumentum igitur non 
concludit nisi in hypothesi destructionis sive annihilationis huius 
substantiae, quia tunc nihil plus haberetur quam nuda et sim- 
plex ablatio contenti a continente. Sed est ingens differentia in 
doctrina S. Thomae, et differentia ista semper pertinet ad dif- 
ferentiam primordialem quae sub alis omnibus ubique recurrit, 
et in quam aliae omnes ultimo resolvuntur. 

Hactenus summatim fuerunt indicatae praecipuae transub- 
stantiationis conditiones et consequentiae in ordine ad realem 
praesentiam corporis et sanguinis Christi sub speciebus sacra- 
menti: quae tamen conditiones et consequentiae remanent ulte- 
rus declarandae et convenienter exponendae in decursu nostrae 
tractationis. Statim autem dicendum de permanentia accidentium, 
de qua S. Thomas, articulo huius quaestionis quinto. Hinc: 

THESIS XI 


Art. 5). 


Post consecrationem manent eadem numero accidentia 
quae prius fuerant substantiae panis et vini; et haec per- 
manentia est conditio essentialiter requisita tum ad realem 
Christi praesentiam in sacramento, tum ad ea omnia quae 
circa ipsius praesentiae durationem et desitionem certa fide 
credenda sunt et creduntur. 


Ex duabus assertionibus quibus propositio constat, priorem 
tantum attingit S. Thomas in hoc articulo; verum alteram ubi- 
que supponit et expresse etiam tradit in 4 c. Gent., c. 63, loco 
iam in superioribus recitato. Caeterum animadvertere necesse 
est quod praesens disputatio non respicit accidentium perma- 
nendam nisi in sua connexione atque habitudine ad mysterium 
praesentiae realis, de quo nunc agitur. Quomodo autem concipi 
possit accidentia illa persistere absque ullo substantiali subiecto, 
qua item de ratione eiusmodi miraculum intrinsece non repu- 
enet saltem evidenter, non huius loci est declarare; ex hoc enim 
capite discussio pertinet ad Quaest. 77, ubi sermo erit. de ac- 


cidentibus separatis secundum se. 


Praeobservandum est, prodiisse contra praesentem  verita- 
tem opiniones duas, quae tamen in substantia ad idem redu- 
cuntur. — Prima eorum est qui dicunt species sacramentales 
esse puras apparentias, quibus nihil omnino respondet a parte 
rei, quia consecratione peracta, tota panis realitas in nihilum 
abit; Deus tamen omnipotenti sua virtute immediate modificat 
sensus nostros, perinde ac si nihil mutatum fuisset ex parte 
obiectorum. — Cum autem haec sententia, ut sonat, durior vi- 
deretur, quidam ali eam  quadantenus emollire tentaverunt. 

Conveniunt certe cum prioribus in hoc, quod asseverant nihil 
omnino panis remanere; opinantur enim, nullam dari realem 
distinctionem inter substantiam et accidens, adeoque, ne de po- 
tentia quidem Dei absoluta fieri posse ut maneat accidens, ces- 
sante substantia. Animadvertentes autem corpora non imprimere 
in organa nostra nisi mediante motu aetheris vel quorumcum- 
que fluidorum imponderabilium, asserunt Deum, etsi videntium 
oculos et manducantium palatum et tangentium manus non im- 
mediate per seipsum modificet, (ea, inquam, modificatione ex 
qua sequatur solita sensatio), adhuc tamen supplere defectum 
Obiectivae realitatis, excitando in aethere. easdem  vibrationes 
quas exstans prius panis et vini substantia naturaliter ibidem 
producebat. Et hoc modo, omissa quam dicunt absurditate se- 
parationis accidentium corporeorum a subiecto, putant se vitare 
inconvenientia prioris modi dicendi, salvando scilicet obiectivi- 
tatem sensationum quas in sacramento experimur, et removendo 
a mysterio veritatis omnem deceptionem. Sed in hoc egregie 
falı videntur, ut statim ostendo. Neque enim oportet confun- 
dere medium quo transmittitur impressio ad sensationem requi- 
sita, cum ipso obiectivo sensationis termino; 1llud enim quod 
tangitur, quod gustatur, non est profecto motus aetheris, sed 
ipsa res quanta, colorata, et sapida, vel immediate in seipsa, 
vel certe in aliqua sui specie et repraesentatione organum  in- 
formante. Ex quo patet quod si ad annihilationem totius reali- 
tatis panis Deus continuat motum in aethere, adhuc quidem 
aderit causa sensibilis perceptionis, sed nullus respondebit ter- 
minus obiectivus cui adaequetur ipsa perceptio; ideo deerit ab 
ea veritas, imo aderit fallacia similis ili quam daemon praesti- 
giis suis causare consuevit. — Hinc apparet, discrimen inter 
posteriorem hunc dicendi modum et praecedentem in hoc ad 
summum reponi, quod in prima opinione quaedam est modifi- 
catio sensuum a Deo immediate producta, in secunda vero est 
modificatio facta, mediante motu aetheris. Sed quia utroque 
modo obiectiva veritas deficit, discrimen illud nullius momenti 
esse agnoscitur; unde statim infero, nulli fieri iniuriam si am- 
bae illae opiniones pro una eademque habeantur. — Nunc au- 

tein, utrum dicenda sit opinio, an non potius error in doctrina 
fide, non pronuntio, sed prolatis documentis, aequo aestimatori 
iudicandum relinquo. 

Damnantur in Concilio Constantiensi confirmato a Mar- 
tino V tres sequentes Wiclefi propositiones: « Substantia panis 
« materials et similiter substantia vini materialis remanent in 
« sacramento altaris. Accidentia panis non manent sine subiecto 
«in eodem sacramento. Christus non est in eodem sacramento 
« identice et realiter, propria praesentia corporali » f.  — Porro, 
ex tribus propositionibus damnatis a Concilio oecumenico in ma- 
teria fidei, una est cuius contradictoria sic effertur: Accidentia 
panis manent sine subiecto in altaris sacramento. Videant ergo 
adversari quomodo sese ab ea definitione expediant, nam pro- 
fecto sensus propositionis minime dubius esse potest. Et re qui- 
dem vera, etiamsi alicuius valoris esset inventum effugium circa 
nomen specierum, considerandum est quod non dicuntur hic 
manere species, sed accidentia; atqui accidentia panis sunt ali- 
quid panis, quod physice et realiter substantiae inhaerere natum 
est. Quod si interpretari velis accidentia de extrinsecis quibus- 
dam phaenomenis, contra certissimam et universalem vocis ac- 
ceptionem, maxime tempore Concilii, pari iure poterit quispiam 
pro lubitu et secundum suas particulares opiniones philosophi- 
cas, detorquere ad quoslibet sensus voces hypostasis, natura, 
essentia, etc., et sic nihil 1am certum remanebit in definitioni- 
bus ecclesiasticis, convellenturque ipsa fidei fundamenta. — 
Praeterea, absolute damnat Concilium sententiam  asserentem 
non manere accidentia sine subiecto; atqui ista qualiacumque 
accidentia quorum permanentiain adstruunt adversarii, profecto 
sine subiecto non sunt, sed subiectantur vel in sensibus perci- 
pientis, vel certe in substantia aetheris aut quorumcumque flui- 
dorum. Et manifeste nulla est responsio si dicas nihil aliud per 
Concilium nunc determinari, nisi quod accidentia ipsi substan- 
tae panis non inhaerent: tum quia hoc est gratuito assertum, 
imo vero est contra obvium sensum litterae, tum quia omnino 


f^ Enchirid., n. 477 et seq. 


De Ecclesiae Sacramentis. Tom. I. 

coincideret error reprobatus in secunda propositione cum errore 
reprobato in prima, sicut cuilibet consideranti evidenter appa- 
rebit. — Accedit. demum quod, ut refert Thomas Waldensis, 
theologus Anglus coaevus Wicleio et Concilio Constandensi, 
ipse Wiclefus distincte errabat circa tria: nam de pane dicebat 
quod permanet; de corpore Christi dicebat quod ibi non adest 
nisi figuraliter; tandem de accidente dicebat quod non potest 
esse sine subiecto, etiam de potentia Dei absoluta. Quin imo, 
tota illa haeresis, teste eodem Waldensi (1), ex philosophia de 
accidente tamquam ex fonte et primo principio oriebatur. Po- 
nens enim impossibile esse ut accidens sit sine subiecto, ita ra- 
tocinabatur haereticus: Sunt in sacramento panis accidentia; 
ergo necesse est ut adsit et panis substantia, qua permanente, 
non potest ibi esse corpus Christi vere et realiter, propria prae- 
sentia corporali. Hinc tres propositiones singillatim a Concilio 
condemnatae. 

Nunc autem non oportet aequivocare circa. vocabulum spe- 
cierunt quo utuntur Concilium Lateranense IV cap. Firmiter, et 
Tridentinum, Sess. XIII, can. 2 et 3, quasi indicaret meram 
apparentiam absque obiectiva realitate. — Etenim primo, spe- 
cies quae iuxta Tridentinum remanent, sunt iuxta Constantiense 
accidentia. Et bene quidem accidentia dixit. Constantiense, quia 
Wiclefi error circa accidentia qua talia versabatur, id est, se- 
cundum quod substantiae accidere sive inhaerere nata sunt. Ve- 
rum quia in sacramento actu non accidunt, optimo iure alio 
vocabulo nominata fuerunt, ut designentur potissimum in sua 
habitudine ad sensus nostros quae manet penitus invariata. 
« Neque enim symbola mystica post sanctificationem recedunt 
«a sua natura, manent enim in priori essentia, et figura, et 
« forma, ef conspici tangique possunt sicut et prius ». (2). — 
Praeterea secundo, in sacra doctrina species nunquam significant 
meras apparentias nisi quando apud Prophetas visio imaginaria 
describitur. Quotiescumque autem sermo est de eo quod qom- 


(Ü Waldensis, de Euchar., c. 75, n. 4; et c. 78, n. 2. 
2) Theodoretus in dialogo /nconfusus, ubi supra. 

muniter oculis exterioribus percipitur, species sunt aliquid visi- 
bile et tangibile a parte rei exsistens, sicut species columbae 
in qua apparuit Spiritus Sanctus in die baptismatis Christi, vel 
species linguarum ignearum in qua visus est die Pentecostes. — 
Denique tertio, ut optime notavit Cardinalis Franzelin, praeter 
quaestionem est inquirere quid per hoc nomen absolute signi- 
ficari possit, sed inquirendum est quid terminus complexus 
species panis et vini in materia Eucharistiae, usu apud theolo- 
gos universaliter recepto, de facto significet. Atqui non potest 
esse dubium quin fuerit ab antiquo consecratus ad designan- 
dum permanentia sine substantiali subiecto accidentia. 

Hinc, ut solos illos commemorem theologos qui Tridentino 
Concilio posteriores fuere, Suarez dicit esse certum in doctrina 
fidei, manere accidentia eadem numero, quae in pane et vino 
praefuerunt (£). Lugo ait, hoc expresse definiri in Concilio Triden- 
tino (2. Toletus ait, conclusionem esse de fide (3). Valentia dicit 
se assentiri Soto, qui non dubitat asserere haeresim esse, si quis 
negaverit absolute haec accidentia sine ullo subiecto (4). Salman- 
ticenses: Haec conclusio est defide (5). Billuart ait esse constans 
dogma in Ecclesia receptum, remanere accidentia solida absque 
ullo subiecto substantiali (6). Catechismus ad parochos, ubi su- 


pra: « Tria sunt... quae in hoc sacramento fides catholica sine 


Ý Suarez, de Euchar., Disp. 56, Sect. 1. 

(2) Lugo, Disp. 10, Sect. 1, n. 1. 

(3) Toletus, in 3am Partem, Q. 75, a. 5. 

(4) Valentia, Commentar, théologie., Tom. 4, Disp. 6, Quest. 5, 
Punct. 1. 

(5 Salmanticenses, de Euchar., Tract. 33, Disp. 8, Dub. 1, $ 1. 

(0 Billuart, de Euch., Dissert. 1, a. 6, $ 2. — Nec dicas, eos 
ipsos esse theologos quos supra de transubstantiatione agentes, impu- 
enabamus; sicut ergo tunc, ita et nunc, parum valebit ipsorum aucto- 
ritas. Nulla enim est sequela, ut constat, quia nunc sumuntur ut festes 
sensus Ecclesiae circa id quod, salva fide, vel negare vel asserere non 
licet; tunc autem sumebantur ut proponentes suas proprias opiniones 


circa scientificani explicationem dogmatis. Et similis etiam distinctio 
quoad SS. Patres valet. 

« ulla dubitatione credit... Tertium est, accidentia sine ulla re 
« subiecta, esse, mira quadam atque inexplicabili ratione ». 

His igitur ex auctoritate Conciliorum praeiactis, ve- 
niendum est ad rationes. Proponentur autem tria argumenta: 
primum ex verbis formae, alterum ex natura sacramenti veri- 
tatis, tertium ex absurdis quae in opinione adversariorum con- 
sequerentur. 

Primum, inquam, argumentum deducitur ex verbis formae, 
in quorum mira simplicitate tota continetur huius mysterii alti- 
tudo. Ut enim veritatem habeat propositio, hoc estcorpus meum, 
necesse est ut maneat invariatum formale significatum subiecti, 
quod aliquid demonstrat ad sensum. Sed non remaneret inva- 
ratum, si transiret illud per ordinem ad quod fit demonstratio, 
id est, si transirent accidentia sub quibus substantia in confuso 
designatur praesens. Oportet igitur ut accidentia continentia 
remaneant, et solum varietur contentum, quod cum prius esset 
panis substantia, nunc ex vi verborum est corpus Christi. Unde 
S. Thomas: «Necesse est tamen aliquid remanere, ut verum sit 
« quod dicitur: hoc est corpus meum, quae quidem verba sunt 
« huius conversionis significativa et factiva. Et quia substantia 
« panis non manet, nec aliqua prior materia, necesse est dicere 
« quod maneat id quod est praeter substantiam panis. Huiusmodi 
autem est accidens panis. Remanent igitur accidentia panis, 


À 


etiam post conversionem praedictam » f. 
Ex testimonio quoque sensuum  efficacissime demonstratur 


A^ 


omnia accidentia panis et vini remanere; accidentia enim, non 
substantia, sunt proprium sensuum externorum obiectum. Unde 
jn Officio corporis Christi dicitur: « Accidentia autem sine sub- 
« lecto in eodem (sacramento) subsistunt, ut sensus a deceptione 
« reddantur immunes, qui de accidentibus iudicant sibi notis » (s). 
Et in opusculo contra Graecos, Armenos, et Saracenos ad can- 
torem Antiochenum, Angelicus ait: « Non tamen hoc fieri dicimus, 
«quasi species illae quae sensibus apparent in sacramento, sint 


(D) S. Thomas., 4 c. Gent, c. 63. 
Leet. II Nocturni. 

«solum in phantasia videntium, sicut solet esse in praestigiis 
« artis magicae, quia veritatis sacramentum nulla fictio decet » ff 

Et re quidem vera, auctor veritatis Deus nullius deceptionis causa 
esse potest: atqui esset causa deceptionis, si tota panis realitate 
cessante, procuraret apparentiam obiecti nullo modo exsistentis 
a parte rei. Tunc enim verissimi nominis deceptio est, quando 
obiectiva realitate deficiente, causatur eius apparentia, praesertim 
lege constanti atque universali, et maxime si non detur unde 
per naturale lumen rationis vel per altius fidei lumen error cor- 
rigi possit; sed omnes illae conditiones concurrunt in praesenti. 
Certo enim certius homo non habet unde per naturalem ratio- 
nem corrigat testimonium sensuum circa Eucharistiam ; imo vero 
habet unde confirmet, quia ratio naturalis dictat, constantem ex- 
perientiam visus, olfactus, gustus, tactus, non fallere. Nihil etiam 
afferri potest ex superiore lumine fidei cum fides potius nos 
edoceat solam substantiam in substantiam mutari, et Concilia 
expresse dicant conformiter ad significationem verborum formae, 
accidentia sine subiecto in hoc mysterio permanere. Nec obii- 
ciantur verba hymni ecclesiastici: visus, tactus, gustus in te fal- 
litur, aut modus loquendi Patrum dicentium non esse hic cre- 
dendum sensibus, abiiciendum esse testimonium sensuum, etc. 
Haec enim omnia manifeste significant sensus falli, non circa 
proprium sensibile, sed quatenus verax eorum testimonium natum 
esset fundare falsum intellectus iudicium circa substantiam quae 
accidentibus subest, nisi attenderetur verbo Domini dicentis: hoc 
est, non panis, sed corpus meum. Et certe, idem S. Thomas qui 
metrice scripsit: visus, tactus, gustus in te fallitur, centies mil- 
liesque inculcat sensus nequaquam decipi in eo quod immediate 
attingunt, sed proprium daemonis esse ut magicis suis artibus 
vacuas obiiciat atque inanes rerum  apparentias. Hinc Algerus, 
de Sacram, corp, et sang. Domini, 1. l, c. 7: « Cum autem in 
«sacramento forma panis, soliditas, color, sapor sentiatur, vel 
« verum hoc esse, vel phantasticum dicitur. Sed absit ut perfecta 
« veritas phantasiae fallacia astruatur, maxime cum ipsi angeli et 


(!) Opusc. c. Graecos, c. 8. 


438 QlL'AEST. LXXV. 


« ipse Spiritus Sanctus in. columba vel linguis igneis quoties ap- 
« paruisse leguntur, non phantastica, sed vera corpora in aere 
«assumere astruantur; et in caeteris omnibus sacramentis Novi 
« Testamenti et Veteris, nihil phantasiae, sed omnia vera inve- 
« niantur. Absurdum enim revera est ut quod non vere est veri- 
« tatem approbet, et quod de se fallit aestimationem, de alio 
« veram exhibeat fidem. Phantastica enim illusio magicis congruit 
« et diabolicis fraudibus, veritatis autem assertio divinis sanctio- 
« nibus. Ne ergo phantastica species sacramento Christi aliena 
« prorsus et indigna superinduci credatur, quomodo id non solum 
< rationi, sed et auctoritati sit contrarium, videamus ». 

Tertium denique argumentum sit, quia fateri necesse est 
species sacramentales frangi, iuxta illud rythmi ecclesiastici: 
Fracto demum sacramento, ne vacilles, sed memento, tantum esse 
sui fragmento, quantum toto tegitur; at, quaeso, quid est quod 
frangitur? Fateri necesse est, sub singulis specierum partibus, 
separatione facta, ut Tridentinum ait, totum Christum contineri; 
at iterum, quid est quod separatur? Fateri necesse est, circum- 
gestari sacramentum, et de loco in locum transferri; at cum 
corpus Christi ibi sit intangibile et secundum se minime aspor- 
tabile, quid est quod primo, quod directe, quod ratione sui cir- 
cumgestatur? Fateri necesse est species corrumpi, et ad earum 
corruptionem desinere Christi praesentiam; sed si dicas non 
manere qualitates panis et vini in quantitate dimensiva panis 
tamquam in vicesubstantia (sicut postea dicetur) subiectatas, quid 
est quod corrumpitur? Quid illud ad quod sequitur desitio prae- 
sentiae? Ecce ergo labimur in novi generis occasionalismuin ; 
nam occasionalismus quem invexit Malcbranchius, adstruebat 
Deum omnia perse solum operari, occasione tamen eorum quae 
vere in rerum natura accidunt; nunc autem ponitur operatio 
Dei sacramentali praesentiae terminum imponens, occasione eius 
quod nequidem vere accidit, sed solum accidisset si non fuisset 
ipsa praesentia quae nunc debet auferri. De veritate igitur acci- 
dentium nullus relinquitur dubitandi locus. 

Accedit vel maxime quod eorum permanentia est ex natura 

rei conditio essentialiter requisita ad ea omnia quae spectant 
dogma praesentiae realis, et hoc restat declarandum. 


| 
Certe nulla substantia determinatur ad praesentiam in loco (£), 


nisi per quamdam coniunctionem ad reales dimensiones quae lo- 
cum replent, eoque circumscribuntur ; tota enim loci et spatii 
realitas in ordine dimensionum est. In tantum igitur transubstan- 
tiatio esse potest via ad praesentiam sacramentalem, in quantum 
vi conversionis determinantur dimensiones in loco sacramenti 
exsistentes ad continendum substantiam corporis Christi. Sed 
dimensiones quibus vi conversionis potest acquiri huiusmodi 
continentia, non sunt nisi dimensiones panis transubstantiati 
eaedem numero permanentes, cum evidentissime appareat alias 
dimensiones omnes relinqui in eodem statu ac modo essendi in 
quo erant prius. Necesse igitur est ut maneat eadem numero 
quantitas dimensiva panis, et ista permanentia haberi debet pro 
conditione essentialiter requisita ad Christi praesentiam in sa- 
cramento. 

Praeterea, non sufficit considerare quomodo incipiat sacra- 
mentalis praesentia, verum etiam quomodo desinat. Atqui nulla 
est possibilis causa desitionis praesentiae praeter realem desitio- 
nem specierum, quae utique praesupponit realem earumdem per- 
manendam post consecrationem. Et facile demonstratur assum- 
ptum, quia impossibile est ut praesentia sacramentalis desinat 
per quamcumque mutationem in ipso Christo inductam, sicut 
impossibile etiam fuit ut per hanc viam inciperet. Non desinit 
per abductionem, quia Christus non fuit in hostiam adductus ; 
non desinit per destructionem aut conversionem corporis Christi 


(‘) Observa iam nunc, quomodo differant haec duo : esse praesens 
in loco et essepraesens localiter. Primum horum competit corpori Christi 
sub specibus existent! ; alterum vero non. Et similiter angeli vere sunt 
praesentes in loco ubi operantur, non tamen localiter, quia coniungun- 
tur dimensionibus loci, non per contactum quantitativum, sed per solum 
contactum virtutis. — De his infra, in quaest. 76. 

in aliquid aliud, quia sic Christus amplius non exsisteret. Nihil 
ergo relinquitur nisi specierum corruptio, ex qua sola sequi potest 
et sequitur ipso facto sacramentalis praesentiae desitio ; quippe, 
desinente continente, desinit continentia, ac per hoc, praesentia 
in loco continentis. Hinc. S. Thomas in quaestione sequenti, 
art. 6: « Illud quod de se habet esse indeficiens non potest 
«esse deficiendi principium, sed alio deficiente, hoc desinit esse 
« in eo; sicut Deus, cuius esse est indeficiens et immortale, 
« desinit esse in. aliqua. creatura corruptibili per hoc quod crea- 
« tura corruptibilis desinit esse. Et hoc modo, cum Christus ha- 
« beat de se esse indeficiens et incorruptibile, non desinit esse 
« sub hoc sacramento, neque per hoc quod ipsum desinat esse, 
« neque etiam per motum localem sui, sed solum per hoc quod 
« species huius sacramenti desinunt esse ». De hac autem spe- 
cierum desinentia dicetur infra in Quaest. 77. 


SCHOLION 


Ex dictis videre est, talem esse nexum logicum inter pri- 
mordialem ilam actionem qua corpus Christi asseritur fieri pri- 
mo praesens in sacramento, et caetera omnia ad hoc mysterium 
pertinentia, ut ex modo quo illa explicatur, alia cuncta depen- 
deant. Unde etiam hoc pacto dari potest retrospectiva quaedam 
demonstratio veritatis vel falsitatis viae quam ingressus es: qua- 
tenus, si in una via procedendo, nihil cogeris adstruere quod 
sit praeter fundamentum revelationis, magna habebitur confir- 
matio pro veritate tuae expositionis ; sin. autem debes continuo 
adiicere ex proprio penu quasdam veluti contignationes, quasi 
ad ruinosae domus sustentaculum, tunc signum tibi erit quod 
systema fabricasti. Systemata autem sunt ruina theologiae, quae 
iam cadit, non solum a dignitate scientiae supremae, verum 
etiam a dignitate scientiae simpliciter, ut nihil aliud sit quam 
materia quaedam in qua sese exercet inventiva hominum inge- 
niositas. 

Nunc vide applicationem horum in praesenti. Certe, pro- 
cedendo in via antiquorum doctorum scholasticorum, sicut in 

intio nihil accipitur praeter conversionem illam quam nos docent 
Scripturae et Concilia, ita in progressu et in fine nihil appo- 
nitur quod sit ab homine confictum; sed manente semper my- 
sterio impenetrabili, praesto adsunt omnia ex quibus analogicum 
quemdam tibi efformes sacramentalis praesentiae conceptum quoad 
eius inceptionem, durationem, et terminum,  habeasque insuper 
unde a sacrosancto fidei obiecto evidens impossibilitas propul- 
setur: praeter quae, nihil aliud quaerendum est in praesenti vita. 
Et vere, divina revelatio tum in suis propriis fontibus tum in 
authentica Conciliorum expositione, manifestissime proponit ta- 
lem conversionem panis, ex qua resultet in dimensionibus sacra- 
menti continentia quaedam sui generis respectu substantiae cor- 
poris Christi, quod non replicatur, nec ulla alia ratione in se- 
metipso mutatur. Nam profecto, quantumcumque verba formae 
extorqueas, nunquam ea deduces ad hunc sensum qui esset se- 
cundum intellectum omnium adversariorum : hic replicatur corpus 
meum. Cum igitur una legitima formae expositio sit, hoc quod 
continetur sub his dimensionibus, est (consequenter ad vim conver- 
sivam verborum) non amplius panis, sed corpus Christi: quamdiu 
permanent dimensiones panis transubstantiati, tamdiu etiam per- 
severat sacramentalis praesentia, quia tamdiu manet ratio con- 
tünentiae. Verum speciebus corruptis et in aliud quid mutatis, 
eo ipso cessat esse in natura rerum illa designata dimensio 
separata quae fuit determinata ad continendum | Christum, non 
quidem localiter, sed citra omnem separationem eius a loco 
caelesti, 1deoque ex natura rei consequitur praesentiae cessatio. 
Nihil ergo a principio ad finem adstruitur quod sit praeter re- 
velationis fundamentum. 

Considera nunc vias oppositas. — Primo asseritur, adprae- 
sentiae initium, actio corporis Christi replicativa quae a revela- 
tone non datur. Sed hoc interim omisso, animadverte quod ex 
actione replicativa, (sive replicatio fiat per reproductionem sub- 
stantialem, sive per ubicationem accidentalem), sequitur quidem 
corpus Christi ibi adesse in primo consecrationis instanti, ubi 
sunt species sacramentales; nondum vero consequitur quod quo- 
cumque in posterum species transferentur, ibidem etiam debeat 

esse corpus Christi. Actio enim replicativa solum fecit ut Christus 
esset simul cum speciebus in momento completae prolationis 
verborum, sed non potuit ponere rationem sufficientem cur ad 
elevationem hostiae elevetur simul corpus Christi, et intra elus- 
dem hostiae terminos perseveret illius praesentia. Quippe, non- 
dum intelligitur modus colligantiae unius ad alterum, imo po- 
sitive intelligitur quod vi solius replicationis dari non potest. — 
Ecce igitur, ut rationem reddas continuationis praesentiae in sa- 
cramento, debes adstruere aliquam aliam actionem qua fiat ut 
corpus Christi semper sit simul cum speciebus, quocumque illae 
transferantur. Unde aliqui excogitaverunt « inseparabilem prae- 
« sentiam ex pacto divino.., quatenus dicunt corpus Christi mo- 
« veri motis speciebus, ex voluntate et pacto Dei» ý% — Alu 
volunt, « intar Christum et species intercedere reale vinculum 
«per efficientiam, et quasi attractionem unius ad alterum » (2), 
ponendo in ipsis speciebus qualitatem | supernaturalem intrinse- 
cam, « qua possint trahere secum corpus Christi, sicut magnes 
« trahit per naturalem virtutem secum ferrum » (3). Verum, ut 
omittam interim omnes intrinsecas repugnantias quae in his di- 
cendi modis latent, praesertim quia corpus Christi in. Eucharistia 
localiter moveri et trahi nequaquam potest, manifestum est ista 
esse praeter quodlibet revelationis fundamentum, nec posse ullo 
modo erui ex verbis formae, quibus tamen significatur id omne 
quod circa panem et vinum in consecratione factum est, — Sed 
haec rursus praetermitto. Satis explicetur, si vis, continuatio sa- 
cramentalis praesentiae; nunc considerandum est qualiter accidat 
eius desilio. Corrumpuntur quidem species, et per specierum 
corruptionem cessat virtus earum attractiva; ast non satis, quia 
solum sequitur corpus Christi relinqui in eo loco quem ultimo 
occupabant species quando corruptae sunt. Et quid impedit ex 
natura rei quominus ibi remaneat, utique invisibiliter et intan- 


(4 Ita Scotistae et Nominales, apud Suarez, de Euchar., Disp. 47. 
Sect. 3 


ý [ta ipse Suarez, l. c. 
(3) Ita Lugo, de Euchar. Disp. 6, Sect. 2, n. 33 et seq. H 

gibiliter sicut prius, remaneat tamen ? Ecce ergo iterum opor- 
tebit recurrere ad deum ex machina, scilicet ad pactum et volun- 
tatem divinam, qua fiat ut desinentibus speciebus, destruatur 
seu annihiletur Christus secundum esse replicatum quod habebat 
in sacramento. Verum haec sunt phantastice excogitata, et quod- 
cumque ostendis mihi sic, incredulus odi. 

Nota. — Hactenus dictum est de accidentium permanen- 
tia in ordine ad realem praesentiam. Porro articulus sequens 
apud S. Thomam, quoad ea quae in corpore continentur, non 
habet specialem difficultatem, ut legenti patebit. Docet enim non 
permanere formam substantialem panis, contra quamdam erro- 
neam opinionem olim exsistentem, sed nunc antiquatam, et aliunde 
iam satis superque confutatam, ubi ostensum est fieri conversio- 
nem totius substantiae quantum ad omnia principia constitutiva 
eius. In responsionibus autem ad 2um et ad 30m inveniuntur quae- 
dam ad intelligentiam mysterii apprime conducentia, sed quae 
idoneam habebunt expositionem, partim quidem ubi de iis quae 
sunt in sacramento vi verborum vel per solam concomitantiam, 
partim vero ubi de modo essendi accidentium sine subiecto ma- 
nentium, et ideo in praesenti transmittuntur. 


THESIS XLI. 


(Art. 2). 


Conversio panis in corpus Christi non fit secundum suc- 
cessionem temporis, sed est omnino instantanea. 


Instantaneitas transubstantiationis tripliciter ostenditur. Pri- 
mo, quia terminus ad quem non suscipit magis et minus, et ideo 
impossibile est ut conversio terminetur ad aliquid quod sit ve- 
luti initialiter corpus Christi, deinde vero magis, ac demum per- 
fecte. Secundo, quia terminus a quo non potest successive prae- 
parari ad transitum in aliud extremum ; huiusmodi enim succes- 
siva praeparatio concipi nequit, nisi ubi remanet commune 
subiectum, sicut in transformationibus, Tertio quia huius con- 
versionis auctor est solus Deus; atqui illae etiam conversiones 


*! 


444 QUAEST. LXXV. 


quae alias natae essent fieri successive, in instanti perficiuntur 
ab agente cuius infinita virtus inora temporis non indiget (l). 
Ita fere S. Thomas, in praesenti. 

Quoad responsionem ad primum quae non est ita obvia, 
animadvertes in primis, difficultatem non esse peculiarem huic 
mvsterio, sed eodem modo procedere in omni mutatione sub- 
stantiali. « Idem est in mutationibus naturalibus », ait S. Doctor 
in fine responsionis, et iterum in IV, D. 11, q. 1, a. 3, q. 2 
ad 2'"** « Similiter est de illis mutationibus quae sunt termini 
« motus, sicut generatio est terminus alterationis ». — Ne igi- 
tur suspiceris latere hic magnum arcanum, breviter exponitur 
difficultas et responsio. Difficultas est huiusmodi: Inter quaeli- 
bet duo instantia cadit. tempus medium ; sed haec conversio 
clauditur duobus instantibus, quae sunt ultimum instans quo sub 
speciebus est substantia panis, et primum instans quo sub illis 
est corpus Christi; ergo conversio ista mensuratur tempore quod 
cadit inter unum et alterum instans. 

Porro in hoc argumento quidam non simpliciter concede- 
bant maiorem, sed varias introducebant distinctiones quas suc- 
cessive refutat S. Thomas, nixus hoc principio, quod instantia 
in tempore se habent ut indivisibilia in continuo. In continuo 
autem, inter quaelibet duo indivisibilia puncta assignata mediat 
semper pars continui; alias, ex hoc ipso quod simplicia sunt, 
ex toto forent simul, et non esset unde distinguerentur, quod est 


(f) Nota quod conversiones substantiales quas facit natura quodam- 
modo conveniunt quoad instantaneitatem cum transubstantiatione, et quo 
dammodo ab ea differunt. Conveniunt in hoc, quod ipsa mutatio substan- 
tiae in substantiam semper fit in instanti; non enim datur aut dari potest 
tempus intermedium in quo conversionis subiectum, nec per unam nec 
per alteram formam substantialem informetur; et ideo necesse est ut 
primum esse termini ad quem sit primum non esse termini a quo. Verum 
in naturalibus conversio terminat praevium quemdam alterationis motum 
quo paulatim disponitur subiectum ad susceptionem novae formae, ita 
ut extremum a quo semper magis magisque appropinquet ad sui disso- 
lutionem, quae futura est alterius extremi generatio. Sed in transubstan- 


tiatione nihil tale invenitur, ut satis constat ex dictis, et clare ostendit 
S. Thomas in corpore. 

contra hypothesim. Quare concludit S. Doctor, esse simpliciter 
concedendam maiorem argumenti. — Negat igitur minorem et 
suppositum eius, quia non est dare ultimum instans in quo sit 
sub speciebus substantia panis, sed solum ultimum tempus, quod 
quidem sic ostendit: Cum conversio ista fiat dependenter a ver- 
bis consecrationis quae successive proferuntur, oportet quod ul- 
timum instans prolationis verborum, sit primum instans in quo 
est sub speciebus corpus Christi. Si ergo daretur ultimum in- 
stans praesentiae panis, istud foret instans penultimum prolatio- 
nis verborum ; sed penultimum instans non datur, sicut nec in 
linea penultimum punctum; ad hoc enim oporteret continuum 
constare indivisibilibus punctis vel instantibus consequenter se 
habentibus, quod constat esse impossibile. Si autem non est dare 
nisi ultimum tempus praesentiae panis, iam cessat difficultas, 
quia inter tempus et instans non oportet cadere tempus medium. 

Et eodem modo, non est dare ultimum instans vitae et pri- 
mum instans mortis, ita scilicet, ut inter ista duo cadat tempus 
quo homo nec vivus est, nec mortuus. Sed in toto tempore al- 
terationis per quam perducitur ad mortem, homo est vivus, prae- 
ter ultimum instans in quo est mortuus; et quia impossibile est 
assignare in hoc alterationis motu instans penultimum, sequitur 
dari, non quidem ultimum instans, sed solum ultimum tempus 
vitae. Et similiter est in transubstantiatione, nisi quod successi- 
vus motus secundum quem ultimum instans attenditur, non est 
in subiecto conversionis, sed in enuntiatione verborum quae sunt 
factiva conversionis. 


QUAESTIONIS CONCLUSIO 


(Ar t. 8). 


Concludit S. Thomas disputationem de conversione panis 
et vini in corpus et sanguinem Christi, tradendo quasdam re- 
gulas circa modum loquendi in hoc mysterio. Oportet enim theo- 
logum catholicum non solum recte sentire, verum etiam exacte 
loqui, quia saepe ex verbis inordinate prolatis incurritur error; 

quare in persona Timothei Ecclesiam monet Apostolus: « For: 
« mam habe sanorum verborum quae a me audisti per multos 
« testes » f. 

Sane vero necesse est ut in his quae rationem naturalem 
undequaque transcendunt, voces humanae inveniantur deficien- 
tes. Possunt autem deficere tripliciter: Primo mere negative, in 
quantum nihil per se important quod non conveniat mysterio, 
sed propter hoc ipsum sunt maxime generales, sicut cum dico 
panem converti vel transubstantiari in corpus Christi, et istae 
locutiones sunt simpliciter concedendae, quia simpliciter verae. 
— Alio modo deficiunt voces, quatenus conveniunt mysterio, 
non secundum id quod proprie significant, sed secundum ali- 
qualem similitudinem tantum, et huiusmodi locutiones non sunt 
concedendae nisi secundum quid, quia impropriae. — Tertio 
modo deficiunt voces per omnimodam disconvenientiam, et istae 
sunt simpliciter falsae, adeoque negandae ($). 

Circa quae non occurrit specialis difficultas, nisi forte quan- 
tum ad propositiones, panis fit corpus | Christi, vel panis erit 
coipus Christi, vel, de pane fit corpus Christi; quas omnes col- 
locat S. Doctor inter improprias, licet ipsemet explicando pro- 
priam transubstantiationis rationem, similibus locutionibus, imo 
et expressioribus, usus esse quandoque videatur: « Cum in hac 
«conversione, inquit in IV, D. 11, q. 1, a. 2, ad lam, id quod 
« est terminus a quo, scilicet substantia panis, convertatur se- 
« eundum se totam in terminum ad quem, scilicet corpus Chri- 
«sti, non quidem ut sit sub ipso, sed ut sit ipsummet, patet 
« quod non est annihilatio substantiae panis ». Et ibid., a. 3, 
q. l, in corpore: « Hoc totum convertitur in totum, quia panis 
«Jit corpus Christi, ut partes etiam convertantur, etc. ». 

In hoc igitur observanda sunt duo. — Primum est, quod 
ratio cur locutiones supradictae collocantur inter improprias, est 
quia important aliquid commune utrique conversionis termino in 
ratione subiecti: « Non conceditur quod panis erit corpus Chri- 


(» 2 Tim., 1-13. 
(2) Cf. S. Thom., in IV, D. 11, q. 1, a. 4. 

« sti, vel quod fiat corpus Christi, quia hic modus loquendi veri- 
«fleatur in transmutationibus naturalibus ratione subiecti, puta 
« cum dicimus quod album fit nigrum, vel album erit nigrum » ff 
Quare, si permanentia subiecti communis expresse excludatur 
per declarationem additam, (utputa si dicam quod panis per to- 
talem sui conversionem fit corpus Christi, vel quod substantia 
panis convertitur secundum se totam in corpus Christi ut sit 
ipsummet, sicut in locis praecitatis habetur), patet nullam esse 
amplius locutionis 1mproprietatem. Tunc enim nihil aliud. vi ter- 
minorum exprimitur, nisi quod cessatio totius substantiae panis 
est desitio eius, non quidem in nihilum, sed in corpus Christi; 
in hoc autem stat essentialis ratio huius conversionis, ut saepe 
dictum est. At vero, si nihil addatur quo expresse excludatur 
intellectus elementi permanentis, tunc, ut notat S. Thomas in 
fine articuli, impropria quidem locutio erit, sed adhuc poterit 
secundum quamdam similitudinem concedi. Nam etsi in hac 
conversione nihil maneat commune quod sit constitutivum unius 
et alterius extremi, manet tamen aliquid sub quo unum et al- 
terum successive continetur, et est ad sensum  demonstrabile. 
Unde potest dici quod panis fit corpus Christi, vel quod panis 
erit corpus Christi, si « nomine panis non intelligatur substantia 
« panis, sed in. universali hoc quod sub speciebus panis conti- 
« netur ». 


() S. Thom., hic art. $, in corp. 

DE MODO QUO CHRISTUS EST IN HOC SACRAMENTO 


Cum hucusque dictum sit de reali praesentia et de actione 
quae est via ad ipsam, ordo rerum requirit ut explicetur modus 
quo Christus est in sacramento, et in hac quaestione habetur 
ultima enodatio doctrinae veterum circa praesens mysterium. 
Sunt autem iterum quaedam notiones per modum praeambuli 
exponendae: primo de habitudine substantiae corporeae ad quan- 
titatem dimensivam, secundo de variis rationibus essendi in loco, 
tertio de praecipuis differentiis quae circa modum praesentiae 
sacramentalis inter doctrinam S. Thomae et doctrinam moder- 
norum attenduntur. 


De substantia corporea, et quantitate dimensiva. 
) 


Ex notionibus de substantia et quantitate pendet fere omnis 
intelligentia huius quaestionis, maxime vero, quod attinet ad di- 
versas rationes quibus res possunt secundum suam substantiam 
loco adesse; constat enim locum in ordine dimensionum inve- 
niri. Unde duplex in proposito solvenda quaestio occurrit: an 
scilicet substantia corporea realiter distinguatur a quantitate di- 
mensiva, et quatenus affirmative, quomodo concipienda sit dicta 
distinctio. 

I. De reali distinctione substantiae et quantitatis. 
Substantiam corpoream realiter distingui a quantitate, hoc est 
ab ea forma qua ens corporale habet esse dimensionatum in 
longum, latum, et profundum, agnovit Aristoteles solo lumine 
rationis ductus, et post ipsum cum communi scholasticorum in- 
dubitanter tradidit S. Thomas. Hanc distinctionem quam solus 
intellectus assequitur, (nam imaginatio nequit. omnino. dimen- 

siones trascendere), solidis argumentis philosophia naturalis de- 
monstrat. Etenim primo, in rebus proportionalis intellectui nostro, 
quaecumque sunt conceptu adaequate distincta, secundum rem 
etiam differant necesse est, eo quod in huiusmodi, obiecta non 
excedunt intellectum, adeoque nulla ratio sufficiens esse posset 
cur realiter identica distinctis conceptibus ita apprehenderentur, 
ut ne implicite quidem unus conceptus alium contineret. Atqui 
notio substantiae est adaequate extra notionem quantitatis, cum 
substantia definiatur id cui competit esse in se, quantitas vero 
id quo aliquid est dimensionatum. Sequitur ergo quod in cor- 
poreis, quantitas a substantia differt secundum rem sicut acci- 
dens a subiecto. Praeterea, si substantia et quantitas essent re 
idem, variata specie quantitatis, variaretur etiam species sub- 
stantiae, quod constat esse falsum. Quantitates enim specie dif- 
ferunt secundum magnitudines maiores vel minores, sicut bina- 
lius specie differt a ternario; substantia autem est eadem spe- 
cie, in magno vel parvo homine, in magno vel parvo auro, at- 
que ita porro. Item alia multa dantur argumenta deducta ex 
generalibus principiis de potentia et actu f, quae tamen non 
sunt huius loci, praesertim cum habeamus firmiorem propheticum 
sermonem, cui theologus bene facit attendens tanquam regulae sibi 
propriae. Revelatio quippe praesentis mysterii duas firmissimas 
rationes quoad rem de qua nunc agitur, nobis suppeditat. 

Prima est, quod tota substantia panis convertitur, perma- 
nente quantitate dimensiva eius, sicut in quaestione praecedenti 
ostensum est. Si autem totaliter transit substantia, quantitate 
remanente, ergo quantitatis non est re idem cum substantia, sed 
ab ea realiter distinguitur. 

Aliud quoque argumentum sumitur ex modo mirabili quo 
totus et integer Christus sub panis specie et sub quavis ipsius 
speciei parte, totus similiter sub vini specie et sub eius partibus 
creditur exsistere (2). Si quis enim recte consideret, videbit evi- 


(* Vide, si Iubet. S. Thomam, in Il. D. 3, q. 1, a. 4, et Qq. 
disp, de Anima, a. 7, et de Spiritualibus creaturis, a. 8, et 4 c. Gent., 
c. 65. etc. 

(2) Trident., Sess. XIII, cap. 3. 

denter, non posse ullo modo salvari hanc veritatem, posita reali 
identitate substantiae cum quantitate dimensiva. Non quod opor- 
teat Christum esse in sacramento sine sua quantitate vel natu- 
ralibus dimensionibus, (huic enim positioni, ut ex sequentibus 
apparebit, omni ex parte repugnat S. Thomas, asserens esse in 
altari ipsum immutatum corpus quod in caelis est, et sub modici 
panis specie contineri Christum Deum et hominem perfectum), 
sed quia oportet ut illud quod per se primo est in hostia, id 
quod habet immediatam habitudinem ad species, id quod caeteris 
omnibus ad Christi personam pertinentibus est ratio adessendi, 
quodque hac de causa determinat modum continentiae proprium 
huic sacramento: oportet, inquam, ut sit quiddam ratione sui indi- 
mensum, potens contineri indifferenter sub parva vel magna ho- 
stia, totum sub toto, et totum sub partibus singulis. Hoc namque 
pacto, sine contradictione dicetur adesse integrum Christum sub 
panis specie etiam modicissima, dum scilicet continentiae modus 
consequitur ibi, non naturam extensionis, sed magis naturam 
substantiae comparatam ad dimensiones ipsam non  afficientes. 
At vero, si substantia esset idem cum quantitate, tunc foret ipsa 
dimensio; si autem substantia est ipsa dimensio, statim sequitur 
dimensiones corporis Christi esse per se primo sub speciebus 
sacramenti; unde, non solum erit ibi corpus Christi in sua na- 
turali dimensione et statura, (quod est necessario tenendum, ut 
videbimus), sed etiam ibi erit ratione dimensionis sub alia dimen- 
sione positionem habentis; quo semel statuto, omnino repugnat 
ut sit sub minima hostia, praesertim totum sub toto et totum 
sub partibus singulis, sicut cuilibet vel leviter attendenti evidenter 
apparebit. 

Fuerunt equidem saeculo proxime elapso theologi quidam 
Cartesii discipuli, qui cum magistro opinantes essentiam corpo- 
rum in actuali extensione esse sitam, conati sunt nihilominus 
explicare modum exsistendi sacramentalem, recurrendo ad conden- 
sationem; quidni enim posset virtus divina id quod potest ma- 
china hydraulica? Dixerunt igitur, corpus Christi virtute divina 
redigi ad staturam minutissimam, atque in hoc statu microsco- 
pico replicari sub singulis, ut ipsi loquuntur, specierum molecu- 

lis f... Sed contra est quod transmissa nunc possibilitate huius- 
niodi condensationis, haec inventio facit de corpore Christi mon- 
strum. Insuper, vel dices singulas specierum moleculas habere 
proportionaliter configurationem corporis humani, vel non. Si pri- 
mum, sub praetextu accommodandi mysteria fidei placitis physi- 
corum, statuis aliquid quod superat omnem credulitatem. Si se- 
cundum, vel erit corpus Christi rotundum, quadratum, ellipticum, 
prout molecula est quadrata, elliptica, rotunda etc., vel si inscri- 
bitur in molecula sicut triangulus in circulo, ergo erunt partes 
moleculae sub quibus Christus non aderit, imo nulla erit pars sub 
qua totus exsistet, quod est contra doctrinam Tridentini ubi supra. 
Aut, si ad explicandum quomodo ubicumque est aliquid Christi, ibi 
est totus Christus: si, inquam, in una molecula multiplicas prae- 
sentias per varios situs variasque positiones, tunc incidis in eas 
absurditates quibus nulla opus est refutatione. Praeterea tertio, 
secundum hanc inventionem tot erunt Christi corpora, quot sunt 
moleculae in speciebus consecratis; ea enim quae mensurantur et 
circumscribuntur superficiebus atomorum distantium, profecto a 
se invicem distant et separantur; habebis ergo hostiam infinitis 
Christi corporibus constellatam. Quarto denique, impossibile 
est ut unum idemque corpus sit simul in seipso dimensionis mo- 
lecularis et dimensionis hominis perfecti, nisi velis contradictoria 
simul verificar de eodem et sub eodem ; plane igitur repugnat 
ut corpus inscriptum in specierum moleculis sit numero idem 
cum eo corpore quod in caelo iustam habet corporis humani 


proportionem. 


(*) « Partes corporis organizati a Deo conservari possunt sub ex- 
« tensione minori et minori in infinitum, cum figura et ordine situali. — 
« Totum et integrum corpus organizatum a Deo sub minori et minori in 
«infinitum extensione conservari potest, cuin figura et ordine situali 
«eomnium partium suarum. — Recte dici potest corpus Christi cum fi- 
< gura et ordine situali omnium suarum partium, vi verborum consecra- 
« tionis reproduci sub omnibus et singulis moleculis speciei panis... Totus 
«et integer Christus est in tota hostia et in qualibet eius parte sensibi- 
« liter designabili, sicut homo toties in aula replicatus ut eam impleret, 
«esset in tota aula, et in qualibet eius parte sibi commensurata, etc. » 
Simonnet, de Euchar., Disp. 5, art. 4. 


V fi 

Mitto alios dicendi modos theologorum eiusdem scholae, quia 
easdem continent repugnantias, imo superaddunt maiores. Qui- 
dam enim ponunt, non condensationem, sed compenetrationem 
omnium atomorum corporis Christi, dum scilicet superiori virtute 
divina vincitur atque eliditur, ut ipsi aiunt, vis resistentiae qu^ 
molecula a suo situ aliam repellebat. Sed absit a gloriosi cor- 
poris mysterio huiusmodi confusio partium qua vel speciem hu- 
manam amitteret. Praeterea, ipsa hypothesis compositionis cor 
poris organici ex atomis individuis est ex toto absurda, quia 
sequeretur humanum corpus non esse unam substantiam, sed 
aggregatum et acervum substantiarum. Denique, quantumvis ato- 
micum corpus dicas, semper remanet extensum, et ex tuis prin- 
ciplis, ipsa extensio; unde, cum semper cogaris ponere corpus 
Christi in sacramento per modum dimensionis, redeunt omnia 
argumenta praecedenter allata. Sed et adhuc magis, ut cuique 
facile apparebit, explodenda est sententia eorum qui ponunt cor- 
pora omnia, tam organica quam inorganica, constitui punctis 
simplicibus certa dispositione in spatio distributis, mysteriumque 
sacramentalis praesentiae explicant per collectionem omnium pun- 
ctorum corporis Christi in punctum unum, quod deinde in sin- 
gulis specierum punctis replicaretur. 

Sic igitur dicendum necessario est, non solum ex naturalis 
rationis dictamine, sed etiam consequenter ad principia revelata, 
quantitatem dimensivam realiter distingui a substantia corporea. 
Verum, etsi in hac assertione concordent scholastici omnes, (nam 
Cartesiani inter scholasticos profecto non numerantur), non omnes 
tamen eodem modo quantitativum compositum concipiunt. Quare 
inquirendum superest de natura ipsius compositionis et utriusque 


componentium. 
2. De quantitate dimensiva, quid sentiunt scholastici 
recentiores. — luxta scholasticos recentiores substantia corpo- 


rea, praeter partes essentiales quae sunt materia et forma, habet 
etiam per seipsam partes intégrales in actu, id est partes eius- 
dem rationis substantialis, nondum quidem situ per distribu- 
tionem in spatio, sed iam entitate inter se distinguibiles ac di- 
stinctas. Unde duplicem extensionem excogitant, substantialem 

scilicet et dimenswarn sive magnitudinalem, opinantes quod 
« substantialis extensio est de intrinseco conceptu substantiae 
« materialis » (/). Quantitas igitur accedens solummodo distribuit 
in spatio partes actu iam praeexistentes, sicque evadit formale 
principium dimensionati, constituendo molem sese nunc extenden- 
tem in longum, latum et profundum. « Non potest, inquit Suarez 
« ubi supra, Sect. l, esse effectus formalis quantitatis, facere par- 
« tem substantiae extra partem esse in ordine ad se. Unde ulte- 
« rius colligi videtur, si extensio partium, (vel quod una sit extra 
« aliam), est effectus formalis quantitatis, solum posse id esse in 
« ordine ad locum vel spatium ». 

Sed nunc, antequam ulterius progrediamur, praecipua ani- 
madversione dignum est, quod iidem theologi omnem praesen- 
tam rerum in loco concipiunt pe?' modum cuiusda?n materialis 
repletionis, in quantum scilicet dicunt res omnes tam corporales 
quam spirituales, vel per suam substantiam, vel etiam per suas 
dimensiones (si habeant), implere spatii vacuitatem, ac per hoc, 
sub mensura loci in quo sunt, semper et necessario constitui. 
« $1 per localem praesentiam, ait Suarez, de Euchar., Disp. 48, 
« Sect. 1, intelligamus quamlibet realem et substantialem prae- 
« sentiam, ratione cuius res hic adest potius quam alibi, sic prae- 
« sentia (sacramentalis) localis est, ad eum modum quo praesen- 
«tia angeli exsistentis in suo loco localis est. Nam huiusmodi 
« denominatio non connotât aliquem modum physicum seu quan- 
« titativum occupandi spatium, sed modum substantialem aut en- 


^ 


« titativum, ratione cuius fit ut spatium illud cui res dicitur esse 
«praesens, ?io?] sit omnino vacuum, sed tali re vel substantia 
«plenum ». Differentia porro nulla esse potest nisi in modo re- 
pletionis; nam si substantia habeat actuales dimensiones, ita 
spatium replet ut totum sit in toto et pars in parte; si autem 
actuali dimensione careat, cogitanda est spatium implere per mo- 
dum rei quae in punctum veluti contracta, simul continue per 
spatium diffunditur atque inflatur, ut tota exsistat in toto et tota 
in partibus singulis. « Duo ad modum essendi spiritualem, quem(*) 


(* Suarez, de Euchar., Disp. 48, Sect. 2. 

« substantiae incorporeae habent, requiruntur. Alterum est, ul 


A 


« res tota sit veluti collecta in punctum indivisibile, ita ut nihil 
illius sit quod in illo indivisibili non reperiatur; si enim aliquid 
esset extra illud indivisibile, quod etiam intra illud non sit, 
haberet potius modum exsistendi rerum corporearum, quarum 
« est habere partem extra partem, quam rerum spiritualium quae 
totam entitatem suam in punctum indivisibile collectam obti- 


À 


À 


À 


À 


nent. Alterum est, ul illud indivisibile continue sit extensum 


« vel diffusum per suas, ut ita dixerim, totalilates ; alioquin non 


À 


« posset aliquod spatium continuum simul totum et continuo 
« modo occupate, quod est etiam contra modum exsistendi re- 
« rum spiritualium. Requiritur itaque ut totum sit intra punctum 
« indivisibile, et totum extra, absque tamen discontinuatione. 
« Utrumque hoc reperitur in modo exsistendi quo corpus Christi 
4 exsistit in hoc sacramento; nam totum est sub quovis puncto 
« indivisibili, et totum est continue atque sine intercisione dif- 
« fusum per totam specierum quantitatem, sicut substantiae spi- 
« rituales sunt diffusae per totum spatium quod occupant» f 
Sic igitur, nihil omnino in loco esse potest nisi per modum 
cuiusdam continui quod ipsam loci vacuitatem repleat, vel mole 
quantitativa, vel certe diffusione et veluti inflatione indivisibilis 
enti tatis. 

Quae si ita se habeant, statim sequitur, dimensiones corporis 
Christi non esse in sacramento. Fieri enim nequit ut locus ho- 
stiae sit repletus dimensionibus illis: tum quia replens non potest 
aut excedere repletum aut ab eo excedi, tum quia dimensiones 
nihil replere valent ita ut sint totae in toto et totae in unaquaque 
parte designabilni. Itaque necesse habuerunt praedicti theologi 


* Lessius, deperf. divin., l. 12, c. 16, n. 184. — Consonat Card. 
Franzelin, de Euchar., Thés. XI: < Diversitas huius modi praesentiae 
« corporis a modo exsistendi spirituum, satis per se patet. Spiritus enim 
« nullas habet partes, secundum quas commensurari posset spatio extenso: 
< unde et praesentia citra extensionem velut in puncto indivisibili, et in- 
< divisibilitas subiecti ei essentialis est ex ipsa sua simplicitate ; illa autem 
« praesentiae velut diffusio intra certos limites, spiritui naturalis est, non 
« vi ipsius simplicitatis, sed ex sua intima spirituali virtute, etc. x. 

privare ipsum Christi corpus in sacramento exsistens, omni di- 
mensione actuali. Ne autem cogerentur etiam auferre ab eo pro- 
priam quantitatem, (sic enim sequeretur non esse sub speciebus 
Christum totum atque integrum, quod est contra fidem), debuerunt 
consequenter asserere, quantitatem corporis Christi adesse qui- 
dem in Eucharistia, sed sine formali effectu magnitudinalis ex- 
tensionis. Verum, quia iterum absurdum est ponere formam sine 
suo formali effectu saltem primario atque immediato, ideo tandem 
necessitate quadam compulsi, duplicem quantitati formalem effe- 
ctum attribuerunt, primarium unum, secundarium alterum. Prima- 
rius dat substantiae corporeae solummodo aptitudinalem dimensio- 
nem in longum, latum, et profundum ; secundarius vero actualem. 
Quo posito, aiunt secundarium hunc effectum virtute divina su- 
spendi in sacramento, atque hoc modo remanet ibi corpus Chri- 
sti quantum, et nihilominus actu indimensum. Doctrina igitur 
de quantitate dimensiva apud recentiores scolasticos sic resu- 
mitur: « Dicendum existimo, materialem substantiam non habere 
«a quantitate intrinsece. ac formaliter. entitativam extensionem, 
« seu distinctionem ac coniunctionem suarum partium substantia- 
lium, sed eam habere per intrinsecam suam entitatem. Habet 
« autem substantia a quantitate hanc corpoream molem quam nos 
« per effectus explicamus, et per ordinem ad locum et ad sensus 
« nostros. Primum itaque habet haec substantia a quantitate, ita 
« occupare locum, ut una pars excludat aliam ab eodem spatio, 
«et consequenter, ut inter se localiter distent; et similiter inde 
« habet substantia corporea ut aliam similem ab eodem loco ex- 
« eludat, et impenetrabilis sit, et alteri corpori resistat, quamdiu 
« non dividitur et loco pellitur. Possunt autem haec omnia du- 
« pliciter intelligi in substantia quanta: primo aptitudine tantum, 
«sen potentia proxima; secundo in actu exercito, ut sic dicam. 
« Primo modo pertinet ad primarium effectum quantitatis, inse- 
« parabilem ab illa etiam per divinam potentiam... Posteriori 
« autem modo, non pertinent haec ad primarium effectum for- 
« malem quantitatis, sed sunt velut proprietates naturales conse- 
« quentes, quae proinde impediri possunt, conservata quantitate. 
« Et iuxta haec duo membra explicari potest communis distinctio, 


456 QUAEST. LXXVI. 


« de extensione in ordine ad se, vel in ordine ad locum; nam 
« prior illa aptitudinalis dispositio dici potest extensio quaedam 
« corporis secundum se, quia ratione illius aptum est occupare 
« spatium extensum../ posterior vero dici potest extensio in or- 
« dine ad locum, quia consideratur secundum actualem modum 
« quo corpus occupat spatium extensum per commensurationem 
« seu extensionem partium respectu illius » f 

Verum hic dicendi modus, multiplici ex capite excludendus 
esse videtur. — Primo est contra communes animi conceptiones, 
quatenus ponit rem corpoream posse affici quantitate, et simul 
ab omni actuali dimensione absolvi. Duplex enim est quantitas: 
discreta, quae est principium numeri praedicamentalis, et continua, 
de qua agitur in praesenti. lam age, quantitas continua cum ipsa 
dimensione in longum et latum et profundum, ita evidenter con- 
vertitur, ut quidquid actu est quantum seu continuum, eo ipso 
dicendum sit habere actu triplicem dimensionem ; sin autem in 
sola aptitudine sit dimensionatum, nonnisi aptitudinaliter etiam 
quantitate affectum concipi possit. Accedit quod substantia cor- 
porea habet evidentissime, non quidem per accidentalem formam 
sibi superadditam, sed omnino per seipsam, aptitudinem ad exten- 
sionem magnitudinalem, multoque magis si, ut isti auctores di- 
cunt, per seipsam est entitative extensa, habens in actu partes 
intégrales quarum aliae ut immediatae, aliae ut mediatae ordi- 
nantur inter se. Non ergo sustineri ullo modo potest quod actua- 
lis dimensio sit effectus formalis solum secundarius quantitatis, 
idemque ab ea realiter separabilis. — Secundo iste dicendi mo- 
dus nullo nititur fundamento, sive in naturali philosophia, sive 
etiam in divina revelatione, nisi forte excipias factum praesentiae 
corporis Christi intellectae per modum repletionis loci in quo 
est sacramentum. At vero huiusmodi fundamentum non solum est 


C) Suarez.de Euchar., Disp. 48, Sect. 1. — Ubi vides differentiam 
huius opinionis a doctrina Cartesianorum superius refutata. Non enim as- 
seritur nunc condensatio corporis Christi, nec etiam compenetratio par- 
tium, quasi vi positiva vinceretur resistentia qua una pars repellit aliam 


a suo situ. Sed aufertur ipsum fundamentum impenetrabilitatis. per abla- 
tionem magnitudinalis extensionis. 


l-A» cal? 

infirmum, verum etiam omnino fictitium atque impossibile, eadem 
scilicet impossibilitate qua impossibile est ut unum ens indivi- 
duum dividatur a seipso, et a seipso locorum distantiis separetur. 
Unde ex doctrina fidei circa Eucharistiam non sequitur quod 
Christus qui mole sua replet locum caelestem, repleat etiam sua 
substantia innumerabiles locos sacramenti, sed solum quod in 
sacramento nobis adest ea praesentiae ratione quae transcendit 
genus positionis et situs, ut iam dictum est superius, et magis infra 
declarabitur. — Tertio idem ille dicendi modus non solum caret 
fundamento, sed nequidem satisfacit causae propter quam fuit 
inventus. Quaeritur enim quomodo concipi possit vacuitatem 
loci repleri per aliquid 1ndimensum, praesertim si illud cogitetur 
ad modum puncti quod non eminet supra extensum, sed de ge- 
nere extensi exsistens, ipsa sui generis perfectione privatur. — 
Quarto demum, si Christus in sacramento careret omni dimen- 
sione actuali, sequeretur eum non esse ibi organizatum, ea saltem 
organizatione quae necessaria est ad corporalem vitam in actu 
secundo. Non ergo adesset sub speciebus totus et integer in per- 
fectione suae humanitatis, ut interim omittam contradictionem 
sitam in hoc, quod ponatur simul in caelo exercens immanentes 
operationes vitae, in sacramento autem incapax earumdem. 

Hinc tandem infero, debere alio modo concipi compositio- 
nem quantitativam, necnon et naturam componentium. Quis autem 
ile modus sit, sequentia declarabunt. 

3. De quantitate dimensiva, quid doceat 5. Thomas. — 
Substantia corporea nullas habet per seipsani partes integrates 
entitativas in actu, sed in potentia tantum, 1d est, radicaliter et 
exigitive. Quare, ante quantitatem adest quidem tota entitas ex 
qua partes habebunt substantialitatem, sed nondum adest ratio 
formalis partium extra partes, etiam in ordine ad se; quod qui- 
dam bene exprimunt dicentes, esse in substantia sine quantitate 
iotam entitatem substantialem partium, nondum tamen partes en- 
iitatis substantialis. Unde, si removeatur quantitas, substantia est 
simpliciter indivisibilis, etiam entitative. « Remota quantitate, ait 
« S. Doctor in 4 c. Gent., c. 65, substantia omnis indivisibilis 
« est, ut patet per Philosophum ». Et iterum, in prima parte, Q. 50, 

a. 2: « Materiam dividi in parles non convenit nisi secundum 
« quod intelligitur sub quantitate, qua remota, remanet substan- 
« tia indivisibilis ». Et iterum, Quodl. 9, q. 4, a. 6: « Subtracta 
« quantitate, substantia remanet indivisibilis ». 

At vero, (et hic tangitur id quod est caput differentiae inter 
veteres et modernos, sed et in ordine ad praesens mysterium, 
praecipuum habet momentum), indi visibilitas illa quae substan- 
tiae competit ratione sui, nequaquam est concipienda per modum 
indivisibilitatis alicuius habentis situm in spatio, quod deberet 
ex consequenti replere spatii vacuitatem, si per impossibile sup- 
poneretur intra loci terminos diffundi. Et re quidem vera, si sub- 
stantia realiter distinguitur a forma qua fit quanta et divisibilis, 
necesse profecto est ut propria eius indivisibilitas non sit indivi- 
sibilitas privationis et imperfectionis de ipso genere extensi, ëuius 
modi est indivisibilitas puncti, nam alias, numquam fieri posset 
quanta, sicut punctum nunquam fieri potest linea. Sed cogitanda 
est indivisibilitas conveniens substantiae ratione sui, velut franscen 
dens totum genus quantitatis et continui, adeoque omnem etiam 
ambitum rerum imaginabilium, quia imaginatio non refert nisi ea 
quae sensu exteriori percipimus, ac proinde quidquid excedit or- 
dinem dimensionum, eo ipso extra obiectum adaequatum sensuum 
invenitur. Unde S. Thomas in II, D. 30, q. 2, a. 1, in corp. 
refutans eos qui aiebant totum mundum fuisse factum ex materia 
punctali, hac ratione innixi, quod materia ante quantitatem 1n- 
divisibilis est, ad modum puncti se habens: « Iste modus, inquit, 


À 


multipliciter deficit. Primo, quia imaginatur indivisibilitatem 


À 


materiae ad modum puncti, ut sic ex materia mundus sit factus, 


À 


per quamdam quasi extensionem, sicut si res parva in magnam 


À 


extendatur; hoc autem non est verum. Materia enim, (vel cor- 
« porea substantia ratione sui), dicitur indivisibilis per negationem 
« totius generis quantitatis. Punctus autem est indivisibilis sicut 
« quantitatis principium, silum determinatum habens. Unde ex 
« materia res quanta efficitur, non per extensionem, loquendo de 
« materia prima, cum extensio non sit nisi eius quod alicuius 
« quantitatis erat, sed per quantitatis susceptionem ». Quibus 
affinia sunt ea quae habet S. Doctor in I, D. 37, q. 2, a. 1. ad 3am 


— 

« Relicta 1maginatione, indivisibilitas substantiae incorporeae, ut 
«Dei vel angeli, vel animae, vel etiam materiae (seu substantiae 
« materialis absque quantitate) sicut indivisibilitas puncti non 
«cogitetur, quia ut dicit Boetius de Trin., oportet intellectualia 
«non deduci ad imaginationem » (l). 

Quae igitur cum ita sint, quantitas sive forma illa acciden- 
talis quae est ut quo substantia corporea fit dimensionata et 
divisibilis: quantitas, inquam, constituit partes intégrales in for- 
mali ratione partium, et in tantum constituit eas, in quantum 
facit alias esse extra alias, non quidem in ratione entis, quasi 
entia extra alia entia, sed praecise in ratione extensionis, pro 
quanto partes istae, efformando quiddam actu spatiosum, situ 
seu positione inter se invicem distinguuntur. Quare substantia 
corporea quae ratione sui se habet per modum unius indivisi- 
bilis extra totum genus continui, incipit habere per quantitatem, 
et ratione quantitatis, extensionem in longum et latum et pro- 
fundum, adeoque situm et positionem, etiam in ordine ad lo- 
cum extrinsecum quem suis dimensionibus occupat et contingit. 
Neque ulla est in praesenti ponenda differentia inter substantias 
organicas et inorganicas, tametsi obiicere quis posset, de ratione 
corporis organici esse, ut habeat partes intégrales, easdemque 
heterogeneas, et determinate distantes ab invicem. Nam sicut in 
creatis oportet distinguere vivens in actu primo, quod est prae- 
dicatum substantiale, et vivens in actu secundo, quod est prae- 
dicatum accidentale, utpote nominans operationem vitae, vel 
vegetati vae, vel sensitivae, etc.: ita necesse est sub duplici re- 
spectu considerare substantiam corporis organici, primo quidem 
ratione sui et antecedenter ad quantitatem, deinde vero prout 


(l) Similiter, directe contra positionem Lessii ubi supra, ait Ange- 
licus de Spiritual, creat., a. 4, ad l6um: & Anima non est indivisibilis»/ 
« punctum habens situm in continuo ; contra cuius rationem esset, in loco 
« divisibi esse. Sed anima est indivisibilis per abstractionem a toto ge- 
« nere continui: unde non est contra eius rationem, si sit in aliquo divi- 
« sibili toto ». Et iterum, de Anima, a. 10, ad I**: « Quod simplex est, 
< (habens determinatum situm in continuo ut punctum), non potest esse 
«simul in diversis partibus continui ». 

est affecta quantitate et sub determinatione quantitatis. Porro, 
priori modo nondum habet partes organicas nisi radicaliter et 
in naturali exigentia, in quantum forma substantialis nata est 
diversimode explicare virtutem suam per varia membra et or- 
gana, consequenter ad constitutionem partium  integralium seu 
quantitati varum. Caeterum, tam in rebus inorganicis quam in 
organicis, substantia est tota totalitate essentiae specificae, sive 
in toto sive in partibus singulis; partes enim organicae non dif- 
ferunt ab invicem substantialiter, sed accidentaliter tantum, qua- 
tenus per varias qualitates accidentales acquirunt rationem car- 
nis, ossium, nervorum, et aliorum huiusmodi Q). 

Et haec quidem praecipua principia sunt, quae in praesenti 
mysterio debent attendi, quae etiam logice deducuntur ex prae- 
demonstrata distinctione reali substantiam inter et quantitatem. 
Si enim substantia corporea a quantitate dimensiva secundum 
rem distinguitur, necesse omnino est ut per seipsam extra omne 
genus dimensionum exsistat, necesse pariter est ut quantitas sit 
id quo primo partes habentur extra partes, situ inter se distin- 


ý Nihil refert, quod non de qualibet parte animalis dici potest quod 
sit animal, sicut de qualibet parte aquae, quod sit aqua. Ratio enim dif- 
ferentiae non est quia in solis homogeneis substantia est totalitate essen- 
tiae, tam in toto quam in partibus; sed quia substantiae homogeneae sunt 
divisibiles in plura tota eiusdem speciei, substantiae vero organicae, 
quarum est perfectior unitas, non ita. Cum enim pars integralis qua talis 
nihil aliud sit quam aliquod totum poienlialiter contentum in continuo, in 
tantum de aliqua parte aquae designata praedicatur quod sit aqua, in 
quantum est potentialiter quoddam totum, cui adhuc, separatione facta, 
species aquae conveniret. Ast separatione facta unius membri a reliquo 
corpore, membrum illud non esset aliquod aliud eiusdem speciei indivi- 
duum, et ideo de uno membro in corpore designato dici non potest 
quod sit animal. Caeterum, manifestum per se est, compositionem ma- 
teriae et formae substantialis inveniri tam in toto quam in partibus sin- 
gulis, sive organica consideres, sive inorganica. Unde utraque substantia 
est ratione sui indivisibilis, extra genus continui; utraque etiam per 
susceptionem quantitatis et ratione quantitatis fit dimensa et extensa 
in partes; sed in viventibus forma substantialis diversimode explicat 


virtutem suam in partibus semel constitutis, prout requiritur ad opera- 
tones vitae tum vegetativae tum sensitivae. 

guibiles. Nunc autem, ex hoc quod corporea substantia, ratione 
quidem sui prorsus absolvitur ab iis quae consequuntur dimen- 
sionem, ratione vero quantitatis sibi inhaerentis nata est occu- 
pare locum et determinatum in eo situm habere, statim licet 
concludere nullam fore contradictionem, si ipsa substantia dica- 
tur posse dimensivo simul et indimensivo modo in diversis locis 
contineri, quatenus scilicet, in uno adesset ratione propriae quan- 
titatis et eo continentiae modo qui sequitur habitudinem dimen- 
sionis ad dimensionem ; in altero vero, ratione sui ipsius et quo- 
dam diverso modo continentiae consentaneo naturae substantiae 
secundum se (1). 

Quod ut manifestius fiat, considera sequentem processum, 
qui est purum corollarium praecedentium. — Quippe, ex huc- 
usque dictis sequitur primo, quod si per possibile vel impos- 
sibile substantia quaedam corporea spoliata quantitate propria 
coniungeretur alicui dimensioni extrinsecae, dicenda quidem fo- 
ret vere esse in loco dimensionis huius, non tamen ut habens 
in eo positionem et situm, nec quasi constituta sub mensura 
loci aut tamquam replens vacuitatem eius; sed totalitate reali- 
tatis suae exsistens indifferenter tota in toto et tota in partibus 
singulis, haberet praesentiae modum omnino diversum a modo 
consueto quem solum nos imaginamur et proprio conceptu va- 
lemus attingere, in quo scilicet terminis loci res clauditur, iis- 
demque circumscribitur. — Consequitur secundo, quod si iterum 
per possibile vel impossibile haec eadem substantia, manens sem- 
per ratione sui coniuncta alienae dimensioni, inciperet hic et 
nunc affici sua propria quantitate, non propterea mutaretur prae- 
cedentis continentiae seu praesentiae modus, quia semper per- 


(J) Ideo cum dicitur dimensivo et indimensivo modo, ne accipias, 
quaeso, hos duos modos quasi contrarie oppositos ; quod quidem tunc 
esset, si [y indimensivum sumeretur privative, in ipso ordine dimensionis. 
Sic enim foret absoluta repugnantia, quia nihil potest contineri alicubi 
per modum extensi, et alibi per modum puncti. Igitur dimensivus modus 
est continentiae modus qui determinatur ex natura dimensionis ; indi- 
mensivus vero, ex natura alicuius alius quod est secundum se extra 
totum continui genus. 

severaret eadem ratio, idemque titulus eius. Cum enim ille mo: 
dus inveniatur extra ordinem commensurationis quanti ad quan- 
tum, sed omnino in alio genere, ut dictum est, nequaquam ex 
accessu quarumcumque dimensionum posset impediri f ; imo 
vero, dimensiones advenientes concomitanter adessent propter 
realem inseparationem a substantia, adeoque mediante substan- 
tia et per modum substantiae. Quid ergo sequeretur ? Nihil aliud 
nisi quod substantiae ilh proveniret alia nova praesentia, eaque 
localis et circumscriptiva, in eo scilicet loco quem suis propriis 
dimensionibus replere inciperet, et cui coaptaretur per contactum 
quantitatis. — Hinc tertio, si ordine inverso, existens prius 
cum quantitate sua in proprio et commensurate loco, inciperet 
contineri ratione sui in extrinseca dimensione, non ideo amitteret 
situm praecedentem, neque mutaretur aut quocumque modo mo- 
veretur in semetipsa, sed solum acquireret in loco alienae di- 
mensionis novam praesentiam extra genus situs et clausurae sub 
mensura loci, et haec praesentia est ex transubstantiatione re- 
sultans, de qua dixit Tridentinum Sess. XIII, cap. 1, quod etsi 
illam verbis exprimere vix sufficimus, « possibilem tamen esse 
« Deo, cogitatione per fidem illustrata assequi possumus et con- 


« Stantissime credere debemus ». 


De variis rationibus essendi in loco. 


Cum ex dictis quantitas sit ut quo formaliter habentur par- 
tes, quarum propria ratio in hoc consistit, quod aliae sint extra 
alias, id est, positione et situ inter se distinguantur, constituendo 


(*) Iterum ad huius rei intelligentiam oportet removere (quod attinet 
ad propriam conditionem substantiae), phantasma puncti. S1 enim per 
accessum quantitatis substantia transiret de statu punctali in statum di- 
mensional!, profecto prior continentiae modus, utpote contrarius modo 
illi quem requirit natura extensionis omnino auferretur. Nunc autem, 
moduscontinentiae qui determinationem accipit ex propria ratione substan- 
tiae, et ille alius qui regulatur ex natura dimensionum, non sunt duo 
contraria, ut dictum est, sed in alio atque alio genere considerantur. 

dimensionatum quoddam in longum et latum et profundum : sta- 
ting apparet, constitutivum spalii esse ipsam dimensivam quanti- 
tatem. Dimensio enim et spatium profecto idem sunt, et ita qui- 
dem ut dimensio imaginata faciat spatium imaginarium, dimen- 
sio vero realis spatium reale. — Porro locus dicit terminationem 
alicuius portionis spatii per superficiem circumscribentem. De- 
finitur enim ab Aristotele, stiperficies dimensionati continentis, 
immobilis, prima : id est, superficies primo et immediate clau- 
dens capacitatem certi spatii interclusi, eademque non materia- 
liter accepta, (qua ratione est mobilis ad motum ipsius corpo- 
ris continentis), sed accepta immobiliter per certam distantiam 
a punctis fixis, puta a centro universi. Locus itaque est aliquid 
extrinsecum rei quae dicitur esse in loco; unde statim apparet 
quod esse in loco non est nisi resultantia ex coniunctione cum 
loco; apparet etiam esse omnino impossibile ut praesentia in 
loco habeatur formaliter per intrinsecum quemdam modum per 
se primo productum in subiecto; apparet demum quod alia atque 
ala datur ratio essendi in loco, secundum alam atque aliam 
rationem coniunctionis cum eo. In praedicta autem coniunctione 
duo possunt considerari : primo modus coniunctionis ; tum se- 
cundo potentia ad conjunctionem. 

1. De variis rationibus essendi in loco, attento modo 
coniunctionis cum loco. — Modus coniunctionis per contra- 
dictorias differentias acceptus attenditur dupliciter. Nam est con- 
iunctio cum loco per modum loci ipsius, ex qua resultat id 
quod est esse in loco localiter, et est coniunctio cum loco non 
per modum loci, ex qua resultat id quod est esse in loco non 
localiter Ý. 

Certe, si locus est superficies dimensionati continentis, ut 
dictum est supra, res quaepiam coniungitur loco per modum 
loci, quando ei coniungitur ratione dimensionum et per appli- 
cationem dimensionum ad dimensiones,-coextendendo partes suas 
panibus spatii quod terminis ipsius superficiei continentis est 
circumscriptum. Et sic, duae requiruntur conditiones : prima, ut 


(^) Cf. S. Thom., 1, Quaest. 8, a. 2, et Quaest. 52, a. 1, etc. 


464 QUAEST. 


res sit dimensionata ; altera, ut per dimensiones suas loco ap- 
plicetur, contingatque terminos eius contactu contiguitatis. Qua- 
rum conditionum si vel una desit, non datur esse in loco loca- 
liter, quod etiam dici solet esse in loco circumscriptive (l). 
— Hoc modo, scilicet circumscriptivo, omnia corpora quanta 
sunt de necessitate in aliquo loco, vel reali, vel certe possibili, 
quia corpus quantum est necessario constitutivum alicuius realis 
spatii, ac per hoc, est de se repletivum loci. Non quod necesse 
sit ut de facto occupet aliquem realem locum, (posset enim ex- 
sistere corpus quantum, etsi nullus daretur realis locus extra 
ipsum, id est, nullum extrinsecum corpus continens), sed quia 
res quantitate affecta apta est locum replere, et ita quidem ut 
si sit locus cui ratione suarum dimensionum  coniungatur, eo 
ipso debeat locum hunc occupare, coextendendo partes sui ad 
partes loci. Et secundum hoc intelligi potest distinctio inter ex- 
tensionem corporis in ordine ad locum et extensionem eius in 
ordine ad se, vel, ut quidam minus recte dicunt, inter effectum 
formalem quantitatis intrinsecum et effectum eius formalem ex- 
trinsecum. Quae distinctio bene intellecta non signat duplicem 
modum in proprio statu corporis quanti, sed solum duplex ge- 
nus denominationum. | Extensio enim in ordine ad locum nihil 
addit supra extensionem in ordine ad se, nisi continentiam in 
loco extrinseco per modum  repletionis seu quantitativae com- 
mensurationis. — Porro, ex hoc quod corpus localiter in loco con- 
stitutum mole sua replet ipsas loci dimensiones, statim colliges, ut 
aliae nunc rationes omittantur, tam esse impossibile ut aliquid sit 
localiter in pluribus locis, quam est impossibile ut dimensio unius 
cubiti aequet unquam cubitos duos vel decem (2). Consequentia 


(* « Locus dicitur circumscribere locatum, ex eo quod in circuitu 
< describit figuram; figura autem est qualitas circa quantitatem... Nihil 
« per se et proprie loquendo est in loco ut in loco (localiter), nisi quod 
«loco circumscribitur». S. Thom., in IV, D. 10, a. 3, q. 1. 

(2) Dixi, ut aliae nunc rationes omittantur: quia vel ex sola repu- 
enantia replicationis quocumque modo intellectae, (utpote quae semper est 
contra essentialem rationem individui), impossibilitas multilocationis cir- 
cumscriptivae sufficienter iam deducitur. Et si ea quae hactenus dicta 

est valde evidens, quia quidquid est realitatis in. spatio. consti- 
tuitur per dimensiones quae sunt effectus formalis quantitatis, et 
ideo, asserere quod unum idemque corpus potest esse localiter 
in pluribus locis, (puta, replere suis dimensionibus capacitatem 
clausam superficie unius sui adaequati continentis, et iterum ca- 
pacitatem clausam superficie alterius aequalis, et sic in infinitum), 
idem est ac asserere quantitatem determinatae magnitudinis posse 
constituere sine sui augmento dimensiones duplo vel centuplo 
maiores, quod quidem tunc tantum verum erit, quando verum 
erit nutare prima principia matheseos, et unicubitale commen- 
surari posse bicubitali. Nec in oppositum faciunt mirabillia illa 
quae in vitis quorumdam sanctorum leguntur, quemadmodum 
ex auctoritate minime suspecta Benedicti XIV, de servorum 
Dei beatificatione, etc., 1. 4, Part. 1, cap. 32, satis superque 
constat: « S. Bonaventura, inquit, narrat S. Francisci appari- 
« tionem in capitulo fratrum eius Ordinis Arelate celebrato, dum 
« S. Antonius concionem de titulo Dominicae crucis haberet... 
« [tem in bulla canonizationis S. Petri de Alcantara legitur eum 
« adhuc viventem, S. Theresiae pluries non sine prodigio ap- 
« paruisse... Similiter in. bulla canonizationis S. Philippi Neri : 


sunt de mysterio Eucharistiae bene perspexeris, videbis quo loco haben- 
dum sit argumentum indirectum quo multi in philosophia utuntur, ut 
persuadeant quod unum idemque corpus potest esse etiam circumscri- 
ptive in pluribus locis simul. Nimirum statuunt illi hoc principium : esse, 
aut debere esse in confesso apud omnes catholicos quod unum corpus 
in uno loco circumscriptive exsistens potest in aliis replicari non circum- 
scriptive, id est, sine actuali extensione in longum, latum, et profundum. 
Imo putant hoc ad fidem pertinere, propter ea quae de mysterio Eu- 
charistiae docet revelatio. Et hoc posito, facile arguunt dicentes: Si 
possibilis est iste replicationis modus, multo magis alius, qui esset minus 
miraculosus, utpote servans saltem corpori replicato naturalem suum 
essendi modum. Et recte quidem, admisso semel supposito super quo 
fundatur argumentum. Sed suppositum est falsum. Falsum enim est 
quod replicatio quovis modo accepta, ad fidem Eucharistiae pertineat ; 
falsum quoque quod sit aut debeat esse in confesso apud omnes catho- 
licos, cum nihil aliud prae se ferat quam meram opinionem, eamque a 
traditione veterum Scholae magistrorum prorsus peregrinam. 


De Ecclesiae Sacramentis. Tom. I. 

Iterunique, cum in Urbe maneret, nunc in humanis agentem 
« Catharinam Ricciam Prati in Etruria commorantem, longo 
tempoiis spatio est allocutus... At, ne in rem de qua nunc 
agitur aliqua obrepat ambiguitas, aliud est unum  idemqw 
corpus hominis viventis eodem tempore esse in duobus locis, 


quam philosophi appellant replicationem ; aliud est, hominem 


A 


À 


« vivum exsistentem in uno loco apparere in alio loco distanti. 
« Praesens indago non primum, sed secundum respicit casum, 
« in quo, Si aptae et firmae adsint probationes, et caetera verae 
« apparitionis indicia non desint, una cum aliis quae diximus 
« adesse debere ut apparitiones mortuorum inter miracula re- 
« censeantur, et ut de eis haberi possit ratio in iudicio beatifi- 
« cationis et canonizationis, de miraculo non dubitarem, etiam 
« ad praedictum effectum, cum vera apparitio dari non possit 
« nisi ministerio angelorum corpus aereum efficientium, quod 
« sine speciali Dei providentia et insolito quodam modo efficere 
« non possunt; quod ex alibi dictis, satis est ad constituendum 
« miraculum » kf). — Ultimo demum animadvertes quod mo- 
veri localiter vel distare localiter manifeste consequitur ad id 
quod est esse in loco localiter ; quo fit ut localis motus aut lo-1 


il) De his factis proportionaliter dicendum est id quod docet S. Tho- 
mas infra, Quaest. 76, a. 8, in corp., de casu in quo miraculose appa- 
ret in sacramento caro vel puer. « Corpus Christi, inquit, non potest 
< in propria specie videri nisi in uno loco, in quo definitive continetur. 
< Unde cum videatur in propria specie et adoretur in caelis, sub pro- 

pria specie non videtur in hoc sacramento... Et ideo dicendum est 
« quod, manentibus dimensionibus (panis) quae prius fuerant, fit miracu- 
«lose quaedam immutatio circa figuram et colorem, ut videatur caro, 
< vel sanguis, vel etiam puer. Et hoc non est deceptio, quia fit in fi- 
< guram cuiusdam veritatis, scilicet ad ostendendum per hanc miracu- 
«losam apparitionem quod in sacramento est vere corpus et sanguis 
« Christi >. Similiter ergo, si quando aliquis Sanctus visus est in pluri- 
bus locis simul, non sequitur quod vere erat in pluribus locis ; sed in 
alterutro formabatur quaedam eius species, ad aliquem effecturi! gratiae 
significandum tamquam per merita et intercessionem servi Dei ad alios 


derivatum, iuxta illud Psalmi : .\imis honorificati sunt amici tui, Deus, 
nimis confortatus est. principatus eorum. 

calis distantia omnino non conveniat nisi corporibus prout Io- 
caliter seu circumscriptive in loco exsistentibus. Et potest afferri 
exemplum de tempore, quia sicut attenditur quaedam localis 
distantia qua aliquid per interiecta spatia dimensionum separa- 
tur ab altero, ita attenditur quaedam temporalis distantia qua 
una res per interiectum temporis motum distat a praeterito vel 
futuro. Sicut igitur impossibile est ut Deus temporaliter distet 
à quacumque parte durationis temporaneae, quia non coexsistit 
tempori per modum temporis: ita impossibile est ut aliquid lo- 
caliter distet a quacumque parte spatii, si sit in loco non per 
modum loci. Quod etiam patet ex sola consideratione termino- 
rum; distantia enim localis ideo est, quia dimensio interiecta 
una sua extremitate tangit quantitative. superficiem rei A, et 
altera sua extremitate tangit quantitative superficiem rei B; hoc 
autem profecto supponit utramque rem A et B, non solum ha- 
bere dimensionem et superficiem, verum etiam ratione suae di- 
mensionis coniungi utrique extremitati spatii intermedi. 

His igitur dictis de coniunctione ad locum per modum loci, 
attende nunc coniunctionem cum loco non per modum loci, ex 
qua, ut supra dictum est, resultat esse in loco non localiter. 
habetur duobus modis. — Vel enim res non habet dimensiones 
quas spatio coextendat, sed est substantia spiritualis quae nata 
est contingere loci terminos, seu potius corpora sub mensura loci 
constituta, solo contactu virtutis, et tunc fit praesens in loco ra- 
tione operationis in locata. — Vel est ens corporeum dimen- 
siones habens, quod tamen coniungitur terminis loci non per suas 
dimensiones proprias, sed per dimensiones alterius corporis tran- 
substaniiali in ipsum. Quo in casu, cum semper coextendatur 
et commensuretur suo insto et proportionate loco in quo est 
localiter, nansciscitur praesentiam in loco alio, quatenus vi con- 
versionis remanentes dimensiones rei conversae incipiunt citra 
inhaesionem continere eius substantiam, et mediante substantia, 
caetera ad eius suppositum pertinentia. Et tunc habetur prae- 
sentia corporis in loco per modum substantiae: qui tamen 
modus non est ullatenus imaginabilis, quia ut iam superius prae- 
missum est, « substantia in quantum huiusmodi, non est visi- 


40S OUARST. TiXXVI, 


« bilis oculo corporali, neque subiacet alicui sensui, nec etiam 
«imaginationi, sed soli intellectui, cuius obiectum est quod 
« quid est» ff. | I 

Porro, ex duobus praedictis modis essendi in loco non lo- 
caliter, (qui ambo inter se non conveniunt in eodem genere, sed 
in sola nota negativa), prior modus est ratione naturali notus. 
Est enim proprius spiritibus qui noscuntur incapaces cuiuslibet 
localis distantiae vel indistantiae ad quaelibet corpora, et dimen- 
sionibus omnino coniungi nequeunt nisi eis applicando suam vir- 
tutem ; quare, si ab operando in locata cessent, necessario sunt 
nullibi. Alter vero est omnino supernaturalis, mirabilis, et singu- 
laris, sicut ipsa transubstantiatio ex qua sola resultat aut resul- 
tare potest. Unde S. Thomas, supra, Quaest. 75, a. 1, ad 2l'5 
< Corpus Christi non est eo modo in sacramento, sicut corpus in 
« loco quod suis dimensionibus loco commensuratur, sed quodam 
« speciali modo qui est proprius huic sacramento... Intelligimus 
« corpus Christi hic esse secundum modum proprium huic sacra- 
« mentoqui etiam uberius exponetur infra, ad articulum huius 


quaestionis tertium. 

3. De diversis rationibus essendi in loco, attenta po- 
tentia ad coniunctionem cum loco. — Potentia illa qua ens 
finitum, (de quo solo in praesenti agitur), dicitur posse coniungi 
alicui loco, consideratur in eo vel ratione alicuius quod est in 
ipso, vel ratione alicuius quod est extra ipsum. — Ratione qui. 
dem alicuius sibi intrinseci, hoc est, vel propriae quantitatis qua 
potest replere dimensionem loci, vel propriae virtutis qua potest 
operari intra terminos eiusdem. Ratione vero alicuius sibi extrin- 


(* Ferunt caecum quemdam de coloribus disputantem dixisse, que 
le cramoisi ressemblait infiniment au son de la trompette. Fidenter tamen 
dixerim, caecum hunc magis appropinquasse veritati, quam illum qui 
vellet invenire modum praesentiae Christi in sacramento inter modos 
imaginabiles. Ratio est quia substantia et proprius eius modus est subter 
vel ultra illud omne ad quod sensus tam exterior quam interior pertin- 
gere potest, transcenditque ordinem extensionis et continui, in quo 
solo sunt et situs, et positiones in loco, et locales distantiae ac pro- 
pinquitates. 

secl, id est, loquendo de re corporea, ratione possibilis transub- 
stantiationis in ipsam alterius corporeae substantiae, cuius re- 
manent dimensiones. Porro, secundum coniunctionem ad locum 
fundatam super priorem potentiam, attenditur ratio essendi in loco 
definitive. Et secundum coniunctionem quae fundatur super poste- 
riorem potentiam, attenditur ratio essendi in loco non definitive. 

Super quo animadvertes, mutari omnino nativum et genul- 
num huius vocis sensum, si modus essendi in loco definitive ex- 
plicetur per hoc quod est esse totum in toto, et totum in par- 
tibus singulis. Proprius namque huius termini.sensus est, quod 
unicuique rei finitae attribuitur certa quaedam et proportionata 
loci mensura, ultra quam loco adesse non potest. Observandum 
praeterea quod haec definitio in loco consideratur secundum con- 
iunctionein cum loco quae rei finitae competit ratione propria- 
rum dimensionum, vel propriae virtutis operativae. Cum enim 
tam quantitas dimensiva corporis quam virtus operative angeli, 
sint certis et determinatis limitibus constrictae, apparet esse 
omnino necessarium ut et corpori et angelo respondeat finita 
mensura loci, ultra quam nec corpus poterit sua mole replere 
locum, nec angelus sua virtute illum contingere; secus, tam 
quantitas quam virtus esset simul finita et indefinita, quod est 
absurdum et metaphysice repugnans. Quare, sicut implicat mul- 
tülocatio in corporibus, ita implicat in angelo simultanea prae- 
sentia in duobus locis qui ambo excederent proportionatam illam 
extensionem ad quam virtus ipsius potest applicari Q). 

Verum dicta definitio in loco amplius attendi non potest si, 
(quod naturaliter haberi nequit), coniunctio ad locum fundetur 


(* Hinc, si proprium sensum vocum attendas, definitive non divi- 
ditur contra circumscriptive, sed magis se habet ad illud sicut genus ad 
speciem subalternam. Circumscriptive enim nominat talem definitionem 
in loco, qua totum est in toto et pars in parte; cui e regione opponitur 
alia definitio in loco, qua totum est in toto et totum in partibus etiam 
singulis; sed quia hic modus non habet speciale nomen, ideo retinuit 
commune nomen generis. Simili quodam modo, nomen angelus signifi- 
cat quandoque totum genus substantiarum separatarum, quandoque 
vero ultimum ordinem ultimae hierarchiae. 

in aliquo quod sit rei finitae extrinsecum, nempe super conver- 
sionem alterius in ipsam ut supra. Tunc enim ex parte ipsius 
nulla est ratio assignabilis cur, pro tali modo essendi in loco, vel 
ad unum locum vel ad certam locorum quotitatem limitari de- 
beat, sed esse poterit pro multiplicatione transubstantiationum 
in locis semper pluribus, et pro maiori dimensione specierum 
remanentium in locis semper maioribus. Unde ex tali coniun- 
ctione ad locum resultat essentialiter modus essendi in loco non 
definitive. « Ad hoc ut aliquid sit in loco definitive, inquit An- 
© gelicus in IV, D. 10, a. 3, q. 2, duo requiruntur. Primum est, 
« ut competat ibi esse ei, quia quod non est in aliquo loco, non 
« potest loco illo definiri. Secundum est quod sit ibi sicut in 
« loco commensurato aliquo modo suae quantitati vel virtuti. 
« Corpus enim bicubitale non definitur loco unius cubiti, quam- 
« vis aliquo modo sit ibi ; neque anima est definitive in manu, 
« eo quod non est in manu secundum totam virtutem suam. Et 
«ideo, omne quod habet quantitatem finitam vel virtutem, 
« oportet quod sit definitive in. loco in quo est; et ideo angeli 
« definitive sunt in loco, non tamen Deus. Corpus autem Christi, 
« quamvis secundum veritatem sit sub speciebus, non tamen 
« competit ei ratione sui, quia neque ratione suae quantitatis 
« neque ratione suae virtutis, sed ratione illius quod in ipsum 
« conversum est ibi praeexistens, cuius dimensiones adhuc ma- 
« nent, quibus ad locum illum determinabatur. Et ideo non de- 
« finitur loco illo, simili modo potest esse alibi ubicumque fue- 


«rint panis dimensiones conversi in ipsum » ý. 


(l) Considerandum est quod modus iste essendi in loco non defini- 
tive, longe alterius rationis est a modo quo Deus ratione suae immen- 
sitatis non potest aliquo loco definiri. Divinitas enim est in omnibus 
locis non definitive propter infinitum excessum suae virtutis, cui nullus 
potest respondere effectus adaequatus: quia igitur semper excedit sua 
propria virtute loci terminos, nullibi est totaliter, et nullibi continetur. 
E contra, modus non definitivus adessendi in sacramento, fundatur in 
hoc quod semper possunt assignari nova extrinseca convertibilia in 
corpus Christi. Et ideo, sicut ex parte ipsiusmet corporis nulla est ratio 
cur alicubi praesens exsistat tali genere praesentiae, ita nec ulla causa 

Ex dictis demum intelliges, vitari in tali modo adessendi 
pluribus locis duplicem contradictionem quae est in multiloca- 
tione. — Et prima quidem multilocationis contradictio est, quod 
multilocatum corpus, utpote a seipso localiter distans, asseritur 
esse divisum a seipso, ac per consequens, individuum simul et 
non individuum ; quae etiam contradictio latet in qualibet repli- 
catione, quocumque tandem modo exponatur. Sed hic implicantia 
tollitur, quia corpus non est localiter nisi in uno loco, in aliis 
vero, non per modum loci, sed per modum substantiae: quo fit 
ut a seipso nec dividatur nec distet. — Altera quoque contra- 
dicto est, quod multilocatum corpus, utpote sua quantitate re- 
plens omnia loca in quibus est, ponitur seipso maius, vel duplo 
vel triplo vel centuplo, pro numero locationum. Sed hic, corpus 
non replet nisi unum locum sua quantitate; loca vero alia in 
quibus per modum substantiae praesens est, non replentur pro- 
pris eius dimensionibus, sed dimensionibus eorum quae in ipsum 
fuerunt transubstantiata. — Et de variis rationibus essendi in 
loco, iam satis. 

Superest tantum ut huic prolegomeno finem imponamus, 
paucis resumendo .irreductibiles oppositiones quae sunt inter 
veteres et modernos, quoad modum quo corpus Christi in sa- 


cramento continetur. 


Circa modum quo Christus est in sacramento, qualiter 
differat sententia antiquorum, ab ea quam recentiores scho- 


lastici amplectuntur. 


Omitto nunc theologos illos primo loco recensitos, ad scho- 
lam Cartesianam plus minusve accedentes; doctrina enim eorum 


est cur ad unum locum, potius quam ad duos vel tres vel decem vel 
mille determinetur. Quare est totaliter in hostia, et vere in ea continetur, 
quia si extra unam particulam in aliis quoque hostiis consecratis habet 
praesentiam, hoc est pure per accidens, et praeter omnem exigentiam 
quae sit in ipso, vel resultet ex tali modo essendi in loco. Quippe, quantum 
est ex parte sui, praesentialitate non excedit unius etiam hostiae terminos. 


* rp 
1 

in praesenti nimis aperte repugnat. Unde commemorando solos 
scholasticos et comparando modernos cum veteribus, dico prin- 
cipium et radicem totius discordiae circa modum essendi Christi 
in sacramento hinc esse repetendum, quod moderni concipiunt 
indivisibili tatem  incorporeae, et a fortiori, corporeae substantiae, 
quasi esset de genere continui et in propria continui linea acci- 
pienda. Quare, si qua substantia dicatur esse tota in toto et tota 
in singulis partibus, id intelligunt non secus ac si ageretur de 
indivisibili puncto quod per suam totalitatem in spatio exten- 
ditur atque diffunditur. Ex quo statim consequens est, non dari 
aliam possibilem praesentiam quarumlibet rerum in loco, praeter 
illam quae cum sit per modum repletionis ipsius loci, non tran- 
scendit ordinem comparationis continui ad continuum. 

Hinc procedunt duae principales ipsorum assertiones, quae, 
ratiocinando in aliis principiis, forent inter se ex toto contra- 


dictoriae. — Prima est, quod corpus Christi in sacramento 
privatur omni dimensione actuali. Ita Suarez, ý — Lugo (2), 
Lessius (3), Platel (4), etc. — Altera est, quod corpus Christi 


est nihilominus in hostia localiter et localiter potest ibi moveri, 
eo videlicet modo quo ipsis angelis tribuunt id quod ad loca- 
tionem pertinet vel ad eam consequitur: « Haec sacramentalis 
« praesentia, ait Suarez, Disp. 48, Sect. | circa medium, est 
« finita, et potest esse terminus alicuius mutationis, et ratione 
« illius potest res magis vel minus ab aliis realiter distare ». Et 
iterum, disp. 53, Sect. 1: « Corpus Christi exsistens in hoc sa- 
cramento mutari potest secundum localem praesentiam, mu- 
« tatione propria et in ipsomet corpore Christi recepta... Corpus 
« Christi, prout est in hoc sacramento, potestper se moveri loca- 
« liter a Deo, etc. ». 
Antiqui vero doctores, eo ipso quod discordant in principio, 
discordant in caeteris, et duabus praedictis assertionibus prorsus 


C) Suarez de Euchar., Disp. 48, Sect. l. 

(2) Lugo, Disp. 8, Sect. 1, n. 25. 

(3) Lessius, de perf. divin., 1. 12, n. 124. 

(4 Platel, Synops. curs. theol., de Sacram., n. 398-404. 

contradicunt. Nam quod corpus Christi non sit in sacramento 
localiter, veluti extra omnem possibilem controversiam tradunt ; 
et quod nihilominus sit ibidem habens naturalem suam dimen- 
sionem et staturam, rata pariter et concors ipsorum sententia 
est. « Dimensiones corporis Christi sunt in sacramento ex natu- 
«rali concomitantia », ait S. Thomas, in 4 c. Gent, c. 64. Et 
Albertus Magnus in IV, D. 13, a. 10, ad 2um: « Dicendum quod 
«corpus Christi habet omnes tres dimensiones cum figura pro- 
« pria, et sine aliqua contractione..., sed non comparatur ad for- 
« main illam (id est ad hostiam), sicut ad locum vel aequale cui 
« commensuratur ». Et S. Bonaventura in IV, d. 10, Part. 1, a. 1, 
q. 4: « Debuit fieri ut corpus habens suam dimensionem non 
«esset ibi dimensive; concedendae sunt ergo rationes ad hoc 
« inductae ». Unde ex consequenti profitentur veteres, perfecte 
salvari in hoc mysterio tum individualitatem tum impassibilitatem 
gloriosi corporis, quod, nullatenus a sua naturali dispositione et 
debita perfectione removetur, sicut iam constat ex testimoniis in 
praecedenti quaestione indicatis, et amplius constabit ex dicendis 
in praesenti. 

Nota. In recensione sententiarum de modo quo Christus 
est in sacramento, silentio praeterivimus eos qui nodum solvere 
putant, appellando ad dotem subtilitatis quae corporibus glo- 
rosis propria est, teste apostolo, | Cor. XV-44; de qua etiam 
mira dicunt, et parum, ut videtur, consentanea cum certioribus 
metaphysicae principiis. Quidquid vero sit de hoc, erratum ex- 
plicationis modum satis ostendit una simplex observatio: quod 
scilicet, quando instituta est, et primo consecrata eucharistia, 
nondum erat corpus Christi resurrectionis gloria donatum, sed 
adhuc mortale et passibile: « Qui pridie, quam pateretur, ac- 
cepit panem, et gratias agens, etc. ». Non ergo ex speciali con- 
ditione corporum post resurrectionem, quidquam desumere est, 
quod ad praesentem quaestionem facere possit. 

THESIS XLII. 


(Art, 1-2), 


Ex vi sacramenti est sub specie panis sola substantia 
corporis Christi, et similiter sub specie vini sola substantia 
sanguinis eius; sed cum ex reali concomitantia, alia adsint 
omnia quae ei ad quod terminatur conversio sunt realiter 
coniuncta, totus atque integer sub utraque specie Christus 
exsistit. 


Haec assertio quae continetur in Tridentino, Sess. XIII, 
cap. 3 ‘), magni momenti est ad intelligentiam totius mysterii. — 
Nam qua parte dicit esse sub specie panis vi sacramenti solum 
corpus, et sub specie vini solum sanguinem, fundamentum prae- 
stat doctrinae suo loco exponendae de sacrificio Missae. — Qua 
vero parte implicite excludit accidentia corporis Christi ab eo 
quod vi conversionis sub hostiae dimensionibus continetur, suppe- 
ditat principium dicendorum de praesentia sacramentali per modum 
substantiae. Caeterum, de accidentibus ipsius Christi corporis, et 
specialiter de quantitate dimensiva eius, peculiaris habebitur con- 
sideratio infra, in thesi proxime sequenti. 

Dicitur autem contineri ex vi sacramenti, sive ut loquitur 
Tridentinurn, ex vi verborum, illud ad quod per se terminatur 


(l) « Semper haec fides in Ecclesia Dei fuit, statim post consecra- 
< tionem, verum Domini nostri corpus verumque eius sanguinem, sub 
< panis et vini specie, una cum ipsius anima et divinitate exsistere; sed 
4 corpus quidem sub specie panis, et sanguinem sub vini specie ex vi 
< verborum; ipsum autem corpus sub specie vini, et sanguinem sub 
« specie panis, animamque sub utraque, vi naturalis illius connexionis 
« et concomitantiae qua partes Christi Domini qui iam ex mortuis re- 
« surrexit, non amplius moriturus, inter se copulantur; divinitatem porro, 
« propter admirabilem illam eiu.s cum corpore et anima hypostaticam 
« unionem. Quapropter... totus et integer Christus sub panis specie et 
« sub quavis ipsius speciei parte, totus item sub vini specie et sub eius 
« partibus exsistit ». Trident., |. c. 

conversio ; nam conversio virtute verborum sacramentalium effi- 
citur. Quare ex natuiali tantum concomitantia et quasi per acci- 
dens aderit illud sine quo, ratione realis inseparationis in essendo, 
terminus conversionis adesse non potest. Sed in is ipsis quae 
concomitanter adsunt, adhuc oportet distinguere ; cum enim con- 
comitantia habeatur propter unionem inter conversionis terminum 
et caetera omnia ad Christi personam pertinentia existentem, 
profecto huius unionis conditiones sequitur et leges. Atqui unio 
divinitatis cum humanitate et humanitatis partibus fuit ab initio 
omnino indissolubilis ; quo fit ut si in triduo mortis consecrata 
fusset Eucharistia, sub utraque specie adfuisset divinitas, tam 
corpori quam sdnguini personaliter unita. At vero unio corporis 
cum sanguine et cum anima dissoluta est aliquando; nunc autem, 
ex quo Christus a mortuis resurrexit iam non moriturus, solvi 
amplius non potest. Et ideo, si in triduo celebratum esset hoc 
sacramentum, aliquid accidisset quod nunc non accidit ; sub specie 
enim panis nec sanguis nec anima fuisset, et similiter sub spe- 
cie vini nec anima nec corpus. Et haec ratio est cur distinguit 
Tridentinurn cum S. Thoma, art. | ad lum, titulum naturalis 
connexionis qua partes Christi Domini in statu beatae immortali- 
tatis inter se nunc copulantur, a titulo unionis hypostaticae qua 
divinitas cum humanitate et singulis partibus eius a tempore 
incarnationis semper mansit et manet unita. 

Caeterum, contra praesentem doctrinam non desunt argu- 
menta specie tenus subtilia; et ideo oportet primo proponere 
breviter rationes directe demonstrativas, tum secundo, rationibus 


in contrarium facere satis. 


S 1. 


1. Quod vi sacramenti est sub specie panis sola sub- 
stantia corporis, et sub specie vini sola substantia sangui- 
nis. — Etenim, illud tantum est per se et vi sacramenti sub singulis 
speciebus, quod sub eis per verba formae contineri significatur; 
cuius ratio est quia, ut saepe dictum est, verba formae sunt effe- 
ctiva conversionis, et in tantum effectiva in quantum significativa. 

À 92 


? 


Atqui illud quod sub specie panis per verba hoc est corpus meum 
contineri significatur, est substantia corporis Christi praecisive 
a suis accidentibus, iteinque a sanguine, ab anima, necnon eta 
divinitate. Ergo per se et vi sacramenti, sub specie panis est 
sola substantia corporis Christi, et eudem modo ratiocinandum 
est circa formam alterius consecrationis. 

Minor argumenti demonstratur, nam vox corpus significat 
substantiam corpoream praecisive a superiori gradu entis, id est, 


materiam sub forma corporeitatis. Determinatur autem in prae- 
ad supponendum pro 
persona 


senti per pronomen possessivum meum, 
eo corpore quod est hypostatice unitum Deo Verbo ; 
enim quae loquitur per suum ministrum, est Verbum homo fa- 
ctum. Ergo per verba formae non significatur sub speciebus 
quia ubique in hoc mysterio expresse 
a corpore. Nec animam ut anima est, 
est constitutiva corporis secundum 
triduum mortis verissime fuit Christi 


panis contineri sanguinem, 
contradistinguitur sanguis 
quia anima qua talis non 
quod huiusmodi, imo per 
corpus ab anima actu separatum. Nec demum eiusdem corporis 
accidentia, tuni quia nomen corpus est nomen substantivum, non 


solum quoad modum significandi, sed etiam quoad rem signi- 


ficatam, tum quia oportet ut in omni propositione sit adaequa- 
to inter praedicatum et id quod in recto importatur per sub- 
iectum ; istud autem in casu non est nisi substantia, cum forma 
debeat exponi: substantia sub speciebus sive accidentibus panis 
contenta, est corpus meum. Recte ergo concluditur, esse sub 
panis spec:e ex vi conversionis regulatae per verba, solam sub- 
stantiam corporis Christi ; et simili discursu constat esse sub vini 
specie solam substantiam sanguinis eius, secundum formam ca- 
licis apud. Matthaeum : Tovro yàp ÉOTIV ro aiua uov ff 

2. Quod ex naturali concomitantia totus atque integer 
sub utraque specie Christus exsistit. — Etenim, in quocum- 


(* Vulgata: Hic est enim sanguis meus. Porro vocabulum hic po- 
nitur in masculino, ut secundum latinae linguae ingenium concordet in 
genere grammaticali cum praedicato ; sed eamdem vim habet ac pro- 
nomen neutrum hoc, in forma consecrationis corporis. 

que extrinseco continetur unum, ibi oportet adesse quidquid cum 
eo in essendo est coniunctum. Ratio est quia, aliquid alicubi 
contineri, est ipsum ibi esse totaliter, ita ut pro illo praesentiae 
modo, per se non debeat inveniri praesens extra terminos con- 
tinentis. Iam vero ubicumque aliquid est totaliter, ibi esse ne- 
cesse est quaecumque sunt ab eo indivisa, id est coniuncta in 
unitate unius individui ; alias, idem foret respectu eiusdem in- 
divisum simul et divisum, quod profecto esse nequit, quia in- 
volvit contradictionem. Atqui substantia corporis Christi conti- 
netur sub specie panis, et similiter sub specie vini substantia 
sanguinis eius, sicut patet ex sensu verborum formae, 
firmari etiam potest facili argumento. Quod enim corpus domi- 
nicum sit de facto extra huius hostiae terminos in alus hostis 
consecratis quae nunc in mundo sunt, hoc est pure per accidens 
respectu habito ad propriam rationem praesentiae sacramentalis. 
Nara veritas verborum forma et efficacia ipsorum semper est 
eadem, sive sacramentum celebretur in alus locis, sive non, sive 
adsint multae hostiae consecrandae, sive una tantum ; quo fit ut 
debeamus ratiocinari de modo essendi sub una sola hostia, non 
secus ac si Christi corpus sub nulla alia adesset praesens ; unde 
venit in conclusione, quod in qualibet vere est totaliter. Opor- 
tet igitur ut concomitanter adsint omnia quaecumque in unitate 
individual] realiter ipsi corpori conjunguntur, et quia eadem ra- 
tio est de specie sub qua continetur sanguis, rigorose iam in- 
fertur, Christum tam sub specie panis quam sub specie vini, 
totum atque integrum exsistere. 

Quae si bene perspexeris, videbis nullius valoris esse argu- 
menta quibus nonnulli conantur enervare rationem S. Thomae, 
dicentes non esse humanitatem Christi ubicumque est Verbum, 
licet humanitas sit realiter et hypostatice unita Verbo ; itemque, 


non esse pedem ubi est caput, licet pes sit realiter unitus ca- 
— Nam, ad primum 


et con- 


piti in unitate unius individui, etc. Ý. 


(b Suarez, (de Euchar., Disp. 48, Sect. 2; et iterum Disp. 51), docet 
non esse ex natura rei, quod exsistente sub specie panis corpore Christi, 
ibi adsit totus et integer Christus, sed solum ex pacto et libera insti- 

quod attinet, negatur suppositum sine quo nulla est paritas cum 
argumento quo usi sumus. Quippe, Verbum in nullo extrinseco 
contineri potest ; habet enim divinitas ratione sui ut non sit de- 
finitive-in quocumque loco, et ideo, quantum est de se, sem- 
per excedit nec unquam continetur. E contra, corpus Christi 
non habet ratione sui ut non definiatur in hostia, sed solum 
ratione indefinitae multiplicabilitats specierum  sacramentalium, 
quae per accidens se habet ad praesentiae modum. Unde, licet 
in sacramento non sit definitive, adhuc tamen in eo continetur, 
et quantum est ex sese, vel unius numero hostiae terminos ne- 
quaquam excedit, sicut dictum est in. prolegomeno huius quae- 
stionis, $ 2. Non ergo bene perpendit adversarius conditiones 
argumenti, nam ut observavit Caietanus in praesenti, « aliud est 
« loqui de habitudine in communi, et aliud est loqui de habi- 
« tudine tali, puta contenti ad continens ; licet enim duorum con- 
« iunctorum realiter, unum possit habere habitudinem ad -ali- 
« quid, et reliquum non, tamen non potest unum eorum habere 
« habitudinem. contenti ad continens, et reliquum non », id est, 
non potest reliquum concomitanter non adesse. — Ad aliam 
vero rationem obiectam negatur omnino assertum, si intelligatur 
sic, quod pes non sit in quocumque extrinseco continente caput. 
Caput enim, utpote non divisum a pede, sed pars continui quod 
est corpus humanum, non continetur proprie loquendo nisi in 


tutione Dei. Idque dicunt etiam alii moderni consequenter ad principia 
quibus volunt, unum eumdemque hominem individuum posse esse vivum 
in uno loco, et simul mortuum in altero. Nunc autem, praescindendo ab 
intrinseca repugnantia istius positionis, dico non amplius salvari distin- 
ctionem inter id quod estin sacramento per se et vi sacramenti, ab eo 
quod est ex reali concomitantia. Concomitanter enim adesse dicitur id 
sine quo terminus per se adesse nequit: sicut si quis ex praescripto 
medici bibens vinum generosum ad sanitatem recuperandam, inebrietur, 
hoc erit concomitanter et per accidens, quia salubris influxus vini qui 
per se quaeritur, sine effectu inebriationis esse non potuit. Sed si ine- 
briatio esset ex natura rei separabilis, et solum uniretur ex voluntate 
bibentis, tam per se esset effectus ebrietatis, quam ille curationis. Et 
proportionaliter ratiocinandum est in praesenti. 

eo loco extrinseco qui continet totum, adeoque et pedem et ma- 
nus et omnia membra. Porro eadem est ratio de omni conti- 
nentia, ettam quae non sit per modum loci; argumentum enim 
procedebat de continentia ut sic, et non de continentia tali. 

Caeterum confirmatur conclusio ex testimonio Traditionis. 
Incipiendo enim ab actis martyrii S. Andreae apostoli, Traditio 
docet offerri in altari Agnum Dei immaculatam qui sustulit pec- 
cata mundi, quique cum sit integer et vivus, semper in sua in- 
tegritate manet postquam a populo credentium fuit manducatus. 
Unde etiam, lilurgiae omnes alloquuntur praesentem in Eucha- 
rstia; tamquam qui in ea lateat in integritate utriusque natu- 
rae. Romana : « Agnus Dei qui tollis peccata mundi, miserere 
« nobis... Domine lesu Christe, Fili Dei vivi, qui ex voluntate 
« Patris, coopérante Spiritu Sancto, per mortem tuam mundum 
« vivificasti... Domine, non sum dignus ut intres sub tectum 
« meum, sed tantum dic verbo, et sanabitur anima mea ». La- 
turgia Basilii: « Qui supra cum Patre sedes, et hic invisibili- 
« ter nobiscum es ». Liturgia Chrysostomi: « Credo, Domine, 
«te esse Filium Dei vivi; non te osculo tradam sicut ludas: 
«non sum dignus ut sub immundum animae meae tectum in- 
« tres, sed sicut intrasti in stabulum et praesepe animalium, ne 
« dedigneris intrare in praesepe animae rationis expertis sordi- 
« dique corporis; ne me horreas, sicut non horruisti peccatri- 
«cem, etc. » Q). 

Sed iam superest ut satisfiat praecipuis rationibus quae af- 
feri possunt contra dogma concomitantiae ; inter quas eminet, 
sin minus intrinseca rei arduitate, at certe rumore famae, diffi- 
cultas respiciens animam prout est corporis forma « dans ei to- 
« tum ordinem esse perfecti, scilicet et esse corporeum, et esse 
« animatum, et sic de alis » (2) Dignum est igitur ut spe- 
cialiter investigemus quomodo anima dici possit, concomitanter 
solum, et non vi verborum e se in sacramento. 


(q Cf. Renaudot, Collectio titurgiarum orientalium. 
(2) S. Thomas, supra, Quaest. 75, a. 6, ad 2. 

Ratio dubitandi est quia si anima est corporis forma dans 
ei non solum esse animatum, sed etiam esse corporeum, con- 
sequitur quod ipsa sit intrinsecum corporis constitutivum et for- 
malis eius pars; exsistente ergo corpore sub specie panis vi ver- 
borum, eodem titulo aderit ibi et anima. Nec refert si dicas, 
adhuc intelligi virtualem distinctionem inter animam ut anima 
est, et animam ut est forma corporea, quia distinctio virtualis 
non aufert realem identitatem. Atqui id quod est realiter alicui 
identicum, nequit omnino dici concomitanter ei adesse; concomi- 
tantia enim non est nisi inter ea quae, etsi realiter unita, realiter 
tamen distinguuntur. Hinc demum Tridentinum in Sess. 13, 
cap. 3, concomitantiam fundat, non in virtuali distinctione formae 
corporis Christi ab eius anima ut est principium vitae, sed om- 
nino in inseparabilitate partium sacratissimae humanitatis, ex quo 
Christus resurgens a mortuis iam non moritur, mors illi ultra 
non dominabitur. Non ergo videtur ullo modo salvari conco- 
mitantiae veritas in doctrina quae animam asserit humani cor- 
poris formam quoad ipsum etiam gradum corporeum, nec apparet 
quomodo possit in hac parte conciliari sententia S. Thomae cum 
definitione Tridentini. 

sed contra est quod doctrina asserens animam rationalem 
esse substantialem formam humani corporis dantem ei totum 
ordinem esse perfecti, incluso ipso gradu corporeo, non tam di- 
cenda est opinio, quam certissimum naturalis etiam philosophiae 
dogma. Si enim anima accederet corpori iam constituto in esse 
corporeo per aliam formam substantialem, non posset ei coniungi 
nisi accidentaliter, ut motor mobili; quo posito, corpus non esset 
vivum, sed pure ab extrinseco motum, et ipse homo se haberet 
instar angeli in corpore apparentis atque per corpus assumptum 


exsequentis ministerium ; quae omnia profecto absurda sunt. Unde 
satis intelligitur sensus definitionis. Viennensis, animam  intelle- 


ctivam esse vere, et essentialiter corporis humani formam (^,- 
3 


[ Enchirid., ». 409. 

nec potest esse contraria huic veritati definitio Tridentini, quae 
etam de verbo fere ad verbum fuit ex S. Thoma transcripta, 
ut ex collatione textuum facile apparebit: « Divinitas vel anima 
« Christi, inquit Angelicus f, non est in hoc sacramento ex vi 
« sacramenti, sed ex reali concomitantia. Quia enim divinitas cor- 
« pus assumptum nunquam deposuit, ubicumque est corpus 
Christi, necesse est esse et divinitatem eius... Anima vero rea- 
« liter separata est a corpore... sed quia Christus resurgens ex 
« mortuis iam non moritur, anima eius semper est realiter cor- 
«pori eius unita. Et ideo in hoc sacramento, corpus quidem 
« Christ est ex vi sacramenti, anima autem Christi ex reali 
«concomitantia». Quae si compares cum doctrina Concilii su- 
perius relata, videbis talem esse parallelismum, ut non imme- 
rito dicas textum S. Thomae a Tridentinis Patribus canonizatum. 
Nusquam autem ipsi Angelico et aliis doctoribus scholasticis in 
mentem venire potuit, consequens esse, si anima est humani 
corporis forma, quod ipsa Christi anima in sacramento vi ver- 
borum adesse dicenda sit. | 
Ad cuius rei intelligentiam | considerandum est quod sub 
specie panis, vi verborum, adest corpus Christi. Porro, etsi in 
statu unionis corpus per animam in gradu corporeo constituatur, 
non tamen per animam in quantum anima est, seu principium 
vitae. Unde, anima abscedente, adhuc manet corpus praecise 
secundum gradum corporeitatis, quia munus quod anima emi- 
nenti sua virtute praestabat prius, praestat nunc forma inferior, 
eaque pure corporea, prout accidit quoties humanum compo- 
stum morte dissolvitur. Quin imo id fuit speciale in Christo, 
quod corpus eius manserit supposito idem, semperque fuerit 
actu corpus Fili Dei, (verificans verba formae: corpus meum). 
etiam quando separatum ab anima iacuit in sepulcro (2). Iam 
age, si ad veritatem verborum omnino indifferens est an corpus 
Christi sit anima informatum, vel non, impossibile est ut anima 
vi verborum sub speciebus adsit; sed si adest, ideo adest quia 


(X) S. Thom. hic, a. 1, ad lum. 
(s Cf. de Verbo Incarnato, Quaest. 50, Thés. 54, § 1. 

de facto est nunc unita materiae, et quidem ea unione quae 
posset non esse, salva significatione formae. Et hoc est adesse, 
non vi verborum, sed ex reali concomitantia tantum. 

Ad lum ergo dicendum quod anima non est intrinsecum 
corporis constitutivum in quantum anima est, sed in quantum 
fungitur munere formae corporeae; in quo quidem munere 
obeundo suppletur, separatione facta, per inferiorem formam 
quae gradum corporeitatis non excedit. Proinde, si formalis cor- 
poris pars non est anima secundum eum gradum qui ei qua tali 
proprius est: insuper si abscedente anima corporeitas manet in 
corpore propter successionem alterius formae, procul dubio non 
vis verborum, sed actualis unio cum materia corporis Christi 
potest esse in causa cur, praesente corpore, praesens sit et anima 
sub speciebus sacramenti. 

Ad 20$ notandum quod non dicimus animam ut anima 
est, concomitari animam ut est forma corporea, sicut obiectio 
supponit. Sed dicimus animam concomitari corpus, a quo poten- 
tialiter adaequate distinguitur. Nam licet corpus Christi nunc 
constituatur in esse corporeo per animam, tamen separatum ab 
ea adhuc esset corpus, prout fuit aliquando in diebus sepulturae. 

Ad 3am denique dicendum quod concomitantia quam asse- 
rimus, omnino fundatur in inseparabilitate partium de qua lo- 
quitur Tridentinum. Quod enim corpus Christi necessario nunc 
constituatur in esse corporeo per animam, hoc ipsum non habet 
aliam causam praeter statum beatae immortalitatis in quo ma- 
teria corporis Christi indissolubiliter animae coniungitur, et for- 
mae corporis mortui amplius uniri nequit. 


Aliae nunc occurrunt difficultates quibus, priusquam ad alia 
deveniatur, satisfacere necesse est. 

Prima versatur circa sanguinem; nam sanguis non infor- 
matur ab anima, sed est substantia actu distincta a corpore, in 
quo continetur sicut liquidum in vase. Atqui liquidum non unitur 
vasi secundum esse in unitate individui, sed sola contiguitate ei 

coniungitur; unde si aqua exempli gratia transubstantiaretur in 
vinum praeexsistens, profecto non adesset per concomitantiam 
sub speciebus aquae ipsum vas. Similiter ergo in. praesenti. my- 
sterio, species vini continens Christi sanguinem non ideo debet 
continere corpus, nec oportet ut ipse sanguis concomitanter adsit 
sub specie panis; unde non totus atque integer Christus sub 
utraque specie in sacramento exsistit. 

Respondeo: Neg. antec. Sanguinem enim esse animatum, 
meliores physiologi tenent. Verum, etsi naturalis physiologia non 
sat firmum in hac re argumentum praeberet, ' quod tamen mi- 
nime concedendum esse videtur), adhuc theologicis rationibus 
omnino constaret sanguinem esse partem  integralem humanae 
substantiae, adeoque ab unitate esse individualis nequaquam 
seiungi. Certe si sanguis non esset animatus, se haberet in cor- 
pore ut purum alimentum a quo caro continuo reparatur; qua- 
propter deberet abesse, sicut aliae superfluitates, a corporibus 
gloriosis quae restauratione deperditi amplius non indigent. Prae- 
terea, non fuisset in Christo secundum hypostasim unitus Verbo, 
qua Verbum non assumpsit nisi humanam naturam et partes 
eius intégrales. Denique idem persuadet praesens mysterium, 
sicut ratio obiecta optime probat. Quod si nonnulli theologi f 
adhuc concomitantiam se salvare existiment in ea sententia quae 
vult sanguinem a corpore actu distingui sicut substantia distin- 
guitur ab alia substantia, ratio est quia per ipsos corpus vel 
sanguinem concomitanter adesse, nihil aliud est quam sangui- 
nem replicari simul cum corpore sub specie panis, et corpus 
reproduci simul cum sanguine sub specie vini; quo quidem 
modo posset adesse concomitanter etiam vestis Christi, vel quid- 
libet aliud. Verum, ut omittam interim replicationis impossibi- 
litatem, eiusmodi concomitantia non esset naturalis illa conco- 
mitantia a Tridentino asserta, per quam necesse est adesse sub 
unaquaque specie quidquid est entitative indivisum ab eo ad 
quod conversio per se terminatur (2). 

(* Suarez, de Euchar., Disp. 51, Sect. 3. 


2) S. Thomas docet, non solum sanguinem, sed etiam capillos, 
ungues, aliaque eiusmodi ab anima informari. Ait enim in IV, D. 44, 

Instabis: In Tridentino dicitur panis converti in substan- 
tiarn corporis, et vinum in substantiam sanguinis. Ergo corpus 
et sanguis semper sunt alia atque alia substantia. 

Respondeo; Nego consequentiam; solum enim sequitur, 
corpus et sanguinem esse in homine vivo aliam atque aliam 
partem unius eiusdemque substantiae, sicut si dicerem substan- 
tiam manus et substantiam pedis. Sunt nihilominus duae sub- 
stantiae potentialiter, quia divisione facta remanerent, hinc san- 
guis, inde corpus, non quidem specie eadem ac prius propter 
diversitatem foratae substantialis, sed semper eadem supposito, 
si sermo sit de corpore et sanguine Christi in quo unio perso- 
nalis ad partes destructae humanitatis non fuit per mortem dis- 
soluta. Unde sanguis est nunc sub specie panis ex sola conco- 
mitantia, et similiter corpus sub specie vini, sicut ex sola etiam 
concomitantia est anima sub utraque. Non enim ad concomitan- 
tam semper requiritur adaequata distinctio actualis ab eo quod 
dicitur esse vi verborum, sed sufficit adaequata distinctiopoten- 
tialis quae cum fuerit aliquando ad actum reducta, puta in triduo 
sepulturae, per hoc ipsum multo adhuc evidentius manifestatur. 

Urgebis tertio: Partes intégrales non sunt in substantia 
nisi ratione quantitatis. Si ergo conversio terminatur ad partem, 
puta ad corpus vel sanguinem, consequens est ut terminetur 
etiam ad quantitatem Christi, adeoque non sola substantia con- 
tnetur sub speciebus vi sacramenti. 

Respondeo: Dist. antec. Partes intégrales non sunt in sub. 
stantia nisi ratione quantitatis, ita ut a quantitate accipiant for- 
malem rationem partium, scilicet extraneitatem | unius respectu 
alterius in ordine extensionis, conc. antec. Ita ut a quantitate ac- 
cipiant suam substantialitatem, neg. antec. Quapropter distingui- 


q. l, a. 2, q. 2, ad 3nm: « Dicendum quod capilli et ungues nutriuntur 
« et augentur, et sic patet quod aliquam operationem participant, quod 
< non posset esse nisi essent partes aliquo modo ab anima perfectae. 
« Et quia in homine non est nisi una anima, scilicet anima rationalis, 
« constat quod ab anima rationali perfecta sunt, quamvis non usque ad 
« hoc quod operationi sensus participent, sicut nec ossa, de quibus 
< constat quod resurgent, et sunt de integritate individui ». 

tur etiam consequentia. Valeret enim sequela, si conversio ter- 
minaretur ad partem, quantum ad illud omne quo constituitur 
in ratione partis, conc. Si terminatur tantum ad illud quod est 
substantiale in parte, scilicet ad substantiam sive corporis sive 
sanguinis, ut loquitur Tridentinum, neg. Sic enim quantitas non 
est terminus conversionis, sed est pura conditio sine qua non 
esset distinguibile in ipsa substantia, id ad quod, vi verborum, 
debet terminari transubstantiatio. 

Obiiciunt demum nonnulli : Corpus Christi, ut praemissum 
est in tractatu de Verbo incarnato, Quaest. 2 et 17, non exsistit 
nisi per esse personale Verbi. Nunc ergo, si convertitur panis in 
praeexsistentem substantiam corporis Christi, eo ipso convertitur 
in divinitatem quae ab esse personali Filii Dei minime distingui- 
tur; et ideo, omittendo interim evidentem consequentiae absur- 
ditatem, esset ipsa divinitas in sacramento vi verborum. 

Respondeo, negando sequelam simpliciter et absolute. Exsi- 
stens enim humanitas tam realiter. distinguitur ab esse divino, 
quam realiter distinguitur res sustentata ab eo per quod susten- 
tatur. Unde vix potest inveniri vel apparens difficultatis funda- 
mentum: corpus Christi extra causas consistit, non per proprium 
exsistentiae actum, sed per esse personale Filii Dei sibi commu- 
meatum; ergo panis conversus in corpus debet etiam converti 
in id per quod corpus habet ut consistat! Quaenam est haec 


logica, frater? 


THESIS XLIII. 


(Art. 3-5). 

Christus Deus et homo perfectus, cum tota sua quan- 
titate dimensiva et statura naturali, tam sub tota hostia 
quam sub qualibet particula eius, per modum substantiae 
totus continetur. Non tamen ante fractionem est pluries sub 
hostiae dimensionibus, sed toties post fractionem adest, quot 
sunt partes in quas facta est divisio sacramenti. 


Cum in praecedenti propositione ostensum sit, Christum ex- 


sistere totum atque integrum sub unaquaque specie sacramenti, 
iam sequitur in primis, ipsum ibi esse cum tota sua quantitate 

dimensiva, quae etiam ex dictis non adest ex vi sacramenti, sed 
ex reali tantum concomitantia, sicut unanimiter traditur ab om- 
nibus. Nunc autem, si Christi corpus in Eucharistia non abstra- 
hitur a quantitate, sequitur secundo quod ibi est cum actuali. di- 
mensione sua et statura naturali, iuxta illud quod cantatur in 
missa: « Nulla rei ht scissura, signi tantum ht fractura, qua nec 
« status nec statura signati minuitur ». Et licet sequelam non 
concedant omnes, ipsam nihilominus esse necessario admitten- 
dam, ex demonstratis in prolegomeno quaestionis (£) satis su- 
perque apparuit. Sequitur tandem tertio, Christum in sacramento 
adesse cum suo organismo et omnibus potentiis corporeis expe- 
ditis ad actum, item cum omnibus operationibus vel passionibus 
quas in caelo habet, non enim a seipso ullo modo dividitur): 
tametsi sit impossibile ut vel patiatur quidquam a rebus quae 
sacramentum circumstant, vel aliquid in eis corporaliter opere- 
tur, idque propter solum defectum contactus quantitative qui 
est conditio necessaria et indispensabilis ad omnem actionem 
transeuntem corporei in corporeum (2). 

His itaque suppositis tamquam manifeste consequentibus ex 
eis quae superius demonstrata sunt, praesens assertio respicit 
modum continentiae Christi in hostiae dimensionibus, et median- 
tibus dimensionibus hostiae, in loco sacramenti. Dicitur autem 
modum illum esse diversum ab eo qui consideratur respectu loci 
caelestis; quatenus, cum in caelo contineatur Christus per mo- 
dum quantitatis, hic continetur per modum substantiae, to- 
tus et integer exsistens cum omni sua dimensione, tam sub ma- 
ena quam sub parva hostia, tam sub eius totalitate quam sub 
qualibet parte vel minima. 


P) Vide supra, ubi de quantitate dimensiva iuxta recentiores. 

(2) Nec est specialis difficultas quoad motus locales corporis Christi 
in caelo; sed notandum quod mutatio situs quae ex entitate motus lo- 
calis resultat, nec est, nec esse potest nisi in ea linea in qua Christus 
comparatur ad alia secundum situalem sive localem habitudinem. Ana- 
logum exemplum, quamvis per multa dissimile, sumes ex iis quae vehun- 
tur, puta, navi vel curru; constat enim quod non mutant situm, nisi 
respectu eorum quae non abripiuntur eodem motu. 

Porro, circa locutionem illam per modum substantiae, dili- 
genter animadvertes earn non sumi in eodem sensu, quando di- 
cuntur dimensiones panis post consecrationem manere per modum 
substantiae, et quando dicitur corpus Christi per modum substan- 
tiae in sacramento contineri. Nam in prima propositione signatur 
aliqua differentia quantum ad ipsum modum essendi dimensio- 
num panis secundum se: quatenus, quae prius subiecto inhaere- 
bant et semper manent cum naturali exigentia ad inhaesionem, 
nihilominus miraculose nunc conservantur sine subiecto cui inhae- 
reant actu. At vero in posteriori propositione, nulla omnino si- 
onatur variatio circa modum essendi Christi vel dimensionum 
eius secundum se, sed solum specialis quaedam habitudo ad ex- 
trinsecas dimensiones continentes. Etenim, etiam atque etiam 
considerandum est quod unus et individuus est Christus, uno 
modo se habens in seipso quoad perfectionem utriusque natu- 
rae; considerandum rursus quod sub denominatione qua dicitur 
homo perfectus, abstrahit ab esse in caelo, vel esse in sacramento. 
Quippe, contineri in caelo, contineri in sacramento, est denomi- 
natio extrinseca et posterior; esse vero hominem perfectum, est 
denominatio intrinseca et prior. Insuper, posset quidem Christus 
non esse sub ulla reali dimensione extrinseca, eodem modo ac 
mundus in toto suo complexu sumptus; posset etiam contineri 
solum in loco caelesti, 1mo solum sub dimensione sacramenti; 
potest denique contineri, sicut de facto continetur, licet alia 
atque alia ratione, tam in caelo quam in sacramento. Hinc, 
omnis denominatio intrinseca, (cuiusmodi profecto est esse di- 
mensionatum in longum, latum et profundum), indifferenter et 
invariabiliter convenit Christo, sive intelligatur contentus in caelo 
sive in sacramento; differunt autem solae denominationes quae 
important habitudinem ad diversa extrinseca continentia, et va- 
rientur necesse est iuxta varium titulum continentiae. Quia enim 
in caelo corpus Christi continetur ratione suae dimensionis, 
quantitative contingendo superficiem loci caelestis, dici debet in 
caelo contineri per modum quantitatis, circumscriptive, localiter 
Quia vero, sub dimensionibus sacramenti idem numero Christus 
in seipso non mutatus, continetur ratione suae substantiae ad 

quam solam terminata est conversio, ideo dici debet per modum 
substantiae sub hostia adesse, dum scilicet ipsae sacratissimi cor- 
poris dimensiones in sua comparatione ad hoc continens extrin- 
secum, necesse habent sequi substantiae modum, id est, transferri 
in eo continentiae genere quod propria substantiae ratio deter- 
minat. Neque hoc omnino incredibile cuiquam videatur, quia 
inverso ordine substantia consequitur continentiae modum quem 
determinat natura quantitatis, quoties iuxta consuetas naturae 
leges alicubi continetur ratione propriae quantitatis et per pro- 
priam dimensionem (1). Caeterum non exstat exemplum ullum 
unius dimensionis, mediante sua substantia, contentae sub altera 
dimensione; imo resex opposito se habet in statu ordinario ac 


f Ex his patet differentia inter duas sequentes propositiones. Sit 
propositio prima: Christus ut in caelo, contineturper modum quantitatis, 
et simul ut in sacramento, non per modum quantitatis, sed per modum sub- 
stantiae. Sit propositio secunda: Christus ut in caelo habet esse dimensum, 
et simulut in sacramento habet esse indimensum. In prima vitatur omnino 
contradictio, in secunda non vitatur. — Dico quod in secunda non vita- 
tur, quia esse dimensum vel non, est denominatio intrinseca; unde per 
reduplicationes,prout in uno loco, prout in altero, non impeditur quomi- 
nus idem de eodem secundum idem affirmetur simul et negetur, sicut 
si diceres: Aethiops est sapiens simul et insipiens, sapiens secundum 
quod habet nigram pellem, insipiens secundum quod habet dentes al- 
bos. Cum enim dimensio sit afficiens substantiam corpoream secundum 
se, aliquid est dimensum vel non, prout absolute est in seipo, non 
autem prout in altero extrinseco continetur. — At vero in priori propo- 
sitione vitatur contradictio. Equidem verum est quod si repugnant de 
eodem praedicata contradictoria absoluta, pari iure repugnant contra- 
dictoria respectiva ad extrinseca, nam contradictio in omni linea omni- 
que genere est impossibilis. Unde si diceremus Christum habere simul 
oppositos continentiae modos relate ad idem continens, vel etiam relate 
ad diversa continentia, sed per eamdem rationem coniunctionis ad ipsa, 
sic iterum statueremus contradictoria. Nunc autem, cum dicitur Christus 
contineri simul per modum substantiae et per modum quantitatis, assi- 
enantur primo diversa continentia, quae sunt caelum et hostia. Assi- 

enantur praeterea diversae rationes coniunctionis; nam in sacramento 
coniunctio habetur per viam transubstantiationis, in caelo vero, per ap- 


plieationem terminorum quantitatis corporis Christi ad quantitatives 
terminos loci ambientis. 

regulan f, adeoque non mirum est si continentia dimensionum 
sub dimensionibus absque respectiva commensuratione ad invi- 
cem, omnem nostram imaginationem conturbet. Sed satis nobis 
esse debet si intelligamus rationem propter quam vitatur evidens 
repugnantia, attendentes qualiter non serventur in praesenti con- 
ditiones illae secundum quas recte et vere indicamus esse im- 
possibile ut una eademque dimensio adsit indifferenter sub alia 
dimensione, vel maxima, vel minori, vel minima. — Et hacte- 
nus quidem de termino per modum substantiae, de quo S. Tho- 
mas in IV, D. 10, q. 1, a. 2, q. 3, per totum. 

Tandem, ne quis imaginetur Christum in sacramento adesse 
instar puncti quod in spatio hostiae infinities replicaretur, addi- 
tur in ultima propositionis parte, non esse pluries corpus Christi 
sub dimensionibus continuis sacramenti, sed semel tantum, quia 
non multiplicantur praesentiae nisi per multiplicationem sive di- 
visionem continentium. Semper igitur postponenda est imagina- 
tio puncti, et cogitandus modus substantiae, ut qui longe alte- 
rius ordinis sit: videlicet secundum quod supra praemissum est, 
extra totum genus quantitatis. Exhinc enim verus habebitur in- 
tellectus praesentis assertionis, quae quoad substantiam contine- 
tur in Tridentino, Sess. XIII, cap. et can. 3. 


|l. Quod Christus totus exsistit, tam sub tota hostia 
quam sub qualibet particula eius, iuxta illud Tridentini loc. 
cit, cap. 3: « Totus et integer sub panis specie, et sub quavis 


(*) < Quia dimensiones corporis Christi non sunt ibi ex vi sacra- 
< menti, sed solum ex eo quod concomitantur inseparabiliter substan- 
e tiam, constat quod contrario ordine sunt ibi dimensiones propriae corpo- 
« ris Christi, et dimensiones locati corporis in loco. Corporis enim substan- 
« tia locati non habet ordinem ad locum nisi mediantibus dimensionibus... 
« Sed hic e contrario, substantia corporis Christi per se immediate or- 
< dinatur ad hoc quod sit sub sacramento, et dimensiones eius propriae 
< ex consequenti et per accidens, etc. ». S. Thom., in IV, D. 10, q. 1, 
a. 2, q. 3, ad 2um 


^^ 

* jpsius speciei parte; totus item sub vini specie, et sub eius 
« partibus exsistit ». 

Etenim spectata institutione sacramenti, evidens est effica- 
ciam verborum esse prorsus independentem a magnitudine di- 
mensionum materiae consecrandae, semperque eamdem fore, sive 
contingat hostiam excedere dimensiones corporis Christi, (abso- 
lute enim loquendo id impossibile non est), sive potius accidat 
ipsam esse multo minorem, imo vix sensu perceptibilem propter 
summam eius exiguitatem. Quippe sufficit. ut habeatur panis, 
iuxta illud Matth. XXVI-26: « Accepit lesus panem, et bene- 
« dixit ac fregit, deditque discipulis suis, et ait: Accipite et co- 
( médité, hoc est corpus meum ». Sequitur ergo eiusmodi esse 
institutionis legem, ut Christus in sua integritate sistatur eodem 
modo praesens, tam sub maxima, quam sub minori, quam sub 
minima hostia. Sed hoc evidenter ostendit, modum continentiae 
corporis Christi in sacramento esse extra omnem ordinem com- 
mensurationis dimensionum ad dimensiones, qui ordo talis est, 
ut totum inveniatur respondere toti, et pars parti. Oportet 1g1- 
tur ut pro ratione et modo praesentiae sacramentalis, integrum 
Christi corpus comparetur indifferenter et ad totam dimensio- 
nem uniuscuiusque hostiae, et ad quamlibet partem in ea assi- 
enabilem: quod est ipsum tam sub toto quam sub omni par- 
ticula, sive ante sive post factam divisionem, integraliter. con- 
tineri. 

Argumentum traditionis invenies apud Guitmundum, 1. 1 de 
corp, et sang. Domini: « Ita. inquit contra Berengarianos, tota 
« hostia est corpus Christi, ut nihilominus unaquaeque particula 
« separata sit totum corpus Christi... Itaque iam nec plures par- 
« ticulae dicendae sunt, sed una potius hostia integra et indi- 
« visa, licet officio sacerdotis videatur quasi dividi propter ma- 
« gnum mysterium quod ita oportuit celebrari. Similiter et si 
« dentibus vel aliquo alio modo haec frangi videantur, intelli- 
« gimus non haec frangi, quia nihil aliud in toto, quam in qua- 
« libet velut particula separata credimus contineri. Ne autem me 
« quis existimet hanc sententiam ex meo sensu commentatum, 
« praelationem istam qua per totum pene orbem Latinum, inter 

« Epiphaniam et Septuagesimam in quadam die Dominica ha- 
t betur, hic supposui haec continentem: Vere dignum et iustum 
«est.. aeterne Deus: et tibi hanc immolationis hostiam offerre, 
«quae est salutifera, et ineffabile divinae gratiae sacramentum: 


(quae offertur a pluribus et unum corpus Christi Sancti Spiri- 


« 


« 


tus infusione perficitur. Singuli accipiunt Christum Dominum, 


et in singulis portionibus totus esi, nec per singulos minuitur, 


«sed integrum se praebet in singulis. Propterea ipsi qui sumi- 


« 


mus communionem huius sancti panis et calicis, unum Christi 


«corpus efficimur. Eusebius Emissenus ita dicit: Vetus narrat 


« 


« 


« 


« 


« 


À 


historia: Nec qui plus collegerat, habuit amplius, nec qui mi- 
mis paraverat, reperit mimis, eo quod Eucharistiae sacra per- 
ceptio non in quantitate, sed in virtute consistat. Quod cor- 
pus, sacerdote dispensante, tantum est in exiguo, quantum esse 
constat in toto; quod dum Ecclesia fidelium sumit, sicut ple- 
num in universis, ita integrum esse probatur in singulis... 
Totum unus, totum duo, totum plures sine diminutione per- 
cipiunt, quia benedictio huius sacramenti scit distribui, nescit 
distributione consumi... Nec cuiquam incredibile id debet vi- 
deri. Quotidiano enim experimento cognoscimus quia intel- 
lectus noster, (id est verbum cordis nostri), cum illum quo- 
dammodo voce vestimus, ut qui in corde nostro latens nobis 
solis cognitus erat, per vocem alis etiam manifestari possit, 
eodem tempore et totus in corde nostro remanet, et totus 
aeque mille hominibus cum assumpta voce sua, quantum in 
se est, ita apparere potest, ut non solum ipse simul omnium 
corda collustret, sed aures etiam cunctorum ipsa qua vestitus 
est voce eodem tempore tota et indivisa perstringat. Si igitur 
humano verbo Deus tantum praestitit ut non solum ipsum, 
sed etiam vox qua quodammodo vestitur, ad mille homines 
eadem simul totaque pertingere valeat, nemo hoc ipsum de 
omnipotentis Dei unico et omnipotente et coaeterno Verbo, et 
de carne eius quam similiter ut nobis ipsum Verbum appa- 
reret vestivit, etsi capere non possit, habere incredibile debet 
quod de fragilissimo et transitorio verbo hominis et momen- 

« taneis vocibus vixque exsistentibus, et nunquam praevalet ca- 
« pere, et tamen pene semper experimento habet ». 

Ratio demum theologica fuit saepius in superioribus indi- 
cata. Cum enim dimensiones panis determinentur ad continendum 
Christum per solam conversionem suae propriae substantiae in 
substantiam sibi extraneam, necesse est ut continentiae modus 
accipiatur ex speciali modo habitudinis substantiae secundum se, 
ad dimensiones ipsam non afficientes. Atqui substantia secundum 
se est extra genus extensionis et continui; rursus id quod est 
extra genus extensionis et continui, in continuo extrinseco aliter 
esse nequit, nisi indifferenter se habendo et ad magnum et ad 
parvum, ad partem et ad totum. Ergo talis est modus conti- 
nentiae in hoc sacramento, ut quidquid continetur, contineri de- 
beat totum sub quolibet toto, totum sub quacumque parte. Con- 
tinetur autem integer Christus Deus et homo perfectus; ergo 
Christus Deus et homo perfectus cum tota sua quantitate di- 
mensiva et statura naturali, sub qualibet hostia et quavis parte 
eius adest totus, sive ante sive post fractionem sacramenti. Dico, 
sive ante fractionem sive post, quia argumentum evidenter id 
ostendit; nihilominus aliquid novi in fractione accidit, et quid 
illud sit paucis restat declarandum. 

2. Quod Christus non est pluries sub dimensionibus 
hostiae ante factam divisionem. — Etenim, in tantum Chri- 
stus pluries adest in sacramento, in quantum sunt plures dimen- 
siones sacramentales continentes ipsum. Atqui ante fractionem 
non dantur plura continentia, sed unum est continens continuum. 
Ergo ante fractionem hostiae, nonnisi semel adest Christus sub 
dimensionibus panis; post fractionem vero, tot resultant prae- 
sentiae, quod factae sunt partes sacramenti. — Minor argumenti 
est evidens quia omne indivisum est individuum, ac per conse- 
quens, unum. Maior vero facile probatur, quia esse pluries in 
sacramento non competit Christo in quantum ipsemet multipli- 
catur; ergo ratio multiplicationis praesentiarum non potest esse 
nisi multiplicatio continentium. Sicut si disponerentur plura spe- 
cula eo ordine et situ, ut unius eiusdemque rei caperent imagi- 
nem, protecto multiplicatio specularis praesentiae non esset nisi 


DE MODO QUO CHRISTUS EST IN SACRAMENTO 403 


propter multiplicationem speculorum. Idem igitur sentiendum est 
quoad realem praesentiam sub speciebus; analogia enim in eo 
consistit, quod Christus non fit praesens in sacramento propter 


causam quae in ipso sit, sicut etiam res non recipitur in spe- 
videlicet, nec ratione 


culo propter potentiam in ipsa exsistentem : 
sed ratione 


propriae quantitatis, nec ratione propriae virtutis, 
potentiae qua aliquod extrinsecum potens est capere ipsam, quin 
ipsamet quomodolibet in se immutetur. — Vides igitur non esse 
concipiendum modum praesentiae sacramentalis, quasi Christus 
esset semel sub una particula, et iterum semel sub alia, sed in 
quantum indifferenter se habet tam ad totum quam ad omnem 
partem in toto assignabilem, ut dictum est in prima assertione. 
Et ideo nequaquam admittendum videtur id quod scribit. Les- 
sius, de perfect, divin., 1. 12, n. 124 « Valde credibile est, in- 
«quit, corpus Christi non esse ibi nisi semel complete sub uno 
«minimo naturali. Unde, cum minima naturalia in hoc pane sint 
«finita, finities quoque erit corpus Christi... Fateri tamen pos- 
«sumus, corpus Christi ibi esse infinities incomplete, vel secun- 
« dum incompletas, ut ita dicam, replicationes, quia sunt infini- 
« tae partes designabiles, sub quibus totum illud corpus exsistit ». 
Capiat qui potest! Interim vero dico quod numerus sequitur 
divisionem, et ideo, quamdiu quantitas manet individua actu, 
neque substantia alicuius rei est pluries sub dimensionibus pro- 
pris, neque corpus Christi sub dimensionibus panis, et per con- 
sequens, neque infinities, sed toties in quot partes continens di- 


viditur. Ita sapienter S. Thomas, hic, art. 3 in responsione 


ad lum. 


Remanet ad confirmationem doctrinae, ut ex principiis hacte- 
nus declaratis solvantur rationes Calvini. aliorumque Protestan- 
dum, quas refert Bellarminus, de Eucharistia l. 3, c. 4-7. 

l. Haec est propria corporis ventas, ut spatio contineatur, 

ut suis dimensionibus constet. Ergo non potest esse Christus in 
Eucharistia À 

Respondeo : Dist. antec. Haec est propria corporis quanti 
veritas, ut suis dimensionibus constet, ac per hoc ipsum sit in 
seipso aliquid spatiosum et extensum, conc. antec. Ut in quocum- 
que extrinseco continetur, ibi ratione dimensionum contineatur, 
replendo sua mole spatium superficie continentis interclusum, 
subdist. Haec est propria conditio corporis quanti quod localiter 
et per contiguitatem quantitativam, iuxta consuetum naturae or- 
dinem, in altero continetur, iterum conc. antec. Quod non loca- 
liter, nec per contactum quantitativum, sed mediante substantia 
sub aliena dimensione est, neg. antec. 

Certe nos nen habemus notionem propriam nisi illius con- 
ünentiae unius in altero, quae est per modum quantitatis, et 
secundum ordinem loci. Sed male quis inde concluderet, impos- 
sibile esse omne aliud genus continentiae, etiam corporei in cor- 
poreo ; et adhuc magis irrationabiliter attribueret aliis generibus 
ipsissimum modum cuius habet apud se imaginem et phantasma. 
Sane vero, ex hoc quod sola praesentia situalis seu localis (qua 
corpus quantitate affectum «contingit sua superficie superficiem 
ambientis) proprio conceptu a nobis cognoscitur, statim sequitur 
necessarium esse ut concipiamus per quamdam eius analogiam, 
supernaturalem illam corporis Christi praesentiam in qua dimen- 
siones et substantia respectu continentis contrario prorsus ordine 
se habent ac in familiari et notissima nobis conditione rerum. 
At vero cavendum est ne, non obstante diversitate de qua re- 
velatio rationem excedens certiores nos reddit, velimus adhuc 
verificari vulgarem subessendi rationem, perinde ac si semper 
perseverarent solitae conditiones. Imaginare te esse caecum à 
nativitate: concipis imagines in speculo existentes ad normam 
imaginum sculpturae quas tactu palpasti ; non solum autem, ve- 
rum etiam uni generi determinate attribuis ipsissimum modum 
qui alteri proprius est: ecce statim omnia quae de imaginibus 


ý Apud Bellarm., loc. cit., cap. 7, et sic de alus, usque ad $um 
inclusive. 

specularibus rei veritas habet, totidem contradictiones tibi vide- 
buntur. Adduceris enim coram speculo duorum cubitorum et 
dicitur tibi: ibi est imago tua et mea, fideliter referens omnem 
formam corporis cum naturali eius statura, prominentiis, et de- 
pressionibus; item, ista imago, te recedente, recedit, et similiter, 
te accedente, accedit, etc. etc. Profecto si praeoccupatus phan- 
tasmate imaginis sculptae speculum manu palpares, videretur tibi 
omnino impossibile ut ibi sit accessus et recessus, prominentia 
et depressio, ubi nulla est profunditas, sed simplex et plana su- 
perficies. Verum ideo hoc contingeret, quia falso existimares 
debere servari in uno genere imaginis ipsissimum modum alte- 
rius generis, cuius solius propriam notionem haberes. Idem igi- 
tur dic in praesenti, et cum proportione raticcinare. 

à. Occupare locum est quaedam intrinseca proprietas quanti- 
tatis ; ergo separari non poterit 1Z quantitate, licet posterior sit. 

Respondeo primo : Neg. antec. quia intrinseca proprietas 
quantitatis non est nisi ut sit de se occupativa loci, ut supra 
praemissum est f. — Respondeo secundo : Transeat antecedens 
transeat consequens, el nego szcppositum. Non enim separatur a 
quantitate corporis Christi id quod est occupare locum, sed sem- 
per locum occupat, illum dico iustum et proportionatum locum 
cu contactu quantitative coniungitur. Nunc autem Christus non 
occupat nec replet locum sacramenti, tum quia secundum mo- 
dum repletivum loci in uno loco definiatur necesse est, tum quia 
loco specierum non coniungitur, ut alias, mediante sua quanti- 
tate, sed sola mediante substantia. 

3. Non potest separari quaternarius a modo quaternarii, ita 
ut exsistat per modum unitatis. Ergo non poterit linea aut alia 
quantitas continua separari a modo, ita ut exsistat non extense, 
sed indivisibiliter. 

Respondeo: Transeat totum, et nego suppositum. Sicubi 
enm dicitur corpus Christi quantum exsistere indivisibiliter in 
Eucharistia, legitimus sensus non est quod in seipso abstra- 
hitur a sua extensione, sed quod continetur sub sacramento ra- 


f  Prolegomen. huius quaest., $ 2, n. 1. 

tione substantiae secundum se consideratae, adeoque non per mo- 
dum coextensionis ad specierum dimensiones. 

4. Non potest substantia exsistere nisi substantialiter; ergo 
nec quantitas nisi quantitative. 

Respondeo: Si per hoc quod dicitur exsistere, importetur 
intrinsecus modus tam substantiae quam quantitatis, nego suppo- 
situm. Si vero importetur modus continentiae in extrinseco, nego 
assertum. Substantia enim corporea iuxta ordinem naturalem 
continetur in extrinseco per modum quantitatis, et ordine inverso, 
quantitas nunc continetur in sacramento per modum substantiae. 

5. Non potest ullo modo spiritus indivisibilis exsistere per 
modum corporis divisibiliter ei extense. Ergo non potest corpus 
divisibile exsistere ullo modo per modum spiritus indivisibilité )-. 

Respondeo: Transeat totum, et nego suppositum. Neque 
enim dicimus corpus Christi exsistere per modum spiritus, sed, 
quod longe diversae rationis est, contineri in alio per modum 
substantiae, quia ad solam substantiam terminatur conversio quae 
est causa continentiae. 

6. Implicat contradictionem ut corpus trium cubitorum con- 
tineatur sub dimensionibus panis unius digiti; nam si ita fiat, 
erit idem corpus maius et minus, et proinde maius et non ma- 
ius respectu eiusdem. 

Respondeo : Dist. assert. Esset contradictio si diceretur con- 
tineri per modum quantitatis, conc. Aliter, neg. — Sed forte ur- 
gebis dicens: Contentum est in continente ut non excedens ter- 
minos cius; atqui quantitas maior semper excedit terminos mi- 
noris; ergo nunquam potest contineri maior in minori. — Repono: 
Contentum est in continente ut non excedens terminos continen- 
tis, sub formali comparatione contenti ad continens secundum 
talem continentiae modum, conc. Sub quacumque alia compara- 
tione. neg. Nunc autem quantitas maior excedit quidem termi- 
nos minoris secundum proprium modum comparationis quanti- 
tatis ad quantitatem, sed non excedit per suam praesentiam, 
quando est sub minori, mediante substantia, adeoque ea conti- 


nentiae ratione quae non est per contiguitatem terminorum dua- 
rum quantitatum. 

]. Si corpus Domini suant habel in Eucharistia figuram, 
et partium distinctionem et ordinem, ergo distant pedes magis 
quam pectus a capite. At distantia maior et minor sine relatione 
ad locum intelligi nequit; illa enim magis distant inter se, inter 
quae maius intervallum interiectum est. 

Respondeo: Dist. antec. S1 corpus Domini suam habet in 
Eucharistia figuram, etc., ergo distant pedes magis quam pectus 
à capite, respectu habito ad se invicem, et ad molem propriam 
ipsiusmet corporis Christi, conc. antec. Respectu habito ad men- 
suras extrinsecas, subdist. Secundum quod pedes, pectus, caput, 
localiter in caelo contenta, comparantur ad extrinseca per appli- 
cationem quantitatis ad quantitatem, iterum conc. antec. Secundum 
quod in sacramento contenta nullo modo se habent commensu- 
rabiliter ad specierum dimensiones, neg. antec. — Ad minorem 
vero subsumptam qua asseritur distantiam maiorem vel minorem 
sine relatione ad locum intelligi non posse, dico hoc esse verum 
si per locum abusive intelligatur ipsa spatiositas quam efformat 
propria dimensio corporis organici, et quae est ab ea indistincta; 
sed esse falsissimum si per locum, iuxta genuinam vocis acce- 
ptionem, intelligitur superficies extrinseci circumscriptive tangen- 
üs atque continentis. Remoto enim per intellectum omni loco 
extrinseco, semper manet conceptus partium extra partes, et re- 
spectivae distantiae unius ad aliam. 

Quae si bene perspexeris, videbis nullo modo posse admitti 
id quod dicit Lngo f, consequenter ad principia recentiorum : 
corpus scilicet Christi habere in Eucharistia « eamdem figuram 
«organicam quam habet in caelo, non tamen eamdem figuram 
« situalem » ; item, pupillam oculi Christi habere « rotunditatem 
« organicam (in sacramento), non tamen rotunditatem situalem, 
« quia non occupat ibi spatium rotundum, sed omnes partes pu- 
« pillae penetrantur inter se ». Haec quippe et similia procedere 
videntur, tum ex suppositione illa qua volunt corpus Dominicum 
sub speciebus privari omni dimensione actuali, tum ex aequivo- 
catione inter locum qui est superficies extrinseca circumscribens 


(1) Lugo, de Euchar., Disp. 8, Sect. 2, n. 36. 

partem Spatii, et extensionem quae ipsi corpori quanto est in: 


trinseca. Verum cum sacratissimum corpus semper sit organi- 
cum, sive contineri dicatur in caelo, sive in sacramento, (esse 
enim organicum est sine dubio denominatio intrinseca, antece- 
dens omnem habitudinem ad exteriora), cum insuper actualis 
organizatio concipi omnino nequeat sine extensione et certa di- 
stantia partium inter se, profecto in illo dimensionato quod con- 
sttuitur propria quantitate corporis Christi, tam distant pedes 
a capite et caput a pedibus, si consideres Christum in caelo, 
quam si illum consideres in sacramento. Imo vero, sicut haec 
distantia partium inter se non est in Christo quatenus contento 
in sacramento, sic non magis est in eo quatenus contento in 
caelo. Omnis enim reduplicatio, ut sensum habeat, cadere debet 
in aliquid quod non sit extra intellectum  denominationis cui 
adiungitur reduplicatio. Atqui distantia partium ad se invicem 
importat extensionem corporis Christi secundum se ; continentia 
autem in aliquo extrinseco est omnino extra intellectum huius 
rationis essendi, quia etiamsi fingeres Christum esse nullibi, sem- 
per praedictae extensionis et distantiae conceptus permaneret. 


Igitur, tam in. caelo quam in sacramento corpus Dominicum est . 


quiddam in se spatiosum, non tamen rotundum, aut quadratum, 
sed configurationis humanae, iuxta illud quod sapienter notat 
Angelicus: « Quamvis corpus Christi prout est sub sacramento, 
« habeat partes distinctas et sic natas situ naturali, non est ta- 
« men assignare in partibus dimensionum panis, ubi singulae 
« partes corporis Christi iacent; nec tamen sequitur quod dica- 
« mus corpus Christi confusum, quia ordinem habent partes in 
«se, sed secundum ordinem illum non comparantur ad dimen- 
« siones exteriores » (‘). Et infra: « Confusio opponitur ordini 
«epartium qui pertinet ad rationem situs; et quia corpus Chri- 
« sti non est silualiter sub sacramento, ideo non sequitur ibi 
« aliqua confusio partium, ex hoc quod in quolibet signato ho- 
{ stiae est totum corpus Christi, et qualibet pars eius. Quamvis 
* enim non sit accipere ordinem partium corporis Christi secun- 


O S. Thom., in IV, D. 10. q. 1, a. 2, q. 4, ad 3ura. 

«dua comparationem ad partes hostiae, tamen ést accipere or- 


«dinem ipsarum partium ad invicem in corpore Christi secun- 
«dum propriam quantitatem » (/). 

8. De essentia quantitatis est, habere partem extra partem; 
ergo ubi est una pars, non est alia; non igitur tota quantitas 
corporis Christi in eadem hostiae particula esse potest. 

Respondeo: Concedo antecedens, et dist. consequent. Ergo 
ubi una est pars, ibi non est alia, si ly ubi signet partem illius 
dimensionati quod per propriam corporis quantitatem constituitur, 
cone, consequent. Si signet partem extrinsecae dimensionis in qua 
corpus per modum substantiae continetur, neg. consequent. Et 
ratio patet ex dictis in solutione praecedenti. 

9. Si unum corpus sit in diversis locis simul, erit unum et 
mulla (2). 

Respondeo: Si sit localiter in. diversis locis simul, conc. Si 
in uno loco sit localiter, et in aliis per modum substantiae, neg. 
Hoc enim pacto, nullum interiacet spatium separans vel dividens 
corpus, quod etsi locatum in A, et simul contentum in B, ta- 
men prout contentum in B, non constituitur sub mensura loci. 

10. Omne quod est in loco, aut circumscribitur loco, aut 
certe in loco est definitive. 

Respondeo: Omne finitum, pro modo essendi in loco ra- 
tione suae propriae quantitatis vel suae propriae virtutis, in loco 
est definitive, conc. Pro modo essendi in loco, ratione transubstan- 
dationis alterius in ipsum, neg. Vide supra, in prolegomeno quae- 
stionis, $ 2. 

ll. Sequuntur mullae contradictiones, si idem corpus sit in 
pluribus locis. Nam poterit esse sursum et deorsum, proinde re- 
ntotum et non remotum ab eodem loco ; item moveri et quiescere, 
accedere ad unum locum, et simul ab eo recedere; item poterit 
uno in loco summe calefieri, in altero summe frigefieri, vel etiam 


uno in loco vulnerari et occidi, i)t altero bene valere: quae sunt 


apertissimae repugnantiae. 


f S. Thom., ubi supra, a. 3 q. 3, ad 2ao. 
(4) Apud Bellarm., ubi supra, cap. 4. 

Respondeo, distinguendo assertum semper eodem modo. Se- 
querentur omnes illae contradictiones, si idem corpus pluribus 
in locis contineretur localiter, cone. Sic enim divideretur a seipso, 
et fieret multiplex, et in uno loco exsistens foret independens a 
se exsistente in altero loco, saltem quoad passiones ab extrin- 
secis agentibus receptas. Sed non sequuntur illae contradictiones, 
Si corpus in uno solo loco est localiter, in aliis vero per modum 
substantiae. Etenim, secundum quod per modum substantiae sub 
sacramenti dimensionibus exsistens, non comparatur ad alia ut 
localiter distans vel indistans, nec potest aut participare motum 
quo species huc atque illuc circumferuntur, aut pati aliquid ab 
agentibus quae sunt circa sacramentum ; denique, in semetipso 


nullo modo replicatur, sed est et manet undequaque indivi- 


duum. Haec iam fuerunt fuse alias declarata, verumtamen ea 


quae attinent ad motum requirunt ampliorem explicationem, pro 


qua additur sequens propositio. 


THESIS XLIV. 


(Art. 6). 


Etsi Christus recte dicatur moveri per accidens secun- 
dum esse quod habet in sacramento, per se tamen in eo 


est omnino immobiliter. 


Moveri per accidens, est moveri ratione alterius quod per 
se movetur; sed hoc dupliciter accidere potest. — Primo modo, 
ita ut res vere concomitanter moveatur, recipiendo in se per quam- 
dam participationem, mutationem illam quae in alio. est. Hoc 
pacto movetur homo quiescens in curru, nam licet non moveatur 
nisi ipso motu quo currus abripitur, certo tamen certius partici- 
pat et recipit in seipso motum: cuius rei signum evidens est, 
quod si rheda casuali quadam collisione subito consisteret, homo 
ille in anteriores partes violenter propelleretur. — Alio modo 
dicitur moveri per accidens id quod nullatenus patitur motum 
sive mutationem quae fit in eo quod movetur per se, sed so- 

him suscipit ad mutationem alterius novas denominationes ex- 
trinsecas, motum consequentes. Hoc pacto angelus potest per 
accidens moveri secundum locum, puta si corpus in quo est 
ratione suae operationis praesens, de loco in locum transferatur ; 
non enim communicaretur angelo impetus ille qui in solis cor- 
poralibus esse potest, sed ipse ad motum corporis consequere- 
tur successivas praesentias in successivis locis quos corpus loca- 
liter pertransiret. Et hic est modus quo dicimus corpus Christi 
in Eucharistia per accidens moveri, attolli, deponi, deferri, collo- 
cari in altari vel in pyxide, transferri de manu ad os et de ore 
ad stomachum, ac per hoc, manducari. Non quod motus com- 
municetur corpori Christi, sed quia corpori Christi vere compe- 
tunt variae praesentiae in loco consequentes actionem attollendi, 
circumgestandi, transferendi species sacramentales in quibus per 
modum substantiae continetur. Quidquid autem dicitur de motu 
locali, dicendum etiam est de motu desitionis quem consequitur 
cessatio sacramentalis praesentiae ; non enim magis participat 
Christus hunc alium motum, sed, ut in superioribus iam dictum 


est, absque ulla sui mutatione desinit esse in speciebus desinen- 


tibus. Cuius quidem rei etsi nullum in natura rerum  prostet 


exemplum, qualiscumque tamen sensibilis imago sumi potest ex 
obiecto quod sine sui ipsius motu, vel incipit vel desinit esse 
praesens in speculo, ad solam speculi mutationem. 

Asseritur ergo in praesenti, corpus Christi moveri per acci- 
dens secundum esse quod habet in sacramento, sed ita per ac- 
cidens, ut in seipso omnino immune sit a motu quo moventur 
species. Additur autem, ipsum esse in eodem sacramento per 
se omnino immobiliter, ut sit sensus, quod praesentia sacramen- 
talis foret omni ex parte immutabilis, nisi contingeret species 
vel corrumpi vel de loco in locum transferri. Porro utrumque 
assertum facile evincitur ex hactenus demonstratis. —  Evincitur 
primum, quia ad motum localem specierum (Christus non est 
amplius in eodem loco in quo erat prius; item, ad motum cor- 
ruptionis earumdem cessat omnino sacramentalis eius praesentia. 
Aliunde vero, ipsum Christi corpus non paricipat localem mo- 
tum translationis, quia in sacramento non est localiter, sed so- 

lae dimensiones panis quas sensu percipimus exsistunt sub men- 
sura loci et loco circumscribuntur; nec iterum motum corruptio- 
nis, quia praescindendo etiam ab incorruptibilitate absoluta quae 
nunc Christo competit titulo gloriae, ex ipso modo continentiae 
in sacramento habet ut nihil possit pati ab agentibus corporeis, 
per quorum actionem alterantur species. Et sic apparet nullum 
esse faciendum discrimen inter praesentem et praeteritum sta- 
tum. puta quando in die coenae, nondum exuta mortalitate, fuit 
primo consecrata Eucharistia. — Evincitur pariter et alterum, quia 


Si causa praesentiae nullo modo est in ipso Christo, sicut con- 


stat ex praemissis, neque etiam in eo inveniri potest ratio cu- 


iuscumque mutationis circa eamdem praesentiam  contingentis. 
Oportet igitur ut Christus, quantum in ipso est, sit omnino im- 
mobiliter in hoc sacramento. 

Quae cum nihil aliud sint nisi merum corollarium praece- 
dentium, restat tantum ut exponantur duae assertiones S. Tho- 
mae in praesenti, ne forte in ambiguo apud quosdam remaneant. 
Prima est, ubi ait: « Cum aliquid est unum subiecto, et mul- 
« üplex secundum esse, nihil prohibet secundum aliquid moveri, 
« et secundum aliquid immobile permanere... Christo autem non 


«est idem esse secundum se, et esse sub hoc sacramento, etc.». 


Hinc quippe aliqui persuadere volunt, S. Thomam stare pro 
actione productiva, eo quod tribuit Christo esse sacramentale, 
diversum ab esse quo est secundum se. Sed in hoc omnino de- 
cipi videntur, quia esse sub sacramento non signat esse substan- 
tale replicatum sive reproductum, sed purum esse respectivum 
consistens in mera habitudine ad continens extrinsecum, ut pa- 
tet evidenter vel ex sola oppositione quae est inter esse sub hoc 
sacramento, et esse secundum se. Sicut si diceres quod Deo non 
est idem esse secundum se, et esse in creatura, quia per hoc 
quod dicitur esse in creatura, importatur quaedam habitudo eius 
ad creaturam; ex quo fit ut de utroque illo esse verificentur 
opposita, puta cum aio quod esse Dei secundum se est ab ae- 
terno, dum e contra, esse eius in creatura non est ab aeterno, 


sed ex tempore. Simili itaque pacto, concludit S. Thomas, non 

est contradictio si Christus dicatur moveri per accidens secun- 
dum esse quod habet in sacramento, et simul manere immotus 
in semetipso. 

Altera assertio a nonnullis non satis perspecta, est compa- 
ratio introducta inter praesentiam Dei in rebus, et praesentiam 
corporis Christi sub speciebus sacramenti: « Sicut Deus, inquit, 
« desinit esse in aliqua. creatura corruptibili, per hoc quod crea- 
« tura corruptibilis desinit esse. Æt hoc modo... Christus desinit 
«esse sub hoc sacramento... solum per hoc quod species hu- 
« ius sacramenti desinunt esse ». Quam comparationem iterum 
sub alia forma proponit Angelicus in responsione ad 3um: « Ces- 
«santibus (speciebus), desinit esse corpus Christi sub eis, non 
« quia ab eis dependeat, sed quia tollitur habitudo corporis Chri- 
«sti ad illas species, per quem modum Deus desinit esse do- 


« minus creaturae desinentis ». Arguunt autem contra, dicentes 


nullam, esse paritatem possibilem inter praesentiam divinam in 


creaturis, et praesentiam | Christi in sacramento; nam cum Deus 
sii immensus, optime intelligitur quomodo sine sui mutatione in- 
cipiat vel desinat adesse creaturae, per hoc ipsum quod incipit 
vel desinit creatura, quin tamen eadem vel similis ratio de Chri- 
sti coipore possit unquam in cogitationem obvenire. — Hic igitur 
latent aequivocationes, quas oportet removere. 

Dico itaque nullam esse paritatem possibilem inter prae- 
sentiam divinam et praesentiam sacramentalem, quantum ad 
praesentiae causam, titulum, necessitatem, et rationem 1intrinse- 
cam. Nam certe, alia est causa praesentiae Dei in rebus, quia 
non est conversio alterius rei in Deum; alius titulus, quia non 
est permanentia dimensionum substantiae conversae; alia ne- 
cessitas et alia ratio intrinseca, quia divina praesentia est per 
contactum virtutis omnipotentis qua Deus in rebus omnibus 
operatur largiens eis et conservans esse, ne reincidant in nihi- 
lum unde exortae sunt. Sed est paritas inter utramque prae- 
sentiam solummodo quantum ad unam notam negativam, qua- 


tenus scilicet praesentia sacramentalis incipit et cessat sine 


mutatione corporis Christi, sicut praesentia divina sine muta 

tione Dei. — Ad argumentum vero in contrarium respondeo, 
legitimam conclusionem nullam aliam esse, nisi quod ex aliis 
rationibus fit ut Deus maneat immotus propter incipientem vel 
cessantem praesentiam | eius in re corruptibili, Christus vero 
propter incipientem vel cessantem praesentiam in sacramento. 
Deus quidem, quia operatio qua omnia creavit, omniaque con- 
servat tam corruptibilia quam incorruptibilia secundum natura- 
lem uniuscuiusque exigentiam, minime facit Deum alio atque 
alio modo in semetipso se habentem, (immobilis enim in se 
permanens mutat et temperat rerum vices). Christus vero, quia 
ratio novitatis vel desitionis praesentiae nequaquam in ipso est, 
sed tantum in hoc quod incipit vel cessat dimensio separata 
alterius in eum transubstantiati. Non ergo affertur a S. Thoma 
exemplum praesentiae divinae, etiam quoad notam negativam 
de qua supra, quasi paritas ex isdem causis proveniret, sed 
solum ut appareat posse aliquid incipere vel desinere esse ali- 
cubi realiter praesens, quin tamen plus ei acquiratur vel de- 
matur quam simplex relatio rationis. — Caeterum addo quod 
consideratio de immensitate fortasse hic procedit ex falso ipsius 
immensitatis conceptu. Qui enim ad divinam immensitatem re- 
currit, ut explicet cur sine sui mutatione incipit Deus de novo 
esse praesens creaturis, quando creaturae incipiunt esse, iste vi- 
detur imaginari Deum tamquam replentem ab aeterno spatii 
infinitatem; ex quo fieret ut nihil opus esset ipsum moveri ver- 
sus creaturam, quia iam antecedenter erat ubi incipit esse crea- 
tura. Sed in hoc ingens est lusus imaginationis repraesentantis 
omnem praesentiam per modum localis contactus et localis in- 
distantiae; porro, ut supra dixit Angelicus, non oportet intelle- 
ctualia ad imaginationem deducere. 

THESIS XLV. 


(Art. 7-8). 


Christum secundum modum quo continetur in sacra- 
mento nullus oculus corporeus quantumvis glorificatus vi- 
dere potest, nec ullus intellectus creatus ex suis naturalibus 
cognoscere. Sed praesentia sacramentalis, cognitione quidem 
analogica per solam revelationem attingitur, cognitione au- 
tem propria per solum lumen beatitudinis. 


I Quoad oculum corporeum, primum argumentum est 
quia nihil videtur visu corporali nisi oculus moveatur ab obie- 
cto, recipiendo in se quamdam eius impressionem per medium 
ambiens transmissam. Insuper, omnis impressio corporei in cor- 
poreum fit ex praesuppositione contactus quantitativi, eo quod 
mediante quantitate 'omnes vires corporeae subiectantur in sub- 
stantia, et omnes passiones in eadem recipiuntur. Atqui conta- 
ctus quantitativus non est inter corpus Christi et medium ae- 
thereum quod separat sacramentum ab oculis adstantium. Ergo 
impossibile est ut in sacramento praesentem videat unquam 
oculus corporeus. — Ex eadem etiam ratione fit ut ipsemet 
Christus prout praesens sub speciebus nequeat corporaliter vi- 
dere circumstantes, vel corporaliter audire ea quae dicunt; nam 
sicut non potest ipse imprimere in sensus nostros, ita nec nos 
vicissim in suos. Quidam autem ex hac conclusione turbantur, 
sed profecto sine causa. Quid enim refert, Christum nec videre 
nec audire corporaliter quaecumque in loco sacramenti vel di- 
cuntur vel fiunt, si cuncta audit et videt multo altiori cogni- 
tione? Atqui in sacramento adest cum plenitudine scientiae tum 
beatae, tum per se infusae, per quam omnia nostra scit scientia 
certissima ý. Imo, speciali titulo sacramentalis praesentiae co- 
enoscit preces, obsequia, cultum suorum fidelium, necnon et 


(J) Cf. de Verbo incarnato, Quaest. IX-XII. 


vasa 

angores ac tribulationes, tum totius Ecclesiae, tum singulorum 
ex nobis. Quippe haec notitia peculiari ratione pertinet ad eius 
statum secundum quod consideratur ut in Eucharistia praesens, 
tum quia hoc sacramentum ipse instituit ut adesset Ecclesiae in 
hoc saeculo laboranti, tum quia preces et obsequia nostra diri- 
guntur ad ipsum ut in hoc amoris mysterio sese nobis exhi- 
bentem. 

Est autem et alia ratio absolute removens oculum corpo- 
ralem a visione Christi in eodem sacramento. Nam illud quod 
per se est sub speciebus, et ad cuius modum caetera continen- 
tur, invenitur extra adaequatum obiectum oculi corporei, imo 
cuiuslibet sensus tam interioris quam exterioris, ut pluries in 
superioribus dictum est. « Et ideo, proprie loquendo, corpus 
'" Christi secundum modum essendi quem habet in hoc sacra- 
« mento, neque sensu neque imaginatione perceptibile est, sed 
«solo intellectu qui dicitur oculus spiritualis » f Verurtl, 
adhuc circa intellectualem visionem distinctione opus est. Hinc: 

2. Quoad intellectum creatum, in primis dicendum quod 
sacramentalis praesentia transcendit cognitionem eius naturalem. 
Praesentia enim corporis quanti sub dimensione aliena per mo- 
dum substantiae est in se omnino supernaturalis, sicut transub- 
stantiatio ex qua resultat; nam ordo naturae habet ut substan- 
tia corporea, mediante sua quantitate, in. alio contineatur. Atqui 
supernaturalia a creato intellectu naturaliter non cognoscuntur. 
Nec obstat quod angeli et homines naturaliter. cognoscant re- 
surrectionem mortui vel illuminationem caeci, nam vita quae 
redditur mortuo et visus qui datur caeco non sunt aliquid se- 
cundum se supernaturale; unde ad cognitionem vitae restitutae 
cognoscitur miraculosa operatio sicut causa in effectu. Hic au- 
tem, ipsa ratio praesentiae sacramentalis est secundum se supra 
ordinem totius naturae, et ideo deest paritas. 

Verumtamen haec ipsa sacramentalis praesentia non est 
extra obiectum adaequatum intellectus creati ; unde absolute lo- 
quendo, est ab eo cognoscibilis. Sed si medium cognitionis sit 


il) S. Thorn., hic, in corp. 

revelatio exterior per quam potentia intellectiva non elevatur 
super suum naturalem operandi modum, praesentia illa non 
potest cognosci ut est in se, sed solum analogice, ad normam 
eorum quae sunt naturaliter. scibilia ab unoquoque intellectu. 
sin autem medium cognitionis sit lumen supernaturale, elevans 
potentiam quoad ipsum apprehendendi modum, tunc solum po- 
test cognosci praesentia Christi secundum rationem sibi pro- 
priam. Caeterum non est dubium quin omnes beati de facto 
intueantur Christum in sacramento praesentem, propriumque 
modum quo ibi praesens est, quatenus visio divinae essentiae 
est eis ratio videndi ea quae in divina essentia intelligibiliter 
continentur. Et de beatis quidem hominibus facile ostenditur, 
quia oportet eos clare intueri in gloria quidquid fuit obiectum 
fidei in via, iuxta iPud Psalm. XL VII-9: « Sicut audivimus, sic 
« vidimus in civitate Domini virtutum, in civitate Dei nostri ». 
De beatis autem angelis constat similiter, quia visio Christi in 
Eucharistia pertinet ad eorum statum, prout sunt ipsius Regis 
gloriae ministri, ei per omnia famulantes; porro omnis beatus 
in divina essentia videt quidquid pertinet ad suum statum, ut 
fert communis et certa theologorum sententia. 

Nota. — In art. 8 docet S. Thomas quod cum in sacra- 
mento miraculose apparet caro vel sanguis, hoc provenire po- 
test ex duabus causis: vel quia circa dimensiones hostiae mini- 
sterio angelico formatur quaedam effigies, vel quia adstantium 
oculi immutantur, nulla mutatione facta ex parte sacramenti. 
Primum dicit contingere quando non ad breve tempus, nec ab 
uno tantum aut altero, sed ab omnibus communiter miraculosa 
species percipitur. Alterum vero, quando secus. Addit tamen, 
nunquam esse in hoc deceptionem, quia semper accidit in figu- 
ram et manifestationem veritatis, scilicet ad confirmandam fidem 
qua credimus contineri in Eucharistia corpus et sanguinem 
Christi, vere, realiter, et substantialiter. 

Quaest. Ixxvii. 


DE ACCIDENTIBUS REMANENTIBUS IN HOC SACRAMENTO 


Deinde considerandum est de accidentibus remanentibus in 
hoc Sacramento: primo, quantum ad esse eorum in statu sepa- 
rationis; secundo, quantum ad eorum agere et pati et corrumpi; 
tertio, quantum ad id quod ex corruptione consequitur. 

Praeobservandum autem quod ratio et fides pariter docent, 
dari accidentia realiter distincta a substantia. Ratio quidem, quia 
videmus quod eadem substantia permanente, desinit vel de novo 
acquiritur esse accidentale. Fides vero, tam in praesenti myste- 
rio quam in materia de gratia et virtutibus ;-si enim nulla essent 
accidentia distincta, sequeretur gratiam sanctificantem, habitus 
supernaturales, lumen gloriae, et ipsam visionem beatificam esse 
re idem cum animae essentia; quo posito, corruit dogma de 
ente supernatural!, et falsa evadit definitio Tridentina, Sess IV, 
can. 11: « Si quis dixerit hominem iustificari, exclusa gratia et 
« charitate quae in corde eius per Spiritum Sanctum diffunda- 
« tur, atque illi inhaereat, anathema sit ». 

Verum, alia quaestio est de reali distinctione, et alia omnino 
de separabilitate; accidentia autem corporea posse separari a 
substantia, ita ut separata adhuc in esse permaneant, ratio na- 
turalis profecto non perspicit. Unde in hac re, sicut in aliis 
omnibus ad quae naturale lumen non pertingit, oportet habere 
prae oculis ea quae scribit S. Thomas 1. 1 cont. Gent., c. 9: 
« Sapientis intentionem circa duplicem veritatem divinorum de- 
« bere versari... ad quarum unam investigatio rationis pertingere 
« potest, alia vero omnem rationis excedit industriam... Ad pri- 
« mae igitur veritatis manifestationem, per rationes demonstra- 
yi tivas quibus adversarius convinci possit, procedendum est. Sed 
« quia tales rationes ad secundam veritatem haberi non possunt, 
« non debet esse ad hoc intentio, ut adversarius rationibus con- 
« vincatur, sed ut eius rationes quas contra veritatem habet sol- 

« vantur, cum veritati fidei ratio contraria esse non possit ». 
Hanc igitur regulam firmiter retinentes, praesentem disputatio- 


nem aggredimur. 


THESIS XLVI. 


(Art. 1-2). 


Panis et vini accidentia collective sumpta, miraculose 
in sacramento manent sine subiecto. Si tamen inter se in- 
vicem comparentur, dicendum est solam quantitatem di- 
mensivam per omnipotentiam Dei absolute subsistere, cae- 
tera vero in ea tamquam in vice-substantia subiectari. 


Accidentia post consecrationem considerari possunt, vel col- 
lective prout unum quoddam totum effbrmant, vel divisive se- 


cundum habitudinem quam servant inter se. Primo modo dicun- 


tur exsistere absque ullo subiecto, sicut Concilia docent ff 


sed alio modo, assignatur unum quod respectu caeterorum mu- 
nere subiecti fungitur, et hoc unum est quantitas dimensiva. 
Habet quippe quantitas specialissimam | conditionem inter 
cunctas accidentium categorias. — Etenim primo, ab alus ge- 
neribus differt quatenus antecedit omnes alias substantiae mate- 
nalis proprietates; cuius signum esse potest, quod communiter 
substantiam corpoream describimus per ordinem ad quantitatem, 
sicut cum eam esse dicimus quae exigit trinam dimensionem in 
longum et latum et profundum. Quia igitur unumquodque so- 
lemus distinguere per respectum ad proprietatem quam primo 
ili inesse apprehendimus, iure meritoque concluditur quantita- 
tem esse accidens, quo nullum est substantiae vicinius. — Prae- 
terea differt quatenus ea est substantiae corporeae determinatio, 
mediante qua insunt caetera accidentia quibus subiectum abso- 
lute in seipso perficitur. Nam certe, etsi omnes qualitates et vi- 
res ex ratione sui generis inextensum aliquid dicant, extenso 
tamen et dimensivo modo in corporibus noscuntur exsistere; sed 


f Supra, Thes. 40. 

hoc esse omnino non posset, nisi reciperentur in sublecto per prius 
affecto quantitate (1). Restat igitur ut quantitas sit id quo pro- 
xime disponitur substantia ad aliorum accidentium susceptionem. 
— Tertio demum ab alis differt quatenus secundum rationem 
sui generis plus habet absoluti. Sed circa hoc, cum principalem 
contineat praesentis materiae difficultatem, nonnulla sunt magis 
particulariter exponenda. 

Absolutum opponitur relativo ; rursus relativum dupliciter di- 
citur, transcendentaliter scilicet et praedicamentaliter. Porro tran- 
scendentalis relatio viget inter principia entis, et non constituit 
specialem categoriam, sed vagatur per omnia suprema genera, 
quia non distinguitur ab entitate absoluta principiorum quae in 
quolibet genere, ipsa sua insubsistentia vel imperfectione ordinem 
dicunt ad alia comprincipia quibus proportionantur. At relatio 
praedicamentalis viget inter res subsistentes; praesupponit enim 
ea omnia quibus unumquodque in seipso perfectum exsistit, su- 
peradditque respectum ad alterum, qui respectus, puta paterni- 
tas. filiatio, etc., est speciale accidentis genus quod ab Aristo- 
tele vocatur ad aliquid ý. | Nunc ergo si absolutum sumatur per 
oppositionem ad relationem praedicamentalem, sic nihil speciale 
habet quantitas prae quibuslibet qualitatum speciebus, sed utrum- 
que praedicamentum sive quantitatis sive qualitatis, eodem iure 
eodemque titulo sub nomine absoluti venire potest, pro quanto 
utrumque ex ratione sibi propria ponit aliquid in subiecto, per- 
ficiendo ens secundum se. Sin autem sumatur absolutum per 
oppositionem ad relativum transcendentaliter dictum, sic nullum 
omnino accidens, et nequidem dimensiva quantitas, inter abso- 
luta debet computari: semper enim accidens ex sua ratione es- 


1) Certe si persistas in formali ratione energiae, sive vis activae, 
non invenis rationem partium extra partes, et ideo absurde quis quae- 
reret, cuius dimensionis sit vis, vel alia quaepiam qualitas secundum se. 
Sicut ergo substantia, non ex sese, sed per quantitatis susceptionem est 
dimensionata : ita qualitates, nonnisi ratione subiecti, per accidens exten- 
duntur: «Qualitates non sunt divisibiles nisi per accidens, scilicet ra- 
ptione subiecti», inquit S. Thomas, hic, art. 2, in arg. Sed contra. 

(2) Cf. de Deo trino, in prolegom. Quaest. 28. 

sentiali ordinem dicit ad substantiam tamquam ad subiectum cui 
inesse natum est. At vero considerandum nunc occurrit quod 
relativum transcendentale concipitur ut in triplici differentia ex- 
sistens. — Primo quidem, eiusmodi esse potest, ut absolute re- 
pugnet rem persistere quin expleatur actu ordo quem involvit 
ad alterum, sicut ev.identer impossibile est ut sit unquam actus 
vitalis seorsum a vitali potentia,, vel figura seorsum a subiecto 
quanto quod figurat: quippe de essentia actus vitalis est actualis 
immanentia in principio a quo elicitur, et similiter de essentia 
figurae est actualis terminatio alicuius dimensionati. — E con- 
trario, transcendentalis ordo potest esse eiusmodi, ut non solum 
non sit impossibile rem persistere absque actuali huius ordinis 
implemento, verum etiam naturale ei sit ut sic permaneat. Et 
hoc modo anima rationalis quae habet transcendentalem ordinem 
ad corpus tamquam eius forma per se et essentialiter, ut defi- 
nivit Concilium Viennense, nihilominus separata a corpore na- 
turaliter in esse perseverat. Non quod separatur ab ea ipse ordo 
quem habet ad corpus, et qui est ab eius natura indistinctus, 
sed quia esse animae non pendet ab hoc quod ordo ille implea- 
turin actu: cuius ratio est quia praeter gradum secundum quem 
transcendentaliter refertur ad suum com principium, anima habet 
gradum superiorem in quo est absoluta et libera. — Tandem 
concipi potest tertius quidam modus intermedius quoad ordinem 
transcendentalem unius ad aliud: quatenus scilicet. naturaliter 
fien non possit ut res in esse perseveret, praedicto ordine actu 
non impleto, bene tamen miraculose et de potentia Dei absoluta. 
Et hic modus est quem in quantitate dimensiva respectu sub- 
stantiae agnoscimus, consequenter ad revelationem huius myste- 
rni. Cum tamen non sit ratione naturali notus, non est expectan- 
dum ut demonstrativae rationes afferantur, sed satis est assignare 
peculiarem et propriam quantitatis rationem ex qua removeatur 
evidens contradictio, quando ipsa dicitur posse supernaturaliter 
sine actuali inhaesione persistere, quin imo, agere vices subiecti 
quoad caeteras accidentales propiletates. Pono haec est specia- 
lissima conditio quam intendimus significare quando asserimus 

quantitatem ex natura sui generis plus habere absoluti quam alia 
quaelibet accidentia. 

Istud equidem suaderi potest variis rationibus metaphysicis, 
quarum principalis infra suo loco proponenda, pertinet ad indi- 
viduationem quam sola quantitas ex sese habet. Interim vero 
sufficiet animadvertere quod quantitas abstracta est obiectum 
unius generis scientiae, scilicet mathematicae, in qua considera- 
tur sine ullo ordine ad subiectum, non secus ac si per se subsi- 
steret. E contra, cum in physicis considerantur aliae corporum 
proprietates, ut calor, lux, electricitas, nonnisi concrete attingun- 
tur prout in subiecto sunt. Aut si quando in his etiam scientiis 
motus et vires accipiuntur absolute, tunc sumuntur per modum 
quantitatum, et quasi vertuntur in quantitates, sicut patet ex hoc 
quod subiiciuntur calculo, et formulis mathematicis repraesentantur. 
In summa, quisquis attendet ad vulgarem illam et tritam divi- 
sionem per quam scientiae inferiores dividuntur in exactas et 
physicas sive experimentales, videbit divisionem hanc totam in- 
niti in eo quod praesentis indaginis materia est. Exactae enim 
vocantur illae quae non procedunt ex experientia et non attin- 
gunt suum obiectum in statu concretionis; non exactae, quae 
secus: quippe experientia semper est imperfecta, et secundum 
quamdam maiorem minoremve approximationem. Si ergo ex 
omnibus scientiis circa corporales proprietates occupatis, illae 
solae quae dimensivam quantitatem pro obiecto habent, non re- 
censentur inter experimentales, in hoc profecto non leve indicium 
est specialis conditionis ipsius quantitatis, quatenus ordo ad 
subiectum quoad actualem sui impletionem, non ita est de essen- 
tiali ratione eius, sicut est de ratione aliorum accidentium. — 
Accedit praeterea quod omnes habent conceptum spatii absoluti, 
id est dimensionis ab omni materia abstractae: ex quo etiam 
provenit illusio illa plurimorum de spatio infinito, aeterno, atque 
immobili. Porro, si quis recte consideret, perspiciet nullum dari 
similem conceptum qui aliis accidentium generibus proportiona- 
liter respondeat. Iterum ergo eadem esse potest conclusio ac 
supra. — Accedit demum quod si difficilius intelligimus quanti- 
tatem esse accidens, si facilius eam cum substantia confundimus, 

hoc evenit praecise quia substantiae est similior. Unde S. Tho- 
mas: « Omnia alia accidentia mediante quantitate in substantia 
«fundantur, et quantitas est prior eis naturaliter, et ideo non 
«claudit materiam sensibilem in ratione sua... Unde ex hoc 
«quidam decepti fuerunt, ut crederent dimensionem esse sub- 
«standam rerum sensibilium, quia remotis qualitatibus, nihil 
«sensibile remanere videbant nisi quantitatem » ff. 

Asserimus itaque, quantitatem dimensivam panis superna- 
turaliter conservari a Deo sine subiecto: quatenus, cum iuxta 
naturae ordinem accidens non possit esse nisi ut communica- 
tum substantiae, divinitus fit ut substantia transeunte, ipsa quan- 
titas seorsum maneat cum proprio actu essendi, adeoque non 
amplius se habeat ut quo aliquid est quantum, sed ut quod, 
tametsi. ordinem  transcendentalem ad subiectum et naturalem 
exigentiam ad inhaesionem semper retineat. Porro, ex hoc ipso 
quod primum accidens quantitas per consecrationem acquirit 
modum essendi in se, omnia alia accidentia quae mediante quan- 
titate substantiam afficiebant, remanent fundata in ipsa quanti- 
tate habente nunc vim et actum substantiae, idque non ex novo 
miraculo, sed ex vi miraculi prius facti. Aptum exemplum af- 
ferunt Salmaticenses de Euchar., Disp. 8, Dub. 3, 8 |: « Si- 
cut intellectus est ratio proxima per quam anima rationalis 
recipit. species et habitus scientiarum, ita quantitas est pro- 
« portionaliter dispositio aut ratio proxima per quam substantia 
« corporea recipit colorem, saporem, figuram, et alia accidentia; 
« unde sicut species et habitus inhaerent animae mediante in- 
« tellectu, ita color et alia accidentia corporalia inhaerent sub- 
« stantiae, mediante quantitate. Ergo sicut si {per impossibile}, 
« destructa anima maneret intellectus, eo ipso manerent species 
« et habitus...: ita cessante substantia panis per conversionem. 
quantitas quae miraculose perseverat, retinet per modum 
«subiecti colorem, saporem, et caetera accidentia quae ante 
« conversionem substantiae habebat sibi unita ». 

Quapropter satis superque iam apparet quo sensu in hoc 


À 


À 


À 


AN 


G) S. Thom, in IV, D. 12, q. 1, a. 1, q. 3, in corp. 

mysterio nomen accidentium absolutarum concedimus. Nam si 


per hoc nomen intenderet quis excludere transcendentalem or- 
dinem quem accidens essentialiter dicit ad. substantiam, ac per 
consequens, naturalem exigentiam quam semper servat ad ines- 
sendum, sic locutio foret absurda et omnino reficienda. Si au- 
tem intendat excludere, non quidem ordinem ipsum, sed solum 
eius actuationem quae in actuali inhaerentia est sita, sic appel- 
latio accidentis absoluti concedi debet, non tamen quoad omnia 
et singula, sed quoad solam dimensivam quantitatem quae mo- 


dum essendi substantiae miraculose consequitur, idque tum in 


ordine ad se, tum in ordine ad reliqua remanentia. — His 


igitur praemissis : 


Quod accidentia collective sumpta, sunt sine ullo sub- 
stantiali SubiectO. — Etenim, ut supra ostensum est, acci- 
dentia panis et vini manent, cessante propria eorum substantia. 
Si ergo alicui substantiae inhaererent, vel substantiae corporis 
Christi, vel substantiae aetheris sive aeris circumstantis. Sed hoc 
a nemine unquam somniatum est, et omnimodam impossibili- 
inhaesionem 
essentialiter requiritur positiva proportio cum subiecto inhae- 
sionis, quae omnino deest in proposito. 


tatem prae se ferre noscitur, praesertim quia ad 


Restat ergo ut acci- 
dentia sacramentalia virtute divina sine subiecto conserventur; 
quod quidem pro impossibili haberi non debet: « Cum enim ef- 
« fectus magis dependeat a causa prima quam a causa secunda, 
Deus qui est prima causa substantiae et accidentis, per suam 
infinitam virtutem conservare potest in esse accidens, subtracta 
substantia per quam conservabatur in esse sicut per propriam 
causam: sicut etiam alios effectus naturalium causarum potest 
producere sine naturalibus causis, sicut humanum corpus for- 
« mavit in utero Virginis sine virili semine » ý% — Super quo 
tamen notandum est quod causalitas substantiae respectu acci- 


C) S. Thom., hic, art. | in corp. 

dentis est duplex. Substantia enim causát ut causa materialis in 


quantum subiectat accidentia; causát etiam quasi efficienter in 


quantum accidentia ab ea dimanant per quamdam resultantiam, 
et iugiter conservantur per continuum influxum. Porro, cum in 
sacramento Deus dicitur supplere causalitatem substantiae, non sic 
intelligas quasi ipse suppleret causalitatem materialem gerendo 
vicem subiecti, quod absit; sed sublato substantiae influxu, qui- 
cumque ille est, conservat accidentis essentiam sub proprio actu 
essendi. Equidem verum est quod exsistentia accidentis est inexsi- 
stentia, sicut exsistentia substantiae est subsistentia; quo fit ut 
accidens proprie loquendo non habeat esse, imo subiectum ha- 
beat esse secundum ipsum (J). Sed rursus, hoc non est ita ac- 
cipiendum quasi accidentalis exsistentia esset ipsa exsistentia qua 
substantia in se subsistit, nam unicuique essentiae, sive acciden 
tali sive substantiali, respondet distinctus exsistentiae actus. Sen- 
sus 1gitur est, quod actus proportionatur potentiae; unde cum 
accidens secundum suam essentiam sit magis entis ens quam 
ens, ut dici solet in philosophia, ideo etiam eius exsistentia est 
magis substantiae secundum accidens, quam accidentis secundum 
se. At vero, statim ac accidens, per divinam virtutem a subie- 
cto separatur, ille idem essendi actus qui prius competebat sub- 
stantiae secundum proprietatem accidentalem sibi inhaerentem, 
iam esse incipit solius accidentis nunc miraculose subsistentis, 
id est, habentis exsistere in se. — Ne tamen de quolibet acci- 
dente hcc intelligas, additur haec altera assertio: 


Quod sola dimensiva quantitas per Dei omnipoten- 
tiam absolute consistit, et aliorum accidentium est subie- 
ctum. — Primum argumentum est ex testimonio sensuum qui 
circa proprium sensibile in sacramento non decipiuntur, ut iam in 
superioribus notatum est. Et re quidem vera, ad sensum ap- 
paret, esse ibi aliquid quantum quod colore, sapore, aliisque pro- 
prietatibus tum physicis tum chimicis afficitur. Apparet similiter 
proprietates illas coextendi, quod esse non posset nisi forent in 
dimensionibus subiectatae ; virtus enim activa vel quaelibet qua- 


(*) Ibid, ad 4“m. 

litas ratione sui, nullius est latitudinis, longitudinis, aut pro- 
lunditatis. — Aliud quoque argumentum est quia, permanen- 
tibus in esse iisdem accidentibus, necesse est, saltem si nullum 
aliud intercedat miraculum, ut maneat idem ordo eorum inter 
se. Quia igitur omnia alia accidentia referuntur ad substantiam 
mediante quantitate dimensiva, consequens est quod subtracta 
substantia, super quantitatem fundata remaneant. — Tertium 
denique argumentum sit, quia exsistere non est nisi singularium 
sive individuorum, et ideo nihil potest etiam per miraculum se- 
paratim a subiecto exsistere, nisi illud quod independenter a 
subiecto individuatur. Sed hoc non competit alicui accidenti nisi 
soli quantitati; est enim individuum id quod cum sit indivisum 
in se, divisum est ab omni alio; porro sola quantitas per se 
habet unde sit divisa ab alia quantitate, et ratio exsistat divi- 
sionis formarum accidentalium. « Non possunt apprehendi mul- 
« tae albedines, inquit S. Thomas 1. 4 c. Gent., c. 64, nisi se- 
« eundum quod sunt in diversis sublectis; possunt autem ap- 
« prehendi multae lineae, etiamsi secundum se considerentur: 
« diversus enim situs qui per se lineae inest, ad pluralitatem 
« linearum sufficiens est. Et quia sola quantitas dimensiva de 
«sui ratione habet unde multiplicatio individuorum in eadem 
« specie possit accidere, prima radix huiusmodi multiplicationis 
« ex dimensione esse videtur... Et sic relinquitur quod cum in 
« sacramento ponamus dimensiones per se subsistere, et alia ac- 
« cidentia in eis sicut in subiecto fundari, non oportet nos di- 
« cere quod accidentia huiusmodi individuatamon sint; remanet 
« enim in ipsis dimensionibus individuationis radix » f. — Re- 
stat nunc ut rationibus adversariorom fiat satis. 


(*) Similiter, Quodl. 7, a, 10, ait Angelicus: a Possibile est imagi- 
«nari duas lineas separatas eiusdem speciei, numero diversas secun- 
« dum diversum situm... Plures autem albedines eiusdem speciei sine 
< subiecto imaginari est impossible, et sic patet quod albedo nón in- 
« dividuatur nisi ex subiecto; et propter hoc, non posset esse indivi- 
« dua, nisi esset in aliquo subiecto, ad minus in quantitate. Sed quan- 
« titas habet unde individuetur etiam absque subiecto, et ideo potest 


< per miraculum esse haec quantitas sensibilis etiam absque subiecto, 
« sicut patet in corpore Christi ». 


Jiz 

Opponitur primo: Non potestfieri etiam per miraculum 
ut definitio rei ab ea separetur. Sed definitio seu ratio accidentis 
est, esse in alio tamquam in subiecto. Ergo, ne miraculose qui- 
dem fieri potest ut accidens in subiecto non sit. 

Respondeo: Conc. mai., et neg. min. Sicut enim definitio 
substantiae non est, id quod exsistit in se (nam humanitas 
Christi est substantia, tametsi non in se exsistat, sed in Verbo 
cui in unitate suppositi coniungituf) : ita definitio accidentis non 
est, id quod exsistit in alio, sed cui ex vi suae naturae com- 
petit esse, non in se, sed in substantia tamquam in subiecto. 
Quapropter, si non separatur definitio substantiae ab humanitate 
Christi, quia etsi supernaturaliter exsistat in Verbo ut in hy- 
postasi cui unitur secundum subsistentiam, tamen semper re- 
manet id cui ex vi suae naturae debetur proprium esse: nec 
etiam separatur definitio accidentis a dimensionibns sacramenti, 
quia semper servant aptitudinalem inhaerentiam. Ad rem Bel- 
larminus 1. 3 de Euchar., c. 24: «Sicut substantiae convenit 
« naturaliter subsistere, et tamen supernaturaliter potest sepa- 
«ran a sua subsistentia, ut patet in mysterio incarnationis, ubi 
« natura humana est substantia, et tamen non subsistit, id est, 
« non per se exsistit, sed a Verbo sustentatur: ita accidenti 
« convenit naturaliter inhaerere, et tamen fieri potest divinitus 
«ut non inhaereat » (4). 

Opponitur secundo: Impossibile est ut substantia unquam 
subiecto inhaereat ; et nequidem in incarnationis mysterio hoc fa- 
ctum fuit, quia humana natura non inhaeret Verbo, sed Ver- 
bum ab aeterno subsistens secundum divinitatem, incepit in tem- 
pore subsistere etiam secundum humanitatem. Si igitur absolute 
impossibile est ut inhaereat substantia, pari iure repugnat ut sub- 
sistat accidens, quantumvis praeternaturaliter et miraculose. 


Respondeo : conc. antec., et neg. consequent. Etenim ad hoc 


F Cf. S. Thoin., hic, art. 1, ad 2am, etin IV, D. 12, q. 1l, a. 1. 


51 s QUAEST, LXXViL 


ut substantia alteri inhaereret, oporteret ipsam acquirere transcen- 
dentalem ordinem ad aliud tamquam ad inhaesionis sublectum, 
ac per hoc, amittere suam essentiam et verti in accidens. E con- 
tra, ut accidens miraculose exsistat in se, non est necessarium 
ut in sua essentia quolibet modo moveatur, sed sufficit ut causa 
prima sua virtute suppleat influxum substantiae per quam acci- 
dens « conservabatur in esse sicut per propriam causam » (l), 

Opponitur tertio : Ex hac doctrina sequeretur posse mira- 
culose exsistere gratiam sanctificantem, habitus infusos, potentias 
et vires spirituales, seorsum ab animae substantia ; item, sanita- 
tem aut aegritudinem absolutam a subiecto, relationem sine re 
relata, motum sine mobili quod moveatur, et sic in infinitum. 
Atqui haec omnia perquam absurda sunt. 

Respondeo concedendo minorem et negando antecedens sim- 
pliciter et absolute. Quippe accidentia non sunt unius rationis, 
cum de illis dentur novem categoriae, et unaquaeque categoria 
speciale genus constituat ; unde nulla est univocitas quantitatis 
ad qualitatem, qualitatis ad relationem, atque ita porro. Equidem 
conveniunt universa in communi ratione alicuius cui debetur esse 
in alio tamquam in subiecto ; sed non est consequens quod ordo 
ad subiectum sit in omnibus eiusdem conditionis quoad separa- 
bilitatem vel inseparabilitatem de potentia Dei absoluta. Plane 
ergo decipiuntur adversari cum dicunt: si accidentia euchari- 
stica sunt sine subiecto, ergo omne accidens quocumque modo 
et qualibet ratione poterit seorsum per divinam virtutem con- 
servari. Iterum decipiuntur cum evidentem repugnantiam in una 
categoria inventam putant se posse transferre indiscriminatim ad 
omnia et singula entis accidentalis genera. Essent itaque affe- 
rendae rationes apodicticae demonstrantes, quantitatem dimensi- 
vam non posse etiam supernaturaliter sine subiecto permanete, 
simulque cum quantitate dimensiva, et ratione quantitatis dimen- 
sivae, caetera accidentia corporea ; hoc enim dicimus innixi de- 


finitionibus Conciliorum et rationibus theologicis, praeterea vero 
nihil. 


(1) S. Thom.,ubi supra, art. 1, in corp. 

Obiicitur quarto: Repugnat 2d materia prima exsistat sine 


forma, et similiter forma (non subsistens) sine materia ; ergo a 


fortiori, ut accidens sit sine subiecto. 


Respondeo conceuendo antecedens, et negando consequen- 
tiam. Etenim materia prima non est nisi principium essentiae, 
et forma similiter; adeoque nullum horum, si separatim acci- 
piantur, est per se essentia cui respondeat exsistentia ; nullum 
etiam est directe in praedicamento, sed reductive tantum, scili- 
cet ut pars substantiae. Nunc autem unumquodque accidens est 
secundum se specialis quaedam essendi ratio, cui respondet di- 
stinctus essendi actus ; quare non tenet paritas, et multo minus 
ly a fortiori. 

Obiicitur quinto : Res quanta non est nisi compositum ex 
substantia et quantitate, sicut homo non est nisi compositum ex 
anima et corforc ; ergo quantitas separata non potest ESSE quanta, 
sicut amnia sine corpore non potest esse homo. Sed id quod in 
sacramento manet, esi quantum : non igitur esi quantitas a sub- 
iecto absoluta. 

Respondeo: Dist. antec. Res quanta non est nisi composi- 
tum ex substantia et quantitate, spectato naturali modo essendi 
quantitatis, conc. antec. Spectato modo essendi miraculoso et 
praeternaturali quem habet in sacramento, neg. antec. Ad com- 
parationem additam nego paritatem inter quantitatem et animam, 
quod ad praesentem considerationem attinet. Disparitas enim 
radicalis est quia, ut mox dictum est, omnis forma accidenta- 
lis est ex seipsa specialis quaedam essendi ratio, per sui com- 
municationem dans esse accidentale secundum totum id quod 
in eo proprium atque essentiale est. Hinc fit ut si miraculose 
forma accidentalis separata conservetur, oporteat in ea sic seor- 
sum exsistente, inveniri quidquid est de ratione specifica talis 
esse, puta esse dimensionati ; quare, ex principio quanti quanti- 
tas fit quanta, per hoc ipsum quod supernaturaliter absolvitur 
a subiecto. At vero forma substantialis in quantum huiusmodi 
non est per se ipsam aliqua essentia, sicut nec materia, in qua 
recipitur, sed sunt duo comprincipia quae per mutuam sui com- 
municationem sese ita complent, ut nec unum nec alterum seor- 

sum constituat speciem. Et ideo, si forma exsistit extra compo- 
situm, (quod esse non potest nisi emineat supra gradum formae 
ad materiam ordinatae), impossibile est ut in ea inveniatur ra- 
tio specifica illius substantiae cuius est pars essentialis. Hinc 


anima separata non est homo, et tamen quantitas separata est 
quanta. 


THESIS XLVII. 


(Ar t. 3-4). 


Accidentia, consequenter ad miraculosam ipsorum con- 
servationem, omnem actionem agere possunt quam agere 
poterant, substantia panis et vini exsistente; et similiter 


per alterationem ab agente naturali inductam corrumpi pos- 
sunt et corrumpuntur. 


$ l- 


Ratio prioris assertionis est primo, quia sensu et experien- 
tia constat, nihil fuisse mutatum in accidentibus quantum ad 
agere et pati. Secundo, quia agere sequitur esse, et eo ipso quod 
accidentibus datur esse absque substantia, datur etiam agere, 
non secus ac si substantiali subiecto adhuc inhaererent. Tertio, 
quia hoc aliunde etiam erat necessarium, scilicet ad occultatio- 
nem mysterii, quod nulla sensibili experientia debuit deprehendi, 
sed solis oculis fidei esse manifestum. 

Difficultas solum esse posset quoad actiones specierum sese 
extendentes ad aliquid substantiale, puta ad aliquam substantia- 
lem conversionem per operationem chimicam. Et difficultas est 
quia eftectus nequit superare causam ; cum igitur species sint 
sine substantia, videretur impossibile ut ad substantiales immu- 
tationes possit sese porrigere earum activitas. Verum ad hoc 
facile respondetur quod accidentia separata semper agunt in vir- 
tute substantiae panis et vini, eo ipso quod miraculose conser- 
vantur sicut ab ea effluxerunt ; hinc enim fit ut semper retineant 

energiam illam quasi instrumentalem (1) quae a natura ipsorum 
est indistincta. Quapropter non oportet ut effectus proportionen- 
tur accidentibus separatis praecise in quantum sunt accidentia, 
sed in quantum sunt et manent vires substantiae a qua ema- 
narunt. Et simile quid consideratur in seminibus; neque enim 
semen quercus habet perfectionem quercus, et nihilominus pro- 
ducit quercum quia agit in virtute quercus a quo effluxit, sicut 
etiam frumenti granum a planta decisum manet cum virtute 
impressa a planta, in ordine ad propagationem speciei. Rem bene 
explicat Caiatenus in praesenti: « Cum dicimus, inquit, qualita- 
«tes agere in virtute formae substantialis, non somniamus rem 
« aliam absolutam aut respectivam, sed ipsam qualitatem esse 
« virtutem illius substantiae, sicut dicimus semen esse virtutem 
« generantis. Et propterea, sicut conservato semine, semen bo- 
« vis generat bovem, et semen hominis generat hominem, pro- 
«Cui dubio virtute hominis a quo fluxit, et tamen non oportet 
« semen illud subordinari defuncto homini, ita quod referatur ad 


« illum aut moveatur ab illo, (sat enim est conservari sicut fluxit 


À 


ab illo): ita qualitas vini conversi in sanguinem Christi, quia 
erat virtus vini, productiva est non secus ac si substantia vini 
subesset. Nec oportet subordinari vino converso, nec moveri 
« ab illo, sed dicitur agere in virtute illius, quia est virtus quae 
« fluxit ab ipso » (2) — Et de potentia quidem activa hactenus. 
Sequitur nunc consideratio de potentia passiva ad corruptionem. 


À 


À 


S 2. 


Observa duplicem in praesenti considerari specierum cor- 
ruptionem. Una est corruptio secundum quid, quae nondum fuis- 
set coniuncta cum corruptione propriae substantiae, et ista non 


(l) Virtus instrumentais apud S. Thomam, tripliciter accipitur. 
Primo, pro forma qua instrumentum constituitur in esse instrumenti. Se- 
cundo, pro actuali motu quo instrumentum a principali agente move- 


tur. Tertio, pro omni energia quae in aliquo consideratur et est, ratione 
emanationis sive resultantiae ex altero. 


(2) Caietan., in 3an Part., q. 77. a. 1. 

aufert praesentiam Christi, quia semper manent dimensiones pa- 
nis et vini conversi in substantiam corporis et sanguinis eius. 


Altera est corruptio simpliciter, quae permanendam propriae 


substantiae non compateretur, et per quam solam cessat sacra- 


mentalis praesentia; sic enim et non aliter cessant dimensiones 
separatae quibus fuerat per transubstantiationem acquisita habi- 
tudo continentiae erga Christum, succeditque ea substantia quae 
alias fuisset ex pane et vino generata, ut dicetur in propositione 
sequenti. 

Nunc autem quod tam uno quam altero modo corrumpi 
possint et de facto corrumpantur species sacramentales, constat 
in primis per experientiam ; deinde ostenditur argumento S. Tho- 
mae, qui duplicem distinguit .radicem ex qua provenit corru- 
ptio. — Prima est quia, etsi accidentia eucharistica sint a 
propria substantia sequestrata, semper tamen retinent esse ei 
conforme, cum a sua antiqua natura non recedant, ut dictura 
est; et quia retinent esse conforme propriae substantiae, omne 
agens quod substantiae eorum erat contrarium, eis etiam con- 
trarium est. Hinc quaelibet actio per quam substantiae corruptio 
contigisset, et ex consequenti corruptio inhaerentium acciden- 
tum, sufficit ad corrumpendum accidentia nunc sine subiecto 


consistentia. — Altera radix est quia species istae, non solum 


propter conformitatem ad subiectum, sed etiam ex sese sunt 


mutabiles ab esse ad non esse; manent enim qualitates per se 
alterabiles, et quantitas per se divisibilis; si autem alteratio vel 
divisio usque huc perducatur, ut non compatiatur amplius panis 
naturam, tunc panis accidentia desinant necesse est. Patet igi- 
tur. corruptionem specierum sacramentalium non esse miraculo- 
sam, sed naturalem, tametsi praesupponat miraculum factum in 
consecratione, quando retinuerunt esse quod prius habebant in 
subiecto. Et ideo miraculose permanserunt, sed naturaliter cor- 
rumpuntur, eo pacto quo caecus miraculose illuminatur, sed 
post miraculosam illuminationem naturaliter. videt, ut bene ait 
S. Thomas hic, in responsione ad S"89, — Nec obstat quod res 
sine materia per se subsistentes dicantur esse incorruptibiles, nam 
hoc verum est de iis quae natura sua a materia abstrahuntur; 

nunc autem species sacramentales, licet sint formae non in ma- 
teria, habent tamen esse cui semper servatur proportio €t çon- 
naturalitas ad subiectum materiale. Non igitur maiorem habere 
possunt immobilitatem in essendo ac prius, sed manent vel 
desinunt pro quanto retinent vel amittunt connaturalitatem ad 
propriam substantiam, quae de eorum essentia est. Et sic sal- 
vatur corruptionis ratio, prout corrumpi dicitur quidquid natu- 
raliter desinit esse propter impotentiam perseverandi in esse. 


THESIS XLVIII. 


(Art. 5-6). 


Quotiescumque species sic corrumpuntur ut desinant 
esse accidentia panis et vini, idem ex eis secundum rei ve- 
ritatem generatur, ac si nulla intercessisset transubstan- 
tiatio, idque non novo miraculo, sed ex vi miraculi quod 
praecessit in consecratione. 


Haec propositio superadditur praecedenti, quia specialissi- 
mani continet difficultatem. Licet enim intelligatur, accidentia a 
substantia separata posse vel agere transeunter in corpora am- 
bientia, vel pati ab agentibus naturalibus perinde ac si adhuc 
inhaererent proprio subiecto, videretur tamen impossibile quod 
ex eis aliquid substantiale generetur, puta sanguis in nutritione, 
vel cineres in combustione. Et ratio est quia nihil substantiale 
ex alio non substantiali potest generari: quandoquidem ad ge- 
nerationem unius ex altero oportet ut sit aliquod. substantiale 
principium commune generato et ei ex quo generatur, scilicet 
materia, quae in sacramentalibus accidentibus deest. 

Notandum autem quod praesuppositum totius praesentis 
quaestionis est: substantiam illam quae in stomacho vi dige- 
stionis post specierum corruptionem relinquitur, ac postea par- 
tial assimilatur et partim emittitur in secessum, ex ipso Christi 
corpore nequaquam generari ; horrendum enim vel solo cogitatu 

foret, et digna plane inventio quae ab Algero haeresis foedis- 
sima stercoranisiarum appellatur (1). Dicebant quippe Beren- 
gariani: « De istis sacramentis si multi panes et multa vina 
« sacrentur, potest quis longo tempore vivere, nihil aliud co- 
« medens aut bibens; unde igitur secessum habebit tempore 
« illo, si non ista secessum petant? » (2). Porro ista, per ipsos, 
deberent esse ipsum Domini corpus ac sanguis, catholico do- 
emate semel supposito. Sed si quis parumper attendat ad ea 
quae hactenus de modo praesentiae sacramentalis fuerunt decla- 
rata, vel primo intuitu videbit quam sit absolute impossibile ut 
virtuti digestivae ipse Christus sit obnoxius. Mitto nunc glo- 
riosi corporis beatam incorruptibilitatem atque inalterabilitatem ; 
non appello ad speciale miraculum, ut tanta indignitas a Sal- 
vatore nostro removeatur; imo vero dico, nequidem de potentia 
Dei absoluta posse fieri ut actiones chimicae quae circa sacra- 
mentum fiunt, attingant ipsum Christi corpus, ibi per modum 
substantiae praesens (^). Et rationes iam fuerunt superius expo- 
sitae, praesertim ubi ostensum est, nullum oculum corporeum 
quantumvis glorificatum, posse intueri Christum sub speciebus. 
Nam si defectus contactus quantitativi omnino impedit quominus 
corpus dominicum prout in sacramento, sui speciem imprimat 
in organis circumstantium, quanto magis extrahit ipsum a sphaera 


11) « Diximus superius non minus ore corporis quam ore cordis 
corpus Domini esse sumendum ; sed ex hac ipsa visibili et corporali 
« comestione nascitur haeresis foedissima stercoranistarum. Dicunt 
« enim tantum sacramentum sicut corporali comestioni, sic et secessui 
«esse obnoxium... His igitur obscenis haereticis periculosum esset 
« super hoc aliquid respondere, magisque dignum aures nostras obtu- 
rare, nisi periculosius esset eos in scandalum Ecclesiae talia propo- 
« nere, et tantam eorum falsitatem nos nullis fidei catholicae rationibus 
«reverberare». Algerus, de Sacramento 1, 2, c. 1, in initio. 

(35 Apud Guitmundum, de corp, et sang. Dom., 1. 2, circa me- 
dium. 

(3) Sicut nec attingunt ipsum materiales profanationes sacramenti, 
puta cum sacramentum pedibus conculcatur, aut in sterquilinium profi- 


citur, aut bestiis devorandum datur, aut quolibet alio modo inqui- 
natur. 

ad quam ambientium corrumpentium se porrigit energia. Qua- 
propter, utrum id quod de sacramenti corruptione residuum est, 
ex ipsa Christi substantia sit generatum, ne in cogitationem 
quidem potest obvenire, sed quaestio integra ad sola desinentia 
accidentia panis et vini evidentissime restringitur. 

His igitur in tuto positis, assertio nostra ad doctrinam 
fidei per se non pertinet, nec cum mysterio praesentiae sacra- 
mentalis intrinsece connectilur, quia, quod ad factum attinet, 
ex naturali tantum experientia procedit Q). Quo fit ut in expli- 
catione facti magna relinquatur libertas; nihil enim cogit ut di- 
camus generari aliquid ex speciebus, intelligendo per ly ex ha- 
bitudinem causae materialis. Et ideo S. Thomas, tum in prae- 
senti (2), tum in IV, D. 12, q. 1, a. 3, q. 4, exponit unam 
opinionem, quam dicit posse sustineri, in qua « illud quod suc- 
« cedit, non dicitur generari ex speciebus secundum quod ly 
«ex dicit causam materialem, sed solum secundum quod di- 
«cit ordinem, ut ex mane fit meridies, id est post». Unum 
nihilominus debet poni in tuto, ne arbitraria et irrationabilis 
explicatio videatur: nihil scilicet nunc contingere miraculose 
quasi ex miraculo novo, sed omnia consequi connaturaliter ad 
primum miraculum quod praecessit in consecratione sacramenti. 


Quod igitur ad specieruin corruptionem idem de novo ge- 
neretur ac si nulla intercessisset transubstantiatio, constat, uni- 
versa et constanti experientia, et quidem adeo evidenter, ut 
inutile sit ad demonstrationes descendere. Nec potest omnino 


(*) Non igitur in doctrina fidei lapsus est Guitmundus, et post 
eum Algerus, quando indicare videntur, species sacramentales Eucha- 
rstiae revera non putrefieri, nec a muribus posse corrodi, aut ab aliis 
animantibus devorari, imo nihil ex eis generatum in secessum emitti, 
vel in substantiam manducantium transire, sed secundum solam appa- 
rentiam haec contingere. Irrationabilis tamen haec positio est. et ab 
omnibus nunc communiter reiecta. 

(231 Art. 5, in corp. 

dici quod effectus nutritionis et similes sint in externa tantum 


apparentia: tum quia oporteret miracula multiplicari in infini- 
tum, tum quia in illis deciperetur homo, et causa deceptionis 
refunderetur in Deum, sicut dictum est supra quoad permanen- 
dam accidentium; non enim revelatio huius mysterii docet quod, 
cessantibus speciebus panis et vini sub quibus est corpus et 
sanguis Christi, res eis succedens sit aliquid a consueto naturae 
ordine subtractum. Pro certo igitur habendum est, residuum de 
corruptione sacramenti esse aliquid vere substantiale, puta verum 
sanguinem, vel verum cinerem si forte per combustionem cor- 
ruptio fiat, atque ita porro. 

Nunc autem explicatio facti est difficilis, utique ratioci- 
nando in suppositione quod omnia connaturaliter accidant, prout 
videtur esse omnino tenendum: « Quomodo, ait Angelicus in 
« praesenti, ex eis (speciebus) aliquid generari possit, difficile 
« est videre ». Ut igitur caute et ab sobrietatem in hoc sapia- 
mus, satis erit unum determinate affirmare, alterum vero sub 
disiunctione proponere. 

Determinata et rata affirmatio esse potest, quod agens na- 


turale easdem inducit alterationes et dispositiones ad novam 


formam substantialem, ac si species suae propriae substantiae 


adhuc inhaererent; quae tamen dispositiones non sublectantur, ut 
alias, in materia, sed in quantitate dimensiva quae vice-substan- 
tiae munere fungitur, ut supra ostensum est. Cum autem venit 
instans in quo consequenter ad dispositiones  inductas, debet 
iuxta naturae ordinem generari nova substantia, Deus (cuius est 
supplere impotentiam agentis naturalis in ordine ad effectus na- 
turales, cum sit naturae auctor et conservator), omnipotenti sua 
virtute efficit ut restituatur id quod ad effectum naturae deest, 
scilicet materia. In quo quidem iuvari poteris exemplo genera- 
tionis humanae; nam postquam inductae sunt dispositiones exi- 
gentes infusionem animae rationalis, ad Deum iam pertinet ani- 
mam creare, eo quod virtus generantis usque ad effectionem ani- 
mae sese extendere nequit; et non solum non est miraculosa haec 
animae creatio atque infusio in corpus, sed imo miraculum potius 
foret, si tunc a Deo anima non crearetur. Ita ergo in praesenti, 

exigit naturae ordo ut impotentia naturalis agentis (consequens 
miraculum transubstantiationis) suppleatur divinitus per restitu- 
tionem materiae necessariae. Unde in hoc non intercedit miracu- 
lum novum, quia ex quo in consecratione datum est quantitati 
dimensivae ut esset primum subiectum omnium dispositionum ad 
generationem substantialem, puta sanguinis nutrimentalis vel al- 
terius rei, tam regulariter requiritur eiusmodi generatio ac si panis 
materia semper permansisset. Unum igitur manet indecisum: qua 
ratione a Deo restituatur illud quod ad naturae effectum deest, 
an per modum creationis, an potius per modum conversionis 
ipsius quantitatis quae fuit subiectum praecedentium dispositio- 
num, in materiam. Uterque ille modus ut probabilis proponitur 
a S. Thoma, tum hic, tum in IV Sententiarum, tametsi ipse 
Angelicus omnino propendat in secundum, quem dicit magis 


connaturaliter sequi ad miraculum quod praecessit in confectione 
sacramenti. 


SCHOLION I. 


(Ar t: (T 


Occasione eorum quae dicuntur in hoc articulo circa spe- 
cierum fractionem, animadvertes quaenam praedicata ad species 
pertinentia communicari possint vel non, corpori Christi sub 
iisdem latenti. Haec praedicata dividuntur in tres categorias. 

Quaedam sunt speciebus per se convenientia, quae Christo 
proprie tribui possunt et debent: ea scilicet omnia quae prae- 
sentiam important, quandoquidem ratione specicrum nobis adest 
Christus, et ubicumque illae ponuntur, ipse sistitur praesens, 
vere, realiter, et substantialiter. 

Sunt insuper praedicata quae etsi non proprie, at certe per 
melonymiam conformem usuali modo loquendi, corpori Christi 
recte communicantur. Cum enim illud quod competit signo, sub 
ea ratione sub qua signum" est, soleat transferri in signatum, 
maxime si in signo realiter contineatur: bene dicitur corpus 
Christi frangi cum franguntur species, item manducari, dentibus 
atteri, tractari, videri, quando tractatur vel dentibus atteritur 

sacramentum. Et ratio est quia esse tractabile, visibile, mandu- 
cabile, etc., speciebus competit secundum quod assumptae sunt 
in sacramentale signum illius quod in eis continetur. 

sunt denique praedicata quae nullatenus possunt commu- 
nicari Christo: illa scilicét quae nequaquam conveniunt specie- 
bus sub ea ratione sub qua significant id quod continent. Nus- 
quam enim corpus Christi dicetur esse rotundum quia hostia 
est rotunda, album quia alba; multoque minus dicetur corrumpi 


vel putrefieri, si corrumpantur vel putrefiant species, etc. 


SCHOLION II. 


(Art. S). 


Ultimus huius quaestionis articulus est de mixtione alterius 
liquoris cum speciebus vini consecrati. Qua in re datur princi- 
pium generale et pure speculativum quod nullam habet specia- 
lem difficultatem quia evidenter sequitur ex praemissis. Quoties- 
cumque scilicet eiusmodi admixtio fit, quae simpliciter et abso- 
lute variaret propriam substantiam remanentium accidentium, vel 
quoad speciem vel quoad numerum, ita ut neque remaneret ea- 
dem integra substantia neque pars illiusmet: toties et ex toto 
cessat Christi praesentia, quia omnino iam desinunt accidentia se- 
parata, et in aliud convertuntur, omnia intelligendo secundum 
declarationes factas in propositione praecedenti. Sin autem mixtio 
ex parte tantum accidentia corrumperet, a sola parte corrupta 
praesentiam sacramentalem auferret. Haec, inquam, omnia se- 
quuntur ex praemissis. Nunc autem, quando ex hypotesi de- 
scenditur ad thesim, id est, quando quaeritur quaenam de facto 
admixtio sit, ex qua iuxta naturae ordinem sequeretur variatio 
substantiae in specie vel numero ut supra, tunc in multis ca- 
sibus maxima erit obscuritas. Sane vero, certum videtur quod 
extraneus liquor speciebus admixtus in quantitate relative magna, 
totaliter destrueret sacramentum. Sed si admisceretur in quan- 
titate relative parva, non ex toto saltem species consecratas cor- 
rumperet; utrum vero ex parte, hoc est quod sub indice relin- 
quimus. De gutta autem immissa in calice consecrato, dicendum 

esset cum Angelico quod fieret aliquid unum cum speciebus sa- 
cramentalibus secundum continuitatem | quantitatis, non tamen 
secundum essendi modum, quia una continui pars esset in sub- 


iecto, nec sub ea praesens esset Christus; reliquum vero sine 


subiecto permaneret, et Christi sanguinem semper contineret. 


Caeterum, in his omnibus oportet sapere ad sobrietatem, nec 
curiosius investigandum quid pro singulis hypothesibus contin- 
geret, quia cum deficiant ibi documenta revelationis, et natu- 
rals ratio in his determinationibus plerumque caliget, plerum- 


que etiam solutio undequaque dubia remanebit. 


TRIUM PRAECEDENTIUM QUAESTIONUM RECAPITULATIO. 


Series totius doctrinae in suo nexu logico haec est: 

Substantia panis in praeexsistentem substantiam individuam 
corporis Christi ita convertitur ut qualibet annihilatione sepo- 
sita, totalis cessatio unius extremi terminetur in alterum extre- 
mum succedens, imo sit ipsa eius successio. Exigit tamen ve- 
ritas verborum formae ut nihil plus fiat quam simplex transub- 
stantiatio, adeoque requirit ut aliquid. panis remaneat, scilicet 
accidentia. Inter accidentia autem potissima est dimensiva quan- 
titas, cui ipso conversionis facto acquiritur habitudo continentiae 
respectu substantiae corporis Christi, prout luculenter demonstrat 
consecrationis forma, et ratio naturalis aliqualiter etiam insinuat. 
Quippe, si remanet continens et non annihilatur contentum, sed 
vertitur in aliud, consequens esse videtur quod ipsa continentia 
non cesset, tametsi oporteat ipsam non esse eiusdem omnino 
rationis ac prius, cum dimensiones panis non possint afficere 
corpus Christi sicut propriam substantiam prius afficiebant. 

Cum itaque vi transubstantiationis sola substantia corporis 
Christi consequatur immediatam habitudinem continentiae ad 
species sacramentales, reliqua omnia ad Christi personam  per- 
tinentia in tantum adesse creduntur, in quantum ei quod per 
se est in sacramento, sunt in esse coniuncta; quo fit ut non 
comparentur ad species nisi mediante substantia, quae sola eis 
est ratio adessendi. Quare lotus continentiae modus accipiatur 


De Ecclesiae Sacramentis. Tom. I. 34 

necesse est secundum quod fert natura substantiae in compara- 
tione ad dimensiones continentes, sed non inhaerentes. Talis au- 
tem modus omnino diversus est ab eo quem consuetus naturae 
cursus in corporibus servat, et transcendit totum ordinem coap- 
plicationis quantitativae. Hinc. dimensiones corporis Christi non 
commensurabiliter comparantur ad dimensiones hostiae, nec quan- 
titative contingunt locum sacramenti. Hinc Christus ipse non est 
ibi localiter, sed per talem modum quo indifferenter se habet 
ad parvam et magnam hostiam, ad totam eius dimensionem et 
ad quamlibet particulam in ea assignabilem. Hinc demum a 
seipso nullatenus separatur aut distat; a seipso, inquam, sive 
ut in caelis, sive ut in omnibus mundi altaribus exsistente. 
Insuper diligenter considerandum est quod vi consecratio- 
nis nulla inducitur in ipso Christo mutatio, sed sacramentalis 
praesentia initum et finem sumit ex hoc solo quod incipit vel 
cessat sacramentale continens, id est dimensio separata panis 
transubstantiati. Quare de illa praesentia ratiocinandum est non 
secus ac de praesentia Dei in creatura ; quatenus, etsi sit ma- 
xime realis, non est tamen ex parte ipsius Dei plus quam de- 
nominatio pure extrinseca. Equidem verum est quod praesentia 
quarumlibet rerum in loco nunquam potest immediate consequi 
intrinsecas earum formas, sed semper resultat ex coniunctione 
earum cum externis dimensionibus. Nihilominus causa huius con- 
Junctionis in creaturis est regulariter repetenda ex aliqua mu- 
tatione eis intrinseca, puta ex motu vel nova operatione. Insuper 
modus coniunctionis talis esse potest, ut ipsum consequatur quod- 
dam esse accidentale in re ubicata, sicut de corporibus exsi- 
stentibus sub mensura loci probabilis tenet sententia. Sed hic, et 
causa coniunctionis non est in corpore Christi, et modus coniun- 
ctionis nihil ei superaddere potest. Unde sequitur primo, quod 
connaturaliter ad institutum transubstantiationis miraculum, Chri- 
stus in caelo semper localiter exsistens acquirit novas sacramen- 
tales praesentias, easdemque amittit, immotus prorsus in seipso 
manens. Sequitur praeterea, quod consecrationes et consum- 
ptiones sacramenti quae indesinenter et promiscue fiunt per to- 
tum mundum, non ponunt in Christo continuum fluxum et re- 

fluxum ubicationum, productionum, destructionum, et motuum 
ad se invicem oppositorum, sicut in omnibus sententiis quae a 
via S. Thomae deflectunt contingere necesse est. 

Tandem, quia corpora nequeunt in se invicem agere nisi 
mediante contactu quantitativo, fieri omnino non potest ut corpus 
Christi comparetur ad medium ambiens sicut agens ad passum, 
vel vice versa; et ideo absoluta necessitate necessarium est ut 
sit respectu nostri intangibile, invisibile, et ab omnibus legibus 
gravitatis terrestris prorsus absolutum. Ex alia vero parte, cum 
de pane maneat id totum quod est proprium sensus obiectum, 
oportet ut nihil in sensibili perceptione immutetur post conse- 
crationem. Quidquid igitur hic fit praeter et supra omnes na- 
turae corporeae leges, in ea consistit mutatione quae ratione 
su nullo modo cadere potest sub sensu corporeo. Et quia cum 
species corrumpuntur, illud quod generatur rursus ingreditur 
consuetum naturae cursum, hinc fit ut tota 1mmutatio in con- 
secratione huius sacramenti interveniens transcendat ex natura 
rei omnem experientiam, et in impervio mysterio sit atque 


maneat necessario recondita. 


Af | 


DE FORMA SACRAMENTI EUCHARISTIAE 


QUAEST- 


In praecedenti capite dictum est de materia sacramenti, et 


de iis omnibus quae circa illam accidunt, quando consecratur. 


Sequitur nunc disputatio de forma, tum quoad determinatio- 


nem verborum ad eius essentiam pertinentium, tum quoad mo- 
dum efficientiae, tum denique quoad differentiam ab aliorum sa- 
cramentorum formis; nam de sensu et legitima eius expositione 


nihil addendum superest us quae in superioribus, ubi de tran- 
substantiatione, satis fuse fuerunt exposita. 


THESIS XLIX. 


(Art. 1-3). 


Verba expressiva transubstantiationis quibus Salvator 
in ultima coena usus est, eademque sola, sunt sacramenti 
Eucharistiae forma; ad cuius essentiam probabilius non 
pertinent determinationes praedicati, « novi et aeterni te- 


stamenti, etc. », quae in consecratione calicis apud nos in- 
veniuntur. 


Convenit communiter inter catholicos, adaequatam Eucha- 
rstiae formam esse illa verba quae in persona Christi sacerdos 
profert, et quae in Evangelio leguntur in narratione institutio- 
nis sacramenti. Graeci vero moderni sentiunt, ad consecrationem 
requiri tum verba Salvatoris, tum etiam specialem invocationem 
qua Spiritus Sanctus exoratur ut in oblata illabens transmutet ea. 
Huius opinionis principale fundamentum est, quod praefata in- 
vocatio quam nos aequipollenter habemus in prima parte ca- 
nonis, cum sacerdos dicit: Quam oblationem tu, Deus, in omnibus, 

quaesumus, benedictam, adscriptam, ratam... facere digneris, ut 


nobis corpus et sanguis fiat dilectissimi Filii tui D. N. I. C. 
in antiquissimis liturgiis orientalibus posita invenitur post evan- 
gelicorum verborum prolationem, his vel similibus terminis con- 


cepta: Rogamus et precamur te, et supplicamus, mitte Spiri- 


tum Sanctum super nos et haec apposita munera, 


ut nobis sint 
salutaria, 


et facito panem hunc esse venerabile corpus tuum fF 

Adversarii ergo, licet in verbis Salvatoris vim consecrativam 
agnoscant, dicunt tamen necessarium esse addere quasdam pre- 
ces a SS. Patribus traditas, ad hoc ut virtus verborum mate- 


riae applicetur, et consecratio suum in actu secundo sortiatur 


effectum ; nam, aiunt, postquam dictum est super oblata, hoc est 
corpus meum, hic est calix sanguinis mei, adhuc orat sacerdos 
ut panis et vinum fiant corpus et sanguis Christi. 


Huic controversiae cum schismaticis succedit controversia 


domestica: utrum scilicet omnia quae in secunda consecratione 
recitantur sint de essentia formae, an vero sola illa, vel aequi- 


pollentia: hic est calix sanguinis mei. Certe S. Thomas, tum 


in praesenti, tum in IV, D. $, sentire videtur omnia et singula 
esse essentialia, usque ad haec: qui pro vobis et pro multis ef- 
fundetur in remissionem peccatorum, inclusive. Quidquid vero 
sit de opinione S. Doctoris, partem negativam amplectimur 
propter graves rationes infra exponendas. 

Tandem occurrit Scotus cui asserere placet; introductionem 
historicam: Qui pridie quam pateretur... Simili modo postquam 
coenalum est, etc., non esse quidem de essentia formae ut con- 
stitutivum eius, esse tamen necessariam per modum conditionis 


sine qua non. Unicum eius fundamentum est quia sacerdos non 


consecrat nisi induendo personam Christi: quod autumat fieri 


non posse sine praeludio narrationis evangelicae, prout in ca- 
none nostro et in omnibus liturgiis continetur. In qua re qui- 
dam applicant Scoto id quod de Ismaele dictum est: « Manus 
«eius contra omnes, et manus omnium contra eum ». — His 
itaque ad status quaestionis intelligentiam praemissis: 


() Cf. Assemani, Missale Alexandrinum, pag. 59. 

Quod verba Salvatoris: hoc est corpus meum, etc., 
sunt adaequate forma huius sacramenti. — Circa hanc do- 
ctrinam Graeci Latinis consenserunt in Concilio Florentino, 
excepto tantum Marco Ephesino, cuius artificiis unio utriusque 
ecclesiae tantis laboribus parta, mox fuit dissoluta. Est igitur 
veritas catholica, quae ideo non fuit expressa in definitione. con- 
ciliai, quia Graeci, protestati sunt se nunquam habuisse aliam 
fidem, et iniuriam sibi irrogatum iri, si tamquam suspecti de 
errore in hac parte a Patribus haberentur (1) Fuit tamen di- 
serte enuntiata in decreto pro Armenis: « Forma huius sacra- 
li menti sunt verba Salvatoris, quibus hoc confecit sacramentum; 
« sacerdos enim in persona Christi loquens hoc conficit sacra- 
it mentum » (2). 

Argumentum autem scripturale est, quia forma Euchari- 
stiae adaequate constat verbis quibus materia consecratur, et 
materia nunc consecratur eodem modo quo fuit primo conse- 
crata a Christo in ultima coena, iuxta illud: Hoc facite in meam 
commemorationem. Denique, Christum consecrasse per verba 
transubstantiationis expressiva quae in evangelio referuntur, om- 
nino indubium esse debet. Et re quidem vera, ex ipso sacro- 
rum scriptorum'narrationis modo satis apparet, eos intendisse 
sacramenti institutionem sic proponere, ut nihil substantiale omit- 


(l) « Nuntiato domino nostro (Papae), quod Graeci in confectione 
« sacramenti certis aliis orationibus uterentur, visum est Sanctitati Snae, 
« ut sciretur eorum intentio, an tenerent 


illas orationes esse de sub- 
< stantia consecrationis; et confessi sunt, 


auditis rationibus nostris, 
« quod semper tenuerunt quod solis verbis dominicis conficeretur, et quod 


« putarent anathema, qui aliud crederet. Fuit institutum ut hoc pone- 
4 retur in definitione. Dixerunt quod hoc non erat necessarium; imo 
«S1 poneretur, ecclesia ipsorum reciperet ignominiam, ac si hactenus 
« tenuissent aliud ». Declaratio Cardinalis Placentini in Concilio Flo- 
rentino, apud Labbe, Tom. 18, pag. 1176 et seq. — idem habetur in 


professione Bessarionis habita coram Patribus universis, ibid. pag. 1179. 
(2) Enchirid., n. 593. 

terent a Christo factum aut dictum in archetypa illa celebratione 
mysteriorum corporis et sanguinis sui. Atqui praeter verba prae- 
fata nihil commemorant dictum aut factum a Domino, quod 
potuerit esse effectivum consecrationis. Acceptio enim panis et 
calicis materialiter et praesuppositive se habebat ad eam; ele- 
vatio oculorum et gratiarum actio fuit praevia ad confectionem 
mysterii sicut videre est in alis miraculis Christi, puta in susci- 
tatione Lazar et multiplicatione panum ; fractio item et distri- 
butio pertinebat ad usum sacramenti. Restat ergo solum bene- 
dictio de qua forte esset dubium, sed benedictio ista profecto 
aliquibus verbis facta est, quae alia esse non potuerunt nisi illa: 


hoc est corpus meum, hic est sanguis meus, cum per ea sola 


sacramentalis effectus significetur. 

Traditionis testimonia recitavit loannes de Turrecremata in 
Concilio Florentino (1); « Tangam auctoritatem ad probandum 
« quod per sola verba Salvatoris conficitur corpus Christi. Prima 
« auctoritas est beatissimi Chrysostomi qui in sermone de pro- 
«ditione (Indae), post multa verba sic dicit: Non est homo 
«qui proposita munera facit corpus, sed qui pro nobis cruci- 
«fixus est Christus; adstat sacerdos verba proferens, sed vir- 
tus et gratia est Christus: Hoc est corpus meum, inquit. Hoc 
« verbum proposita munera transmutat, et sicut vox illa quae 
dixit crescite et multiplicamini, et replete terram, semel qui- 
dem dicta per omne tempus sit, opere nostram naturam cor- 
« roborans ad procreationem filiorum, 1:a et vox, hoc est corpus 
« meum ; gratia vero et potentia Dei W quae omnia operatur... 


«Quarta est auctoritas beatissimi Ami.losi in utraque ecclesia 
« 


« 


clarissimi, qui in libro de Sacramentis ita loquitur: Panis in 
altari usitatus est ante verba sacramentorum ; ubi accedit con- 
« secratio, ex pane fit caro Christi. 


« 


Et infra quaerens cuius 
verbis et sermonibus fit consecratio, respondet quod Domini 


À 


Nostri lesu Christi. Nam, inquit, per reliqua verba quae di- 
« cuntur, laus Deo offertur, oratione petitur pro populis, pro 
regibus, pro caeteris: ubi autem sacramentum conficitur, non 


(2) Apud Labbe, Tom. 18, pag. 1159 et seq. 


536 QUAEST. LXXVlll. 


suis sermonibus sacerdos, sed utitur sermonibus Christi. Haec 
« Ambrosius... Ecce quod isti clarissimi et sanctissimi doctores 
« de isto sacramento tractantes, in solis verbis Salvatoris dicunt 
« confici sacramentum » (^). 

Denique non deest pulcherrima ratio convenientiae. Cum 
enim hoc sacramentum sit omnium excellentissimum, oportuit 
ut forma proferretur, non ut in Baptismo, Confirmatione, Poe- 
nitentia, etc., ex persona ministri, sed quasi ex persona ipsius 
Christi loquentis. Equidem verissimum est quod in omnibus sa- 
cramentis minister agit in nomine Christi; loquitur tamen in 
propria persona, sicut magistratus agit in nomine et ex aucto- 
ritate principis, tametsi loquatur in persona sua quando senten- 
tam dicit pro tribunali. At in. perfectione sacramenti Euchari- 
stiae minister non solum agit ex Christi auctoritate, verum etiam 
per omnia induit personam eius, eo pacto quo angelus, Exod.IlI-6, 
ex persona Dei Moysi dicebat: Ego sum Deus patris tui, etc. 
Cum igitur in aliis sacramentis appareat minister et lateat sa- 
cerdos principalis, hic ex inverso, disparet minister, ut agat 
et loquatur supremus sacerdos qui solus oculis fidei praesens 
sistitur. 

Ad difficultatem vero ex Orientalium liturgiis ortam, 
ut supra, sunt duae responsiones. Prima est, quod emikAno1 seu 
invocatio ad Spiritum Sanctum est accipienda ut mera qxiaedam 
declaratio eius quod in instanti praecedenti factum est virtute 
verborum Christi. Sicut enim nos respicientes ad mox futuram 
consecrationem, quando  dhuc non est nisi nudus et simplex 
panis, nudum et simplex vinum, dicimus in offertorio : Suscipe, 
Sancte Pater omnipotens, hanc immaculatam hostiam, etc., et 
iterum: Offerimus tibi, Domine, calicem salutaris... pro nostra 
et totius mundi salute, ita Graeci retrospicientes in id quod iam 
est peractum, adhuc declarationis gratia orant Spiritum Sanctum 
ut dona proposita transmutet in Christi corpus et sanguinem. 
Ea enim mens liturgiae est, ut per totam actionem quae mora 


> \ ide alia multa testimonia, graecoruni praesertim Patrum, apud 
Card. Franzelin, de Euchar.. Thés. VII. 

temporis extenditur, explicet mysterium in indivisibili instanti 
completum, idque indifferenter per antecedentia vel consequentia. 
Et affertur exemplum ex ordinatione presbyteri, in qua, postquam 
noviter ordinatus concelebravit pontifici, et iam accepit pote- 
statem remittendi peccata in sacerdotali charactere essentialiter 
inclusam, adhuc tamen in fine missae episcopus ei imponit 
manus dicens: Accipe Spiritum Sanctum, quorum  remiseris 
peccata, remittuntur eis, et quorum retinueris, retenta sunt (Cl). 
Verum, etsi principium in quo fundatur haec responsio sit 
verissimum, non tamen videtur in praesenti rite applicari. Et 
ratio est quia invocatio ad Spiritum. Sanctum, quocumque loco 
posita inveniatur, sive ante consecrationem, sive post, nequa- 
quam intelligi debet in ordine ad impetrandum transubstantia- 
tionis effectum. secundum se. Non enim orari potest pro iis quae 
praeordinavit Deus efficienda independenter ab orationibus no- 
stris, sicut non oramus ut sol oriatur cras, vel ut anima cul 
nihil luendum superest, statim in beatitudinem admittatur. Atqui 
eftectus transubstantiationis est ex opere operato, adeoque inde- 
pendens ab omni opere operantis, vel Ecclesiae vel cuiuscumque 
ex nobis. Unde neque nos in canone oramus, etiam ante con- 


(1) Haec est solutio Bossuetii, Explication de quelques difficultés sur 
les prières de la messe, n. 45-46: « L'esprit des liturgies, inquit, et en 
« général de toutes les consécrations, n'est pas de nous attacher à de 
«certains moments précis, mais de nous faire considérer le total de 
«l’action pour en entendre aussi l'effet entier... Les choses qu'on cé- 
« lèbre sont si grandes, ont tant d'effets differents et tant de divers 
« rapports, que l'Eglise ne pouvant tout dire, ni expliquer toute l'éten- 
« due du divin mystére en un seul endroit, divise son opération quoique 
«trés simple en elle-méme, comme en diverses parties, avec des pa- 
< roles convenables à chacune, afin que le tout compose un méme 
«langage mystique et une méme action morale. C'est donc pour rendre 
«la chose plus sensible, que l'Eglise parle en chaque endroit comme 
«le faisant actuellement, et sans méme trop considérer si elle est faite, 
«ou si elle est peut-étre encore à faire; trés contente que le tout se 
«trouve dans le total de l'action, et qu'on y ait à la fin. l'explication 
«de tout le mystère la plus pleine, la plus vive, et la plus sensible 
«qu'on puisse imaginer... Faites l'application de cette doctrine à la 
< prière des Grecs, il n'y aura plus de difficultés ». 

secrationem, ut oblatio fiat corpus et sanguis Christi Domini 
nostri, sed ut nobis fiat, scilicet cum effectu salutari qui sine 
certis dispositionibus per Dei gratiam acceptis obtineri nequit; 
nam dispositiones non sunt ex opere operato, imo pendent ex 
alis causis, inter quas recensetur vel maxime fusa ad Deum 
oratio. — Sed ut haec ipsa oratio nostri canonis, (cui ut mox 
apparebit, ad amussim respondet invocatio Graecorum), rite in: 
telligatur, tota eius series est consideranda. Praesertim vero 
praesupponendum est, in missa offerri Christum ut caput cor- 
poris Ecclesiae, quatenus integra fidelium societas pertinet ad 
rem oblatam, et repraesentata exstat per species sacramentales 
in unum coalescentes ex multis sive acinis sive granis. Ratio 


infra patebit ex dicendis de sacrificio. Hoc igitur interim sup- 


posito, attende orationis contextum : « Quam oblationem tu, 


Deus, in omnibus, quaesumus, benedictam, adscriptam, ratam, 
« rationabilem acceptabilemque facere digneris » f Sed quid 
est hoc, in omnibus? Id est, quoad omnia quae in oblatione 
comprehenduntur, atque idcirco, quoad mysticum corpus quod 
simul cum capite praesentatur Deo. Rogat ergo sacerdos ut 
divina operante gratia, fideles in animo puro et spiritu adora- 
tionis perfectae sese sistant divinae Maiestati, ac per hoc, im- 
pleatur Eucharistiae mysterium, non in eorum iudicium et con- 
demnationem, sed in salutem atque utilitatem : « Ut nobis corpus 
« et sanguis fiat dilectissimi Fili "tüi D. N. I. C. ». — Et fere 
idem est sensus alterius orationis quam paulo post consecratio- 
nem recitat sacerdos dicens: « Supplices te rogamus, omnipo- 
« tens Deus, iube haec perferri per manus sancti angeli tui in 
« sublime altare tuum, in conspectu divinae Maiestatis tuae, etc.». 
Quid, quaeso? Indigetne Christus praesentari in sublimi altari 
per angeli manus? Minime, sed nos ipsi signamur cum dicitur, 
tube haec perferri, ut scilicet acceptabiles effecti in conspectu 


(*) Benedictam, id est, coelestis gratiae benedictione repletam. 
Adscriptam, utique in libro illo in quo conscribuntur ii qui tibi placent. 
Ratam, hoc est, firmam et irrevocabilem. Rationabilem acceptabilem- 
que, id est, vere spiritualem et tibi undequaque acceptam. 

Dei, quicumque ex terrestris altaris participatione, sacrosanctum 
Christi corpus ct sanguinem sumpserimus, « omni benedictione 
«caelesti et gratia repleamur». — Nunc autem idem omnino 
sensus est invocationis Graecorum, iuxta explicationem authen- 
tice propositam et ab utraque parte acceptatam in Concilio Flo- 


rentino: «Oratio illa non est ut conficiatur quod confectum est, 


«sed ut consequamur effectum sacramenti scilicet uniri cum 


«Christo, et incorporar, et dicamus cum Apostolo: Vivo ego, 


«iam non ego, vivit vero in me Christus. Dicit Basilius, (in 


«liturgia eius nomine vulgata): Rogamus et supplicamus, mitte 
super nos et haec apposita munera, ut 


« Spiritum Sanctum 
istum panem, id est, fideles 


«nobis sint .salutaria, et facito 
« Christianos figuratos hoc pane, incorporari corpori sancto 
«tuo, et uniri, et ut tuo spiritu vivificentur, quia nullus vivit 
«spiritu. Christi, nisi sit corpus Christi... Haec est oratio: Fa- 
«cito ut corpus tuum mysticum, participatione corporis tui 
« veri, consequatur remissionem peccatorum, gratiam Spiritus 
« Sancti, et aeternam beatitudinem. Haec est sententia verbo? 
«rum Basilii et Chrysostomi, et hoc sensu nulla est differentia 


«inter vos et nos » Q). 


Quod determinationes praedicati: Novi et aeterni 
testamenti, etc., ad essentiam secundae consecrationis 
non pertinent. — Nam verba illa, vel ex toto vel certe ex 
parte desiderantur in pluribus liturguis orientalibus, de quarum 
tamen legitimitate dubitare non licet. Et non valet responsio 
quae in aliis quibusdam sacramentis afferri potest circa diversi- 
tatem formarum quibus utuntur Graeci et Latini. Quidqud enim 
nunc sit de potestate relicta Ecclesiae ad determinandum in indi- 
viduo materias et formas sacramentales, certum est hanc pote- 
statem esse nullam quoad ea quae Christus per semetipsum 
determinavit; et quia omnia elementa huius excellentis sacra- 


( Apud Labbe, Tom. 18, pag. 1171 et seq. 

menti fuerunt, expresse ab ipso Domino designata, non potest 
esse variatio aliqua vel discrepantia inter varias Ecclesiae par- 
tes, quantum ad ea quae sunt de necessitate consecrationis. 

Accedit quod sola illa verba, hic est calix sanguinis mei, 
adaequate significant transubstantiationem, et nulla est assigna- 
bilis ratio cur magis requireretur determinatio ulterior in forma 
secundae consecrationis quam in forma prioris; nam et in con- 
secratione corporis apud Lucam et Paulum quaedam habetur 
determinatio praedicati: Hoc est corpus meum, inquit, quod pro 
vobis datur; deest autem in liturgia nostra. 

Accedit demum quod apud nos verbum effundetur est de 
futuro; ergo non assertive profertur, sed narrative tantum; ergo 
totum incisum non pertinet ad essentiam formae, quia oportet 
formam esse significativam eius quod hic et nunc de praesenti 
perficitur. Qua in re animadvertes, verba consecratoria historice 
simul et assertive proferri, caetera vero historice tantum. Dico 
quod verba in quibus consecrationis residet virtus, historice pro- 
feruntur sicut constat ex contextu canonis missae in omnibus 
liturgiis, et simul assertive, quia alias non essent practica, nec 
applicarentur ad materiam praesentem, ac per consequens, non 
perficerent sacramentum. Et licet historica relatio non sit de 
necessitate sacramenti ut mox dicetur, multum tamen confert ad 
declarationem mysterii in quo nihil aliud agitur quam quod pri- 
mus omnium Christus fecit, et per sacerdotis ministerium prae- 
sentialiter reiterat. Hinc, uti pulchre annotavit Bellarminus, sa- 
cerdos in actione sacrificii. usque ad illa verba: Quipridie quam 
pateretur, agit personam suam et Ecclesiae, non Christi, quia 
eousque confitetur peccata sua, orat, et laudat. Ab illis autem 
verbis usque ad finem consecrationis, agit personam suam simul 
et Christi; intendit enim. recitare quid Christus egerit et dixerit, 
et simul omnia imitari in persona Christi, ac si Christus per 
ipsius ministerium iterum omnia faceret et diceret, sicut revera 
invisibiliter ita fit. Et hinc est quod cum dicit, accepit panem, 
ipse simul accipit panem ; et cum ait, elevatis oculis in caelum, 
et ipse elevat oculos in caelum ; et cum ait, benedixit, et ipse 
benedicit, et cum ait, hoc est corpus meum, intendit quod sicut 

Christus super panem illum quem olim accepit, id dixit et di- 
cendo fecit ut esset, ita etiam super panem istum qui nunc ac- 
cipitur, idem Christus per os sui ministri, idem dicat et dicendo 
efficiat. Cum igitur necesse sit ut forma non tantum narrative, 
sed et assertive sive practice de praesenti enuntietur, si qua in- 
veniantur quae practicae locutionis naturam non ferant, eo ipso 
ostenduntur non esse ipsius formae constitutiva, sed solummodo 
pertinere ad relationem eius quod olim Dominus fecit, et suo 
nomine in finem usque mandavit iterandum. Talia autem sunt 
verba de futuro prout in nostro canone iacent: Qui pro vobis 
et pro multis effundetur in remissionem peccatorum. 

Convenientissime tamen Ecclesia Romana addidit essentia- 
libus verbis consecrationis sanguinis omnia quae in missali le- 
guntur, et quae tamquam a Christo dicta accepit, partim ex 
evangelio, et partim ex apostolica traditione. Haec enim faciunt 
ad declarandam virtutem sanguinis Christi, sive ut in passione 
effusi, sive ut in sacramento oblati, prout pulchre explicat S. Tho- 
mas in corpore articuli et in responsionibus ad obiecta. 


Quod introductio historica: Qui pridie quam pate- 
retur, etc., non requiritur ut conditio ad validitatem ne- 
cessaria. — Ideo enim requireretur, quia verba hoc est corpus 
meum, non possent dici in persona Christi, nisi praemissa nar- 
ratione eius quod in coena Christus gessit. Atqui, ut in Christi 
persona proferantur, sufficit ut dicantur a valido ministro et cum 
debita intentione, scilicet in vi institutionis evangelicae: Hoc fa- 
cite in meam commemorationem. Nec potest exigi historica intro- 
ductio quae tam cum intentione consecrandi quam cum eius ca- 
rentia compossibilis est, sicut patet evidenter exemplo sacerdotis 
recitantis ad altare institutionem sacramenti in die Palmarum vel 
in festo corporis Christi. « Unde dicendum est quod si sacerdos 
«sola verba praedicta (hoc est corpus meum), proferret cum in- 
« tentione conficiendi hoc sacramentum, perficeretur hoc sacra- 
« mentum, quia intentio faceret ut haec verba intelligerentur 

quasi ex persona Christi prolata, etiamsi verbis praecedenti- 
bus hoc non recitaretur. Graviter tamen peccaret sacerdos sic 


« conficiens hoc sacramentum, utpote ritum Ecclesiae non ser- 
« vans » (l). 


THESIS L. 


(Art. 4). 


In verbis formalibus huius sacramenti est quaedam vir- 
tus instrumentalis ad transubstantiationem efficiendam. 


Ratio sumitur ex generali doctrina circa formas sacramen- 
torum Novae Legis, quae omnes efficiunt id quod significant; et 
quia forma sacramenti Eucharistiae significat transubstantiatio- 
nem in facto esse, ut ostensum est supra (2), et confirmat S. Tho- 
mas art. 2 huius quaestionis, necesse est ut habeat vim instru- 
mentalem effectivam consecrationis seu conversionis panis et vini 
in corpus et sanguinem Christi. — Sumitur etiam argumentum 
ex ns Patrum testimoniis quae Eucharistiae consecrationem spe- 
cialiter respiciunt; inter quae notissimum est illud Ambrosiastri, 
l. 4 de Sacr., c. 4, quod affertur in argumento Sed contra: 
« Si, inquit, tanta vis est in sermone Domini lesu, ut inciperent 
« esse quae non erant, quanto magis operatorius est, ut sint 
« quae erant, et in aliud commutentur ». Et sic, quod erat panis 
ante consecrationem, iam corpus Christi est post consecrationem, 
« quia sermo Christi in aliud creaturam mutat », ut ibidem su- 
bjungitur. 

Nunc autem, quod attinet ad modum efficientiae, S. Tho- 
mas in corpore articuli semper pugnat contra eosdem adversa- 
rios, id est contra eos qui dicebant, « nullam virtutem creatam 
« esse, nec in praedictis verbis ad transubstantiationem facien- 
« dam, nec etiam in alus sacramentorum formis, vel etiam in 
« ipsis sacramentis, ad inducendos sacramentorum effectus », sed 


(D) S. Thom., hic, art, 1, ad 4um. 
() Supra, Thes. 40. 

ponebant sacramenta esse causas abusive dictas, scilicet meras 
conditiones sine quibus non. Et si quis rite perpendat ea quae 
habet Angelicus in responsione ad 2um, ostendens discrimen 
transubstantiationis a creatione, ad quam nulla creatura potest 
cooperari, quia « in creatione non fuit aliquod extremum in quod 
«instrumentalis actio creaturae posset terminari », facile perspi- 
ciet ipsum minime recedere ab iis quae scripserat in IV sen- 
tentiarum, D. 1l, q. l;,a. 4, q. 1, ad 6um « Dicendum quod in 
«transubstantiatione duo sunt, scilicet recessus a termino, et ac- 
«cessus ad terminum. Verba ergo sacramentalia pertingunt in- 
« Strumentaliter ad transubstantiationem quantum ad recessum 
«a termino a quo; sed quantum ad accessum ad terminum ad 
«quem, non pertingunt instrumentaliter nisi dispositive, sicut in 
«alis sacramentis accidit». Sensus enim est: In transubstan- 
tatione, secus ac in creatione, datur positivus terminus a quo, 
scilicet substantia panis, cui per verba consecrationis imponitur 
necessitas ut divina operante virtute, transeat in corpus Christi ; 
et hoc modo verba praedicta pertingunt instrumentaliter ad tran- 
substantiationem quantum ad recessum a termino a quo, quatenus 
aliquid ponunt circa terminum illum, qui iam debet recedere, 
et in aliud converti. Cum vero additur: sed quantum ad acces- 
sum ad terminum ad quem, non pertingunt instrumentaliter nisi 
dispositive, sensus est quod non efficiunt perfective ipsam mu- 
tationem, pro qua sicut pro creatione, infinita virtus requiritur. 
Et haec quidem contra eos qui vident oppositionem inter opi- 
nionem iunioris et sententiam a seniore traditam in tertia parte 
summae theologicae. 

Ast quoad rem ipsam, occurrit in praesenti difficultas, quia 
sacramentum exterius debet causalitate sua immediate pertingere 
ad id quod est sacramentum et res; porro res et sacramentum 
in Eucharistia, est corpus Christi prout terminus transubstantia- 
tionis; oporteret igitur ut verba sacramentalia essent immediata 
transubstantiationis causa, adeoque causa perfectiva, et non di- 
spositiva tantum. Verum facile respondetur quod Eucharistia est 
specialissimae conditionis inter omnia sacramenta, pro quanto 
in consecratione materiae perficitur per miraculosam panis con- 

versionem. Proinde non est necesse ut sit omnimoda paritas cum 
alis sacramentis quoad immediationem effectus proximi, sed sui: 
ficit proportionalis similitudo. Atqui transubstantiatio adhuc vere 
dicitur effectus immediatus, quatenus nihil mediat inter ipsam 
et efficaciam sacramenti exterioris per modum rei, sed tantum 
per modum ordinationis quae statim transit simul cum substantia 
panis cui imponitur. 

Reliqua ad hanc quaestionem pertinentia, (art. 5-6), vel non 
indigent speciali expositione, vel iam in superioribus praeoccu- 


pata fuerunt. 


DE EFFECTIBUS 
SACRAMENTI EUCHARISTIAE 


Quaest. Ixxix. 


Declaratis iis omnibus quae ad materiam et formam huius 
sacramenti pertinent, sequitur consideratio de eo quod est res 
lanium; nam de re et sacramento dictum est ubi de ipsa materia. 

Restat itaque ostendendum qualiter res tam excellentis sa- 
cramenti sit perfectio excellentissimae virtutum, id est charitatis 
qua homo adhaeret Christo et membris eius. Sed iam in ipso 
limine quaestionis generaliter observandum est quod per omnia 
sacramenta datur charitas non habenti, et habenti augetur, quin 
tamen proprius Eucharistiae effectus confundi debeat cum effectu 
caeterorum. Duobus enim modis intelligitur. infundi vel augeri 
charitas. Uno quidem modo, in quantum habitus charitatis na- 
tura sua consequitur sanctificantem gratiam, eique in gradu in- 
tensitatis necessario commensuratur; ex quo fit ut concomi- 
tanter inducatur per omnes causas quae justificationem utcum- 
que conferunt aut perficiunt. Et sic, habitualis charitas omnium 
sacramentorum generalis effectus est. Alio modo intelligitur cha- 
ritas per sacramentum dari vel augeri, quatenus sacramentum 
ad eam ordinatur ut ad proprium finem: ita scilicet ut speciale 
auxilium quod gratia sacramentalis addit super gratiam commu- 
niter dictam, sit directe ad ipsam charitatem. fovendam atque 
perficiendam. Et secundum hunc alum modum perfectio chari- 
tatis asseritur esse proprius huius sacramenti effectus, prout ex 
dicendis in propositione sequenti apparebit. 

Porro speciale illud auxilium quo res Eucharistiae ab aliis 
sacramentalibus effectibus differt, in duobus consistit. Primo 
35 

quidem importat auxilium habituale iuxta alibi dicta (l); quod 
etsi non possit a nobis cum omni certitudine. determinate expli- 
cari, convenienter tamen diceretur esse dispositio quaedam, sa: 
nativa illius egoismi quo homo sibi soli inordinate adhaeret, et 
in se uno suum coarctat affectum. Superius quippe ostensum 
est quod omne sacramentum per gratiam sibi propriam alligat 
vulnus naturae lapsae suo proprio fini contrarium. Consequenter 
ergo dicendum videtur medicinalem Eucharistiae ligaturam ap- 
poni contra illud naturae corruptae vulnus, ex quo provenit ut 
tam facile unusquisque ad suam modicam personam omnia re- 
ferat ut ad finem, cum nihil sit quod magis directe impediat 


charitatem Dei et proximi (2). Verum, praeter speciale auxilium 


habituale, includitur etiam et actuale. Actuale autem auxilium 


nunc dico, ad fervidos amoris actus quos sacramentum in ipsa 
sui applicatione excitare natum est. Unde S. Thomas, art. 4 
huius quaestionis, in corpore: « Res huius sacramenti est cha- 
« ritas, non solum quantum ad habitum, sed etiam quantum ad 


« actum qui excitatur in hoc sacramento ». Et in IV, D. 12, 


(1) Supra, de sacram, in gener., Thes. 5. 

(2) « Quando affectus vel appetitus omnino imbuitur forma boni 
« quod est sibi obiectum, complacet sibi in illo, et adhaeret ei quasi 
x fixum in ipso, et tunc dicitur amare ipsum. Unde amor nihil aliud est 
« quam quaedam transformatio affectus in rem amatam. Et quia omne 
« quod efficitur forma alicuius, efficitur unum cum illo, ideo per amo- 
«rem amans fit unum cum amato quod est factum forma amantis... 
« Unumquodque autem agit secundum exigentiam suae formae, quae 
«est principium agendi, et regula operis; bonum autem amatum est 
«finis, finis autem est principium in operabilibus, sicut prima principia 
«in cognoscendis. Unde sicut intellectus formatus per quidditaces re- 
«rum, ex hoc dirigitur in cognitione principiorum quae scitis terminis 
« cognoscuntur, et ulterius in cognitionibus conclusionum quae notae 
«fiunt ex principiis: ita amans, cuius affectus est informatus ipso 
«bono..., inclinatur per amorem ad operandum secundum exigentiam 
« amati, et talis operatio est maxime sibi delectabilis, quasi formae suae 
« conveniens... Cum enim amans amatum assumpserit quasi idem sibi, 
«oportet ut quasi personam amati amans gerat in omnibus quae ad 


« amatum spectant, et sic quodammodo amans amato inservit, in quan- 
«turn amati terminis regulatur». S. Thom., in III, D. 27, q. 1l, a. 1. 

q. 2, à. 2, q. 1, ad 2"**: « In hoc sacramento, non solum con- 
«fertur gratia habitualis, sed excitatur fervor actualis devo- 
« tionis », 

Et haec quidem praemissa velim ut praeluceant expositioni 
principalis propositionis, quae sic effertur: 


THESIS LI. 


(Art. D). 


Propria res Eucharistiae est spiritualis transformatio 
hominis in Christum per charitatem. quae inter communi- 
candum non solum datur quantum ad habitum, sed etiam 
excitatur in actum; omnemque effectum quem materialis 
cibus et potus agunt quoad vitam corporalem, sustentando, 


augendo, reparando, et delectando, sacramentum hoc ope- 
ratur quoad vitam spiritualem. 


Hic primo notandum quod posterior propositionis pars non 
est nisi amplior declaratio prioris.. Omnes enim effectus susten- 
tationis, augmenti, reparationis, et delectationis, continentur im- 
plicite in spirituali illa transformatione per charitatem quae 
primo loco asseritur, sed explicantur distinctius, ducta analogia 
ab effectibus cibi et potus materialis, adhibitisque ipsis terminis 
quibus post S. Thomam, (hic in corpore), Concilium Florenti- 
num utitur in decreto pro Armenis. Insuper animadvertendum 
quod non proponuntur omnes effectus hic recensiti, tamquam 
aeque necessario causati per sacramentum, id est tamquam re- 
spondentes eidem dispositionum sufficientiae; alia enim est ratio 
gratiae habitualis, et alia. ratio actualis fervidaeque charitatis 
quae in sacramenti sumptione excitatur. Ad veritatem proposi- 
tionis sufficit ut Eucharistia per se nata sit causare quidquid hic 
asseritur, etsi vel propter carentiam devotionis, vel propter quod- 
libet aliud impedimentum, (quod relinquitur infra examinandum), 


non omnes dictos effectus consequatur, etiam in eo qui non sa- 
crilege communicat. 


Quod res Eucharistiae est transformatio hominis in 
Christum per amorem. — Hoc imprimis demonstrant verba 
Domini, Ioan. VI-56, ubi declarans quis futurus sit effectus sa- 
cramenti quod tunc promittebat: « Qui manducat, inquit, ineam 
« carnem et bibit meum sanguinem, in me manet, et ego in eo ». 
Atqui manere in altero, et habere alterum manentem in se, quae- 
dam circumlocutio» est qua amoris perfectio et transformatio 
amantis in amatum exprimitur. Dicitur enim, | Ioan. IV-16: 
«Qui manet in charitate, in Deo manet, et Deus in eo », quod 
est dicere, proprium amoris esse ut faciat mutuam inhaesionem 
qua amans manet in amato et habet amatum manentem in se. 
Nec a longe petenda ratio est, quia secundum quod amans re- 
putat voluntatem et bona amici sicut sua, sic manet in amato, 
quasi sequens id quod est intimum amati ; et vice versa, secun- 
dum quod vult et agit propter amicum sicut propter seipsum, 
reputans amicum idem sibi, sic habet amatum manentem in se, 
quasi impressum in affectu suo per quamdam complacentiam. 
Talis igitur est effectus huius sacramenti in homine communi- 
cante, qui a sua forma quodammodo recedit ut in Christum 
dilectum transferatur, soluto eo quo continebatur intra semet- 
ipsum ; nam, « sicut res naturalis non amittit formam nisi solutis 
« dispositionibus quibus forma in materia retinebatur, ita oportet 
« quod ab amante terminatio illa qua intra terminos suos tan- 
4f tum continebatur, amoveatur » (4). | 

Eadem etiam conclusio ratione theologica potest firmari. 
Etenim proprius effectus uniuscuiusque sacramenti sumi debet ex 
similitudine. effectus corporalis ad quem materia eius est natu- 
raliter ordinata; quippe, ratione materiae habet sacramentum ut 
significet symbolice, id est per modum cuiusdam analogiae, iuxta 
alibi dicta de sacramentis in genere. Nunc autem materiale Eu- 
charistiae ordinatur ad refectionem corporis per physicam con- 


o. Thom, in IH, D. 27, q. 1, ad 

versionem adiuncti alimenti in substantiam sumentis. Necesse igi- 
tur est ut sacramentalis effectus proportionaliter etiam consistat 
in refectione animae per spiritualem quamdam conversionem sive 
transformationem, non tamen spiritualis alimenti in communican-- 
tem, sed vice versa, communicantis in Christum qui est spiri- 
tuale alimentum: quandoquidem spiritualis vita hominis non 
potest perfici per hoc quod caelestis cibus convertatur in ho- 
minem ipsum, sed omnino ex inverso. Insuper, ut observat Al- 
bertus Magnus in IV, D. 9, a. 4, ad lum, quotiescumque duo 
uniuntur ita ut unum debeat mutari in alterum, tunc potentius 
mutat ad se id quod debilius est. Unde, cum iste cibus sit po- 
tentioris virtutis quam ipsum manducantes, ideo manducantes 
spiritualiter mutat ad se; qua de causa Augustinus l. 7 Confess, 
c. 10, introducit Christum dicentem sibi: « Nec tu me mutabis 
«in te sicut cibum carnis tuae, sed tu mutaberis in me ». Itaque 
cum spiritualis transformatio animae in alterum fiat per amorem 
sive charitatem, ut supra notatum est, relinquitur dicendum, rem 
Eucharistiae esse charitatis perfectionem qua homo in dilectum 
Christum quodammodo convertitur. Charitatem autem dico tam 
habitualem quam actualem, ut proportionaliter. respondeat re- 
fectio interioris hominis refectioni corporali; nam cibus vel potus 
corporalis non tantum habitualiter reficit sumentem, verum etiam 
confert actualem illam refocillationem quam unusquisque, si bona 
et florent valetudine gaudeat, in ipso sumendi actu experitur. 

Sed iam pronum est descendere ad distinctiorem analysim 
effectuum sacramenti, quia sicut in effectu' corporalis refectionis 
quadruplex veluti formalitas distinguitur, dum homo, per hoc 
ipsum quod incorporat sibi alimentum, primo sustentatur, se- 
cundo augetur, tertio reparat deperditum, quarto convenientem 
habet delectationem : sic quoque in spirituali refectione huius 
convivii, per hoc ipsum quod homo spiritualiter incorporatur 
Christo, consequitur quatuor enumerata a Florentino, et propor- 
tonaliter respondentia supradictis, ut statim declaro. 

Quod Eucharistia sustentat, auget, reparat, et delectat. 

l. Sustentat. — Affirmat Tridentinum, Sess. XIII, cap. 2, 
ubi ait sacramentum hoc sumi tamquam antidotum quo a pec- 
catis mortalibus praeservemur. Inculcat ipse Christus, Ioan. VI, 
50-54, dicens: « Ut si quis ex ipso manducaverit, non moriatur... 
« Nisi manducaveritis carnem Filii hominis, non habebitis vitam 
«in vobis »; nam haec et similia ostendunt, expectandum esse 
ex hoc sacramento sustentationis auxilium quo quis habet unde 
non moriatur, unde retineat vitam, unde maneat in Christo, etc., 
quod est perseverare. His etiam testimoniis adde ea quae in 
figura huius sacramenti vel acta vel dicta fuerunt. Quo in genere 
insigne est illud 3 Reg. XIX, 1-8: « Perrexit (Elias) in deser- 
« tum viam unius diei, cumque venisset et sederet subter unam 
« iuniperum, petivit animae suae ut moreretur, et ait: Sufficit 
« mihi, Domine, tolle animam meam, neque enim melior sum 
« quam patres mei. Proiecitque se, et obdormivit in umbra juni- 
« peri, et ecce angelus Domini tetigit eum, et dixit illi : Surge 
« et comede. Respexit, et ecce ad caput suum subcinericius panis 
« et vas aquae; comedit ergo et bibit, et rursum obdormivit. 
« Reversusque est angelus Domini secundo, et tetigit eum, di- 
« xitque illi: Surge, comede, grandis enim tibi restat via. Qui 
« cum surrexisset, comedit et bibit, et ambulavit in fortitudine 
« cibi illius quadraginta diebus et quadraginta noctibus susque ad 
« montem Dei Horeb ». Et ad idem refertur id quod Christus 
multiplicaturus panes, in huius sacramenti figuram, Marc. VIII-3, 
dixit: « Et si dimisero eos 1ieiunos in domum suam, deficient 
« in via ». Solummodo quaeri solet quomodo fiat sustentatio illa. 
Respondeo, fieri partim per collationem gratiae sacramentalis 
quae supra primo loco recensita est, partim etiam ex fervore 
actualis charitatis ad quam homo inter communicandum exci- 
tatur. Sustentamur enim in spirituali vita, tum ex hoc quod datur 
nobis habituale principium contra vulnus amoris proprii impe- 
diens nos a persistendo in amore Dei, tum ex hoc quod iden- 

tidem fervemus et quodammodo . inebriamur dulcedine divinae 
bonitatis. 

2. Auget. — Affirmat Tridentinum ubi supra, dicens hoc 
sacramentum sumi tamquam spiritualem animarum cibum quo 
confortentur vita illius qui dixit: Qui manducat me, et ipse vivet 
propter me. Affirmat etiam Florentinum in decreto pro Armenis, 
asserens nos in eo sacramento proficere ad virtutum et gratia- 
rum augmentum. Ostenditur praeterea ex analogia cibi materialis, 
per quem homo impinguatur, et ideo dicitur in officio corporis 
Christ: Christum Regem adoremus, qui se manducantibus dat spi- 
ritus pinguedinem. « Restat igitur, ait S. Thomas, ut cum sa- 
« cramentum realiter sumitur, gratia augeatur, et vita spiritualis 
« perficiatur; aliter tamen. quam per sacramentum Confirmatio- 
«nis, in quo augetur et perficitur gratia ad persistendum contra 
« exteriores impugnationes inimicorum Christi; per hoc autem 
« sacramentum augetur gratia et perficitur spiritualis vita, ad 
« hoc quod homo in seipso perfectus exsistat per coniunctionem 
«ad Deum » ff 

3. Reparat. — innuit Tridentinum cum ait Eucharistiam 
sumi tamquam antidotum quo liberemur a culpis quotidianis. 
suadet insuper analogia cibi corporalis, cuius beneficio quotidie 
reparatur id quod innati caloris vi quotidie consumitur. Constat 
autem effectum hunc pertinere ad Eucharistiam in quantum est 
causa actualis charitatis; non enim aliter intelligi potest repara- 
tio deperditi per veniales seu quotidianas culpas, quia veniales 
culpae non minuunt habitum, ut nunc suppono ex materia de 
eratia et virtutibus, sed minuunt fervorem, et reddunt hominem 
tepidum in exercitio bonorum operum ; cui defectui directe non 
obviatur per augmentum habitus, sed per actus fervidos. 

4. Delectat. — Iste effectus, non secus ac caeteri, ex simi- 
htudine corporalis convivii et lautae refectionis deducitur. Est 
enm Eucharistia convivium de quo Isa. XXV-6: « Et faciet 
« Dominus exercituum omnibus populis in monte hoc convivium 
« pinguium, convivium vindemiae, pinguium medullatorum, vin- 


( S. Thom., hic, art. 1, ad 1"<“. 

« demiae defaecatae ». Est coena magna de qua Luc. XIV-16: 
« Homo quidam fecit coenam magnam, et vocavit mullos », Si- 
cut ergo homines praeparant suis invitatis corporales delicias, 
ita et suis Deus spirituales, quo fit ut Eucharistia dicatur mei, 
panis suavissimus, panis omne delectamentum in se habens, adeps 
frumenti, calix inebrians, vinum quod laetificat cor hominis, po- 
culum quod tristibus offertur in tristitiae remedium, et alia hu- 
Jusmodi ý Haec porro delectatio procedit ex fervidis actibus 
amoris, ad quos homo excitatur in sumptione huius sacramehti. 
Quippe delectatio seu gaudium causatur ex actuali amore, tum 
propter praesentiam et possessionem boni amati, tum etiam pro- 
pter hoc quod ipsi bono amato proprium bonum inest et con- 
servatur. Atqui charitas quae in communicante excitatur est amor 
Christi cuius bonum immutabile est, cum ipse sit immortalis et 
beatus; praeterea, ex hoc ipso quod in sacramento recipitur, 
praesentialiter amanti adest ut possessus ab eo, et hoc modo 
spiritualis delectatio quae est effectus sacramenti, ex actuali cha- 
ritate causatur et resultat 

Duobus igitur exsistentibus propriis effectibus Eucharistiae, 
scilicet habitu et actu charitatis, ut in prima propositionis parte 
declaratum est, vel utrique simul, vel alterutri seorsum, accom- 


modari debet unumquodque ex iis quatuor quae in secunda parte 
fuerunt recensita. 


SCHOLION 
(Ar La 2-1). 


Ea quae docet S. Thomas in his articulis, vel pertinent ad 
materiam de sacrificio infra exponendam, vel sunt ampliores quae- 


(f) Cf. S. Thom., in officio corporis Christi, et infra, Quaest. $1, 
a. |. ad 3'**. 

f < Per hoc sacramentum, quantum est ex sui virtute, non solum 
« habitus gratiae et virtutis confertur, sed etiam excitatur in actum... Et 
« inde est quod ex virtute huius sacramenti anima spiritualiter reficitur 
« per hoc quod anima spiritualiter delectatur, et quodammodo inebria- 
« tur dulcedine bonitatis divinae, secundum illud Cantic. V-1 : Comedite. 
< amici, et bibite, et inebriamini, charissimi >. S. Thom., hic, a. 1, ad 2um, 

dam determinationes, doctrinae praecedentis; et ideo, pro ea 
parte quae respicit sacramentum in quantum huiusmodi, brevi- 
ter expediuntur. 

In art. 2 dicitur hoc sacramentum causare adeptionem vi- 
tae aeternae. Et ratio est quia Eucharistia non solum dat gra- 
tiam, sed etiam speciale auxilium ad perseverandum in illa. Gra- 
tiae autem et charitati in finem conservatae debetur gloria. Recte 
igitur adeptio gloriae huic sacramento attribuitur tamquam spe- 
cialis eius effectus. — Item, gloria procedit ex gratia; gratia 
causatur per sacramenta ; sacramenta autem sunt vel Eucharistia, 
vel quaedam alia ad ipsam ordinata ut ad suum finem suamque 
consummationem ; ergo a primo ad ultimum, gloria causatur per 
Eucharistiam, vel in se, vel in aliquo sui inchoativo susceptam. 

In art. 3 docet S. Thomas effectum Eucharistiae non esse 
regulariter remissionem | peccati. mortalis, quia cum hoc sacra- 
mentum sit per excellentiam sacramentum vivorum, accedens cum 
conscientia peccati committit grave sacrilegium, et indicium po- 
tius sibi manducat et bibit. — Operatur tamen Eucharistia pri- 
mam iustificationem in eo qui peccati conscientiam et affectum 
non habens, bona fide attritus accedit, ut dictum est in supe- 
rioribus ubi de sacramentis in communi. Unde, ad id quod im- 
ploratur in quadam postcommunione, sit (hoc sacramentum) abhi- 
tio scelerum: « Dicendum quod petimus ut sit ablutio, vel eo- 
«rum quorum conscientiam non habemus secundum illud Psalm. 
«XVIII-13: Ab occultis meis munda me... vel etiam ut nobis 
« robur detur ad scelera vitanda » f. 

In art. 4 dicitur quod hoc sacramento remittuntur venialia: 
illa, inquam, venialia quorum est in homine dolor et victualis 
saltem retractatio. Adhuc tamen disputant quidam de modo quo 
per Eucharistiam fit haec. remissio, et solutio pendet ex dicen- 
dis in materia de Poenitentia. Interim vero non oportet alium 
modum agnoscere praeter illum qui in confesso est apud omnes, 
et qui solus indicatur a S. Thoma in praesenti ; videlicet me- 
diantibus actibus charitatis qui excitantur ex virtute sacramenti, 


f Hic, ad lum 

pro quanto includunt venialium displicentiam saltem virtualem, 
« puta cum aliquis hoc modo fertur secundum affectum in Deum 
« et res divinas, ut quidquid sibi occurreret quod eum ab hoc 
« motu retardaret, displiceret ei, et doleret se commisisse, etiamsi 
« actu de illo non cogitaret » (1). 

In art. 5 dicitur sacramentum Eucharistiae ex quadam con- 
comitantia remittere temporalem poenam peccati. Duo ergo ibi 
affirmantur. — Primum est quod non fit haec remissio directe 
ex vi sacramenti, quia hoc sacramentum directe non tollit. nisi 
id quod contrariatur fini eius; porro reatus poenae temporalis 
nec charitati nec fervori charitatis est oppositus. — Alterum est 
quod remissio illa concomitanter obtinetur, eo quod charitatis 
actus quos excitat Eucharistia, non solum meritorii sunt, verum 
etiam satisfactorii, et ideo « ad principalem effectum homo con- 
ii sequitur remissionem poenae, non quidem totius, sed secundum 
« modum suae devotionis et fervoris ». 

In art. 6 docet 5. Thomas, Eucharistiam praeservare a pec- 
catis futuris, tum quia sustentat et auget spiritualem vitam, tum 
quia minuit causas tam exteriores quam interiores peccati: exte- 
riores quidem, nam sacramentum hoc « in quantum est quod- 
« dam signum passionis Christi per quam victi sunt. daemones, 
« repellit daemonum impugnationem »; interiores vero, nam 
« licet non directe ordinetur ad diminutionem fomitis, diminuit 
« tamen fomitem ex quadam consequentia, in quantum auget 
« charitatem » (3). 


^^ 


Tandem in art. 7 dicitur. Eucharistia in quantum sacra- 
mentum est, non prodesse nisi soli sumenti; quo tamen non 
obstante, recte admodum et pie, vel pro animabus purgantibus, 
vel pro aliis adhuc inter vivos degentibus fideles communicant. 
Primo quidem quia contingit ut communioni sacramentali sit 
quandoque annexa indulgentia defunctis applicabilis. Secundo 
quia ipsa communio est excellens actus religionis qui potest pro 
alio ofierri quoad satisfactionem ex opere operantis, sicut alia 


(1) Infra. Quaest. 87, a. ! in corp. 
(2) Hic, ad 3nm. 

quaelibet bona opera, et sic ei prodesse per modum suffragii. 
Tertio et maxime, quia hoc sacramentum habet specialem effi- 
caciam ad excitandum fervorem charitatis, adeoque ad redden- 
dum hominem magis aptum ut impetret a Deo id quod aliis 
obtinere vult, et in hunc sensum accipi potest illud Apostoli, 
| Cor. XV-29: Alioquin quid faciunt qui baptizantur, (hoc est, 
qui se purificant) pro mortuis. 

Notandum denuo est, eamdem esse rationem unionis cum 
Christo, et cum membris eius. Quare, si res Eucharistiae est 
perfecta unio ad Christum per amorem, eo ipso est perfecta 
corporis mystici unitas, iuxta superius praemissa in ipso limine 
totius disputationis ff 

Notandum praeterea, qiioad tempus in quo confertur effe- 
ctus sacramenti, distinctionem esse facienduiy inter effectum gra- 
tiae habitualis, et effectum actualis charitatis. — De gratia ha- 
bituali, certum est quod homini rite disposito confertur ipso 
instanti quo primum applicatur sacramentum, id est quo pri- 
mum species sunt manducatae ; sin autem post sumptionem di- 
spositiones adveniant, modo tamen ante specierum corruptionem, 
tunc tantum sequitur effectus ; sed nec improbabiliter diceres 
augeri posse sacramentalem gratiam habitualem toto tempore 
praesentiae Christi, si ex parte communicantis maior adveniat 
dispositio. — De effectu vero qui in actuali fervore charitatis 
reponitur, dubium esse non potest quin aequaliter influatur, 
quantum est ex virtute sacramenti, quamdiu sacramenti ipsius 
perseverat applicatio. « Est enim tunc praesens corporaliter in 
« nobis (Christus), ac per hoc, pascens et illuminans spiritua- 
« liter animam, ut sic etiam illud impleatur: Quamdiu sum in 
« mundo, lux sum mundi. Attestatur autem huic sententiae ne- 
« cessaria mentis occupatio communicantium, et praecipue sa- 


(* « Quel est donc le vrai effet, et la chose, pour ainsi parler, 
< de ce sacrement? Être incorporé à Jésus Christ, lui être parfaitement 
«uni selon l'esprit.., sans jamais étre en division ni en froideur, ni 
«avec lui, ni avec aucun de ses membres ». Bossuet, Méditations sur 
l'Evangile, la Cène, 49ëm jour. 

« cerdotum, circa reverentiam exteriorem sacramenti, ne scilicet 
« aut sanguis effundatur, aut partes hostiae dentibus aut palato 
« haereant, et huiusmodi » 1). Cum enim actuales fervoris ef- 
fectus requirant dispositionem actualis recollectionis, ut in se- 
quenti propositione dicetur, hinc fit ut sacramenti. influxus in 
tempore consequente sumptionem magis quam in sumptione 
ipsa, ex natura rei debeat persentiri. 


THESIS LII. 


(Ar t: 8. 


Effectus huius sacramenti, qua parte respicit actualem 
fervorem charitatis, impeditur per defectum actualis recol- 
lectionis et affectum ad venialia ; sed qua parte consistit in 
qualicumque augmento habitualis gratiae, nullam aliam dis- 
positionem per s^requirit praeter statum amicitiae cum Deo. 


$ l- 


Superest ut de dispositionibus ad sacramenti fructum re- 
quisitis nonnulla dicantur. De qua re imprimis statuitur, effe- 
ctui aditalis fervoris obstare divagationem mentis, necnon et 
affectum cordis adhuc venialibus vanitatibus inhaerentis. 

Obstat, inquam, mentis divagatio, undecumque illa prove- 
niat, etiam ex causa naturali, minimeque culpabili. Et ratio est 
quia ad omnem effectum ex opere operato requiritur carentia 
dispositionis contrariae, ut dictum est ab initio, ubi de sacra- 
mentis in communi. Sed divagatio mentis, ex quacumque causa 
procedat, est impedimentum ad audiendam vocem Dei actu pul- 
santis cor, adeoque est obex ad fervidos actus qui ex auditione 
consequuntur. Obstat potissimum affectus ad venialia, qui pro- 
portionaliter contrariatur fervori charitatis, sicut affectus ad 
mortale peccatum contrariatur substantiae charitatis. Fervor 


*) Caietan., in 3*8 Part, q. 79, a. 1. 

enm metaphorice nunc dicitur, similitudine desumpta ex liquido 
quod ebullit, et extra vas in quo continetur, erumpit : quatenus 
tunc fervet charitas, quando per actum sibi proprium exit quo- 
dammodo extra se, referendo ad Deum super omnia dilectum 
omnes hominis affectus et amores. Atqui veniale peccatum est 
quidem compossibile cum amore Dei super omnia, quia non est 
contra ordinem ultimi finis ; sed cum sit praeter ordinem illum, 
non est ad Deum dilectum referibile, et ideo affectus inhaerens 
ad veniales vanitates impedit ne ferveat charitas, impediendo 
ne actu reducat in Deum cuncta quae in homine sunt et pro- 
cedunt ab homine. Observandum tamen quod fervor habet gra- 
dus, et potest esse quoad aliqua, quin exsistat quoad omnia ; 
unde etiam dari potest talis inhaesio ad venialia, quae non ex 
toto impediat fervoris effectum, sed vel ex toto vel ex parte. 
Ad rem S. Thomas in IV, D. 16, q. 2, a. 1, ad 2nm: « Quod- 
«libet peccatum mortale opponitur cuilibet quantumcumque 
« parvae charitati ; non autem quodlibet veniale opponitur culi- 
« cumque fervori charitatis. Dicitur enim fervor charitatis per 
« similitudinem, secundum quod ad exteriora quodammodo ebul- 
« Hendo refunditur ; ex illa autem parte qua veniale committi- 
«tur, charitatis fervor non apparet, sed aliquid praeter chari- 
« tatem. Unde quamvis sit fervor charitatis quantum ad aliqua, 
« potest tamen esse tepiditas quantum ad alia, et sic non qui- 
«libet fervor opponitur cuilibet veniali ; unde non est similis 
«(omnino) comparatio peccat mortalis ad charitatem, et venia- 
«lis ad fervorem charitatis ». Hactenus de obice ad effectum 
actualis refectionis ff. 


() Haec impedimenta bene reducit Lugo, Disp. 12, Sect. 4, n. 94, 
ad tria sequentia: « Primo ex eo quod homo acceptis illis auxiliis qui- 
< bus excitatur ad actus fidei et dilectionis... non cooperetur.. Item 
«si, (quod maximum impedimentum esse solet), animae palatus mor- 
« bidus sit, et rerum temporalium aflectu praepeditus ; tunc enim, sicut 
«infirmis frequenter accidit, Christi praesentia etiam credita et consi- 
« derata non multum sapit, quia animae gustus praeoccupatus est hu- 
< more diverso. Ex parte etiam corporis potest aliquando impedimen: 
(tum provenire; nam si adverse valetudine nimium gravetur, aut 

Sed nunc ulterius inquiritur utrum ad effectum etiam gra- 
tiae sacramentalis habitualis, praeter antecedentem gratiae sta- 
tum qui per se loquendo exigitur ne sit sacrilega communio, 
exigatur etiam ut dispositio necessaria, actualis devotio. 

Plures antiqui. doctores vel dubitant vel habent modos lo- 
quendi faventes affirmativae sententiae. Dicit enim S. Thomas 
in IV, D. 12, q. 2a. 1, q. 3: « Quia interdum absque mor- 
« tali peccato actualis deyotio impediri potest, cum distractio- 
«nes variae ipsam impediant.., absque peccato mortali potest 


À 


effectus huius sacramenti impediri : ita quod aliquis augmen- 
« tum gratiae non consequatur, nec tamen reatum peccati mor- 
« talis incurrat, sed forte reatum venialis peccati, ex hoc quod 
« imparatus accedit ». 

Dicit etiam S. Bonaventura in IV, D. 12, part 2, a. |, 
q. 1: « Ad illud quod quaeritur, utrum vir iustus recipiat effi- 
« caciam, dicendum quod si se debite praeparet, recipit; alio- 
« quin si ex quodam torpore, vel ex distractione non se debite 
« praeparat, aut nullam, aut modicam reportat efficaciam, quam- 
« vis non incurrat mortalem offensam ». Et infra: « Tunc spi- 
« ritualiter manducat, (vir iustus), quando movetur motu fidei 
« et charitatis, quia tunc masticat et incorporat ; et ideo si ne- 
« gligit, non reportat effectum ». 

Dicit praesertim Caietanus in 3aa Part., q. 79, n. 1: « Hic 
« sensus, (puta, quod per hoc sacramentum augeatur intensive 
« habitualis gratia tunc cum sumitur, etiamsi nullus interior cha- 


À 


ritatis actus ob mentis distractionem interveniat), favorabilis 
« est, et demulcens aures multitudinis innumerabilium sacerdo- 


« vehementi aliquo dolore afficiatur, debilitatur animae virtus ad sen- 
« tiendam dulcedinem spiritualem, eo quod ex natura rei eadem anima 
«nimium dispersa et attenta ad aliud vehemens obiectum, non potest 


« attendere ad hoc aliud, quantum opus esset ad eiusmodi delectatio- 
« nem experiendam ». 

«tum quasi quotidie celebrantium, qui tamen seipsis meliores 
* non quotidie fiunt. Mihi autem hinc ordiendo, sensus iste ve- 
(rus non apparet. Si enim qualibet sumptione Eucharistiae 
«augeretur gratia infinitorum pene sacerdotum quos credimus 
«vere in gratia celebrare, charitas iam esset maior intensive, 
«quam credi rationabile sit: cum tanta magnitudo charitatis 
«in tanta multitudine, otiosa appareat, quoniam nec extra ap- 
« parent, nec interius de seipsis testantur actus similes ferven- 
t tissimae charitatis. Et tamen certum est quod sicut amor Dei 
«non est otiosus, sed operatur magna si est, ita tam magna 
« augmentatio amoris Dei non est otiosa, sed operatur multo 
«maiora quam prius... Consequenter, si longe maiora operari 
«renuit, longe maior charitas non est; et tamen longe maior 
« ponitur esse in singulis celebrationibus, quantumcumque pa- 
«rum crevisset charitas sacerdotis, qui tot annis diebus fere 
«singulis in gratia celebravit ». Et post multa interiecta con- 
cludit Caietanus: « Manducatio sacramentalis quae actualiter fit, 
significat manducationem spiritualem quae interius exerceri 
« debet. Et ubi nonnisi in sui principio, hoc est in habitu sal- 
« vatur, licet ad vitandum fictionis peccatum | mortale sufficiat, 
« ad nutriendum tamen animam nihil prodest; imo hinc et anima 
« malum venialis peccati, et corpus damnum infirmitatis, 1mbe- 
«cilitatis, aut etiam | mortis quandoque incurrit, dicente Apo- 
« stolo: Ideo inter vos multi infirmi et imbecilles, et dormiunt 
« multi. Hanc ergo poenam corporalem puto saepe a Deo in- 
«fhgi ob parvam praeparationem quae fit ad hoc sacramen- 


À 


« tum ». 

Sed contra hanc sententiam est rata et decisa sententia 
S. Thomae in praesenti, ubi docet venialia peccata actu exercita 
impedire effectum sacramenti quoad actualem refectionem, sed 
non quoad aliquale habitus augmentum; venialia vero praeterita, 
quorum affectus nec actu nec virtute manet, non obstare quo- 
minus plenarie gratiam sacramenti consequatur qui devote ac- 
cedit: «Actualis refectio spiritualis dulcedinis impeditur, inquit, 
«si aliquis accedat ad hoc sacramentum per peccata venialia 

« mente distractus: non autem tollitur augmentum habitualis 
« gratiae vel charitatis ». 

Et facile demonstratur haec assertio, quia illa sola dispo- 
sitio est per se necessaria ad recipiendum cum aliquo fructu 
Eucharistiae sacramentum, quae sola exigitur ut non sit sacri- 
lega communio. Atqui ex omnium consensu et ex aperta do- 
ctrina Tridentini, Sess. XIII, cap. 7, sola dispositio quam quis 
debet habere ne sacrilege communicet, est status gratiae vel 
conservatus, vel si opus sit, per sacramentalem confessionem 
recuperatus. Ergo defectus actualis devotionis non tollit augmen- 
tum habitualis gratiae vel charitatis. — Maior argumenti con- 
stat, eo quod omnis suscipiens sacramentum tenetur sub %ravi 
procurare ne frustra et in vanum recipiat ipsum sacramentum; 
infructuosa enim sacramenti susceptio est per se abusus sacra- 
menti, qui nonnisi ratione ignorantiae sive bonae fidei potest a 
mortali excusari. Unum ergo de duobus: vel communicare cum 
solo statu gratiae absque actuali devotione est per se grave sa- 
crilegium, quod nemo dicit; vel si non est sacrilegium, impossi- 
bile est ut sit penitus infructuosa communio. 

Ad auctoritatem ergo S. Thomae in IV Sententiarum, 
dicendum quod ibi non negat augmentum habitualis gratiae, 
sed solum effectum actualis fervoris, ut patet ex verbis quae 
locum obiectum immediate antecedunt: « Cum hoc sacramen- 
« tum perficiat coniungendo fini, ad hoc quod effectum suum 
« plene habeat in sumente, oportet quod adsit actualis devotio. 
« Et quia interdum absque mortali peccato, etc. ». — Quod 
autem ad S. Bonaventuram attinet, cum ipse sub disiunctione 
dicat, aut nullam, aut modicam reportat efficaciam, nihil con- 
cluditur. 

Ad rationes vero Caietani in primis dico nullius robo- 
ris esse experimentale argumentum quod tanti facere videtur. 
Agitur quippe de illo qui crebro, puta omni die communicat 
cum magna negligentia et absque ullo conatu ad proficiendum 
in virtute, ad recolligendum se in oratione, etc., etc. De huius- 
modi ergo potest fieri duplex hypothesis: una favorabilis, sed 

ranssima, ut videtur; altera non favorabilis, sed frequentior ; 
consideremus utramque. 

Hypothesis sane frequentior est, quod huiusmodi commu- 
nicans identidem labitur in mortale, quia magna illa vitae te- 
piditas et frequentia peccata venialia quae in celebratione sa- 
cramenti committuntur, disponunt ad mortale secundum dicta 
sanctorum ; unde iam negari debet suppositum ex quo procedit 
argumentum. Suppositum enim erat, quod sacramentalis gratia 
Eucharistiae accrevit in. tali homine secundum numerum omnium 
communionum quas fecit ab initio. Porro per mortale peccatum 
deperditur praecedens gratia; quando autem homo redit ad poe- 
nitentiam et denuo iustificatur, quaeri posset utrum ipso facto 
restituatur ei tota gratia quam prius quocumque ex titulo ha- 
bebat. Equidem affirmative respondent moderni in materia de 
reviviscentia meritorum, sed negant antiqui, ut videre est apud 
s. Thomam infra, Q. 89 per totum. Certe si de gratia sacra- 
mentali agatur, illa sola dici potest restitui, cuius adhuc manet 
in homine titulus et ratio; et quia in Eucharistia res et sacra- 
mentum non est in suscipiente, sed in materia consecrata, gra- 
tia per Eucharistiam praecedenter habita nunquam  reviviscit. 
Ecce ergo subtrahitur ipsum totius argumentationis suppositum. 

Nunc autem si consideretur hypothesis favorabilior, eadem- 
que rarissima, in qua homo crebrius cum magna tepiditate vi- 
tae et magna negligentia sumens Eucharistiam, a mortalibus se 
praeservat, tunc dico quod haec ipsa praeservatio foret egregius 
quidam, et maxime proportionatus effectus gratiae sacramentalis 
in eo continuo accrescentis, quin oporteat invenire heroica illa 
opera virtutum de quibus loquitur Caietanus. — His adde tri- 
plicem observationem. Primo, in his qui tepide accedunt, au- 
ementum habitualis gratiae est minimum. Secundo, habitus per 
se infusi, etsi dent inclinationem ad suos actus, tamen non dant 
illam facilitatem quae consistit in remotione extrinsecorum im- 
pedimentorum; directe enim et formaliter nec mortificant pas- 
siones, nec excludunt habitus vitiosos acquisitos, nec tollunt ar- 
duitatem virtutis; quo fit ut post infusionem habitualis gratiae, 
eiusque augmentum, contingere facile possit ut homo in ratione 

vivendi non admodum mutetur nisi generose per mortificationis 
studium sese exerceat. Tertio, insignia virtutum opera non so- 
lum supponunt gratiam habitualem, sed etiam et maxime pro- 
cedunt ex charitatis fervore qui in tepide communicante ex eius 
indispositione impeditur. 

Caeterum, quomodo ex doctrina ista minime sequatur quod 
frequens communio sit semper expediens ad animae salutem, 
apparebit ex dicendis in quaestione sequenti, ad art. 10. 

Quaest. Ixxx. 


Deinde considerandum est de usu sive sumptione huius sa- 
cramenti. Sed quia multa ad hanc quaestionem pertinentia partim 
quidem obvia sunt, partim vero in theologia morali explicari so- 
lent, visum est ea tantum breviter et perpaucis attingere, quae 
et potioris momenti esse, et scholastica expositione indigere vi- 
debuntur. 


(Art. 12). 


Detriplici ratione hoc sanctum sacramentum accipiendi. 
— Recte et sapienter, inquit Tridentinum Sess. XIII cap. 8, Pa- 
tres nostri tres rationes hoc sanctum sacramentum accipiendi dis- 
ünxerunt: sacramentaliter tantum, spiritualiter tantum, sacramen- 
taliter simul et spiritualiter. Communio sacramentalis tantum, illa 
est qua sacramentum re sumitur et valide applicatur, sed absque 
fructu gratiae propter obicis exsistentiam. Spiritualis tantum, qua 
quis solo affectu et desiderio manducat corpus Christi, et ex hac 
manducatione in voto, consequitur aliquem fructum ex opere ope- 
rantis. Sacramentalis simul et spiritualis, qua sacramentum in 
re sumitur, et cum fructu ex opere operato. 

Ex hac distinctione confirmatur responsio in superioribus 
tradita ad varia Augustini loca, ubi videtur sanctus ille Doctor 
asserere quod ab impiis non sternitur corpus Christi. Dicendum 
enm cum Bellarmino (f), « saepissime apud Augustinum, illud 
« solum dici tale et vere tale, quod habet effectum suum con- 
« iunctum ; res enim ex fructu aestimantur. Itaque illos dicit vere 


() Bellarminus, de Euchar., 1. 1, c. 13. 


vios 

« comedere corpus Christi, qui utiliter comedunt; quo modo etiam 
« nos vulgo dicimus aliquem nihil comedisse, qui tam parum co- 

médit, ut non sufficiat ad eius vitam sustentandam; aut certe, 
« quod comedit non retinet, sed continuo elicit... Denique in 
« serm. 2 de verbis Apostoli a Calvino citato Augustinus dicit: 
& lllud manducare. refici est: illud bibere, quid est nisi vivere? 
« Cum ergo manducare apud illum eo loco sit refici, quid mirum 
« Si dicat eos non vere manducare qui non reficiuntur? » 


(Art. 5t 


De gravitate peccati communionis sacrilegae. — Primo 
exponit S. Thomas quotuplici modo peccatum unum dici possit 
gravius altero: per se scilicet, id est secundum rationem suae 
speciei quae attenditur ex parte obiecti ; per accidens vero, id est 
ratione circumstantiarum quae sumuntur ex parte peccantis. 

Secundum rationem suae speciei peccatum aliquod tanto est 
gravius, quanto et nobilior virtuti directe opponitur, et nobilius 
uniuscuiusque virtutis obiectum laedit. Porro inter virtutes hic 
ordo est, ut primum locum obtineant théologales quae ipsam 
increatam divinitatem pro obiecto habent. Quare peccata ex suo 
genere gravissima ea sunt quae directe opponuntur fidei, spei, 
et charitati, puta odium Dei, desperatio et haeresis seu infidelitas, 
cui etiam adiungenda est blasphemia, eo quod vel includit. inte- 
riorem haeresim, vel certe opponitur exteriori fidei confessioni. — 
Succedunt deinde virtutes morales sive cardinales, in quibus prin- 
cipatum tenet iustitia ; et inter partes potentiales iustitiae primo 
loco venit religio, utpote pro obiecto habens specialem honesta- 
tem quae in eo relucet, ut Deo et rebus sacris debitus honor seu 
reverentia deferatur. Constat autem communionem sacrilegam di- 
recte opponi virtuti religionis. Quare hoc peccatum ex sua specie 
est minus grave quam ea quae virtutibus theologicis directe et 
immediate opponuntur, gravius vero iis quae opponuntur virtu- 
tibus moralibus a religione diversis. Non tamen est maximum 
omnium quae religioni contrariantur. Etenim ad virtutem feli- 

gionis pertinet reverentia praestanda tum divinitati propter su- 
premam eius excellentiam, tum iis cpiae propter coniunctionem 
ad Deum plus minusve participant de excellentia divina. Hinc in 
genere peccatorum religioni oppositorum, gravissimum erit illud 
quo directe laeditur reverentia debita divinitati sicut periurium. 
Sequenti gradu computanda erunt peccata quibus laeditur honor 
debitus humanitati Christi, quia haec sanctissima humanitas hy- 
postatice coniungitur Deo Verbo, in cuius persona debet cultu 
latriae coadorari. Sed hic iterum subdistinguendum est; nam alia 
sunt peccata contra reverentiam humanitatis Christi in propria 
specie, et haec sunt in se graviora, quia iniuria immediatius at- 
tingit Christum ; alia vero sunt peccata contra humanitatem Christi 
in specie sacrarhenti, et ista tertium ordinem tenent in gravitate 
sacrilegii. Sed iterum, multo gravius committeret sacrilegium qui 
proiceret sacramentum in lutum, quam qui indigne communicat, 
ut ostendit S. Thomas in responsione ad 3um. 

Haec quidem de gravitate peccati communionis sacrilegae 
quantum est ex parte obiecti. Nunc autem si ratio habeatur cir- 
cumstantiarum personae peccantis, saepe accidit ut communio 
sacrilega debeat reponi in infimo ordine sive gradu peccatorum 
mortalium, « puta in his qui ex quodam timore, ne deprehen- 
« dantur in peccato, cum conscientia peccati ad hoc sacramentum 
« accedunt » ý% Cavendum igitur est ab omni excessu ex quo 
animae, praesertim puerorum, possent in desperationem confici; 
et prudenter interpretandi sunt Patres, quando comparant pec- 
catum indigne communicantium cum peccato ludae vel ludaeorum 
crucifigentium Christum; nam ista sunt accipienda, non secundum 
aequalitatem, sed secundum quamdam proportionalitatem. « Pec- 
« catum indigne sumentium hoc sacramentum comparatur peccato 
« occidentium Christum, secundum similitudinem, quia utrumque 
«committitur contra corpus Christi; non tamen secundum cri- 
« minis quantitatem... Fornicator accipiens corpus Christi coni- 
« paratur ludae Christum osculanti, quia uterque ex signo 
« charitatis Christum offendit, non tamen quantum ad criminis 


(*) S. Thom., hic, in corp. 

« quantitatem, sicut etiam prius dictum est in solutione prae- 
« cedenti » (1). 


Caeterum, inter alia antiquitatis testimonia insigne est illud 
Cypriani 1. de lapsis c. 15-16, ubi de iis loquens qui saeviente 
persecutione, fidem coram tyranno negaverant, et postmodum ad 
Eucharistiae sacramentum absque poenitentia accedebant: « Mor- 
« tiferos, inquit, idolorum cibos adhuc pene ructantes, Domini 
corpus invadunt, quando... Apostolus testetur et dicat: Non 


potestis mensae Domini communicare et mensae daemoniorum. 


« 
« 


« Item contumacibus et pervicacibus comminatur et denuntiat di- 


cens: Quicumque ederit panem aut biberit calicem Domini in- 
digne, reus erit corporis et sanguinis Domini (1. Cor. XI-27). 


Spretis his omnibus atque contemptis, ante expiata delicta, ante 
« exomologesini factam criminis Ñ... 


« 
« 


« 


ante oftensam placatam in- 
« dignantis Domini et minantis, vis infertur corpori eius et san- 


guini, et plus modo in Dominum manibus atque ore delinquunt, 
« quam cum Dominum negaverunt... Quid eis qui flere iugiter 
et rogare Dominum suum debent, intercepta poenitentiae la- 
« mentatione, communicare se simulant? » Et infra varia affert 


exempla in quibus violatam sanctitatem Eucharistiae 'miraculosis 
etiam signis Deus vindicavit (3). 


(£ S. Thorn., hic ad 1^* et ad 2um. 

(2) Id est. ante confessionemfactam ministris Ecclesiae, ut infra c. 28: 
« Quanto et fide maiores et timore meliores sunt qui quamvis nuilo 
« sacrificii aut libelli facinore constricti, quoniam tamen de hoc vel cogita’ 
« verunt, (sola scilicet cogitatione delinquentes), hoc ipsum apud sacer 
« dotes Dei dolenter et simpliciter conflentes, exomologesini conscientiae 
« faciunt, etc. ». Itaque nihil innovavit Tridentinum quando Sess. XIII, 
cap. 7, declaravit, nullum sibi conscium mortalis peccati, ad sacram Eu- 
charistiam accedere debere absque praemissa sacramentali confessione: 

(3 Unum exemplum est de aliqua femina in persecutione lapsa, 
« quae sacrificantibus nobis latenter obrepsit, non cibum sed gladium 
« sibi sumens, et vehit quaedam venena lethalia intra fauces et pectus 
« admittens, angi et anima exaestuante concludi postmodum coepit. Et 
* pressuram non iam persecutionis sed delicti sui passa, palpitans et tre- 
« mens concidit. Impunitum diu non fuit, nec occultum dissimulatae 
« conscientiae crimen. Quae fefellerat hominem, Deum sensit ultorem. 
«Et cum quaedam arcam suam in qua Domini sanctum fuit, manibus 

(Ar t. 9». 


De nus quibus sola lege ecclesiastica denegatur usus 
huius sacramenti. — Ii sunt qui nunquam rationis usum ha- 
buerunt, puta infantes et perpetuo amentes. 

Ratio autem prohibitionis non est quia eis sacramentum 
nihil prodesset; imo in talibus manducatio Eucharistiae foret 
sacramentalis quia supponuntur baptismali charactere insigniti, 
et foret simul spiritualis quia omnis obicis incapaces exsistunt. 
Verum in dispensatione sacramentorum, non solius privatae uti- 
litatis suscipientium ratio habenda est, sed etiam venerationis 
conciliandae in populo fideli ipsis sacramentis, quia semper bo- 
num publicum bono privato praevalere debet. Pertinet autem 
ad publicum ecclesiae bonum, ut maxima sit de Eucharistiae 
excellentia existimatio; cui fini obtinendo idoneum medium est, 
si null concedatur hoc sacramentum, qui tantum ac tale donum 
nesciat discernere. Non tamen damnanda est antiquitas ex hoc 
quod circa infantes alium morem habuit; nam in his quae ad 
disciplinam spectant, pro adiunctis temporum et lumine expe- 
rentiae variantur et perficiuntur leges; fitque saepissime ut su- 
perveniat prohibitio propter inconvenientia quae vel prius non 
exsistebant, vel certe latenter exsistentia inceperunt postea ap- 
parere. 

At vero alia est, ut constat, conditio eorum qui aliquando 
habuerunt rationis usum, et devotionem huius sacramenti saltem 
implicitam in professione christianitatis. Discretio enim sacra- 
menti et voluntas illud suscipiendi adhuc habitualiter in eis 
perseverat, et ideo non sinuntur egredi e vita sine salutari via- 


«indignis tentasset aperire, igne inde surgente deterrita est ne auderet 
« attingere... Quam multi quotidie poenitentiam non agentes, nec delicti 
«sui conscientiam confitentes, immundis spiritibus adimplentur, quam 
« multi usque ad insaniam mentis excordes dementiae furore quatiuntur!» 
Cyprianus, de lapsis, c. 20. 

tico corporis Christi. Sed hic notandum est quod haec praece- 
dens intentio suscipiendi Eucharistam eo tempore quo iuxta 
Ecclesiae ritum solet dari omnibus, est in talibus omnino ne- 
cessaria ad- ipsam communionis validitatem, quia ipsi recensen- 
tur in numero adultorum, et ideo applicatur eis generalis do- 
ctrina superius exposita de sacramentis in genere, Thes. 19. 


S 4. 
(Art. 10). 


De communione frequenti. — Consideratione nunc di- 
gnum est id quod dicitur in hoc articulo de frequentia usus. 
In quo quidem abstrahitur a sacerdotibus celebrantibus, quia in 
eis praeter excellentiam dispositionum et privatam indigentiam 
vel utilitatem, intervenit ratio divini cultus et communis utili- 
tatis fidelium. Est enim sacerdos celebrans legatus et publicus 
Ecclesiae orator apud Deum, et ideo in paritate dispositionum 
atque indigentiae, contingit. ut. convenienter sacerdos quotidie 
celebret, inconvenienter vero laicus quotidie communicaret. 

Loquendo igitur de communione frequenti in genere, con- 
stat quod sit per se secundum mentem Ecclesiae. « Optaret 
« quidem sacrosancta Synodus ut in singulis missis fideles ad- 
« stantes, non solum spirituali affectu, sed sacramentali etiam 
« Eucharistiae perceptione communicarent, quo ad eos sanctis- 
«simi huius sacrificii. fructus uberior proveniret » (1). Et ratio 
sumenda est ex ipsa natura huius sacramenti, attenta forma 
sensibili sub qua traditur, quae est species panis usitati; atten- 
tis etiam figuris quibus fuit adumbratum, cum manna exstiterit 
viaticum quotidianum peregrinantium in terram promissam; at- 
tento item institutionis fine, qui est augmentum fervoris chari- 
tatis et remedium quotidiani defectus; attenta denique bonitate 
accessus ad sacramentum in comparatione bonitatis recessus, 
quia illa prior invenitur praeponderans: « Reverentia huius sa- 
« cramenti habet timorem amori coniunctum ; ex amore enim 


(l) Trident, Sess. XXII, cap. 6. 

« provocatur desiderium sumendi, ex timore autem consurgit 
« humilitas reverendi... Et ideo utrumque pertinet ad reveren- 
«tiam huius sacramenti, et quod quotidie sumatur, et quod 
«aliquando abstineatur. Unde Augustinus dicit epist. 118, c. 3: 
< S/ dixerit quispiam, non quotidie accipiendam | Eucharistiam, 
« alius contra, faciat unusquisque quod secundum fidem suam 
«pie credit esse faciendum. Neque enim litigaverunt inter se 
« Zachaeus et ille Centurio, cum alter eorum gaudens suscepit 
« Dominum, alter dixit: non sum dignus ut intres sub tectum 
«meum, ambo Salvatorem  honorificantes, quamvis non uno 
«modo. Amor tamen et spes ad quae semper Scriptura nos 
«provocat, praeferuntur timori. Unde et cum Petrus dixisset: 
« Exi a me, Domine, quia homo peccator sum, respondit lesus : 
« Noli timere » ff 

Nec dici potest eximiam sanctitatem esse dispositionem ex 
convenientia requisitam ut quis saepius communicet, prout ap- 
paret tum ex usu primitivae Ecclesiae, tum etiam ex natura rei, 
qua hoc sacramentum non fuit institutum ut esset merces vir- 
tutis, sed magis medium ad virtutem acquirendam, ad mortalia 
vitanda, ad proficiendum in charitate, etc. Ergo si quis ad hos 
fines velit recipere sacramentum, non ex vanitate aliqua, non ex 
pura consuetudine, non ut sibi fucum faciat quasi de magna 
pietate, et inde maiorem securitatem habeat in mundanis vani- 
tatibus excolendis, sicut interdum accidit: talis censendus est 
idoneus Eucharistiae frequentandae, etiamsi sit adhuc maxime 
imperfectus. Quare, in iudicio ferendo de frequentia concedenda, 
ratio habenda est tum indigentiae, tum excellentiae dispositio- 
num. Indigentiae quidem, ut si quis vehementibus tentationibus 
agitetur, in periculo succumbendi constitutus, et bonam volun- 
tatem habeat accedendi ad sacramentum ut remedium inveniat. 
Excellentiae etiam dispositionum, sicut si adsit coelestis illius 
alimenti appetitus, et desiderium maioris unionis cum eo qui est 


lux et vita animarum. 
Caeterum constat quod communio frequens in sensu com- 


œ) S. Thom., hic, ad 3***. 

posito tepiditatis crescentis et negligeniiae omnis praeparationis, 
cedere potest in maximum animae detrimentum: tum quia ex 
ipsa consuetudine minuitur et fere extinguitur reverentia sacra- 
menti, tum quia qualecumque augmentum habitualis gratiae in 
his adiunctis acceptum non compensat nocumentum proveniens 
homini qui in sua tepiditate confirmatur, et de die in diem sibi 
praecludit viam ad plene consequendum communionis fructum; 
tum denique quia peccata venialia quae committuntur in tam 
irreverenti Eucharistiae receptione, per se magnum malum sunt. 


Quapropter directori animarum in hac re, discretione opus est. 


(Art, 12). 


De communione sub una tantum specie. — Haec con- 
troversia fuit aliquando famosa inter nos et Protestantes; nunc 
autem nescio an adhuc vere vigere dicenda sit post tot et tanta 
prolata antiquitatis documenta, quibus legitimitas usus catholi- 
corum tam evidenter demonstratur (£). 

Sane vero sacerdos celebrans iure divino tenetur sumere 
utramque speciem, quia ad ipsum ex officio pertinet complere 
omnia quae sunt de integritate celebrationis huius mysterii. Sed 
iam a pluribus saeculis, omnibus iis qui laicaliter communicant 
usus calicis subtractus est per legem ecclesiasticam in Concilio 
Constantiensi, Sess. XIII, definitive firmatam: «Hoc praesens 
« Concilium... declarat, decernit, et definit... quod licet in pri- 
« mitiva Ecclesia huiusmodi sacramentum reciperetur a fidelibus 
«sub utraque specie: tamen haec consuetudo, ad evitandum 
« aliqua pericula et scandala (2), est rationabiliter. introducta, 


P) Cf. Bossuet: Traité de la communion sous les deux espèces; turn 
etiam: Aa tradition défendue sur la matière de la communion sous une espèce. 
f Praecipua inconvenientia sunt: primo periculum effusionis de 
quo S. Thomas in praesenti: secundo nausea quae suboritur quando 
omnes promiscue eidem calici os admovere debent; tertio difficultas, 
vel statim consumendi, vel servandi absque corruptione speciem vini, 


si contingeret ipsam post communionem populi remanere in magna 
quantitate, etc. etc. 

« quod a conficientibus sub utraque specie, et a laicis tantum- 
« modo sub specie panis suscipiatur... Quapropter dicere quod 

hanc consuetudinem aut legem observare sit sacrilegum aut 
« illicitum, censeri debet erroneum, et pertinaciter asserentes 
« oppositum praemissorum, tamquam haeretici arcendi sunt et 
« graviter puniendi ». 


Quod autem in hac parte lex ecclesiastica minime oppo- 
natur iuri divino, ad hominem demonstrari potest ex sensu pri- 
mitivae Ecclesiae, quem ne ipsi quidem Protestantes, si modo 
suis principiis stare velint, recusare possunt. Ab initio enim 
creditum. est, communionem sub altera tantum specie esse non 
modo licitam, verum etiam fructuosam instar communionis sub 
utraque; nec magni negotii erit ostendere, veteres christianos 
sub sola specie panis generatim communicasse, quoties extra 
missarum solemnia sanctissimum hoc sacramentum accipiebant. 

Sic domi communicabant martyres, ut constat ex actis 
S. Tarsici1 Ÿ, SS. Indes et Domnae (2), etc.; sic caeteri fide- 
les quotidie sumentes Eucharistiam ex ecclesia ad quam certis 


(* « Altera autem die (post passionem Stephani Papae), milites 
«invenerunt Tarsicium acolytum, Christi Corporis sacramenta portan- 
«tem. Discutientibus quid gereret, ille indignum iudicans porcis prodere 
« margaritas, nequaquam voluit detegere sacrosancta mysteria; qui eum 
«tamdiu fustibus et lapidibus mactaverunt, quousque spiritum exhala- 
«ret; revolutoque eius corpore, nihil valuerunt de sacris mysteriis re- 
« perire». Apud Baronium, Torn. 2 Annal., anno 2600. 

2) Audivit praefectus, et cum libenter eam admisisset proba- 
«tionem, (quod Christiani essent), aufert ab eis claves (eorum cubiculi), 
< et cum aperuisset, invenit protinus... ea quae vere erant veneranda, 
«nempe divinae crucis figuram, et librum sacrosanctum, nimirum Apo- 
«stolorum Deo gratas Actiones...; fictile praeterea thuribulum, et lu- 
« cerna, et lignea arcula in qua reposuerant sanctam oblationem cuius 
«fiebant participes ». Apud Baronium, anno 293. Addit autem ipse Ba- 
ronins: « Porro pristinae huius consuetudinis tam occidentalis quam 
«orientalis ecclesiae, ab ecclesia sumptam sanctissimam Eucharistiam 
< domum ferre, et in arca collocatam asservare [profecto sub sola specie 
« pants), eamdemque diebus singulis participare: quae superius ex Ter- 
« tulliano, Cypriano, Gregorio Nazianzeno, Basilio et aliis scripta, primo 
< Annalium tomo habentur, aperte significant ». 

diebus conveniebant, asportatam. Sane Tertullianus ad uxorem 
quasi testamenti tabulas condens, eamque exhortans ut si ipse 
prior ad Dominum migraverit, a secundis nuptiis abstineat, vel 
certe tantum cum Christiano viro coniungatur, hanc ei inter alias 
rationem affert: « Non sciet maritus quid secreto ante omnem 
« cibum gustes? et si sciverit panem, non illum credit esse qui 
4 dicitur? » Id est: non sciet cum servatam domi eucharistiam 
sumes? non sciscitabitur curiosus quid secreto gustes? et si 
sciverit panem esse, non continuo secum reputabit panem illum 
esse quem pagani calumniose dicebant infanticidii cruore tingi? ý. 
Sic etiam in desertis suis communicabant anachoretae, teste 
Basilio epist, 93 ad Caesariam: « Quod autem, inquit, perse: 
« cutionum temporibus cogitur quis, absente sacerdote aut dia- 
« cono, communionem sua ipsius manu accipere, id grave non 
« esse supervacuum est ostendere, quia hoc diuturna consuetudo 
« Ipsis rebus confirmat. Omnes enim in solitudinibus monachi, 
ubi non est sacerdos, communionem domi servantes, suis ipso- 
«rum manibus sumunt ». Quae omnia de sola specie panis na- 
turaliter intelliguntur, praesertim quia species vini nec potuisset 


a singulis asportari sine maximis incommodis, nec tam longo 
tempore conservari incorrupta (2). 


œ} TertulL, 1. 2 ad uxorem, c. 5. 

(2) « Il est certain d'ailleurs, que ces hommes merveilleux (id est 
« anachoretae) ne venant à l'Eglise tout au plus que dans les solen- 
< nités principales, ils n'auraient pas pu conserver l'espèce du vin. 
« Aussi n'est-il parlé dans S. Basile que de ce qu'on mettait dans la main 
«pour le porter à la bouche, c'est-à-dire, du pain consacré; et c'est ce 
< qu'on avait la liberté de réserver, comme dit le méme Père; à quoi 
«il ajoute qu'il est indifférent de recevoir dans sa main un ou plusieurs 
« morceaux, se servant méme d'un mot qui constamment ne peut si- 
« gnifier que la parcelle ou la portion de quelque chose de solide... Et 
< encore que S. Basile fasse assez voir tant par ces termes que par 
« toute la suite de son discours, que les fidéles en ces occasions ne 
« prenaient que le corps seul, il décide que leur communion n'était 
«pas moins sainte ni moins parfaite dans leur maison que dans lE- 


« glise >. Bossuet, Traité de la communion sous les deux espèces, 
Part. 1, c. 4. 

Accedit et aliud solemne documentum in missa praesancti- 
ficatorum quam ab antiquo Latini celebrant in die Parasceves, 
Graeci vero per singulos dies quadragesimae, exceptis Sabbatis 
et Dominicis. Fit enim in ea sumptio sacramenti sub una tan- 
tum specie reservati. Haec igitur et alia plurima quae brevi- 
tatis gratia omittimus, constantem atque universalem Ecclesiae 
fidem evidenter attestantur; unde etiam nihil mirum est si con- 
suetudo denegandi populo usum calicis, fuerit ubique locorum 
absque reclamatione introducta. 

Caeterum, nec deest ratio scripturalis, quia ut ratiocinatur 
Tridentinum, Sess. XXI, cap. 1: «Qui dixit: Nisi manducave- 
«ritis carnem Filii hominis, ei biberitis eius sanguinem, non ha- 
« bebilis vitam in vobis, dixit quoque: Si quis manducaverit ex 
* hoc pane, vivet in aeternum. Et qui dixit: Qui manducat meam 
* carnem, et bibit meum sanguinem, habet vitam aeternam, di- 
« xit etiam: Panis quem ego dabo, caro mea est pro mundi vita. 
« Bt denique, qui dixit: Qui manducat meam carnem, et bibit 
«meum sanguinem, in me manet et ego in illo, dixit nihilo- 
« minus: Qui manducat hunc panem, vivet in aeternum-:», in- 
differenter attribuendo effectum refectionis animae, sive sumptioni 
solius speciei panis, sive sumptioni utriusque simul ff 

Ad difficultatem igitur ortam ex verbis praecitatis : Nisi man- 
ducaveritis carnem, etc., dicendum est inhaerendo contextui sive 


(1) « Sur ce fondement inébranlable l'Eglise a administré la commit- 
« nion en plusieurs manières différentes. Elle l'a portée aux absents; les 
< malades l'ont eue sous l’une des espèces; les petits enfants l'ont eue 
«sous l’autre; les fidèles l'ont emportée dans leur maison, encore que 
«Jésus-Christ n'eüt rien fait ni rien dit de semblable, et l'ont emportée 
«sous la seule espèce du pain. Les Grecs ont mêlé les deux espèces, 
«et les ont données au peuple toutes deux ensemble. Tout est bon, 
«pourvu qu'on ait Jésus-Christ des mains de l'Eglise. Car c'est l'effet 
« véritable que doivent opérer dans chaque fidèle ces différentes manières 
« de communier: elles doivent, dis-je, nous apprendre que la plus néces: 
< saire disposition qu'il faut apporter à l'Eucharistie, c'est d'en appro- 
« cher avec un sincère et parfait attachement à l'Eglise. Elle est le corps 
« de Jésus-Christ: il faut être incorporé à l'Eglise, pour l'étre au Sauveur >. 
Bossuet, Méditations sur l’Evangile, la Cène, 55dme jour. 

aliis sententiis quae huic propositioni lucem afferunt, sensum esse 
huiusmodi: Nisi sumpseritis hoc sacramentum, quod est tum caro 
mea sub specie panis, tum sanguis meus sub specie vini, non 
habebitis vitam in vobis: ita scilicet ut praeceptiva locutio nos 
aliget, non tam materiali sumptioni utriusque speciei, quam ipsi 
substantiae Salvatoris quae indiscriminatim sub alterutra conti- 
netur f. Nec tamen frustra insistit Christus contradistinguendo 
manducationem carnis a potu sanguinis, quia per hunc loquendi 
modum inculcat mysterium cruentae passionis, cuius est Eucha- 
rstia memoriale et 1mago, significans se daturum fidelibus sub- 
stantiam suam quasi obsignatam nota et charactere mortis suae (2): 
corpus videlicet sacramentaliter separatum a sanguine et san- 


guinem sacramentaliter separatum a corpore, ut unusquisque 


(D Ad rem Bellanninus, de Euchar. 1. 4, c. 25: « Hebraei ut plu- 
< rimum simplicem coniunctionem ponunt, cum tamen subintelligant ne- 
« gationem praecedentem... Caeterum, ut dixi, interpretes non raro imi- 
«tantur phrasim hebraicam, et hoc modo verba Domini hebraice vel 
«syriace a Domino pronuntiata loannes quidem graece scripsit, sed 
«phrasim hebraicam servare potuit, ut hic sit sensus: Nisi manducave- 
« ritis carnem Filii hominis, et nisi biberitis eius sanguinem, id est, si 
«neque manducaveritis, neque biberitis, etc.». 

(2) « Pourquoi a-t-il séparé dans sa parole ce corps et ce sang qu'il 
« ne voulait séparer effectivement que durant le peu de temps qu'il fut 
«au tombeau, si ce n'est pour nous faire entendre ainsi, que ce corps 
«et ce sang dont il nous nourrit et nous vivifie, n'en auraient point la 
vertu, s'ils n'avaient une fois été actuellement séparés, et si cette sé- 
paration n'avait causé au Sauveur la mort violente qui l'a rendu notre 
« victime? Si bien que la vertu de ce corps et de ce sang venant de 
«sa mort, il a voulu conserver l'image de cette mort, quand il nous les 
a donnés dans sa sainte Céne, et par une si vive représentation nous 
< tenir toujours attachés à la cause de notre salut, c'est-à-dire, au sa- 
< crifice de la croix. Selon cette doctrine, nous devions avoir sous une 
<image de mort notre victime vivante: autrement nous ne serions pas 
«vivifiés. Jésus-Christ nous dit encore à la sainte table: Je suis vivant, 
« mais j'ai été mort, et vivant en effet, je porte seulement sur moi 
« | image de la mort que J'ai endurée. C'est aussi par là que je vivifie, 
« parce que par la figure de ma mort une fois soufferte, J'introduis ceux 


« qui croient, a la vie que je possède éternellement ». Bossuet, Traité 
de la communion sous les deux espéces, Part. 2 c 9 


« 


« 


« 

nostrum ad sacram semper mensam accedat quasi ad victimam 
e cruce pendentem, et ad aperturam sacratissimi lateris, « pas- 
« sioni Domini communicando, inquit Augustinus, et suaviter 
< atque utiliter recondendo in memoria, quod pro nobis caro 
«eius crucifixa et vulnerata sit ». Sed sive unam sive utramque 
speciem quis accipiat, semper mysterium hoc adimplet et an- 
nuntiat Domini mortem, quia semper accipit corpus Christi se- 
paratim a sanguine consecratum, in commemorationem cruentae 
oblationis eius. 

Animadvertes demum Tridentinum consulto dixisse, nulla 
gratia necessaria ad salutem eos defraudari, qui unam solam 
speciem accipiunt Ÿ, quia noluit. dirimere. controversiam inter 
catholicos exsistentem : an scilicet tam fructuosa sit communio 
sub sola specie panis, quam sub utraque simul. Consequenter 
autem ad ea quae initio huius tractatus dicta sunt, concludimus 
sumptionem unius speciei non solum ad salutem sufficere, ve- 
rum etiam afferre communicanti integralem effectum sacramenti. 


De adoratione debita huic sanctissimo sacramento. 
Ad quaestionem de usu sacramenti quodammodo reducitur quae- 
stio de eius adoratione, quia adoratio debet usum antecedere et 
concomitari. Specialis est autem in hac parte Lutheranorum error 
quem solemni anathemate reprobavit Tridentinum, Sess. XIII, 
can. 6: « Si quis dixerit in sancto Eucharistiae sacramento, 
« Christum Unigenitum Dei Filium non esse cultu latriae etiam 
« externo adorandum ; atque ideo nec festiva peculiari celebritate 
« venerandum..., vel non publice, ut adoretur, populo proponen- 
«dum, et eius adoratores esse idololatras, anathema sit ». 

sane vero pudet ad argumenta descendere, praesertim cum 
is qui videre non valent qua ratione adorationis debitum ad 
realem praesentiam | consequatur. Quod enim dicunt non esse 
adorandum sacramentum, quia fuit a Domino ut sumatur insti- 


il) Trid. Sess. XXI, cap. 3. 

tutum, purum sophisma est. Numquid adoratio impedit aut ex- 
cludit usum? Imo vero, ideo vel magis adorandus in Eucharistia 
Christus, quia in ea propter nos praesens est, totus in usus 
nostros impensus. 

Nunc autem, si diserta antiquitatis testimonia requirant: illius 
dico antiquitatis in qua ex ipsorum confessione ab idololatriae labe 
adhuc pura erat Ecclesia, audiant Cyrillum Hierosol ymita- 
num, cateches. mystag. 5, n. 21, neophytos instruentem de modo 
quo ad communionem accedere debent: «Adiens igitur, ne ex- 
« pansis manuum volis, neque disiunctis digitis accede, sed si- 


« nistram velul thronum subiiciens dexterae, utpote Regem su- 


« scepturae, et concava manu suscipe corpus Christi, respondens: 
« Amen. Postquam autem caute oculos tuos sancti corporis con- 
« tactu sanctificaveris, illud percipe, advigilans ne quid ex eo 
« tibi depereat; quod enim intercidere patieris, id. tibi tamquam 
« ex propriis membris diminutum puta... Tum vero post com- 


« munionem corporis Christi, accede et ad sanguinis poculum, 


« non extendens manus, sed pronus, et adorationis ac veneralio- 


« nis in modum, dicens amen, sanctificeris, ex sanguine Christi 
quoque sumens... Postremo expectans orationem, gratias age 
« Deo qui te tantis mysteriis impertire dignatus est ». 
Audiant Augustinum, Enarrat, in Psalm. 98, n. 9, expo- 
nentem quomodo adorari debeat scabellum pedum Domini: «Sed 


« videte, fratres, quid nos iubeat adorare. Alio loco Scripturarum 


« dicitur: Caelum mihi sedes est, terra autem scabellum pedum 


« meorum. Ergo terram nos iubet adorare, quia dixit alio. loco 
« quod sit scabellum pedum Dei? Et quomodo adorabimus ter- 
« ram, cum dicat aperte Scriptura: Dominum Deum tuum ado- 
« rabis? Et hic dicit: Adorate scabellum pedum eius; exponens 
« autem mihi quod sit scabellum pedum eius dicit: Terra au: 
« iem scabellum pedum meorum. Anceps factus sum; timeo ado- 
« rare terram ne damnet me qui fecit caelum et terram, rursus 
« timeo non adorare scabellum pedum Domini mei, quia Psal- 
« mus mihi dicit: Adorate scabellum pedum eius ». Eadem ergo 
veneranda scrupulositate tenebatur Augustinus, qua se retentos 
dicunt Protestantes: periculum enim idololatriae est. Igitur at- 

tende solutionem, qua nihil expressius: « Fluctuans, pergit Au- 
« gustinus, converto me ad Christum, quia ipsum quaero hic, 
«et invenio quomodo sine impietate adoretur scabellum ' pedum 
« elus. Suscepit enim de terra terram, quia caro de terra est, 
«et de carne Mariae carnem accepit. Et quia in ipsa carne hic 
« ambulavit, et ipsam carnem nobis manducandam ad salutem 
« dedit, nemo autem illam carnem inanducat, nisi prius ado- 
« raverit: inventum est quemadmodum adoretur tale scabellum 
«pedum Domini, ut non solum non peccemus adorando, sed 
«peccemus non adorando ». —  Praeiverat et Ambrosius in 
eadem interpretatione verborum Psalmi; ait enim 1. 3 de Spir. 
Sanet., n. 79: « Itaque per scabellum terra intelligitur, per 
«terram autem caro Christi, quam hodieque in mysteriis ado- 
«ramus, et quam apostoli in Domino lesu, ut supra diximus, 
« adorarunt ». 

Audiant denique Hieronymum  asserentem, tantam esse 
venerationem exhibendam corpori et sanguini Christi. sub spe- 
ciebus sacramenti, ut etiam ad sacra vasa et caetera utensilia 
quae celebrationi mysteriorum deserviunt, sese debeat extendere. 
Ait enim epist., H4 ad Theophilum: « Mirati sumus in opere 
«tuo utilitatem omnium ecclesiarum, ut discant qui ignorant, 
«qua debeant veneratione Sancta suscipere, et altaris Christi 
« ministerio deservire, sacrosque calices ut sancta velamina et 
« caetera quae ad cultum Dominicae pertinent passionis, non 
«quasi inania et sensu carentia sanctimoniam non habere; sed 
« ex consortio corporis et sanguinis Domini, eadem qua corpus 
«eius et sanguis maiestate veneranda » ff 


P) < Il nya personne parmi nous, tant soit peu touché des sen- 
« timents de piété, qui à la vue du sacré calice, de la patène, et des 
« linges où il voit tous les jours Jésus-Christ posé, ne se souvienne à 
(quoi ils touchent, et ne soit porté par ce souvenir à faire paraître 
«quelque marque et comme une effusion du respect qu'il sent pour 
«Jésus-Christ. Les Pères, avec qui la foi de la présence réelle nous 
«est commune, ont senti le méme respect, et les protestants qui ont 
« éteint cette foi, ne sentent rien ». Bossuet, Explication de quelques 
difficultés, etc., n. 35. 


De Ecclesiae Sacramentis. Tom. I. 


* 

Nunc igitur, tain expressis testimoniis posthabitis, nihil iuvat 
inquirere, quandonam  inceperit ritus elevationis in missa, vel 
etiam an genuflexione, an prostratione, an simplici corporis in- 
clinatione veteres christiani ad sacram mensam accedentes Eu- 
charistiam adoraverint, etc. etc. Constat enim, naturam adora- 
tionis ex materialitate ritus minime posse discerni. Genuflectimus 
coram Christo, genuflectimus coram Pontifice: numquid forte 
eadem intentione? Numquid idololatriae reos dicent patriarchas 
vel sanctos viros Veteris Testamenti, quia leguntur eadem ma- 
teriala venerationis signa exhibuisse Deo, et angelis sibi ap- 
parentibus, et prophetis, et arcae foederis, et regibus, et caeteris 
qui Qualibet divinae potestatis participatione excellebant? Sine 
difficultate ergo fatemur, ritum elevationis quo nunc celebrans 
statim post consecrationem hostiam populo ostendit adorandam, 
non ita antiquum esse; videtur enim introductus tempore hae- 
resis Berengarii in specialem  detestationem illus erroris, in 
reparationem iniuriae illatae sacramento, in professionem magis 
magisque expressam fidei catholicae, prout rerum adiuncta fere- 
bant. Fatemur etiam, veteres christianos in ipso actu commu. 
nicandi, stantes fuisse, et non genuflexos. Sed haec praeter 
quaestionem sunt, cum nequaquam dubium esse possit an su- 
prema adoratio, id est adoratio latriae, fuerit ab initio delata 
sanctissimae Eucharistiae. 

Certe Augustinus loco superius citato expresse loquitur de 
ea adoratione de qua scriptum est: Dominum Deum tuum ado- 
rabis, de ea adoratione quae sine impietate non potest deferri 
terrae, sed ei solum qui fecit caelum et terram: nunc autem, 
quia aliqua terra est pertinens ad personam Filii Dei per quem 
omnia facta sunt, ideo in eius hypostasi adoratione suprema 
recte adoratur. Et haec adoratio est quae, Augustino teste, se- 
cundum universalis Ecclesiae ritum et omnium Christianorum 
consuetudinem deferebatur carni Christi prout in sacramento 
nobis exhibitae: quandoquidem, inquit, nemo illam carnem man- 
ducat nisi prius adoraverit, et non solum non peccat peccato 
idololatriae adorando, verum peccaret peccato impietatis non 
adorando. Ideo, concludit Augustinus, et ad terram quamlibet 

(tun te inclinas atque prosternis, non quasi terram intuearis, id 
est non quasi nudam carnem, sed illum Sanctum cuius pedum 
scabellum est quod adoras, id est, personam Verbi cui caro illa 
secundum subsistentiam est unita; propter ipsum enim adoras, 
quia ipse Filius Dei est qui cum propria ipsius carne semper 
adoratur. Certe Ambrosius ubi supra, referens illud Mat- 
thaei XXVIII-17: « Undecim discipuli abierunt in Galilaeam, 
«in montem ubi constituerat ills lesus, et videntes eum ado- 
«raverunt », non aliam intelligit adorationem, nisi eam quam 
nemo Ariana vel Nestoriana labe non infercis, negabit deberi 
Christo. Porro eamdem ipsam testatur, hodieque carni Christi 
in mysteriis exhiberi. Quid. plura? Nonne adoratio suprema ae- 
quivalenter inculcatur a Cyrillo, ubi monet fidelem cum quanta 
reverentia in modum throni debet extendere manum quae est 
susceptura Regem, et quam diligenter ei cavendum est ne mi- 
nimam particulam sinat excidere: Quod enim intercidere patieris, 
inquit, id tibi tamquam ex propriis membris diminutum puta. 
Nonne demum testatur Theodoretus in superioribus iam reci- 
tatus, adorari sacra symbola, non ut symbola, sed ut quae illa 
sunt quae facta esse creduntur? Creduntur autem facta corpus 
et sanguis Christi, scilicet res adoratione suprema adorabilis, 
propter personalem unionem ad Verbum f. 


(*) Licet ergo concludere cum Bossuetio, Méditations sur l’'Evan- 
gile, la Cène, 56ème Jour: « Allons de ce pas adorer Jésus qui repose 
«sur lautel. Ah! c'est là qu'on me le garde; c'est de là qu'on me 
«lapportera un jour en viatique pour me faire heureusement passer 
«de cette vie à l'autre. Pain des voyageurs, qui serez un jour le pain 
«des compréhenseurs, le pain de ceux qui vivront dans la céleste pa- 
«trie, je vous adore; je crois en vous; je vous désire; je vous dévore 
«en esprit; vous étes ma nourriture, vous étes ma vie». 

Quaest. Ixxxii-lxxxiil 


singulari nk^w, prae omnibus alis sacramentis, ad divinum 
cultum pertinet Eucharistia, in quantum est Ecclesiae sacrificium. 
Et hoc restat in ultima parte tractatus exponendum, praemissis 
in antecessum 1is quae scienda sunt de notione sacrificii in com- 
muni. 


De sacrificio, prout est principalis actus exterior religionis 


ex naturalis legis dictamine praescriptus. 


Praesupponitur primo, cultum Dei esse de iure naturae et 
esse actum specialis virtutis, religionis videlicet, cuius obiectum 
formale est honestas relucens in hoc quod Deo debitus honor 
exhibeatur. In quo tamen notare oportet, duplici modo contingere 
ut actus aliquis ad virtutem religionis pertineat: imperative tan- 
tum, vel elicilive. Nam virtus religionis potest imperare sive or- 
dinare in divinam reverentiam actus aliarum virtutum qui tunc, 
praeter suam honestatem propriam, quodammodo etiam speciem 
religionis consequuntur, utpote imperative ab ea procedentes. 
Elicitive vero ad praedictam virtutem pertinent illi soli actus, qui 
non habent ex alio laudem nisi quia propter divinam reveren- 
tam fiunt, et isti sunt qui considerantur in praesenti (£). — Prae- 


() Ad rem S. Thomas, 2 2, Quaest 81, a. 1, ad I'I!'n: « Religio ha- 
« bet duplices actus : quosdam quidem proprios et 1mmediatos quos elicit, 
« per quos homo ordinatur ad solum Deum, sicut sacrificare, adorare, 
« et alia huiusmodi. Alios autem actus habet quos producit mediantibus 
« Mrtutibus quibus imperat, ordinans eos ad divinam reverentiam. Et se- 

supponitur secundo, cultum praescribi tum internum turn exter- 
num; itenique cultum externum debere esse ex naturalis iuris 
praescripto, non modo privatum, sed et socialem ac publicum, 
eo quod homo naturaliter ordinatur ad societatem tam civilem 
quam religiosam, ut possit assequi ultimum finem totius huma- 
nae vitae qui solus Deus est. Unde et dictamen rationis in hac 
re sufficienter attestatur consensus gentium ab initio. 

His igitur ex ethica naturali praeacceptis, facili negotio 
demonstrari possunt sequentes propositiones. 

I. — lure naturae praescribitur aliquis actus cultus 
publici, specialiter significans honorem deditum soli Deo, 
eique ita exclusive reservatus, ut nemini alteri possit de- 
ferri quantumvis alia intentione; huiusmodi autem cul- 
tus dicitur sacrificium, quasi sacrum factum per excel- 
lentiam. 

Primum argumentum est quia si excellentia personae co- 
lendae ordine differt ab excellentia caeterorum, debent ei reser- 
van propria quaedam atque incommunicabilia honoris signa: 
recta enim ratio cultus externi in hoc consistit, ut per exteriores 
reverentiae testificationes unumquemque in suo veluti gradu 
collocemus. Ergo in divina religione, praeter signa honoris com- 
munia quae creaturis etiam exhiberi possunt, licet alia intentione 
quam Deo, oportet esse quemdam exteriorem cultum omni ex 
parte reservatum, per quem exprimatur honor soli Deo debitus, 
secundum quod ipse est principium et finis omnium rerum, su- 
premus Dominus ac Rector cunctorum quae ab eo esse par- 


<eundum hoc actus religionis per modum imperii ponitur esse, visitare 
«pupillos et viduas in tribulatione eorilm. quod est actus elicitus a mi- 
«sericordia; immaculatum autem se custodire ab hoc saeculo, imperative 
« quidem est religionis, elicitive autem temperantiae, vel alicuius huius- 
«modi virtutis ». — Et infra, Quaest. 85. a. 3 in corp., assignans pro- 
priam rationem actuum (.pios elicit religio: « Sunt, inquit, quidam actus 
«qui non habent e.v alio laudem, nisi quia fiunt propter reverentiam di- 
l vinam; et isti actus... pertinent (elicitive) ad virtutem religionis». 

( 
ticipant. Et si insuper consideres id quod de necessitate cultus 


publici mox praemissum est, recte concludes, naturali lege ÿrae 
scribi publicam ac reservatam caeremoniam qua homo honoret 
Deum tamquam suae creationis principium, suae operationis 
auctorem, et suae beatitudinis finem f. Confirmatur etiam ex 
iis quae secundum rectum ordinem in omni societate bene con- 
stituta fiunt. Proportionaliter enim se habet respublica universi 
sub rectore Deo, sicut societas spiritualis sub Pontifice, politica 
sub Rege, etc. Atqui, ait Angelicus, 2-2, Quaest. S5, a. 2, 
« hoc videmus in omni republica observari, quod summum re- 
« ctorem aliquo signo singulari honorant, quod cuicumque alteri 
« deferretur, esset crimen laesae maiestatis ». Et iste est singu- 
laris ac reservatus cultus de quo loquens Augustinus |. 8 civit. 
Dei, cap. ult, dicit: « Non constituimus martyribus templa, 
« sacerdotia, et sacrificia, quoniam non ipsi, sed Deus eorum 
« nobis est Deus. Unde sacerdos non dicit, offero tibi sacrifi- 
« cium, Petre, vel Paule; sed Deo de illorum victoriis gratias 
« agimus, et nos ad imitationem eorum adhortamur ». 
Alterum adhuc argumentum esse potest, quia cultus exter- 
nus ac publicus ordinatur ad hoc, ut per sensibilia aestimatio 
vera de Deo in nobis firmetur, et anima hominis excitetur in 
specialem Dei reverentiam. Ad utrumque autem horum requi- 
ritur aliquis cultus reservatus et incommunicabilis. Requiritur 
ad primum ; non enim per sensibiles ritus firmaretur in homine 
vera de Deo existimatio, (quod scilicet sit super omnia quae 
praeter ipsum sunt vel concipi possunt, ineffabiliter excelsus), 
si non exhiberetur ei in genere externi honoris aliquid omnino 
singulare et reservatum. Requiritur etiam ad secundum, et ex 
consequentia necessaria, quia singularis reverentia erga Deum 
naturaliter enascitur ex interiori aestimatione de supereminenti 
divinitatis excellentia. Itaque ad digne cogitandum de summo 
rerum principio cui summa submissio debita est, debet animus 
hominis excitari per hoc, quod ei cultum exteriorem defert qui 


(I) Cf. 1. 3 contr. Gentes, c. 120. 

nulli ali qualibet ratione et modo communicari possit. Et huius- 
modi cultum sacrificium Ÿ nominamus. 

Hinc iam concluditur contra Protestantes. Neque enim ibi 
esse potest religio vera, ubi deest id quod ad Dei cultum ipsa 
lex naturalis praescribit, nam sicut gratia non destruit naturam 
sed perficit eam, ita lex revelata naturalem legem profecto non 
abrogat. Et nota iam ab initio confusionem quam faciunt inter 
sacrificium. simpliciter et sacrificium satisfactorium pro peccato, 
quasi satisfactio esset de ratione et essentia sacrificii in quantum 
huiusmodi. Inde enim procedit famosum argumentum quod sub 
ala vel altera forma contra catholicum dogma ubique opponunt. 
Quippe, cum ex Scripturis acceperint unam fuisse oblationem qua 
Christus pro peccatis nostris satisfecit et nostrae redemptionis 
pretium solvit, hinc putant se iure meritoque explodere iuge 
illud Novae Legis sacrificium quod iam ab antiquo Malachias 
futurum praenuntiabat. Sed in hoc egregie decipiuntur, tum quia 
non distinguunt inter satisfactionem ipsam et applicationem eius, 
tum quia, {quod maxime in praesenti notandum veniifi non atten- 
dunt quod propitiatio pro peccato, quacumque tandem ratione ac- 
cipiatur, accidit sacrificio in suis essentialibus notis considerato. 
Sacrificium enim est essentialiter et primario latreuticum, id est, 
ad colendum Deum eo cultu qui semper requiritur ex hoc solo 


(*) Hoc nomen sacrificium duobus modis sumi potest. — Primo, 
determinate pro principali actu cultus externi, et in hoc sensu quidquid est 
praeter exteriorem cultum mox declarandum, non debet dici verum ac 
proprie dictum sacrificium. — Secundo sumi potest pro omni actu quo 
debitam reverentiam exhibemus Deo. Hoc modo est nomen analogum, 
et ita quidem ut analogum princeps sit ipse cultus interior, analogum 
vero minus, visibile sacrificium quod est signum interioris et medium 
ad eius conservationem. Quia igitur in hac acceptione sacrificium exte- 
rius attribuitur cultui interno ut principali, (non enim habet rationem 
religiosi actus nisi per ordinem ad ipsum), recte tunc dicitur sacrifi- 
cium interius esse verum sacrificium, sicut si dicerem quod solus Deus 
vere est, quia alia omnia non sunt nisi per participationem ab eo. 
In hoc sensu saepe loquitur Augustinus, puta cum 1. 10 de civit., c. 6, 
ait verum sacrificium esse omne opus quod agitur ut sancta societate 
inhaereamus Deo, et alia eiusmodi. 

quod ipse est creator noster, nos autem creaturae eius. Unde, 
etsi contingeret ut per unum expiatorium sacrificium omni ex 
parte extingueretur debitum peccati, adhuc tamen remaneret sa- 
crificium iugiter atque ordinario celebrandum pro debito servi- 
tutis. — Sed iam ad distinctiorem analysim essentiae sacrificii 
veniendum est; et primo quidem, in quo genere collocandum 
sit declarare oportet. Hinc: 

II. — Sacrificium secundum se est in genere signi, et 
licet requirat positivam institutionem, non tamen esse po- 
test pure ad placitum, sed habere debet quamdam symbo- 
licam similitudinem cum interiori sacrificio significando, 
sicut per ordinem ad sanctificationem nostram dictum est 
de sacramento. 

Sacrificium, inquam, est in genere signi. Etenim sacrificium 
prout nunc de sacrificio loquimur, est quaedam actio externa 
quae non habet ex alio laudem, nisi quia fit propter divinam 
reverentiam. Sed actio exterior non habens ex alio laudem nisi 
quia fit propter divinam reverentiam, eo ipso in genere signi 
esse perbibetur; nam alias, absolute sumpta, in quantum est 
quaedam materialis caeremonia, nihil in se habere potest quod 
ad Dei honorem pertineat, sicut apparet in occisione vituli, in 
combustione thuris, et aliis similibus. Tota ergo honoris ratio 
in significatione consistit, scilicet quia per talem actum homo 
exprimit interiorem adorationis affectum quo se totaliter devo- 
vet ac submittit Deo. « Oblatio sacrificii, inquit. S. Thomas, 2-2, 
« Quaest. 85, a. 2, fit ad aliquid. significandum. Significat autem 
sacrificium quod offertur exterius, interius spirituale sacrificium 
« quo anima seipsam offert Deo, secundum illud Psalmistae: 


À 


« Sacrificium Deo spiritus contribulatus, quia sicut supra dictum 
« est, exteriores actus religionis ad interiores ordinantur ». Et 
hoc est quod in nostra liturgia pulchre exprimitur ad haec verba 
offertorii: In spiritu humilitatis et in animo contrito suscipiamur 
a te, Domine, et sic jiat sacrificium nostrum in conspectu tuo 
hodie, ut placeat tibi, Domine Deus, quae quidem intelliguntur 
de sacrificio invisibili atque interno ý% — nunc autem signum 


J Cf. Dan. HI, 38-40. 

huius sacrificii spiritualis est sacrificium exterius praeparatum, 
de quo statim subiungit sacerdos: Veni, sanctipicator omnipo- 
tens, et benedic hoc sacrificium tuo sancto nomini praeparatum f. 
Animadvertendum autem quod nunc propria ratio sacrificii exte- 
roris inquiritur, et praescinditur ab alus formalitatibus quae 
adiungi possunt, puta expiationis sive satisfactionis pro peccato. 
Si enim eiusmodi formalitates accedant, sacrificium non est 
amplius in solo genere signi, sed etiam in genere iustae com- 
pensationis pro offensa, requirens poenalitatem aliquam per quam 
peccati debitum | exstinguatur. Veruin haec sunt accessoria sa- 
crficio in quantum huiusmodi, et sine his consistit integra eius 
notio; quod non satis consideraverunt qui de incruenta obla- 
tone Christi in missa, ea sentiunt quae nullo modo conciliantur 
sive cum numerica identitate regnantis in caelo et sese offerentis 
in sacramento, sive cum statu glorioso et impassibili in quo a 
sua perfectione ac debita integritate amplius removeri omnino 
nequit. 

Nunc autem, ex hoc quod sacrificium in genere signi inve- 
nitur, statim consequitur quod requirit positivam institutionem. 
Etenim in actionibus exterioribus quae ab homine exerceri possunt, 
nulla est quae ex sola natura sua honorem divinum cum suffi- 
cienti determinatione significet. Nec propterea oportet concludere, 
de iure positivo esse quod homo offerat Deo sacrificia; nemo 
enm dicet locutionem non esse homini naturalem, ex hoc quod 
voces non significant nisi ex institutione. Unde S. Thomas, 2-2, 
Quaest. 85, a. 1, ad lum: « Oblatio sacrificii in communi est de 
« lege naturali, et ideo in hoc omnes conveniunt, sed determinatio 
« sacrificiorum est ex institutione humana vel divina, et ideo in 
« hoc differunt ». 

Sacrificium tamen non est signum pure ad placitum sicut 
voces. Cuius ratio est, quia connaturale est homini ut persimili- 
tudinem sensibilium rerum proficiat ad cognitionem divinorum, 


(* Haec verba praetermittuntur in missa praesanctificatorum, non 
autem illa priora, quia in die Parasceves Ecclesia sacrificium non offert, 
sed sacrificium interius profecto non cessat. 

et ideo, ut recta aestimatio de Dei excellentia et submissione ei 
debita in genere humano conservetur, necesse est ut singulare 
signum divino honori reservatum, symbolica similitudine exprimat 
interiorem affectum quo tenetur homo sese suo Creatori devovere. 
Proportionaliter ergo hic applicanda sunt quae alias dicta sunt 
de sacramentis per respectum ad significationem gratiae. 

III. — Porro singularis ille cultus qui divinitati reser- 
vatur, fuit ab initio convenientissime repositus in oblatione 
rei corporeae ac sensibilis per eiusdem in honorem Del 
destructionem sive immolationem. Et haec offerendi ratio, 
formaliter qua expressiva summae quae debetur Deo ado- 
rationis, semper et ubique habita est uti sacrificalis obla- 
tonis characteristica. Habuit tamen, materialiter loquendo, 
modalitates valde diversas, pro diversitate sacrificiorum, 
diversoque praesertim statu religionis, vel ante, vel post 
Christum, omni iam alia praeter ipsum hostia in perpetuum 
abrogata. 

Tria hic declaratione indigent. Primo quidem quid fuerit de 
facto ad significandum honorem divinum, inde ab initio deter- 
minatum. Secundo, quis sit symbolismus oblationis quae per 
destructionem rei oblatae perficitur. Tertio, quaenam fuerit in 
hac parte modalitatum diversitas. 

Primum omnium dicendum est quod sacrificium fuit ab initio 
repositum in quadam oblatione rei exterioris. Illud enim semper 
fuit sacrificium, quod semper proprie et per se ad munus sacer- 
dotis pertinuit; atqui semper proprium sacerdotis munus fuit of- 
ferre, iuxta illud Heb. V-1: Omnis pontifex... constituitur... ut 
ofierat dona. Quapropter apud sacros et ecclesiasticos scriptores, 
pro eodem accipitur sacrificare et offerre; nam. Gen. IV, 3-4, ubi 
primum mentio fit sacrificii, dicitur Abel obtulisse de primogenitis 
eregis sui, et Gen. VIII, 20-21, legitur Noe obtulisse holocausta 
super altare, et sic de aliis. Verum sacra illa oblatio per aliquam 
rei oblatae destructionem semper etiam perfecta fuit. Etenim, ut 
ait Bellarminus 1. 1 de Missa, c. 2, hebraice dicitur sacrificium 
a voce mactare. Item graece, Ovoia, vel dicitur a Oveiv, id est 
mactare, vel a nomine Ovmaoi, ut Porphyrius contendit apud 

Eusebium 1. | prappar. evang., c. 6; vult enim sacrificia esse dicta 
ab exhalatione et fumo qui ex combustione sacrificii ascendit. Unde 
iterum Chrysostomus et Theophylactus in c. 10 ad Hebraeos, 
notant differentiam inter Ovoiav et Tpoopopàüv, id est sacrificium 
et simplicem oblationem, quod Ovoia dicitur de rebus illis quae 
occiduntur vel aliter consumuntur. Constat etiam ex usu Scri- 
pturarum; nam Îsaac vere et proprie sacrificandus a patre di- 
cebatur quando Gen. XXII, occidendus et cremandus Domino 
ducebatur; e contra, Levitae qui Numer. VIII-13 offeruntur in 
munus Domino a fils Israel, numquam dicuntur sacrificati. Et 
omnia omnino quae in Scriptura dicuntur sacrificia, necessario 
destruenda erant: si viventia, per occisionem; si inanimata so- 
lida, ut simila et thus et sal, per combustionem ; si liquida, ut 
sanguis et vinum, per effusionem, iuxta leges caeremoniales quae 
traduntur Levitic. I-II. Neque his repugnat, concludit Bellar- 
minus, exemplum Melchisedech qui erat sacerdos Dei altissimi, 
et obtulit panem et vinum, nec tamen legitur oblationem illam 
destruxisse; nam Scriptura non explicat modum illius sacrificii, 
sed ex alus locis colligimus eum more solito sacrificasse, ita ut 
panem ilum et vinum ad honorem Dei vel combusserit, vel ef- 
fuderit, vel aliquo alio modo peremerit. Cum enim de signo 
agitur non oportet adeo esse sollicitum, sed quidquid speciem 
destructionis prae se fert, pro ipsa substantiali rei consumptione 
non absurde haberi potest. 

Nunc autem, quod ritus praedictus naturalem idoneitatem 
habeat ad significandum invisibile sacrificium quo nosmetipsos 
Deo devovere tenemur, facile constat. Nam primo, « ex naturali 
« ratione procedit quod homo quibusdam sensibilibus rebus utatur, 
« offerens eas Deo in signum debitae subiectionis et honoris, se- 
«eundum similitudinem eorum qui dominis suis aliqua offerunt 
«in recognitionem dominii » f. Insuper, specialis ratio submis- 
sionis et reverentiae prout Deum solum et nullum alium respicere 
potest, optime exprimitur dum fit oblatio per consumptionem ex- 
sistentiae rei oblatae in honorem eius cui offertur. Huiusmodi enim 


fl) S. Thom., 2-2, Quaest. 85, a. 1. 

ritus per se idoneus est ad significandum affectum hominis sese 
devoventis Creatori suo tanquam ei in cuius obsequio dignum est 
ut omnis vita creata consumatur, et in cuius utilitatem nihil om- 
nino cedere potest, iuxta illud Psalmistae: Dixi Domino, Deus 
meus es fu, quoniam bonorum meorum non eges f 

Caeterum, quia significandi gratia introducta fuit sacrificalis 
illa destructio, sat magnam habuit, vel ab initio, modalitatis 
latitudinem. Re enim vera, non sola apud antiquos valebat 
destructio formalis, velut cum res oblata igne vel ferro peri- 
mebatur. verum etiam destructio aequivalens, sicut cum liquor 
in libaminibus effusus, ad nihil saltem utilitatis redigebatur. In 
novo autem testamento, omnibus aliis hostis praeter unicam 
illam in cruce semel cruente oblatam et in perpetuum accepta- 
tam, a Deo repudiatis, cruentae immolationi successit immolatio 
mystica, quae scilicet absque ulla oblatae victimae deteriora- 
tione, sub sola specie sacramenti peragitur; quae etiam, qua 
ratione fundamentalem illam quam diximus, sacrificiorum signi- 
ficationem ad perfectum adduxerit, nondum huius loci est de- 
clarare. Adhuc enim generalibus considerationibus insistimus, et 
statim videndum est. a quo debeat sacrificium offerri. 

IV. — De necessitate sacrificii est ut a persona fun- 
gente publica apud Deum legatione offeratur; quo fit ut 
sacrificium et sacerdotium sibi mutuo ut duo correlativa 
respondeant. 

Id facile demonstratur, quia si sacrificium est de sui ratione 
cultus publicus ac solemnis nomine communitatis Deo exhibitus, 


d) Unde iam mtelliges quod in sacrificio, oblatio et immolatio 
non sunt duo inter se realiter distincta, quia 1mmolatio seu destructio 
importat praecise eam quae sacrificio propria est, distinctivam obla- 
tionis rationem: rationem dico, per quam oblatio sacrifica ponitur extra 
numerum oblationum quae hominibus fiunt, et determinatur ad signi- 
ficandum honorem soli Deo debitum, eique soli reservatum. Quapropter, 
tam apud profanos quam apud ecclesiasticos auctores, idem prorsus 
sonat, victimam offerre et victimam immolare. Sed et Concilium Tri- 
denUmim, ubi doctrinam de sacrificio explicat, pro synonymis habet 
in subiecta materia, duo haec verba offerre et immolare, unum pro 
altero indifferenter usurpans, ut videre est, Sess. 22, cap. 1° et 2°. 

ui supra declaravimus, profecto oportet ut offeratur a persona 
publica ad hoc constituta. Unde Bellarminus |. | de Missa, c. 2: 
« Non enim est cuiusque offerre sacrificium, sed publici et certi 
« hominis qui communi nomine id peragat. In lege quidem na- 
« lurae sacerdotes erant capita familiarum, ut Noe, Abraham, etc. 
« In lege autem scripta soli fili Aaron. In lege gratiae soli epi- 
« scopi et presbyteri rite ordinati... Atque hinc etiam excluduntur 
«a ratione sacrificii. proprie dicti multae oblationes privatorum 
« hominum factae soli Deo, ut cum fideles candelas accendunt et 
« consumunt in templo ad honorem Dei ». Nunc igitur, cum per- 
sona fungens publica legatione apud Deum, sacerdotis nomine vo- 
cetur, sequitur sacerdotium etsacrificium esse quaedam correlativa, 
nec posse concipi unum sine ordine ad alterum. Quare Triden' 
tinum, Sess. XXIII, cap. I: « Sacrificium et sacerdotium ita Dei 
& ordinatione coniuncta sunt, ut utrumque iri omni lege exstiterit. 
« Cum igitur in. novo Testamento, sanctissimae Eucharistiae sa- 
« crificium visibile ex Domini institutione catholica Ecclesia ac- 
« ceperit, fateri etiam oportet, in ea novum esse visibile et ex- 
« ternum sacerdotium, in quod vetus translatum est ». 

itaque de institutione sacerdotii ratiocinandum est non secus 
ac de institutione sacrificii. Sacerdotium quippe in communi spe- 
ctatum, de iure naturae est, et sicut in statu naturae purae de- 
terminatio sacrificiorum haberetur ex institutione publica, sed mere 
humana, ita determinatio personarum fungentium sacerdotio esset 
ex iisdem naturalibus causis quibus nunc determinatur subiectum 
potestatis politicae, A'erum, ex quo in religione supernatural! seu 
revelata sacrificiorum institutionem Deus sibi reservavit, sacer- 
dotii investituram pariter reservatam esse voluit. Unde Heb. V, 
l-4: «Omnis namque pontifex ex hominibus assumptus pro 
« hominibus constituitur in iis quae sunt ad Deum, ut ofterat 
« dona et sacrificia pro peccatis... Nec quisquam sumit sibi 
« honorem, sed qui vocatur a Deo tamquam Aaron ». Ubi Apo- 
stolus dicens, neminem sumere sibi honorem, absolute significat 
neminem posse sua privata auctoritate sacerdotem institui. Cum 
autem addit, sed qui vocatur a Deo tamquam Aaron, non ab- 
solutam, sed hypotheticam, in praesenti ordine et statu religionis 

revelatae, divinae investiturae necessitatem signat. Quae quidem 
investitura facta est in veteri lege, quando Deus semel pro sem- 
per filios Aaron designavit ut in altaris ministerio sibi deservi- 


rent; in lege autem nova fit per speciale sacramentum et col- 


lationem sacri characteris, adeoque non mediante generatione 


carnali, sed per operationem Spiritus Sancti. 

V. — Sacrificium convenit cum sacramento, quatenus 
quoddam sacrum signum est. Differt, quatenus sacramentum 
est signum causarum sanctificationis nostrae, sacrificium 
vero signum interioris cultus. Et hinc sequuntur aliae diffe- 
rentiae in eo consistentes quod sacramenta nec sunt de iure 
naturae, nec possunt esse institutionis humanae, nec neces- 
sario et semper a sacerdote conficiuntur, nec demum effi- 
caciam habent per modum impetrationis sicut sacrificium, 
sed per modum efficientiae. 

Omnia fere constant ex dictis tum' in praesenti, tum in prae- 
via disputatione de sacramentis in communi. 

Circa tertiam differentiam nota quod ministrans sacramentum 
se habet ut Dei instrumentum ad sanctificationis effectum ; instru- 
mentum autem Dei in quantum huiusmodi non est necessario per- 
sona publica, communitatem repraesentans. Unde videmus quod 
baptismi minister potest esse quilibet homo, sive christianus, sive 
infidelis; videmus etiam quod ministri matrimonii sunt ipsi con- 
trahentes, qui profecto qua tales personae publicae non sunt. Ad- 
dendum tamen, debuisse omnino sacramenta institui a Deo di- 
spensanda regulariter per sacerdotes, (si unum matrimonium ex- 
cipias propter specialem eius conditionem) : ut scilicet per eamdem 
viam descenderent Dei dona ad homines, per quam ascendunt 
hominum vota ad Deum, et servaretur pulcherrimus ille ordo 
quo divina Providentia suaviter disponit omnia, perducens ad 
suos fines infima per media et media per summa. Aliunde vero 
quaedam sacramenta sunt, quae ex peculiari sua indole sacerdo- 
tale ministerium evidenter exigunt, puta sacramentum  Poeniten- 
tiae per modum iudicii institutum, itemque sacramenta Confir- 
mationis et Ordinis quibus distribuuntur gradus et officia in 
Ecclesia Christi; hoc enim non ad alios pertinere potest quam 

ad principes civitatis. Quare, licet de essentia sacerdotii in genere 
non sit nisi deputatio ad sacrificium offerendum, debuit ei adiungi 
in praesenti ordine officium ministrandi sacramenta, ut de sacer- 
dote quoque verificetur illud Genes. XXVIII-12: « Et vidit in 
« somnis scalam stantem super terram, et cacumen illius tangens 
« caelos, angelos quoque Dei ascendentes et descendentes per eam ». 
Ascendit quippe sacerdos ab hominibus ad Deum cum sacrifi- 
cium offert, descendit a Deo ad homines cum ministrat. sacra- 
menta. 

Denique quoad ultimam differentiam, observa multum differre 
rationem efficaciae quae consideratur in sacramentis, ab ea quae 
consideratur in sacrificio. Nam cum sacramentum sit quoddam 
signum practicum sanctificationis et gratiae, respicit ut terminum 
hominem sanctificandum ; et quia homo non sanctificatur nisi qua- 
tenus in eo aliquid producitur ad quod propria sacramenti virtus 
non pertingit, oportet ut sacramenti efficacia sit per modum in- 
strumentalis efficientiae. Sed cum sacrificium sit signum adora- 
tionis et cultus, respicit ut terminum Deum colendum; et quia 
Deus non colitur per hoc quod aliquid in ipso efficitur, impossi- 
bile est ut efficacia sacrificii qua talis sit in genere efficientiae, 
sed si quis effectus consequatur, nonnisi per modum impetrationis : 
quatenus oblatione sacrificii, tamquam exercita quadam implora- 
tione suae beneficentiae exoratus Dominus, « gratiam et donum 
« poenitentiae concedens, crimina et peccata etiam ingentia di- 
« mittit », ut docet Tridentinum, Sess. XXII, cap. 2. Non quod 
sacrificium sit instrumentum quo Deus sanctificantem gratiam 
hominibus confert, sed quia per sacrificium obtinet homo a Deo 
actualis gratiae donum quo se ad iustificationem disponat. Uno 
verbo sacrificium influit ut oratio; et ideo, sicut dicuntur orationes 
ad Deum ascendere, ita et sacrificia. Sic de sacrificio Manue, 
ludie. XIII, 19-20, legitur: «Tulit itaque Manue haedum de capris, 
« et libamenta, et posuit super petram, offerens Domino qui facit 
« mirabilia... Cumque ascenderet flamma altaris in coelum, an- 
ti. gelus Domini pariter in flamma ascendit ». Sic nos quoque 
in oblatione calicis dicimus; Offerimus tibi Domine, calicem sa- 

lutaris, tuam deprecantes clementiam, ut in conspectu divinae 
Maiestatis tuae... cum odore suavitatis ascendat. 


Ex dictis sacrificium | posse describi: Oblatio 
per modum immolationis a sacerdote Deo facta, in signum le- 
eitime institutum honoris et reverentiae quam homo debet 
creatori suo. — Intelliges praeterea, sacrificium esse quoddam 
essentiale constitutivum cultus religiosi; unde in sacra historia 
videmus sacrificia cum ipsa religione nata esse et cum illa ex: 
tingui, ut bene ostendit Bellarminus | 1 de Missa, c. 20. — 
Intelliges demum, tempus sacrificio offerendo idoneum non esse 
nisi tempus viae, tum quia in beatitudine omnes immediate Deo 
coniungentur, et non indigebunt externo medio ad communican- 
dum cum eo, tum quia quae nunc nobis est necessitas interio- 


rem cultum per ritus symboiicos significandi, tunc evacuatis 
umbris, amplius non erit ý. 


De divisione sacrificiorum. 


Deinde dicendum est de divisione sacrificiorum, tum ratione 


finis, tum ratione modi offerendi, tum ratione valoris sive effi- 
caciae. 


Equidem omni sacrificio essentialis est significatio interioris 


* Haec dicta sint contra quosdam hypermysticos, qui opinantur 
missam adhuc in futura gloria fore celebrandam, et sanctos post resur- 
rectionem sacramento corporis Christi esse cibandos. Sed ista, etsi spe- 
ciem pietatis habeant, sunt tamen contra omnem rationem, et deprimunt 
nobilitatem futuri illius status ad quem suspirat sponsa in Canticis, 11-17, 
dicens: Donec aspiret dies, et inclinentur umbrae, nam quaecumque signa 
et velamina sacramentalia pro umbris computantur. Quanto igitur melius 
auctor Imitationis Christi 1. 4, c. 21, n. 2: « Me oportet contentum esse 
* jn lumine verae fidei, et in ea ambulare donec aspiret dies aeternae 
« claritatis, et umbrae figurarum inclinentur. Cum autem venerit quodper:- 
fectum est, cessabit usus sacramentorum, quia beat in gloria caelesti non 
« egent medicamine sacramentali. Gaudent enim sine fine in praesentia 
< Dei, et de claritate in claritatem abyssalis Deitatis transformati, gustant 
« À erbum Dei caro factum, sicut fuit ab initio et manet in aeternum ». 

latiae qua se homo in Dei servitium devovere profitetur, atque 
hoc modo finis sacrificii semper est /atreuticus. Verum, quia oportet 
ut in suppositione peccati honor delatus Deo sit testificativus 
excusationis et poenitentiae, ac per hoc, exhibeatur in finem pla- 
candi Numen offensum, ideo in praesenti humani generis condi- 
tione necesse est esse sacrificia propiliatoria. Denique, cum divi- 
nus honor nequeat consistere sine gratiarum actione pro beneficiis 
acceptis et petitione pro accipiendis, sunt etiam sacrificia eucha- 
ristica atque impetratoria. Hinc intelligitur divisio antiquorum 
sacrificiorum in holocaustum, sacrificium pro peccato, et hostiam 
pacificam, prout una vel altera significatio magis specialiter in 
singulis generibus attendebatur, et peculiari modo assumebatur 
unumquodque ad finem adorandi, vel placandi, vel gratias agendi. 
« Triplex erat, inquit S. Thomas 1-2, Quaest. 102, a. 3 ad 8um, 
« sacrificiorum genus. Quoddam erat quod totum comburebatur, 
« et hoc dicebatur holocaustum, quasi totum incensum ; huiusmodi 
«enim sacrificium offerebatur Deo specialiter ad reverentiam 
« Maiestatis ipsius, et ideo totum comburebatur, ut sicut totum 
« animal resolutum in vaporem sursum ascendebat, ita etiam si- 
it enificaretur totum hominem et omnia quae ipsius sunt, Dei 
« dominio esse subiecta, et ei esse offerenda. Aliud autem erat 
« sacrificium pro peccato, quo offerebatur Deo ex necessitate 
« remissionis peccati. Tertium vero sacrificium vocabatur hostia 
pacifica, quae offerebatur Deo vel pro gratiarum actione, vel 
pro salute et prosperitate offerentium, ex debito beneficii vel 
« accipiendi vel accepti». Sed in Novo Testamento omnes veterum 
hostiarum differentias una corporis et sanguinis Christi implet 
oblatio, dicente Tridentino, Sess. XXII, cap. 1: « Haec illa (munda 
« oblatio) est quae per varias sacrificiorum, naturae et Legis 
* tempore, similitudines figurabatur, utpote quae bona omnia 
« per illa significata, velut illorum omnium consummatio et per- 
« fecto complectitur ». 

Habito nunc respectu ad offerendi modum, sacrificia divi- 
duntur in cruenta et incruenta. Cruenta ante Christum, ipsam 
cultus substantiam fere constituebant, incruenta vero, ut pluri- 
mum accidentaliter solum, seu verius accessorie adhibebantur. 

Rursus incruentum sacrificium dividi debet in illud quo victima 
offertur in propria specie, et illud quo offertur in specie scura- 
menti. Primum habetur quando res oblata ex natura sua non 
est cruentae destructioni idonea, sicut panis, thus, vinum, sal, 
et alia huiusmodi. Secundum contingit tantum in altissimo Eu- 
charistiae mysterio, ubi formalis immolationis ratio consistit in 


quadam separatione corporis a sanguine, quae tamen non est 


nisi penes externum habitum cruentae passionis repraesentati- 


vum, in quo sub sacris symbolis panis et vini ipse Agnus Dei 


offertur Deo. Primo modo sacrificium incruentum non habet 


specialem idoneitatem ad hoc ut sit propitiatorium pro peccato, 
quia non exprimit honorem delatum Deo tamquam Domino of- 
fenso, cui pro summa iniuria summa debetur fusi sanguinis re- 
paratio. Sed secundo modo vere participat de omnibus formis, 
quas omnes ad perfectum adduxit, ut paulo supra fuit insinua- 
tum, et infra suis locis explicabitur. 

Tandem, quod attinet ad valorem seu efficaciam sacrificio- 
rum, praecipua divisio est in valorem ex solo opere operantis, et 
ex opere etiam operato. At vero observandum est consequenter 
ad superius praemissa, quod locutio ex opere operato non eodem 
modo adhiberi debet quoad sacramenta et quoad sacrificium. 
Recte quippe dicitur sacramentum operari, producere, efficere, 
conferre gratiam ex opere operato ; et sensus est, sacramentum 
habere hanc efficientiam, non ex virtute operantis sive conficien- 


tis, sed ex virtute instrumentait quae ei inest ab institutione 


Christi. De sacrificio autem loquens non recte quaereres utrum 
aliquid efficiat ex opere operato, sed melius, utrum valorem ha- 
beat latreuticum vel impetratorium ratione tantum habita devo- 
tionis hominum offerentium, an etiam independenter a devotione 
illa, ex hoc solo quod valide peragitur conformiter ad legem 
institutionis suae. Quibus suppositis, dico quod sacrificia V. T. 
in foro quidem externo per se valebant ad tollendas irregula- 
ritates et legales immunditias, pro quibus tollendis erant a Deo 
instituta in figuram verae expiationis per Christi sacrificium affe- 
rendae ; in foro vero interno valebant secundum solam devotio- 
nem offerentium, applicando nunc generalia principia d | actibus 

externis virtutum qui honestatem suam trahunt ex interiori actu 
a quo imperantur. In sacrificio vero crucis attenditur valor 
omni ex parte infinitus ex opere operantis Christi. Denique in 
Missa, praeter valorem ex opere operantium ministrorum qui 
deesse potest, semper valor inest ex opere operato, quia hoc 
sacrificium nulla hominum indignitate aut malitia inquinatur, 
ut dicitur in. Tridentino, Sess. XXII, cap. 1, et ideo semper 
est Deo acceptabile ex parte eius qui per ministros suos prin- 
cipaliter offert et offertur. 


De proprio sacrificio Novae Legis. 


Nunc specialiter dicendum de proprio Novae Legis sacri- 
ficio, quia tanta est coniunctio inter unamquamque legem reli- 
giosam et externum sacrificium, ut Apostolus non dubitaverit 
dicere, Heb. VII-12: Translato sacerdotio, ac per hoc, sacrificio, 
necesse est ut et legis translatio fiat. 

In quo quidem primum omnium observandum venit, aliquod 
esse sacrificium ad Novam Legem pertinens ut principium eius, 
id est, ut fons a quo ipsa Nova Lex processit, propriamque sibi 
oratiam derivavit ; et hoc est sacrificium crucis per quod per- 
fecta fuit nostra redemptio, acquisitusque thesaurus inconsum- 
ptibilis, quo qui usi sunt, participes effecti sunt amicitiae Dei. 
Quapropter non restringitur hoc sacrificium ad legem novam 
consideratam in eo statu perfecto et consummato quem habuit 
solum a tempore mortis Christi, sed se extendit usque ad illam 
inchoationem ac veluti anticipationejn quae viguit ab ipso mundi 
exordio, tam sub lege naturae quam sub lege scripta Ë — Ab 
initio enim potestas facta est hominibus filios Dei fieri ; ab initio 
etiam, « quibuscumque fuit lex gratiae indita, secundum hoc ad 
«Novum Testamentum pertinebant » (2); ab initio demum, 
quotquot iusti fuerunt ante Deum, ob participationem singularis 


(9 Vide supra, de Sacram, in comm., Quaest. 60, $ 1. 
(2) S. Thom., 1-2, Quaest. 106 a. 1, ad 3"m. 

huius sacrificii crucis placuerunt Deo, iustitiamque et salutem 
consecuti sunt. 

Verum alio modo intelligi potest sacrificium ad legem no- 
vam pertinere: pro quanto scilicet ipsum sacrificium est quod 
nova lex perpetuo celebrandum indixit, in quo principaliter con- 
sistit cultus Ecclesiae in Novo Testamento, quodque hac de causa 
vere et proprie sacrificum novae legis audit, utpote illud quo ho- 
mines sub nova lege existentes colere debent et colunt Deum. 
Oportet autem ut distinguatur a praecedenti, quia quanto altius 
eminet sacrificiu?.. crucis in ratione principi totius christianae 
religionis, tanto evidentius excluditur a ratione sacrificii consti- 
tutivi cultus Christianorum. Etenim, ut bene arguit Bellarminus 
l. | de Missa, c. 20: « Sacrificium crucis semel peractum est, ac 
« deinde desiit esse, neque mansit postea nisi per effectum et 
« virtutem, ut notum est; imo nunquam fuit tempore christianae 
« religionis; ea enim post Christ; mortem proprie coepit. At sa- 
« crificium proprium religionis debet ipsam perpetuo comitari, 
« ut supra probatum est. Praeterea, religio quaevis sacrificium 
« externum ac visibile requirit, ad quod homines illius religionis 

peragendum conveniant, et quod ab ipsis frequentari possit. 
« At nihil. eiusmodi in sacrificio crucis reperitur. Est enim respe- 
« ctu Christianorum invisibile, cum sola fide, non oculis cernatur: 
« unde nec ad illud conveniri potest a populis, nec etiamsi cer- 
« neretur, a populo vel sacerdotibus christianis frequentari pos- 
« set; non enim fas esset ut Christum christiani toties interfi- 
« cerent ». Imo vero a solo Christo potuit offerri, et nullo modo 
ab hominibus, cum omne ministerium hominum in eo adhibitum, 
non solum non habuerit rationem cultus religiosi, sed potius 
fuerit ex natura rei summum omnium sacrilegium. Si igitur re- 
ligio exigit. sacrificium. quod a cuncto populo per mediatores 
sacerdotes offeratur ex debito communis servitutis, et in. quo ad 
Deum adorandum pro ratione sui gradus omnes concurrere pos- 
sint: concludendum sane est, sacrificium novae legis proprie 
loquendo non esse nisi sacrificium missae, de quo Christus in 


cruce exsultans dicebat: « Reminiscentur et convertentur ad Do- 


it minum universi fines terrae, et adorabunt in conspectu eius 

« universae familiae gentium... Et anima mea illi vivet, et semen 
« meuin serviet ipsi » ff 

Sed nunc, ut melius appareat distinctiva indoles huius sa- 
crificii prout est constitutivum cultus christiani, illudmet comparare 
iuvat cum oblatione crucis quantum ad illa quatuor quae in omni 
sacrificio consideranda esse docet Augustinus: « Cui offeratur, 
« a quo Offeratur, quid offeratur, pro quibus offeratur » (2). Quoad 
primum, constat nullam esse posse differentiam. Quoad secun- 
dum et tertium, si ipsum Christum offerentem et oblatum respicias, 
nullum rursus discrimen invenitur: quatenus « una eademque est 
« hostia, idem nunc offerens sacerdotum mini, .erio, qui seipsum 
« tunc in cruce obtulit, sola offerendi ratione diversa » (3). Ast, 
si attendas eos qui in missa coofferunt et coofferuntur, notabilem 
utique inter utrumque sacrificium invenies differentiam; ad quam 
ultimo consequitur, non omnino eosdem esse illos pro quibus 
oblatio nunc fit in altari Ecclesiae, et pro quibus tunc facta est 
in cruce, communi ara totius mundi. 

Et sane, quantum ad id quod secundo loco in omni sacri- 
ficio considerandum dicit Augustinus, scilicet a quo offeratur, 
differentia estin hoc, quod in cruce, secus ac in missa, Christus 
fuit solus offerens. In ara siquidem crucis, ut alias nunc rationes 
omittam, semetipsum obtulit, non ut caput Ecclesiae 1am constitutae, 
sed in hunc potius finem ut Ecclesiam sibi acquireret, iuxta illud 
Eph. V, 24-27: « Seipsum tradidit... ut exhiberet ipse sibi glo- 
«riosam Ecclesiam non habentem maculam, aut rugam, aut ali- 
« quid eiusmodi ». Unde, cum actualis hominum cum Christo 
coniunctio, (in qua coniunctione consistit Ecclesiae ratio), fuerit 
cruentae oblationis effectus et finis, profecto ordine naturae et 
causalitatis posterior est, nec potuit ullo modo 1n hoc sacrificio 
praesupponi. Sit igitur sacrificium aliud, unici illius sacrificii 
crucis a progenie in progenies commemorativum, in cuius cele- 
bratione suas partes habeat Ecclesia. Non enim venerat in mundum 


(‘) Psalm. XXI, 28-31. 
(2) August. 1. 4 de Trinit., c. 14. 
(3 Trident., Sess. XXII, cap. 2. 

Filius Dei ut solitariam adorationem Patri redderet, sed ut nos 
homines, perfectos secum adoratores in spiritu et veritate con- 
stitueret. Sit, inquam, sacrificium aliud, cuius oblatio perficiatur 
per mysticum corpus unitum Capiti suo. Porro, hoc ipsum est 
in quo reponitur characteristica missae nota ac propria indoles; 
offertur enim tum a Christo, turn a ministro, turn ab integra fide- 
lium ecclesia, quamvis aliter et aliter. À Christo quidem, tam- 
quam a principali et summo sacerdote qui in ultima coena 
antequam pateretur et in caelum conscenderet, apostolicae hie- 
rarchiae munus contulit administrandi in terris suum sacerdo- 
tium et nomine^ 0 sacrificandi usque in saeculi finem. À mi- 
nistro autem, tamquam a sacerdote vero, sed subordinate et 
veluti instrumental!. Denique, ab integra fidelium ecclesia tam- 
quam a populo per sacerdotem, iuxta illud quod habetur in 


canone: Hanc igitur oblationem servitutis nostrae, sed et cunctae 


familiae tuae, quaesumus, Domine, ut placatus accipias. Quam- 


quam non oporteat eos omnes qui ad Ecclesiam pertinent, eodem 
modo offerre; nam aliqui offerunt solum habitualiter, illi scilicet 
qui ad oblationem actu non concurrunt, sed per solam profes- 
sionem christianitatis communicant cultui qui ubique terrarum 
Deo exhibetur secundum ritum a Christo institutum ; alii vero 
offerunt etiam actualiter. vel celebrationem procurando, vel sa- 
crificanti ministrando, vel demum mere assistendo, et quo quis- 
que propius concurrit ad offerendum, eo etiam, caeteris paribus, 
meliorem titulum habet ad participandum de sacrificii fructu ut 
dicetur infra. 

Sed iam sponte sua sequitur differentia alia, quatenus in 
missa, secus ac in cruce, mysticum corpus Ecclesiae, sin minus 
physice, at certe affectu et significatione pertinet ad id quod offer- 
tur. Quisquis enim in sacrificio offert victimam, offert eam ut vi- 
cariam sui, intendens exprimere interiorem submissionem atque 
absolutam devotionem qua vult ipsemet spiritualiter in Dei ho- 
norem consumi. Si ergo, ut dictum est, Ecclesia in missa se habet 
ut offerens, pariter se habet ut oblata, utique in unione cum Ca- 
pite suo. « Cuius rei, inquit Augustinus |. 10 de civit., c. 20, sa- 


« cramentum quotidianum esse voluit Ecclesiae sacrificium, quae 

« cum ipsius capitis corpus sit, seipsam per ipsum discit offerre »t 
Imo intendit. Ecclesia ut per oblationem corporis et sanguinis 
Christi, suimetipsius oblatio semper magis magisque perfecta 
efficiatur: Propitius. Domine, quaesumus, inquit f, haec dona 
sanctifica, et hostiae spiritualis oblatione suscepta, nosmetipsos tibi 
perfice munus aeternum. Haec itaque ratio est cur Christus in 
sacramento sub iis symbolis immoletur quibus figuratur mysti- 
cum corpus quod acquisivit sanguine suo; nam iuxta multoties 
iam praemissa, panis et vini species figura sunt societatis fide- 
lium. Haec rursus ratio est cur roget Deum sacerdos ut oblatio- 
nem habeat acceptam, ut supra illam propitio ac sereno vultu 
respicere dignetur sicut respexit super munera Abel, Abrahae, 
et Melchisedech, utque iubeat eam perferri in sublime altare per 
angeli manus. Nam ista et alia huiusmodi multa quae nobis 
obiciunt haeretici, quantum essent inexplicabilia extra principia 
hactenus delarata, (quis enim ferret Deum rogatum fuisse ab 
hominibus ut oblationem crucis acceptabilem habuerit?), tan- 
tum plena pietatis apparent si quis consideret quod in sacrificio 
missae, non solus offert et offertur Christus, sed tum in ratione 
offerentis, tum in ratione rei oblatae, coniungitur Ecclesia cum 


(* Secreta feriae 2 Pentecostes. 

(2) « II reste maintenantà vous expliquer les priéres de la liturgie 
« qu'on vous a fait croire indignes d'une oblation qui serait Jésus-Christ 
< méme. Mais il n'y aura plus de difficulté, si vous songez seulement que 
« l'Eglise qui offre le pain et le vin pour en faire le corps et le sang, et 
(qui ensuite offre encore ce corps et ce sang après qu'ils sont consa- 
< crés, ne le fait que pour accomplir une troisième oblation, par laquelle 
« elle s'offre elle méme. Le prétre commence le premier, et à l'exemple 
« de Jésus-Christ qui a été tout ensemble le sacrificateur et la victime, 
« il s'offre lui-même avec son oblation: c'est ce que signifie la cérémonie 
< d'étendre les mains sur les dons sacrés, comme on le fait un peu avant 
< la consécration. Autrefois dans l'ancienne Loi, on mettait la main sur 
< la victime, en signe qu'on s'y unissait et qu'on se dévouait à Dieu 
«avec elle; c'est ce que témoigne le prétre en mettant ses mains sur 
< les dons qu'il va consacrer. Tout le peuple pour qui il agit, entre dans 
< ce sentiment, et le prêtre dit alors au nom de tous: Nous vous prions, 


« Seigneur, de recevoir cette oblation de notre servitude et de toute votre 

Tandem, quantum ad ultimum quoti in omni sacrificio con- 
siderari debet, hoc est, pro quibus offeratur, differentia est, quia 
sacrificium crucis pro omnibus fuit a Christo oblatum et a Patre 
acceptatum, at missa, directe saltem, non offertur nisi pro iis 
qui fidelium nomine veniunt, utpote ad visibile Ecclesiae corpus 
pertinentes: in quo quidem, adhuc magis sacrificii eucharistici 
propria ac distinctiva indoles sese prodit ac manifestat. 

Et hactenus quidem de sacrificio missae sermo fuit, tanquam 
de sacrificio ab illo quod in cruce oblatum est, adaequate di- 
stincto. Nunc autem in oppositum est quod sentiunt plures sese 
munientes variis locutionibus seu Patrum seu theologorum, ac 
praesertim auctoritate Catechismi ad parochos, Part. 2, cap. 4, 
n. 76. Volunt enim sacrificium Christi esse unum, non duplex; 


quod ali aliter explicant, et non semper ea qua par est clari- 
tate, nec caeteroqui vacat in praesenti singulos dicendi modos 


‘famille; où nous apprenons non seulement à offrir avec le prêtre les 
« dons proposés, mais encore à nous offrir nous-mêmes avec eux... L'an- 
< cienne cérémonie où chacun portait lui-même son oblation, c'est-à-dire 
< son pain et son vin. pour être offerts à l'autel, confirme cette vérité. 
« Car outre qu'offrir à Dieu le pain et le vin dont notre vie est soute- 
«nue, c'est la lui offrir elle-même comme chose qu'on tient de lui, et 
« quon veut lui rendre: les saints Péres ont remarqué dans le pain et 
« dans le vin un composé de plusieurs grains de blé réduits en un, et 
« de la liqueur de plusieurs raisins fondus ensemble; et ils ont regardé 
«ce composé comme une figure de tous les fidèles réduits en un seul 
« corps pour s'offrir à Dieu en unité d'esprit; ce qui a fait dire. à Saint 
« Augustin, que toute la cité rachetée était le sacrifice éternel de la Tri- 
< nité sainte... Ainsi l'Eglise fait elle-même une partie de son sacrifice, 
« de sorte que ce sacrifice n'aura jamais sa perfection tout entière, quil 
« ne soit offert par des saints. Voilà une claire résolution de toute la dif- 
< ficulté, s'il y en avait: car il y a dans ce sacrifice Jésus-Christ qui est 
«offert, et il y a l'homme qui l'offre: le sacrifice est toujours agréable 
< du côté de Jésus-Christ qui est offert; il pourrait ne l'étre pas tou- 
jours du côté de l'homme qui l'offre, puisqu'il ne peut l'offrir digne- 
« ment, qu'il ne soit lui-méme assez pur pour étre offert avec lui, comme 
«on a vu. Quelle merveille y a-t-il donc, que l'Eglise demande à Dieu 
< qu'il rende notre sacrifice agréable en tout, et autant à proportion, du 
« cóté des fidéles qui le présentent, que du cóté de Jésus-Christ qui est 
« présenté?* Rossuet, Explication de quelques difficultés, etc. n. 36-37. 

in medium afferre. Sed quoniam in his quae pro hac sentiendi 
ratione passim adducuntur, praeter plura praeclare et egregie 
dicta, plura etiam sunt de quibus graves ad minimum videntur 
esse rationes dubitandi, operae pretium erit, ad huius prolego- 
meni complementum, hanc ipsam de unitate sacrificii Christi 
quaestionem ad examen breviter revocare. Et ne libera nobis 
tribuatur divagandi facultas, omne critérium desumere placet ex 
verbis Tridentini in duobus illis capitulis, primo et secundo Ses- 
sionis 22ae, ubi doctrina de sacrificio missae adeo concinne, ne 
dicam divine, recapitulata invenitur. 


De unitate vel pluralitate sacrificii Christi ex doctrina 
Tridentini. 


Fundamenti loco ponenda sunt ea doctrinae Tridentini pun- 
cta; quae ad propositae quaestionis solutionem quoquo modo 
attinentia, pro fixis et inconcussis haberi debent. Et ad tria se- 
quentia reducuntur. 

Primum punctum est Unum idemque esse, teste Tri- 
dentino, quod in coena Dni peractum est, et quod pe- 
ragitur in missa, adeo ut ad coenam novissimam indu- 
bie referenda sit, non modo institutio, sed et prima ac 
prototypa sacrificii missae celebratio. 

Haec propositio in Tridentino hisce terminis enuntiata con- 
ünetur: « Is igitur Deus et Dfius noster... in coena novissima, 
«qua nocte tradebatur..., sacerdotem secundum ordinem Mel- 
« chisedech se in aeternum constitutum declarans, corpus et 
« sanguinem suum sub speciebus panis et vini Deo Patri obtulit, 
«ac sub eorumdem rerum symbolis, apostolis quos tunc N. T. 
« sacerdotes constituebat, eorumque in sacerdotio successoribus, 
Kut offerrent praecepit per haec verba: Hoc facite in meam 
« commemorationem ». In quo quidem duo distinguit Tridenti- 
num: quod in coena Dominus fecit, et quod discipulis facien- 
dum mandavit. Quod in coena fecit, Concilium enarrat dicens : 

Sacerdotem secundum ordinem Afelchisedech se constitutum de- 
clarans. corpus et sanguinem suum sub speciebus panis et vini 
Deo Patri obtulit. Quod autem faciendum mandavit, explicat 
subiiciens: Apostolis quos tunc A’ T' sacerdotes constituebat, co- 
ranique in sacerdotio successoribus praecepit ut sub earumdem 
rerum symbolis ipsum corpus et sanguinem suum offerrent, et 
quod se facientem viderant, facerent et ipsi in sui commemora- 
tionem. Tridentino igitur teste, sacrificium quod usque nunc, 
dominico mandato obsequentes offerimus in missa, ipsissimum est 
sacrificium quod Dominus instituit, et de facto prior obtulit incoena. 
Unde iam apparet oblationem coenae habendam esse ut primi- 
tias sacrificii missae, minime vero ut partem constitutivam sa- 
crificii crucis, et si qua forte de posteriori huius conclusionis 
parte adhuc occurreret dubitandi ratio, ex eodem Tridentini loco 
statim excluditur. 

Secundum itaque punctum sit: Oblationem coenae apud 
Tridentinum, non solum non haberi uti partem sive es- 
sentialem sive integralem sacrifici crucis, sed haberi e 
contra, ut quae ei per omnia opponitur: opponitur, in- 
quam, sicut repraesentativum repraesentato, sicut me- 
moriale obiecto in perpetuum memorando, sicut id quod 
in finem usque repetendum ac continuo frequentandum 
praecipiebatur, ei quod semel tantum erat peragendum, 
nusquam iterandum. 

Ad cuius propositionis demostrationem facient illa Concilii 
verba quae superius, melioris intelligentiae ac distinctionis gratia 
praetermissa sunt: « Is igitur, inquit, Deus et Dominus noster, 
« etsi semel seipsum in ara crucis morte intercedente Deo Pa- 
« tri oblaturus erat ut aeternam illic redemptionem operaretur, 
« qua tamen per mortem sacerdotium eius exstinguendum non 
« erat, in coena novissima, ut dilectae sponsae suae Ecclesiae, 
« visibile, sicut hominum natura exigit, relinqueret sacrificium 
« quo cruentum illud semel in cruce peragendum repraesenta- 
« retur, eiusque memoria in finem usque saeculi permaneret..., 
« corpus et sanguinem suum sub speciebus panis et vivi Deo 
« Patri obtulit, ac sub earumdem rerum symbolis, apostolis... 

«etc. ». Ubi notandae veniunt duae coniunctiones correlativae, 
etsi, tamen. Certe coniunctio etsi id adducere solet, quod alias 
obstaculo esset, aut saltem videri posset, ei quod sub correla- 
lativo tamen consequenter enuntiatur ; adeoque, nonnisi absurde 
sub illo tamen poneretur id quod se haberet ad antecedens uti eius 
pars, vel connaturale praeludium, vel necessarium consectarium, 
atque ita porro. Et sane nusquam diceres exempli gratia: etsi do- 
mum aedificaturus, eius tamen fundamenta 1ec1 ; vel : etsi mox pro- 
fecturus, amicis tamen valedixi, aliave his similia. Si ergo Con- 
cilium in oblatione coenae agnovisset partem  constitutivam, 
eamque initialem sacrificii crucis, procul dubio dixisset: Is igitur 
Deus et Dominus noster, cum (vel quia, praecise quia'] seipsum 
in ara crucis morte intercedente immolaturus erat ut aeternam 
illic redemptionem operaretur, in coena novissima, qua nocte 
tradebatur, corpus et sanguinem suum ad hanc ipsam crucis 
immolationem obtulit ac destinavit, ac semel immolata apostolis 
ut offerrent praecepit, etc. Nunc autem Concilium dicit: Etsi 
semel cruente in ara crucis, tamen in coena novissima sub spe- 
ciebus panis et vini. Omnino ergo prohibet dicendi modus a 
Tridentino adhibitus ne habeatur oblatio coenae pro parte sive 
essentia sive integrali sacrificii crucis, sed unam oblationem 
alteri oppositam et ab ea condivisam cogit intelligere. 

Tertium tandem punctum assignatur: Non unam tantum- 
modo a Tridentino Christi 1mmolationem agnosci, sed 
omnino duas, cruentam unam in cruce, incruentam alte- 
ram in sacramento. 

Et hoc faciliori adhuc negotio expeditur. Ait enim Conci- 
lium: « Quoniam in divino hoc sacrificio quod in missa pera- 
«gitur, idem ille Christus continetur et incruente immolatur, 
«qui in ara crucis semel seipsum cruente obtulit, docet Sancta 
« Synodus, etc. ». Superius vero, de coena novissima agens dixe- 
rat « Celebrato vetere Pascha quod in memoriam exitus de 
« Aegypto multitudo filiorum Israel immolabat, novum instituit 
« Pascha seipsum ab Ecclesia per sacerdotes sub signis visibili- 
« bus immolandum in memoriam transitus sui ex hoc mundo 
« ad Patrem, quando per sui sanguinis effusionem nos redemit, 

* eripuitque de potestate tenebrarum ». Ubi in terminis expres- 
sum habes, quod nulla unquam subtilitas, aut infirmare valebit» 
aut eludere. 

Haec itaque tria puncta sunt, e Tridentini doctrina excerpta, 
unde nunc propositae quaestionis solutionem sumere licet. Ex 
primo habemus, nihil quoad substantiam differre inter coenae 
et missae oblationem ; ex secundo, oblationem  sacramentalem 
tam in coena quam in missa ab oblatione crucis adaequate di- 
stingul; ex tertio, esse in missa non secus ac in coena, pro- 
priam. distinctivam, et ab illa crucis plane diversam, immolationis 
rationem. Aperta igitur consequentia est, non idem esse sacrifi- 
cium missae et sacrificium crucis, sed aliud et aliud, et non solum 
numerice aliud, verum etiam specifice. Cum enim sacrificium in 
offerendo consistat, diversificata ratione offerendi, sacrificium 
etiam diversificetur necesse est. Proinde, si quae passim aucto- 
ritates oppositum dicere videbuntur, in eo sensu erunt intelli- 
gendae, in quo per sat communem metonymiam sacrificium pro 
re sacrificata seu victima oblata usurpari solet. Cuiusmodi est 
procul dubio auctoritas catechismi ad parochos dicentis: « Unum 
« itaque et idem sacrificium esse fatemur, et haberi debet, quod 
«in missa peragitur, et quod in cruce oblatum est, quemadmo- 
« dum una est et eadem hostia, Christus videlicet Dnus noster, 
qui seipsum in ara crucis semel tantummodo cruentum immo- 
lavit. Neque enim cruenta et incruenta hostia duae sunt hostiae, 


« sed una tantum, cuius sacrificium, postquam Dominus ita prae- 


À 


« cepit: hoc facite in meam commemorationem, in eucharistia 
« quotidie instauratur ». Caeterum, satis superque patet quod, 
proprie nunc accipiendo sacrificium pro actione sacrifica, non 
possunt esse unum, nec numerice nec specifice, ea quorum ratio 
intrinseca notis constat inter se contradictorie oppositis, cuiusmodi 
sunt cruentum et incruentum, id quod morte intercedente et 
quod sine morte aut quavis victimae deterioratione peragitur, 
quod denique una tantummodo vice de sui essentiali ratione 
possibile fuit offerri, et quod a generatione in generationem 


usque ad consummationem saeculi ubique locorum repetendum 
instituebatur. 

Non tamen propterea reiicimus ea quae alu de unitate sa- 
crificii Christi tam docte, tamque erudite edisserunt. Quamdam 
enm unitatem, eamque in suo genere sítrictissimam, necessario 
esse admittendam ultro fatemur, nec profecto disparata ponimus 
sacrificium crucis et sacrificium | missae, quasi nullo inter se 
ligamine connexa. Absit! Sed unitatem specificam et a fortiori 
numericam resolutissime reficientes, tanto fortius unitatem ordinis 
asserimus. Quae unitas ordinis in hoc est, quod sacrificium 
missae de essentia sua supponit sacrificium crucis; quod eam- 
dem victimam offert, nunc quidem incruentam, sed in habitu 
sacramentali cruentae suae in cruce immolationis; quod idcirco, 
ex toto ad illam refertur, ut eius repraesentatio memorialeque 
perpetuum, denique ut cultus perennis per cuius quotidianam 
celebrationem, eiusdem oblationis cruentae fructus uberrime per- 
cipiuntur. 

sed haec suis quaeque locis ampliorem explicationem habe- 
bunt. Unde iam praeambulae dissertioni imponendus est finis, et 
ad singula particulatim doctrinae puncta deveniendum, inci- 
piendo a questione an sit in missa verum  proprieque dictum 


sacrificium. 


THESIS LUI. 


Tum ex ns quae in Scriptura traduntur de sacerdotio 
Christi, tum ex celeberrimo Malachiae vaticinio, tum ex 
verbis institutionis Eucharistiae, tum denique ex ratione 
theologica demonstratur veritas sacrificii Novae Legis, 
cuius Christus ut caput corporis Ecclesiae, est victima et 


sacerdos principalis. 


Psalm, cix-4 — Genes, yiv-18. 


De Christi sacerdotio duo in Scriptura asseruntur, ad 
rem praesentem maxime pertinentia; quorum primum est, 
quod sit sacerdotium secundum ordinem Melchisedech. — 

Et , Sane, cum sacerdotium se toto ordinetur ad sacrificium, 
proprius ac distinctivus cuiuslibet sacerdotii character, etsi ex 
alis etiam circumstantiis sumi possit, potissimum tamen accipi 
debet ex ritu sacrificandi. Itaque necesse est ut Christus con- 
veniat cum Melchisedech in ritu ei proprio: conveniat, in- 
quam, eo modo quo convenientia esse potest inter figuratum 
et figuram, inter veritatem et umbram. Legitur autem Mel- 
chisedech sacrificasse in pane et vino (4), et nemo alius prae- 
ter ipsum (2). Debuit ergo et Christus hostiam suam offerre 
in specie panis et vini; quo stante, veritas sacrificii missae 
iam manet demonstrata. — Unde Cyprianus epist. 63 ad 
Caecilium, n. 4: « In sacerdote Melchisedech sacrificii. Domi- 

nici sacramentum  praefiguratum | videmus, secundum quod 

Scriptura divina testatur et dicit: Æt Melchisedech rex Sa- 
« lem protulit panem et vinum. Fuit autem sacerdos Dei sum- 

mi. et benedixit Abraham. Quod autem Melchisedech typum 
« Christi portaret, declarat in Psalmis Spiritus Sanctus ex per- 


') Protestantes dicunt panem et vinum fuisse prolata a Melchise- 
dech in refectionem Abrahae et sociorum qui fatigati e praelio rever- 
tebantur. Sed hoc asserunt contra fidem historiae, quia ut Scriptura re- 
fert, redibat Abraham cum ingenti praeda, in qua etiam erant ea quae 
ad cibum pertinent. Imo in fine capitis additur, milites cibum sumpsisse 
antequam eis Melchisedech occurreret. Quid igitur, concludit Bellarmi- 
nus, opus erat pane et vino iis qui spoliüs abundabant, et paulo ante 
comederant et biberant? Quare catholici recte asserunt panem et vinum 
fuisse Deo sacrificata; dicitur enim: Melchisedech rex Salem, proferens 
panem et vinum, erat enim sacerdos Dei altissimi. Fuit igitur prolatio 
haec, actus sacerdotalis, adeoque signat vel sacrificium ipsum oblatum 
Deo in gratiarum actionem pro victoria, vel id quod ad sacrificium 
consequitur, cum sacerdos hostiae oblatae populum facit participem. 
Utroque autem modo, eadem conclusio est. 

(2) Nec obstat quod alii forsitan ignoti sacerdotes eamdem ali- 
quando hostiam obtulerint. Nam si nota Melchisedech apud Paulum in 
eo est quod fuerit sine patre, sine matre, sine genealogia, etc., solum 
quia contra morem assuetum, de genealogia eius Scriptura silet: a 
fortiori ritus sacrificandi in pane et vino censeri debet ei proprius, ex 


hoc solo quod in Veteri Testamento, eiusmodi sacrificii. ratio a nullo 
alio legitur. adhibita. 

«sona Patris ad Filium dicens: Tu es sacerdos in aeternum 
«secundum | ordinem | Melchisedech. Qui ordo utique hic est 
«de sacrificio illo veniens et inde descendens, quod  Mel- 
« chisedech sacerdos Dei sumini fuit, quod panem et vinum 
« obtulit, quod Abraham benedixit. Nam quis magis sacerdos 
«quam Dominus noster lesus Christus qui sacrificium Deo Pa- 
« tri obtulit, et obtulit hoc idem quod Melchisedech obtulerat, 
«id est panem et vinum, suum scilicet corpus et sanguinem ». 
— [tem Augustinus de civit, 1. 16, c. 22: « Ibi, (id est Ge- 
«nes. XIV-18), primum apparuit sacrificium quod nunc a Chri- 
« Stianis offertur Deo toto orbe terrarum, impleturque illud quod 
«longe post hoc factum per Prophetam dicitur ad Christum : 
« Tu es sacerdos in aeternum secundum ordinem Melchisedech, 
« Non scilicet secundum ordinem Aaron, qui ordo fuerat aufe- 
« rendus, illucescentibus rebus quae illis umbris praenotabantur », 
— Et Tridentinum, unanimem traditionis sensum sequens, atque 
authentice Scripturam  interpretans, Sess. 22, cap. |: « I. C. 
< Dominus noster... sacerdotem secundum ordinem Melchisedech 
«se in aeternum constitutum declarans, corpus et sanguinem 
«suum sub speciebus panis et vini Deo Patri obtulit, ac sub 
« eorumdem rerum symbolis apostolis, quos tunc N. T. sacer- 
« dotes constituebat, ut sumerent tradidit, et eisdem, eorumque 
«in sacerdotio successoribus, ut ofierrent praecepit per haec 
«verba: Hoc facite in meam commemorationem» (l). 

Aliud quoque argumentum sumitur ex perpetuitate sacerdotii 
Christi in praecitato loco Psalmi diserte affirmata ; quem locum 
interpretans Apostolus, Heb. VII, 23-24: « Et ali quidem, inquit, 
« plures facti sunt sacerdotes, idcirco quod morte prohiberentur 
«permanere; hic autem, eo quod maneat in aeternum, sempi- 
« ternum habet secerdotium ». lam age: Qui sine consorte est 
summus ac principalis hominum sacerdos, manetque talis usque 
in finem, in finem etiam usque debet apud homines adhuc in statu 


(!) Vides igitur nos in iis quae sacerdotium secundum ordinem 
Melchisedech spectant, teneri regula interpretationis ecclesiasticae, quid- 
quid in contrarium pro solita levitate dictitent critici novelli. 

viae constitutos offerre sacrificium (D. Atqui abrogato omni alio 
sacerdotio, iureiurando Dei constitutus est Christus in possessione 
sacerdotii sempiterni. Ergo usque in saeculi finem apud nos offe- 
rat necesseest; non tamen per se immediate, cum in terris vi- 
sibiliter amplius non sit; ergo per vicarios. Quo stante, oportet 
ut missa sit verum ac proprium sacrificium, quia evidenter nihil 
ahud fingi potest quod iugiter in Christi persona offeratur Deo 
per ministros Christi. Vide Bellarminum de Missa 1. 1l, c. 6, et 
nota bene argumentum hoc non procedere specialiter de necessi- 
tate sacrificii prout est propitiatorium, sive in remissionem pec- 
catorum, sed magis prout adhiberi debet ad cultum latriae qui 
semper est Deo debitus. Nota etiam non esse quaestionem de iis 
quae ad hoc requiruntur, ut Christus denominari possit sacerdos 
in aeternum, sed de eo quod ex perpetuitate et unicitate sacer- 
dotii eius necessario consequitur. Ex hoc enim quod sempiterno 
sacerdotio secundum humanitatem auctus est, consequens esse 
dicimus ut debeat hostiam suam iugiter offerre, ne desit muneri 
suo, (quod de Christo cogitare nefas), quamdiu scilicet homines in 
via exsistentes, necesse habebunt per sacrificia colere Deum. Quare 
vis argumenti tota in eo est: Vel Christus sacerdos adhuc offert, 
vel, quod nemo dicet, sub eius pontificatu periit cultus Dei quoad 
principalem et maxime necessariam sui partem. — Nunc autem 
contra utramque probationem hactenus propositam nonnulla obii- 
ciuntur, quibus oportet respondere. 

l. Si verum esset, Christum ideo dici sacerdotem secundum 
ordinem Melchisedech, quia ritum sacrificandi habet similem ei 
quem adhibuit Melchisedech: profecto Apostolus ad Heb. VII, 


tyfiicam similitudinem Melchisedech ad Christum ex professo in- 


(') Nota singula verba: Sine consorte, nam si haberet collegam in 
sacerdotio, opponeret forte quispiam, operam eius non absolute requiri 
ad perenne divini cultus exercitium. Summus ac principalis hominum sa- 
cerdos, id est, quo abdicante sacerdotii munus, eo ipso cessaret pote- 
stas in omnibus aliis qui sunt ministri eius. 7n finem usque, adeoque non 


per totam aeternitatem, sed durante statu in quo oportet homines per 
sacrificia ad Deum religari. 

lerpretans, imo minima quaeque executions, rem adeo gravem non 
praetermisisset. Atqui de hac re penitus silet. Ergo, etc. 

Respondeo, negando antecedens. Cum enim intentum Apo- 
stoli esset ostendere excellentiam sacerdotii Christi, et conse- 
quenter legis evangelicae, supra legem et sacerdotium ludaicum, 
ea tantum debuit explicare quae faciunt pro praeeminentia sacer- 
dotalis personae Melchisedech supra sacerdotem Abraham, caete- 
rosque sacerdotes ab eo carnali generatione oriundos. Recte ergo 
argumentatur ex eo quod Abraham obtulit decimas Melchisedech 
quasi superiori; item ex eo quod fuit a Melchisedech benedictus; 
item ex eo quod Melchisedech fuit sine antecessore et successore, 
in suo ordine singularis, veluti manens in perpetuum. At vero, 
quod Melchisedech sacrificaverit in pane et vino, hoc non per- 
spicue faciebat ad monstrandam excellentiam eius, vel Christi 
cuus gerebat figuram, et idcirco non mirum est si diserte non 
fut a Paulo propositum. Adde etiam, epistolam ad Hebraeos 
eius conditionis fuisse, ut non potuerit Apostolus de sacrosancto 
Christianae religionis mysterio aperte in ea loqui; erat enim tra- 
ctatus quidam apologeticus destinatus ad omnes ludaeos, non 
fideles solum, verum etiam infideles. Unde in capite ultimo 
(XIII-10), sacrificium novae legis nonnisi tectis verbis signatur 
cum dicitur: « Habemus altare de quo edere non habent pote- 
«statem qui tabernaculo deserviunt ». 

2. 5Y ideo diceretur Christus sacerdos secundum ordinem 
Melchisedech, quia sacri/icat in specie panis et vini, ergo pari, 
iure deberet appellari sacerdos secundum ordinem Aaron, quia 
in cruce cruentam hostiam obtulit. Atqui sacrificium crucis non 
facit ut secundum ordinem Aaron dictus unquam fuent, aut 
dici potuerit Christus. Ergo etiam sacrificium missae nihil con- 
fert ad hoc ut Dominus noster secundum ordinem Melchisedech 
vere dicatur et sit, sed ex alio capite sumenda est similitudo et 
convenientia, atque hoc modo totius demonstrationis ruit funda- 
mentum. 

Respondeo negando maiorem, sive paritatem assertam inter 
sacrificium missae per respectum ad sacrificium Melchisedech, et 
sacrificium crucis per respectum ad sacrificia Aaronica. Etenim, 

ut unus sacerdos dici possit secundum ordinem alterius, oportet 
ut cum eo conveniat in aliqua nota characieristica ritus sacrifi- 
calis; nam ordo in praesenti evidenter sumitur pro gradu distin- 
ctivo. Porro in pane et vino, ut dictum est, nullus alius praeter 
Melchisedech legitur sacrificasse; ideo Christus offerens corpus 
et sanguinem suum in specie panis et vini, vere pontifex secun- 
dum ordinem Melchisedech appellatur. Sed cruentus modus of- 
ferendi communis fuit sacerdotibus Aaronicis et aliis multis tam 
ante quam post Legem, sive in populo Dei, sive inter Gentes, 
ut constat ex Genes. V-4, lob. XLII-S8, etc., etc. Hinc crucis sa- 
crificdum nequaquam convenit cum sacrificiis leviticis in aliqua 
nota distinctiva; quo fit ut Apostolus ad Heb. VII-12, pure et 
simpliciter neget Dominum nostrum esse secundum ordinem 
Aaron: « Si ergo, inquit, consummatio per sacerdotium leviti- 
« cum erat, quid adhuc necessarium fuit, secundum ordinem Mel- 
« chisedech alium surgere sacerdotem, et non secundum ordinem 
« Aaron dici? ». 

3. Iteratio sacrificiorum arguit inefficacitatem et defectum 
ut colligitur ex Apostolo ad Heb. VII-27, IX-25, X-ll, etc. 
Ergo non potest esse nisi unum sacrificium Christi, ut idem 
Apostolus ibidem dicit. Excluditur ergo sacrificium missae. 

Respondeo: Dist. antec. Iteratio sacrificii defectum arguit, 
si consideretur sacrificium prout ordinatum ad honorem latriae 
Deo deferendum, nego antec.; imo vero ipso naturae iure exigitur, 
usquedum homo extra statum viae constitutus, iam non indigeat 
ritibus et caeremoniis ad communicandum cum Deo, eumque 
debito modo colendum. — Iteratio sacrificii sub ea formalitate 
considerati sub qua consideratur ab Apostolo, videlicet prout 
est propitiatorium pro peccato, arguit defectum et inefficaciam, 
subdist. S1 sacrificium sacrificio addatur quasi manente semper 
insoluto pretio peccati, quomodo fiebat in lege veteri in qua 
victimae victimis succedebant, veluti peccati poenam effuso cruore 
iterum atque iterum portantes, conc. antec. Si sacrificium sacri- 
ficio addatur pro speciali applicatione ad particulares personas 
condignae satisfactionis per unam praecedentem oblationem se- 
mel pro semper praestitae: quod fit dum eadem victima prius 

poenaliter mactata, postea mystice atque impassibiliter 1mmola- 
tur, neg. antec. Et ratio partim per se patet, partim vero ex 
infra dicendis evidentius apparebit. 

4. Christus una oblatione consummavit in sempiternum san- 
dificatos, ut dicitur ad Heb. X-14. Ergo una oblatione praestitit 
quidquid ex parte sua requiritur ad salutem hominum. Sed ad 
salutem hominum requiritur etiam applicatio et impetratio ap- 
plicationis meritorum crucis. Ergo excluditur missa, etiam jq 
ratione sacrificii mere applicatorii ex opere Operato. 

Respondeo primo: Transeat totum. Ex eiusmodi enim ar- 
gumento, etiamsi sequeretur removendam esse missam secundum 
quod est propitiatoria pro peccato, profecto non sequitur eam 
ese negandam secundum quod latreutica est, et delativa adora- 
tionis Deo debitae. — Respondeo secundo: Dist. Lan consequent. 
Una oblatione cruenta praestitit Christus quidquid ex parte sua 
requirebatur in ratione universalis causae meritoriae salutis no- 
strae, conc. Etiam in ratione causae proximae sive applicativae, 


subdzst. Remote et virtualiter, quatenus praestitit id omne ex 
quo media applicativa vim et efficaciam habent, conc. Proxime 
et formaliter, quasi ipsa generalis redemptio per seipsam inclu- 
deret applicationem in actu exercito, neg. Alias, omnes homines 
post Christi redemptionem nascerentur iusti, cum e contra na- 
scantur omnes in peccato, indigeantque regeneratione. 

5. Qui mine sacerdos consecratur, manet sacerdos in aeter- 
num, nec tamen oportet ut in perpetuum offerat sacrificium. 
Ergo ex perpetuitate Sacerdotii Christi non potest sumi ullum 
argumentum pro veritate sacrificii missae. 

Respondeo primo, negando consequentiam. Non enim sacer- 
dotium nostrum eiusdem rationis est cum sacerdotio Christi : 
nam Christus est sacerdos summus ac principalis, ipseque solus, 
caeteri vero omnes in lege nova non sunt nisi sacerdotes mini- 
steriales qui per characteris impressionem sacerdotes efficiuntur. 
Nunc autem manifestum est, publicum Dei cultum semper in 
Ecclesia exercendum esse per eum penes quem est et manet 
sacerdotium imparticipatum. Quo fit ut ille unus semper debeat 
habere ministros per quos peragat ea quae sunt religionis; de 

ministris autem distributive sumptis non est eadem ratio, quia 
singuli habent consortes in sacerdotio et successores. Argumen- 
tum itaque superius propositum procedit ex perpetuitate sacer- 
dotii ordinarii ac supremi quod nunc convenit soli Christo, cui 
nullus succedit, nullus succedere potest. — Respondeo secundo, 
quod quisquis inter nos sacerdos consecratur, manet sacerdos 
in aeternum quatenus in aeternum conservat indelebilem sacer- 
dotii characterem, non autem quatenus in finem usque depu- 
tatur ad munera sacerdotii inter homines viatores exercenda; 
morte enim prohibetur permanere. 


S 2. 
Malach. 1, 10-11. 


Inter alia Veteris Testamenti vaticinia, extat apud Malachiam 
de sacrificio missae prophetia celebrior: « Non est mihi voluntas 
« in vobis, dicit Dominus exercituum, et munus non suscipiam de 
« manu vestra. Ab ortu enim solis usque ad occasum, magnum 
«est nomen meum in gentibus; et in omni loco sacrificatur et 
« offertur nomini meo oblatio munda, quia magnum est nomen 
« meum in gentibus, dicit Dominus exercituum ». Ex quo sic 
formatur argumentum: Praedicit Spiritus Sanctus fore ut, repu- 
diatis sacrificiis iudaicis, succedat in Novo Testamento novum 
quoddam externum ac visibile sacrificium. Insuper, notae omnes 
quibus sacrificium istud in prophetia insignitur, missam expresse 
designant, eique soli convenire possunt. Ergo, contestante Spi- 
ritu Sancto, missa est verum sacrificium novae legis, loco om- 
nium antiquarum hostiarum subrogatum. 

Prior assertio tripliciter constat. Primo ex nominibus sa- 
crificatur, offertur, maxime ex voce mincha (oblatio), quae apud 
Hebraeos nonnisi de certo sacrificii genere adhibebatur (£). Se- 


(l) Nota cum Bellarmino, 1. | de Missa, c. 10: < Scripturam non 
« solere nomen sacrifici absolute ponere, cum loquitur de sacrificio im- 
« proprie dicto, sed cum adiuncto aliquo, ut sacrificium laudis, sacri- 
« ficium iustitiae, hostiam vociferationis, etc. ; hoc autem loco absolute 

Ctindo ex oppositione quae fit inter oblationem novam et mu- 
nera repudianda, nam ista sine dubio erant sacrificia proprie 
dicta: « Ad vos, o sacerdotes, inquit, qui despicitis nomen 
« meum... Offertis super altare meum panem pollutum et dici- 
«tis: in quo polluimus te?... Si offeratis caecum ad immolan- 
«dum, nonne malum est?... Quis est in vobis qui incendat al- 
(tare meum gratuito?» f. Tertio ex eo quod infra, novi 
sacerdotes instituendi praenuntiantur in ordine ad novum cultum 
ubique terrarum celebrandum: « Et sedebit (Messias) emundans 
«argentum, et purgabit filios Levi, et colabit eos quasi aurum 
«et quasi argentum, et erunt Domino offeiraites sacrificia in 
« iustitia » (2). 

Nunc secundo considerandum est quomodo notae omnes in 
prophetia descriptae missam designant, eique soli convenire pos- 
sunt. Prima est nota catholicitatis: Ab ortu solis usque ad oc- 
casum... in omni loco sacrificatur. Quae nota, ut facto evidentius 
constat, Eucharistiae celebrationi convenit ad litteram, ipsam- 
que discriminat non solum a sacrificiis gentium, verum etiam a 


« ponitur oblatio munda. Deinde, ipsa vox hebraica significat proprie 
«certum genus sacrificii externi, quod ex simila, oleo, et thure confi- 
« ciebatur, ut patet Levit. II et VI, et alibi passim ». 
fl) Certe oblatio spiritualis seu invisibile sacrificium nequaquam 
dici debet succedere sacrificiis iudaicis, vel de novo celebrari in mundo, 
quia semper ab initio fuerunt iusti qui interno hoc cultu coluerunt 
Deum. 
(2) « Postquam dixerat Propheta cap. |: Offertur nomini meo oblatio 
« munda, exponit cap. 3, a quibus offerenda sit 1sta munda oblatio: Pur- 
« gabit, inquit, filios Levi, etc., ubi per filios Levi non possunt intelligi 
< Levitae V. T., quia loquitur Propheta apertissime de sacrificio Eccle- 
«siae Christianae, et sacerdotes leviticos iam reprobaverat. Et denique 
«initio capitis legimus: Ecce ego mitto angelum meum, quae verba ex- 
< ponit ipse Dominus de loanne Baptista, et inde cogimur totum hunc 
«locum intelligere de adventu Domini et tempore N. T. Nec possunt 
«intelligi per filios Levi omnes christiani, quia fili Levi una tantum 
«pars erant in populo Dei; quare respondet eis pars quaedam populi 
«Christiani, non totus populus... Non igitur omnes Christiani sunt pro- 
« prie sacerdotes, sed certi quidam ex eis assumpti, ac proinde sacrifi- 
< cium proprie dictum esse debet quod ab illis tantum offeratur». 

iudaicis quae nonnisi uno in loco, scilicet Hierosolymis, legitime 
ofterebantur. Et re quidem vera, necesse est ut sacrificium se- 
quatur conditionem religionis cuius est constitutivum; catholi- 
citas autem est singularis, proprius, et distinctivus character unius 
religionis Chrisf. Item oportuit ut sacrificium quo defertur ho- 
nor divina Maiestate dignus, ipsumque solum, toto terrarum orbe, 
qua late refulget divini nominis magnificentia frequentaretur, 
dicente Propheta: « Secundum nomen tuum, Deus, sic et laus 
$tua in fines terrae ». 

Altera quoque nota apud Malachiam, est nota lenitatis. Nam 
in hebraico habeto- mincha, quod in vulgata vertitur oblatio; est 
autem mincha, sacrificii. genus incruentum de quo Levit. II per 
totum. Atqui iterum, nota illa convenit missae, ipsamque luculen- 
ter distinguit in. ratione principalis cultus religionis christianae. 
Nam etsi in lege Mosaica offerrentur etiam incruenta sacrificia 
ex pane, thure, et aliis huiusmodi, ista tamen nonnisi accessorie 
adhibebantur; unde non erant distinctiva illius religionis. Simili 
quoque modo, apud gentes principalia et insigniora sacrificia 
cruenta erant, et universim loquendo, omnia mundi altaria ante 
Christum efiuso sanguine redundabant, ut nunc suppono ex cer- 
tissimis historiae documentis. Hic autem praedicitur futurum sa- 
crificium aliis cunctis successurum, sacrificium sine cruore et hor- 
rendae mortis spectaculo, quo homines perpetuo cultu serviant 
Domino: profecto non potuit missa charactere magis distinctive 
designari. Quamdiu scilicet peccatum mansit inexpiatum, ut 
dicit Heb. X, 2-3, talia oportuit esse sacrificia quibus homines 
modo oculis maxime patenti sese debitores totius reatus agno- 
scerent et profiterentur. At vero, facta expiatione per sanguinem 
Christi, omnibus cruentis sacrificiis in perpetuum abrogatis, unica 
substituitur incruenta oblatio, ut ipsa sacrificii diversitate signa- 
retur status diversitas. Unde etiam legitur in relationibus mis- 
sionariorum qui primi in Américain devenerunt, idololatras Me- 
xicanos et Peruvianos nulla alia re magis delectatos et attonitos 
fuisse quam lenitate nostri sacrificii. 

Tertia tandem apud Prophetam nota est munditiae: di- 
citur enim, oblatio munda. Ubi observa quod iste character non 

potest se tenere, saltem primario et principaliter, ex parte ho- 
minum offerentium, quandoquidem homines semper sunt homi- 
nes, adeoque peccabiles, et non est verosimile quod in tanta 
offerentum multitudine, omnes puro corde et mundo affectu 
inveniantur. Sed Eucharistia semper est ratione sui munda et 
Deo acceptabilis; alia vero sacrificia omnia, utpote ex solo opere 
operantis hominis valorem habentia, saepe de facto polluebantur, 
sicut hoc ipso in loco conqueritur Deus apud -Prophetam. Re- 
linqutur ergo quod Eucharistiae celebratio sit verum Novae 
Legis sacrificium, quia est illa ipsa oblatio quam futuram in 
Novo Testamento Spiritus Sanctus praenuntiavit, et cui attribuit 
rationem veri ac proprie dicti sacrificii, ut in prima assertione 
ostensum est. Unde Tridentinum, Sess. XXII, cap. 1: « Et haec 
«quidem munda oblatio est, quae nulla indignitate aut malitia 
« offerentium inquinari potest, quam Dominus per Malachiam 
«nomini suo, quod magnum futurum esset in gentibus, in omni 
«loco mundam offerendam praedixit » ý. 

Obiter demum observabis, quam insignis fuerit. prophetia 
ista splendido nunc eventu confirmata, quam evidenter divina. 
Primo quia tempore quo fuit edita, religio universalis et catho- 
lica omnem humanam suspicionem longe superabat; tunc enim 
singulae gentes ab antiquo inter se invicem divisae suis propriis 
sacrificiis utebantur, et ritibus patriis tenacissime  inhaerebant. 
Secundo quia dato quod ludaeo vati ex naturali ambitu spes 
affulgere potuerit religionis universalis in mundo introducendae, 
suam profecto religionem, non aliam, suis popularibus proposuis- 
set dominaturam ; hic autem expresse praedicitur religio ludaica 
definitive abroganda cum suis omnibus sacrificiis, ritibus, ac cae- 


(9 Et tamen hic quoque novi critici, nullo de more allato argu- 
mento, pronuntiant oblationem illam quam Dominus per Malachiam no- 
mini suo offerendam praedixit, nihil ad literam commune habere cum 
sacrificio missae. Sed qui nullam rationem afferunt, fidem exposcunt, 
et cui, quaeso, credes? An criticis vestigia Protestandum serviliter pre- 
mentibus, an Tridentino proponenti sensum quem tenuit ac tenet Ec- 
clesia, cuius est indicare de vero sensu et interpretatione Scriptura- 
rum Sanctarum? 

remoniis. Tertio quia non solum annuntiatur futura quaedam 
catholica religio, sed etiam determinatur principale eius myste- 
rum ex charactere qui ab omnibus notionibus seu ideis apud 
antiquos receptis circa divinum cultum et necessarias eius condi- 
tiones plane dissidebat. Profecto quisquis haec et alia similia 
mente revolvet, intelliget praedictionem talis ac tantae mutationis 
in mundo futurae nonnisi a Deo esse potuisse, ac per hoc, facere 
quam maxime pro credibilitate Ecclesiae catholicae. 


Matth. xxvi, 26-28. Luc. xxm, 19-20. 1 Cor. xi, 24-26. 


Nunc ad verba institutionis veniendum est. Verbis institu- 
tonis diserte dicitur, corpus et sanguinem Christi formaliter ut 
in Eucharistia dari et effundi pro hominibus in remissionem pec- 
catorum. Sed dari, effundi pro hominibus in remissionem pec- 
catorum, est offerri Deo in verum ac proprie dictum sacrificium 
propitiatorium. Ergo verbis institutionis demonstratur veritas 
sacrificii missae fl). 

Minor argumenti videtur omnino evidens, quia quod datur, 
profecto alicui datur, et quod ritu religioso pro hominibus datur, 
non datur hominibus, sed Deo. Ergo corpus et sanguis Christi 
pro hominibus data, sunt oblatio facta ipsi Deo; quae etiam 
non est oblatio simplex, sed sacrifica, cum nat per modum de- 
structionis, utique mysticae, et non desit altera conditio, vide- 
licet institutio habentis auctoritatem. — Accedit quod in V. T. 
sacrificium pro peccato per sacrum ritum  effusionis sanguinis 
ubique explicatur () Ideo apud Hebraeos locutio qua dicitur 


(*) Hic nota quod in superioribus, a ratione propitiationis pro pec- 
cato abstrahebatur, nunc autem minime, quia verba institutionis hanc 
formalitatem expresse important. Caeterum, qui probat plus, probat et 
minus : scilicet qui probat missam esse propitiatorium sacrificium, probat 
ipsam esse sacrificium simpliciter. Non ergo est cur inde confusio sub- 
oriatur, eo vel magis quod sic anticipatur ex parte demonstratio specialis 
veritatis infra proponendae. 


C) Levitic. I, 5-15; II, 2-13; IV. 7-25; VIL, 2-14; IX, 12... etc. 

corpus alicuius dari, et sanguis eius effundi in remissionem pec- 
catorum, nullum alium audientibus ingerebat conceptum nisi veri 
ac propri sacrificii. 

Nunc autem maior circa quam versatur praecipua cum hae- 
reticis controversia, facile demonstratur, nam lectio originalis 
omnia habet de praesenti, idque non solum in forma consecratio- 
nis corporis apud Lucam, (quo in loco vulgata concordat), ve- 
rum etiam in forma sanguinis. Legitur enim KAGUEVOV, OI0OLE- 
vov, ÉKXUVOUEVOV, non vero in futuro KAaOnoouesvov, &kxvOroo- 
uevov, etc. Ergo determinationes praedicati, quod pro -vobis datur) 
qui pro vobis effunditur, non referuntur directe saltem et pri- 
mario, ad ^oblationem crucis quae tempore institutionis adhuc 
erat futura, sed referuntur ad corpus et sanguinem formaliter 
ut in sacramento. Ne autem dicatur quod ibi praesens positum 
est pro mox futuro per quamdam usitatam improprietatem ser- 
monis, occurrit forma calicis apud Lucam, quae huiusmodi in- 
terpretationem prorsus excludit. Sic enim legitur ad litteram: 
Hic calix pro vobis fusus novum testamentum est in sanguine 
meo. Ergo illud quod effundi dicitur, est calix, sumendo con- 
tinens pro contento; adeoque necesse est intelligere effusionem 
tamquam dictam de sanguine Christi reduplicative ut in sacra- 
mento, nam licet in sacrificio crucis effusus sit ille ipse sanguis 
qui erat tunc in calice, non tamen dici potest quod in cruce 
effusus est calix, ut scite observat Cardinalis Franzelin ; quippe, 
quando contentum denominatur ex continente, accipitur cum ha- 
bitudine ad continens, adeoque non suscipit praedicata quae cum 
dicta habitudine. non coniunguntur f. 

Sed contra haec obiiciunt primo, quod sanguis Christi 
in consecratione Eucharistiae minime effunditur. Secundo, quod 
vulgata editio foret mendosa, et quidem in textu eminenter 
dogmatico, contra definitionem Tridentinam, Sess. IV. Tertio, 
quod in missa Latinorum omitteretur aut mutaretur aliquid es- 
sentiale, cum in ea, non de praesenti, sed de futuro effusio prae- 
dicetur. Quarto, quod Christi in Eucharistia praesentatio est 


il) Cf. Bellarminum, de Missa, l. 1, c. 12; Tertio, quia Lucas, etc. 

mysterium fidei, ut dicitur in consecratione calicis, ac per hoc, 
nequit esse externum sacrificium, siquidem mysterium fidei est 
aliquid absconditum et omnino invisibile. 

Ad lua autem respondetur quod etsi in consecratione Eu- 
charistiae sanguis Christi non effundatur effusione reali, bene 
tamen effusione mystica in specie sacramenti, quae quidem my- 
stica effusio reali aequipollet in ordine ad significationem sacrifi- 
calem, ut superius notatum est. Vere enim et realiter ponitur 
sanguis in habitu externo effusionis, quatenus vere et realiter 
sub speciebus vini est solus sanguis ut per ipsas species sensi- 
biliter manifestatus. 

Ad 20 respondetur, non propterea mendacem esse lectionem 
vulgatae editionis, hoc est a textu originali positive difformem. 
Est enim in effusione sacramentali intima relatio ad cruentum 
crucis sacrificium, eaque tum a Salvatore in institutione mysterii, 
tum ab Apostolo in declaratione institutionis explicite indicata. 
Quo posito, duo sunt consideranda in sacrificio Eucharistiae: 
oblatio de praesenti, et relatio ad oblationem crucis. Si ut in 
eraeco, effusio sanguinis praedicetur de praesenti, significatur 
explicite sacrificium praesens, implicite autem crucis immolatio, 
pro quanto scilicet omnis imago connotât illud cuius imago est, 
ipsumque adsignificat. S1 vero ut in vulgata, effusio praedicetur 
de futuro, solus terminus relationis quam involvit mystica im- 
molatio, signate exprimitur. Quare lectio vulgatae nihil habet 
quod non contineatur in originali, tametsi non reddat totam vim 
textus primitivi; sed in hoc nullum est inconveniens, quia quando 
Synodus Tridentina definivit authenticitatem veteris illius edi- 
tionis vulgatae, saltem quoad omnes partes ad aedificationem 
doctrinae christianae pertinentes, definivit quidem nullam esse 
quoad textus doctrinales positivam ab originalibus difformitatem, 
non tamen asseruit tantam conformitatem, quae omnem origi- 
nalis plenitudinem semper includeret f... Hinc fas est, imo quan- 
doque necessarium, ad plenum Scripturae sensum assequendum, 


(l) Cf. Franzelin, de Traditione et Scriptura, ubi de authenticitate 
vulgatae. 

uti omnibus praesidiis opportunis, inter quae potissimum recen- 
setur collatio versionis cum exemplari, maxime si certum sit ori. 
ginala adhuc integre et incorrupte asservari. 

Ad 3um dicendum, nihil in missa Latinorum desiderari quod 
sit sacrificio essentiale, etsi effusio ponatur in futuro prout enun- 
tiata a Christo pridie quam pateretur; et similiter non ideo deest 
aliquid substantiale, quia determinatio quod pro vobis datur, in 
forma primae consecrationis penitus omittitur. Aliud enim est 
quod explicetur ratio sacrificii missae per verba importantia prae- 
sentem oblationem sive effusionem, aliud vero est quod per illa 
eadem fiat sacrificium. Porro verba quae ad confectionem sacri- 
ficii requiruntur, non sunt verba declaratoria, sed operatoria et 
practica, in quorum scilicet virtute corpus et sanguis Christi sub 
speciebus sistuntur sacramentaliter separata; et ista sunt illa sola 
quae pertinent ad essentiam formae, ut supra, Thes. 49. 

Ad 4um denique dicendum, praesentationem Christi in Eu- 
charistia esse mysterium fidei, quod tamen per sensibilia signa 
et sub sensibilibus symbolis peragitur ; unde negatur consequen- 
tiaa Ad rationem vero additam, dist. Mysterium fidei est abscon- 
ditum et invisibile secundum se, conc. Prout peragitur per signa 
sensibilia et sub visibilibus speciebus, subdist. Ante fidem, sive 
pro is qui fide carent, iterum conc. Fide supposita, neg. Veris- 
simum equidem est quod mysterium fidei in quantum huiusmodi, 
nonnisi per interiores fidei oculos attingitur. Quare consecratio 
Eucharistiae pro solis fidelibus est quaedam visibilis ac sensi- 
bilis Christi immolatio, quia sensibilia verba ac symbola per quae 
et sub quibus peragitur, non habent vim sistendi Christum sub 
sensu corporeo, sublato praevio fidei fundamento. Sed in hoc 
nedum sit aliquod inconveniens, maxima potius apparet perfectio, 
quatenus exterius sacrificium novae legis invenitur ad amussim 
respondere excellentiae ipsius legis gratiae, quae cum tota fidei 
innitatur, docet nos sensibilibus suprasensibiliter attendere. 


620 QUAEST. I.XXXII-LXXXIIT. 


Accedit tandem ratio theologica. Etenim ostensum est supra, 
tantam esse coniunctionem inter religionem et sacrificium, ut 
omnino necesse sit. aut non esse in Ecclesia religionem vere et 
proprie, aut sacrificium externum in ea reperiri. Aliunde vero 
cum in Novo Testamento nullum aliud sacerdotium maneat prae- 
ter sacerdotium Christi, cum insuper propria hostia sacerdotii 
huius non sit nisi ipse Christus, prout aperte colligitur ex Apo- 
stolo ad Hebraeos, 1am ultro sequitur necessitas sacrificii in quo 
Christus iugiter offeratur. Huiusmodi autem nonnisi missa esse 
potest. 

Ad eamdem etiam conclusionem devenimus si praeter ratio- 
nem sacrificii absolute sumptam, consideremus rationem reprae- 
sentationis quam pro praesenti ordine naturae per Christum re- 
paratae, in solemni cultus exercitio necesse est inveniri. Fuit enim 
sacrificium crucis fons omnium benedictionum quas homines ab 
initio desuper acceperunt, et instar cuiusdam culminis ad quod 
referuntur omnes cultus qui unquam secundum varias leges Deo 
delati sunt. Hinc oportuit omni tempore esse sacrificia, quae 
non solum in se absolute essent sacrificia vera, sed etiam per 
hoc ipsum, relationem haberent vel figurae vel imaginis, ad sin- 
eularem illam et excellentem oblationem. Quae quidem multis 
diversissimisque generibus hostiarum antiquitus praefigurata est, 
ne futurae redemptionis promissio a memoria hominum excide- 
ret. utque ipsi homines pro illorum temporum conditione iam 
accederent ad Deum per Christum pro nobis passum. « Huius 
« veri sacrificii, inquit Augustinus, multiplicia variaque signa 
«erant sacrificia prisca sanctorum; cum hoc unum per multa 
« figuraretur, tamquam verbis multis res una diceretur, ut sine 
« fastidio multum commendaretur » f. Nunc igitur, si oportebat 
ante incarnationem conservari per solemne cultus exercitium spem 
futurae redemptionis, profecto non minus necesse fuit conservari 


(1) De civit. Dei, 1. 10, c. 20. 

post incarnationem iugem memoriam redemptionis iam factae, 
et semper praesentari Deo Agnum occisum ab origine mundi. 
Ergo debuit in lege nova esse sacrificium commemorativum sa- 
crificii crucis, sicut fuerunt antiquitus sacrificia eius praefigura- 
tiva. Fert autem indoles Novi Testamenti, ut iam non habeat 
umbras aut vacuas figuras, iuxta illud Heb. X-1I: « Umbram 
« habens lex futurorum bonorum, non ipsam imaginem rerum ». 
Ergo tale esse debuit sacrificium, cuius victima esset ipsa ve- 
ritas Christus, quodque sola ratione offerendi a crucis sacrificio 
differret; item debuit esse unum, et non multiplex sicut sub 
lege figurativa, quia ad plenum repraesentat, et est perfecta 
imago. 

Et de exsistentia sacrificii missae hactenus. Sequitur nunc 


quaestio de eius essentia. 


THESIS LIV. 


Missa quoad essentiam in sola utriusque speciei con- 
secratione consistit, tametsi actioni consecrativae debeat ex 
natura rei adiungi communio celebrantis, quae idcirco in- 
dispensabih lege praescribitur. Habet autem consecratio 
veram in se sacrificii rationem, formaliter et praecise se- 
cundum quod est incruenta Christi immolatio, cruentae im- 
molationis crucis repraesentativa, per sacramentalem seu 
mysticam corporis a sanguine sub distinctis speciebus panis 
et vini separationem. 


Praesens quaestio in duas dividitur. Prima est, in qua actione 
consistat essentialiter sacrificium novae legis. Secunda est, qua 
de causa et sub quo formali respectu in actione assignanda, puta 
in utriusque speciei consecratione, verificetur sacrificii ratio. 


Quoad primum non una fuit theologorum sententia. Qui- 
dam dixerunt essentiam missae reponi in quacumque actione, 
quae inter consecrationem et communionem circa sacramentum 

exercetur: vel in elevatione, vel in oblatione verbali, vel in 
fractione hostiae et commixtione specierum f. — Succedit opinio 
Bellarmini c2), docens sacrificium nostrum essentialiter constare 
tum consecratione tum sumptione celebrantis. Per consecrationem 
enim corpus et sanguis Christi in altari ponuntur, et per hoc 
ipsum iam aliqualiter. offeruntur Deo. Insuper, dum formam cibi 
et potus accipiunt, ordinantur ad destructionem; non tamen de- 
struuntur actu nisi per sacerdotis communionem, quae idcirco, 
non tam victimae comestio est, quam ritus sacrificalis respondens 
combustioni holocausti. — Huic opinioni fere consentit Lugo (3), 
asserens sumptionem simul cum consecratione concurrere ad ratio- 
nem oblationis, ita tamen ut in sola consecratione seorsum ac- 
cepta iam inveniatur quidquid per se sufficeret ad sacram victimae 
destructionem. Vult enim Christum acquirere sub speciebus statum 
decliviorem, per quem aequivalenter atque humano modo destrui- 
tur in seipso; tum subdit: « Cum hoc tamen stat, ipsam sum- 
ptionem pertinere ad substantiam et integritatem huius sacrificii; 
nam per ipsam adhuc magis consumitur et destruitur victima. 
Nec repugnat aliquam victimam in eodem sacrificio. duplicem 
destructionem subire; imo in holocausto necesse erat victimam 
prius occidi, postea adhuc magis destrui per totalem combu- 
st süonem... Quare Bellarminus ubi supra, bene advertit nostrum 
sacrificium assimilari holocaustis, atque sumptionem correspon- 
k dere combustioni, sicut consecratio correspondet occisioni » (4). 


À 


À 


À 


À 


À 


À 


— Ultima tandem sententia, (quam uti longe communiorem, ita 
omnino veram indicamus), docet totam sacrificii essentiam in con- 
secratione sic reponi, ut nihil aliud ad sacrificalem ritum per- 
tineat, etiam partialiter et completive. Quare, si quando dicatur 
missa integrari per communionem celebrantis, sensus non est 


(* Ita Thomistae quidam apud loannem a S. Thoma, de Euchar., 
Disp. 32, a. 1. Quibus adiungi potest Cardinalis Cienfuegos, cuius sen- 


tentia plus quam singularis, iure meritoque ab omnibus exploditur. 
(2) De Missa, 1. 1, c. 27. | 


a 
(31 De Euchar., Disp. 19, Sect. 5. 
(4) Lugo, ibid. n. 68. 

quod communio pertineat quocumque modo ad oblationem sacrifi- 
cam, sed quod ei debet coniungi ex natura rei, quia consecratio 
ponit victimam sub speciebus cibi et potus, ac per hoc, ordinem 
dicit ad sumptionem ut ad complementum sacrosancti illius com- 
mercii quod sacrificantes habemus cum Deo. Simili quippe modo 
in multis sacrificiis V. T. participatio victimae per sumptionem 
sacerdotum certa lege praescribebatur; nec tamen unquam habita 
est ut pertinens ad ritum sacrificalem secundum se, sed magis 
ut consequens oblationem ipsam, et fuit figura futurae commu- 
nionis eucharisticae in qua reconciliat per sanguinem Christi ad 
divinorum consortium admittimur, et inter Dei amicos ac com- 
mensales in beatitudine aeterna annumeramur. — Hucusque va- 
rae sententiae, inter quas veritas quaerenda est. 

Porro, ad propositae quaestionis solutionem, praeter gene- 
rales notiones de sacrificio in. communi quae superius traditae 
sunt, tria principia praesidio erunt. — Primum est, sacrificium 
missae offerri in persona Christi. Ex quo statim consequitur, ab 
essentia huius sacrificii removendas esse actiones quae a sacer- 
dote fiunt tantum in persona propria vel Ecclesiae. —  Secun- 
dum est, missam esse secundum ritum Melchisedech qui in pane 
et vino sacrificavit. Quare ab essentia sacrificii nostri pariter 
excludendae sunt actiones quae circa unam solam speciem, puta 
panis, exercerentur. — Tertium et principale est, oblationis essen- 
tam in eo reperiri, unde habet Eucharistiae celebratio ut sit pas- 
sionis Christi memoriale et imago. Hoc accipimus ex doctrina 
Patrum asserentium, incruentum sacrificium esse antitypum pas- 
sionis, et repraesentationem mortis Unigeniti per mysterium. 
Unde Tridentinum, Sess. XXII, cap. 1: « Ut dilectae sponsae 
« suae Ecclesiae visibile, sicut hominum natura exigit, relinqueret 
« sacrificium quo cruentum illud semel in cruce peragendum re: 
« praesentaretur, eiusque memoria in finem usque saeculi per- 
« maneret ». Quibus et aliis quam plurimis documents apertei 
edocemur, missam inde habere quod sit verum et proprium sa- 
crificium de praesenti, unde habet esse vivam imaginem unici 
Ilhus sacrificii cuius memoria erat conservanda in populo re- 

dempto (M. Quare non erit reponenda, etiam  partialiter, sacri- 
ficii missae essentia, in eo quod non refert ex Christi auctoris 
instituto cruentae oblationis vivam imaginem. 

Quibus praemissis, dico: Cum res oblata non sit nisi 
corpus et sanguis Christi, hoc ipso praeter essentiam sunt omnia 
quae antecedunt consecrationem. Unde si ea etiam quae post 
consecrationem fiunt ostenduntur ad substantiam sacrificalis ritus 
non pertinere, demonstratum iam manebit, totam essentiam sa- 
crificii nostri in sola consecratione adaequate consistere. 

Atqui in primis, facile excluduntur quaecumque mediant inter 
consecrationem et communionem, partim quia nec fuerunt a 
Christo instituta, nec fiunt in persona Christi ; partim quia circa 
unam dumtaxat speciem exercentur, ut fractio hostiae; partim 
denique quia cruentam Christi mortem minime repraesentant, ut 
specierum commixtio. Accedit quod ex missali Romano omnia 
ista praetermitti possunt, quin desit quidquam substantiae sacri- 
ficii (2). 

Praeterea, contra BeHarminum et Lugonem pariter excludi 
debet sumptio sacerdotis. — Etenim primo, sumptio non fit in 
persona Christi. Sensit difficultatem ipse Bellarminus: « Neque 
« obstat, inquit (3), quod ista consumptio non videatur fieri in 
persona Christi qui tamen est primarius sacerdos: nam Chri- 
« stus quidem non se ipse manducat, neque immediate consumit 
« sacramentum: tamen ipse dici potest consumere, quia ad con- 
« summandum tradit. Quemadmodum etiam in sacrificio. crucis(*) 


À 


(*) Nota sensum assertionis non esse quod ratio constituens mis- 
sam in esse sacrifici sit sola relatio ad crucis oblationem. Consideran- 
dum enim quod esse repraesentativum est quoddam relativum secundum 
dici, importans rem absolutam quam consequitur quaedam habitudo. 
Cum ergo dicimus missam ex eodem habere ut sit absolute sacrificium, 
a quo habet ut sit passionis repraesentativa, sensus est, eam in esse 
sacrifici constitui per illud ipsum quod fundat relationem ad immola- 
tionem crucis tamquam ad rem repraesentatam. Et hoc quidem obser- 
vatum velim ne in sequentibus confusio suboriatur. 


1) Miss. Roman., de defectibus in celebratione missarum occur- 
rentibus, Tit. 3 et 4. 


(s) De missa, 1. 1, c. 27. 


a»: 


[* 

« Christus vere se ipse sacrificavit, quia occidendum obtulit, licet 
« non se ipse occiderit manibus suis, sed manibus aliorum ». Sed 
contra, quia alii tradere rem consumendam non satis est ut di- 
catur quis consumere per alium ; nec praesertim verum apparet 
id quod additur, ideo Christum in cruce seipsum sacrificasse, quia 
se obtulit occidendum : hoc enim victimae est, non sacerdotis. 
Imo vero, in tantum sacrificavit seipsum, in quantum potestative 
deposuit animam suam, actu etiam externo ostendens se non suc- 
cumbere violentiae, sed libere permittere id quod naturaliter se- 
quebatur ex bnsciati illatis, ac per hoc, visibiliter consummans 
destructionem sui in honorem Dei. Non ergo ratio apposita 
persuadet sumptionem fieri in persona Christi. — Insuper, sumptio 
non est repraesentati va passionis imago, ut per se evidens vide- 
tur. Nec obstat quod Paulus ad Corinthios dicat: Quotiescumque 
manducabitis panem hunc, et calicem bibetis, mortem Dominiannun- 
tiabitis. Communicantes enim annuntiamus Domini mortem, qua- 
tenus participes efficimur victimae mystice mactatae in suae mor- 
tis memoriam, non autem quasi ipsa sumendi actio secundum 
se considerata, imitatio esset cruenti sacrificii crucis. — Accedit 
denique ratio magis fundamentalis, quia sumptio est radicaliter 
inepta ad significationem quae sacrificio essentialis est. Etiamsi enim 
cum recentioribus admitteres Christum in sumptione realiter destrui 
secundum suum esse sacramentale, adhuc tamen 1irrationabiliter 
diceretur destructio eiusmodi se habere per modum oblationis. 
Numquid, quaeso, aliquid dicetur vere offerri Deo, per eam prae- 
cise actionem qua ab homine in propriam utilitatem consumitur? 
sane vero quidquid sumitur, in ipso sumendi actu non offertur, 
et vice versa. Hinc tota illa comparatio cum holocausto a Bellar- 
mino et Lugone proposita, etsi primo intuitu ingeniosa appareat, 
non videtur tamen solide consistere: nam in combustione victi- 
mae evidenter habetur quidam oblationis modus interiori sacrificio 
significando idoneus; in manducatione autem ne initialiter quidem 
conspicitur. Et re quidem vera, omni tempore homines effecti 
sunt sacrificiorum participes per communionem, iuxta illud Apo- 
stoli : Qui edunt hostias, participes sunt altaris, at nusquam in 
communione ipsa agnita est ratio oblationis, sed oblatione facta, 

sacrum convivium agebatur in signum pacis et societatis Deum 
inter et homines. Quapropter in liturgia nostra ante et post con- 
secrationem omnia olent oblationes : ubi vero devenitur ad ea 
quae sumptionem praecedunt ac praeparant, de oblatione iam 
nihil, sed pax annuntiatur et petitur et datur, quia ad mensam 
Dei admittitur homo, in consortium divinorum assumptus et in 
Dei societatem adscitus. 

Remotis itaque ab essentia sacrificii nostri iis omnibus quae 
non sunt ipsa consecratio, restat ut tota immolationis ratio in- 
veniatur in consecratione, cui etiam congruunt omnes conditiones 
requisitae, ut facili inductione constabit, et evidentius apparebit 
in secunda parte. 

Obucilint tamen: 1- Ecclesia post consecrationem adhuc 
applicat sacrificii fructum, scilicet in commemoratione pto de- 
functis. Sed frustra hoc faceret, si iam positum esset quidquid 
est de essentia oblationis. Ergo non in sola consecratione essentia 
sacrificii reponitur. 

Respondeo negando maiorem et suppositum eius. Non enim 
ad Ecclesiam pertinet applicare sacrificii fructum, sed ad sacerdo- 
tem celebrantem qui in sacrificando triplicem personam gerit: Chri- 
sti, Ecclesiae, et suam. In quantum est minister Christi, applicat 
opus operatum, et hanc applicationem facere debet, non solum 
ad specialem intentionem quam ipse ex propria electione deter- 
minat, verum etiam ad intentiones generales quae in ordinario 
missae exprimuntur. Porro huiusmodi applicatio includitur in vo- 
luntate faciendi quod facit Ecclesia, et 1deo, hac voluntate suppo- 
sita, missa semper applicatur in instanti consecrationis ad omnes 
Ecclesiae fines, ubicumque ordine liturgico significentur, sive ante, 
sive post. — Verum praeter applicationem operis operati consi- 
deratur etiam in missa impetratio sacerdotis orantis tum in per- 
sona Ecclesiae, tum in persona propria: quae quidem impetratio 
fit per omnes orationes publicas et privatas concomitantes ritum 
principalem. Et haec est impetratio quae in commemoratione 
defunctorum attenditur ; unde signanter dicit rubrica: « Orat 
« aliquantulum pro iis defunctis pro quibus orare intendit », et 

non dicit: Formal intentionem per quam applicat opus opera- 
tum missae. Quare tota illa difficultas fundamento caret. 

2. In missa praesanctificatorum rogatur Deus ut sacrificium 
nosbum habeat acceptum, licet in ea consecratio non fiat, sed 
sacerdos solum sumat hostiam pridie consecratam. Ergo in com- 
munione sacerdotis, partialiter saltem, reponenda est substantia 
sacrificii. 

Respondeo, auctores ecclesiasticos communiter docere quod 
feria VI in Parasceve non sacrificatur, praecise quia eo die non 
nt consecratio ; dum enim recolitur ipsum crucis sacrificium quasi 
actu perageretur, non expedit celebrari sacrificium quod est eius 
imago f. Caeterum consueta oratio offertorii nonnisi dimidiate 
tunc dicitur, et quoad eam partem quae non externum et visibile 
sacrificium significat, sed internum et invisibile. Desumitur enim 
ex oratione trium puerorum, Dan. III : « Non est in tempore hoc 
« princeps et dux et propheta, neque holocaustum, neque sacri- 
«ficium, neque oblatio... Sed in animo contrito et spiritu humi- 
« litatis suscipiamur. Sicut in holocausto arietum et taurorum, sic 
« fiat sacrificium nostrum in conspectu tuo hodie, ut placeat tibi ». 
Porro, uti iam notatum est, etsi in die Parasceves externum sa- 
crificium non offeratur, invisibile tamen et internum non cessat, 
sed nec unquam cessare debet. 

3. In omni sacrificio distinguitur praeparatio seu adductio vi- 
ctimae ab immolatione eius. Sed consecratio in missa est victimae 
adductio. Ergo nondum est eius immolatio, et ideo in aliqua alia 
actione essentia missae consistat necesse est. 

Respondeo: Dist. antec. In omni sacrificio ubi victima in 
propria specie offertur,conc, antec. Ubi ofiertur in specie aliena 
per transubstantiationem alterius rei in ipsam, neg. antec. Evidens 
ratio disparitatis est, quia victima in propria specie oblata non 
potest immolari nisi per actionem quae primo ad ipsam terminetur : 
quo fit ut praesupponi debeat ipsius victimae praesentia. Sed si 
offeratur in sacramento, iam mutantur conditiones, quia tunc 
victima immolatur per actionem primo terminatam ad id quod 


p) Cf. S. Thom., Quaest. 53, a. 2, ad 2um. 

in ipsam transubstantiatur ; adeoque eadem actio est, qua sub 
manentibus speciebus fit praesens, et qua sub isdem in habitu 
mactationis constituitur. 

4. M io consecrativa sive transubstantiativa non procedit a 
ministro, nec etiam a Christo in quantum sacerdos est, tamquam 
a causa principali, cum tamen oporteat actionem sacrificam esse 
a sacerdote ut a principali agente ; alias, si esset a solo Deo, 
Deus sibi ipsi sacrificaret et seipsum coleret, quod sane absur- 
dum est. Aon ergo in consecratione reponi potest ritus sacrificalis. 

Respondeo: Dist. antec. Oportet ut actio sacrifica sit a sa- 
cerdote tamquam a causa principali, formaliter ut sacrifica est, 
videlicet ut testificativa interioris reverentiae et delativa honoris 
Deo debiti, conc. antec. Physice considerata ut est mactatio quae- 
dam, vel realis, vel mystica, neg. Cuius rei exemplum accipi po- 
tes ex sacrificio crucis, vel etiam ex sacrificiis V. T., in quibus 
victimae destructio materialiter sumpta plerumque fiebat ab iis 
qui sacerdotes non erant; sed ad sacerdotem pertinebat tantum 
ordinare occisionem victimae ad cultum Dei, imponendo ei for- 
mam oblationis latreuticae. Et similiter in missa nihil. obstat quod 
actio transubstantiativa sit. materialiter a solo Deo tamquam ab 
agente principali ; nam si consideretur formaliter ut testificativa 
adorationis hominum, non amplius est a sacerdote ut a mero 
instrumento, sed ut ab eo qui ex propriis operatur, colit, adorat, 
et reveretur Deum. 

Inquirendum nunc superest, qua de causa et sub quo for- 


mali respectu in consecratione corporis et sanguinis Christi vera 
salvetur sacrificae oblationis ratio. 


Circa hoc iterum diversi diversimode opinati. sunt. — Qui- 
dam dixerunt, ideo consecrationem esse sacrificium, quia in ea 
intervenit destructio substantiae panis. Sed hoc repugnat do- 
ctrinae traditae circa transubstantiationem, nec etiam aliunde pro- 


babilitatem habere posset, quia sic sequeretur panem et vinum 
sacrificari, non Christum. 

Ali dixerunt, consecrationem esse sacrificium, quatenus de- 
struitur panis ut producatur Christus. Et fundatur ista opinio, 
quae est Suarezii f. in eo quod, etsi destructio requiratur ad 
sacrificium, non tamen semper destructio rei principaliter oblatae; 
nam in antiquis sacrificiis, non solum offerebatur res in hono- 
rem Dei destructa, verum etiam id quod resultabat de novo pro- 
ductum, puta fumus incensi vel thymiamatis ; quare si illud quod 
destruitur est nobilius, illud etiam est quod principaliter offer- 
tur; secus vero, si e converso. Quia igitur in consecratione mis- 
sae aliquid destruitur, nempe substantia panis, aliquid vero multo 
nobilius producitur, scilicet substantia corporis Christi, recte con- 
sequitur rem principaliter oblatam non esse panem et vinum, sed 
Christum. — Verum haec etiam sunt contra principia exposita 
circa naturam transubstantiationis. Praeterea nihil potest magis 
opponi communi omnium hominum sensui, quam assertio ad- 
struens rem aliquam sacrificari, quando et quatenus producitur. 
Unde bene hanc sententiam confutat Lugo, Disp. 19, Sect. 4, 
n. 52-53. 

Ali ergo cum Lugone ipso (2) dixerunt consecrationem ea- 
tenus esse sacrificium, quatenus per eam ponitur Christus in 
statu, ut aiunt, decliviori: dum scilicet corpus eius fit comesti- 
bile, et sanguis potabilis, ac per hoc, aequivalenter destruitur. 
« Putamus ergo cum Cardinali de Lugo, plurimisque deinceps 
« theologis, internam sacrificii formam in eo esse, quod Christus 
« magnus sacerdos per ministerium sacerdotum eius nomine of- 
« ferentium, corpus et sanguinem suum sub speciebus panis et 
« vini constituit secundum quamdam sanctissimae suae humani- 
« tatis a functionibus et rationibus existendi conuaturalibus exi' 
« nanitionem, ad statum cibi et potus » (3). Sed haec etiam opinio 
id absurdi habet, quod ex ea sequeretur posse unum eumdemque 
hominem esse simul mortuum in uno loco, vivum in altero: 
siquidem, iuxta auctores illos, unus atque idem Christus esset 


U) Suarez, de Euchar., Disp. 75, S ect. 5. 
2) Lugo, de Euchar. Disp. 19, Sect. 5, n. 65-67. 
P) Franzelin, de Euch. Thes. 16. 

illic, puta in coelo, cum omnibus perfectionibus ac functionibus 
suae humanitatis, et simul hic, id est in sacramento, inanimi 
comestibilis instar, cum reali privatione earumdem. Praeterea, 
supposita etiam possibilitate hypothesis, adhuc perperam assi- 
enaretur sacrificii formalitas, eo quod reductio rei ad statum 
cibi et potus non habet proportionem ullam cum significatione 
sacrificali; sic enim res accommodatur in hominis usum, potius 
quam offeratur Deo, et redeunt rationes superius allatae, ubi de 
sumptione sacerdotis in sententia Bellarmini (4). Insuper, sacri- 
ficium missae oblx-tio illa est, quae per varias sacrificiorum, na- 
turae et legis tempore, similitudines figurabatur, ut dicit Tri- 
dentinum. Unde nefas est supponere rationem oblationis esse 
sine analogia ulla cum modis offerendi inter homines ab initio 
usitatis, cuiusmodi foret innominabilis illa quam dicunt, a fun- 
ctionibus et rationibus exsistendi connaturalibus exinanitio. Acce- 
dit demum, quod in assignata ratione radicaliter deest id quod 
maxime in praesenti desideratur, cruenti sacrificii crucis reprae- 
sentatio. ) 

Alia iam sententia est, eorum nempe qui cum Lessio, Go- 
net, Billuart, reponunt formalem rationem sacrificii in consecra- 
tione, secundum quod esset actio, ut ipsi volunt, de se tendens 
ad veram ac realem separationem corporis a sanguine, adeoque 
ad veram ac realem oblatae victimae occisionem, a qua solum 
per accidens impediretur. « Per consecrationem panis, inquit 
« Gonet (2), ex vi verborum ponitur solum corpus, per conse- 
« crationem calicis solus sanguis, ita vt veluti per accidens sit 


A 


respectu consecrationis, quod illa peracta, sanguis reperiatur 
« in corpore Christi». Et Lessius de perfect, divin. 1. 12, n. 97: 
« Nec obstat veritati huius sacrificii quod non fiat reipsa sepa- 
«ratio sanguinis a carne, quia id est quasi per accidens, pro- 
« pter concomitantiam partium ; nam quantum est ex vi verbo- 


« rum, fit vera separatio ». Sed contra est quod suppositum 


huius opinionis omnino non sustinetur. Non enim admissibile 


(1) Supra pag. 625. 
(2) Gonet, Manuale, Tom. 6, Tract. 4, c. 12 82 

est quod dicunt, actionem consecrativam natura sua tendere ad 
separandum realiter corpus a sanguine. Primo quia ad hoc opor- 
teret ut actio ista de se excluderet sanguinem a corpore sub 
speciebus panis, et corpus a sanguine sub speciebus vini, quod 
quidem est apprime falsum, ut constat ex dictis thesi 42, $ 1, 
n. 2, de concomitantia. Secundo quia, si consecratio foret de se 
separativa corporis a sanguine, posset assignari aliqua hypothesis 
in qua realis separatio ex vi consecrationis haberetur. Atqui 
iterum hoc verum non est, nam in triduo fuisset quidem sub 
specie panis exsangue corpus, et sub specie vini effusus a cor- 
pore sanguis, at non ex vi consecrationis quae semper est eadem, 
sed solum ex vi realis status in quo tunc erant partes humani- 
tatis Christi. Tertio quia actio consecrativa, uti superius proba- 
tum est, nullo modo mutat Christum, sed solam materiam quae 
consecratur. Quo posito, vel sanguis Christi ad consecrationem 
praesupponitur realiter unitus corpori eius, vel realiter ab eo 
separatus: si realiter separatus, non ex vi verborum separabitur: 
si realiter unitus, consecratio quae ex natura sua nullam in Chri- 
sto inducere valet mutationem, ex natura etiam sua nequaquam 
tendere potest ad separandas partes quae de facto indivisae sunt. 
Non ergo habenda est consecratio missae quasi irritus conatus 
ad realem Christi occisionem, qui etiam in omni hypothesi non 
faceret plus quam vanum tentamen sacrificii ; nec sunt. ponenda 
consecratoria verba instar ictus gladii, qui cum ex sese deberet . 
ferire ad mortem, per accidens tamen a consecutione sui effectus 
impeditur. 

Veniat igitur quinto loco celebris sententia Vasquezi in 
3 m Part. Disp. 222, cap. 7 et seq., docens eatenus in conse- 
cratione rationem sacrificii esse repositam, « quatenus per illam 
« efficitur ut, ipso corpore et sanguine Christi consecrato et 
« realiter ibi contento, cruentum illius sacrificium. quod in cruce 
«oblatum est, repraesentetur ». Haec iam sententia potiori con- 
sideratione digna, hoc saltem nomine, quod nihil absonum prae 
se fert, nihil non necessario admittendum ex regula fidei et una- 
nimi Patrum traditione. Verumtamen contra se habet quod sim- 
plex raepresentatio praeteriti sacrificii nequaquam facit verum 

sacrificium de praesenti, ut per se constat. S1 ergo in missa ni- 
hil plus esset quam sacrificii. crucis repraesentatio, haberetur 
quidem veri sacrificii commemoratio, non autem verum sacrifi- 
cium in actu. Et ideo hunc dicendi modum facile confutat Lugo 
ubi supra, Sect. 4, n. 54 et seq., ostendens quomodo frustra 
conetur Vasquez sententiam suam firmare ex doctrina Patrum; 
nam ii omnes dicunt hoc sacrificium esse commemorativum sa- 
crificii crucis, quod nemo negat, non autem dicunt, propter hoc 
praecise convenire illi essentiam sacrificii. Peccat igitur haec 
sententia per defectum, cui minime obviat * Vasquez per condi- 
tionem praemissam: ipso corpore et sanguine Christi consecrato 
et realiter ibi contento. Per hoc siquidem quod dicitur corpus 
et sanguinem Christi realiter ibi contineri, nulla ulteriori deter- 
minatione adiecta, adhuc nihil in missa ponitur quod ad veram 
sacrificii rationem pertineat. Vera enim sacrificii ratio in obla- 
tione sita est, et quidem Deo facta per modum immolationis. 
Unde est consequens quod nihil concluditur, nec concludi potest, 
quamdiu non attenditur illa a Tridentino asserta, Sess. 22, cap. 1, 
Christi Domini per sacerdotes sub signis visibilibus immolatio ; 
de qua iterum Tridentini Patres sub initio cap. 2l, ubi brevi 
formula dicta capitis praecedentis relegentes, non fuerunt contenti 
dicere quod « in divino hoc missae sacrificio idem ille Christus 
« continetur, qui in ara crucis seipsum cruente obtulit », sed, 
postquam dixissent continetur, expresse addiderunt quod a Vas- 
quezio neglectum, maxime est in subiecta materia attendendum, 
et incruente immolatur. 


$ 3. 


Restat itaque ultima sententia, quam omnino veram et Tri- 
dentino ad amussim consentaneam existimamus, ponens conse- 
crationem eucharistiae habere in se rationem sacrificii, formaliter 
et praecise in quantum est incruenta Christi immolatio, per sa- 
cramentalem seu mysticam corporis a sanguine sub distinctis 
speciebus panis et vini separationem ; de qua eleganter Grego- 
rus Nazianzenus ad Amphilochium scribens: « Dum  peragis 

« igitur divina, fac quod praestantius est, et peccatorum molem 
«nobis solve... O Dei cultor sanctissime, ne cuncteris orare et 
«legatione fungi pro nobis, quando verbo Verbum attraxeris, 
« quando incruenta sectione secaveris corfus et sanguinem domini- 
«cum, vocem adhibens pro gladio » (£). 

Et sane, formalis ratio sacrificii missae illa est, quam in- 
stitutionis verba demonstrant, hoc est corpzcs meum quod pro vobis 
datur (Luc. XXII-19), hic est sanguis meus qui pro vobis ef- 
funditur (Matth. XXVI-28). Atqui, corpus Christi in eucharistia 
pro nobis dari, et sanguinem- eius in eucharistia pro nobis ef- 
fundi, nihil aliud. est quam, offerri illa Deo pro nobis, sacra- 
inentaliter separata: quatenus scilicet, loquendo de re oblata 
secundum quod per species et verba sensibus subicitur, fit in 
consecratione praesens, corpus quidem seorsum a sanguine sub 
specie panis, sanguis vero seorsum a corpore sub specie vini, 
(neque enim sanguis sub specie panis, neque corpus sub specie 
vini sacramentaliter adsunt, id est, ut per exterius sacramentum, 
si dicere licet, sensibilizata), ac per hoc, sistitur in altari Christus, 
et praesentatur Deo in habitu passionis et mortis quam semel, 
aeterna redemptione inventa, pertulit in cruce: in qua quidem 
praesentatione consistit incruenta immolatio, cruentae repraesen 
tativa, a Tridentino asserta; praeter quam nihil assignari un- 
quam poterit, constituens missam in ratione veri ac propri sa- 
crifici1 (2).(*) 


(* Gregorius Naz. epist. 171 ad Amphilochium. Patr. graec. Torn. 
37, col. 279. 

2) Pulchre Bossuet, Méditations sur l'évangile, 57éme jour: «Quelle 
«simplicité du sacrifice chrétien! Je ne vois qu'un pain sur l'autel, un 
«peu de vin dans le calice; le reste qui est si grand que le ciel méme 
«en est étonné, se fait par quelques paroles... Il dit, ceci est mon 
«corps; ce n'est plus du pain, c'est ce qu'il a dit. Il dit, ceci est mon 
«sang; ce n'est plus du vin dans le calice, c'est ce que le Seigneur 
«a proféré. C'est là son coips, c'est le sang; ils sont séparés, oui, sé- 
< parés: le corps d'un côté, le sang de l'autre; la parole a été l'épée, 
«le couteau tranchant qui a fait cette séparation mystique... Pour im- 
« primer sur ce Jésus qui ne meurt plus, le caractére de la mort qu'ila 
« véritablement soufferte, la parole vient, qui met le corps d'un cóté, ]e 

Sed sunt qui de eiusmodi incruenta immolatione nihil audire 


volunt, hac ratione ducti, quod victimam relinquit in seipsa pe- 


nitus intactam, cum tamen, aiunt, ad veritatem sacrificii vera 


victimae destructio requiratur, aut certe talis immutatio quae 
in communi aestimatione sit verae destructioni aequipollens. Ve- 
rum plane refellitur eorum ratio ex tribus, quas statim subii- 
cimus, annotationibus rite perpensis. 

Primo itaque meminisse oportet quod destructio in sacri- 
ficio non propter se quaeritur, siquidem destructio secundum se 
nihil profecto habet quod facere possit ad cultum et honorem 
eius qui mortem non fecit, nec delectatur in perditione vivorum 
(Sap. 1-13). Sed quaeritur propter saepe dictam symbolicam 
significationem : illius, inquam, devotionis qua nosmetipsos de- 
bemus offerre Deo, hostiam viventem, sanctam, ei placentem, 
in rationabile eius obsequium totam nostram vitam consumentes, 
omnia nunc intelligendo iuxta declarata superius in prolegomeno, 


$ 1, assert. 2a et 3 | Unde et ibidem dictum fuit quod, cum 


significandi gratia introducta fuerit sacrificalis illa destructio, 


magnam habuit vel ab initio modalitatis latitudinem, ut quidquid 
prae se externam ferret destructionis speciem et formam, ad 


propositum esset satis. Caeterum, unicuique rite consideranti 


perspicuum manifestumque fiet, quod destructio propter destru- 
ctionem quaesita, non rectum redoleret religionis sensum, sed 
meram superstitionis vanitatem. 

Secundo considerandum est quod in Novo Testamento, post 
consummatam in cruce redemptionem, non fuit amplius ullum 
sacrificium possibile, quod per victimae in seipsa destructionem 
aut aequivalentem exinanitionem  perageretur. Ratio est quia, 
post oblatum grande illud sacrificium crucis, omni alio sacer- 
dotio abrogato, omnibusque aliis victimis pro semper reiectis 
et penitus repudiatis, solum remansit sacerdotium Christi, sola 


« sang de l'autre, et chacun sous des signes differents. Le voilà dpnc re- 
< vêtu du caractère de sa mort, ce Jésus autrefois notre victime par 
« l'effusion de son sang, et encore aujourd'hui notre victime d'une ma- 
< nière nouvelle, par ta separation -mystique de ce sang d'avec ce corps:». 


Di' SACRIFICIO MISSAE 635 


quoque victima Christus a Deo in sempiternum acceptata. At- 
qui Christus non in ea iam conditione est, in qua possit iterum 
pati, multoque minus ad incredibilem illum statum decliviorem 
quem nullo praecedente exemplo imaginati sunt aliqui. Neque 
enim, ait apostolus Heb. IX, intravit lesus in vera Sancta San- 
ctorum, hoc est in caelum, ut saepe offerat semetipsum, cruenta 
scilicet oblatione, quemadmodum Pontifex (veteris legis) intrat 
in Sancta (umbratilia) per singulos annos in sanguine alieno; 
nunc autem semel in consummatione saeculorum ad destitutionem 
peccati per hostiam suam (cruentam) apparuit. Et alibi: Chri- 
stus resurgens a mortuis iam non moritur ; mors illi ultra non 
dominabitur; quod enim mortuus est peccato, mortuus est semel, 
quod autem vivit, vivit Deo. Quibus aliisque plurimis eiusdem 
emphasis testimoniis edocemur, Christum, victimam unice iam 
(sit venia verbo) Deo offeribilem, in eo nunc et pro semper 
statu inveniri, qui nec corruptionem mortis amplius compatitur, 
nec quamlibet aut vitae 1mminutionem, aut a plenitudine gloriae 
degradationem. 

Hinc denique tertio, pronum erit concludere quod ad hoc 
tandem adducimur, ut unum fateamur de duobus: aut quod 
periit post consummatam redemptionem cultus Dei in potiori 
sua parte, remansitque religio Christiana, nequicquam reclamante 
ipso legis naturalis praescripto, orbata sacrificio; aut quod ad 
sacrificium in quantum huiusmodi (£), non sola valet victimae 
in seipsa destructio, sed illa etiam iam toties descripta mystica 
immolatio. Atqui primum dicere nefas, utpote catholicae fidei 
aperte contrarium. Restat ergo secundum, quod rigorosa con- 
sequentia ex praemissis consequitur. Neque in hoc, puto, spe- 
cialis obversabatur Tridentino difficultas, cum hanc ipsam mysti- 
cam immolationem attendens dicebat: « Ut dilectae sponsae suae 
« Ecclesiae visibile sicut hominum natura exigit, relinqueret 
« (Christus) sacrificium,... novum instituit pascha seipsum per 
« sacerdotes sub signis visibilibus immolandum ». Et re quidem 
vera, si propria atque essentialis sacrificii forma sita est in 


(1) Recole dicta superius, pag. 555. 


630 QUAEST. LXXXU-LXXXIH. 


expressione nostrae adorationis et totalis in Deum resignationis, ' 
quid aliud, quaeso, ad hoc ipsum aptius tibi videbitur, quam 
immolatio illa qua victima crucis per Ecclesiae manus in habitu 
suae cruentae mortis praesentatur Deo, et Ecclesia ipsa in unione 
cum capite suo, ut verbis utar Augustini, seipsam per ipsum 
discit offerre? 

Frustra ergo dicent adversarii: Verum sacrificium requirit 
veram victimae destructionem, cuiusmodi non est praedicta illa 
mystica mactatio; ergo missa, ut sit verum sacrificium, aliquid 
aliud exigit praeter sacramentalem | quae in consecratione fit, 
corporis a sanguine separationem. — Ad hoc enim, consequenter 
ad praemissa respondeo: Verum sacrificium exigit veram rei 
oblatae destructionem, ubi absque vera eius in seipsa destru- 
ctione, vel saltem aequivalenti ad sensum immutatione, nequit 
haberi symbolica significatio sacrificio propria et essentialis, conc. 
Ubi haberi potest et reipsa habetur, uti nunc contingit in mi- 
randa Novi Testamenti oeconomia, neg. Unde nullo modo te 
moveat defectus similis exempli in antiquis sacrificiis sive legis 
naturae sive legis mosaicae. Nulla siquidem exinde conclusio: 
tum quia valde diversae fuerunt ante et post Christum sacrifi- 
ciorum conditiones; tum quia, aliis pro nunc rationibus omissis, 
locum certe non habuit antequam ventum esset ad coenam no- 
vissimam, requisita ad mysticam immolationem transubstantiatio, 
qua scilicet res oblata sub alienis speciebus constituitur praesens, 
ac per hoc, etsi in se intacta permanens, nihilominus sub ma- 
ctatae victimae habitu adhuc apta est offerri. 

Instant tamen, vim facientes in verbo mysticum. Nam, aiunt, 
mysticum opponitur ei quod est reale; si igitur nihil plus in 
missa habetur quam mystica immolatio, missa iam non est nisi 
mysticum sacrificium, ergo non reale sacrificium. — At respon- 
deo quod mysticum dicitur a mysterio, et suscipit omnes sensus 
qui huic nomini propri sunt (1). In praesenti autem sumitur in 
ea acceptione in qua determinat quidquid in rebus sacris sub 
signo et specie sacramenti peragitur. Quare transmittendo nunc 


(‘) Vide supra, de sacram, in comm., pag. 1$, seq. 


DE SACRIFICIO MISSAE 


acceptiones caeteras tamquam ad rem non perlinentes, dt. an- 
tei. Mysticum opponitur ei quod est reale, si res quam deno- 
minat, eius rationis sit ut ipsius realitas nequeat componi cum 
effectione in. sola specie sacramenti, conc. Secus, neg. antec. cum 
sua consequentia. Et sane, manifestum per se est quod mactatio 
mystica non est vera et realis mactatio, quia si auferas destru- 
ctionem rei vivae in seipsa, ratio verae occisionis amplius uti- 
que non manet. Sed quia, uti ostensum est, mystica mactatio 
non secus ac realis, potest, suppositis supponendis, esse verum 
ac reale subiectum  symbolicae significationis quae propria est 
sacrificii forma, hinc est quod in mystica quoque immolatione 
potest consistere reale sacrificium. 

Sed iam de his satis. Sequitur nunc ordine logico quaestio 
de diversis finibus sacrificii missae. 


THESIS LV. 


Sacrificium missae non tantum est latreuticum et eu- 
charisticum, sed quatenus impetrat applicationem satisfa- 
ctorii sacrificii crucis, est ex opere operato et propitia- 
torium. Hinc, tum pro fidelium vivorum peccatis, poenis, 
satisfactionibus, et aliis necessitatibus, tum pro defunctis 
in Christo nondum ad plenum purgatis, rite iuxta aposto- 
lorum traditionem offertur. 


Quid sit sacrificium latreuticum et eucharisticum, suffi- 
cienter patet ex dictis in prolegomeno de divisione sacrificio- 
rum. — Propitiatorium generatim est id quod habet vim pla- 
candi Deum offensum, et ex consequenti, obtinendi ab eo omnis 
generis beneficia. Sub hoc duplici respectu propitiationis virtus 
in sacrificio novae legis attenditur f, non tamen eodem modo 


() Apud quosdam theologos occurrit distinctio inter sacrificium 
prout propitiatorium, et prout impetratorium est: (cf. Lugo, Disp. 19, 
Sect. 9, n. 140). Certe, quoad rem nulla esse potest discordia, sed quoad 


modum loquendi non placet oppositio propitiationem inter et impetra- 
tonem. — Primo quia Tridentinum, Sess. 22, cap. 2 et can. 3, etsi 

ac in sacrificio crucis ; nani sacrificium crucis fuit satisfactorium 
et meritorium ut causa universalis nostrae redemptionis; at missa 
nec satisfactoria est nec meritoria ex opere operato, ut constat, 
sed propitiatoria dicitur quatenus in ratione causae particularis 
impetrat iis pro quibus offertur, applicationem satisfactionum et 
meritorum crucis, iuxta illud Tridentini, Sess. XXII, cap. 2: 
« Cuius quidem oblationis cruentae fructus, per hanc incruentam 
« uberrime percipiuntur ». Qualiter autem missa in genere causae 
applicativae a sacramentis differat, iam dictum est superius, et 
iterum sufficienter indicatur in ipsa propositionis enuntiatione. 

Per fideles vivos intelliguntur ii omnes et soli, qui sunt 
membra visibilis corporis Ecclesiae. Sacrificium enim novae legis 
quoad opus operatum est proprium Ecclesiae bonum, non secus 
ac sacramenta ; quare, sicut non licet ministrare sacramenta iis 
qui sunt extra Ecclesiam, ita nec licite i1sdem videtur posse ap- 
plicari opus operatum missae. Est autem haec differentia inter 
sacramenta et sacrificium, quod sacramenta utpote efficacia per 
modum efficientiae, valide applicari possunt etiamsi indebite mi- 
nistrentur ; sed sacrificium cuius tota efficacia sita est in. impe- 
tratione, non applicatur valide nisi applicetur etiam secundum 
ius: quippe, nulla impetratio apud Deum valet, quae non fit 
debito modo. « Unde inquit S< Thomas, Quaest. 79, a. 7, ad 2'*, 
«in canone missae non oratur pro his qui sunt extra Eccle- 
« siam ». — Animadvertendum tamen, haec esse intelligenda 
de directa applicatione operis operati. Neque enim fas est dubi- 
tare quin sacrificium directe oblatum pro ipsius Ecclesiae pace, 


apertissime loquatur de sacrificio in quantum placat Deum offensum, 
et ab eo impetrat bona, semper uno propitialorii sacrificii vocabulo uti- 
tur. — Secundo quia vocabulum istud ex natura sua utrumque respe- 
ctum includit. Reddere enim propitium, non est tantum placare nega- 
tive, quasi auferendo indignationis obicem, sed est etiam inclinare 
offensum ad positivum favorem. — Hinc tertio, propitiatio includit im- 
petrationem et addit placationem offensi; quo fit ut secluso peccato, 
non essetlocus propitiationi, sed simplici impetrationi ; supposito autem 


peccato, impetratio debet esset placativa, etideo induit rationem pro- 
pitiationis. 

prosperitate, propagatione, indirecte redundet in haereticorum 
atque infidelium conversionem, sine qua non habetur Ecclesiae 
prosperitas et splendor ; et hoc sensu offerimus calicem salutaris 
pro nostra, et totius mundi salute. Animadvertendum etiam, ultra 
impetrationem ex opere operato attendi in missa impetrationem 
ex opere operantis, nihilque impedire ex natura rei quominus 
ista ad extraneos etiam extendatur. Unde videntur per hanc di- 
stinctionem conciliat posse documenta specie tenus contradi- 
ctoria, quae citantur apud Vasquez f,  Lugonem (z), et Bellar- 
minum (3) — Difficilior autem occurrit quaestio de defunctis 
in Christo nondum ad plenum purgatis. Sane indubium est, 
hisce Tridentini verbis comprehendi eos omnes qui in sinu cor- 
poris Ecclesiae, cum fide viva ex hoc saeculo migrarunt. Eis 
etiam accensendi sunt alii omnes baptizati qui dum viverent, 
materialiter pertinebant ad sectas. Remoto enim obice externae 
adhaesionis ad congregationem haereticam vel schismaticam, non 
apparet cur excludi deberent a numero eorum qui nos praeces- 
serunt cum signo fidei, quod est character christianitatis. De aliis 
vero in purgatorio degentibus, an eis missa ex opere operato 
prodesse possit, tam diversae sunt theologorum sententiae, tam- 
que varia hinc et inde documenta, ut non facilem habeat quae- 
stio solutionem. Dico tamen sententiam negantem non videri 
admodum probabilem, eo quod omnes illae animae, quantumvis 
baptismali charactere non insignitae, ad Ecclesiam patientem 
certo certius pertinent, suntque simpliciter de mystico corpore 
Christi ; ibi namque non amplius viget distinctio inter animam 
et visibile corpus Ecclesiae. 

Nunc, quid per peccata, poenas, satisfactiones, aliasque ne- 
cessitates debeat intelligi, paucis superest exponendum. — Pec- 
cata sunt culpae tam mortales quam veniales. Qua autem ra- 
tione per missae sacrificium remittantur peccata quoad culpam, 
explicat S. Thomas in IV, D. a. 2, q. 2, ad AU" ; 


(* Vasquez, de Euchar., Disp. 227, c. 3. 
(2) Lugo, Disp. 19, Sect. 10. 
(3) Bellarminus, de Missa, 1. 2, c. 7. 

« Eucharistia in quantum est sacrificium, habet effectum etiam 
quibus non praeexigit vitam 


« in aliis pro quibus offertur, in 
et 1deo, si eos 


« spiritualem in actu, sed in potentia tantum ; 


« dispositos inveniat, eis gratiam obtinet virtute illius veri sa 


« crificii a quo omnis gratia in nos influit, et per consequens 


« peccata mortalia in eis delet, non sicut causa proxima, sed in 


« quantum gratiam contritionis eis impetrat ». — Per poenas 


non intelliguntur hic poenae aeternae, quae a macula peccati 


sunt inseparabiles et simul cum illa necessario remittuntur, sed 
intelligitur poena purgatorii quae post condonatam culpam luenda 


manet. Considerandum est autem, poenas remitti virtute sacri- 
nequaquam vero sicut prius, 


ficii absque ullo interposito medio, 
Peccatum enim quoad 


mediante impetrata contritionis gratia. 
reatum poenae temporalis remittitur per meram condonationem 


extrinsecam quae nihil in homine ponit, sed tota consistit in eo 
quod Deus, iustam solutionem acceptans, debitum relaxat. Bene 
ergo et conformiter ad propriam naturam sacrificii, dicitur poena 
temporalis per ipsum: remitti tamquam per causam proximam, 
culpa vero non item. — De satisfactionibus dicendum quod 


sunt opera poenitentiae quibus iusti in hac vita praedictas pec- 


torum poenas redimere valent. Quare, cum Tridentinum dicit 


sacrificium missae rite offerri pro satisfactionibus, sensus est, posse 
sacrificium istud substitui loco satisfactionum quibus poenae pur- 
gantur. Hinc sub hoc quoque respectu, nihil aliud. consideratur 
quam propitiatio pro peccato quantum ad poenam temporalem. 
— Denique, per alias necessitates intelliguntur quaelibet bona 
obtinenda, sive spiritualia sive temporalia : temporalia tamen, in 
quantum conducunt ad spiritualia. — Et de explicatione termi- 


norum, hactenus. 


Nunc oportet ante omnia demonstrare generalem proposi- 


tionis assertionem. — Et primo quidem missa est latreutica, 


quia latria pertinet ad essentiam omnis sacrificii in quantum 


huiusmodi ; unde sacrificare idem est ac adorare, iuxta illud 

Gen. XXII-5: Dixitque Abraham ad pueros suos; 
«hic cum asino ; ego et puer (Isaac) illuc usque properantes, 
«postquam adoraverimus, revertemur ad vos». 

Est pariter eucharistica, id est gratiarum actionis, sicut 
ipso nomine quo fuit ab initio designata satis superque constat. 
specialiter autem | animadvertendum quomodo hinc sequatur, 
sacrificium istud recte offerri in honorem sanctorum, videlicet ad 
agendas Deo gratias pro victoris eorum. Cum enim Sancti in- 
troierint in potentias Domini, habeantque voluntatem in Deum 
totaliter transformatam, suam excellentiam nonnisi in Deo ap- 
pretiantur ; et ideo, dum laudatur Deus in eis, defertur eis honor 
et gloria. Porro missa est ex natura sua eucharistica pro omni 
genere beneficiorum ; praeterea obtulit se Christus hostiam Deo, 
teste Apostolo ad Ephes. V, ut electis coronam aeternae gloriae 
mereretur. Ergo nihil melius pro eis in gratiarum actionem po- 
test ofterri, quam ipsa victima cuius oblatio fuit principium totius 
sanctificationis eorum. Unde in quadam secreta dicitur: « In tuo- 
«rum, Domine, pretiosa morte iustorum sacrificium illud offe- 
«rimus, de quo martyrium sumpsit omne principium ». Et uni- 
versim loquendo, cum Sanctissimam Trinitatem rogamus ut su- 
scipiat sacrificium in honorem Beatae Mariae semper virginis, et 
Beati loannis Baptistae, et SS. Apostolorum Petri et Pauli, et 
istorum, et omnium sanctorum, nihil aliud intendimus nisi Deum 
benedicere, ipsumque collaudare pro mirabilibus quae operatus 
est in sanctis, iuxta id quod legitur in alia secreta. « Pro san- 
« ctorum tuorum sanguine venerando, hostias tibi Domine, so- 
« emniter immolamus, tua mirabilia pertractantes, per quem 
« talis est perfecta victoria » (£).(*) 


(*) « Quant à ce qu'on trouve si étrange que nous offrions Jésus- 
« Christ à l'honneur des saints, c'est à dire pour honorer leur mémoire, 
«et remercier Dieu de la gloire qu'il leur a donnée: c'est qu'on ne 
< fait pas réflexion sur la nature de ce sacrifice. Car pour qui est-ce 
«en effet que Jésus-Christ s'est offert, si ce n'est pour nous mériter la 
« gloire? Que pouvons-nous donc offrir à Dieu en action de gráces 
< pour les saints, si ce n'est la méme victime par laquelle ils ont été 
< sanctifiés ? — Que si vous voulez entendre expliquer cette vérité à 

Denique missa est etiam propitiatoria pro peccatis, omnia 


intelligendo iuxta declarationes iam praemissas. — Constat in 


primis ex verbis institutionis, quibus asseritur sanguinem Christi 
in sacramento offerri in remissionem peccatorum (1). — Constat 


praeterea ex innumeris liturgiae locis. Nihil enim frequentius oc- 
currit quam haec et similia: 


ptis.... Propitiare, 


Oblationibus nostris placare susce- 


Domine, populo luo. propitiare muneribus.... 


Concede ut haec hostia salutaris, et nostrorum fiat purgatio de- 


lictorum, et tuae propitiatio potestatis. Quid plura? In ipso ca- 
none quotidie dicitur: Qui tibi offerunt hoc sacrificium.... pro 
redemptione animarum suarum: non quod redemptionis pretium 


in missa persolvatur, sed quia persolutum in cruce pretium 


nobis incruenta hac oblatione applicatur. — Constat denique ex 


diserto atque expresso Patrum testimonio. Ait enim Cyrillus 


Hierosolymitanas, Catech. mystag. 5, n. 8: 4 Postquam vero 


< Eglise méme, écoutez cette secrète magnifique, (De SS. Basilid., 
« Cyrin., Nabor., 12 lunii): Nous vous immolons, Seigneur, solennelle- 
« ment ces hosties, pour honorer le sang répandu de vos saints martyrs, 
* et en célébrant les merveilles de votre puissance par laquelle ils ont rem- 
«porté une si grande viefoire. Et encore, (Fer, V post Dornin. III. Qua- 
« drag. : Nous vous offrons, Seigneur, dans la mort précieuse de vos mar- 
« tyrs, ce saint sacrifice d'où le martyre méme a pris sa source. C'est en 
< effet en célébrant dans ce sacrifice la mémoire de la mort de Notre- 
< Seigneur, que les martyrs ont appris à mépriser leur vie, et à se 
«rendre avec lui les victimes du Père éternel. Il n'y a donc rien de 
« plus convenable que d'honorer dans ce sacrifice les vertus qui en 
« sont l'effet et le fruit... C'est en vérité être trop grossier, et avoir 
«l'esprit trop bouché aux choses célestes, que de ne pas voir que 
« l'honneur des saints n'est pas tant leur honneur que l'honneur de Dieu, 
«qui est admirable en eux (Psalm. 67-36), dont la mort est précieuse 
< devant lui, qui ne cessent de lui chanter qu'il est leur gloire, leur sa- 
i lut, leur espérance, la gloire de leur vertu, celui d'ou leur vient toute 
< leur force, et le seul qui les élève (Psalm. 88, 17-18). Aussi est-ilglo- 
« rifié dans l'assemblée des saints ; c'est en lui seul qu'ils se réjouissent 
« parce que c'est le Seigneur qui les a élus, c'est le Dieu d'Israél qui est 
< leur roi. L'Eglise répète sans cesse ces paroles de l'Ecriture, et c'est 


« Dieu qu'elle loue dans ses serviteurs ». Bossuet, Explication etc. n. 40. 
O Vide supra, Thés. 53 

« perfectum est spirituale sacrificium, incruentus cultus, super 
« illam propitiationis hostiam obsecramus Deum pro communi 
« Ecclesiarum pace... et universim pro omnibus qui opis indi- 
«gent precamur nos omnes, et hanc victimam offerimus ». Sed 
iam magis particulariter intuendum est, ad quas personas, quasve 
necessitates, propitiatio ista sese extendere dicenda sit. 


Missa est propitiatoria pro vivis, primo quantum ad cul- 
parum reatus; id enim manifeste evincunt institutionis verba: 
Qui pro volis effunditur in remissionem peccatorum. — Item, 
quantum ad poenas et satisfactiones: tum quia remissio pecca- 
torum adaequate sumpta importat extinctionem reatus utriusque, 
culpae nimirum et poenae; tum quia si missa ex opere operato 
prodest defunctis (ut paulo post ostendetur) ad poenarum rela- 
xationem, prodesse debet et vivis, quibus profecto non minor 
inest capacitas. — Denique quantum ad alias quoque necessi- 
tates, quia id quod valet ad impetrandam remissionem peccati, 
valere etiam debet ad impetrandam liberationem a caeteris malis 
quae ex peccato sunt orta. Insuper, ut Bellarminus observat, si 
Deus hoc sacrificio placatus in gratiam redit cum inimicis suis, 
quanto facilius ob idem sacrificium adducetur ut amicis bona 
tribuat quae eis utilia fuerint. Accedit demum quod semper fue- 
runt sacrificia impetratoria beneficiorum; porro sacrificium  no- 
strum in se uno omnium antiquarum hostiarum complectitur 
perfectiones, ut dicit Tridentinum, Sess. XXII, cap. 15. Ideo 
in canone post illa verba: pro redemptione animarum suanim, 
adduntur haec sequentia; pro spe salutis et incolumitatis suae. 

Missa est etiam propitiatoria pro defunctis. Et potest 
primo indirecte probari ex 2 Machab. XII-43. Si enim sacrificia 
vetera ex opere operantis proderant mortuis, quanto magis sa- 
crificium novae legis proderit eis ex opere operato. Nec obstat 
ad valorem demonstrationis contra Protestantes, quod Macha- 
baeorum libros ut canonicos non recipiant; nam ut scite iterum 
Bellarminus advertit, esto non sint canonici, at certe nemo ne- 

gare potest historicum esse antiquissimum et bonae fidei, haud 
secus ac losephum aut Sallustium. Habemus ergo ut minimum, 
fuisse in Synagoga consuetudinem offerendi sacrificia pro mor- 
tuis ut a poenis peccatorum solvantur; quae consuetudo neque 
a Christo, neque ab apostolis, neque ab ullo doctore invenitur 
unquam reprehensa, sed imo absque contestatione transivit ad 
Christianos, ut ex verbis S. Monicae morientis colligere possu- 
mus: « Ponite hic, inquit, matrem vestram; tantum vos rogo 
« ut ad altare Domini memineritis mei » (1). Adde, subdit Bel- 
larminus, quod Augustinus quem sane tutius sequimur quam 
Calvinum aut Lutherum, in libro de cura pro mortuis, ex prae- 
fato Machabaeorum loco demonstrat prodesse defunctis sacrificia 
pro eis oblata. — Proprius tamen huius demonstrationis locus 
est traditio apostolica, quam perpetuus Ecclesiae sensus, diserta 
liturgiarum documenta, et Patrum unanimis docrina declarant. 
Porro vis argumenti eo est maior, quod Patres in suis concio- 
nibus et catechesibus loquuntur de oblatione sacrificii pro mor- 
tuis ut illis proficiat ad refrigerium, quasi de re usitatissima et 
plane vulgari inter fideles. Vide ad exemplum, Chrysostomum 
in homilia tertia super epistolam ad Philippenses; Ambro- 
sium in funebribus orationibus de obitu Theodosii, Valentiniani II, 
et fratris sui Satyri; Cyrillum Hierosolymitanum, catech. my- 
stag. 5, n. 9. « Deinde, inquit Cyrillus, et pro defunctis sanctis 

patribus et episcopis, et omnibus generatim qui inter nos vita 
« functi sunt, oramus: maximum hoc credentes adiumentum illis 
« animabus fore, pro quibus oratio defertur, dum sancta et per- 

quam tremenda coram iacet victima... Novi multos ita dicere: 
« Quid iuvat animam ex hoc mundo decedentem, si in oratione 
« eius mentio fiat? At vero, si rex quispiam viros a quibus 
« offensus fuerit relegarit in exilium, posteaque illi ad quos at- 
« tinent, coronam plectentes, eam regi pro suis poena ab ipso 
« afflictis obtulerint, nonne ipsis suppliciorum relaxationem gra- 
üficaturus sit? Ad eumdem modum et nos pro defunctis preces 


À 


Apud August. 1. 9 Confess., c. 12. 

« offerentes, non coronam plectimus, sed Christum mactatum 
« pro peccatis nostris offerimus, clementem Deum tum pro illis 
tum pro nobis propitiare satagentes ». 


COROLLARIUM 


Missa, etsi sit propitiatoria ex opere operato, non ta- 
men infallibiliter obtinet quoslibet effectus in quibuslibet 
personis, sed tum ex parte obiecti quod petitur, tum ex 


parte eorum pro quibus petitur, certae requiruntur condi- 
tiones. 


Ratio assertionis est quia, cum missa in tantum habeat effi- 
caciam, in quantum impetrat applicationem satisfactionum et me- 
ritorum crucis, infallibilitas effectus proportionatur naturae impe- 
trationis, in qua tria possunt et debent considerari: primo causa 
impetratoria, secundo obiectum impetrationis, tertio subiectum 
cui gratia impetratur. 

Quantum est ex parte causae impetratoriae, effectus missae 
est omnino et absolute infallibilis, quia in sacrificio nostro prout 
offertur in persona et ex institutione Christi, attenditur impe- 
tratio ipsiusmet Christi qui semper dignus est exauditione, prae- 
sertim cum omnia ad humanam salutem pertinentia meruerit per 
sanguinem passionis suae. 

Quantum est autem ex parte obiecti, distinctione opus est. 
— Si enim sermo sit de eo quod est in remissionem peccatorum 
sive quoad culpam sive quoad poenam, sic iterum ex hoc ca- 
pite infallibilis est fructus missae, cum ipsa ex vi institutionis 
suae ad tollenda peccata determinate ordinetur. Hoc tamen in- 
telligi debet conformiter ad dicta superius, quatenus scilicet, ad 
culpas quod attinet, proximus sacrificii fructus non est nisi actuale 
auxilium quo homo se disponat ad iustificationis gratiam, me- 
diante Poenitentiae sacramento in re vel in voto, At vero 
si sermo sit de alus beneficiis, semper oportet subaudire dupli- 
cem conditionem : si res postulata expediat ad salutem, et si sit 
secundum ordinarias providentiae leges. Salvator enim non im- 

petrat illud quod ad salutem non expedit; praeterea impossibile 
est ut instituerit in Ecclesia ordinarium medium ad obtinenda 
infallibiliter miracula, cum ista ex ratione sibi propria sint prae 
ter communem et regularem rerum cursum 


Denique ex parte eorum pro quibus offertur missa, adhuc 
distinctio introducenda est. — Nam quod attinet ad effectum 
remissionis poenae, de necessitate in eis praerequiritur status 
gratiae, et remissio quoad culpam, eorum peccatorum a quorum 
poenis sunt purgandi. Ratio est quia nequit fieri ut remittatur 
poena temporalis ei qui reus est poenae aeternae, vel ut absol- 
vatur a poena is qui nondum solutus est a culpa. — Quoad 
alios vero effectus, coniecturis relinquitur locus. Certe dicit An- 
gelicus, ubi supra: « Si eos dispositos inveniat, gratiam contri- 
« tionis (missa) eis impetrat », et 'eodem modo loquuntur cae- 
teri Doctores. Sed quaenam sint dispositiones istae ad infallibi- 
litatem fructus requisitae, incertum est. Non absurde forsitan 
diceres requiri ut non sit homo actu obfirmatus in peccato, quin 
imo, ut desiderium habens excutiendi iugum peccati, propriae- 
que infirmitatis conscius, fide respiciat in hoc sacrificium, sicut 
qui in deserto morsibus serpentum vulnerati in serpentem ae- 
neum respiciebant et sanabantur. 

Ex his intelliges, fructum missae esse semper et absolute 
infallibilem in defunctis, tum quia animae purgatorii nequeunt 
carere conditionibus requisitis, tum quia pro ills non petitur 
nisi id quod determinate expressum est in institutione sacrificii, 
peccatorum scilicet remissio quoad poenae reatum. — Intelliges 
praeterea, oblationem missae in duobus differre ab impetratione 
humana. Primo in hoc differt, quod valide celebrata et appli- 
cata habet semper quantum ex se est, efficaciam impetrandi, et 
ideo recte dicitur impetratoria ex opere operato. Secundo dif- 
fert, quia ordinatur ad impetrandum pro aliis quibuscumque, et 
quidem infallibiliter si omnes debitae conditiones adsint. Homi- 
nes autem orantes, etiam debitis conditionibus servatis, non exau- 
diuntur infallibiliter nisi pro seipsis, iuxta illud Augustini, Tract. 
102 in Ioan., n. 1: « Exaudiuntur quippe omnes sancti pro se- 
« IPSIS, non autem pro omnibus exaudiuntur, vel amicis vel ini- 

« micis suis vel quibuslibet aliis, quia non utcumque dictum 
« est, dabit (si quid petieritis Patrem in nomine meo), sed dabit 


« vobis De 


COROLLARIUM Il. 


Recte missa celebratur ad implorandum patrocinium 
Sanctorum per Summum Mediatorem Christum, ut scilicet 
illi pro nobis intercedere dignentur in caelis, quorum me- 
moriam agimus in terris ý. 


Duplici potissimum modo Sanctorum suffragium invenitur 
in missa- imploratum. — Primo quidem quatenus ad hoc adhi- 
betur ut grata fiat apud Deum nostra oblatio, puta cum in hunc 
modum orat Ecclesia: « Apostoli tui Pauli precibus, Domine, 
« plebis tuae dona sanctifica, ut quae tibi hio grata suat instituto, 
« gratiora fiant patrocinio supplicantis » (2). — Alio vero modo, 
quatenus Sanctorum intercessio est quidam finis celebrationis 
missae, id est quoddam beneficium quod intendimus per obla- 
tonem sacrifici obtinere, sicut cum quotidie dicitur in offerto- 
rio: « Suscipe, Sancta Trinitas, hanc oblationem quam tibi offe- 
« rimus... in honorem Sanctorum... ut illi pro nobis intercedere 
« dignentur in caelis, quorum memoriam agimus in terris, per 
« Christum Dominum nostrum ». 

De primo rhodo iam fere dictum est in huius quaestionis 
prolegomeno $ 3, ubi satis praeoccupata fuit difficultas. Non 
enim petimus angelorum ministerium aut sanctorum suffragium, 
ut Deus acceptam habeat oblationem secundum quod a Christo 
est ut a principali offerente, sed in quantum a nobis etiam ra- 
tione iam dicta offertur, et de manibus nostris, si dicere fas est, 
ad Deum transire debet. Tantum igitur abest quin sit ibi aliqua 
impietas erga Christum, ut potius necessaria appareat humilitas, 
ex maxima commendetur reverentia. Profitemur enim nos non 


(*) Cf. Trident., Sess. XXII, cap. 3, et can. 5. 
C) Secreta in die commemorationis S. Pauli, 30 lunii. 


eh 

esse dignos qui tantam et tam excellentem victimam Deo Patri 
praesentemus, sed agnoscentes nos peccatis plenos, speramus 
fore ut indignitatem nostram suppleat patrocinium eorum qui 
placuerunt Deo, et in eius amicitia sunt in aeternum confirmati. 
Accedit et egregia protestatio communionis Sanctorum effe- 
ctae per mortem Christi, (cuius mysterium in missa iugiter re- 
colitur), iuxta illud Ioan. XI-51 : Jesus moriturus erat pro gente, 
ei non tantum pro gente, sed ut filios Dei qui erant dispersi, 
congregaret in unum. Unde Augustinus l. 10 de civ. Dei, c. 19: 
« Quocirca sicut orantes atque laudantes ad eum dirigimus si- 
« gnificantes voces cui res ipsas in corde quas significamus, offe- 
«rimus: ita sacrificantes non alteri visibile sacrificium offeren- 
« dum esse noverimus quam illi cuius in cordibus nostris invi- 

sibile sacrificium nos ipsi esse debemus. Tunc nobis favent, 

nobisque congaudent, atque ad hoc ipsum nos pro viribus suis 

adiuvant Angeli quique, Virtutesque superiores et ipsa boni- 
« tate ac pietate potentiores ». Et non soli angeli nos in hoc 
adiuvant, verum etiam beati omnes qui ex nobis ad eorum so- 
cietatem iam transierunt, ut tota ipsa redempta civitas, hoc est 
congregatio societasque sanctorum, universale sacrificium offera- 
tur Deo per Christum sacerdotem magnum ý. 

Restat itaque considerandum qualiter missae celebrentur 
pro sanctorum intercessione apud Deum obtinenda. — Qua 1n re 
observare oportet « quod iste ordo est divinitus institutus in 
« rebus, ut per media ultima reducantur in Deum. Unde, cum 
« Sancti qui sunt in patria sint Deo propinquissimi, hoc divinae 
«legis ordo requirit, ut nos qui manentes in corpore peregri- 
« namur a Domino, in eum per sanctos reducamur; quod quidem 
contingit dum per eos divina bonitas in nos suum effectum 
« infundit. Et quia reditus noster ad Deum respondere debet 
« processui bonitatis ipsius in nos, sicut mediantibus sanctorum 
« suffragiis, Dei beneficia in nos deveniunt, ita oportet nos in 


À 


AN 


(1) < L'esprit de ce sacrifice est d'unir à Dieu toutes les créatu- 
« res, et surtout les plus saintes, pour lui rendre en commun la recon" 
«naissance de leur servitude». Bossuet, Explication, etc., n. 3L 

« Deum reduci, ut iterato beneficia eius sumamus mediantibus 
« sanctis » (4). Iste, inquam, ordo est divinitus constitutus, sub 
mediatione suprema lesu Christi Salvatoris nostri. Neque enim 
valet sanctorum intercessio quasi Christi mediatio per se suffi- 
ciens non esset, sed e contra, quia ita fuit excellens et perfecta 
ut etiam sanctis auctoritatem contulerit impetrandi : « Sicut non 
« est propter defectum divinae potentiae, quod mediantibus secun- 
« dis causis agentibus operatur, sed est ad complementum ordi- 
« nis universi, ut eius bonitas multiplicius diffundatur in res, dum 
« res ab eo non solum suscipiunt bohitates proprias, sed insuper 
« aliis causa bonitatis exsistunt » (2). Mediatio itaque Christi, ne- 
dum excludat suffragia sanctorum, comparatur potius ad ea ut 
principium a quo dependet, et cui semper innituntur. Quapro- 
pter si celebratio missae valet ad consecutionem quorumlibet 
fructuum redemptionis, valebit etiam ad hunc finem, ut sanctis 
inspiretur a Deo affectus intercedendi pro nobis per supremum 
Mediatorem et Salvatorem Christum. 

Nec dicendum, ibi esse circulum inutilem, eo quod rectius 
peteretur immediate a Deo id de quo rogamus eum ut faciat se 
rogari a sanctis ; nam si quid valeret ratio eiusmodi, valeret ad 
tollendam de medio omnem omnino orationem. Numquid forte 
ignorat Deus id quo indigemus ? Nescit quid optemus, quando 
facimus orationem interpretem desideri nostri ? Nonne ipse est 
qui nobis nostras inspirat orationes ? Utquid aliorum orationibus 
nos commendamus ? An pro nobis orabunt sicut oportet nisi eis 
Deus orandi inspiret affectum? Cui igitur bono circuitus iste cum 
Deo? Nonne satius esset omnia permittere eius voluntati? — 
Sed facile respondetur Deum, his non obstantibus, velle nos ora- 
re, et orare pro alus, et rogare alios ut pro nobis orent. Nam 
etsi orationibus nostris ipse non indigeat, neque ad sciendum 
necessitates nostras, neque ad subveniendum eis, tamen bonum 
nobis est orare his omnibus modis: tum quia, sic orando melio- 
res efficimur, et non inutilem circuitum peragimus sed sinceram 


(* S. Th., Supplem., Quaest. 72, a. 2, in corp. 
(2) Ibid., ad lum. 

charitatem exercemus, tum etiam quia perfecta fraternitas debet 
exsistere inter eos omnes qui ad unam beatitudinem evocantur 
in illa Jerusalem quae aedificatur ut civitas, cuius pai ticifiati) eius 
in idifisum. Cum ergo Dei gloria et redemptionis perfectio ma- 
xime commendetur per hoc quod sancti de salute nostra curam 
habent, et suo suffragio aliquid gratiae spiritualis nobis imper- 
tiuntur, sequitur iterum, recte nos sacrificium offerre pro obti- 


nenda eorum intercessione, quae a divina inspiratione procedens 
in meritis Christi ultimo innititur ff. 


ý < Afin que vous compreniez une fois, quel est l'esprit de l'Eglise 

« dans cette intercession des anges et des saints, écoutez cette préface 
« dune messe qu'on trouve dans un volume qui a plus de mille ans: 
* O Seigneur, ce bienheureux confesseur se repose maintenant dans votre 
» paix; inspirez-lui donc. ó Dieu miséricordieux, d'intercéder pour nous 
« auprès de vous, afin que Payant rendu assuré de sa propre félicité vous 
« lerendiez soigneux de la nótre, parJésus-Christ Notre-Seigneur. Remar- 
* quez que c'est par Jésus-Christ qu'on demande à Dieu, non seulement 
«l'effet des prières que font les saints, mais encore l'inspiration et le 
« désir de les faire. Ceux qui vous ont fait sur le canon tant de mau- 
« vaises railleries, seront peut-étre encore assez ignorants ou assez hardis, 
« pour en faire de beaucoup plus grandes sur ce circuit où l'on nous fait 
« nous adresser à Dieu afin qu'il inspire aux saints de prier pour nous; com- 
« mesi ce n'était pas plus tót fait de demander fi Dieu immédiatement ce 
«que nous voulons qu'il se fasse demander lui méme par les saints. 
< Mais par ces raisonnements profanes il faudrait supprimer toute prière, 
« et celles quon adresse immédiatement à Dieu, autant que toutes les 
« autres ; car Dieu ne sait-il pas nos besoins ? ne sait-il pas ce que nous 
« voulons quand nous le prions? et n'est-ce pas lui-méme qui nous 
< inspire nos prières ? Surtout, pourquoi lui demande-t-on quelque chose 
« pour les autres? et pourquoi prier nos frères de prier pour nous? Le 
< feront-ils comme il faut si Dieu ne leur en inspire la volonté? A quoi 
«bon ce circuit avec Dieu? et n'est-ce pas le plus court de le laisser 
« faire? Que si on répond ici que Dieu nonobstant cela veut qu'on le 
« prie, et qu'on le prie pour les autres, et qu'on prie les autres de prier 
« pour soi ; parce qu'encore qu'il n'ait que faire de nos priéres, ni pour 
« accorder nos besoins, ni pour les savoir, il nous est bon de prier en 
«toutes ces manières, et que nous devenons meilleurs en le faisant: 
« qu on n appelle plus tout cela un circuit inutile, mais un sincère exer- 
« cice de la charité que Dieu honore constamment, lorsqu'il inspire ou 
< exauce de telles prières. Et parce qu'il veut établir une parfaite frater- 

THESIS LVI. 


Missa in quantum  propitiatoria est, non habet de se 
limitatam efficaciam, nec antecedente Dei lege ad certum 
valorem taxatur; sed mensura fructus accipienda est ex 
modo applicationis ad diversas personas, et quantitate de- 
votionis earumdem. 


Cum dicitur missa non habere de se limitatam efficaciam, 
sensus est quod ex opere operato habet virtutem, quantum ex 
se est, ad obtinendos fructus in gradu semper maiori, necnon et 
in personis semper pluribus. Ubi notabis differentiam inter sa- 
crificium et sacramenta ; nam in sacramentis consideratur fructus 
quoad solam intensitatem, non autem quoad extensionem ad plu- 
res, quia sacramentum unum nonnisi uni applicatur, sed unum 
sacrificium extenditur ad multos, ut constat ex verbis formae, qui 
pro multis effunditur. Nunc igitur quaestio est de quantitate fru- 
ctus, tam quoad extensionem, quam quoad intensitatem. 

Praeiacto autem fundamento de illimitata virtute missae se- 
cundum se consideratae, quaeritur ulterius undenam proveniat 
quod nihilominus fructus huius sacrificii in reipsa limitentur. — 
Quidam enim dicunt hoc provenire ex lege arbitraria Dei qui 
unamquamque missam taxavit pro tanto, puta pro centum, nec 


< 


Z^ 


nité entre tous ceux qu'il veut rendre heureux ou dans le ciel ou dans 
la terre, il inspire non seulement aux fidéles, mais encore aux saints 
anges et aux saints hommes qui sont dans le ciel, le désir de prier 
« pour nous; parce que c'est une perfection aux saints hommes qui sont 
< nos semblables, de s'intéresser pour notre salut, et une autre perfec- 
« tion aux saints anges qui ne le sont pas, d'aimer et de révérer en 
« nous la nature que le Fils de Dieu a cherchée jusqu'à s'y unir en 
« personne. Nous pouvons donc demander à Dieu qu'il leur inspire ces 
« priéres qui l'honorent, parce que nous lui pouvons demander tous les 
« moyens dont il lui plait de se servir pour manifester sa gloire ; mais 
«il le faut demander par Jésus-Christ, par qui seul tout bien nous doit 
« arriver ». Bossuet, Explication, etc., n. 39. 


< 

plus nec minus, ita ut valor iste possit deinde, vel uni dari, vel 
inter plures distribui, fere sicut summa pecuniae quae vel ex in- 
tegro datur uni pauperi, vel si distribuitur, eo ipso partialiter 
tantum ex pro rata concurrentium provenit ad singulos.—Alii 
vero dicunt quantitatem tam intensivam quam extensivam fructuum 
non limitari per antecedentem Dei taxationem, sed solum ex modo 
applicationis et mensura dispositionum. « Quamvis ergo haec 
« oblatio, ait 5. Thomas supra, Quaest. 79, a. 5, ex sui quantitate 
« sufficiat ad satisfaciendum pro omni poena, tamen fit satisfactoria 
« illis pro quibus offertur, vel etiam offerentibus, secundum quan- 

« titatem suae devotionis, et non pro tota poena ». Ubi dicendo 
illis pro quibus offertur, tacite etiam meminit S. Doctor alterius 
conditionis superius assignatae, cum alio atque alio modo, per- 
fectiori scilicet vel imperfectiori, contingat sacrificium aliquibus 

applicari. Censemus ergo mensuram fructuum pendere complexive 

ex duobus, ita ut in paritate dispositionum ex parte recipientium, 

eo maior sit fructus in singulis, quo perfectius eis missa appli- 

catur, et in paritate applicationis, eo melior quo meliores sunt 

dispositiones ; nunquam vero minuatur ex eo praecise titulo, quod 

exhauriretur valor ad quem missa fuisset a Deo antecedenti lege 

restricta. 

De applicatione dicimus illam esse tanto meliorem, quanto 
minus confusa seu communis est. De dispositionibus vero, primo 
quidem animadvertimus quod aliud est generaliter adstruere 
mensuram fructus proportianatam quantitati devotionis, aliud 
vero determinare in particulari, in quo praecise consistat devo- 
to illa conferens ad pleniorem participationem sacrificii. Et licet 
hoc alterum non posset sufficienter innotescere, non ideo vacil- 
laret primum, ut constat. Quo praesupposito, aut de defunctis 
inquiritur, aut de vivis. Quoad defunctos, maior minorve capa- 
citas attendi poterit, vel secundum maiorem minoremve chari- 
tatis gradum in quo nunc sunt, vel etiam secundum mensuram 
devotionis qua procuraverunt cum essent in via, ut pro se missa 
offerretur. Quoad vivos vero, res est facilior et magis obvia; 
considerantur enim in eis variae conditiones pro varis fructibus 
quorum sunt capaces: puta cooperatio ad sacrificium, (sive pro- 

curando ut celebretur, sive assistendo, sive alio quolibet modo 
ad illud concurrendo), item maior minorve fides, aut etiam spes 
virtute illius resurgendi a peccato, item alia eiusmodi multa quae 
facile consideranti occurrent. 

His praemissis dico: Sacrificium missae ratione rei obla- 
tae et principalis offerentis, est de se valoris infiniti; insuper 
satisfactiones et merita crucis ad quorum applicationem impe- 
trandam valet, nullos limites habent. Ergo missa quantum est 
de se, non habet limitatam efficaciam. — Et confirmatur quia 
sacramenta omnia ut applicatoria redemptionis Christi, sunt sin- 
eula in genere suo et in ordine ad finem propter quem fuerunt 
instituta, illimitatae virtutis secundum se. Ergo et idem sentien- 
dum de missa quia perperam sane diceretur sacrificium N. L., 
inferioris esse ordinis et deterioris conditionis. 

Nunc autem quod arbitraria Dei lege ad certum valorem 
non taxetur, suaderi potest in primis ex modo ordinario divi- 
nae gubernationis. Nam certe Deus ordinat causas secundas con- 
formiter ad naturas ipsarum. Si ergo missa est ex sese et in 
propria linea sui finis, efficaciae illimitatae, non est cur coarctetur 
valor illius per taxationem quam natura eius non fert. — Prae- 
terea, si effectus sacramentorum non mensuratur nisi secundum 
dispositiones suscipientium, ergo etiam fructus missae non limi- 
tatur nisi ratione habita tum dispositionis seu devotionis eorum 
pro quibus offertur, tum modi magis minusve perfecti quo uni- 
cuique applicatur. Antecedens supponitur notum ex doctrina de 
sacramentis in communi- consequentia vero patet, quia partim 
convenit missa cum sacramentis, et partim differt. Convenit in 
eo quod inferioris ordinis non est, ut mox diximus, et ideo li- 
mitatio fructus'ex sola proportione ad receptivum oriatur ne- 
cesse est. Differt, quatenus unus est modus applicationis in sa- 
cramentis, ita ut proportio ad receptivum in eis non variet nisi 

secundum recipientis dispositiones; sed in sacrificio applicatio 
fit diversis modis, quo fit ut ex hac etiam parte proportio di- 
versificetur. Et aliquale exemplum accipies ex calefactione solis, 
quam oportet ex duobus mensurari: primo ex hoc quod quibus- 


dam oblique et quibusdam ad perpendiculum, quibusdam directe 

et quibusdam indirecte virtus solis applicatur; deinde vero ex 
dispositione intrinseca singulorum subiectorum, nam alia est con- 
ductibilitas cerae, alia lapidis, alia ferri, alia calcis, atque ita 
porro. 

Ast nondum sequitur, missam oblatam pro pluribus tan: 
tumdem valere singulis ac si peculiariter pro unoquoque offer- 
retur: imo oppositum ut probabilius defendimus cum S. Thoma 
Supplem. Q. 71, a. 13, praesertim ad 2um 

In hoc tamen quadam praevia distinctione opus est. Nam 
aliqua est applicatio sacrificii quae ex natura rei in eius cele- 
bratione includitur, et non requirit specialem actum ministri, sed 
fit ex hoc solo quod sacerdos habet intentionem requisitam ad 
confectionem sacramenti. Et ista est duplex: primo quidem ap- 
plicatio ad totam Ecclesiam sive militantem sive patientem, cui 


respondet fructus quem auctores theologiae moralis generalem 


dicunt; deinde vero applicatio ad ipsum sacerdotem celebran- 


tem, cui fructus respondet qui dici solet specialissimus. Est enim 
de ratione huius sacrificii in quo Christus se offert ut caput to- 
tius corporis Ecclesiae, quod toti Ecclesiae prosit, si modo va- 
lide iuxta legem institutionis suae. celebretur. Rursus consenta- 
neum est naturae rerum, ut ad ipsum celebrantem derivet per 
prius salutaris hostiae virtus, iuxta illud Heb. VII-27: Prius 
pro suis delictis hostias offerre, deinde pro populi, et ibid. V. 3; 
Propterea debet, quemadmodum pro populo, ita etiam pro seme- 
lipso offerre pro peccatis. — De utroque hoc fructu in praesenti 
non agitur; nam de specialissimo nulla occurrit difficultas. De 
generali vero, etsi non valeamus sufficienter determinare qua 
ratione proveniat ad particulares personas quae communitatem 
constituunt, hoc demum certum ratumque esse debet, non ideo 
minui in singulis, quia augetur in dies numerus fidelium sive 
vivorum sive defunctorum. Semper enim idem est ad eos appli- 
cationis modus, quia iste modus per se involvitur in propria 
natura sacrificii, cuius valor, ut dictum est, nullos ex sese limi- 
tes patitur. 


Quae cum ita sint, quaestio restringitur ad applicationem 
illam quae ex propria electione seu voluntate sacerdotis proce- 

dit, cui etiam respondet fructus quem specialem vocant. Porro, 
eatenus missa oblata pro multis tantumdem valeret singulis ac 
si peculiariter pro unoquoque offerretur, quatenus in utraque 
hypothesi aeque perfecte missa posset unicuique applicari. Sed 
hoc videtur esse impossibile, nam applicatio quae tota quanta 
est pendet a propria intentione sacerdotis, naturam actuum hu- 
manorum sequatur necesse est. Haec est autem natura actus 
humani, ut quanto plura obiecta per modum unius comprehen- 
dit, tanto minus determinate seu minus distincte feratur in sin- 
gula. Sed si pro pluribus unam missam offert sacerdos, intentio 
eius in tantum valet, in quantum fertur in plures per modum 
unius, cum uni sacrificio una totalis intentio debeat respondere. 
— Caeterum, haec dicta sint absque praeiudicio probabilitatis 
sententiae oppositae, quam tenent Caietanus in 3im Part. Q. 79, 
a. 5; Vasquez, D. 231, c. 3; S. Ligorius in Theol. mor., de 
Euchar. n. 312, et. De qua tamen sententia, abstrahendo nunc 
a latione mox proposita, non immerito forsitan diceres, videri 
illam minus conformem communi sensui fidelium et praxi in 
Ecclesia receptae. 


EPILOGUS 


Ascendit Joseph a Galilaea in civitatem David quae vocatur 
Bethleem, cum Maria desponsata sibi uxore praegnante. Factum 
est autem cum essent ibi, peperitfilium suum primogenitum, et 
reclinavit eum in praesepio. Etfacta est cum angelo multitudo 
militiae caelestis laudantium Deum et dicentium: Gloria in al- 
tissimis Deo, et in terra pax hominibus bonae voluntatis. — Haec 
quondam in Bethleem luda agebantur, cum Deus memor testa- 
menti sui, promissionem adimplebat quam locutus fuerat per os 
sanctorum qui a saeculo sunt prophetarum eius. 

Tunc ergo de caelo pax vera descendebat, tunc ab antiquo 
maledicto terra nostra solvebatur, quia ille promissus, ille du- 
dum expectatus adveniebat, cuius typum quondam gesserat Booz 
Bethleemites, quando non despexerat pauperiem Ruth, neque 
ignobile genus, sed duxerat eam in uxorem, ut defuncto fratri 
semen suscitaret. Ille, inquam, descendebat de caelis saliens in 
montibus, transiliens colles, id est omnes ordines angelicos, car- 
nemque sibi uniebat ut per mortem destrueret eum qui habe- 
bat mortis imperium, id est diabolum. 

Sed in domo panis et in praesepio (quod est ciborium ani- 
malium) celebrabatur primum Verbi cum humana natura connu- 
bium, ut esset indicio, alud iam connubium praeparari quod 
prioris consummatio exsisteret et finis. Oportebat enim ut unio- 
nem Verbi cum carne consequeretur unio incarnati Verbi cum 
Ecclesia. Et ideo, prospiciens per assumptae humanitatis fene- 
stras et cancellos, sponsam Ecclesiam iam tunc ad nuptias in- 
vitabat. Ratione autem habita magni illius sacramenti per quod 
caelestes illae nuptiae erant celebrandae, necnon et status vere 
miserandi ac propemodum bestialis in quo futuram sponsam 1n- 
veniebat, (nam homo cum in honore esset, non intellexit, iumen- 
iis insipientibus comparatus est, et similis factus est illis), tam- 


De Ecclesiae Sacramentis, Tom. I. 42 


658 EPILOGVS 


quam panis verus in Bethleem nascebatur, et tamquam panis 
hominum deiectorum, ibi volebat reclinari, ubi bruta animalia 
suum consueverant cibum reperire. Quippe, « praesepio quod 
« est ciborium brutorum, is qui de caelo descendit, panis vitae 
« proponitur, ut etiam bruta, rationali sumpto cibo, rationem 
« adipiscantur * f, et exinde in melius commutata, atque in 
pristinam dignitatem restituta, coniungantur haeredi universo- 
rum Christo, tamquam os de osse et membra de membro. 

Porro, id quod tunc in figura praenuntiabatur, nunc tan- 
dem cernimus impletum ; nunc coena parata est, nunc Sapien- 
tia misit ancillas suas cum excelsa praedicatione. Si quis est 
parvulus veniat ad me, et insipientibus locuta est: venite, co- 
medite panem meum, et bibite vinum quod miscui vobis. Quare 
hymnus ille angelicus, gloria in excelsis Deo et in terra pax 
hominibus bonae voluntatis, per omnes mundi plagas super prae- 
sepe Ecclesiae, multo felicius multoque divinius resonat nunc 
auribus fidei nostrae, quam cum primum in montanis ludaeae 
audiebatur. Abortu enim solis usque ad occasum, « per Ipsum, 
«et cum Ipso, et in Ipso, est tibi Deo Patri omnipotenti in 
« unitate Spiritus Sancti, omnis honor et gloria ». Tum deinde 
per sacramentum communicatae carnis, datur nobis pax in die- 
bus nostris, et pax Domini est.semper nobiscum. 

Verum ille qui implevit in terra praesepe nostrum, imple- 
vit et in caelo mensam angelorum. Plenitudo enim  praesepii 
nostri est, quia Verbum caro factum est, et habitavit in nobis; 
plenitudo mensae angelorum est, quia in principio erat Ver- 
bum, et Verbum erat apud Deum, et Deus erat Verbum. Ad 
quam mensam per praesepii participationem pervenire debemus, 
quatenus sempiternam fruitionem divinitatis eius temporalis per- 
ceptio corporis et sanguinis ipsius praefigurat. Dicat itaque illi 
cor nostrum: Quaesivi vultum tuum: vultum tuum, Domine, re- 
quiram, ne avertasfaciem tuam a me. Et respondeat ipse cordi 
nostro: Qui habet mandata mea, et servat ea, ille est qui dili- 


git me; qui autem diligit me, diligetur a Patre meo, et ego di- 

lisant eum, et manifestabo ei meipsum. Quod donec fiat, donec 
ostendat nobis quod sufficiat nobis, donec eum fontem vitae po- 
temus et satiemur, sacramentum eius devoto servitio celebremus. 
Nondum contemplari possumus quod genitus est ante luciferum 
a Patre; frequentemus quod in huius saeculi nocte, sub imper- 
vus velaminibus sese nobis fruendum praestat. Nondum contue- 
mur Unicum permanentem in Patre suo; recordemur sponsum 
procedentem de thalamo suo. Nondum idonei sumus convivio 
Patris nostri ; agnoscamus praesepe Domini Nostri lesu Christi ff 


C) August., Serin. 194, in natali Domini. 

ritur intentio actualis ; relinquitur ergo quod 


intentio sallent virluatis requiratur et sufficiat. | 203 
Thesis XIX. — In adultis ad validam susceptio- 

nem cuiuslibet sacramenti, necessaria est in- 

tentio saltem habitualis recipiendi sacramen- 


ilb MENTRE" 204 
Quaest 65. — De numero et ordine sacramentorum . . . 208 
Thesis XX. — Habet Lex nova sacramenta 


septem, nec plura, nec pauciora ; quae quidem 

ordine naturae hoc modo recenseri debent: 

Baptismus, Confirmatio, Eucharistia, Poeniten- 

tia, Extrema Unctio, Ordo et Matrimonium. Ibid. 
Thesis XXI. — Non omnia sacramenta sunt in- 

ter se paria, sed caetera omnia perfectione 

antecelbt Eucharistia. ercsi 215 
Thesis XXII. — Non omnia sacramenta sunt 

aequalis necessitatis ; sed sunt necessaria, vel 

personis singularibus, vel Ecclesiae in com- 

muni; vel ad esse simpliciter, vel ad bene 

esse tantum ; vel absolute, vel ex quadam 

hypothesi. Omne tamen sacramentum quod 

in ratione medii ad salutem requiritur, non 

est necessarium nisi disjunctive, in re vel in 

o e —— — ——— ÁO 219 


DE BAPTISMO ET CONFIRMATIONE 


PrOOEMIUM. une seeeees seen seneuue scene senuse scene ssenesecens 225 
Quaest. 66. — De ipso baptismi sacramento......................... 22/ 
Thesis XXIII. — Primum locum in sacramentis 


tenet sanctum baptisma, quod est exterior 
corporis ablutio sub praescripta forma verbo- 
rum. Fuit quidem institutum a Christo ante 
passionem, sed obligare non incepit nisi post 
resurrectionem in promulgatione novae le- 
gis. Eius materia aqua est naturalis, forma 
vero: Ego te baptizo in nomine Patris et Fi- 
Iu. et SDS D OTIOTEo onerati hes ease 
Thesis XXIV. — Convenienter enumerantur 
tria baptismata, fluminis, flaminis, et sangui- 

nis; quorum primum iustificat opere ope- 
rato, alterum ex opere operantis, tertium per 
modum operis operati. Praeeminentiam au- 
tem habet baptismus sanguinis super alia duo, 
non equidem quantum ad rationem sacramen- 
talem quae soli baptismo aquae propria est, 
sed quantum ad effectum qui dicitur res sa- 

C RTT 240 
Quaest. 67. — De ministris per quos traditur baptismi sa- 

CESBTmenttlTi 2:255. e: : s 

Regularis minister huius sacramenti est solus sa- 

cerdos, cui soli ex officio competit baptizare . Ibid. 
Minister necessitatis est quilibet homo, sive vir 
sive mulier, sive baptizatus sive etiam non 

baptizatus... 296... 
Quaest. 68 — De suscipientibus baptismum ....229................ 

Thesis XXV. — Salvo in omnibus martyrii pri- 
vilegio, baptismus in re vel in voto est me- 
dium omnibus necessarium ad salutem, et 
ad huius sacramenti susceptionem homines 

omnes divino iure obligantur...................... Ibid. 
Thesis XXVI. — In adultis peccatoribus, ad 
iustificationis gratiam in baptismo consequen- 
dam, easdem oportet esse dispositiones quae 
sunt in sacramento Poenitentiae necessariae; 
sed nulla debent eis imponi opera satisfacto- 
ra, et non tenentur ad confessionem suorum 
peccatorum. Quod autem attinet ad validita- 
tem sacramenti, nihil ex parte ipsorum requi- 
rtur nisi voluntas sive intentio baptismum 

SU SCIDIO AC AR dI NM NE 264 
Thesis XXVII. — Pueri fidelium sunt baptizandi. 
Baptizati autem in infantia, cum ad annos di- 
scretionis pervenerint, non habent ius ratum 
habendi pro suo arbitrio id quod patrini eo- 
rum nomine polliciti sunt, sed velint nolint, 
omnibus Christianorum obligationibus in per- 

petuum manent obstricti..…............................ 201 
Thesis XXVIII. — Secluso casu necessitatis, 
non licet baptizare pueros infidelium, invitis 
parentibus. Si tamen quocumque modo sacra- 

mentum eis ministrari contingat, ipso facto sub 
Ecclesiae tutela ac regimine constituuntur 
Quaest. 69. — De effectibus baptismni......................... r1. PNE 
Baptismus, ratione characteris quem imprimit, 
vim habet incorporandihominemverae Ecclesiae 
Christi, et ideo, licet homo baptizatus cum ad 
annos discretionis pervenerit, possit extra Eccle- 
siae corpus defacto vagari, exigentia tamen sa- 
cramenti quomodolibet et a quocumque suscepti, 
semper est et manet catholicus..................... 279 
Thesis XXIX. — Res huius sacramenti est plena 
renovatio, qua liberatur homo ab omni reatu 
veteris vitae, et regeneratur in novam spiri- 
tualem vitam quae est per fidem lesu Christi. 281 
Thesis XXX. — Baptismus ficte susceptus, fi- 
ctione recedente, suum ultimum consequitur 
effectum. Fictio autem, si fuerit formalis, non 
removetur nisi per sacramentum Poenitentiae 
in re vel in voto; quo in casu, ad baptismi 
gratiam obtinendam duo concurrunt sacra- 
menta, sed Baptismus sicut causa per se agens, 
Poenitentia vero sicut causa per accidens, id 


est removens DrOMPENS:. eroe s koci 254 
Quaest. 70-71. — De praeparatoriis ad baptismum. . . . 287 
De circumcisione.. Ibid......... 
De catechismo et exorcism o... 289 
Quaest. 72. — De confirmatione............... creen 290 
Thesis XXXI. — Secundum sacramentum est 


Confirmatio, per quam homo deputatur ad 
spiritualem militiam contra exteriores sanctis- 
simae religionis impugnatores, et accipit robur 
ad audacter confitendum in mundo fidem 
Christi crucifixi, qui, ut Apostolus ait, ludaeis 
est scandalum. Gentibus autem stultitia . . Ibid. 
Thesis XXXII. — Materia confirmationis est 
chrisma ab episcopo benedictum quod per 
impositionem manus homini applicatur, facta 
unctione in fronte. Forma autem est: Signo 
te signo crucis, et confirmo te chrismate sa- 
lutis in nomine Patris et Fili et Spiritus 
Sancti. Sed apud Graecos sacramentum rit” 


INDEX 


confertur sub his verbis: Signaculum doni 
D DIIS ODE A PPT I ee iudi: 
Thesis XXXIII. — Confirmatio est sacramen- 
tum vivorum, imprimens characterem et con- 
terens gratiam cum quodam speciali auxilio 
contra timorem et respectum mundanum, De- 
bet regulariter omnibus Christianis exhiberi, 
tametsi non certo constet de praecepto quo 
ad eius susceptionem homo baptizatus stricte 
ODI SLR ED MNT HORS 
Thesis XXXIV. — Confirmationis minister or- 
dinarius est solus episcopus; extraordinarius 
vero, simplex presbyter ex commissione Sedis 

DE SANCTISSIMO EUCHARISTIAE SACRAMENTO 


Prooemuum............cceeee IRR] e e ee ee metres nis 


Quaest. 73. — De sacramento Eucharistiae in generali . 


Quaest. 74-77, 


Thesis XXXV. — Eucharistia est unum e se- 
ptem novae legis sacramentis; in quo tamen 
illud proprium et omnino singulare reperire 
est. quod in ipsa consecratione materiae perfi- 
citur, non vero in applicatione materiae ad ho- 
minem sanctificandum : adeoque antecedenter 
ad usum constituitur in esse sacramenti 

Scholion de eo quod ibi esi sacramentum tantum, 
res tantum, res et sacramendftu mM... 

Thesis XXXVI. — Eucharistiae sacramentum 
est quidem materialiter plura sed formaliter 
BE perlecive UIUI es 

Thesis XXXVII. — Etsi res sacramenti Eucha- 
rstiae quoad sui inchoationem sit medium 
necessarium ad salutem, non tamen est neces- 
sitate medii necessarium sacramentum ipsum, 
nec in re, nec in voto proprie dicto 

Scholion de nominibus, institutione, et figuris 

De materia sacramenti, et his quae circa 


illam fiunt, cum consecratur... 

I. De materia remota quae est panis et vinum. 332 
Il. De conversione panis et vini in corpus et 
sanguinem Christi, generale prolegomenon. 334 
Quid de praesentia reati et transubslantiatione fide 
catholica tenendum, qui errores vitandi . . 336 
De transubslantiatione et habitudine eius ad prae- 
sentiam realem, oppositae veterum et recentio- 
rum Scholasticorum sententiae.............. esee 344 
Quinam sit, respectu habito ad definitiones Con- 
ciliorum, legitimus et genuinus transubstan- 
HONONUIS COCO DU arrarir iaaea EE 356 
Ad distinctiorem transubstantiationis conceptum 
declarationes quaedam... 363 
Thesis XXXVIII. — In sanctissimo Eucharistiae 
sacramento est corpus et sanguis Christi, vere, 
realiter et SubstantialifEonue 2... 912 
Thesis XXXIX. — Post consecrationem statim 
cessat tota substantia panis et vini, quae ta- 
men non annihilatur, sed transubstantiatur in 
corpus et sanguinem Christi. Et quia non est 
aliqua possibilis via qua ipsum Christi corpus 
verum incipiat esse in sacramento nisi per 
huiusmodi conversionem, dicendum est tran- 
substantiationis dogma ita intime et necessa- 
rio cohaerere cum dogmate praesentiae rea- 
lis, ut unum sine altero consistere nequaquam 
POS M T ss ea co a eue 
Thesis XL. — Post consecrationem manent 
eadem numero accidentia quae prius inerant 
substantiae panis et vini, et haec permanentia 
est conditio essentialiter requisita, tum ad 
realem Christi praesentiam in sacramento, 
tum ad ea omnia quae circa ipsius praesen- 
tiae durationem et desitionem certa fide cre- 
denda sunt. et CreOLUDEUT. uertit ette 43] 
Scholion.— Vi consecrationis milia inducitur in 
Christo mutatio; imo sacramentalis praesentia 
initium et finem sumit ex hoc solo quod incipit 
vel cessat extrinsecum continens, id est dimen- 
sio separata panis transubstantiati . . . . 440 
Thesis XLI. — Conversio panis in corpus Chri- 

sti non tit secundum successionem temporis, 
sed est omnino instantanée «143 
Recitlae quaedam circa modum loquendi in hoc 
HL PET 6) ER PEE TT adt Pede MUSS 445 
III. De modo quo Christus est in Sacramento 
generale prolegomenon............................ 448 


De substantia corporea et quantitate dimensiva. Ibid. 
De variis rationibus esseydi in dOCO eset 462 
Circa modum quo Christus est in sacramento, 

quaiiter differat sententia antiquorum ab ea 

quam recentiores scholastici amplectuntur . -. 472 
Thesis XLII. — Ex vi sacramenti est sub specte 

panis sola substantia corporis Christi, et si- 

militer sub specie vini sola substantia sanguinis 

eius. Sed cum ex reali concomitantia adsint 

omnia quae ei ad quod terminatur conversio 

sunt realiter coniuncta, totus atque integer 

sub utraque specie Christus exsistit. . . . 4/4 
Thesis XLIII. — Christus Deus et homo per- 

fectus, cum tota sua quantitate dimensiva et 

statura naturali, tam sub tota hostia quam 

sub qualibet eius particula, minime quidem 

localiter, sed per modum substantiae totus 

continetur. Non tamen ante fractionem est 

pluries sub hostiae dimensionibus, sed toties 

post fractionem adest, quot sunt partes in 

quas facta est divisio. sacramenti................. 485 
Thesis XLIV. — Etsi Christus recte dicatur 

moveri per accidens secundum esse quod ha- 

bet in sacramento, per se tamen in eo est 

omnino EGHUDOGODITTEOTE, iiio ror Star nir icd 500 
Thesis XLV. — Christum secundum modum 

quo continetur in sacramento, nullus oculus 

corporeus quantumvis glorificatus videre po- 

test, nec ullus intellectus creatus ex suis na- 

turalibus cognoscere; sed praesentia sacra- 

mentalis, cognitione quidem analogica per 

solam revelationem attingitur, cognitione au- 


tem propria per solum lumen beatitudinis 505 
IV. De accidentibus remanentibus in sacra= 
CHE... 508 


Thesis XL\ I. — Panis et vini accidentia col- 


INDEX 


lective sumpta miraculcse in sacramento ma- 

net sine subiecto. Si tamen inter se invicem 

comparentur, dicendum est solam quantitatem 

dimensivam per omnipotentiam Dei absolute 

subsistere, caetera vero in ea tamquam in vi- 

cesubstantia SUDIGCIOEL. ma itr rripe kt gerebocre 509 
Thesis XLVII. — Accidentia, consequenter ad 

miraculosam ipsorum conservationem, omnem 

actionem agere possunt quam agere poterant, 

substantia panis et vini exsistente ; et simili- 

ter per alterationem ab agente naturali indu- 

ctam corrumpi possunt et corrumpuntur . . 520 
Thesis XLVIII. — Quotiescumque species sic 

corrumpuntur ut desinant esse accidentia pa- 

nis et vini, cessante praesentia Christi, idem 

ex eis secundum rem generatur ac si nulla 

intercessisset transubstantiatio.idque non novo 

miraculo, sed ex vi miraculi quod praecessit 


in consecratione....523 


Varia consectaria 


Trium praecedentium quaestionum recapitulatio. | 529 
Quaest. 78. — De forma sacramenti Eucharistiae - - = = 533 
Thesis XLIX. — Verba expressiva transubstan- 
tiationis quibus Salvator in ultima coena usus 
est, eademque sola, sunt sacramenti Euchari- 
stiae forma; ad cuius essentiam probabilius 
non pertinent determinationes praedicati, novi 
et aeterni testamenti, etc., quae in consecra- 
tione calicis apud nos inveniuntur = - - - Ibid. 
Thesis L. — Porro in praedictis verbis forma- 
libus quaedam est virtus instmmentalis ad 


transubstantiationem efficiendam 542 


Quaest. 79. — De effectibus sacramenti Eucharistiae . . 545 


Thesis LI. — Propria res Eucharistiae est spi- 
ritualis trasformatio hominis in Christum per 
charitatem, quae inter communicandum non 
solum datur quantum ad habitum, sed etiam 
excitatur in actum ; omnemque effectum quem 
materialis cibus et potus agunt quoad vitam 
corporalem, sustentando, augendo, reparan- 


do et delectando, sacramentum hoc operatur 
quoad vitam spiritualem 

Thesis LII. — Effectus huius sacramenti, qua 


parte respicit actualem fervorem charitatis, im- 
peditur per defectum actualis recollectionis et 
affectum ad venialia, sed qua parte consistit 
in qualicumque augmento habitualis gratiae, 
nulam aliam dispositionem per se requirit 
praeter statum amicitiae cum Deo - --- 


Qvaest. 80. — De usu Eucharistiae....... 


De triplici ratione hoc sanctum sacramentum ac- 
cipiendi.. 
De gravitate peccati communionis sacrilegae. 

De iis quibus sola lege ecclesiastica denegatur usus 


huius sacramendfl.......sseesseessseseeessesess esee eese 


De communione fregquenti.. ss 

De communione sub una tantum specie 

De adoratione debita huic sanctissimo sacramento. 
Qvaest. 82-83. De sacrificio missae 


Notiones praeviae, et primo quidem de sacrificio 


prout est principalis actus exterior religionis 
ex naturalis legis dictamine praescriptus 

l. Iure naturae praescribitur aliquis actus 
cultus publici, specialiter significans honorem 
debitum soli Deo, eique ita exclusive reserva- 
tus ut nemini alteri possit deferti, quantumvis 
alia intentione; huiusmodi autem cultus dici- 


tur sacrificium, quasi sacrum factum per ex- 


cellentiam sese ditvevasui dede A dese usqo e Dedao es Utd entame Ue TRAE 


2. Sacrificium secundum se est in genere si- 
gni, et licet requirat positivam institutionem, 
non tamen- esse potest pure ad placitum, sed 
habere debet quandam symbolicam similitudinem 
cum interiori sacrificio significando, sicut fer 
ordinem ad gratiam dictum est de sacramentis. 

3. Porro singularis ille cultus qui divinitati 
reservatur, fuit ab initio convenientissime re- 
positus in oblatione rei corporeae ac sensibilis 
per eiusdem in honorem Dei destructionem 
sive immolationem. Et haec offerendi ratio, 
formaliter qua expressiva summae quae debetur 
Deo adorationis, semper et ubique habita est 

uti sacrificalis oblationis characteristica. Ha- 

bmt tamen, materialiter loquendo, modalitales 
valde diversas, pro diversitate sacrificiorum, 
diversoque praesertim statu religionis, vel ante 
vel post Christum, omni iam alia praeter ipsum 
hostia in perpetuum abrogata - - - >- 586 
4. He necessitate sacrificii est ut a persona 
/ungente publica apud Deum legatione offeratur , 
quo fit ut sacrificium et sacerdotium sibi mutuo 
tamquam duo correlativa respondeant . . 588 
5. Sacrificium convenit cum sacramento qua- 
tenus quoddam sacrum signum est. Differt qua- 
tenus sacramentum est signum causarum sancti- 
ficationis nostrae, sacrificium vero, signum in- 
terioris 'iittus. Et hinc sequuntur aliae differen- 
tiae in eo consistentes, quod sacramenta nec 
sunt de iure naturae, nec possunt esse institu- 
tionis humanae, nec necessario et semper a sa- 
cerdote conficiuntur, nec demum efficaciam ha- 


sed per modum. eTITCIOHTIQ8 e wit re destin 590 
De divisione SOSCPIDICIOPUTR 292 wet erii sica uà 
De proprio sacrificio Novae Leguis..................... 395 
De unitate vel pluralitate. sacrificii Christi. ex 
Doct Tridenti esenee 601 
Thesis LIII. — Cum ex iis quae in Scriptura 


traduntur de sacerdotio Christi, tum ex cele- 

berrimo Malachiae vaticinio, tum ex verbis 

institutionis. Eucharistiae, tum denique ex ra- — 

tione theologica, demonstratur veritas sacrificii 

novae legis, cuius Christus ut caput corporis 

Ecclesiae est victima et sacerdos principalis. 605 
Thesis LIV. — Missa quoad essentiam in sola 

utriusque speciei consecratione consistit, ta- 

metsi actioni consecrativae debeat ex natura 

rei adiungi communio celebrantis, quae idcirco 

indispensabili lege praescribitur. Habet autem 

consecratio veram in se sacrificii rationem, 

formaliter et praecise secundum quod est in- 

cruenta Christi immolatio, cruentae immola- 

tionis crucis repraesentativa, per sacramenta- 

Jem seu mysticam corporis a sanguine sub 

distinctis panis et vini speciebus separationem. 621 

Thesis LX. — Sacrificium missae est non lan- 


ium latreuticum atque euch iristicum, sed qua- 
tenus impetrat applicationem satisfactionum et 
meritorum crucis, est etiam ex opere operato 
vere propitiatorium. Hinc tum pro fidelium 
vivorum peccatis, poenis, satisfactionibus et 
alis necessitatibus, tum pro defunctis in Chri- 
sto nondum ad plenum purgatis, rite iuxta 
apostolorum traditionem offertur 


opere operato, non tamen obtinet infallibililer 
quoslibet effectus in quibuslibet personis, sed 
tum ex parte obiecti quod petitur, tum ex 
partf eorum pro quibus petitur, certae requi- 
runtur conditiones 


Corollarium Il. Recte missa celebratur ad im- 


plorandum patrocinium Sanctorum per Sum- 
mum Mediatorem Christum, ut scilicet illi pro 
nobis intercedere dignentur in caelis, quorum 
memoriam agimus in terris 


Thesis LV1. - Missa in quantum propitiatoris 


est, non habet de se limitatam efficaciam, nec 
antecedente Dei lege ad certum valorem ta- 
xatur; sed mensura fructus accipienda est, 
tum ex modo applicationis ad varias personas, 
tum ex quantitate devotionis earumdem. Hinc 
quod attinet ad fructum specialem qui ex pro- 
pria sacerdotis intentione dependet, dicendum 
videtur quod missa oblata pro multis non 
tantumdem valet singulis, ac si peculiariter 
pro unoquoque offerretur 

